
CRONICA FRATRIS SALIMBEXE DE ADAM 


Quod Manuel imperator Constantinopolitanus maximam Venetorum mul- 

titudinem cepit. 

[Eodem anno imperator Manuel Con]stan[tin]opolitanus ma- 
x[im]am Venetorum multitudinem per totani Greciam disper- 
sorum in unius diei spatio cepit, sicut aves ab absconso vena¬ 
torio laqueo capiuntur, eó quod inter ceteros Latinos in impera- 
toris gratiam constitutos insultum zelo invidie fecerunt et plagis 
affectos reliquerant semivivos. Quocirca Veneti cum multitudi- 
ne magna virorum et centum galeis Romanie insulas intrantes 
quasdam ceperunt. Sed apud Chio yemantes peste fere omnes 
mortili sunt. Qui autem superstites redierunt, ducem proprium 
occiderunt. 


Quod Lombardi contra imperatorem novam civitatem edificaverunt, quam 
ab Alexandro papa Alexandriam vocaverunt. 

Anno Domini MCLXVIII, ut adimpleretur quod in proverbiis 
dicitur : 

Non erit illa, cui casibus accidit una. 

Lombardi, contra imperatorem coloniam, id est novam colo- 
norum habitationem, facientes, eam ab Alexandro papa Alexan- 

driam vocaverunt. Alii Civitatem Novam, Papienses vero Pale- 
am usque in hodiemum diem appellant. Eodem quoque anno 
Romani, vires resumentes, Albanum expugnaverunt et expoliantes 
bonis omnibus incenderunt. 


5 Quod MCLXXI beatus Thomas Cantuariensis sub Artaldo rege Anglie 
subiit passionem. 

Anno Domini MCLXXI beatus Thomas, Cantuariensis archi- 
episcopus, sub Artaldo rege Anglorum subiit passionem in provin¬ 
cia Anglie ante altare in testi vitate Innocentuin a militibus regis. 


io De ob[sidi]one Anchone. 

Anno Domini MCLXXII Christianus archicancellarius, qui 
erat archiepiscopus Magontinus, Anchonam cum Venetis obsedit 
et in tantum obsessos artavit, ut immundas carnes et coria con¬ 
dita ceteraque illicita vel immunda comederent et caput asini 
15 centum quadraginta denarios venderent. Et tamen in vieti virili- 
ter restiterunt, et refocilatos a Manuele Constanti |nopolitano pe¬ 
cunie thesauris de manibus persecutoris liberavit eos Dominus. 

Anno Domini MCLXXII II, rediens imperator in Ytaliam 
Segusiam destruxit, Paleam obsedit, nec messuit nec quicquam 
20 utile in horrea reportavit. 

Anno Domini MCLXXV, cum Lombardi contra impera- 
torem apud Caste^ium congregati fuissent, eos redditis gladiis 
subiugavit et in dedictione imperio digna recepit. 


Quod marchio Montis Ferrati accepit fiham regis Ierusalem in uxorem. 

25 Circa hec tempora, victoriis gloriosis magnificus, quamvis 
leprosus, Balduinus rex Ierosolimitanus Guillielmo, primoge¬ 
nito marchionis Guilielmi de Monte Ferrato filio, sororem suam 
Sybillam tradidit in uxorem. Erat enim spetie decorus, vir mili- 

taris, miles strenuus virtutibusque armatus, viribus approbatus. 
Cui cum rex infirmus et elefantiosus coronam vellet imponere, 
Guilielmus renuit, Iopensem tenens iure successorio comitatum. 
Sed in custodia regnum tenuit universum, et filium genuit ele- 
gantem nomine Balduinum. Qui, avunculo rege patreque defunctis, 5 
in regem postmodum coronatus est, licet etate minor. Qui quamdiu 
in tutela fuit Templariorum, ad regni tutelam Raymundus comes 
Tripolitanus a baronibus vocatus est. 


Quod exercitus imperatori? vincitur a Lombardis. 

Anno Domini MCLXXVI, apud Lagnianum dimicans, exer- io 
citus imperatoris a Lombardis vincitur. O rota fortune, que nunc 
humiliat, nunc exaltat ! Immo non fortuna, sed Dominus est qui 
mortijìcat et vivificat, deducit ad inferos et reducit. Dominus paupe- 
rem facit et ditat, humiliat et sublimai. 


Quod imperator reconciliatus est Ecclesie et cum papa Alexandro pa- 15 

cem fecit. 

Anno Domini MCLXXVII, videns imperator quia non in 
fortitudine sua \ roborabitur vir, videns quia Deus exaltat humiles 
et deponit potentes, considerans quod Ecclesiam suam fundavit 
supra fìrmam petram, et porte inferi non prevalebunt adversus 20 
eam, humiliavit se sub potenti manu Dei et pacem composuit 
apud Venecias cum Alexandro pontifice ; et cum segregatus 
fuisset a gremio matris Ecclesie, reconciliatus est Ecclesie univer¬ 
sali; ubi et cum Lombardis ad sex annos et cum rege Siculo ad 
XV annos treuguam fecit. Et tunc fames in Ytalia fuit. 25 


Quod Christiani Saracenos debellaverunt et ceperunt. 

Quo anno Christiani cum Saracenis ultra mare pugnaverunt 
et obtinuerunt quia septem milia Christianorum XXX duo milia 

Saracenorum fugaverunt et superaverunt, iuxta promissionem 
quam Dominus facit, Levit. XXVI : Si in preceptis meis anibula- 
veritis et mandata tnea custodieritis et feceritis ea, persequemini 
inimicos vestros, et corruent coram vobis. Persequentnr [A] de vestris 
5 centum alienos, et centum ex vobis decern milia. Cadent inimici 
vestri in conspectu vestro gladio. Imperator igitur in Alamaniam 
rediit, et apostolicus Romani adiit. 


Quod Manuel imperator filio marchionis Montis Ferrati filiam dedit uxorem 
et regem Thessalonie fecit. 

io Circa tempora ista Constantinopolitanus imperator mar- 
chioni Guilielmo de Monte Ferrato mandavit, ut unum de filiis 
suis Constantinopolim mitteret, cui filiam in matrimonio copu- 
laret. Tunc temporis Conradus et Bonifacius uxores habebant, 
Fridericus clericali cingulo militabat, qui postmodum fuit Albensis 
x 5 episcopus; quem magnanimiorem effecit prosapia generis, quam 
ordo exigeret episcopalis. Misit ergo Constantinopolim etate mi- 
norem, adoloscentem specie decorum et aspectu venustum. Cui 
Manuel filiam Kyramariam in uxorem tradidit, eumque in regem 
Thessalonie diademate coronavit. 


20 Quod papa Alexander universale conciliutn celebravit. 

Anno Domini MCLXXIX Alexander papa | universale con]- 
cilium celeb[r]a[vit], in quo canones statuit et promulgavi. 

Anno Domini MCLXXXI Lucius papa creatur. Pro Tuscu- 
lano Romanos acriter impugnavit. 


z 5 I)e Andronico et de malitiis eius. 


Successi Manueli Constantinopolitano puer Alexius, filius 
eius, quem post Almaton de principi filia genuit Antiocheni. 

Hunc, cum duobus regnaverit annis, occidit Andrónicus et regna- 
vit tribus annis. Qui quoque, iniciata iniquitate, et imperatricem, 
matrem pueri, et Raynerium, imperatoris generum, cum uxore 
occidit. Denique multos Grecos nobiles interfecit, sed et plurimos 
excecavit. 


Quod imperator pacem cum Lombardis fecit apud Constantiam civitatem. 

Anno Domini MCLXXXIII imperator Fridericus cum Lom¬ 
bardis pacem composuit et fecit, apud Constantiam, in curia 
sollemni, VII° Kal. Iulii. 

Anno Domini MCLXXXIIII Lucius papa Veronam venit, io 
imperante Friderico. Et obiit predictus papa Verone. 

Anno Domini MCLXXXV imperator, in Ytaliam veniens, 
Cremam in odium Cremonensium reedifìcavit. Eodem anno 
Urbanus papa creatur. Eodem anno terremotus non modicus 
fuit in Ytalia. Et exercitus Guilielmi regis Siculi contra nequi- 15 
tiam Andronici se armavit et Duratium et Thessalonicam cepit. 

Sed decepti capti sunt vel redierunt confusi. 


De nuptiis reg[is Hen]rici, que Mediolani celebrate fuerunt. 

Eodem anno nuptie regis Henrici et Constantie, Rogerii con- 
dam Siculi regis filie, Mediolani celebrate fuere. 20 

Eodem anno dominus Prendiparte potestas Bononie mi- 
sit milites ad imperatorem Fridericum apud Cremam. Eodem 
anno obsesa fuit Faventia a Bertoldo cancellano imperatoris 
Friderici. 

Anno Domini MCLXXXVI imperator Fridericus quoddam 25 
castrum Cremonensium, quod Manfredi nomine vocabatur, 
omnino destruxit. Eodem anno Andrónicum ignominiosa morte 
Ysachius interfecit. Qui regni obtinuit principatum, et sororem 
suam Herinem Conrado, sepe dicti marchionis fìlio, in matrimonio 
copulavit. Qui imperatoris et imperialis urbis Vrana impugnatori 30 

caput monomachus amputavit et ab hoste ilio Greciam liberavit. 
Sed tamen invidiarli et odium multorum incurrit. Quocirca, ut 
Grecorum versutias evitaret, navem ascendens sepulcrum Domini 
visitare proposuit. 


5 Quod MCLXXXVII Ierusalem a Saladino in mense Tulio capta est et 
terra Domini ab infidelibus occupata. 

Amio Domini MCLXXXVII Ierusalem a Saladino in mense 
Iulio capta est, et terra Domini ab infidelibus occupata. Causa 
huius invasionis fuit iniquitas Christianorum. Cum enim inter 
io Saladinum et Ierosolimitanum regem pax firmata fuisset, eam 
Christiani iussu Rainaldi, principis Montis Regalis et domini 
vallis Hebron, caravannas Saracenorum capientes nequiter vio- 
larunt. Alia causa fuit discordia regis Guidonis et Raimundi 
comitis Tripolitani. Causa vero discordie fuit invidia vel indi- 
15 gnatio, quia Sibilla regina, defuncto marito, Guidoni Pictaviensi 
nupserat et, defuncto filio, coronam dederat peregrino, preter 
ipsius comitis assensum et aliorum baronum. Modus occupa- 
tionis hic fuit: Saladinus terram ingrediens primo Tabariam vel 
Tyberiadem obsedit. Rex Guido in Marscalia castrametatur. 
20 Audi presagium vicine cladis indicativum : cum ea nocte Heraclio 
patriarche sub tentorio in matutinis lectio legeretur, locus occur- 
rit de arclia federis, que olim capta fuit a Philisteis. Mane facto 
pugnant. Comes Tripolitanus aufugit. Rex | et sancta crux et 
sepe dictus marchio Guilielmus senior de Monte Ferrato, qui 
25 causa peregrinationis et prò nepotis supradicti custodia Terram 
Sanctam adierat, ceterique barones unanimiter et populus capiun- 
tur ; Christianorum acies superantur. Deinde Tabaria capitur. 
Rainaldus predictus, actor sceleris, Saladini gladio decollatur. 
Sed et multi alii capite detruncantur. Ad hec et Achon, Sydon 
30 et Beritus et Biblium capiuntur. 

Quod Conradus marchio Montis Ferrati factus est princeps in Tyro et vi- 

riliter contra Saladinum defensavit Christicolas. 

Interea, nutu Dei, marchio de Monte Ferrato Conradus a 
Constantinopolim sepulcrum Domini visitaturus advenit. Et 
cognoscens Achon ab infidelibus occupatum, secundo vento apud 5 
Tyrum applicuit. Quem cives velut acephali gratanter excipiunt, 
se et civitatem eius moderamini supponentes. 

Saladinus itaque, de Beritho Tyrum accedens, marchionem 
Guilielmum, Conradi patrem, quem bello ceperat, secum ad- 
duxit, ut prò redemptione patris redditionem filii pariter haberet 1° 
et urbis ; et per patrem fìlio significavit ut prò ipsius et aliorum 
quorumdam liberatione redderet civitatem. Cui Conradus re- 
spondit quod nec unum lapidem civitatis. Apropians igitur Sala¬ 
dinus minatus est patrem spiculis transfigendum, et Conradus 
se primum sagittam in patrem missurum respondet. O felix im- *5 
pietas, que prò Christianorum salute patrem telis barbarorum 
expositum, filiali omissa reverentia, se iactitat transfixurum ! Sed 
o memoranda pia impietas, que amori patris amorem Dei iudicat 
preferendum ! Sed et eiusdem patris hortatu patrem reputat 
contemptibilem et quasi senem nullo pretio redimendum. 20 


Quod Saladinus multas Christianorum terras occupavit et cepit. 

Quod Saladinus multa mala intulit Christianis. 

Tyro itaque septem diebus obsessa rediit Saladinus Acho- 
nem. Indeque subiugatis Neapolim et | Nazareth, Caypha et 
Cesarea Palestina, Iopen et Azoto, Gaza simul et Ascalone aliisque 25 
locis Ierusalem agregatis, eam dedictione tributaria subiugavit ; 
templum Domini, prius a Christianis irreverenter prophanatum, 
suo more sanctificans et sanctificatum custodiens, sepulcrum 
Domini et in Betldeem presepium custodie Surianorum commisit. 

Ad hec plus centum Christianorum milia subiugata Tyren- 30 
sibus ante portas ostendit fecitque illos per vim usque Tripolini 
perduci. Sed, a Tripolitanis et Antiochenis expoliati penitus et 

Nota 


abiecti, Armeniam intraverunt et usque ad Yconium dispersi fame, 
frigore et nuditate iusto Dei iudicio ad nichilum redacti sunt, 
luentes penas propter eam, quam polluerunt, Dei hereditatem. 


Quod sub Heraclio crux fuit recuperata, et sub alio Eraclio fuit postea 
5 Ierusalem a Machometinis invasa. 

Et vide quod per Eraclium imperatorem crux fuit recuperata, 
sed sub Eraclio eodem fuit postea Ierusalem a Machometinis 
invasa, et tunc sub patriarcha Eraclio rursus amissa ; preterea 
sub Urbano papa recuperata, nunc sub Urbano per eosdem bar¬ 
io baros est subiugata. 

Quod Christiani ultramarini vindicaverunt se de inimicis suis. 

De probitatibus Conradi marchionis Montis Ferrati, propter quas Sala- 
dinus ab obsidione Tyri recessit confusus, et caudam equo proprio 
quem equitabat fecit abscidi, volens suos ad vindicandam iniuriam 
15 animare. 

Interea magnanimus de Monte Ferrato Conradus, Tyrensis 
dominus, navali bello bis victoriam obtinuerat, et galeas et naves 
nonnullas, etiam de Achonensi portu Pisanorum auxilio viriliter 
eductas et virilius obtentas, et victualia suffìcienter civibus con- 
20 quisierat. Sed et barbacànum fortius construxerat, expectans 
victoriosi impetus inimici. Igitur in mense Novembrio Sala- 
dinus ad Tyri obsidionem secundam accessit. Sed nocte preve¬ 
nienti murorum barbacane XL cubiti corruere ; memores itaque 
Tyrii Iericho plurimum timuerunt. Sed marchio non dormitans, | 
25 viris ac mulieribus arenam ac lapides in gremiis etiam asportan- 
tibus, die proxima per cementarios restauravit. Saladinus arca 
tores premisit. Marchio Pisanos Achonem direxit, faciens mulieres 
in specie virorum muros ascendere, ut civitas piena populo vide- 
retur. Redierunt Pisani cum victoria, duas naves deducentes 
30 onustas. Impugnavit itaque Saladinus urbem terra marique, 
presertim, cum crederet marchionem velie pariter et Pisanos aufu- 

gere, custodiam galeis indixit; ex quibus V captis, viris nobilibus 
et piratis, armis et victualibus onustis, Saladinus dolore commotus 
terrestri bello barbacànam invadit, impugnans eam petrariis et 
manganis, gattis, spiculis, sagittis et telis. Cumque nimium mar¬ 
chio gravaretur, suis a navali victoria revocatis, terrestri prelio 5 
dimicavit, afficiens Saracenos multiplici damno sine detrimento 
suorum. Videns itaque Saladinus quod navali bello nequaquam 
proficeret, iussit IX galeas deduci Beritlium. Quas Christiani 
viriliter prosequentes usque adeo coartarunt, quod octo ex illis 
igne proprio Saladinus comburi fecit agresti, nona litore Sydoniensi io 
confracta. Ergo stolio Saladini destructo, cemens quod in obsi- 
dione proficere non valeret, machinis universis combustis, pridie 
Kal. Ianuarii ab obsidione recessit. Et in signum meroris caudam 
equo proprio quem equitabat fecit abscidi, ut sic suos ad vindi- 
candum iniuriam incitaret. 15 

Eodem anno Gregorius apud Ferariam papa creatur. Hic 
fuit vir religiosissimus, cuius mundus in maligno positus non fuit 
prefsentia dignus. Et ideo, cum sedisset vix duobus mensibus, 
substulit eum Deus. Hic hortabatur plurimum Christianos crucis 
signum assumere et ad recuperandum civitatem sanctam Ieru- 20 
salem et sepulcrum Domini festinare. 


Quod imperator Fridericus crucesignatus est volens cum suis Domino 
militare. Et quod eodem anno Saladinus Tripolim accedens in An- 
tiochenum principatum convertit habenas, ubi multas Christianorum 
terras subiugavit, et in Galilea similia est patratus. Tunc imperator 25 
comitem Henricum ad Saladinum direxit, monens et monitans ut ter- 
ram desereret, quam invaserat, Iesu Christi. 

Imperator igitur victoriosus Ytaliam sibi et inter se pacatam 
relinquens in Alamaniam rediit, et zelo Dei accensus crucis se 
et suos, ut Domino militaret, signaculo communivit. Tunc tem- 30 
poris Gregorio Clemens in papatu successit. Obiit Rome. 

Anno Domini MCLXXXVIII, cum Tyrenses lignatum vel 
herbulatum exire, Saracenis occursantibus, non auderent, fame 
valida coartati, iussu marchionis, stolio navali cui preerat Hugo 

<dominus> Tyberiadis, A^otum invadunt ; ubi admirandum qui 
regem Guidonem ceperat capiunt, Christianos XL de carcere libe- 
rantes et quingentos captivos milites et sergentes cum immensa 
pecunia Tyrum et copiam victualium adducentes. Per huius admi- 
5 randi commutationem recuperavit marchio patrem. Ad hec naves 
peregrinorum adventare ceperunt. Sed et Margaritus regis Siculi 
admiratus Tyro applicuit cum stolio suo. Cuius cum Tyrios pyrate 
male tractarent, Tyrum exire compulsi Tripolim applicuerunt, 
ubi fame pereuntes penas prò meritis receperunt. Eodem anno 
10 Saladinus Tripolim accedens vidensque se nil proficere posse, in 
Antiochenum principatum vertit habenas, subiciens Gabulum 
et Laudiciam, Saonam et Guardiani, Trapessacum et Guascónum 
et alia plura. Postea reversus in Galileam, Belvedliere castrum 
munitissimum, quod fìnes Iordanis custodiebat, vias Tyberiadis, 
15 Neapolim et Naza|retli angustabat, per inediam compulit ad 
dedictionem. Ad hec duo comites Guilielmi Siculi regis cum 
quingentis militibus et quinquaginta galéis Tyrum applicuerunt. 
Advenerunt et alii multi siquidem peregrini cum venerabili Ge¬ 
rardo archipresule Ravennate, Romane sedis legato. Cum <his> 
20 itaque marchio Saracenorum Sydonis multitudinem forti manu 
prostravit. Eodem anno comitem Henricum de Deti magna- 
nimus imperator consuetudine imperiali ad Saladinum direxit, 
monens et monitans ut terram desereret, quam invaserat, Iesu 
Christi. Mos enim est imperii ut inimicis bellum indicat, quia 
•25 nullum occulte bello consuevit invadere. Nos autem, rogatu 
civium nostrorum, in Theotonicam ivimus, ut ab imperatore 
castrum Manfredi reedificandi licenciam impetraremus. Sed, spe 
cassata, redeuntes ilio anno, Castrum Leonis inchoavimus. Verba 
su ut Sycardi Cremonensis episcopi. 

Anno Domini MCLXXXIX Ubaldus Pisanus archiepiscopus, 
similiter apostolice sedis legatus, et de omni fere occidentali 
provincia peregrini Tyrum applicuerunt. Et cum eos Tyrus capere 
non valeret, inter diversos diversa fuere, usque adeo quod de 
introitu regis Guidonis a Tripoli venientis in urbem et prohibi- 
35 tione marchionis seditio peperit scandalum et civile bellum. 
Inter peregrinorum multiplicia vota Achon eligitur obsidenda. 

Invadunt igitur eam in mense Augusti et obsident. Sed et 
ipsi a Saladino similiter obsidentur et adeo impugnantur, 
quod nulla erat eis spes evadendi. Sed ex insperato XL exnacce 
applicuerunt et preter eos innumeri milites et barones. | Sala- 
dinus itaque Christianos die noctuque sine intermissione afidi- 5 
gebat ; propterea marchio et archiepiscopus Ravennàs, qui nec 
ad obsidionem venerant nec adveniendum approbaverant, ab 
obsessis suppliciter per Veronensem episcopum et Turingie lan- 
gravium, ut ad eorum succursum veniant, invitantur. Venerunt, 
sed invito marcinone, qui Turchorum versutias cognoscebat. io 
Francigene de se presumentes ad pugnam approbant exeundum. 
Pugnatur, et Tempiarii et peregrinorum circiter VII milia pro- 
stemuntur. Sequenti die Saladinus fecit corpora eviscerari et in 
fluvium, ad dolum exaggerandum et ad corruptionem aeris et 
aque, demergi. 15 

Post hec Lombardi marchiones et comites et plures quingentis 
milites applicuerunt. Inter quos buza Cremonensis applicuit, 
que Creinone fuit fabricata et ultra mare, prò Terre Sancte sub- 
ventione, personis et rebus missa onerata. Ad hec peregrini 
consilia inierunt ut Saracenis prohiberent civitatis ingressum 20 
pariter et egressum, qui libere a monte Muscardo patebat. Et 
cum non invenirentur qui vellent illic castrametari, marchio, 
ad omnia promtus et audax, ibi castrametatus est. Ideoque et 
a Saladino acrius impugnatus. Scopulos itaque iussit incidi mari- 
nos, ut portus ibi fieret vasa Tyrensia recepturus ; qui usque in 25 
hodiemum diem portus dicitur Marchionis. Muniunt se pere¬ 
grini fossatis abintus in circuitu et foris efifossis, ut in medio consti- 
tuti se ab alterutrius facilius tuerentur incursibus. Duces etiam 
sive rectores, ut omnis amoveretur controversia, prefecerunt ut 
Francigene suis et qui de imperio imperialibus obedi|rent. Et ecce 30 
XLV galee, que veniunt ex Egypto, in festo sancti Stephani in 
portu applicant Achonensi. Stupefacti ergo peregrini, terra marive 
conclusi, elegerunt pugnando potius mori quam sine certamine 
subiugari. Quos marchio ad prelia doctus exanimes factos sermo- 
nibus animat universos, asserens quod galéas Saracenorum penitus 35 
conculcaret. Adiit itaque Tyrum in modico galeóne, quamvis illa 

nocte centies ad mortem crutiatu ventorum afflictus. Cum itaque 
Tyriis necessitates exercitus apperuisset et eos ad armandum 
galeas animasset, dixerunt : « Parati sumus tecum vivere et in 
mortem ire». Et ecce marchio in exitu Februarii cum stolio viriliter 
5 in portu extitit Achonensi, exonerans Saracenorum vasa victua- 
libus onusta pacifice in facie eorumdem. Ad hec, cum civitas 
castellis capienda procul dubio speraretur, e contrario castella 
igne a Saracenis comburuntur agresti. Sed et due Saracenorum 
galee navali certamine capiuntur. 

io Eodem anno felix imperator, V habens filios, Henricum inter 
ceteros primogenitum, quem fecerat cesarem, Fridericum Suevo- 
rum ducem, Octonem comitein, Conraduin et Phylippum, ducem 
athletam Christo, sed cetera cum regno et regalibus Cesari com- 
mendavit, et occidentale relinquens imperiuin pacatissimum et 
»5 ordinatum, partes his comitibus et hoc ordine et hoc, ut scribi- 
mus, ornine adiit orientis. In festo sancti Georgii arripuit iter. 
Et exiens de Alamann[ia, a Ratispo]na descendit navigio [ad par¬ 
tes Au]strie, exercitu per terram cum equis et curribus comitante. 
Deinde per Pannoniam, hospitali prò pauperibus et infìrmis insti¬ 
lo tu||to, et hospitalariis et necessariis assignatis, introivit Ungariam, 
ubi dicitur habuisse nonaginta milia pugnatorum. In quibus erant 
XII milia militum. Et a Bella Ungaro rege apud Strigonium hono- 
rifìce receptus, Ungariam pertransiit. Premisitque ad imperatorem 
Ysachium Constantinopolitanum episcopum Monasteriensem et 
25 comitem Robertum de Nashu ; qui eos detinuit et tres exercitus 
ad introitum Bulgarie, ut transitum impedirent, premisit. Erat 
autem ibi nemus itineris 1111 dierum, cuius viam artissimam 
preses Bulgarie dissippavit, et in exitu nemoris munitionem faciens 
preparavit se cum exercitibus cesarem impugnare. Sed nemore 
30 magno cum labore et difficultate pertransito, dux Suevorum, 
qui exercitum precedebat, munitionem destruxit et magnam 
illorum multitudinem interfecit ; cum Nisam civitatem apropin- 
quaret, comites Servie gratanter subici allectarunt. Sed serenissi- 
mus imperator pacem affectans eos suscipere recusavit. Deinde, 
35 nono Kal. Septembris, civitatem que Philippis dicitur impugnantes, 
eam ceperunt. Est autem hec civitas metropolis Macedonie. Alius. 

nobis innotuit quod non Phylippis, sed Phylippolim adierunt. 

Ibi certificatus est imperator de nuntiorum captione suorum. 
Ibique misit imperator Ysachius litteras imperatori fastu et arro- 
gantia plenas, dicens : « Ysachius a Deo constitutus imperator 
sanctissimus, excellentissimus, potentissimus, sublimis, Roma- 5 
norum moderator augustus, heres corone Magni Constantini, 
dilecto fratri, imperii sui maximo principi Alamannie, gratiam 
suam et fratemam et puram dilectionem ». Tunc erat continentia 
litterarum indignatio de presumptuoso imperatoris ad|ventu in 
Greciam. Deinde Grecus imperator maximum Grecorum et 10 
Turclorum exercitum contra Romanum imperatorem direxit. 
Contra quos Suevorum dux, filius eius, acriter dimicans, eos supe¬ 
ravi et fugavit et intra quedam menia se recipientes maxima vi 
cepit et omnes occidit. Duodecim vero Turchos, in quadam muni- 
tione ubi se receperant viriliter resistentes, igne cremavit. Post- *5 
modum Andrinópolim venientes, que civitas a virilitate vel a 
fundatore nomen accepit, eam obtinuerunt. Sicque factum est 
quod quedam oppida manu forti ceperunt et quasdam civitates in 
redditione receperunt, ut Temóthicon, Archadiópolim et confines. 

Interea Kalopetrus dominus Blacorum ab imperatore nostro 20 
sibi diadema rogavit imponi. Cui serenissimus imperator amicabile 
dedit responsum. Ad hec Grecus imperator ad Romanum impera¬ 
torem misit honorabiles nuntios, cancellarios et alios, numero 
sedeciin, promittens securum transitum et indemnem. Ad hec 
magnanimus imperator presentibus nuntiis Grecum redarguit 2 5 
imperatorem, quod tam arroganter scripserat ei, asserens se suos- 
que predecessores a quadringentis annis Romanum tenuisse 
imperium ; unde non se Romanorum, sed Romaniorum debuisset 
dicere imperatorem. Soldani quoque nuntii et Melich filii eius 
Andrinópolim venerunt, verba quidem pacis, sed dolo piena 3° 
portantes. 

Licet igitur invictissimus imperator, in vindictam predicto- 
rum que nequiter Grecus commiserat imperator, vellet Con- 
stantinopolim impugnare, victus tamen consilio principum sua- 
dentium ut ad Terram Sanctam ad Christianorum festinaret 35 
auxilium, obsides petiit et obtinuit ; qui eum Galiópoliin perdu- 

centes transitum navigio procuraverunt. Transivit igitur exer- 
citus V diebus, dux prior, pater | posterior. Cumque pertransis- 
sent, post multos labores et ardua multa urbem Tyachitum et 
urbem Licie, scilicet Egeam, ubi Cosmas et Damianus fuere mar- 
5 tyrio coronati, deinde Sardis pervenerunt. Venerunt et postea 
Phyladelfiam. Dux autem Phyladelfie forum negans se ad pu- 
gnandum armavit. Sed demum videns non posse resistere, promisit 
forum et imperatori cum paucis concessit civitatis introitum. 
Postmodum, dum propter caristiam contentio fit inter Grecos 
io et Theotonicos, bellum initur, et absque imperatoris voluntate 
per duos dies et noctes continuo decertatur. Demum vieti Greci, 
se in civitatis munitionibus recipientes, pactum inierunt et forum 
tolerabile concesserunt, commercia cum funibus in sportis porri- 
gentes et eodem modo pretium recipientes. Ad hec cum impe¬ 
lò rator Phyladelfìnam civitatem exiret, dux ei nuntium prò ducatu 
concessit, qui exercitum per devia et invia, montana et nemorosa 
deduxit, ubi victualia per duos dies nullatenus invenerunt. Per- 
transitur quoque per Terapolim civitatem, ubi passus est beatus 
Phylippus. In exitu vero nemoris Greci quidam et Armeni forum 
20 eis prò posse pacifice tribuerunt. 

Ad hec Turchomanni de Betia, qui et Debeduini vocantur, 
homines agrestes qui nullius domantur imperio, qui non in meni- 
bus vel in municipiis, sed morantur in agris, infinitum et innu- 
merabilem exercitum, plus quain centum milia, congregantes, 
25 exercitum Christianum die noctuque per 1111 ebdomadas impu- 
gnarunt, ita quod Christianus exercitus semper incedebat 
armatus. Sed tamen eorum multitudinem interfecit cum quo- 
dam admirando, militie sue magistro. Restànus vero do¬ 
ni inus illorum cum magno exercitu j in strictura montium 
3 ° transitum prohibebat, dicens quod non transiret, nisi daret ei 
centum somarios auro et argento oneratos. Imperator autem 
respondit se libenter dare, sed non nisi menolatum unum. Inte¬ 
rim nuntii soldani, qui fraudulenter ducebant eum, aiebant quod 
cito intraret terram soldani, in qua gens illa ulterius sibi non noce- 
35 ret. Tunc, quia Deus non dimittit sperantes in se, quidam admi- 
ratus, celesti gratia inspiratus, aut quia forte in nostrorum manus 

inciderat, raetu mortis imperatorem adiit, fraudem detexit et 
prelium mane futurum predixit, eumque <faciens> planiciem, in 
qua tradì ceperat, devitare, eum per montana deduxit. Occurritur 
in montanis, hinc inde pugnatur. Sed cum, relictis sarcinis et 
alimentis, dux viriliter descendisset, descendit et imperator. Vieto- 5 
riose hostes impugnant et Dei superant inimicos. In qua pugna 
dux petra percussus duos dentes amisit. Abhinc ductores a sol- 
dano delegati fugerunt, timentes ne detecte fraudis imperator 
faceret ultionem ; Christianus vero exercitus confisus in Domino, 
qui deduxit Israel per desertum, XV diebus per quamdam pia- 10 
niciem progressus, cames comedit equinas. Agrestes vero Turchi 
de quibus prediximus, eos fame defecisse penitus existimantes, 
rursus ad bellum insurgunt prope civitatem Phyloménam magna 
manu militum peditumve caterva, quos invictissimus imperator 
devicit. Et cum maxima multitudo se in quadam clausura coacta *5 
recepisset, combusserunt Theotonici universos. Et extunc agrestes 
illi Turchomanni non fuerunt exercitum ulterius persecuti, sed 
defecerunt a facie imperatoris sicut pulvis quem proicit ventus a 
facie terre. \ 

Anno Domini MCXC Melicrinus soldani filius venit obviam 20 
cum exercitu quingentorum milium equorum et ad imperatorem 
misit nuntios dicens : « Revertere ! Quid enim tacere putas, cum 
habeam plura vexilla quam tu milites ? ». Et cum pervenisset 
imperator ad quemdam pontem. Turchi fuerunt ante et retro. 

Sed dux anteriores devicit, et imperator posteriores in parte 2 5 
maxima interfecit; et sic pontem exercitus pertransiit universus. 
Deinde maxima et infinita multitudo Turchorum exercitus Chri- 
stianorum ex omni parte circuivit, ita quod eundo per IIII ebdo- 
madas die noctuque acriter impugnabant, et Christianis preter 
cames equinas victualia deficiebant. Cumque non invenissent 3 ° 
aquam per diem et noctem, Turcho quodam capto docente, aquam 
salsam sitibundi et famelici repererunt. 

Altera vero die castrametati sunt in viridiis Yconii, civitatis 
Ysaurie. Unde soldano imperator mandavit, querens si forum 
tribueret an non. Soldanus respondit se daturum ; sed <cum> 35 
nimis carum offerret, Christiani se ad pugnandum armarunt. Et 

cum sexta feria IIII Temporum immineret, Gothfredus Herbi- 
polensis episcopus asseverans se vidisse beatum Georgium contra 
hostes prò Christianis fortiter propugnantem, indicta penitentia 
et camium edendarum data licentia, processerunt ad bellum. Et 
5 dux quidem, civitatem expugnans, eam viriliter obtinuit et ferro 
omnes rebelles occidit. Imperator quoque, in fìlium soldani post 
terga pugnantem victrices aquilas dirigens, predicta milia Tur- 
chorum et Turchomannorum exterminavit et innumerabilem ex 
eis multitudinem interfecit. Urbe capta potenter, soldanus, se in 
io munitionem fortissiraam que erat in urbe recipiens, | misit ad 
iraperatorem, dicens se velie forum dare et quicquid vellet reci- 
pere. Imperator obsides petiit et, propter fetorem cadaverum 
(erant enim domus et vie cadaveribus piene) ab urbe discedens, 
in pomeriis castrametatus est. Dedit itaque soldanus obsides, 
15 dedit et forum victualium et equorum. Sed <quoniam> equos 
pemimium caros vendere sattagebant, equum prò centum marchis 
videlicet offerentes, a Theotonicis econtra dolum dolo compensan- 
tibus prò marcha fertonem recipiebant. Quod audiens soldanus 
misit ad imperatorem, conquerens quod sui pretio deciperentur. 
20 Cui respondit imperator quod, si bonum forum darent, bonam 
marcham acciperent. Constituti sunt igitur hinc inde iustitiarii 
taxatores. 

Ad hec procedens Christianus exercitus a quibusdam agrestibus 
Turchomannis, qui non sunt de potestate soldani, molestias 
2 5 multas pertulit, quousque ad Laurendam civitatem, que dividit 
Armeniam a Lychaonia, et ad Armenie montana pervenit ; ubi 
noctis conticinio auditus <est> ex improviso armorum strepitus 
et tumultus ; qui cum nullus fuisset in re, coniecturatum est 
vicini augurium infortunii. In montibus autem Armenie Grecos 
30 et Armenos invenit forum alacriter exhibentes. Cum ad aures 
Saladini hee victorie pervenissent, expavit. Et die sancto Pen- 
tecostes Saladinus, cum tanta suorum multitudine montes et 
colles et planiciem operiente, quanta nusquam creditur appa¬ 
rasse, Christianos potenter invasit, sperans omnia tentoria usur- 
35 pare et Christianos miseros captivare. Sed evanuit cogitatio eius, 
quia Christiani viriliter resistentes ei lesionem per balistas non 

modicam intulerunt. Cedens itaque | Saladinus magnani sui 
exercitus partem ad resistendum imperatori transmisit. 

Sed (heu !) paucis diebus elapsis, et mors imperatoria innotuit, 
et rumor superveniens de morte Siculi regis exercitum Christia- 
num plurimum conturbavit. De montibus imperator descendens 5 
Salephy fluinen reperit, per cuius ripam duobus diebus progressus, 
tercia luce pausavit in locis amenis. Et cum esset estus magnus 
valde, imperator descendit in flumen cum duobus militibus se 
cupiens balneare. Cumque natare cepisset, impingens in scopulum 
natandi vires amisit. A militibus igitur apprehensus ad ripam io 
semivivus ducitur. Et accepta penitentia et corpore Domini, eo 
die mortuus est, [die Sabati, Vili mensis Iulii]. Pro dolor! Humi- 
dum suffocat elementum, quem ignea bella vincere nequiverunt. 
Invictus duritia ferri, fluidi mollicie vincitur elementi. Adimpleta 
est eo die prophetia in turri circa flumen constructa Chaldaicis >5 
litteris exarata, scilicet : « Melior hominibus et potentior omnibus 
in aquis Saléphicis suffocabitur ». Propter quam Manuel imperator 
Constantinopolitanus inde transiturus fecit inibi pontem edifi- 
cari. Portantes igitur eum ad civitatem Salephym aromatibus 
condierunt ; et duce super exercitu domino constituto, pervene- 20 
runt Tharsum Cilicie civitatem, ubi et imperatoris carnem condi- 
derunt. Deinde Levoni de Montanis obviantes, ab eo magnifice 
recepti et cum triumpho magno ad civitatem Mamistiam sunt 
deducti, ubi fluvius defluit, qui Geon ab incolis appellatur. Cuius 
fons aut potius scaturigo in Quadragesima dumtaxat tanta per 2 5 
singulos annos repletur piscium multitudine, quod ea die reli¬ 
giosi sufficienter reficiantur Armeni, pisces ul|terius in Quadra¬ 
gesima non comessuri. Ubi cum dux infirmaretur, visitavit eum 
catolicus Arminiensis. Quo proinde Antiochiam navigio perve¬ 
niente, Christianus exercitus per Portellam, ubi Darius dicitur 3 ° 
esse sepultus et thesaurus Alexandri absconsus, deinde per quam- 
dam porte stricturam pervenit ad castrum quod Guascónum ab 
incolis nominatur. Quod cum a Saladino detineretur, Christianus 
exercitus a sagittariis impeditus est. Demum patriarcha et princeps 
et populus Antiochenus ducem et exercitum cum triumpho Antio- 35 
chiam deduxerunt et carnem imperatoris honorifice sepelierunt. 

Ubi de consilio principis et patriarche moram fecit, quousque 
marcliionem de Monte Ferrato ad se vocaret, qui tunc in Acho- 
nensi erat obsidione. Qua vocatione audita marchio, baronum 
communicato consilio, Antiochiam festinus adivit. In cuius absen- 
5 tia cum pedites exercitus Achonensis a nullo refrenarentur, in 
festo sancti Iacobi vagantium plus quam octo <milia> Sarace- 
norum impetu occiduntur. 

Marchio vero, transiens per Tyrurn, comitem Henricum de 
Campania tunc applicantem maximo suscepit honore. Qui ad 
io exercitum veniens dux est ab omnibus approbatus. Transiensque 
marchio per Tripolim viduas et orphanos et nobiles auro et argento 
sustentavit egenos. Deinde applicuit ad portum Sancti Symeonis, 
qui quoque Soldinus ab incolis appellatur. Iuxta quem est mon¬ 
tana Nigra, quam multitudo inhabitat heremitarum diversis 
15 linguis et moribus Deum laudantium. Unde <a> patriarcha, 
principe et duce magno cum triumpho receptus, ad civitatem 
usque deductus, ingressus est. Cui se et exercitum dux omnino 
commisit, ei ut paternis asseverans se obedire velie preceptis. | 
Audiens Saladinus hec misit exercitum sub Tachahadino fratre 
20 et Mirahalmo filio militantem, ut districtum occuparet Byriti. 
Quod dux et marchio percipientes, cum ab Antiochia usque Tri¬ 
polim pervenissent, a Saracenis Laudiciis et aliis multipliciter 
infestati, a Tripoli Tyrurn navigio pervenerunt, ubi ossa impera - 
toris arche tumulo commendarunt. Et in Septembrio mense in 
25 campo Achónis Theotonici castrametati sunt. Tuncque archie- 
piscopus Cantuariensis applicuit. Deinde Christiani castra exeun- 
tes dimicare disposuerunt et Saladinum more Lombardorum 
vexillum in carrocia deducentem usque Saphoréam et Recortà- 
nam, ubi Achonis fluvius oritur, insecuti sunt, cum de loco ad 
30 eorum insecutionem castra mutaverit ; postmodum ad campum 
illesi reversi sunt. 

Ad veniente Novembrio mense, valida fames Christianos 
invasit, ut cames equinas carissimis emptas commerciis <come- 
dere> artarentur. Sicque per totam yemem fame, frigore, gladio 
35 macerantur. Tuncque Ysabella condam regis Aymerici filia, 
regni hereditatem, sorore defuncta, iure successorio petens, a 



[213 a-c] 


CRONICA - II9O-II91 


21 


Sighifredo Turonensi, cui nupsit, episcoporum sententia sepa¬ 
rata est. Quam barones marchioni matrimonio copulantes, eum 
in regem et dominum elegerunt. Hic igitur, ut largus et magna- 
nimus, et galeas in mari tenuit, et exercitum frumento et ordeo 
refocillavit. Adveniente Quadragesima, navibus cum commerciis s 
applicantibus, modius <frumenti> una die a centum bisanciis ad 
octo descendit et in contiguo declinavit usque ad unum. 

Anno Domini MCXCI Phylippus comes Flandrie et postea 
rex Francorum, dux Burgundie, comes de Nivers | et comes de 
Baro venerunt. Rex igitur ante turrim Maledictam castra re- io 
galia fixit et palacium lapideum fabricavit, et Malivicinum ratio- 
nabiliter appellatum, ut Maledicta turris mala vicinitate palatii 
lapidum ictibus veruni sui nominis sortiretur effectum. Man¬ 
gana erigi, gattos et cletas apparari <fecit> et propter ignem 
agrestem laminis plumbeis operiri. Comite vero Frandiarum «5 
in brevi defuncto, rex, a Frandensibus fidelitate recepta, turri 
Maledicte frequentius manganis maledixit et civitatem Acriam 
acrius impugnavit. Nam instrumentis eius combustis omnibus, 
ad iussum regis vehementer irati peregrini scalis appositis ascen- 
dunt muros. Sed ab angustia caloris et fumi denique depelluntur. 20 
Albericus autem marescalcus regalis intra menia urbana descen- 
dens sicut leo rugiens seviebat. Et cum bipenni, que et acia nomi- 
natur, plurimos unus occidens et plures fodiens, occisus est. Cuius 
capud a Saracenis ad collegas mangano prò saxo trahicitur. Muro 
perforato, duo Saraceni civitatem egressi postularunt in Christi 25 
nomine baptizari. Qui renati fideles in operibus inventi sunt. 
Mangana, marchione preside, reparantur; qui regi tradidit Tyrum, 
observans quod promiserat, se scilicet coronato primitus venienti 
de ultra mare omnifarie redditurum. Rex autem suis hominibus 
communivit. 30 

Interea Ricardus rex Anglorum sibi Cyprum insulam subiu- 
gavit, Ysacliium, qui se imperatorein nominabat, capiens et 
iinmensas divitias et victualia et ammalia deducens. Qui a Cypro 
pelago sulcans navem Saracenorum a Beritho proficiscentem 
et Achonem properantem invenit. In qua | erant septenginti 35 
viri ad bella fortissimi cum suffìcientia stipendiorum et omni 

genere armoni m et igne agresti et serpentibus et cocodrillis inte- 
remtioni nequiter deputatis. Hanc igitur cum XXIIII galeis, 
cum quibus in retroguardia suarum navium accedebat, impu¬ 
gnavi ter et quater cum magno detrimento suorum. Post hec 
5 regis improperio et blandimento, minis et premiis promissis 
armantur et navem impugnando perforant et submergunt, duobus 
e naufragio tantum superstitibus reservatis; quorum unum, cum 
venisset in campum, ad Saladinum, alterum misit in urbem. Ad 
hec rex Francorum, licet rege Anglie dissentiente, pugnam indixit. 
10 Pugnatur, et muri securi inciduntur, Saracenis Saladino ambaxan- 
tibus, ut in eorum studeat acellerare succursum. Ad veniente 

nocte marchioni custodia delegatur ; a quo Mostubus consensu 
regis Francie de colloquio datam securitatem accepit. Adveniente 
die coram regibus aliisque baronibus colloquium celebratur. In 
x 5 quo Mostubus civitatem reddere cum omnibus rebus, dummodo 
persone abire permitterentur illese, promisit. Christiani vero 
sanctam crucem, captivos omnes et regnum repetunt universum. 
Mostubus Saladinum asserit consulendum. Obsidibus ergo datis 
consulitur. Qui promisit crucem reddere pariter et Achónem, 
20 mille quingentos Christianos et centum milites et ducenta milia 
bÌ5antiorum. 

Dum hec agerentur, rex Anglie murum agreditur; per dedic- 
tionem civitas obtinetur quarto Ydus Iulii, anno Domini MCXCI. 
Positisque a regibus in portis custodibus, solis Francigenis | et 
2 5 Anglicis patebat ingressus, ceteris sive de Romano imperio sive 
aliunde, licet per biennium laborassent, obprobriose reiectis. Nani 
intrare volentes colaphys et verberibus cedebantur. Sed et tre- 
decim ex Polinis pede truncati sunt. Cum igitur prope quingenta 
milia hominum, preter mulieres et parvulos et armorum multi- 
3 ° tudinem, que vix numerari poterant, et ampullas ignis agrestis V 
et galeas cum salandris et galeonibus LXX et ceteras divitias, 
quarum non est numerus, reges in suis manibus habuissent, inter 
se tantum omnia diviserunt. Iudicet Ecclesia et secutura 
posteritas si, que sanguine ceterorum et yemalibus fuerant parta 
35 laboribus, decuerit culmen regalis honoris ad suas manus omnino 
devolvere, quas non erubescebant vix tribus mensibus insudasse. 

Non enim sibi victoriam, sed Domino ascribere debuerunt. Scd 
et cum sibi ascribere presumpsissent, reminisci debuerant aliorum, 
quorum ossa campus sanctus incinerat, vel presens vita libera 
tolerabat. Nam archiepiscopus Ravennàs, langravius Toringie, 
Fridericus dux Suevorum et multi de imperio comites et barones 5 
in Domino mortui fuerunt, sed et universitatis defunctorum nu- 
merus, peste, fame, gladio pereuntium, est incertus ; liaud tamen 
dubium est quod in obsidione ferme, preter principes, ducenta 
milia de hoc seculo migraverunt. 

Ad hec rex Francie conabatur marchionem in regem promo- 10 
vere, rex Anglie Guidonem restituere. Demum interposta pactione 
Tyrus, Sydon et Baruth marcliioni cum medietate Ascalonis et 
loppe iure successorio provenerunt, preterea medietas Achónis 
et totius regni acquisiti et acquirendi; alia Guidonis. Sic tamen, j| 
quod neuter in vita alterius dyademate uteretur. Post hec rex x 5 
Francie, asoldatis prò se quingentis militibus, et armis, que sibi 
obvenerant, Tempio et Ffospitali et marchioni distributis, repa- 
triavit cum obprobrio tam immenso, ubique sibi in faciem accla¬ 
mato : « Vah, qui fugis et terram Domini derelinquis ! ». Rex 
autem Anglie, cum pecunia promissa non solveretur, captivos 20 
omnes contra fas et licitum interfecit (qui debuerant potius servari 
et in servitutem redigi), preter Monostobium et Caracosam et 
quosdam alios milites, quos prò pecunia relaxavit. Verumtamen 
Saladinus Christianis captivis malum prò malo non reddidit. Rex 
Anglie exinde terra marique recuperat Caypham et Cesaream. Et 2 5 
cum accesisset Azotum, Tacobus de Avena occiditur. Deinde 
Ioppem proficiscentes, in Ramà, Lydda, Turonemilitum et Bethe- 
nubilo yemantes, Ascalonem accedunt. Et videntes muros diruptos 
fleverunt super illam, muros et turres in brevi reedifìcantes. 
Interim inter regem Anglie et ducem Burgundie ceterosque 3° 
barones Francie discordia vehemens orta est, eo quod vilipendit 
eos. Redeunt ergo Tyrum, progredientes ad marchionem, et cum 
eis quingenti electi milites, cum quibus Saracenorum casalia 
cursitando plurimum profìciebat. 

Eodem anno, videlicet anno Domini MCXCI, Henricus Fri- 35 
derici primi filius regnavit apud Romanos annis Vili. Hunc 



24 


SALIMBENE DE ADAM 


[214 a-c] 


Celestinus papa, qui Clementi successerat, unxit et imperiali 
dyademate coronavit. Et tunc imperator apostolico dedit Tuscu- 
lanum, et apostolicus Romanis. Romani vero civitatem destruxe- 
runt et arcem, Tusculanos excecantes | et alias deformiter muti- 
5 lantes. Indeque imperator curri augusta nomine Constantia, filia 
condam Rogerii Siculi regis et sorore Guillielmi regis, in Apuliam 
descendit, ut regnum, quod sibi iure successorio, fratre <uxoris> 
defuncto, debebatur, obtineret. Sed Tancredus iam substitutus 
apud Panormum fuerat coronatus. Cum itaque Salemum adierit 
io imperatrix, eam Salernitani cives nequiter capientes Messanam 
ad Tancredum regem miserunt ; qui eam in Panormitano palatio 
honestate augusta dignissima conservavit. Imperator vero Nea- 
polirn cum obsederit, pene suis omnibus pestilenti morte peremptis, 
spe sua propositove cassatus est. Eodem anno fuit infortunium 
15 quod « malamorth » a Cremonensibus appellatur, eo quod apud 
Civitatem, Pergamensium castrum, contra Brixienses cum Per- 
gamensibus congregati, divino iuditio in se ruentes aut in flumine 
Olei precipitantes, multi quidem capti, multique rnortui sunt. 
Sed captos rediens de Apulia imperator e carcere liberavit, et 
20 eisdem Cremonensibus Cremam concessit et privilegio confir- 
inavit. Ad hec in Alamanniam rediit. Cui Tancredus augustam 
remisit. 

In millesimo CXC 1 I et tempore imperatori Henrici tante 
pluvie cum tonitruis et fulminibus et tempestatibus facte sunt. 
25 quantas nulla memorat hominum antiquitas. Lapides vero ad 
quantitatem ovorum quadranguli cum pluvia de celo cadentes, 
arbores et vineas et segetes destruxerunt et multos homines occi- 
derunt. Corvi quoque et quam plures aves per aera in hac tem¬ 
pestate volantes visi sunt carbones vivos in rostro portare et 
30 domos incendere. Circa Romanam | Ecclesiam semper tyrannidem 
Henricus exercuit. Et ideo eo mortuo Innocentius tercius, ne frater 
eius Phylippus promoveretur, se opposuit et Octoni filio ducis 
Saxonie adhesit et eum Aquisgrani in regem Alamannie coronari 
fecit. 

De captione urbis Constantinopolitane. 

Eo tempore, dum plures barones Francie prò liberatione 
Terre Sancte ultra mare pergerent, Constantinopolim ceperunt. 


Quod, procurante rege Anglie, marchio Montis Ferrati ab Asaxinis occi- 

ditur. 5 

Anno Domini MCXCII rex Anglie, apud Ascalonem de reditu 
suo et regimine terre sollicitus, ab universo quesivit exercitu, 
cui terram committeret conquisitam securius et conquirendam. 
Post vota diversa (quidam namque Guidonem inunctum, quidam 
marchionem invictum, quidam comitem Campanie preferebant) io 
marchio rex eligitur et in facie exercitus approbatur. Igitur a rege 
citatur, ut properet regales infulas accepturus et sceptra. Quarto 
Kal. Maii littere presentantur. Eodem die ab Asaxinis occiditur 
clamantibus : « Non eris marchio, non eris rex ! » ; quorum unus 
combustus est, alius, cum decoriaretur, confessus est se a Sene J 5 
domino suo transmissum hoc fecisse imperio regis Anglie. Tertia 
die corniti Henrico illue venienti uxor gravida copulatur invita. 
Redit festinus Achon, civitatem obtinuit et ingressum Guidoni 
prohibuit. Itaque rex Guidoni Cypricum tradidit regnum, viginti 
biijantiorum milibus emptum. 20 


De Saladino qui obsedit Ioppem. 

Post hec Ioppem obsidet Saladinus ; in qua patriarcha Ro- 
dulfus electus treuguas obtinuit a Saladino quod, si usque ad 
biduum non haberet succursum, redderet municipium. Et cum 
alium non haberet, se ipsum prò ovibus obsidem dedit. Duobus 2 5 
diebus transactis, rex navigio cum Pisanis applicuit et Saracenos 
castrum expugnantes viriliter exterminavit. Cui equus a castel¬ 
lano | paratur. Hunc solum militem pedites commitantur, et 
extra civitatem in Turchorum faciem castrametantur. Stupent 

Turchi unius militis incursione fugati. Adducti Christiani tentoria 
figunt. Timuerunt plurimum Turchi ne rex tam ferus invadere 
velit Egyptum. Quid igitur ? Utroque exercitu fugato, ad trien- 
nium treugue prò desideriis componuntur, Ascalone destruenda et 
5 a parte neutra possidenda. Sed in hoc rex peccavit, quia patriar- 
cham obsidem compeditum non liberavit. Adeunt igitur Chri¬ 
stiani sepulcrum et inveniunt ibi Ethyopem nudum in Christia- 
norum ignominiam oblationum libamina colligentem. 


Quod rex Anglie, qui marchionem interfìci fecerat, in quadam coquina fuit 
io deprehensus et captus, dum in habitu scutiferi assaret gallinas. 

Rex autem sub manu perfidi constitutum sepulcrum acce¬ 
dere noluit adoratum, sed festinavit ad reditum. Cumque de 
morte marchionis suspectus haberetur, sub habitu ministri Tem- 
plariorum et Hospitalariorum usque in Austriam, suis aliunde 
15 remissis, pervenit incolumis. Ubi dum gallinas assaret, deprehen- 
ditur, capitur et duci Austrie presentatur. Audiens igitur 
imperator regem Anglie servili habitu redeuntem a duce Austrie 
captum, eum detinuit in custodia, eo quod contra eum presum- 
psisse quedam in regno Sicilie videretur et necem Conradi mar- 
20 chionis credebatur nequiter machinatus. Denique ipsum, pac- 
tione sibi placita, relaxavit. 

Anno Domini MCXCIIII imperator Henricus in Ytaliam 
rediit et, ad inferiora descendens, Apuliam et Calabriam et Si- 
ciliam subiugavit, et omnia potenter obtinens, bona terre in 
25 Alamanniam thesaurosque regni portavit ; reginam et filium 
eius, qui patri successerat, et quos voluit captivavit. O quam 
digna retributio Dei, que nullum ma||lum preterit impunitum ! 
Primates qui sederant in insidiis eum divitibus in occultis, men- 
sura qua mensi fuerant me/iuntur et iuditio quo iudicaverant 
30 iudicantax. Phylippus, autem, fra ter imperatoris, filiam Ysa- 
chii imperatoris Constantinopolitani, que Rogerio Tancredi filio 
nupserat primogenito, viduam, viro defuncto, in Panormitano 
invenit palatio et inventam sibi coniugio copulavit legitimo. 

Sed eumdem Ysachium imperatorem Alexius frater excecans, 
et Alexium filium eiusdem incarcerans, imperium usurpavit. 

Anno Domini MCXCVII rursus imperator in Ytaliam rediens, 
in Sicilia mortuus est et sepultus. 


De abbate Ioachym, qui futura predixit. 5 

His temporibus quidam extitit Ioachym Apulus abbas, qui 
spiritum habuit prophetandi, et prophetavit de morte impe- 
ratoris Henrici et futura desolatione Siculi regni et de defectu 
Romani imperii. Quod manifestissime declaratum est. Nani 
regnum Sicilie multipliciter est perturbatimi et imperium propter io 
scisma divisum. 


De morte imperatoris Henrici sexti et de subrogatione Octonis quarti. 

Anno Domini MCXCVIII obiit imperator Henricus, filius 
condam Friderici primi imperatoris, in festivitate sancti Michae- 
lis in regno Sicilie. Et facta est in regno de imperatoris electione «5 
sedicio. Nam imperator Henricus, pupillum de augusta relin- 
quens, a principibus obtinuerat quod pupillum eligerent. Etiamve 
pupillo quidam fecere fidelitatem. Inter Phylippum quoque Fri¬ 
derici filium, Henrici fratrem patruumque pupilli, nec non et Octo- 
nem ducis condam Henrici Saxonie filium, ad imperium aspi- 20 
rantes, in Theotonica regione certatur; nani et uterque a principi- 
bus electus est. His temporibus Innocentius papa creatur, qui, 
ut pupillo esset adiutor et Ecclesie iura defenderet, adversus 
quemdam Marcoaldum, qui se quoque pupilli iura tueri (nescio 
quo spiritu) fatebatur, utroque gladio di|micans, eum viribus 25 
debilitavi^ Apulia, Calabria et Sicilia vario voto vacillarunt. In 
Alamannia quoque varietas fuit votorum, sed concertantium nec 
equa iustitia nec equa potestas. 

De papa Iunocentio III et de multis commendatioiiibus eius. 

Iste supradictus Innocentius papa tercius fuit vir probus 
et fortis, dicens se habere utrumque gladium, scilicet spiritua- 
lem et temporalem ; et defendit Fridericum puerum, regem Apu- 
5 lie et Sicilie. Et primo consecravit Octonem et eum postea depo- 
suit, propter eius malitiam et superbiam, et Fridericum pupillum 
imperatorem fecit, quem filium nominavit Ecclesie. Et Grecos 
subiugavit cum Constantinopolitana Ecclesia. Et hereses et here- 
ticos destruxit cum A[rnaldo] abbate Cystercense et hominibus 
io cruce signatis, adiutorio regis Francie et comitis Montis Fortis. 
Sane iste Innocentius fuit iuris professor et totum ius, tam canno- 
nicum quam civile, sub compendio emendavit in voluminibus 
tertiarum et quartarum Decretalium. Iste excitavit omnes Chri- 
stianos ad servitium Terre Sancte. Iste fuit potens in opere et 
15 sermone in tantum <quod>, si viveret magis per decennium, to¬ 
tum mundum subiugasset, et tota mundi natio fìeret una fides. 
Sub isto autem imperator et Grecorum et Romanorum amici 
facti sunt propter unum caput, scilicet Romanum pontificem, 
cui serviunt in fide catholica. Nam Romanus pontifex habet 
20 utrumque gladium, quia tenet locum Dei viventis, a quo utraque 
potestas data est. 


De Ordinibus fratrum Minorura et Predicatorum et de multis figuris in 
quibus prefigurati fuenmt. 

His temporibus duo Ordines orti sunt, scilicet fratrum Mi- 
25 norum et fratrum Predicatorum. De quibus abbas Ioachym 
sub multis figuris predixerat, que tam in Veteri Testamento quam 
in Xovo evidentissime continentur, ut in corvo et columba, quia 
et ille totus niger, et illa tota varia, in duobus angelis vespere 
missis Sodomam subvertendam, in Esau et Iacob, in Ioseph et 
30 Beniamin, in Manasse et Effraym, | in Moyse et Aaron, in Caleph 
et Iosue, in duobus exploratoribus Iericho missis a Iosue, in 
Helya et Helyseo, in lohanne Baptista et homine Christo Iesu, in 

duobus euntibus in Emaus, in Petro et Iohanne euntibus ad monu- 
mentum, de quibus dicitur quod currebant duo simul ; item in 
eisdem ascendentibus in templum ad horam orationis nonam, 
quorum unus dixit : Argenlum et aurum non est michi, quod ver- 
bum multum notat abbas Ioachym, quare scilicet Petrus posuit 5 
dativum in singulari et non in plurali, cum similiter Iohannes nec 
argentum haberet nec aurum, quia ex illis erat, quibus Dominus 
dixerat, Mat. X : Nolite possidere aurum neque argentum. Hec 
questio duobus modis solvitur. Primo, secundum Epyphanium, 
sic : quia Iohannes, ex precepto Christi, sepulto Zebedeo patre io 
suo, emit domum illam in qua Christus celebravit pascha 
cum discipulis suis ; in qua post resurrectionem suam et disci- 
pulis suis apparuit et Tomam credere fecit. In ea etiam clausi 
morabantur discipuli propter metum Iudeorum. In ea electus 
est Mathyas, ut esset de duodecim. In ea missus est Spiritus 15 
Sanctus. In ea comedit Christus cum discipulis in die ascensionis. 

Hec domus erat in eminentiori parte Ierusalem. Cuius medieta- 
tem custodiebat ille de quo Dominus dixit : Ite ad quemdam et 
dicite ei : Ubi est diversorium, ubi pascha cum discipulis meis 
manducem? Porro aliam partem domus locaverat Cayphe, propter 20 
quam causam dicitur quod discipulus ille erat notus pontifici. Et 
ubi communiter dicitur de matre Domini quod ex illa hora accepit 
eam discipulus in suam, Epyphanius neutraliter ponit « in sua », 
hoc est in sancta Syon. Abbas vero Ioachym figuratimi in 
Petro consideravit quia Ordo Predicatorum, qui prefigurabatur in 25 
Petro, omnia vult sibi ascribere ; et ideo non dixit | Petrus : Ar¬ 
gentum et aurum non est «nobis», sed non est michi, vel quia magis 
expropriatus, vel quia prefigurabat Ordinem illum qui omnia 
que ad laudem pertinent vult sibi ascribere, vel tertio modo, 
quia Petrus tamquam princeps apostolorum iam utebatur aucto- 30 
ritate pontificali, et ideo semper erat qui prius loquebatur, iuxta 
illud Eccli. 32 : Loquere, maior natu : decet enim te. 

Illud etiam multum notavit abbas Ioachym, ubi loquitur de 
Esau et Iacob, quod Ordo qui prefiguratus fuit in Esau ibit ad 
filias Eth, id est ad scientias seculares, ut Aristotilis et aliorum 35 
philosophorum. Hic est Ordo fratrum Predicatorum, prefiguratus 

in corvo, non quantum ad peccati nigredinem, sed quantum ad 
habitum. Iacob autem, vir simplex, habitabat in tabernaculis. Hic 
fuit Ordo fratrum Minorum, qui in principio sue apparitionis in 
mundo dedit se orationi et devotioni contemplationis. 

5 Illud etiam non vacat a misterio, quod dicitur Io. XX : Cur- 
rebant duo simili, id est : eodem tempore et sub eodem papa Inno- 
centio III inchoatus est Ordo uterque. Nam anno pontificatus 
Innocentii tertii decimo, currente MCCVII, inchoavit beatus 
Franciscus Ordinem fratrum Minorum. Et quod dicitur, quod 
10 ille alius discipnlus precucurrit citius Petro et venit prins ad monu¬ 
mentimi, non tamen inlroivit, hoc est dicere quia Ordo Minorum 
prius apparuit mundo millesimo supraposito. Beatus autem 
Dominicus Ordinem fratrum Predicatorum inchoavit anno 
MCCXVI, sub Honorio papa III, primo anno pontificatus ipsius, 
J 5 et vixit in eo V annis et dimidio. Dilata est autem canoni^atio 
ipsius XII annis. Bononie, ubi est corpus, venerationi habetur. 
Beatus vero Franciscus vixit in Ordine suo XX annis completis 
et Assisii, ubi est corpus, venerationi habetur. Obiit autem 
MCCXXVI, quar||to Nonas Octobris, die Sabbati sero, et sepultus 
20 fuit die Dominico. Canonizatio vero beati Francisci facta fuit a 
papa Gregorio nono anno Domini MCCXXVIII, XVII 0 Kal. Augu¬ 
sti. Translatio eius MCCXXX, Vili 0 Kal. Iunii. Ttem beatus 
Dominicus obiit MCCXXI, sub Honorio papa tertio, octavo Ydus 
Augusti. 

2 5 Item de duobus Ordinibus, scilicet Minorum et Predicatorum, 
dicit abbas Ioachym quod adhuc prefigurati fuerunt in Barnaba 
et Paulo et in duobus testibus Apocalipsis XI. Et multa talia dicit. 
Auctoritatem etiam Iere. XVI exponit de duobus Ordinibus, sci¬ 
licet : Ecce ego mittam piscatores multos, dicit Dominus, et pisca- 
30 buntur eos. Et post hec mittam eis multos venatores, et venabuntur 
eos de omni monde et de omni colle et de cavernis petrarum, quia oculi 
mei super omnes vias eorum. Auctoritatem vero Zacharie XIII 
non nisi de Ordine fratrum Minorum intelligere potuit, et propter 
precedentia et propter subsequentia, scilicet : Et convertam manum 
35 meam ad parvulos, et erunt in omni terra, dicit Dominus et cet. 

Porro Innocentius tertius legatos ad Phylippum regem Fran- 

corum misit, ut terram Albigensium invaderet et hereticos dele- 
ret. Qui omnes capiens concremari fecit. Hic MCCXV, pontifi- 
catus sui XVIII, sollemne concilium congregavit, in quo de toto 
mundo interfuerunt prelati. Et ego sermonem suum, quem ibi 
fecit, vidi, qui tale habuit thema : Desiderio desideravi hoc Pascha 5 
et cet., et omnia que ibi ordinata sunt legi. Inter que statuit papa 
quod de cetero nulla religio mendicans consurgeret. Sed ista con- 
stitutio propter prelatorum negligentiam servata non fuit. Immo 
quicumque vult imponit sibi caputium et mendicat et gloriatur se 
religionem novam fecisse. Et ex hoc fìt in mundo confusio, quia io 
seculares inde gravantur, et his qui laborant in verbo et doctrina, 
quos statuit Dominus de Evangelio vivere, helemosine non suffi- 
ciunt. Nam tantum relinquunt in | testamento rudes seculares, 
qui non habent scientiam discernendi, uni muliercule in heremi- 
mitorio commoranti, quantum uni collegio in quo sunt XXX 15 
sacerdotes qui quasi cotidie prò vivis et mortuis celebrant. Videat 
Dominus et quod non bene fit mutet in melius. Cetera que ibi 
ordinata fuerunt non scribo propter tedium et propter prolixita- 
tem vitandam. 

Denique Innocentius, MCCIX, Octonem quartum in imperato- 20 
rem coronavit et, ut iura Ecclesie salvaret, ab eo sacramentum 
exegit. Qui statini ipso die contra iuramentum venit nec non et 
Romipetas spoliari fecit. Unde papa eum excommunicavit et ab 
imperio deposuit. Octone deposito, Fridericus Henrici filius eligitur 
et ad honorem imperii coronatur. Leges optimas prò libertate 25 
Ecclesie et contra hereticos edidit. Hic super omnes divitiis et 
gloria abundavit, sed eis in superbia abusus fuit. Nam tvrannidem 
contra Ecclesiam exercuit. Duos vinculavit cardinales, prelatos 
quoque, quos Gregorius nonus ad concilium convocaverat, capi 
fecit. Et ab ipso ideo excommunicatur. Denique, Gregorio multis 30 
tribulationibus presso et defuncto, Innocentius quartus, natione 
Ianuensis, concilium apud Lugdunum convocans ipsum impera- 
torem deposuit. Quo deposito et defuncto, sedes imperii usque 
hodie vacat. Considera quod verba supraposita de Friderico et 
papa Gregorio et Innocentio quarto per anticipationem dieta 35 
sunt et quasi sub epylogo. 

Que secuntur verba sunt Sichardi episcopi Cremonensis. Eodem 
tempore fuit quidam Cremone vir simplex, fidelis plurimum et 
devotus, nomine Homobonus ; ad cuius obitum et ad cuius inter- 
cessionem et merita Dominus buie mundo multa declaravit mira- 
5 cula. Eapropter Romam peregre proficiscens eodem anno, scilicet 
MCXCIX, presentiam summi pontifìcis | adii et, ut in cathalogo 
sanctorum adnumeraretur auctoritate ecclesiastica, per divinam 
misericordiam feliciter impetravi. 

Et eo anno iverunt Bononienses Cesenam con tra Marcoaldum. 
10 Et post mortem Henrici dictus Philippus, frater eius, factus est 
rex, et stetit in discordia cum Octone, et mortuus est gladio. 

Anno Domini MCXCIX iverunt Regini cum exercitu suo 
contra Mediolanenses et Placentinos in servitio Parmensium et 
Cremonensiuin apud Burgum Sancti Donnini, et fuit magnum 
J 5 prelium inter eos ; et captum est castrimi Puliani. 

Anno Domini MCC Romani Viterbienses in forti brachio 
subiugaverunt, personas et opes ad Urbem triumphali gloria 
transferentes. 

Anno Domini MCCI cives Constantinopolitani, habentes 
20 Alexium tyrannum exosum, quemdam Iohannem improvide 
coronarunt. Sed ab eisdem in palatio destitutus est. Unde et 
nocte proxima ab Alexii Guarangnis occisus est. In quo conflictu 
puer Ysachii fìlius e carcere liberatur. Eodem anno, octavo 
die exeunte mense Septembris, devicti et capti fuerunt et fugati 
25 Mutinenses a Reginis in villa que vocatur Formigina. Et fuerunt 
fugati a Reginis usque in pratum Tenijonis. Et ceperunt dominum 
Albricum de Leudenaria potestatem Mutinensium et fere omnes 
Mutinenses. 

Anno Domini MCCII, quo quasi iubeleo fere tota Lombardia 
30 treugue vinculatur in lustro. Merito dixerim iubeleo, quo et in 
remissione peccatorum maxima Ierusalem tendentium peregri- 
norum accingitur multitudo. Inter quos fuere precipui Baldui- 
nus comes Frandensis, Lodoycus Comes Blesensis nec non et 
Bonifatius marchio Montis Ferrati. Eodem anno fuit terremotus 
35 magnus in Syria, quo civitates et | oppida nutaverunt. Etiam 
ipsa Tyrus fere corruit universa. Etiam stellarum visa est in eadem 

provincia maxima dimicantium pugna, quarum septentrionales 
de orientalibus victoriam detinebant. Quod non est ambiguum 
futuri excidii presagium extitisse. Nam predicti peregrini apud 
Venetias congregati, cum Venetis arripientes iter, primo Zadram, 
municipium Dalmatie munitissimum, in sinu Adriatico situm, 5 
Venetis nimis infestum, auctorante venerabili viro Henrico Dàn- 
dalo duce et stolio Venetorum invadunt ; quod non diu obsessum 
Veneti destruxerunt. Interea fìlius imperatoris Ysachii predictus 
puer Alexius de carcere liberatus Phylippum cognatum suum 
adiit, Alamannie regem, supplicans ut sibi auxilium impertiret. 10 
Eodem anno in mense Iunii venerunt Mutinenses et Veronenses 
cum carrocio et Ferarienses cum carrocio et exercitibus suis et 
obsederunt castrum Herberie cum mànganis et prederiis, nec 
fecerunt aliquod malum dicto castro. Eodem anno, tempore 
domini Gerardi Rolandini potestatis Regii, concessa fuit aqua l 5 
Situle communi Regino per arbitros, scilicet per dominum Guido- 
nem Lupum marchionem, civem et potestatem Parme, et per 
GuarÌ9onem de Michara et Aymericum Dodhomi potestatem 
[Cremone], ut in registro communis Regini continetur. 

Anno Domini MCCIII tanta fuit locustarum in Syria mul- 20 
titudo, quod germinantia lederent universa. Eodem anno pre¬ 
dictus dux ceterique barones adolescentem unanimiter assu- 
mentes, Adriatico mari decurso, || ad Illiricum pervenerunt. 

Et primo Duratium puero subiugatur. Ceterisque maritimis 
subiugatis, Constantinopolim per Elespontiacum pervenerunt. 25 
Interea in Venetos ceterosque Latinos Constantinopolim com- 
morantes Grecorum et Guarangorum desevit atrocitas, eos im- 
pugnans, capiens et occidens. Cumque cives commoniti legi- 
timum dominum recipere et tyrannum excludere recusarent, 
irruentes Latini viritim in urbem, catenas portus fregerunt, 30 
naves submersserunt. Et cum Blacherne palatium obsiderent, 
Odighitria, id est beate Virginis ycóna ab evangelista Luca Vir- 
gini conformata, ad confusionem hostium menibus superpo- 
nitur, sed a Latinis reverentius adoratur. Deinde Basilogràphya, 
id est regalis scriptura cuiusdam prophete Danielis Achivi, qui de 35 
imperatorum Constantinopolitanorum successionibus enigmata 

scripsit, producitur in medio. Ubi cum legeretur quod natio flava 
cesarie ventura esset urbis excidio, urbemque gravi expugnatura 
prelio, tamen ad ultimum (quod in ipsos decidat !) peritura, hoc 
facto confisi Achivi repente irruunt in Laùnos. Demum, urbe terra 
5 marique viriliter impugnata et ex magna parte combusta, tyran- 
nus aufùgit. Ad hec Ysachius restituitur et Alexius adolescens 
in mense Iulio in ecclesia Sancte Sophye magnifice coronatur. 
Postea, cum Greci Latinos publice iniuriis multis afficerent et 
privatim occiderent, Latini arma sumentes rursus urbem combus- 
10 serunt et predam maximam exportarunt. 

Ad hec, cum se tyrannus Andrinópoli recepisset, imperator 
iuvenis eum, col|lecto exercitu, cum baronibus effugavit et sibi 
Traciam subiugavit. Sed, cum peregrini magnis remunerandi 
promissis instarent, malo Grecorum consilio usus, beneficiorum 
ingratus, ciani et palam beneficiis adversatur. Igitur inter eum 
et Latinos zi9aniis seminatis Greci, habentes eum exosum, quem- 
dam Constantinum imperatorem efficiunt, populus autem Ale- 
xium i\lur9uflium coronavit. In qua contentione prepotens fuit 
Alexius ille Mur9uflius. Adolescens vero Alexius, cum vix regnas- 
20 set sex mensibus, suffocatur; pater Ysachius moritur. Mur9uflius 
tyrannus a peregrinis de solutione pecunie impetitus solvere diffi- 
tetur. Quocirca Veneti pariter et peregrini civitatein unanimiter 
adoriuntur et universam regionem in circuitu depopulantur et 
Mur9uflium, dum die quadam in nemorosis lateret insidiis, eft'u- 
2 5 garunt et fratrem eius et vexillum et ycónam regiam capientes. 
Econtra de suis Greci viribus presumentes, lingue potius contu- 
meliis armati quam viribus corporis vel audatia cordis rebellant. 

Eodem anno rex Armenie Antiochyam obsedit, et, licet eam 
cum exercitu introierit, non tamen obtinuit. Eodem anno 
3° magister Petrus cardinalis, apostolice sedis legatus, apud Seleu- 
ciam, Cilicie municipium, Armeno catholico <pallium>, XIIII suis 
episcopis mitras et baculum, me presente, in presentia regis Ar¬ 
meni tribuit pastoralem, recipiens ab eo debitam Sancte Romane 
Ecclesie fidelitatem. 

35 Anno Domini MCCIIII fuit maxima copia panis et vini : 
prò XII imperialium sestarius frumenti, et prò 1111 imperialium 

sextarius spelte et inelice, et prò Vili imperialium sextarius fabe. 

Et | fuit maxima mortalitas et pestilentia boum et porcorum ; 
et Pascha fuit in festo sancti Marchi. 

Eodem anno, Grecorum verbis contumeliosis superbia incre- 
brescente, Veneti ad bellum cum baronibus accinguntur et urbem 5 
aggressi salo soloque viritim excertant ; machinis, telis et spiculis 
a Grecis resistitur. Sed, fatiscentibus eis, a militibus impetuose 
itur in urbem. Mur^ufìius in fugam vertitur. Alius ad imperium, 
scilicet Ascari, a civibus infatuatis eligitur. Sed adveniente luce 
a Latinis Blachema et Buccaleonum palatia occupantur. Quid 10 
plura ? Grecorum strage data multorum, gens illa, spiritu consi- 
lii destituta, condam prudentie filia, nunc sine prudentia, sicut 
pulvis disperiit, sicut fumus evanuit, sicut fenum exaruit, et 
Latinorum gens urbem Constantinianam in mense Aprili victo- 
riose obtinuit. Ad hec barones Balduinum Flandrie comitem *5 
in imperatorem dyademate coronarunt, votis communibus impe¬ 
rium sortientes. Xam quarta imperatorie maiestati, triumve quar- 
tarum medietas cessit Venetis, et cetera peregrinis. Bonifacius 
vero marchio, qui Margaritam imperatricem, condam Ysachii 
<uxorem>, sororem Aimerici regis Ungari, sibi in matrimonio copu- 20 
lavit, Thesalonicam vendicavit. Mur5uflius autem, Alexium tyran- 
num adiens et intendens eum blanditiis et alicuius spei seducere 
verbis, lumine privatus est. Rediensque ad urbem a Latinis mise- 
ricordiam impetravit. Sed cum rursus proditionis moliretur insi- 
dias, de columna Tauri per sententiam precipitatus est, ut, sicut 25 
presumpserat ascendens in aitimi, sic de alto | rueret in precipi- 
tium. Àschari quoque trans Elespontum fugato, Latini victoriosi 
fere monarchiam Grecorum obtinebant. Adimpleta est itaque 
prophetia quam mathematicus quidam predixit Achivus : « Gau- 
dete, septem montes, sed non mille annos ». Nondum enim a 30 
Constantino millesimus advenerat annus, quando Septemsolium, 
id est Constantinopolis, a summo gaudio tristicie ruit in yma. 

Eodem anno cometa magnus Acriam illustravit. Eodem 

anno venerabiles viri dominus Sosfredus et magister Petrus, pre¬ 
sbiteri cardinales, apostolice sedis legati, de Syria Constantino- 35 
polim adierunt, ubi ab imperatore civibusque Latinis et Grecis 

apud Sanctam Sophyam honorifice recepti fuerunt. Qui ibidem 
spiritualia negotia tam inter Grecos quam Latinos diffinierunt 
et divina officia, me assistente, sollemniter celebrarunt. Nam et 
ego ad mandatum predicti cardinalis magistri '‘etri, in Sabbato 
5 IIII Temporum ante Nativitatem Domini, in tempio Sancte 
Sophye sollemniter ordines celebravi. Qui et ipse prò amore 
Domini crucifixi peregrinans in Syria, sicut prius, ut ei assiste- 
rem in Armenia, sic et post in Grecia fueram comitatus eumdem. 
Eodem anno Greci quasi excitati se, Latinis expulsis, in Andri- 
10 nopoli receperunt. 

Anno Domini MCCV Balduinus imperator Constantinopoli- 
tanus Grecos in Andrinópoli congregatos obsedit. Sed a Blaccis 
forinsecus agregatis et Cùmanis, cum quibusdam ex baronibus 
suis vel occisis vel captis, pariter et captus est et consequenter 
15 occisus. Ideoque recedens ab obsidione confusus || Latinorum exer- 
citus, tamen rediit in urbem Constantinianam illesus. Cui frater 
imperatoris, Henrico Venetorum duce defuncto, prefuit Henricus 
nomine, vir audax et exercitio militaris. Marchio quoque Bonifa- 
cius, qui Thessalonie regnum cum circumquaque provinciis subiu- 
20 gaverat, Grecis et Blaccis adversantibus multa perpessus est. 
Fuit igitur hoc anno Grecis arridens et blanda, sed Latinis ad versa 
fortuna. Quod mathematici predixerunt Achivi. Verumtamen in- 
victus marchio vinctum, quem ceperat, Alexium, condam impera- 
torem, cum uxore misit in Lombardiam, ut in custodia servaretur 
25 et a tyrannide, quam semper exercuerat, arceretur. Eodem 
anno venerabilis Innocentius papa binos patriarchas ordinavit, 
Albertum Vercellensem, episcopum (heu !) solo nomine Ierosolimi- 
tanum (facta est enim vidua domina gentium et princeps provin- 
ciarum posita sub tributo), et Thomam, Venetum natione, quem 
30 Constantinopolitane prefecit ecclesie. 

Anno Domini MCCVI in orientali et occidentali quidem impe¬ 
rio et apud Antiochiam predictis ex causis inter predictos certa- 
tur illustres. 

Anno Domini MCCVII A90 marchio fuit expulsus de Verona, 
35 et prò ilio facto fuit destructa Verona. Eodem anno marchio 
Bonifacius Montis Ferrati in prelio occiditur, filios derelinquens 

Guilielmum in Ytalia et Demetrium apud Thessalonicam succes- 
sores. 

Anno Domini MCCVIII sopita est seditio regum de occidentis 
imperio concertantium. Nam Phylippo in thalamo nequiter occiso 
successit feliciter Octo quartus. De quo noctu quidam previderat 5 
visionem, se esse Dei gratia dicentem et futura his | versibus 
prophetantem, scilicet : 

Sufflo da terre rex Octo xer errat Adolfus. 

Xer dolor Octo tibi, suspice : fìnit ibi. 

Huius paranigmatis hoc anno sententia declaratur sic : « Sufflo 1 : io 
inspiro ; « da terre » : die terrenis. Quod « rex Octo xer », ratione 
dolet; et quod «errat Adolfus»: electus Coloniensis. « Xer dolor 
Octo tibi» expositio est clausule precedentis; «suspice: finit ibi»: 
ostendit enim visio previsori temporis determinationem, hunc 
annum in pariete pictum, litteris annotatum. 15 

Hoc eodem anno fuerunt carrocia de Parma et de Bononia 
in servitio communis Regii in obsidione Sugarie, quam fecerunt 
Mantuani et marchio Estensis et Ferarienses et Veronenses et 
Mutinenses et Cremonenses et multi ahi cum eis circa Sugariam 
cum mànganis et prederiis et aliis instrumentis ad capiendum 20 
castrum Sugarie, et omnes fugierunt timore Reginorum et suo¬ 
nimi amicorum. Et fuit eo anno maxima abundantia panis et 
vini. 

Anno Domini MCCIX Octo imperator hospitatus est super 
Renum (quidam torrens est in episcopatu Regino) et ad Salvam 25 
Terram similiter hospitatus fuit. Et fuit coronatus a papa Inno¬ 
centi© III die XI 0 intrante Octobri. Et in eodem anno Salinguerra 
cepit Ferariam, quam Ago marchio detinebat, et eum expulit. 
Coronatus autem predictus Octo contra patrem, coronatorem 
suum, contra matrem Ecclesiam, que eum genuerat, multis nisi- 30 
bus properat, et contra regem Sycilie pupillum, cui preter Eccle¬ 
siam non erat adiutor, sese confestim armavit. 

Propterea sequenti anno, scilicet anno Domini MCCX, vene- 
rabilis pater Innocentius, potens in opere et sermone, iam | dictum 

imperatorem excommunicavit Octonem. Ipse nichilominus exer- 
citum, cui Ago Hestensis marchio preerat, in Apuliam misit. 
Posteaque per Tusciam transiens, collecto magno exercitu, que- 
dam loca per vim, quedam per deditionem obtinuit, Viterbio 
5 penitus repugnante, Perusio et Urbe Vetere et aliis paucis. Deinde 
properans in Capua hyemavit. 


De Uguitione Ferariensi episcopo. 

Uguitio, natione Tuscus, civis Pisanus, episcopus Ferariensis 
fuit; librum Derivationum composuit; viriliter et digne et hone- 
10 ste episcopatum rexit et laudabiliter vitam suam finivit. Et alia 
quedam opuscula composuit, que sunt utilia et habentur a plu- 
ribus ; que etiam vidi et legi non semel neque bis. Anno Domini 
MCCX ultimo die Aprilis migravit ad Christum. Et stetit in epi- 
scopatu XX annis minus uno die. 


15 De domino Nicholao Regino episcopo. 

Anno Domini MCCXI dominus Nicholaus Reginus episcopus 
positus fuit in cathedra die prima Iunii. Hic fuit nominatus epi¬ 
scopus et quasi vir militaris. Gratiam habuit imperatoris Friderici 
et Romane curie. Paduanus fuit, nobili genere ortus de Maltra- 
20 versis, pulcher homo, largus, curialis et liberalis. Maius palatium 
episcopii Regini fieri fecit. Fratres Minores in tantum dilexit, 
quod matricem ecclesiam, scilicet episcopalem, voluit eis dare 
ad inhabitandum. Et consentiebant canonici qui erant tunc tem- 
poris, et amore fratrum volebant ire et habitare per capellas 
25 civitatis Regine ; sed fratres Minores ex humilitate sua non talia 
passi sunt, sed recusaverunt omnino. Huic episcopo accusatus 
fuit canavarius suus quod fratribus Minoribus subtrahebat hele- 
mosinam panis quam ipse statuerat. Et ideo vocavit eum ad se 
et valde dure reprehendit eum dicens : «Nonne Ecclesiasticus 1111 
30 dicit : Fili, helemosinam pauperis ne defraudes ? ». Sed cognoscens 

episcopus, Salomone testante, Prover. XXIX, quod servus ver- 
bis erudivi non potest, quia quod dicis intelligit et respondere contem- 
nit, posuit eum in altissimo carcere et obscuro et sustentav it eum 
pane tribulationis et aqua angustie ; postmodum expulit eum a se. 
Benedicatur ipse ! Sciebat enim quod « genus servorum nisi cum 5 
supplitio non emendatur », sicut dixit quidam tyrannus nutri- 
toribus sancti Ypo|liti. «Benedicatur», dicit Patteclus, «marchio 
Montis Ferrati, qui omnibus pepercit nisi scutiferis ». Miserrimi 
homines qui, postquam exaitati et honorati sunt in curiis ma- 
gnorum, efficiuntur avari, ut ostendant se bonos conservatores io 
et custodes rerum dominorum suorum, et subtrahunt pauperi- 
bus et viris iustis quod postea suis dant meretricibus ; et inter- 
dum in aliquibus partibus dominorum uxores et filie servorum 
et canavariorum et gastaldorum efficiuntur amasie, eo quod de 
rebus domus nichil nisi per manus talium habere possint omnino. 15 
Miserrimi tales domini, qui plus diligunt res temporales quam 
honorem proprium et corpus uxorum et fìliarum. Hec omnia vi¬ 
dit oculus meus et probavit singula. Igitur dominus Nicholaus 
Reginus episcopus valens homo fuit et in multis expertus. Erat 
enim cum clericis clericus, cum religiosis religiosus, cum militi- 20 
bus miles, cum baronibus baro. 

Eodem anno progrediens imperator Octo per Apuliam, civi- 
tates et loca per deditionem accepit usque Polycomi. Dum hec 
agerentur, principes Alamannie Fridericum regem Sicilie, con- 
dam imperatoris Henrici filium, de quo prediximus, in impera- 25 
torem elegerunt, citantes eum ut in Alamanniam properaret. Quo 
audito festinans imperator, qui apud Laudani curiam quasi cele- 
bravit inanem (Hestensis enim marchio iam cum Papiensibus et 
Cremonensibus et Yeronensibus consensu summi pontificis fedus 
inierat contraditionis), inglorius in Alamanniam introivit. 30 

Anno Domini MCCXII predictus rex Sicilie, Romam veniens, 
a summo pontifice et a Romanis magnifice receptus est. Deinde, 
navigio Ianuam attingens, per eorum manus et marchionis 
Guilielmi Montis Ferrati usque Papiam deductus est et gloriose 
receptus, et per eos ad Lambrum usque deducitur. Cui Cremo- 35 
nenses ad Lambrum alacriter occurrentes, eum Cremonam cum 

tripudio et hastiludio deduxerunt. Sed ex Papiensibus militibus, 
dum reverterentur, multi a Mediolanensibus capti sunt. Rex vero, 
Mantuam et Veronam atque Tridentum felicissime transiens, in 
singulis civitatibus extitit gloriosus. Exinde per Curiam introivit 
5 in Alamanniam, et a principibus de die in diem fidelitates acci- 
piens, apud Magontiam coronatur ; postmodum apud Ratisbo- 
nam sollemnem curiam celebrans, a rege Boemie et ab aliis multis 
principibus fidelitates accepit. Et eodem anno, primo die 
intrante Augusto, iverunt Regini cum exercitu suo peditum et 
10 militum in servitio Bononiensium ad montem Sambuganum con- 
tra Pistorienses. 

Item eodem anno Almiramamolinius rex Mauritanie, ve- 
niens in Hyspaniam cum infinita multitudine Saracenorum, mini- 
tabatur non solum Yspanias, sed etiam Roman, immo Europam 
15 capere universam. Sed Innocentius papa Christianorum signaculo 
insignitorum fecit contra illos multitudinem congregari ; qui 
prima acie Malagon castrum ceperunt, deinde Colatravam, Alar- 
cos, Benaventum, Petrabonam occupantes, ad Portum Muradal 
fixere tentoria. Portus autem artus erat, ut ducenti homines quasi 
20 toti mundo transitimi prohiberent. Nostris igitur hesitantibus, 
ecce duo Christicole sub specie venatorum ; quibus precedentibus 
ex alio | montis latere, contra spem Saracenorum, totus montem 
pertransiit Christianorum exercitus, die Sabbati non longe a 
castris inimicorum Christi tentoria figens. Die Lune diluculo 
25 dispositis aciebus in campo, XVII 0 Kal. Augusti, congressi sunt 
Christiani et inimici Christi. Et per gratiam Salvatoris, christia- 
nissimis regibus Aràgonum et Navarre et Castelle trucidantibus, 
hostes terga verterunt ; quorum infinita milia Christicolarum 
gladius devoravit. Nam per V' leucas fugati sine numero corrue- 
3 ° runt. Deinde nostri, habita victoria, procedentes Ubedam civi- 
tatem viriliter occuparunt. In qua sexaginta milia utriusque 
sexus gentilium occiderunt. Demum Christianus exercitus ad pro¬ 
pria remeavit, agens gratias Salvatori. Cui est honor et gloria in 
secula seculorum. Amen. 

35 Hic verba Sichardi episcopi deserunt. 

A [modo] incurrimus verba inculta et rudia et grossa et super- 

flua, que etiam in multis locis gramaticam non observant, sed 
ordinem ystorie habent congruum. Et ideo oportebit nos amodo 
ordinare et meliorare et addere et demere et gramaticam bonam 
ponere, cum fuerit oportunum, sicut etiam supra in hac eadem 
cronica manifestimi est nos fecisse in multis locis, in quibus mul- 5 
tas falsitates et ruditates repperimus, quarum alique a scripto- 
ribus sunt introducte, qui multa falsificant, alique vero a primis 
dictatoribus fuerunt posite. Qui vero post ipsos aliquid addiderunt, 
simplici fide secuti sunt ipsos, nec consideraverunt utrum bene 
dixerint necne. Et hoc ideo fecerunt, vel propter laborem vitan- io 
dum, vel forte quia ystoriarum periciam non habebant. Et [ta- 
men] melius fuit quod aliquid scriberent, quamvis [simpliciter], 
quam quod omnino dimitterent, quia [saltem] millesimum anno- 
rum incamationis Dominice sub | quo hec vel illa facta fuerunt 
habemus ab eis, et aliquam veritatem ystorie et rerum gestarum 15 
et negotiorum accidentium, quam forte non haberemus, nisi Deus 
revelare vellet, sicut revelavit Moysi et Esdre et Iohanni in Apo- 
calipsi et Methodio martyri in carcere existenti et multis aliis 
quibus revelata fuerunt futura et secreta celestia. Ideo dicit 
beatus Ieronimus quod « in tabemaculo Domini offert unus- 20 
quisque quod potest. Alii aurum et argentum et lapides pretiosos, 
alii byssum et purpuram et coccum offerunt et iacinctum. No- 
biscum bene agitur, si obtulerimus pelles et caprarum pilos. Et 
tamen Apostolus contemptibiliora nostra magis necessaria iudi- 
cat. Unde et tota illa tabemaculi pulcritudo et per singulas spe- 25 
cies Ecclesie presentis futureque distinctio pellibus tegitur et 
cilitiis, ardoremque solis et iniuriam ymbrium ea que viliora sunt 
prohibent ». Similia fecimus in multis aliis cronicis que a nobis et 
scripte et edite et emendate fuerunt. 

Porro, anno et millesimo supraposito, rex Francie cum comite 3» 
Montis Fortis crucesignatus fuit et preparatus cum aliis homini- 
bus crucesignatis prò prelio et exercitu, qui fuit in Yspania, quando 
apud Muradal imperator Saracenorum devictus fuit, qui quin- 
quaginta reges habebat, a tribus regibus Yspanis, scilicet Castelle, 
Navarre, Aragonie, cum adiutorio Portugalensium ; de quibus XI 35 
milia prima acie mortui fuerunt. 

Eodem anno, scilicet MCCXII, trium puerorum quasi duo- 
dennium, qui se visionem vidisse dicebant, crucis signaculum 
assumentium in partibus Colonie persuasu, multitudo innumera 
pauperum utriusque sexus et puerorum de Theo|tonia peregri- 
5 nantium in Ytalia crucesignatorum accessit, unanimi corde et 
una voce dicentium se per siccum maria transituros et terram 
sanctam Ierusalem in Dei potentia recuperaturos ; sed demum 
quasi evanuit universa. Eodem anno fuit fames adeo valida, 
precipue in Apulia et Sicilia, ut matres etiam pueros devora- 
10 rent. 

Anno Domini MCCXIII, die Pascha sancto Pentecostes, quod 
fuit in festo sanctorum martyrum Marcellini et Petri, videlicet 
secundo die intrantis Iunii, Cremonenses in auxilio Papiensium, 
quorum multi, ut prediximus, a Mediolanensibus in transitu regis 
15 de Papia Cremonam capti fuerunt, apud Castrum Leonis unani- 
miter cum carrocio convenerunt, non habentes in auxilio nisi 
trecentos milites Brixienses. Et ecce factus est repente sonus, Me¬ 
diolanensibus cum suo carrocio sicut sagitte volantibus et sicut 
fulgura festinantibus. In quorum auxilio convenerant Piacentini 
20 milites et arcarii Laudenses et Cremenses milites et pedites, Nova- 
rienses et Cumàni milites et de Brixiensibus totidem aut plures, 
quot in Cremonensium auxilium prediximus advenisse. Hi omnes 
unanimiter uno clamore et furore, uno spiritu et impetu, Cremo¬ 
nenses ceterosque milites forinsecos impetunt et impugnant, fugant, 
2 5 capiunt et expugnant. Sed Cremonenses habuerunt victoriam de 
dictis Mediolanensibus et de eorum exercitu et conduxerunt car- 
rocium supradictorum Mediolanensium per vim || cum magna 
victoria et letitia in civitatem Cremone. Et eodem anno die 
XIII a Iunii promisit commune Bononie et iuravit facere guer- 
3 ° ram Mutinensibus prò communi Regino et servire communi 
Regino, nec facere pacem cum predictis Mutinensibus sine volun- 
tate communis Regii. 

Anno Domini MCCXIIII iverunt milites Regii in servitium 
Cremonensium et Parmensium in episcopatum Placentie ad deva- 
35 standum bona Placentinorum, et liospitati sunt prope Colum- 
bam, quod est monasterium Cystertiensis Ordinis. 

Anno Domini MCCXV Innocentius papa tertius apud Late- 
ranum sollemne concilium celebravit. Hic etiam officium eccle- 
siasticum in melius' correxit et ordinavit et de suo addidit et de 
alieno dempsit ; nec adhuc est bene ordinatum secundum appe- 
titum multoruin et etiam secundum rei veritatem, quia multa 5 
sunt superflua, que magis tedium quam devotionem faciunt tam 
audientibus quam dicentibus illud, ut prima dominicalis, quando 
sacerdotes debent dicere missas suas et populus eas expectat, 
nec est qui celebret, occupatus in prima. Item, dicere XVIII 
psalmos in dominicali et noctumali officio ante Te Deum landa- io 
mus, et ita estivo tempore, quando pulices molestant et noctes 
sunt breves et calor intensus, ut yemali, non nisi tedium provo¬ 
cai Sunt adhuc multa, in ecclesiastico offitio, que possent mutari 
in melius, et dignum esset, quia piena sunt ruditatibus, quam- 
vis non cognoscantur ab omnibus. *5 

Anno Domini MCCXVI obiit Innocentius papa tertius apud 
Perusium mense Iulii, et in episcopali ecclesia iacet sepultus. | 
Floruit et viguit Ecclesia suo tempore retinens principatum super 
imperium Romanum et super cunctos reges et principes universe 
terre. Verumtamen principium maledictionis et dissensionis inter 20 
Romanum imperium et Ecclesiam ipse fuit cum suis imperatoribus 
Octone quarto et Friderico secundo, quem exaltavit et filium 
nominavit Ecclesie. Ipse vero Fridericus fuit homo pestifer et 
maledictus, scismaticus, hereticus et epycurus, corrumpens uni- 
versam terram, quia in civitatibus Ytalie semen divisionis et 25 
discordie seminavit, quod usque liodie durat, ita ut de patribus 
filii, iuxta illud propheticum Eze. 18, conqueri possint : Patres 
comederunt uvatn acerbam, et dentes filiorum óbstupescunt. Et ite- 
rum Iere. in Trenis ultimo : Patres nostri peccaverunt et non sunt, 
et nos iniquitates eorum portavimus. Ideo veriflcatum videtur in 30 
Friderico verbum abbatis Ioachym, quod dixit Henrico impera¬ 
tori, patri eius, querenti de Alio suo, cum adhuc esset puer, qualis 
esset futurus. Respondit : « Perversus puer tuus, nequam filius 
et heres tuus, o princeps. Ha Deus ! Turbabit terram et sanctos 
Altissimi conteret ». Ideo convenit Friderico quod de Assur sive 35 
de Senacherib dixit Dominus per Ysaiam X : Ad conterendum erit 

cor eius et ad internectionem gentium non paucarum. Omnia ista 
in Friderico impleta fuerunt, ut vidimus oculis nostris, qui nunc 
sumus in MCCLXXXIII, quo hec scribimus, in vigilia Magda- 
lene. Verumtamen excusari potest Innocentius papa, quia bona 
5 intentione Octonem deposuit et Fridericum exaltavit, iuxta illud 
Ps. : Hunc humiliat et hunc exaltat. 

Et nota quod Innocentius papa fuit audax homo et magni 
cordis. Nam aliquando mensuravit sibi tunicam Domini inconsu- 
tilem, et visum fuit sibi quod Dominus parve fuisset stature ; 
10 quam cum induisset, | apparuit grandior ipso. Et sic timuit et 
veneratus est illam, ut decens fuit. Item solitus erat aliquando 
librum tenere coram se, cum populo predicabat. Cumque quere- 
rent capellani cur homo sapiens et litteratus talia faceret, respon- 
debat dicens : « Propter vos facio, ut exemplum dem vobis, quia 
15 vos nescitis et erubesciti discere ». Item homo fuit qui interpo- 
nebat suis « interdum gaudia curis » ; unde, cum quadam die qui¬ 
dam ioculator de Marchia Anconitana salutasset eum dicens : 


Papa Imiocentium, 
doctoris omnis gentium, 
salutat te Scatutius 
et habet te prò dominus , 

respondit ei : 


Cui dixit : 


Et unde est Scatutius ? 


25 


Cui papa : 


De Castro Recanato, 
et ibi fui nato. 


Si veneris Romam, 
habebis multam bonam. 


30 id est « bene faciam tibi ». Fecit papa quod gramaticus docet : 
« Per quemcumque casum fit interrogati©, per eumdem debet 
fieri responsio ». Quia enim malam gramaticam fecit ioculator, 
malam gramaticam audivit a papa. 

Hic, dum quadam die populo predicaret, consideravi! quem- 
dam scolarem verba sua deridentem. Et finita predicatione habuit 
eum seorsum secreto in camera sua et quesivit ab eo cur de ver- 
bis divinis risisset, cum sint animabus salvandis utilia. Et respon- 
dit scolaris quod verba que dixerat, verba erant; ipse vero opera 5 
demonstrare sciebat, ut mortuos suscitare et demonibus [predi¬ 
care]. Et cognovit papa, eo manifestante, quod nigromanticus 
esset et quod Toleti studuerat, et rogavit eum quod quemdam 
suum amicum defunctum ei resuscitare deberet, ut cum eo habe- 
ret familiare colloquium et de statu anime sue | ab eo posset inqui- 10 
rere. Et elegerunt locum desertum et secretum in Roma ; ad 
quem papa quasi sub occasione spatiandi accessit, et precepit 
sociis ut ab eo diverterent et expectarent quousque iret ad eos. 

Et crediderunt quod descenderet ad requisita nature, et fecerunt 
ut dixerat. Suscitavit igitur ei Besmantie archiepiscopum, sub '5 

illa pompa et vana gloria qua solitus erat venire ad curiam. Nam 
primo veniebant pueri, qui hospicia prepararent, postea somarii 
in magna copia cum thesauris, deinde domicelli ad ministrandum 
docti, demum milites, subsequenter ipse cum capellanis multis. 
Cumque ab eo quereret nigromanticus quo tenderet, dixit quod -° 
ad curiam ibat ad papam Innocentium, amicum suum, qui eum 
videre volebat. Cui scolaris ait : « Hic est Innocentius amicus 
tuus, qui a te vult cognoscere qualiter tibi sit ». Cui ille dixit : 

« Male michi est, quia damnatus sum propter pompam et vanam 
gloriam meam et alia, que commisi, peccata, nec penitentiam 2 5 
feci, et ideo cum demonibus sum deputatus et cum his qui ad 
infernum descendunt ». Finitis igitur hinc inde colloquiis mutuis, 
disparuit visio, et papa ad socios est reversus. 

Innocentio successit Honorius tertius. 

Anno Domini MCCXVI, qui fuit millesimus suprapositus, ive- 3° 
runt milites et archatores in servitio Bononiensium circa San- 
ctum Archangelum contra Ariminenses et obsederunt illud ca¬ 
strarti, et ibi steterunt per longum tempus, ita quod pax facta 
est; et omnes illi de Cesena, qui erant in carceribus illorum de 
Arimino, fuerant dimissi (erant enim septengenti). Et illa yeme 35 
fuit maxima nix et gelu valde intensum, ita quod vinee sunt 

destructe, et Padus congelatus, super quem || et mulieres facie- 
bant choreas, et milites in hastiludio discurrebant. Sed et rustici 
cum plaustris, birotis et trafis Padum transibant. Et duravit 
predictum gelu per duos menses. Et tunc dabatur sextarius fru- 
5 menti prò IX imperialibus in cursu, et sextarius spelte prò 1111 
imperialium. Et domina regina, uxor Friderici imperatoris, 
filii condam imperatoris Henrici, venit Regiu m veniendo de Apu- 
lia et eundo in Alamanniam ad dictum virum suum. Et commune 
Reginum fecit eidem domine, donec ibi stetit, expensas. 
io Anno Domini MCCXVII factus fuit papa Honorius III ; qui 
fecit concilium, in quo statuit quod ipso iure sint excommuni- 
cati qui faciunt constitutionem quamlibet contra libertatem Eccle¬ 
sie et quod nullus sacerdos vel prelatus audiat leges, nec Parisius 
legantur. Et deposuit episcopum qui Donatum non Iegerat. Et 
15 ordinavit quod lumen semper precedat Eucharistiam et quod 
sacerdos eam portet ante pectus ad infirmum. 

Anno Domini MCCXVIII, in mense Iunii, iverunt Regini cum 
suo exercitu in servitio Cremonensium et Parmensium contra 
Mediolanenses et suam partem apud ^ibellum ; et fuit maximum 
20 prelium inter eos quadam die Iovis inter temporales. Et multi 
ex utraque parte mortui fuerunt, et plures capti. Et fuit iurata 
societas inter Regium et Parmam ; et dominus Guido de Regio 
erat potestas Parme. Et eodem anno obsessa fuit Dalmiata a 
peregrinis Christianis. 

25 Anno Dominice incamationis MCCXVIII, indictione VI, ob¬ 
sessa fuit civitas Dalmiata in medio mensis Maii, Christiani omnes 
in navibus ascenderunt et in sequenti ebdomada quadam die 
Martis terram Egypti intraverunt et castrametati sunt apud 
civitatem Dalmiate, et ibi steterunt per totani estatem et hye- 
30 meni ; et in sequenti anno MCCXIX, indictione VII, quinto die 
intrante mense Novembris, in vigilia sancti Leonardi, festo 
veniente, ad honorem Domini nostri Iesu Christi capta fuit Dal¬ 
miata a peregrinis Christianis, regnante Iohanne Ierosolimitano 
rege, qui rex vir egregius, nobilis, prudens, magne fìdei et discre- 
35 tionis fuit, atque Ierosolimitano patriarcha, scientia et bonis 

moribus adomato, et aliis nobilibus multis, qui in historia nume- 
rantur captionis illius. 

Anno Domini MCCXIX capta fuit Dalmiata per Christianos. 

Anno Domini MCCXX Fridericus filius imperatoris Henrici 
coronatus fuit a papa Honorio III in festivitate sancte Cecilie 5 
virginis et martyris Ro[me in ecclesia Beati Petri, et uxor eius 
regina Constantia in imperatricem cum omni pace Romanorum 
(quod vix unquam auditum est de aliquo imperatore) ; et impe¬ 
ravi XXX annis et diebus XI ; et eodem festo quo fuit coronatus 
obiit in Apulia, in parva civitate que appellatur Florentinum, io 
prope Nuceriam Saracenorum. Item millesimo supraposito 
obsessum fuit castrum Gon5age a Reginis, Parmensibus et Cre- 
monensibus, quod detinebatur a Mantuanis et a comite Alberto 
de Casaloddo de episcopatu Brixie. Et in eodem anno incepta et 
cavata fuit Taleata, id est incisa, et positus fuit Padus in ea. Et r 5 
captum fuit castrum Bondéni a Mantuanis, Veronensibus, Fera- 
riensibus et Mutinensibus, die Martis XV 0 exeunte Iunio. Et eo¬ 
dem anno, sub eodem millesimo, die X intrante Augusto, in festo 
sancti Laurentii, fuerunt superati, fugati et capti Mantuani ab 
hominibus de Bedullo, qui venerant de Fabricis et de Campa- 20 
gnola ad Bedullum comburendum et depredandum. 

Anno Domini MCCXXI obiit beatus Dominicus octavo Ydus 
Augusti. Et ego, frater Salimbene de Adam de civitate Parmensi, 
hoc eodem anno natus sum in mense Octobri, VII 0 Ydus Octo- 
bris, in festo [sancti] Dyonisii et Donini. Et dominus Baliànus de 25 
Sydone, magnus baro ex Francia, qui venerat de ultramarinis 
partibus ad imperatorem Fridericum secundum, me de sacro 
fonte levavit in baptisterio Parmensi, quod erat iuxta domum 
meam, sicut referebant michi mei. Sed et frater Andreas ultra- 
marinus de civitate Achon ex Ordine fratrum Minorum, qui erat 3° 
cum predicto domino et de familia sua et itineris socius, qui vidit 
et recordabatur, hoc idem dixit michi. | 

Anno Domini MCCXXII destructe fuerunt fovee civitatis 
Imole a Bononiensibus et Faventinis, et porte eiusdem civitatis 
portate fuerunt in civitatem Bononie. Et in eodem anno, in 35 
Nativitate Domini nostri Iesu Christi, fuit maximus terremotus 

in civitate Regina, predicante domino Nicholao Regino episcopo 
in maiori ecclesia Sancte Marie. Et fuit iste terremotus per totam 
Eombardiam et Tusciam. Et appellatus fuit terremotus Brixie 
specialiter, quia plus viguit ibi, ita quod egressi Brixienses de 
5 civitate morabantur extra in papilionibus, ne edifìcia caderent 
super eos. Et plures domus, turres et castra Brixiensium corruerunt 
ex ilio terremotu. Et ita erant Brixienses assuefacti ex ilio terre- 
motu, quod, quando cadebat pynaculum alicuius turris vel domus, 
aspiciebant et cum clamore ridebant. Unde quidam versibus ita 
io dixit : 

Mille ducentis atque viginti, Christe, duobus, 
postquam sumpsisti carnem, currentibus annis, 
talia fecisti miracula, rex benedicte : 
stella comis variis Augusti fine refulsit ; 

15 Septembris pluvia vites submersit et uvas 

destruxitque domos fluvii de more rapacis ; 
lunaque passa fuit eclypsim mense Novembris ; 

Christi natalis media quasi luce diei 

terra dedit gemitus rugiens tremuitque frequenter : 

20 tecta cadunt, urbes quassantur, tempia ruerunt, 

exanimes dominos fecerunt menia multos, 

Brixia precipue pressit ruinosa colonos, 
flumina mutarunt cursum repetentia fontes.| 

Solita erat mater mea michi referre quod tempore istius 
25 magni terremotus iacebam in cunabulis, et ipsa accepit duas 
sorores meas, sub qualibet ascella unam (erant enim parvule), 
et me in cuna dimisso cucurrit ad domum patris et matris et 
fratrum suorum. Timebat enim, ut dicebat, ne baptisterium super 
eam caderet, quia ibi iuxta erat domus mea. Et ex hoc non ita 
3 ° dare diligebam eam, quia plus debebat curare de me masculo 
quam de filiabus. Sed ipsa dicebat quod aptiores erant sibi ad 
portandum, cum essent grandiuscule. 

Anno Domini MCCXXIII, in Kalendis Maii, Mantuani cepe- 
runt Cremonenses cum sandonibus fere centum sale oneratis et 
35 devastaverunt eos, ita quod in fundo Bondeni demersi sunt. 

Anno Domini MCCXXIIII venerunt Mantuani cum navi- 

bus et obsederunt stratam Reginam in paludibus et supra Talea- 
tam et fecerunt ceparias ad comburendum pontes et naves que 
erant in ranfreda. Et tunc mortuus fuit dominus Iacobus de 
Palude, et prò eo fuit maxima discordia inter illos de Palude et 
illos de Foliano. 5 

Anno Domini MCCXXV facta fuit treugua inter Reginos et 
Mantuanos, quam fecit fieri dominus Ravaninus de Bellottis de 
Cremona potestas Reginus. 

Anno Domini MCCXXVI, quarto Nonas Octobris, transiit be- 
atus Franciscus, Ordinis fratrum Minorum institutor et dux, ex 10 
huius mundi naufragio ad celestia regna, die Sabbati sero, et se- 
pultus est die Dominico in civitate Asisii, omatus stigmatibus Ie- 
su Christi, et completis XX annis a sue conversionis principio. In- 
choavit enim MCCVII, sub Innocentio papa III. De quo cantatur : 

Cepit sub Innocentio 15 

cursumque sub Honorio 
perfecit gloriosum. 

Succedens his Gregorius 
magnifìcavit amplius 

miraculis famosum. 20 

Item millesimo supraposito mortui fuerunt || dominus Ugolinus 
de Foliano et dominus Guido de Baysio in contrata Canussie. 

Anno Domini MCCXXVII fuit maxima caristia biadi et rerum 
victualium, ita quod sextarius frumenti vendebatur in cursum 
XII soldos imperialium et XV solidos imperialium, et sextarius 25 
spelte V solidos imperialium et VI, et sextarius milice Vili solidos 
imperialium, et libra camis porcine XII imperialium. 

Anno Domini MCCXXVIII venerunt Bononienses cum car- 
rocio suo circa castrum Balani, et contra eos iverunt Mutinen- 
ses, Parmenses et Cremonenses et combusserunt terras Bononie 30 
et fuerunt usque in aquam fluminis Reni et ibi dederunt bibere 
equis suis. Et cum remeabant per stratam, Bononienses obvia- 
verunt eis in contrata Sancte Marie in Strata, et fuit maximum 
prelium inter eos, et quam plures mortui fuerunt ex utraque parte. 

Et in eodem anno, dum starent Bononienses circa Ba9ànum, 35 


4 — Salimbene, I. 

Mutinenses, Parmenses et Cremonenses ceperunt castrum Plu- 
matium et combussenmt illud. Et eo anno in festivitate sancii 
Christofori cepit venire nix magna ; et usque ad illuni diem lue- 
rat ita pulcrum tempus et yems fuerat ita calida, quod pulveru- 
5 lente erant vie. Et eo anno fuit prima missa celebrata in eccle¬ 
sia Sancte Trinitatis de Campagnola a domino Ugolino cardinali, 
qui erat Ordinis fratrum Minorum gubemator, protector et cor- 
rector, et in Lombardia legationis fungebatur officio. Et obiit 
Honorius, et eodem anno electus fuit in papam predictus dominus 
io Ugo cardinalis, et vocatus fuit Gregorius papa nonus, et fuit de 
ci vitate Anagnie. | 

Iste Gregorius destruxit V volumina decretalium et inde fecit 
unum volumen. Iste etiam longo tempore fuit in discordia et 
pugnavit cum imperatore Friderico secundo, qui multa mala fecit 
15 Ecclesie Dei, que eum nutrivit et coronavit, ita quod pene navis 
Petri sub predicto papa cecidit in profundum. Hoc est quod 
abbas Ioachym de Romanis pontificibus dixit, videlicet quod 
« aliqui conabuntur in principes, aliqui ducent pacificos suos 
dies». Nam Alexander tertius et Innocentius tertius et Gregorius 
20 nonus et Innocentius quartus multa cum principibus rei publice 
habuerunt litigia. Honorius vero tertius pacifice vixit, et Alexan¬ 
der quartus, et Clemens quartus. Item patrimonium Beati Pe¬ 
tri fere <totum> a predicto imperatore Friderico fuit occupatum ; 
et per predictum imperatorem multi prelati tam in mari quam in 
25 terra periclitati sunt, etiam cardinales. 

Eodem anno Yspani recuperaverunt Emeritam metropolym 
provincie Luscitanie et Pacensem civitatem et castrum Equina et 
Clavigana in Algarbe, scilicet Elbas et Rumenia et Alcust. et 
Serpam et Mauram et Corduben et Valentiam et regnum Maio- 
3° ricarum et alias terras quam plures. Eodem anno etiam Unga- 
ria a Cumanis et Tartaris valde destructa fuit. 

Iste etiam papa excommunicavit Grecos, eo quod male sen- 
tiunt de processu Spiritus Sancti et quia nolunt obedire capiti 
suo, scilicet Romane Ecclesie. Et eodem anno, XVII Kal. 
35 Augusti, beatus Franciscus in cathalogo sanctorum ascriptus et 
canonigatus fuit per supradictum papam. Ipse etiam canonia- 

vit beatam Elysabeth, que fuit fìlia regis Ungarie et uxor langravii 
Thuringie ; que, inter alia | innumera miracula, XVI mortuos 
suscitavit et cecum natum illuminavit. De cuius corpore usque 
hodie oleum eflluere videtur. Ista sancta, post mortem viri sui, 
vixit sub obedientia fratrum Minorum et eorum semper devota 5 
fuit. 

Anno Domini MCCXXIX Bononienses obsederunt in mense 
Augusti castrum Sancti Cesarii et ipsum ceperunt videntibus 
Mutinensibus, Parmensibus et Cremonensibus, qui ibi erant cum 
exercitibus suis. Siquidem Bononienses fecerant sibi clausuram, io 
ita quod isti qui erant ex adversa parte ad eos accedere non vale- 
bant. Et fuit maximum prelium quadam nocte inter eos et Bono¬ 
nienses. Et Bononienses habebant manganellas in plaustris (quod 
erat tunc inusitatum genus bellandi) et iaciebant lapides versus 
carrocium Parme et liomines illius partis. Et remansit carrocium 15 
Parmensium denudatimi, ita quod nullus remansit super illud nisi 
dominus Iacobus de Boveriis ; cui cum diceretur a suis quod 
descenderet, ne occideretur, gloriabatur et dicebat se libenter velie 
mori ad honorem communis Parme. Sed dicitur in Ecclesiaste 
VII : Noli esse stultus, ne moriaris in tempore non tuo. Nam « pru- 20 
denter timetur quicquid potest accidere », dicit Ieronimus. Non 
tamen fuit ibi mortuus. Sed cito carrocium Parmensium habuit 
succursum a Cremonensibus : diligebant enim se tunc temporis 
Parinenses et Cremonenses intime. Nam in alio prelio, quando 
apud Sanctam Mariam in Strata congressi sunt, statim fuerunt 2 5 
prostrati a Bononiensibus Cremonenses, quia primo Bononiensi- 
bus obviaverunt, quando redibant a fluvio Reni, sed cito habue- 
runt succursum a Parmensibus, qui similiter redibant a fluvio Re¬ 
ni. In isto bello <non> fuerunt pedites, sed milites tantum, apud 
Sanctam Mariam in Strata dico. In bello Cesariensi mortuus fuit 3 ° 
dominus Bemardus Oliverii de Adam de civitate Parmensi, famo-| 
sus iudex et probus in armis. Et portatum fuit corpus eius et 
positum in baptisterio Parme, quod erat iuxta domum suam, et 
iacuit ibi in feretro quousque propinqui et amici congregati fue¬ 
runt. Postea positum fuit corpus in monumento suo, quod est 35 
ante hostium ecclesie Sancte Agathe, que est capella maioris 

ecclesie civitatis Parme et ei adheret versus meridianam partem. 
Hic fuit germanus consanguineus patris mei. Fuerunt enim filii 
duorum fratrum. 

Fuit autem dictus pater meus Guido de Adam, pulcher homo 
5 et fortis, qui aliquando transfretavit prò Terre Sancte succursu 
tempore Balduini comitis Flandrie, de quo passagio supra descri- 
psi; et ego necdum natus eram. Et audivi a patre meo quod, cum 
alii Lombardi in ultramarinis partibus inquirerent a divinis de 
statu domorum suarum, pater meus ab eis inquirere noluit ; et 
io cum rediit, omnia in domo sua invenit consolatoria et pacata, 
alii vero tristia, ut a divinis acceperant. Item audivi ab eo quod 
de pulcritudine et bonitate commendatus fuit dextrarius patris 
mei, quem secum ad Terram Sanctam duxit, super omnes qui de 
sua societate fuerunt. Item audivi a patre meo quod, quando 
15 fundabatur baptisterium Parmense, posuit lapides in fundamento, 
in recordationis signum, et quod, ubi edificatimi est baptisterium, 
fuerunt domus propinquorum meorum, qui post destructionem 
domorum suarum iverunt Bononiam et facti sunt cives ibi, et 
appellantur illi de Cocca. 

20 Porro illi de casali meo antiquitus appellabantur Grenones, ut 
repperi in veteribus cartis, postea dicti sunt de Adam. Fuerunt 
alii Grelones in civitate Parmensi, qui scribuntur per « 1 », || qui 
habitabant in capite pontis in strata que vadit ad Burgum Sancti 
Donnini; quorum ulmus ante hostium fuit famosus et dicebatur 
2 5 ulmus Iohannis Grelonis. Cum ergo dicitur quod Oliverius de 
Grenonibus fecit consortium Sancte Marie de Parma, fuit Olive¬ 
rius de Adam, pater iudicis supradicti. Nam Adam de Grenonibus 
duos filios habuit, quorum unus dictus est Oliverius de Adam, 
alter vero Iohannes de Adam. De Oliverio de Adam nati sunt 
30 duo filii, scilicet Bemardus Oliverii, supranominatus iudex, et 
Rolandus Oliverii. Porro de Bernardo Oliverii natus est Leonar- 
dus, Emblavatus, Bonifacius et Oliverius, II II filii, et IIII filie, 
scilicet domina Aica, que est monacha Sancti Pauli, et domina 
Ricca et domina Romagna, que est soror Bononie in monasterio 
35 Sancte Clare, et Mabilia, que obiit virgo. De Rolando Oliverii 
nati sunt sex filii, scilicet Bartholomeus, Franciscus, Oliverius, 

Guido, Pinus et Rolandinus. Et filie due, scilicet Mabilia et Al¬ 
berta. Porro de Iohanne de Adam nati sunt duo filii, scili¬ 
cet Adaminus, qui fuit valens homo, curialis et liberalis, et obiit 
sine fìliis, et Guido de Adam, qui 1111 habuit filios; quorum pri- 
mus frater Guido de Adam, qui fuit in Ordine fratrum Minorum 5 
usque ad finem vite sue. Hic habuit uxorem nobilem dominam 
Adelaxiam nomine, filiam domini Gerardi de Barattis, ex qua 
unam tantum habuit filiam, que dieta est soror Agnes. Ambe, 
tam mater quam filia, in monasterio Parmensi Ordinis sancte 
Clare vitam suam laudabiliter fìnierunt. Frater vero Guido, mari- io 
tus et pater, in seculo iudex fuit et in Ordine fratrum | Minorum 
sacerdos et predicator. Isti Baratti gloriantur se esse de paren¬ 
tela comitisse Matildis, et quod in servitio communis Parme de 
casali suo XL milites vadunt ad bellum. Secundus fìlius Gui- 
donis Ade Xicholaus fuit vocatus, et obiit puer iuxta illud : Dum 15 
adhuc ordirer, succidit me. Tertius filius ego frater Salimbene, 
qui, quando perveni ad bivium pyethagorice littere, id est finitis 
tribus lustris, que tria lustra complent cyclum indictionum, Ordi- 
nein fratrum Minorum intravi, in quo multis annis vixi sacerdos 
et predicator existens, et multa vidi et in multis provinciis habitavi 20 
et multa didici. Et in seculo dicebar ab aliquibus Baliànus de 
Sagitta (id est de Sydone volebant dicere) occasione supradicti 
domini qui me de sacro fonte levavit. A sociis vero et a fami- 
lia dicebar Omnebonum. Quo nomine vocatus fui in Ordine per 
totum integrum annum. Cumque de Marchia Anconitana irem 25 
ad habitandum in Tusciam et transirem per Civitatem de Castello, 
inveni in heremo quemdam nobilem fratrem, antiquum et ple¬ 
num dierum et meritis bonis, qui IIII filios milites habebat in 
seculo. Hic fuit ultimus frater quem beatus Franciscus et induit 
et recepit ad Ordinem, ut retulit michi. Hic, audiens quod vocabar 30 
Omnebonum, obstupuit et dixit michi : « Fili, nenio bonus nisi 
solus Deus. De cetero nomen tuum sit frater Salimbene, quia tu 
bene salisti bonam religionem intrando ». Et gavisus fui cognoscens 
quod rationabiliter movebatur, et videns quod a tam sancto 
viro michi nomen imponebatur. Yerumtamen nomen quod michi 35 
amabile erat non habui. Volebam enim ut nomen michi esset 

Dyonisius, non solum propter reverentiam illius doc|toris eximii, 
qui fuit discipulus apostoli Pauli, verum etiam quia in suo testo 
natus sum mundo. Et ita vidi ultimum fratrem quem beatus 
Franciscus recepit ad Ordinem ; post quem nullum recepit nec 
5 induit. Vidi etiam et primum, scilicet fratrem Bemardum de 
Quintavalle, cum quo in conventu Senensi una yeme habitavi ; 
et fuit intimus meus amicus et michi et aliis iuvenibus de beato 
Francisco multa magnalia referebat, et multa bona ab eo audivi 
et didici. 

io Toto tempore vite sue doluit pater meus de meo ingressu in 
Ordinem fratrum Minorum nec consolationem accepit, eó quod 
filium non habebat qui ei in hereditate succederet. Et conquestus 
est imperatori, qui tunc temporis venerat Parmam, quod fratres 
Minores sibi filium abstulissent. Tunc scripsit imperator fratri 
15 Helye generali ministro Ordinis fratrum Minorum quod, si caram 
habebat gratiam suam, sic exaudiret eum, ut me redderet patri 
meo. Receperat enim me frater Helias, quando ad imperatorem 
ibat Cremonam, missus a Gregorio papa nono, anno Domini 
MCCXXXVIII. Tunc pater meus ivit Asisium, ubi erat frater 
20 Helyas, et imperatoris litteras in manu posuit generalis. Quarum 
exordium tale fuit : « Ad Guidonis de Adam fidelis nostri suspiria 
mitiganda » et cet. Frater Illuminatus, qui tunc temporis erat 
dictator et scriptor fratris Flelye, qui etiam omnes pulcras lit¬ 
teras, que mittebantur a principibus mundi generali ministro, 
25 seorsum in quatemo scribebat, liane epistolam michi ostendit, 
cum processu temporis in conventu Senensi habitarem cum eo. 
Qui etiam frater Illuminatus postea fuit minister in provincia 
sancti Francisci, postmodum vero, episcopus Asisinàs factus, 
ultimum diem clausit ibidem. 

30 Lectis igitur imperialibus litteris, statim | scripsit frater 
Helyas fratribus de conventu Fanensi, ubi habitabam, quod, si 
de voluntate mea procedebat, me sine mora per obedientiam 
redderent patri meo, alioquin, si cum patre meo ire nolebam, 
me karum custodirent sicut pupillam oculi sui. Venerunt itaque 
35 plures milites cum patre meo ad locum fratrum de civitate Fanensi, 
ut finem negotii mei viderent ; quibus factus fui spectaculum, 

et ipsi michi causa salutis. Congregati igitur fratribus cum 
secularibus in capitulo et dictis multis verbis hinc inde, protulit 
pater meus litteras generali ministri ac fratribus demonstravit. 
Quibus lectis frater Ieremias custos, audientibus omnibus, patri 
meo respondit ; « Domine Guido, dolori vestro compatimur et 5 
parati sumus obedire litteris patri nostri. Verumtamen hic est 
filius vester, etatem habet, ipse de se loquatur. Queratis ab eo : 
si vult venire vobiscum, veniat in nomine Domini ; sin autem, 
vim ei, ut vobiscum veniat, inferre non possumus >. Quesivit ergo 
pater meus utrum vellem ire cum eo necne. Cui ego respondi : 10 

« Xon, quia Dominus dicit, Lue. IX : Nemo mittens tnanutn suatn 
ad aratrum et aspiciens retro aptus est regno Dei ». Et ait michi 
pater : « Tu non curas de patre tuo et de matre tua, qui prò te 
variis doloribus affliguntur ». Cui respondi : « Vere non curo, quia 
Dominus dicit, Mat. X : Qui amai patrem aut matrem plus quatti i s 
me, non est me dignus. De te quoque dicit : Qui amat filium aut 
filiatn super me, non est me dignus. Debes ergo curare, pater, de 
ilio qui prò nobis pependit in ligno, ut nobis vitam donaret eter- 
nam. Nam ipse est qui dicit, Mat. X : Veni enim separare hominem 
adversus patrem suum et fUiatn adversus matrem suam et nurutn 2° 
adversus socrum suam. Et inimici hominis domestici eius. Omnis 
ergo qui confi \\tebitur me coram hominibus, confitebor et ego eum 
coram patre meo, qui est in celis. Qui autem negaverit me coram 
hominibus, negabo et ego eum coram patre meo, qui in celis est ». 

Et mirabantur fratres et gaudebant quod talia patri meo dicebam. ?s 
Et tunc dixit fratribus pater meus : « Vos percantastis fìlium meum 
et decepistis, ut michi non acquiescat. Conquerar iterum impe¬ 
ratori de vobis nec non et generali ministro. Verumtamen permit- 
tite me loqui seorsum sine vobis cum filio meo, et videbitis quod 
me sine mora sequetur ». 3° 

Permiserunt itaque fratres ut sine eis loquerer patri meo, quia 
propter verba mea iam dieta de me aliquantulum confidebant. 
Verumtamen post parietem ascultabant qualia diceremus. Treme- 
bant enim sicut iuncus in aqua, ne pater meus suis blanditiis 
meum animum immutaret ; et non solum timebant prò salute 35 
anime mee, sed etiam ne recessus meus occasionem daret aliis 

Ordinem non intrandi. Dixit igitur michi pater raeus : « Fili 
dilecte, non credas istis pissintunicis » (id est qui in tunicis min- 
gunt) « qui te deceperunt, sed veni raecum, et omnia mea tibi 
dabo ». Et respondi et dixi patri meo : « Vade, vade, pater ! Sa- 
5 piens in Proverbiis dicit, III : Noli prohibere bene facere eum qui 
potest ; si vales, et ipse bene fac ». Et respondit pater meus cum 
lacrimis et dixit michi : » Quid igitur, fili, matri tue dicam, que se 
incessanter prò te afììigit ? ». Et aio ad eum : « Dices ei ex parte 
mea : ‘ Sic dicit filius tuus : Pater meus et mater mea dereliquerunt 
io me, Dominus autem assumpsit me. Qui etiam dicit, Iere. Ili : 
Patrem vocabis me, et post me ingredi non cessabis. Nam bonum 
est viro, cum portaverit iugum ab adolescentia sua ’ ». Audiens | 
hec omnia pater meus et de egressu meo desperans prostravit se 
in terram, coram fratribus et secularibus qui cum eo venerant, 
15 et dixit : « Comendo te mille demonibus, maledicte fili, et fratrem 
tuum qui hic tecum est, qui etiam te decepit. Mea maledictio 
vobiscum sit perpetuo, que vos infemalibus commendet spiri- 
tibus ». Et recessit ultra modum turbatus. Nos autem remansi- 
mus valde consolati, gratias agentes Deo nostro et dicentes sibi : 
20 « Maledicent illi, et tu benedices. Nam qui benedictus est super 

terram, benedicetur in Deo. Amen ». Recesserunt itaque secu- 
lares valde edificati de constantia mea. Sed et fratres valde gavisi 
fuerunt, eo quod viriliter egerat Dominus per me puerulum suum, 
et cognoverunt quod vera sunt verba Domini, que dicit, Lue. 21 : 
2 5 Ponile in cordibus vestris non premeditari quemadmodum respon- 
deatis. Ego enim dabo vobis os et sapientiam, cui non poterunt resi¬ 
stere et contradicere omnes adversarii vestri. 

Sequenti vero nocte remuneravi me Virgo beata. Videbatur 
enim michi quod coram altari ad orationem iacerem prostratus, 
30 ut soliti sunt fratres, quando surgunt ad matutinum. Et audivi 
vocem beate Virginis me vocantis. Et elevata facie vidi beatam 
Virginem super altare sedentem in eo loco in quo hostia locatur 
et calix ; habebatque puerulum suum in gremio, quein porrigebat 
michi dicens : « Accede secure et osculare filium meum, quem heri 
35 coram hominibus confessus fuisti ». Cumque timerem, vidi quod 
puerulus aperuit brachia, alacriter me expectans. Confidens ita- 

que de alacritate et innocentia pueri nec non et de matris ipsius 
liberalitate tam larga, accessi et amplexatus et osculatus sum eum. 

Et | mater benigna per magnam moram eum michi dimisit. Cum- 
que de eo satiari non possem, benedixit michi Virgo beata et 
dixit : « Vade, fili dilecte, et quiesce, ne fratres, qui surgent ad 5 
matutinum, inveniant te hic nobiscum ». Acquievi, et disparuit 
visio. Sed in corde meo tanta dulcedo remansit, quod non possem 
sermone referre. Fateor vere quod nunquam in seculo tantam 
dulcedinem habui. Et tunc cognovi quod vera est scriptura 
que dicit quod «gustato spiritu desipit omnis caro». 10 

Tempore ilio, cum adhuc essem in civitate Fanensi, vidi per 
somnium quod filius domini Thomasii de Armariis de civitate 
Parmensi unum monachimi occidebat, et recitavi somnium fratri 
meo. Et post paucos dies transibat per civitatem Fanensem Ami50 
de Amicis, qui ibat in Apuliam, ut inde aurum sumeret, et venit 15 
ad locum fratrum, ut videret nos, quia notus et amicus noster 
erat atque vicinus. Et quasi aliunde incipientes inquisivimus quid 
esset de tali (vocabatur enim Gerardus de Sen9anisiis), et dixit 
nobis : « Male est de eo, quia altera die unum monachum inter- 
fecit ». Et cognovimus quod aliquando vera sunt somnia. 20 

Item, tempore ilio quando primo transivit pater meus per 
civitatem Fanensem eundo Assisium, absconderunt me fratres 
cum fratre meo per plures dies in domo domini Martini de Fano, 
qui erat dominus legum ; et palatium suum erat iuxta mare ; 
et interdum veniebat ad nos et loquebatur nobiscum de Deo et 2 5 
de divina Scriptura, et mater sua ministrabat nobis. Ego autem, 
processu temporis, tempore scilicet potestarie domini Iacobi de 
Pennaciis de Regio et de Sesso, cum haberem auctoritatem eli¬ 
gendi unum sapientem, de quacumque parte vellem, qui de | 
quodam negotio cum Bononiensibus concordaret Reginos, recor- 3 ° 
datus beneficii domini Martini, ipsum elegi. De quo Regini optime 
consolati fuerunt; et ipse postea a Mutinensibus salarium habuit 
ut Mutine scolaribus legeret. Postmodum, elapsis forte duobus 
annis, Ianuenses elegerunt eum ut esset eorum potestas. Qua 
potestaria finita, Ordinem fratrum Predicatorum intravit, in quo 35 
laudabiliter vitam suam complevit. Erat enim tunc temporis in 

terra sua valida guerra. Sed et dum adhuc in Ordine Predicatorum 
viveret, quidam elegerunt eum in sue civitatis episcopum. Sed 
Predicatores non permiserunt quod ipse episcopatum acciperet, 
nolentes eum amittere. Hunc visitavi Arimini in domo fratrum 
5 Predicatorum et congratulans et sibi congaudens dixi : « Feci- 
stis nunc quod patriarchi Iacob aliquando dixisse cognoscitur, 
scilicet : Iustum est ut aliquando provideam etiam domui mee ». 
Et multum placuit sibi ista auctoritas, et voluit eam habere. Hic 
Ordinem fratrum Minorum intrasset, nisi dissuasisset sibi frater 
io Thadeus de Bonocomite, qui erat in Ordine nostro. Molestabatur 
enim a fratribus ut male ablata restitueret, si vellet ad obedien- 
tiam recipi. Et dixit domino Martino : « Sic facient tibi, si intra- 
veris Ordinem ». Et sic dominus Martinus timens, Ordinem Pre¬ 
dicatorum intravit. Et forte melius fuit prò se et prò nobis. 

15 Item, tempore ilio, audiens frater Helyas quod viriliter fe- 
ceram stando in Ordine, mittebat michi salutem et gratiam suam 
significando quod, si volebam ire ad habitandum in aliqua pro¬ 
vincia Ordinis, significarem sibi, et ipse statim obedientiam mit- 
teret, per quam possem ire quo vellem. Et significavi sibi quod 
20 de provincia Tuscie esse || volebam. Erant autem tunc temporis 
ibi mecum in conventu Fanensi duo fratres de Tuscia, de quorum 
consilio ista dicebam, scilicet frater Vitalis de Vulterris, qui erat 
repetitor fratris Humilis de Mediolano, nostri lectoris, et frater 
Mansuetus de Castilione Aretino, qui postea fuerunt lectores et 
25 homines magni valoris in Ordine. Et quia locus fratrum Minorum 
de Fano erat extra civitatem et iuxta mare, et pater meus ordi- 
naverat ut pyrate Anchonitani me raperent, si per litus spatiando 
ivissem, vel illi de familia potestatis Fanensis, qui de Cremona 
advenerant illue, a patre meo promissa pecunia : ut has insidias 
3 o devitarem, ivi et per unam Quadragesimam habitavi in conventu 
de Hesio, quousque post Pascha littore generalis ministri portate 
fuerunt. 

Est autem Esium civitas in qua Fridericus imperator natus 
fuit. Et divulgatum fuit de eo quod esset filius cuiusdam beccarii 
35 de civitate Esina, prò eó quod domina Constantia imperatrix 
multorum erat dierum et multum annosa, quando desponsavit 

eam imperator Henricus, nec filium nec filiam preter istum um- 
quam dicitur habuisse ; quapropter dictum fuit quod accepit 
istum a patre, cum prius se gravidam simulasset, et supposuit 
sibi, ut ex se genitus crederetur. Ad quod credendum inducunt 
nos tria: primum, quia bene consueverunt talia tacere mulieres, 5 
ut pluries reperisse me recolo; secundum, quia Merlinus ita scri- 
psit de eo : « Secundus Fridericus insperati et mirabilis ortus » ; 
tertium, quia rex Iohannes, qui fuit rex Ierosolimitanus et socer 
imperatoris, quadam die irato animo et fronte rugosa in Gallico 
suo appellavit imperatorem beccarii filium, prò eo quod Guau- 10 
terottum consanguineum suum volebat occidere. Et quia cum 
veneno non poterat, cum gladio debebat [fieri], quando cum 
imperatore ad ludum scacchorum sederet. Timebat enim impe¬ 
rator ne quando aliquo casu regnum Ierosolimitanum devolve- 
retur ad istum. Quod regem Iohannem non latuit. Qui ivit et 15 
accepit nepotem per brachium, qui cum imperatore ludebat, 
et amovit eum a ludo et acriter imperatorem redarguit, dicendo 
in Gallico suo : « Fi de becer diabele ! ». Et timuit imperator, nec 
ausus fuit dicere quicquam. 

Erat enim rex Iohannes magnus et grossus et longus statura, 
robustus et fortis et doctus ad prelium, ita ut alter Karolus Pipini 
fìlius crederetur. Et quando in bello cum clava ferrea percutie- 
bat liinc inde, ita fugiebant Saraceni a facie eius, sicut si vidis- 
sent diabolum vel leonem paratum ad devorandum eos. Revera 
non fuit tempore suo, ut dicebatur, miles in mundo melior eo. 25 
Unde et de eo et de magistro Alexandro, qui erat melior clericus 
de mundo et erat de Ordine fratrum Minorum et legebat Parisius, 
facta fuit ad laudem eorum quedam cantio partim in Gallico, 
partim in Latino, quam cantavi multotiens. Que sic inchoat : 

Avent tutt mantenent 30 

novum nostris temporibus. 


Iste rex Iohannes, quando armabatur a suis iturus ad bellum, 
tremebat sicut iuncus in aqua. Cumque interrogaretur a suis 

qua de causa sic tremeret, cum in bello contra hostes robustus 
et validus esset pugnator, respondebat quod de corpore sibi cure 
non erat, sed timebat ne anima sua bene ordinata esset cum Deo. 
Hoc est quod dicit Sapiens in Prover. 28 : Beatus homo qui semper 
5 est pavidus ; qui vero mentis est dure, corruet in malum. Unde 
Ecclesiasticus XVIII : Homo sapiens in omnibus metuit. Ieroni- 
mus quoque dicit : « Prudenter timetur quicquid potest accidere ». 
Sed peccatores timent ubi non est timor; ubi vero timendum est, 
scilicet ne offendatur Deus, non timent, sicut timebat Iob, quo 
10 de se ipso dicit, Iob 31 : Semper enim quasi tumentes super me 
fluctus timui | Deum, et pondus eius ferre non potui. Talis fuit 
rex Iohannes. Ideo evenit ei quod dicit Ecclesiasticus 33: Timenti 
Deum non occurrent mala, sed in temptatione Deus illum conserva- 
bit et liberabit a malis. Revera sic fuit. Factus est enim frater 
15 Minor, et toto tempore vite sue perseverasset in Ordine, si Deus 
prolongasset ei vitam. Recepit enim eum et induit minister Gre¬ 
cie, scilicet frater Benedictus de Aretio, qui fuit sanctus homo. 

Iste rex Iohannes fuit avus maternus regis Conradi, filii impe- 
ratoris Friderici. Alteram vero filiam regis Iohannis habuit uxo- 
20 rem Balduinus imperator Constantinopolitanus ; quo mortuo, rex 
Iohannes baiulus illius remansit imperii prò parvulo suo nepote. 
Hic rex Iohannes quando ingrediebatur bellum et calefiebat 
pugnando, nullus audebat ante faciem suam stare, sed diverte- 
bant ab eo videntes quod validus et fortis esset pugnator. Cui 
25 congruit quod de Iuda Machabeo legimus scriptum, I Macha. III : 
Similis factus est leoni in operibus suis, et sicut catulus leonis rugiens 
in venazione sua. 

Receptis igitur litteris fratris Helye generalis ministri, ivi 
et habitavi in Tuscia Vili annis, duobus in civitate Lucensi et 
30 duobus in Senensi et 1111 in Pisana. Porro, ilio primo anno quo 
cepi habitare in civitate Lucana, absolutus fuit frater Helyas a 
generali ministerio, et factus frater Albertus Pisanus ; et sol 
obscuratus est, ut vidi oculis meis MCCXXXIX in sexta feria, 
in hora none, mense Iunii, tertio die intrante. 

35 Cum autem in civitate Pisana habitarem, eram iuvenculus, 
et duxit me quadam vóce prò pane quidam frater laycus et spu- 

rius et habens cor vanum, et erat natione Pisanus, quem processi! 
temporis, cum habitaret in loco de Fixeclo, fratres extraxerunt 
de puteo in quem se ipsum precipitaverat, nescio qua stulticia 
vel desperatione temptatus. Et postmodum paucis elapsis diebus 
ita disparuit, | quod in aliqua parte mundi non potuit repperiri 5 
ab aliquo. Quapropter suspicati sunt fratres quod eum diabolus 
asportasset. Ipse viderit ! Igitur, cum essem cum eo in civitate 
Pisana et cum sportis nostris panem mendicando iremus, occur- 
rit nobis quedam curtis, quam ambo pariter sumus ingressi. In 
qua erat vitis frondosa desuper extensa per totum, cuius viriditas 1° 
delectabilis ad videndum et umbra nichilominus ad quiescendum 
suavis. Ibi erant leopardi et alie bestie ultramarine quam plures, 
quas libenter aspeximus longo intuitu, quia libenter inusitata et 
pulcra videntur. Erant etiam ibi puelle et pueri in etate ydonea, 
quas pulcritudo vestium et facierum speciositas multipliciter 15 
decorabat et faciebat amabiles. Et habebant in manibus, tam 
femine quam masculi, viellas et cytharas et alia genera musi- 
corum diversa, in quibus modulos faciebant dulcissimos, et gestus 
representabant ydoneos. Nullus tumultus erat ibi, nec aliquis 
loquebatur, sed omnes in silentio ascultabant. Et cantio quam -20 
cantabant inusitata erat et pulcra, et quantum ad verba, et quan- 
tum ad vocum varietatem et modum cantandi, usque adeo ut 
cor iocundum redderetur supra modum. Nich.il nobis dixerunt, 
sed et nos nichil diximus eis. Cantare non cessaverunt quousque 
[fujimus ibi, tam voce quam musicis instrumentis. Et contraxi- 25 
nius ibi longam moram [et] vix scivimus recedere inde. Nescio, 
novit Deus, unde tante letitie talis apparatus occurrerit, quia nec 
antea illum videramus vel similem, nec postea videre potuimus. 

Cum autem egressi fuimus inde, occurrit michi quidam homo, 
quem non cognoscebam, et dixit se esse Parmensem ; et cepit || 3° 

me tenere et acriter increpare et vilipendere dure et dicere : t Vade, 
miser, vade ! Multi mercenarii in domo patris tui panibus abun- 
dant et camibus, et tu vadis hostiatim mendicando panem ab 
his qui non habent, cum posses tu multis pauperibus abundanter 
tribuere. Deberes modo cum dextrario per Parmam discurrere et 35 
cum hastiludio tristes letos efficere, ut esses dominabus specta- 

culum et ystrionibus consolatio. Nam et pater tuus dolore consu- 
mitur, et mater tua amore tui, quem videre non potest, quasi de 
Deo desperat ». Cui respondi : « Vade tu, miser, vade ! Non enim 
sapis que Dei sunt, sed que camalium homìnum. Kam ista que di- 
5 cis caro et sangnis revelavit tibi, non pater celestis. Revera, ex eo 
quod talia persuades, credis te bene dicere et nescis quia tu es miser 
et miserabilis et pauper et cecus et nudus. Nam de peccatoribus 
huius mundi dicit divina Scriptum quod ambulaverunt post vani- 
tatem et vani facti sunt. Vanitas vanitatum, dicit Sapiens, et omnia 
io vanitas. Et iterum : Defecerunt in vanitate dies eorum et anni 
eorum cum festinatione. Et iterum : Subito defecerunt, perierunt 
propter iniquitatem suam. Et iterum alia Scriptura dicit, Iob XXI : 
Tenent tinpanum et cytharam et gaudent ad sonitum organi. Ducunt 
in bonis dies suos et in puncto ad inferna descendunt. Sed quia 
15 animalis homo 'non percipit ea que sunt spiritus Dei : stultitia est 
enim illi, et non potest intelligere ». His auditis que a me diceban- 
tur, recessit confusus, ignorans quid respondere posset. 

Completa itaque circa nostra, cepi ego ilio sero omnia que 
videram et audieram in mente mea revolvere, et cogitare quia, 
20 si vixero quinquaginta annis in Ordine taliter mendicando, non 
solum grandis erit michi via, verum etiam labor erubescibilis et 
intolerabilis ultra vires. Cumque talibus cogitationibus quasi 
totam noctem duxissem | insomnem, sicut Deo placuit, accidit 
michi modicus somnus, in quo visionerà michi Deus ostendit 
2 5 pulcherrimam, que consolationem contulit anime mee et iocundi- 
tatem atque dulcedinem inauditam. Et tunc cognovi quod « ne- 
cesse est divinum adesse auxilium, ubi cessat humanum ». Vide- 
batur siquidem michi quod irem panem hostiatim mendicando, 
sicut soliti sunt tacere fratres, et ibam per contratam Sancti 
30 Michaelis de Pisis ex parte Vicecomitum, quia ex alia mercatores 
Parmenses domum habebant ad hospitandum quam Pisani fun- 
dicum appellant, et illam partem vitabam, et propter erubescen- 
tiam, quia needum eram bene fortificatus in Christo ( quia qui 
Deum timet, nichil negligit ), et quia timebain ne forte audirem ab 
35 eis verba, ex parte patris mei, que cor meum concutere possent 
(semper enim persecutus fuit me pater meus et semper insidiatus 

michi, ut me de Ordine sancti Francisci extraheret, quousque 
ultimum diem clausit, nec unquam reconciliatus est michi, in 
duritia perseverans). Cum autem ex parte Arai per burgum 
Sancti Michaelis descenderem, ecce subito prospexi et vidi quod 
filius Dei veniebat ab una domo et portabat panem et ponebat 5 
in sporta. Idem faciebat beata Virgo, et idem Ioseph nutritius 
pueri, cui beata Virgo fuerat desponsata. Et sic fecerunt quousque 
et circa completa et sporta impleta fuit. Est autem consuetudo 
in partibus illis quod sporta ponitur inferius panno cooperta et 
frater ascendit domos, ut panem petat et portet et ponat in sporta, io 
Postquam autem fuit et circa completa et sporta impleta, dixit 
michi filius Dei : « Ego sum redemptor tuus, et ista est mater mea, 
et iste tertius Ioseph, qui dictus est pater meus ; ego sum qui prò 
salute humani generis reliqui domum meam, dimisi heredita- 
tem meam, dedi dilectam animam meam in manum inimicorum x 5 
eius. Ego sum de quo apostolus meus Paulus scripsit, II Cor. 
Vili : Scitis gratiam Domini nostri lesti Christi, quoniam propter 
vos egenus factus est, cum esset dives, ut illius inopia vos divites 
essetis. Non erubescas ergo, fili, amore meo mendicare, ut vere 
quod scriptum est dicere possis : Ego autem mendicus sum et pan- 20 
per, Dominus sollicitus est mei ». Et aio ad eum : « Domine, de 
te scriptum est verbum illud an de membris tuis ? ». Et Dominus 
ait : « Et de me scriptum est, quia vere mendicus fui et pauper, 
et de quolibet qui meo amore mendicat. Et modo experimento 
probasti quod tui sollicitus fui iuvando te in circa tua et tibi 2 5 
sportam implendo. Recordare ergo, fili, paupertatis et transgres- 
sionis mee, àbscinthii et fellis. Recordare etiam quod scripsit pater 
tuus Franciscus, amicus et dilectus meus, in regula fratrum Mi¬ 
norimi : ‘ Fratres tamquam peregrini et advene in hoc seculo in 
paupertate et humilitate Domino famulantes vadant prò elenio- 30 
sina confidenter. Nec oportet eos verecundari, quod Dominus prò 
nobis se fecit pauperem in hoc mundo. Hec est illa celsitudo altis¬ 
sime paupertatis que vos, karissimos fratres meos, heredes et reges 
regni celorum instituit, pauperes rebus fecit, virtutibus sublimavit. 

Hec sit portio vestra, que perducit in terram viventium. Cui, 35 
dilectissimi fratres, totaliter inherentes nichil aliud prò nomine 

Domini nostri Iesu Christi in perpetuimi sub celo habere velitis ' ». 
Et respondi et dixi Domino Iesu Christo : « Domine, cum dicat 
Sapiens in Proverbiis X: Non affliget Dominus fame animatn insti, 
quare non das abundanter servis et amicis tuis, qui te laudant et 
5 benedicunt, ne cum tanto labore et rubore mendicare | cogantur ? ». 


Quod duplici de causa vult Deus quod amici sui mendicent, ut qui dant pre- 
mientur et qui accipiunt orationem rependant. 

Et respondit Dominus: «Volo ut hi qui dant mereantur 
dando amore meo, sicut hi qui accipiunt amore meo mendicando 
io merentur. Nam Iohannes apostolus lapillos, quos mutavit in 
gemmas, et virgas, quas convertit in aurum, non dispersit et 
dedit pauperibus, sed revocavit ad materiam pristinam, eo quod 
nullus ibi merebatur in dando. Volo autem nunc ut hi qui divi- 
tias habent amore meo dent non habentibus, ut in die iuditii a 
15 me commendentur et premientur in regno. Nam ego sum qui in 
lege Moysi populo precepi ludaico, Deutero. XV : Non deerunt 
panperes in terra habitationis tue. Idcirco ego precipio Ubi ut ape- 
rias manum fratri tuo egeno et pauperi, qui tecuni versatur in terra. 
Ideo Ecclesiasticus XXIX dixit : Propter mandatimi assume pau- 
20 perem, et propter inopiam eius ne dimittas eum vacuimi. Hinc 
sapiens mulier commendatur, Prover. XXXI : Manum suam ape- 
ruit inopi et palnias suas extendit ad pauperem. Quod autem dixi- 
sti, quod possum, quando volo, abundanter tribuere, verum dixisti 
et a Scriptura hoc didicisti. Ait enim Sapiens, Sap. XII : Subest 
25 enim Ubi, cum volueris, posse. Unde Ysaias scripsit, LIX : Ecce 
non est abreviata manus Domini, ut salvare nequeat, neque aggra¬ 
vata est auns eius, ut non exaudiat ». 


De bonis que contulit Deus ludaico populo in terra deserta et invia et ina- 
quosa. 

30 Probavit hoc Iudaicus populus, de quo dicitur : Petierunt, 
et venit coturnix, et pane celi saturavit eos. De hoc habetur Numeri 

XI, quando Moyses Domino esum camium Iudaico populo pro¬ 
mittenti admirative dixit : Sexcenta milia peditum sunt, et tu 
dicis : Dabo eis esum camium mense integro ? Numquid ovium 
et boum multitudo cedetur, ut possìt sufjicere ad cibum, vel omnes 
pisces tnaris in unum congregabuntur, ut eos satient ? Cui || respon- 5 
dit Dominus : Numquid manus Domini invalida est ? Iam nunc 
videbis utrum meus sermo opere compie atur. Item probavit hoc 
Iudaicus populus, qui XL annis manna in deserto comedit. De 
quo Moyses ait. Deutero. Vili : Dedit libi cibum manna, quod 
ignorabas tu et patres lui, ut ostenderet tibi quod non in solo pane 10 
vivit homo, sed in omni verbo quod egreditur ex ore Domini. Vesti- 
mentum, quo operiebaris, nequaquam vetustate defecit, et pes tuus 
non est subtritus ; en quadragesimus annus est. Et infra, XXIX : 
Adduxit vos XL annis per desertum. Non sunt attrita vestimenta 
vestra, nec caltiamenta pedum vestrorum vetustate consumpta sunt. *5 
Panetn non comedistis, vinum et siceram non bibistis, ut sciretis 
quia ipse est Dominus Deus vester. Et venistis ad locum hunc. 
Item Iosue V : Defecit manna, postquam comederunt de fructibus 
terre, nec usi sunt ultra ilio cibo filii Israel, sed comederunt de fruc¬ 
tibus presentis anni terre Chanaam. Ut verum appareat quod 20 
consuevit dici : « Xecesse est divinum adesse auxilium, ubi ces- 
sat humanum ». Item de hac materia dixit Propheta in psalmo : 
Mandavit nubibus desuper et ianuas celi aperuit. Et pluit illis 
manna ad manducandum et panem celi dedit eis. Panem angelo- 
rum manducavit homo, cibaria misit eis in abundantia. Transtulit 2 5 
austrum de celo et induxit in virtute sua affricum. Et pluit super 
eos sicut pulverem cames et sicut arenam maris volatilia pennata. 

Et ceciderunt in medio castrorum eorum circa tabetnacula eorum. 

Et manducaverunt et saturati sunt nimis; et desiderium eorum attu¬ 
ti t eis Dominus, non sunt fraudati a desiderio suo. Hoc est de quo 3° 
Iudei coram Christo Domino gloriantur, Io. VI : Patres nostri 
manducaverunt manna in deserto, \ sicut scriptum est : Panem de 
celo dedit eis manducare. 


5 — Salimbene, I. 

Quod non afìligat Dominus fame animam iusti, probatur multis exemplis. 
Quod Deus multiplicet victualia servis suis, probatur hic multis exemplis. 

Item utrum affligat Dominus fame animam iusti necne, mul- 
tipliciter probavit Helyas. Primo, quia corvi deferebant ei panem 
5 et carnes mane, similitev panem et carnes vespere, ut habetur III 
Reg. XVII. Secundo, quia paupercula vidua pavit eum, etiarn 
ex eo quod vidue dedit Helyas, ut habetur supradicto capitulo. 
Ideo potuit dicere Helye vidua ista cum filio quod, I Parali, 
ultimo, rex David Domino dixit : Tua sunt omnia, et que de manu 
10 tua accepimus dedimus tibi. Tertio, quando in deserto angelus 
Domini posuit ad caput eius vas aque et subcinericium panem, 
ut habetur 3 Reg. XIX. 

Item liberalitatem Domini, utrum scilicet affligat Dominus 
fame animam iusti, Paulus primus heremita fuit expertus, cui, 
15 ut narrat Ieronimus, per LX annos qualibet die dimidium panem 
mittebat per corvum ; et quando ad eum videndum ivit Antonius, 
illa die Dominus duplicavit anonam : misit enim totum integrum 
panem. 

Item probavit hoc beatus Benedictus, ut in secundo libro Dia- 
20 logorum narrat Gregorius, qui, quando oleo indiguit, oratione 
ad Deum fusa, dolium oleo plenum miraculose invenit. Altera 
vice, tempore valide famis, cum monachi sui de panis inopia 
murmurarent, iuxta illud : Si vero non fuerint saturati, et mur- 
murabunt, virtute orationum suarum et divina clementia faciente, 
25 ad ianuam monasterii nocte quadam ducentos modios farine 
invenit in saccis. Hoc ideo factum est, ne de beato Benedicto 
dici possit illud Ys. IX : Multiplicasti gentem, sed non magni¬ 
ficasti letitiam ; et ut verum appareat verbum illud : « Necesse est 
divinum adesse auxilium, ubi cessat humanum » ; ut verum etiam 
30 appareat illud Prover. X: Non affliget Dominus faìne animam 
iusti. Unde super ilio loco Mat. VI : Ne solliciti sitis anime vestre, 
quid manducetis, neque corpori | vestro, quid induamini, dicit 
beatus Ieronimus: « Sit homo quod esse debet, et presto erunt 
omnia » ; et de servis Dei dicit Propheta : Non confundentur 
35 in tempore malo, et in diebus famis saturabuntur, quia peccatores 

peribunt. Ideo inerito dicitur eis : Timete Dominion, omnes sancii 
eius, quoniam non est inopia timentibus eum. Divites eguerunt et 
esurierunt, inquìrentes autem Dominum non minuentar omni bono. 

Item probavit hoc Helvseus, quando mulieri vidue, que 
creditur uxor Abdie prophete fuisse, oleum multiplicavit, ut 5 
habetur II11 Reg. IIII, et quando panes multiplicavit tempore 
famis, de quibus ministro suo dixit : Da populo, ut comedat. Hec 
enim dicit Dominus : Comedent, et supererit ; posuit itaque cor am 
eis. Qui comederunt, et superfuit iuxta verbum Domini, 4 Reg. 
IIII. Item quando multiplicavit farinam tempore obsidionis io 
Samarie, de qua dixit, 4 Reg. VII : Audite verbum Domini ! Hec 
dicit Dominus : In tempore hoc cras modius simile uno statere erit, 
et duo modii ordei statere uno in porta Samarie. 

Item beatus Gregorius in primo Dialogorum dicit quod Non- 
nosus monachus in monasterio suo oleum suis meritis et oratio- x 5 
nibus multiplicavit ; et in eodem primo libro, de Bonifatio, Feren- 
tine civitatis episcopo, narrat quod adhuc puer existens in horreo 
matris sue multiplicavit frumentum et in cellario suo vinum et 
XII denarios grossos ex auro quasi noviter productos ex fabrica 
impetravit a Domino, quia totidem pauperibus dederat. Item pre- 20 
sbiter Sanctulus, amicus Gregorii, oleum multiplicavit et panem. 

Item quidam sanctus pater, de quo in Yitis patrum legitur, 
cum ad faciendum cum eo festum Dominice Resurrectionis alii 
patres in Sabbato Sancto ivissent, orationem fudit ad Deum prò 
cibariis habendis. Et ecce subito angeli missi a Deo detulerunt 25 
ei panes pulcherrimos, quibus | similes in tota Egvpti provintia 
nunquam visi fuerunt ; portaverunt etiam dactillos, ficus recentes 
et uvas et multa alia utilia et victui necessaria et coram istis 
sanctis patribus posuerunt. Quorum copia usque ad festum Pen- 
tecostes abundavit. Et mirati sunt valde gratias agentes omnium 30 
bonorum largitori, qui aperii. manum suam et imple t omne animai 
benedizione. 

Item adhuc aliis modis dat Deus servis suis, quando indigent ; 
unde Sapiens in Eccle. II : Homini bono in conspectu suo dedit 
sapientiam et scientiam et letitiam ; peccatori autem dedit afflictio- 35 
nem et curam superfluam, ut addai et congreget et tradat ei qui pia- 

cuti Deo. Item Prover. XXVIII: Qui coacervat divitias usuris et 
fenore liberali, in pauperes congregai eas. 


Exemplum cuiusdam regis qui libenter amore Christi elemosinas faciebat, 
cui Deus dedit thesauros absconditos. 

5 Simile exemplum habetur in Longobardorutn historia, tertio libro, XXXIIII 
capitulo, circa fìnem libri. 

Exemplum cuiusdam regis qui elemosinas faciebat. 

Fuit quidam rex qui, volens facere secundum consilium 
Domini, quo dicit, Mat. VI : Nolite thesauriQare vobis thesauros 
io in terra, ubi erugo et tinea demolitur et ubi fures effodiunt et furan- 
tur. Thesaurifate autem vobis thesauros in celo, ubi neque erugo 
neque tinea demolitur et ubi fures non effodiunt nec furantur, cepit 
elemosinas largas facere et thesaurum suum cotidie pauperibus 
larga manu tribuere. Quod etiam Ecclesiasticus docet, XXIX : 
15 Perde pecuniarn propter fratrem et amicum, et non abscondas illam 
subter lapidem in perditioneni. Pone thesaurum tuum in preceptis 
Altissimi, et proderit tibi magis quam aurum. Cumque hoc faceret, 
ceperunt pauperes ex diversis partibus supervenire, et thesaurus 
defìcere, quia, ut dicit Sapiens, Eccle. V : Ubi multe sunt opes, 
20 multi et qui comedunt eas, et Prover. XIII : Substantia festinata 
minuetur ; que autem paulatim colligitur manu multiplicabitur . 
Cepit igitur rex cogitare et sollicitus esse quid post hec daret 
pauperibus, non solum prò honore suo conservando, verum etiam 
prò pauperum inopia sublevanda. Et dum talibus cogitationibus 
2.s sollicitaretur cor suum, quadam die dixit militi secretario suo : 
«Egrediamur nos duo || tantum ad aliquem locum ubi spaciemur». 
Cumque essent in nemore iuxta fontem, cepit rex cum milite 
suo de hac materia habere sermonem, iuxta illud Prover. XXV : 
Causam tuam tracta cum amico tuo et secretimi extraneo non reveles. 
30 Post hec accidit regi modicus somnus, et volens aliquantulum 
dormire rogavit militem ut diligenter custodiret eum, donec 
dormiret. Et dum dormiret rex, prospexit miles et vidit quod 
bestiola quedam pulcherrima valde ex ore regis exibat, que totum 

corpus regium cum osculata fuisset, rivum fontis conabatur trans¬ 
ire, sed non poterat. Quod attendens miles posuit super rivulum 
spatam evaginatam, et transivit bestiola et ivit ad quemdam mon¬ 
terò qui prope nemus erat, et tetigit in aliquibus locis, et postea 
venit ad rivulum fontis volens transire. Sed miles removerat 5 
ensem, et angustiabatur bestiola. Considerans hoc miles posuit 
spatam, et transivit bestiola et per os ingressa est regium cor¬ 
pus, unde fuerat prius egressa ; et excitatus est rex, et somnium 
suum quod viderat cepit narrare : « Visum fuit michi », ait, « quod, 
cum dormirem, anima mea exiret de corpore, et cum vellet quem- io 
dam fluvium transire et non posset, quia pons non erat ibi, cepit 
angustiari. Et ecce subito quidam miles de spata sua pontem 
fecit, et transivit anima mea et ivit ad quemdam montem, in quo 
invenit magnum thesaurum argenti et auri et lapidum pretio- 
sorum, et postea rediit, ut flumen transiret, et angustiabatur 15 
iterum, quia pons erat inde amotus. Et miles sua benignitate et 
curialitate iterum fecit de spata pontem, et transivit anima mea 
et ingressa est corpus meum, et statim fui excitatus ». Audiens 
hec miles cepit regi refer|re quomodo oculata fide hec omnia vide¬ 
rat. Miserunt igitur, et habuerunt multa plaustra et multos homi- 20 
nes qui foderent, et invenerunt thesauros copiosos in argento et 
auro et lapidibus pretiosis, quos rex et pauperibus dedit et sibi 
retinuit. Adimpletum est isti regi quod Dominus promittit, Ys. 
XLV : Dabo tibi thesauros absconditos et archana secretorum, ut 
scias quia ego Dominus. 25 

Multa alia exempla scio de hac materia, sed quantum ad pre- 
sens sufficit hoc dixisse. 


Quod in quadam visione filius Dei loquebatur cum quodam fratre de pul- 
chra materia et cum auctoritatibus sacre Scripture. 

Igitur in visione mea Domino meo dixi : «Quid est, Domine, 30 
quod apostolus Paulus in prima ad Cor. 1111 dicit: Usque in hanc 
horam et esurimus et sitimus et nudi sumus, et in secunda dicit, XI, 
quod fuit in fame et siti, in ieiuniis multis, in frigore et nudilate, 

apostoli autem tui, tempore passionis, a te requisiti: Quando misi 
vos sine saculo et pera et calciamentis, numquid aliquid defuit vobis, 
responderunt et dixerunt : Nichil (Lue. XXII) ? ». Et respondit 
Dominus et ait : « Quod dixit Paulus apostolus, veruni dixit. 

5 Quod autem dixerunt discipuli mei in cena, similiter verum dixe¬ 
runt; non quin aliquando penuriam sustinuerint, presertim cum 
de me scriptum sit, Io. 1111 : Iesus autem fatigatus ex itinere sedebat 
sic super fontem. Hora autem erat quasi sexta. Discipuli enim eius 
abierant in civitatem, ut cibos emerent ; sed prò tanto verificatur 
io verbum eorum, cum dixerunt: Nichil, quia auctoritatem habe- 
bant victualia accipiendi et potestatem miracula faciendi ». De 
primo dicit Apostolus, prima ad Cor. IX, quod Dominus ordinavit 
his qui Evangelium annuntiant de Evangelio vivere. Item supra 
eodem capitulo : Si nos vobis spiritualia seminavimus, non est 
15 magnum, si carnalia vestra metamus. Unde Propheta : Sumite 
psalmum et date tympanum. Ubi dicit glosa : « Sumite spiritualia 
et date temporalia ». Item Apostolus ad Ro. XV : Si spiritalium 
eorum participes facti sunt gentiles, debent et in carnalibus mini¬ 
strare eis. Item, Mar. VI, habetur quod, quando Dominus misit 
20 XII ad predicandum, | precepit eis ite quid tollerent in via nisi 
virgam tantum ; que ponitur prò auctoritate sumendi victualia. 
De secundo habetur, Io. XIIII : Amen, amen dico vobis, qui credit 
in me, opera que ego facio et ipse faciei, et malora horuni faciet, 
quia ego ad Patrem vado et cet. Tertio modo verificatur verbum 
25 discipulorum, cum dixerunt quod nichil defuit eis, quia Christum 
habendo habebant omnia. Unde Apostolus in secunda ad Cor. 
VI : Tamquam nichil habentes et omnia possidentes, et ad Phili. 
IIII: Habeo omnia et abundo. Ideo dicit Sapiens, Prover. XIII : 
Est quasi dives, cum nichil habeat ; et est quasi pauper, cum in 
30 multis divitiis sit. Hinc poeta ait : 

Nobilitat viles frons generosa dapes. 


Vere igitur discipuli habendo Christum habebant omnia, quia 
Christus Deus est, et de Deo dicit Apostolus, I Cor. XV, quod 

erit omnia in omnibus. Hinc dicturi sunt damnandi in die iuditii, 
conquerendo quod sua culpa Deum perdiderunt, Tobie X : Omnia 
simul in te uno habentes, te non debuimus dimitiere a nobis. 

Item in visione mea iterum dixi Domino meo Iesu Christo : 

« Domine, Iudei, qui inter Christianos degunt, gramaticam no- 5 
stram et Latinam scripturam adiscunt, non ut te diligant et 
in te credant, sed ut tibi detrahant et nobis Christianis insul- 
tent, qui te adoramus crucifixum prò nobis ; et dicunt illud 
Ys. XLV : Nescierunt qui levant signum sculpture sue, et rogant 
Deum non salvantem. Item opponunt nobis hoc modo : ‘ Aut 10 
Christus vester iustus fuit, aut iniustus. Quod autem iniustus 
fuerit, patet ex verbis patrum nostrorum, qui Pylato dixerunt. 

Io. XVIII : Si non esset hic malefactor, non tibi tradidissemus 
eum. Deus autem noster, in lege quam dedit nobis, sic precepit 
ludaico populo, Exo. XXII: Maleficos non patieris vivere’. Igi- x 5 
tur dicunt ipsi : * Si filius Marie mortuus est ex culpa sua, sibi 
imputetur. Et quod ex culpa sua mortuus sit, patet ex hoc, quod 
parentes nostri Pylato dixerunt, | Ime. XXIII : Hunc invenimus 
subvertentem gentem nostrani et prohibetitem tributa dari Cesari 
et dicentem se Christum regeni esse. Item quod non fuerit iustus, 20 
adhuc ostendimus ex eo quod dicit Propheta : Iunior fui, etenim 
senui, et non vidi iustum derelictum nec semen eius querens panem. 
Christus autem vester, cum moreretur in cruce, clamavit se dere¬ 
lictum, dicens, Mat. XXVII : Deus meus. Deus meus, ut quid 
dereliquisti me ? Vos autem semen Christi estis, qui a Christo 2 5 
dicimini Christiani, et cotidie mendicatis. Igitur aut Propheta 
verum <non> dixit, aut Christus vester non fuit iustus, qui 
clamavit se derelictum ' ». 

Respondit Dominus et dixit michi : « Fili dilette, Iudei non 
diligunt me, sed semper michi et amicis meis insidiantur et inimi- 30 
cantur, ut impleatur sermo qui in lege eorum scriptus est, quia odio 
habuerunt me gratis. Io. XV. De Iudeis autem multum possum 
conqueri, quia multa opprobria dixerunt michi, iuxta verbum quod 
scriptum est: Opprobria exprobrantium tibi ceciderunt super me. 
Ideo de eis dicit Propheta: Veniat mors super illos, et descendant 35 
in infernum viventes. Quoniam non intellexerunt opera Domini; 

et in opera inanimiti eius destrues illos et non edificabis eos. Quare ? 
Quia oblili sant Deum, qui salvavit eos, qui fecit magnolia in Egypto, 
mirabilia in terra Chain, terribilia in mari Rubro. Non sunt recor¬ 
dati manus eius, die qua redemit eos de manti tribulantis. Ideo, 
5 dilecte fili, de Iudeis optime dixit apostolus meus Paulus, in prima 
ad Thessalo. II, quod Iudei Dominum occiderunt Iesum et prophe- 
tas et nos persecuti sunt, et Deo non placent et omnibus hominibus 
adversantur, prohibentes nos gentibus loqui, ut salve fiant, ut impleant 
peccata sua semper. Pervenit enini ira Dei super illos usque in finem. 
»° Quod autem Iudei querunt de me, utrum iustus sim necne, satis 
legerunt. Unde Iere. || XII : Iustus quidem tu es, Domine. Et 
Propheta : Iustus Dominus et iustitiam dilexit ; equitatein vidit 
vultus eius. Et iterum : Iustus es, Domine, et redimi iuditium 
tuum ». Et respondi et dixi : « Domine, istas auctoritates intel- 
15 ligunt Iudei de Deo qui legem Moysi dedit, et non de filio Marie, 
quem occiderunt suspendentes in ligno ». Et Dominus dixit : 
« Et tu non legisti a me dictum : Ego et pater unum sumus, et 
omnia que habet pater mea sunt ? ». Et respondi et dixi : « Do¬ 
mine, legi et bene legi, sed Iudei nolunt credere tibi. Die ergo 
20 apertius, ut vincantur et confundantur. De te enim scriptum est : 
Iustificeris, Domine, in sermonibus tuis, et vincas, cum iudicaris > . 

Et ait Dominus : « Ysaias de me scripsit, LVII : Iustus perit, 
et nemo est qui recogitet in corde suo; et viri misericordie colliguntur, 
quia non est qui intelligat. A facie enim malicie collectus est iustus. 
25 Centurio quoque de me dixit, Lue. XXIII : Vere hic homo iustus 
erat. Et Iacobus ait ultimo : In die occisionis adduxistis et occi- 
distis iustum, et non restitit vobis. Unde Sapiens in Proverbiis 
ait, XI : Si iustus in terra recipit, quanto magis impius et pecca- 
tor? A me quoque dictum est, Lue. XXIII: Si in viridi ligno hec 
30 facilini, in arido quid fiet ? Quod autem dicunt Iudei, quod 

clamavi me derelictum, veruni dicunt, quia dereliquit me pater, 
ut ab eis occiderer. Unde lob dicit, XVI : Conclusit me Deus apud 
iniquum (scilicet Pylatum) et manibus impiorum me tradidit (sci- 
licet Iudeorum). Et Lucas in Actibus dicit, 1111 : Convenerunf 
35 enim vere in civitate ista adversus sanctum puerum tuum Iesum, 
quem unxisti, Herodes et Pontius Pylatus cum gentibus et populis 

Israel facere que manus tua et consiliuni tuum decreverunt fieri. 
Quod autem non dereliquerit me Pater, testatur Propheta, qui in 
persona mea loquens ait : Quoniam non derelinques animatn me ani 
in inferno nec dabis sanctum tuum videre corruptionem. Ysaias 
quoque ait, | LIIII: Ad punctum in modico dereliqui te, et in mise- 5 
rationibus magnis congregabo te. In momento indignationis abscondi 
faciem tneam parumper a te, et in misericordia sempiterna misertus 
sum tui, dixit redemptor tuus Dominus. Fui itaque derelictus a 
Patre ad tempus, quia manibus impiorum, scilicet Iudeorum, 
traditus, ut me prò salute mundi occiderent, et non fui dere- 10 
lictus, quia tertia die me resuscitavit a mortuis. Et ita verbum 
propheticum verum manet, quia non vidit David iustum dere- 
lictum. Nec etiam vidit semen eius querens panetti, secundum 
suum intellectum. 


Quod duo sunt genera paupertatis. 15 

Duo enim sunt genera paupertatis. Unum est voluntarium, 
et hoc est perfectorum qui, suis divitiis venditis et datis pau- 
peribus, nichil in hoc mundo possidere volunt, cognoscentes 
verum esse quod dicit Apostolus, I Timo. VI : Nichil intulimus 
in hunc mundum : haud dubium, quia nec auferre quid possumus. 20 
Habentes ergo alimenta et quibus tegamur, his contenti simus. Non 
enim habemus hic manentem civitatem, sed futuram inquirimus, 
Hebre. ultimo. Isti sunt pauperes qui a me commendati fuerunt, 
Mat. V: Beati pauperes spiritai (id est humiles et voluntarie men- 
dicantes), quoniam ipsorum est regnimi celorum. Isti sunt pau- 2 5 
peres de quibus dixit Ys., XXIX : Pauperes homines in sancto 
Israel exultabunt. Vere isti sunt semen Christi, de quo Propheta 
ait : Potens in terra erit semen eius, generatio rectorum benedicetur. 

De istis Ys. ait, LXI : Omnes qui viderint eos cognosccnt eos, quia 
isti sunt semen cui benedixit Dominus. In quo qui benedictus est 30 
super terram, benedicetur in Deo. Amen. 

Porro secundum genus paupertatis est illorum qui habent 
paupertatem necessariam et inevitabilem, qui velint nolint, eos 



74 


SALIMBENE DE ADAM 


[229 b-c] 


mendicare oportet ex defectu quem habent temporalium rerum ». 
Isti sunt pauperes mundi, de quibus Dominus dixit, Mat. 26 : 
Semper pauperes habebitis vobiscum, ine autein non seniper habe- 
bitis. De istorum paupertate locutus | fuit Dominus ad Hely, I 
5 Reg. II : Futurum est autem ut quicumque remanserit in domo 
tua, veniat, ut oretur prò eo, et offerat nummum argenteum et tortam 
panis, dicatque : Dimitte me, obsecro, ad imam partem sacerdotalem, 
ut comedam bucellam panis. Item hanc paupertatem mundananr 
et non voluntariam imprecatur David Ioab, II Reg. 3: Non defi¬ 
lo ciat de domo Ioab fiuxum seminis sustinens et leprosus, tenens 
fusum et cadens gladio et indigens pane. Et sic Iudeorum que- 
stio plenarie est soluta, et eius occasione multa bona dieta. 


Positio magistri Guiliielmi de Sancto Amore contra religiosos mendi- 
cantes. 


15 Visio, igitur, quam supra posuimus, vera fuit, non habens 
aliquam falsitatem ; sed aliqua verba addidimus ad eamdem 
materiam pertinentia occasione magistri Guiliielmi de Sancto 
Amore, qui fecit libellum quem papa Alexander quartus de- 
struxit et reprobavit, quia in eo dicebat quod omnes religiosi 
20 et verbum Dei predicantes, de elemosinis vivendo, saivari non 
possent. 

Postquam ergo predictam habui visionerà, usque adeo fui 
confortatus in Chxisto, ut, cum veniebant ad me a patre meo 
missi ystriones vel milites qui dicuntur de curia, ut cor meum 
25 removerent a Deo, tantum curabam de verbis eorum quantum 
de quinta rota plaustri. Quadam die venit ad me quidam 
et dixit michi : « Salutat vos pater vester, et hoc dicit mater 
vestra : una die vult vos videre, altera si moritur, de morte parum 
curat ». Et credidit se dixisse verbum valde motivum, ut cor 
30 meum perverteret. Cui cum ira dixi : « Discede a me, miser, quia 
plus te non audiam. Pater meus Amorreus, mater mea Cethéa ». 
Et recessit confusus et ultra non comparuit. 

Quo anno Parma rebellavit imperio, que MCCXLVII ab imperatore re- 

cessit. 

Finitis igitur octo annis in Tuscia, veni ad provintiam Bono- 
niensem, in qua receptus fueram, et factus sum ex ea. Cumque 
habitarem | in conventu Cremone, et imperator Fridericus iam 5 
ab imperio depositus esset Taurini, ut iret Lugdunum ad ca- 
piendum papam cum cardinalibus, prout credebatur, et filius 
eius rex Hencius cum Cremonensibus esset in obsidione Quin- 
<^àni Brixiensium castri, civitas mea Parma (id est ex qua natus 
eram) rebellavit imperio et fuit totaliter cum Ecclesia, anno Do- io 
mini MCCXLVII, die Dominico XVI intran te mense Iunii. Et 
tane veni et habitavi in civitate Parmensi, in qua erat Gregorius 
de Monte Pongo legatus, qui postea multis annis Aquilegiensem 
rexit ecclesiam. Et eodem anno, cum esset obsessa civitas 
mea a Friderico deposito, ivi Lugdunum et in testo Omnium 15 
Sanctorum perveni illuc. Et statim papa misit prò me et familia- 
riter locutus est mecum in camera sua, siquidem a recessu meo de 
Parma usque ad illum diem nec nuntium viderat nec litteras 
receperat aliquas. Et multas gratias contulit inichi, id est peti- 
tiones meas exaudivit, quia curialis homo erat valde et liberalis. 20 

Xunc de parentela mea quod superest prosequamur. Quar- 
tus patris mei filius, natus ex concubina Rechelda, magister 
Iohannes est dictus. Hic fuit pulcher homo et magnus bellator. 

Hic voluntarie exivit de Parma et parti imperatoris adhesit. 

Sed penitentia ductus ivit ad Sanctum Iacobum. Cumque inde 25 
rediret, voluntarie remansit Tolose. Et factus ibi civis accepit 
uxorem, ex qua filios et Alias genuit. Post hec decidit in lectnm 
et mortuus est, cum fratribus confessus et in loco fratrum 
Minorum de Tholosa sepultus. Hic in tantum curialis fuit et 
liberalis, ut omnibus Ytalicis libenter subveniret. Ducebat enim 30 
eos ad domum suam et optime pascebat, || maxime autem 
pauperes, notos et peregrinos. Qui, cum redibant, hec michi 
referebant. 

Porro pater meus tres genuit filias, pulchras dominas et nobi- 
liter maritatas. Quarum prima fuit domina Maria. Secunda 35 

domina Karacosa. Hec post mortem viri sui intravit monasterium 
Parmense Ordinis sancte dare, et post plures annos assumpsit 
aliquas sorores Parmensis monasterii et duxit eas ad civitatem 
Reginam, in qua prius non erant sorores Ordinis sancte dare, et 
s fuit earum priorissa. Postea fecit se absolvi et rediit ad monaste¬ 
rium Parmense, in quo laudabiliter vitam suam finivit. Hec fuit 
amabilis domina, sapiens, honesta et gratiosa tam Deo quam 
hominibus. Cuius anima requiescat in pace ! Tertia soror mea 
fuit domina Egidia, ex qua nati sunt filii IIIT, quos mors de mundo 
io tulit preter primum, qui dictus est Andreas de Pugulesio et fuit 
magnus legista. 

Mater patris mei, que fuit avia mea, domina Enmengarda 
est dieta. Hec fuit sapiens domina, et centum annos habebat 
quando ultimum diem clausit. Cum ea habitavi XV annis in domo 
15 patris mei. Quotiens docuit me ut vitarem malam societatem 
et bonain assumerem, et quod essem sapiens et morigeratus 
et bonus, totiens benedicatur ipsa a Deo ! Fecit enim hoc fre- 
quenter. In sepulchro supra memorato sepulta fuit. Erat enim 
commune nobis et illis de casali nostro. Porro pater meus pro- 
20 prium habuit monumentum et novum, in quo nondum quisquam 
positus fuerat, in platea Veteri ante baptisterii ianuam, eo quod 
primum monumentum totaliter plenum erat. 

Soror patris mei domina Ghisla fuit; ex qua maritata nate 
sunt due filie, Grisópola et Vilana, optime cantatrices. Pater 
25 istarum | dominus Martinus Octolini de Stephanis fuit, solatiosus 
homo, suavis et iocundus, libenter bibens vinum, maximus can- 
tator cum instrumentis musicis, non tamen ioculator. Hic ali- 
quando in Cremona trufavit et decepit magistrum Girardum 
Patecclum, qui fecit librum de Tediis ; sed bene fuit dignus : 
30 promeruerat enim ut sibi sic accideret. 

Mater fratris Guidonis, fratris mei, domina Ghisla de Marsiliis 
fuit, qui fuerunt antiquitus nobiles homines et potentes in civitate 
Parmensi, et habitant in inferiori parte platee Veteris iuxta pala- 
tium episcopi ; quorum maximam multitudinem vidi ; et indue- 
35 bantur scarulaticis indumentis aliqui eorum, maxime autem 
iudices. Attinebant autem etiam michi ex parte matris mee, que 



[230 b-c] 


CRONICA 


1229 


77 


fuit filia domini Gerardi de Cassio, qui fuit pulcher senex et, ut 
puto, centenarius obiit, sepultus in ecclesia Sancti Petri. Et habuit 
tres filios, scilicet dominum Gerardum, qui fecit librum de dieta- 
mine (fuit enim magnus dictator nobilioris stili), et dominum Ber- 
nardum, qui fuit homo illiteratus et simplex et purus, et dominum 5 
Hugonem, qui fuit litteratus homo, iudex et assessor, homo magni 
solatii, et qui semper ibat cum potestatibus, ut esset advocatus 
eorum. Hic habuit filium qui in Ordine fratrum Minorum fuit 
sacerdos et predicator et litteratus homo, honestus, morigeratus 
et bonus religiosus ; dictus est frater Iacobus de Cassio. In Sici- 10 
lia obiit, ut puto, in civitate Messana. 

Porro mater mea dieta est domina Inmelda, humilis domina 
et Deo devota, multum ieiunans et libenter pauperibus elemosinas 
faciens. Xunquam fuit visa irata, nunquam aliquam suam famu- 
lam manu sua percussit. Semper volebat tenere in yeme amore 15 
Dei aliquam pauperculam mulierem de montanis, ut yema|ret 
secum, cui victum et vestimenta prebebat, et nichilominus habe- 
bat pedissequas que faciebant servitia domus. Pro hac papa Inno- 
centius dedit michi litteras apud Lugdunum, ut esset Ordinis 
sancte Clare ; dedit et alia vice fratri Guidoni, fratri meo, quando 20 
a Parmensibus fuit missus ad papam. Ad monasterium illarum 
dominarum Ordinis sancte Clare iacet sepulta. Cuius anima per 
misericordiam Dei requiescat in pace ! Amen. Avia mea ma¬ 
terna, scilicet mater matris mee, dieta est domina Maria, pulchra 
domina et carnosa, soror domini Aicardi Hugonis Annerici, qui 25 
fuerunt in Parma iudices, homines divites et potentes. Et iuxta 
ecclesiam Sancti Georgii habitant. 

Ut autem ad superiora redeam, Bemardus Oliverii et Rolan- 
dus Oliverii de Adam, qui fuerunt duo germani fratres, quorum 
mater fuit domina Vitella, quam centenariam vidi, duas sorores 30 
habuerunt, pulchras dominas et sapientes, ut vidi oculis meis. 
Quarum una dieta est domina Iacoba, quam dominus Guido de 
Pecorariis uxorem habuit, sed filii ex ea nati non sunt. Altera 
dieta est domina Karacosa, quam dominus Naimerius de Pani- 
£ariis uxorem habuit, et genuit ex ea filium Gerardum, qui multos 35 
filios et filias habuit. Quorum primus, frater Iacobus Ultra- 

marinus, prò eo quod in ultramarinis partibus stetit multis annis. 
Hic fuit filius consobrini mei et in Ordine fratrum Minorum fuit 
valens homo, sacerdos et predicator et litteratus valde ; optime 
scivit Arabicum, id est Saracenicum, et optime Gallicam linguam ; 

5 in regimine prelationis valens homo fuit, honestus et bonus et 
sanctus; Mutine obiit, in loco fratrum Minorum sepultus. Alter 
frater istius Bemardus est dictus. De aliis non curo. Soror 
istorum prima, domina Avan$a, pulcherrima domina, ex qua 
nata est filia que in Ordine | sancte Giare Parmensis monasterii 
io soror Karacosa vocatur, honesta domina et Deo devota. Secunda 
soror supradictorum fratrum domina Cisa fuit, duabus vicibus 
maritata, ex qua filie et filii nati sunt. Tertia soror supradicto¬ 
rum fratrum soror Maria est dieta, pulcra domina, sapiens et 
honesta, que in monasterio Immolensi Ordinis sancte Clare ulti- 
15 mum diem clausit. 

Porro de casali meo in monasterio Sancti Benedicti inter 
Padum et Larionem, in quo comitissa Matildis est sepulta, et est 
in episcopatu Mantuano, fuit dominus Villanus, sacerdos et sanctus 
homo et persona sollemnis. In monasterio vero de Bersello 
20 fuit dominus Conradus, filius domini Bernardi, filii domini Leo¬ 
nardi, filii domini Bernardi iudicis, a quo inchoavimus, qui mor- 
tuus est in bello ; cuius uxor pulcherrima domina Karacosa, 
prudentissima et sagacissima valde, que optime rexit domum 
suam post mortem viri sui. Hec nata fuit de Qapironibus. 

25 Porro ego frater Salimbene et frater Guido de Adam domum 
nostram destruximus in masculis et feminis, religionem intrando, 
ut eam in celis edificare possemus. Quod nobis prestare dignetur 
qui cum Patre et Spiritu Sancto vivit et regnat in secula seculo- 
rum ! Amen. 

30 Ecce, genealogiam parentele mee preter intentionem meam 
descripsi, et multos dimisi et multas, causa brevitatis, tam anti- 
quos quam modemos, quos non descripsi. Ex quo autem inchoa- 
veram eam, visum fuit michi eam congruum esse perficere propter 
quinque. 

35 Primo, quia soror Agnes, neptis mea, que est in monasterio 
Parmensi Ordinis sancte Giare, in quo se amore Christi reclusit. 


% 

dum adhuc parvula esset, rogavit me ut eam describerem, occa¬ 
sione avie sue paterne cuius notitiam habere non poterat, quatinus 
ex hac genealogia docta cognoscat, tam ex parte patris quam ex 
parte matris, || ex quibus parentibus genita sit. Et iam habet ex 
genealogia descripta quod ex parte patris processit ex parentela 5 
illorum qui dicti sunt de Adam, qui antiquitus Grenones dice- 
bantur. Ex parte vero matris ex Barrattis processit, qui in duo 
casalia dividuntur. Nam sunt Baratti qui dicuntur Nigri, et isti 
partem imperialem tenuerunt. Et sunt Baratti qui Rubei appel- 
lantur, et isti partem Ecclesie semper tenuerunt, ex quibus soror io 
Agnes processit, ut superius demonstravi. Omnes isti Baratti, 
tam Nigri quam Rubei, ex uno cippo sive ex una radice proge¬ 
niti sunt ex duabus dominabus, quarum una dieta est Baratina, 
alia Ghibertina, de quibus abundantius supra posuimus. 

Porro secunda ratio genealogie descripte fuit ut cognoscat 15 
soror Agnes prò quibus debeat Deum rogare, quia Apostolus in 
prima epistola ad Timotheum dicit, V capitulo : Si quis autem 
suorum et maxime domesticorum curarti non habet, fidem negavit 
et est infedeli deterior. Et apostolus Iacobus dicit, V : Orate prò 
invicem, ut salvemini. Multum enim valet deprecatio insti assidua. 20 

Tertia ratio fuit antiquorum consuetudo, qui genealogias suas 
describebant. linde dicitur in libro Neemie VII de quibusdam 
quod eiecti sunt de sacer dot io, eo quod scripturam genealogie sue 
invenire non possent. 

Quarta ratio fuit quia, occasione istius genealogie quam 25 
descripsi, aliqua bona et utilia dixi, que non dixissem. 

Quinta et ultima ratio fuit ut ostendatur verbum apostoli 
Iacobi verum esse. Dicit enim Iacobi IIII : Que est enim vita vestra? 
Vapor est ad modicum parens, et deinceps exterminabitur. Quod 
demonstrari potest in multis quos diebus nostris mors de medio 30 
tulit. Nam infra spatium LX | annorum omnes quos in genealogia 
parentele mee posui, vidi, preter eorum paucos. Non enim vidi 
Adam de Grenonibus, qui fuit pater avi mei patemi, nec vidi duos 
fìlios eius, scilicet Oliverium et lohannem de Adam, qui avus 
meus fuit, nec Adaminum fìlium eius, qui fuit frater patris mei 35 
et vir militaris, sicut et Enblavatus et Rolandus Oliverii ; nec 

vidi monachum Sancti Benedicti. Omnes alios quos nominavi, 
et alias vidi, et recesserunt a nobis et in mundo non sunt. Et 
impleri videmus cotidie verbum illius sapientissime mulieris que 
locuta est cum David, quando patrem cum filio pacificare volebat, 
5 in figura mulieris illius, scilicet beate Virginis, que mulier sapien¬ 
tissima fuit, que dedit illum per quem reconciliati sutnns Deo per 
mortem filii eius, ut dicit Apostolus, ad Ro. V. Ait enim mulier 
illa, loquens ad David, II Reg. XIIII : Omnes morimur et quasi 
aque dilabimur in terram, que non revertentur, nec vult Deus perire 

10 ammani. Ideo faciendum est quod Ecclesiasticus docet, XIIII : 
Ante obitum tuum operare iustitiam, quoniam non est apud inferos 
invenire cibum. Omnis caro sicut fenum veterascet et sicut folium 
fructificans in arbore viridi. Alia generantur, et alia deiciuntur: 
sic generatio carnis et sanguinis omnino finitur, et alia nascitur. 

15 Item Eccle. I : Generatio preterit et generatio advenit, terra vero in 
eternimi stai. Item Iob XIIII : Breves dies hominis sunt, numerus 
mensium eius apud te est. Constituisti terminos eius, qui preteriri 
non poterunt. Item Iob XVI : Ecce enim breves anni transeunt, et 
semitam per quam non revertar ambulo. Item Iob XIIII : Homo 
20 natus de muliere, brevi vivens tempore, repletus multis miseriis. 
Qui quasi flos egreditur et conteritur, et fugit velut umbra et nun- 
quam in eodem statu permanet. Item, primo Paralipo. ultimo, 
dixit David, cum presente Deo loqueretur : Dies nostri quasi \ 
umbra super terram, et nulla est mora. Quocirca faciendum est 
25 quod docet Scriptura. Ait enim Apostolus, ad Gala. VI : Ergo, 
dum tempus habemus, operemur bonum ad omnes, maxime autern 
ad domesticos fidei. Hinc dicitur, primo Macha. XII, quod, quando 
Ionathas vidit quod tempus eum iuvat, fecit facta sua. Et hoc 
quidem sapienter, quia, sicut dicitur Apoc. X, angelus, quem 
3 ° vidit Iohannes sia re supra mare et supra terram, levavit manum 
suam ad celum et iuravit per viventem in secula seculorum, qui 
creavit celum et ea que in ilio sunt et terram et que in ea sunt et 
mare et que in eo sunt: quia tempus amplius non erit. Ergo faci¬ 
endum est quod docet Sapiens, Eccle. IX: Quodcumque potest face- 

11 re manus tua, instanter operare; quia nec opus nec ratio nec sci- 
entia nec sapientia erunt apud inferos, quo tu properas. 

Sed quidam multum stultizant, dicentes quod tempus iuven- 
tutis volunt habere sibi, ut illud in vanitatibus suis expendant, 
tempus autem senectutis volunt dare Deo, cum dicat Scriptura, 

Iob XXXII : Nescio quamdiu subsistam, et si post modicum tollat 
ine factor tneus. Dicit enim Ecclesiastes IX: Nemo est qui semper 5 
vivat et qui huius rei habeat fidutiam. Ideo utile consilium dat Eccle¬ 
siastes XII, dicens: Memento creatoris tui in diebus iuventutis tue, 
antequam veniat tempus affiictionis, et apropinquent anni de quibus 
dicas : Non michi placent. Quare in diebus iuventutis tue ? Quia 
bonutn est viro, cum portaverit iugum ab adolescentia sua, Iere. in io 
Trenis III. Item quia que in iuventute tua non congregasti, quomodo 
invenies in senectute tua ? Eccli. XXV. Ideo docet Ecclesiastes 
XI : Mane semina semen tuum, et vespere ne cesset manus tua, quia 
nescis quod magis oriatur, hoc aut illud; et si utrumque simul, melius 
erit. Item aliqui sunt qui totum tempus vite sue, tam senectutis | 15 

quam iuventutis, expendunt in vanitatibus suis. Que est magna 
stultitia, cum Zacharias dicat, Lue. I : Serviamus illi, scilicet 
Deo, in sanctitate et iustitia coram ipso omnibus diebus nostris. 
Unde Sapiens docet, Prover. XII : Qui operatur terravi suam, 
saciabitur panibus ; qui autem sectatur ocium, stultissimus est. 20 
Item Prover. XX : Propter frigus piger arare noluit, mendicabit 
ergo estate et non dabitur ei. Tempus frigoris appellat Sapiens 
tempus presentis vite, tempus estatis tempus iocunditatis eterne. 

Quantum autem ad materiam supradictam, notandum est 
quod aliquando tota una domus propter peccatum deleta est 25 
de casali suo, ut patet in Achor sive Achan, qui fuit de tribù 
Iuda, qui propter peccatum furti lapidatus fuit cum tota familia 
sua, ut habetur IosueVII. Unde Sapiens in Prover. XIIII : Mi- 
seros facit populos peccatum. Ideo dicit Apostolus, ad Ephe. IIII : 

Qui furabatur, iam non furetur, magis autem laboret operando 30 
manibus suis quod bonum est, ut habeat linde tribuat necessitatem 
pati enti. 

Item, aliquando totum unum casale propter peccatum 
deletum fuit de progenie sua, ut patet in Chaym, qui Abel fra- 
trem suum interfecit, cuius generatio tota periit in diluvio. Ideo 35 
dicit Iudas, canonica I : Veh illis qui via Caym abierunt ! Patet 

etiam hoc ipsum in tribus regibus Israel, quibus comminatus est 
Dominus quod deleret omnem domum eorum propter peccatum 
ydolatrie, usque ad mingentem ad parietem. Quorum primus fuit 
Ieroboam filius Nabath, qui peccare fecit Israel. De quo habetur 
5 III Reg. XIIII et XV. Et de quo Ecclesiasticus dicit, XLVII. 
Secundus fuit Baasa, qui similia operatus est et similia passus. 
De quo habetur III Reg. XVI. Tertius fuit Ahab, cuius Iezabel 
fuit uxor. De quo habetur III Reg. XXI. In isto impleta est Scri¬ 
ptum Eccli. XIX, qui dicit : || Extolletur in exemplum tnaitts et 
io tolletur de numero anima eius-, quia ad Baasan solummodo dictum 
fuit : Faciam domimi titani sicut domum Ieroboam filii Nabath, 
III Reg. XVI. Ad istum autem dictum fuit : Dabo domum inani 
sicut domimi Iheroboam filii Nabath et sicut domum Baasa filii Ahiq, 
III Reg. XXI. Peccatum ydolatrie fuit peccatum istorum 
15 trium regum. Ideo dicit beatus Iohannes, prima canonica ultimo : 
Filloli, custodite vos a simùlacris. Ieremias etiam in epistola sua 
sic ait : Scientes itaque quia non sunt dii, ne timueritis eos. Item 
Iere. X : Sic ergo dicetis eis : Dii qui celos et terram non fecerunt 
pereant de terra et de his que sub celis sunt. Item Iere. in fine epistole 
20 sue: Melior est homo iustus qui non habet simulacra : nam erit 
longe ab obprobriis. Quod patet in tribus sociis Danielis, de quibus 
habetur Dan. Ili : Et erumpens Nabuchodonosor ait: Benedictus 
Deus eorum, Sydrach videlicet, Misach et Abdenagó, qui misit 
angelum suum et eruit servos suos, quia crediderunt in eum et verbum 
25 regis immutaverunt et tradiderunt corpora sua, ne servirent et ne 
adorarent omnem deum excepto Deo suo. A me ergo positum est hoc 
decretum, ut omnis populus, tribus et lingua, quecumque locata 
fuerit blasphemiam contra Deum Sydrach, Misach et Abdenagó, 
dispereat, et domus eius vastetur. Neque enirn est deus alius, qui 
30 ita possit salvare. Audi quomodo est venim verbum sancti Basilii, 
scilicet quod « inimicorum testimonia dignissima fide sunt ». 

Aliquando non totum casale destruitur, sed remanet aliquis 
ad cumulum maioris tristitie, ut patet in Hely, cui comminatus 
est Dominus, I Reg. II, quod pars magna domus eius moreretur, 
35 cum ad virilem etatem venerit. Quod impletum fuit quando Saul 
fecit interfici sacerdotes Domini in Xobé a Doech ] Ydumeo. Qui 

fuerunt LXXXV viri vestiti ephoth lineo. De quibus habetur 1 
Reg. XXII. Quod autem dixit Dominus loquens de Helv, I Reg. 

Ili : Incipiam et complebo, verum dixit. Incepit, enim, quando 
duo filii Hely uno die mortui sunt in bello, ut habetur I Reg. 4. 

Sed complevit, quando Salomon amovit Abyathar a sacerdocio 5 
et posuit Sadoch prò eo, ut habetur III Reg. II. Hoc autem acci- 
dit Hely sacerdoti magno, eó quod noverat indigne agere flios 
suos et non corripuit eos, ut habetur I Reg. III. Amat igitur Deus 
iustitiam, amat correctionem, quia iustus Dominus iustitiam dile- 
xit. Hinc est quod, quia principes Israel populum sibi commis- 10 
sum non correxerunt, iratus Dominus ait ad Moysen : Tolte cun- 
ctos principes populi et suspende eos conira solem in patibulis, ut 
avertatur furor meus ab Israel, Numeri XXV. 

Item, aliquando removetur potior de casali propter offen- 
sam et culpam quam in Deum commisit, ut patet in Iechonia, 15 
de quo ait Dominus, Iere. XXII: Vivo ego, dicit Dominus, quia, 
si fuerit Iechonias filias Ioachym regis Inda anulus in marni dextera 
me a, inde evellam eum. Et infra in fine capituli: Terra, terra, terra, 
audi sermonem Domini ! Hec dicit Dominus : Scribe virum istum 
sterilem, virum qui in diebus suis non prosperabitur. Nec enim 20 
erit de semine eius vir qui sedeat super solium David et potestatem 
habeat ultra in Inda. Hinc Hely ait, I Reg. II: Si peccaverit vir 
in virum, piacari ei potest Deus. Si autem in Deum peccaverit vir, 
quis orabit prò eo ? 

Aperiamus cur ista premisimus. Vidi diebus meis multa 25 
casalia destructa in diversis partibus mundi. Et ne longe petatur 
exemplum, in civitate Parmensi casale illorum de Cassio, ex 
quibus mater mea processit, quantum ad masculos totaliter est 
deletum. | Casale illorum de Paganis, quos vidi nobiles homines, 
divites et potentes, totaliter est destructum. Similiter casale 30 
illorum de Stéphanis, quos in magna multitudine vidi divites 
homines et potentes, totaliter avolavit. Quorum exemplo tria 
nobis consideranda occurrunt. Primum, quod Scriptura imple- 
tur que dicit, Iob XXXIIII: Conteret multos et innumerabiles et 
stare faciet alios prò eis. Item Baruch III : Exterminati sunt et 35 
ad inferos descenderunt, et adii loco eorum surrexerunt. Item Iob 

XII : Multiplicat gentes et perdit eas, et subversas in integrimi resti¬ 
tuii. Quod accidit beato Iob, qui habuit multiplicatos VII fìlios 
et tres Alias, sed perdidit eos diabolo procurante et Deo permit- 
tente, ut habetur Iob I. Sed subversas istas gentes in integrum 
5 restituit, quando fuerunt ei VII filii et filie tres, ut habetur Iob 
ultimo. Secundum quod nobis considerandum occurrit est quia 
potius nos ibimus ad defunctos, quam ipsi revertantur ad nos, 
sicut dixit David, II Reg. XII, cum de mortuo Alio loqueretur : 
Ego vadam magis ad eum, ille vero non revertetur ad me. Item Iob 
VII : Sicut consumitur nubes et pertransit, sic qui descenderit ad 
inferos : non ascendet nec revertetur ultra in domum suatn, neque 
cognoscet eum amplius locus eius. Ideo dicit Iere. XXII : Piangile 
eum qui egreditur, quia non revertetur ultra nec videbit terram nati- 
vitatis sue. Ideo dicit Iob XIITI : Homo, cum dormierit, non resur- 
15 gel. Donec atteratur celum, non evigilabit neque consurget de somno 
suo. Tertium quod nobis considerandum occurrit est ut, dum 
tempus habemus, circa salutem nostram solliciti simus, ne nobis 
contingat dicere quod dicturi sunt illi de quibus habetur Iere. 
Vili : Transiit messis, finita est estas, et nos salvati non sumus. 
20 De qua materia supra sufAcienter posuimus. | Nunc ad ordi- 
nem et cursum hystorie et narrationis nostre redeamus et ubi 
dimisimus inchoemus. 

Diximus enim supra quod anno Dominice incamationis 
MCCXXIX Bononienses obsederunt in mense Augusti castrum 
25 Sancti Cesarii et ipsum ceperunt, videntibus Mutinensibus, Par- 
mensibus et Cremonensibus, qui ibi erant cum exercitibus suis. 
Et fuit maximum prelium quadam nocte inter eos et Bononienses, 
et manganelle fuerunt Bononiensibus violenter ablate ; quarum 
magnam multitudinem, cum adhuc essem puerulus, vidi in pla- 
3° tea Veteri civitatis Parme, iuxta baptisterium et episcopium et 
maioris ecclesie frontispicium. Et pugnatum est acriter in ilio 
bello, et fuit mortalitas maxima hominum, peditum et militum, 
ex utraque parte. Et ingravatum est bellum contra Bononienses. 
Et Bononienses affecti labore et tedio hostibus terga dederunt 
35 et fugerunt, carrocium suum et omnia que habebant dimittentes 
in campo. Et Mutinenses voluerunt carrocium Bononiensium tol- 

lere et secum in Mutinam ducere, sed Parmenses non permise- 
runt, dicentes quod non erat bonum tacere inimicis suis quicquid 
mali poterant et quod istud esset opprobrium indelebile et ad 
multa mala provocativum. Et crediderunt Parmensibus Muti- 
nenses tamquam amicis et coadiutoribus suis et dimiserunt illud 5 
in Plumatio, Bononiensium castro, et reversi sunt omnes ad civi- 
tates suas. Sciendum autem quod cum Bononiensibus, in isto 
exercitu et conflictu quem cum Mutinensibus et Parmensibus et 
Cremonensibus habuerunt, fuerunt Mediolanenses, Piacentini et 
Brixienses et tota Romagnola. Sane in isto exercitu dominus 1° 
Paganus Alberti Egydii de Paganis de Parma, qui erat potestas 
Mutinensium, fecit Henricum filium suum militem et dixit ei : 

« Vade, agredere hostes et pugna viriliter ! ». Fecit quod dixit, et 
statim fuit lancea perforatus. Et egrediebatur sanguis de corpore 
suo sicut mustum de dolio, re[|mota clausura, et post paululum r 5 
expiravit. Audivit pater suus et dixit : « Non curo, ex quo filius 
meus factus est miles et ex quo viriliter pugnando occubuit ». 
Audivi hec omnia ab eo qui vidit. 

In prelio etiam supradicto, scilicet Sancte Marie in Strata, 
mortuus fuit dominus ^angarus de Sancto Vitale de Parma, qui 20 
fuit famosus et nominatus miles et fortis bellator. Mortuus 
est etiam in Cesariensi prelio dominus Guarinus de eodem casali, 
qui fuit similis £àngaro, miles fortis et doctus ad bellum. Hic 
fuit cognatus pape domini Innocentii quarti. Habuit enim sororem 
pape uxorem, ex qua genuit sex fìlios et fìliam unam, quos omnes 25 
vidi, et fuerunt pulchri homines, fortes, carnosi et pingues. Quo¬ 
rum primus dictus est dominus Hugo de Sancto Vitale. Secun- 
dus, dominus Albertus, canonicus maioris ecclesie multis annis, 
postea dictus est electus Parmensis multis annis. Nunquam per- 
venit ad sacerdotium, quia noluit, sed diaconus mortuus est, nec 30 
fuit in episcopum consecratus. In ala maioris ecclesie, ubi carro- 
tium stare consueverat, post chorum canonicorum, ex parte loci 
fratrum Minorimi sepultus est. Et dominus Opiijo de Lavània, 
qui fuit Parmensis episcopus et barbanus Innocentii pape quarti, 
inferius est sepultus. Porro iste dominus Albertus electus Par- 35 
mensis pulcher homo fuit et parum litteratus, sed honesta persona. 

Notus meus fuit et familiaris, et dixit michi quod pater meus 
sperabat procurare egressum meum de Ordine fratrum Minorum 
cum Innocentio papa, sed morte preventus non potuit. Cogno- 
scebat enim papa Innocentius patrem meum, quia canonicus 
5 fuerat Parmensis ecclesie, et homo erat magne memorie, et 
pater meus prope maiorem ecclesiam habitabat. Insuper filiam 
suam dominam Mariam maritaverat in domino Agone, con¬ 
sanguineo germano domini Guarini, cognati pape, et ideo 
sperabat, cum | nepotibus pape et cum familiaritate quam 
io cum eo habebat, quod papa me redderet patri meo, presertim 
cum alium filium non haberet. Quod papa non fecisset, ut puto. 
Forte, ad solatium patris mei, michi episcopatum dedisset vel 
aliquam dignitatem. Nani liberalis homo fuit valde, ut patet 
in regula fratrum Minorum quam declaravit et in aliis multis. 
15 Fratres Minores semper tenebat secum in magna quantitate, 
quibus etiam pulcrum locum fecit et pulchram ecclesiam, in 
qua apud Lavamani, que terra sua fuit, XXV' fratres Minores 
semper tenere volebat, quibus providere volebat tara in libris 
quam in aliis necessariis. Sed fratres Minores noluerunt susci- 
20 pere. Et sic papa aliis religiosis dedit. Hic apud Lugdunum 
in camera sua michi officium predicationis dedit et me ab omnibus 
peccatis meis absolvit et plures alias gratias contulit anno Domi- 
nice incamationis MCCXLVII. Hic abstulit episcopatum Par- 
mensem fratri Bernardo de Vicio (qui fuit de Scotis et fecit Ordi- 
25 nem fratrum de Martorano ; quem episcopatum habebat a Gre¬ 
gorio de Monte Longo Lombardie legato) et dedit isti Alberto 
nepoti suo. Multum enim dilexit propinquos suos papa Innocen- 
tius quartus. Et habuit tres sorores maritatas in Parma, ex qui¬ 
bus multi sunt nati nepotes, quos optime prebendavit, et iuxta 
30 propheticum dictum Syon in sanguinibus edificavit. 

Porro tertius fìlius domini Guarini Anselmus fuit, pulcher 
homo, sed quantum ad arma valde ineptus, utpote qui in Romana 
curia cum cardinalibus erat nutritus, a quibus sacerdotum ocia 
et mores didicerat. Quartus fuit Guilielmus, qui erat, ut puto, 
35 XX annorum, quando obiit, iuvenis multum conscientiatus (vo¬ 
lebat enim saltem semel in ebdomada confìteri). Quintus fuit 

dominus Opigo, qui modo est Par|mensis episcopus, sed olim multis 
annis fuit Tripolitanus. Hic fuit homo quasi militaris. Et sic po- 
test describi, sicut supra descripsimus dominum Nicholaum Regi- 
num episcopum. Fuit enim cum clericis clericus, cum religiosis 
religiosus, cum laycis laicus, cum militibus miles, cum baronibus 5 
baro, magnus baratator, magnus dispensator, largus, liberalis et 
curialis. Multas terras et possessiones episcopatus baratavit in prin¬ 
cipio et quibusdam trufatoribus dedit ; quapropter accusatus fuit 
Urbano pape a Ghiberto de Gente quod baratator et dissipator 
et alienator erat episcopalium rerum ; sed, procedente tempore, io 
recuperavit terras quas dederat et multa bona fecit in episco¬ 
pio. Hic fuit litteratus homo, maxime in iure canonico et in eccle¬ 
siastico ofhtio valde expertus ; et de ludo scaccorum noverat ; 
et clericos seculares multum tenebat sub baculo. Et plebes et 
ecclesias dabat illis qui bene sibi facerent. Religiosos dilexit et 15 
specialiter fratres Minores. Unam magnani rusticitatem fecit, 
quia, cum haberet Tripolitanum episcopatum, dimisit illum et 
cum adiutorio domini Octoboni cardinalis, qui postea Adrianus 
papa est dictus, abstulit episcopatum Parmensem magistro Io- 
hanni de Domina Rifidha, qui erat archipresbiter maioris eccle- 20 
sie et in utroque iure peritus, tam ecclesiastico quam civili, et 
multis annis docuerat in utroque, et erat honesta persona et bona, 
et bene cantabat et bene predicabat, insuper et magister suus 
fuerat in iure canonico ; et canonice et bene electus fuerat a ca- 
nonicis aliis in Parmensem episcopum post mortem domini Alberti, 2 5 
fratris ipsius. Et si tnodicum fermenti totani massam corrumpit, 
quanto magis multum ? Xam, ut dicit Ecclesiasticus | VI : Est 
amicus qui convertitur ad inimiciciam, et est amicus qui odium et 
rixam et convitia denudabit ; qualis est, de quo dicit Ecclesiasticus 
XI : Bona enim in mala convertens insidiatur et in electis imponit 30 
macularti. Item Sapiens in Proverbiis dicit, XVIII : Occasiones 
querit qui vult recedere ab amico, omni tempore erit exprobrabilis. 
Sed, II Reg. XVT, dixit Absalon Chusi Arachite, amico David : 

Hec est, inquit, gratta ad amicum tuum ? Hinc Ecclesiasticus ait, 
XXIX : Possi debit illum inimicum gratis, et convitia et maledicta 35 
reddet illi, et prò honore et benefitio reddet illi contumeliam. 

Porro sextus filius et ultimus domini Guarini supradicti, co¬ 
gnati pape Innocentii quarti, fuit dominus Tedhisius, grossus et 
pinguis et fortis. 


De domina Cecilia abbatissa monasterii Clavarensis Ordinis sancte Gare, que 
5 malo fine obiit a Deo percussa. 

Soror vero istorum domina Cecilia fuit, que multis annis 
stetit in monasterio Parmensi Ordinis sancte Clare, postea inde 
assumpta posita fuit abbatissa in monasterio Clavarensi, quod 
suis expensis dominus Guilielmus cardinalis, nepos pape Innocentii, 
io fecit edificari prope Lavaniam terram suam, et est ditissimum 
monasterium, in quo et fratres Minores et sorores inhabitant. 
Hec abbatissa domina Cecilia malo fine periit, a Deo percussa 
propter rusticitatem et avaritiam suam, hoc modo. Frater Boni- 
fatius ex Ordine Minorum, visitator provincie Lombardie mona- 
15 steriorum Ordinis sancte Clare, habebat aliquas dominas per mo- 
nasteria collocare, eó quod apud Taurinum civitatem Lombardie 
propter guerrarum abundantiam minime stare possent. Cumque 
omnes alias preter duas per diversa monasteria collocasset, cum 
illis duabus Ianuam venit et unam posuit in monasterio Ianuensi, 
20 consentientibus dominabus et abbatissa, aliam in monasterio 
Clavarensi, || sola abbatissa dissentiente. Et ecce subito, dum 
visitator comederet in domo fratrum qui ibi habitant, abbatissa 
irato animo et rugosa fronte contra novam hospitam insurrexit, 
dicens et precipiens sororibus quod eam expellerent, quia nullo 
25 modo volebat quod in suo monasterio moraretur. Cum autem 
sorores prò nova hospita apud abbatissam preces et lacrimas 
effudissent, respondit eis abbatissa : « Ha, vilissime mulieres ! Cre- 
ditis quod nesciam quare hoc facio ? Pro bono vestro sic facio 
et prò bono monasterii nostri ». Et apprehensa manu eius expulit 
30 eam, implens poeticum illud : 


Versus 


Turpius eicitur quam non admittitur hospes. 

Venit igitur soror expulsa et stetit coram visitatore, qui in domo 
fratrum qui ibi habitant comedebat, et cum multis lacrimis re- 
tulit ei que sibi dixerat et fecerat abbatissa. Audiens hec visitator 
surrexit a mensa turbatus et veniens excommunicavit abbatis- 
sam, eó quod, in sua duricia perseverans, sorori sue, necessitatem 5 
habenti, viscera pietatis claudebat. Et assumens tribulatam soro- 
rem consolatus est eam. Reducensque eam secum rogavit abba- 
tissam et sorores monasterii Ianuensis ut, amore Dei et sui, et 
istam reciperent, revelata eis prius abbatisse Clavarensis malitia 
et duritia, avaritia et stultitia. Audientes itaque talia sorores mo- io 
nasterii Ianuensis, commota sunt viscera earum ad compatiendum 
sorori sue, et sic receperunt eam gratanter. 


De sorore antiqua monasterii Ianuensis Ordinis sancte Clare, cui Deus locu- 

tus est et revelavit futura, scilicet mortem abbatisse. 

Erat autem in ilio monasterio soror una antiqua et Deo de- 15 
vota et magni meriti apud Deum, cui multum displicuit quod fe¬ 
cerat abbatissa, que sororem expulerat tribulatam | et etiam 
iam locatam. Cum ergo esset sero die ilio, et alie sorores in lecti- 
stemiis se locassent, ista coram altari se prostravit et cum multis 
lacrimis totam se contulit ad rogandum Deum, et tamquam Deo 20 
presente sic cepit orare et cum Deo etiam disputare : « Instus 
quidem tu es, Domine; et si disputem tecum, verumtamen insta 
loquar ad te, Iere. XII. Quare non respicis super iniqua agentes 
et taces devorante impio iustiorem se ? Abacuch I. Nonne tu, Do¬ 
mine, hospitalitatem commendasti dicens, Mat. XXV : Hospes 25 
eram, et collegistis me ? Apostolus etiam tuus eam precipit et com- 
mendat dicens, ad Ro. XII : Hospitalitatem sectantes. Item, ad 
Heb. XIII, dicit : Caritas fraternitatis maneat in vobis, et hospi¬ 
talitatem nolite oblivisci. Per hanc enim placuerunt quidam, an- 
gelis hospitio receptis. Item apostolus Petrus dicit, I Petri IIII : 30 

Hospitales invicem sine murmuratione. Nonne tu dixisti discipulis 
tuis, Mat. X: Qui recipit vos, me recipit. Et qui me recipit, recipit 
eum qui me misit ? Nonne Apostolus tuus ad Ro. dicit, XV : Susci- 

pile invicem, sicut et Christus suscepit nos in honorem Dei ? Tu etiam 
dixisti, Io. VI : Eutn qui venit ad me non eiciam foras. Quare ergo 
abbatissa Clavarensis foras eiecit sororem suam ? Nonne Apostolus 
dicit, ad Colo. Ili : Induite vos sicut electi Dei, sancti et dilecti, 
5 viscera misericordie ? Ubi ergo curialitas, ubi caritas, ubi pietas, 
ubi misericordie viscera ? Nam Iohannes dicit, prima canonica 
III: Qui habuerit substantiam huius mundi et viderit fratrem suum 
necessitatevi habere et clauserit viscera sua ab eo, quomodo caritas 
Dei manet in eo ? Filioli mei, non diligamus verbo neque lingua, 
io sed opere et ventate. Item beatus Iacobus dicit, II : Si autem fra- 
ter aut soror nudi sint | et indigeant victu cotidiano, dicat autem 
aliquis de vobis illis: Ite in pace! Calefacimini et saturamini, non 
dederitis autem eis que necessaria sunt corpori, quid proderit eis ? 
Si abbatissa de Clavara ista considerasset, sorori sue miserta 
15 fuisset. Domine Deus meus, de te scriptum est, Eccli. XXXV : 
Non accipiet Dominus personam in pauperem et deprecationem 
lesi exaudiet. Non despiciet preces pupulli nec viduam, si effundat 
loquelam gemitus. Nonne lacrime vidue ad maxillam descendunt, 
et exclamatio eius super deducentem eas ? A maxilla enim ascen¬ 
do dunt usque ad celum, et Dominus exauditor delectabitur in illis. 
De te, Domine, scriptum est quoniam tu dixisti, Ro. XII : Michi 
vindictam, et ego retribuam, dicit Dominus. Deutero. XXXII : 
Mea est ultio, et ego retribuam. Et iterum Eccli. XXVIII : Qui 
vindicari vult, a Domino inveniet vindictam. Numquid super his 
25 continebis te, Domine, tacebis et affliges nos vehementer? Ys. LXIIII. 
Item Abacuch I : Usquequo, Domine, clamabo, et non exaudies, 
vociferabor ad te vim patiens, et non salvabis ? ». 

Factum est autem, cum ista soror sic perorasset et coram Deo 
preces multiplicasset, accidit ei modicus somnus, et aliquantu- 
30 lum obdormivit ; et quia ultra se non poterat Dominus continere, 
quin exaudiret famulam de facienda iustitia deprecantem, cepit 
loqui cum ea dicens, Ys. XLVII : « Ultionem capiam, et non resi¬ 
stei michi homo ». Et excitata est soror et vigilando intelligibiliter 
audivit a Christo : « A udivi orationem tuam et vidi lacrimas tuas 
35 et exaudivi te. Et de abbatissa, que viscera pietatis clausit so¬ 
rori sue, noveris quod convertetur dolor eius in caput eius, et in 

verticern ipsius iniquitas eius descendet. Ecce percussi eam plaga 
crudeli | et insanabili, et amplius abbatissa non erit, sed cogno- 
scet quod dicit Scriptura, Iacobi II : Iuditium sine misericordia 
illi qui non fecit misericordiam. Et iterum Iob XX : Luet que 
fecit omnia, nec tamen consumentur. Et iterum Iob XXIIII : 5 
Deus inultum abire non patitur. Cito », ait Dominus, « auditura 
es quid illi accidit abbatisse que crudelis et sine misericordia 
est inventa ». Venit igitur soror ista, finitis verbis quibus cum Do¬ 
mino loquebatur, et abbatisse sue et visitatori et sororibus retulit 
universa. Visitator autem statim Clàvarum misit nuntium velo- 10 
cissimum, ut cognosceret illi abbatisse qualia accidissent. Qui 
in venit eam mortuam, maledictam et excommunicatam et non 
absolutam. 

In ilio autem intervallo quo nuntius mittebatur, cepit domina 
Cecilia Clavarensis abbatissa graviter infirmari et ex langore »5 
deficere. Cumque variis doloribus laboraret, decidit in lectum 
et ad extrema deducitur. Clamat : « En morior ! Sorores accurrite, 
auxilium date, prebete remedium!». Adveniunt sorores continuo, 
abbatisse sue compatiuntur, ut decet. De salute anime nulla fit 
mentio, nulla de confessione loquela, ut cognoscas impletum quod -20 
Scriptura testatur, Ecclesiastes VI I : Considera opera Dei, quod 
nemo possit corrigere queni ille despexerit. Clauditur guttur eius, 
et vix poterat respirare. Et ut cognovit quia moriebatur, sororibus 
congregati dicebat : « Ite et recipite dominam illam ! Ite et 
recipite dominam illam ! Ite et recipite dominam illam ! Propter 25 
illam percussit me Deus ! Propter illam percussit me Deus ! Prop¬ 
ter illam percussit me Deus ! ». Et talia dicens spiritum emi- 
sit ; sed non rediit ad Deum qui dedit illum, iuxta verbum quod 
scriptum est, Eccle. ultimo : Revertatur pul\\vis in terram suam, 
linde erat, et spiritus redeat ad eum qui dedU illuni. Quare hoc ? 30 

Ut Scriptura impleatur que dicit, Ecclesiastes XI: Si ceciderit 
Ugnimi ad austrum aut ad aquilonem, in quocumque loco ceciderit, 
ibi erit. Quod est dicere : ubi te invenero, ibi te iudicabo. Et ideo 
nemo debet eo statu vivere in quo nollet mori. Ideo dicit Ps. : 
Intelligite hec qui obliviscimini Deum, ne quando rapiat, et non 35 
sit qui eripiat. 

Longe melius fuisset isti abbatisse quod vixisset persona pri¬ 
vata in monasterio Parmensi Ordinis sancte Clare, quam quod 
divitias et dominium habuisset. De primo dicitur, Eccle. V : 
Divitie conservate in maluni domini sui ; pereunt enim in afflictione 
5 pessima. Habuit enim divitias ex quibus et rustica et avara fuit. 
De secundo dicitur, Eccle. Vili: Interdum dominatur homo homini 
in rnalum suum. Quod duobus modis intelligi potest, scilicet vel 
ex parte illius qui dominatur, vel ex parte illius super quem iìt 
dominium. De primo dicitur, Eccli. XX : Qui potestatem sibi 
10 assumit iniuste, odietur. Quod patuit in Abymelech filio Gedeonis, 
Iudicum IX, et in Absalon, qui assumpsit sibi regnum et expulit 
patrem de regno, postea suspendio periit et lanceis perforatus 
fuit, II Reg. XV, et in Adonia, de quo habetur, III Reg. I, quod 
elevabatur dicens : Ego regnabo, et postea Salomon fecit eum 
J 5 interfìci. De secundo habetur Ys. Ili, ubi conqueritur Domi- 
nus : Quare atteritis populum meum et facies pauperum commo- 
litis ?, dicit Dominus Deus exercituum. Item Eze. XXXIIII : 
Cum austeritate imperabatis eis et cum potenlia. 


Quod V genera hominum sunt, quorum dominium turpe est et crudele. 

20 Notandum autem quod V genera hominum sunt, quorum 
dominium crudele est valde et turpe. 

Primum genus est mulierum, de quarum dominio habetur, 
Eccli. XXV : Mulier, si primatum habeat, contraria est viro suo. 
Item ibidem : A muliere initium factum est peccati, et per Ulani 
2 5 omnes morimur. Et ideo iudicatum est de ea et dictum, Gen. Ili : 
Sub viri potestate eris, et \ ipse dominabitur lui. Sed libenter mu¬ 
lier, quando potest, assumit sibi dominium ; quod patet in Semi- 
ramis, que bracas invenit hominibus ; que, ut posset regnare 
post mortem viri sui, proprio filio suo, quem de Nino susce- 
30 perat, nupsit. Patet etiam hoc in Athalia, que, ut posset regnare, 
omne semen regium interfecit, et VII annis regnavit et postea 
fuit gladio interfecta, ut habetur IIII Reg. XI et II Paralipo. 
XXIII. In Ystoriis quoque dicitur quod « letatus est populus 

terre, quia abstulerat Dominus opprobrium, ne mulier regnaret 
super eos». Item de dominio mulierum Dominus dicit, Ys. Ili: 
Populum me urti exactores sui spoliaverunt, et mulieres dominate 
sunt eius. 

Secundum genus est servorum, de quorum dominio dicitur, 5 
Prover. XIX : Non decent stultum delitie nec servum dominavi 
principibus. Item Prover. XXX : Per tria movetur terra, et quar- 
tum quod non potest sustinere : per servum, cum regnaverit, et 
cet. Item Eccle. X : Vidi servos in equis et principes ambulantes 
quasi servos super terram. Item Iere. in oratione sua post Trenos : io 
Servi dominati sunt nostri, non fuit qui redimerei de marni eorum. 
Ideo quidam ait : 

Asperius nichil est humili, cum surgit in altum : 
cuncta ferit, dum cuncta timet, desevit in omnes, 
ut se posse putet ; nec belua sevior ulla est, 15 

quam servi rabies in libera terga furentis. 

Tertium genus est stultorum, de quorum dominio dicitur, 
Eccle. X : Est malum quod vidi sub sole, quasi per errorem egre- 
diens a facie principis : positura stultum in dignitate sublimi et 
divites sedere deorsum. Item Prover. XXVI : Quomodo nix estate 20 
et pluvie in messe, sic indecens est stulto gloria. Item ibidem 
infra : Sicut qui mittit lapidem in acervurn tnercurii, ita qui tribuit 
insipienti honorem. Item Eccli. XLVII : Finem habuit Salomon 
cum patribus suis et dereliquit post se de semine suo gentis stul- 
titiam et imminutum a prudentia Roboam, qui avertit gentem con- 2 5 
silio suo. Hoc est quod timuit Salomon, ne scilicet fìlium stul¬ 
tum haberet, qui post se haberet dominium regni sui. Ideo dixit 
Eccle. II: Detestatus sum omnem industriam meam, qua sub sole 
studiosissime laboravi, \ habiturus heredem post me, quem ignoro 
utrum sapiens an stultus futurus sit, et dominabitur in laboribus 30 
meis, quibus desudavi et sollicitus fui. Ideo posset dicere Salomon 
quod dixit Iob, III : Timor quem timebam evénit michi, et quod 
verebar accidit. Et quando dixit, Prover. XXX, quod terra mo¬ 
vetur per servum, cum regnaverit, verum dixit, quia servus suus 

regnavit post ipsum, et terra mota est et commota, quando con¬ 
gressi sunt siinul Teroboam et Abias cum exercitibus suis, ut habe- 
tur li Paralipo. XIIT. Sed consolatur valde afflictos a stultorum 
dominio quod promittit Ys. XXXII : Non vocabitur ultra is qui 
5 insipiens est princeps, neqne fraudulentus appellabitur maior. 

Quartum genus est puerorum, de quorum dominio dicit Do- 
minus per Ysaiam III: Dabo pueros principes eorum, et effemi¬ 
nati dominabuntur eis. Ideo dicit Ecclesiastes X : Ve Ubi terra 
cui us rex puer est et cuius principes mane comedunt. 

10 Quintum et ultimum genus est inimicorum, de quorum do¬ 
minio dicitur in psalmo : Dominati sunt eorum qui oderunt eos. 
Ideo Dominus dicit, Ys. LII : Dominatores eius (scilicet populi 
Dei) inique agunt, dicit Dominus, et iugiter tota die nomen meum 
blasphematur. Benedictus Deus, qui me de hac materia expe- 
15 divit ! 


Quod monasterium Burdegalense Ordini? sancte Clare supradictam domi¬ 
narli in abbatissam elegit, et papa eam liberaliter concessit. 

Recordor quod, cum essem Lugduni et dominus papa Inno- 
centius quartus esset ibi, venerunt fratres Minores de Burdé- 
20 galis ad papam, dicentes quod sorores Ordinis sancte Clare mona¬ 
stero Burdegalensis elegerant dominam Ceciliam, neptem suam, 
in suam abbatissam. Et dedit eis papa litteras confirmationis et 
dixit quod irent Parmam prò ea. Sed dominus electus Parmensis, 
nepos pape et frater predicte domine, cum esset Lugduni et 
2 5 intellexisset hoc, ivit ad papam et fecit quod totum illud negotium 
retractavit. Et | forte, si ivisset illue, melius se habuisset inter 
extraneos, quam se habuerit inter propinquos et notos. 

Nunc ad cursum nostre hystorie redeamus et ubi dimisimus 
inchoemus. 

Quod dominus Na?arius cum uxore sua multa bona fecit fratribus Minori- 

bus de Luca seditionis tempore. 

De abbatissa Gatharole Ordinis sancte Clare, que totam civitatem Lucensem 

provocavit contra fratres Minores, ponendo maculam iti electis. 

Anno siquidem Dominice incamationis MCCXXIX, quem 5 
etiam supra posuimus, dominus Nazàrus Ghirardini de Luca po- 
testas Reginus fuit, qui fecit fieri pontem et portam de porta Ber- 
none. Et tunc primo civitas Regii cepit murari. Et fecit murari 
centum brachia a dieta porta inferius versus portam Sancti Ste- 
phani. Et sic successive alii potestates annuatim faciebant mu- io 
rari ducenta brachia, quousque civitas murata est tota. Verum- 
tainen propter guerrarum abundantiain aliquando civitas ha- 
buit intervallum murandi. Iste dominus Nazàrus habet yma- 
ginem lapideam super portam Bemonis, quam fecit fieri, et sedet 
ibi super equum lapideum in civitate Regii. Pulcher miles fuit 15 
et dives valde, notus meus et amicus, quando habitabam in civi¬ 
tate Lucana in Ordine fratrum Minorum. Domina Flosolive, 
uxor sua, fuit pulchra domina, pinguis et carnosa et michi fami¬ 
liari s et devota. De Tridento fuit, uxor cuiusdam notarii, ex quo 
habuit duas filias, pulcherrimas dominas. Dominus vero Nazàrus 20 
abstulit eam viro suo, quando Tridenti fuit potestas, et duxit 
eam consentientem ad civitatem Lucanam ; suam vero uxorem, 
que adhuc vivebat, misit ad quoddam suum castrum, et stetit ibi 
quousque obiit. Mortuus est sine filiis dominus Nazàrus. Multas 
divitias isti domine dedit, que processu temporis in civitate Re- 25 
gina maritata fuit pariter || et decepta, ut michi dixit. Et habuit 
eam in uxorem Henricus filius Antonii de Musso; et adhuc vivit 
in anno Domini MCCLXXXIII, quo scribimus ista, in festo 
sancti Laurentii, die Martis. 

Ambo isti, scilicet dominus Nazàrus et domina Flosolive, 30 
multa bona fecerunt fratribus Minoribus de Luca, quando abba¬ 
tissa Gatharole Ordinis sancte Clare totam civitatem Lucanam 
provocavit et concitavit contra fratres, ponens macularli in electis, 
eó quod frater Iacobus de Yseo volebat ipsam absolvere, quia 
non bene in ilio officio se habebat. Erat enim filia cuiusdam for- 35 

narie Ianuensis, et valde turpe et crudele erat suum dominium 
ac pariter inhonestum, et violenter dominium tenere volebat, 
ut semper existeret abbatissa. Quod ut melius tenere posset, 
munuscula et exenia largiebatur iuvenibus et viris et secularibus 
5 dominabus, maxime autem eis qui de parentela sua in monasterio 
suo aliquas propinquas habebant. Quibus etiam ipsa dicebat : 
« Ideo fratres Minores me absolvere volunt, quia non permitto 
eos fomicari cum filiabus et sororibus vestris », et sic, ut dictum 
est, ponebat maculam in electis. Mentiebatur enim ore aperto. 
10 Et nichilominus fuit absoluta, et fratres recuperaverunt honorem 
et famam suam, et civitas a perturbatione quievit. 

Satis igitur ostensum est quam turpe sit dominium feminarum ; 
quod etiam in hominibus non laudatur. Non enim dixit Deus pri¬ 
mis parentibus quod dominarentur hominibus, sed dominamini, 
15 ait, piscibus maris et volatilibus celi et bestiis universe terre. Hinc 
beatus Bemardus dicit : « Quotiens hominibus preesse desidero, 
totiens Deum | meum preire contendo ». De ipso namque scriptum 
est quod venit Nazareth et erat subditus iliis, nulli dubium quin 
Ioseph et Marie, qui parentes dicebantur ipsius. Lue. II. 

20 De translatione beati Francisci, et de miraculis ibi factis. 

Anno Dominice incamationis MCCXXX generale capitulum 
fratrum Minorum Assisii est celebratum. In quo corporis beati 
Francisci, Vili Kal. Iunii, translatio facta fuit ; et frater Iacobus 
de Yseo, qui in locis inguinaribus et membris genitalibus tota- 
25 liter erat confractus, integraliter fuit redditus sanitati. Multa 
etiam alia miracula fecit eadem die Deus per servum et amicum 
suum Franciscum digna relatu, prò quibus ad legendam suam 
poteris habere recursum. 

De transiti! beati Antonii Paduani. 

Anno Dominice incamationis MCCXXXI, indictione quarta, 
XIII 1 0 die mensis Iunii, feria VI, beatissimus pater ac frater 
Antonius, natione Hyspanus, in civitate Padua, in qua per eum 
nomen suum magnifìcavit Altissimus, apud cellam in loco fratrum 5 
viam universe camis ingressus, ad celestium spirituum mansiones 
feliciter transmigravit. Hic fuit ex Ordine fratrum Minorum et 
socius beati Francisci. De quo in alio loco, si fuerit vita comes, 
abundantius disseremus et copiosius perorabimus. 


Quod marchio Cavalcabó a Bonacurso de Palude fuit superatus atque io 
fugatus apud Mancasale. 

Anno Dominice incamationis MCCXXXII, die Sabbati XVI 0 
exeunte Octobri, superatus et fugatus fuit marchio Cavalcabó 
a Bonacurso de Palude et ab illis de Sesso apud Mancasale. 


De episcopis Parmensis ecclesie qui diebus meis fuerunt. J 5 

Anno Domini MCCXXXIII murabatur palatium Parmensis 
episcopi, quod est ante frontispitium maioris ecclesie ; et tunc 
episcopus Gratia de Florentia Par|mensem gubemabat eccle- 
siam, et in pluribus locis episcopatus plura fecit edificari palatia. 

Et ideo a Parmensibus bonus episcopus habebatur, siquidem 2° 
non fuit rerum episcopalium dissipator, sed potius agregator et 
conservator. Hic fuit patris mei amicus, scilicet domini Guidonis 
Ade, et de palatio suo loquebatur cum eo, cum esset ad fenestram 
domus sue, et exenia sibi mittebat, ut vidi frequenter oculis meis. 
Fratrem meum Guidonem dilexit, sed, postquam Ordinem fratrum 25 
Minorum intravit, non curavit de ipso. Ante istum episcopum 
fuit dominus Opig:o de Lavania Ianuensi, qui fuit pulcher homo 
et honesta persona, ut dicunt, et barbànus fuit domini Innocentii 
pape quarti, quem non recolo me vidisse. Post episcopum 


7 — Salimbene, I. 



9 8 


SALIMBENE DE ADAM 


[236 c-d] 


Gratiam fuit quidam Gregorius Romanus, qui parvo tempore 
vixit, et mortuus est Mantue hereticus et maledictus. Quando 
enim in infirmitate sua portaverunt ei corpus Domini, noluit 
illud sumere, dicens quod nichil credebat de tali fide. Cum autem 
5 interrogatus fuisset quare episcopatum receperat, dixit quod 
propter divitias et honores ; et sic obiit et non communicavi t. 
Post istum fuit episcopus magister Martinus, de Colurnio oriun- 
dus, ex genere non satis darò. Post quem Bemardus de Vitio, 
de quo supra memini me dixisse, sicut et de subsequentibus. Post 
10 Bemardum fuit dominus Albertus de Sancto Vitale, nepos pape 
Innocentii quarti. Postea canonice et concorditer et bene fuit 
electus magister Ioliannes de Domina Rifidha, archipresbiter 
maioris ecclesie ; et supervenit dominus OPÌ90 Tripolitanus epi¬ 
scopus, similiter nepos pape predicti et frater superioris Alberti, 
15 et abstulit sibi, et adhuc vivit et tenet, ut qui tenet mine teneat, 
donec de medio fiat. Et sumus hodie in anno MCCLXXXIIT, 
quo ista scribimus, in festo sancti Lauren|tii, in die Martis. Quid 
amodo futurum sit de Parmensibus episcopis. Deus novit. 


De parentela domini Ghiberti de Gente. 

20 Igitur millesimo supraposito, scilicet CCXXXIII, dominus 
Giliólus Domine Agnetis de Parma potestas fuit Reginus ; quo 
anno primo incepta fuit moneta Regii ; et dominus Nicholaus 
Reginus episcopus vivebat adhuc. Istum dominum Egidiolum 
vidi, quia de eadem ci vitate eramus. Et quantum ad cogno- 
25 men, binomius fuit. Dictus est enim de Domina Agnéte vel a 
matre vel ab uxore, eó quod valens domina fuerit, sicut quidam 
pons, qui est Parme, appellatus fuit et dictus pons Domine Egidie 
de Palude, eó quod fecerit eum fieri ; quem modo Parmenses 
melius faciunt, ut sit de muro et non de lignamine. Item dictus 
30 est de Gente, prò eo quod, cum esset in ultramarinis partibus, 
quando fiebat mentio de exercitibus in familiari colloquio, hoc 
verbum frequenter dicebat : « Gens nostra ita fecit ». Audivi hoc 
a domino Ghirardo Rangóne de Mutina, qui fuit frater Minor. 

Porro dominus Giliolus de Gente habuit duos fratres. Quorum pri- 
mus fuit dominus Tedhaldus, quem vidi puerulus valde vetustum, 
senem et antiquum dierum ; et habuit VII filios, quorum unus, sci- 
licet dominus Manfredus, sororem meam uxorem habuit, dominam 
Caracosam ; que post mortem viri sui in monasterio Parmensi 5 
Ordinis sancte Giare laudabiliter vitam finivit. Secundus fuit 
dominus Beretta, pulcher miles et fortis bellator et validus, qui 
staturam habuit ita longam, quod mulieres et homines miraban- 
tur. Porro dominus Giliólus fuit pater domini Ghiberti de Gente, 
de quo suo loco dicemus. Et quando dominus Giliolus mille- io 
simo supraposito erat potestas Reginus, || inchoatum est Alleluia. 


De tempore Alleluie. 

Fuit autem Alleluia quoddam tempus quod sic in posterum 
dictum fuit, scilicet tempus quietis et pacis, quoad arma bellica om- 
nino remota, iocunditatis et letitie, gaudii et exultationis, laudis et 15 
iubilationis. Et cantilenas cantabant et laudes divinas milites et 
pedites, cives et rurales, iuvenes et virgines, senes cum iunioribus. In 
omnibus civitatibus Ytalie ista devotio fuit. Et vidi quod in civi- 
tate mea Parmensi quelibet vicinia volebat habere vexillum suum 
occasione processionum que fiebant, et in vexillo suo genus martyrii 20 
sancti sui; ut, verbi gratia, quomodo decoriebatur beatus Bartliolo- 
meus, erat in vexillo illius vicinie in qua erat eius ecclesia, et sic de 
aliis. Sic etiam veniebant de villis ad civitatem cum vexillis et 
societatibus magnis viri et mulieres, pueri et puelle, ut predicationes 
audirent et Deum laudarent ; et cantabant Dei voces et non ho- 25 
■minis, et ambulabant homines in salvatione, ita ut videretur 
propheticum illud impletum : Reminiscentur et convertentur ad 
Dominimi universi fines terre. Et adorabunt in conspectu eius uni¬ 
verse fami He gentium. Et habebant ramos arborum et candelas 
accensas. Et fiebant predicationes vespere et mane et meridie 30 
iuxta illud propheticum : Vespere, mane et meridie narrabo et 
annuntiabo, et exaudiet vocem meam. Redimet in pace animam 
meam ab his qui apropinquant michi, quoniam inter rnultos erat 

inecum. Et fiebant stationes in ecclesiis et in plateis, et levabant 
manus ad Deum ad ipsum laudandnm et benedicendum in secula ; 
et a divinis laudibus cessare non poterant, ita erant inebriati amore 
divino. Et beatus qui plus poterat bene tacere et Deum laudare. 

5 Nulla ira in eis, nulla perturbatio, nulla disceptatio, nullus ran- 
cor. Omnia paci|fìce et benigne fiebant ab eis, ita ut illud prophe- 
ticum dicere possent, Ys. LXV : Quia oblivioni tradite sunt angu¬ 
stie priores et quia abscondite sunt ab oculis nostris. Nec mirum. 
Biberant enim de vino dulcedinis spiritus Dei, quo gustato « desi- 
io pit omnis caro ». Ideo precipitur predicatoribus, Prover. XXXI : 
Date siceram merentibus et vinum his qui amaro sunt animo. Bi- 
bant et obliviscantur egestatis sue et doloris non recordentur amplius. 
Ad predicta facit quod Ieremias dicit in Trenis III : Scrutemur vias 
nostras et queramus et revertamur ad Dominum. Levemus corda 
15 nostra cum manibus ad Dominum in celos. Revera ita faciebant, 
ut vidi oculis meis, et illud quod Apostolus precipit adimplebant, 
I Timothei II : Volo viros orare in omni loco, levantes puras ma¬ 
nus sine ira et disceptatioìie. Et quia Sapiens in Proverbiis dicit, 
XI, quod, ubi non est gubernator, populus corruet, ne credas eos 
20 sine duce fore, dicamus de ducibus congregaiionurn istarum. 


De fratre Benedicto, qui inchoavit devotiouem que fuit tempore Alleluie. 

Nam primo venit Parmam frater Benedictus, qui dicebatur 
frater de Cornetta, homo simplex et illitteratus et bone innocentie 
et honeste vite, quem vidi et familiariter cognovi Parme et post- 
25 modum Pisis. Erat enim vel de valle Spoletana, vel de partibus 
Romanis. Non erat alicuius religionis, quantum ad congregationem, 
sibi ipsi vivebat et soli Deo piacere studebat ; amicus valde erat 
fratrum Minorum. Quasi alter Iohannes Baptista videbatur, qui 
precederet ante Dominum et parare t Domino plebem perfectam. 
30 Hic habebat in capite capellam Armenicam et barbam longam 
et nigram et tubam eneam, sive de oricalco, parvulam, cum qua 
bucinabat, et terribiliter reboabat tuba sua nec non et dulciter ; 
zona pellicea erat accinctus; habitus | eius niger erat ut saccus 

cilicinus et longus usque ad pedes ; toga erat ad modum guascapi 
facta, et in anteriori parte et in posteriori crucem habebat ma¬ 
gnani et latam et longam et rubeam, descendentem a collo usque 
ad pedes, sicut in planetis sacerdotalibus fieri solet. Taliter iste 
indutus ibat cum tuba sua et in ecclesiis et in plateis predicabat 5 
et Deum laudabat, quem sequebatur maxima puerorum multitudo, 
frequenter cum ramis arborum et candelis accensis. Sed et ego 
super murum palatii episcopi, quod tunc temporis edificabatur, 
vidi ipsum pluries predicantem et Deum laudantem. Et inchoa- 
bat laudes suas hoc modo et in vulgari dicebat : • Laudato et 10 
benedhetto et glorificato sia lo Patre ! ». Et pueri alta voce quod 
dixerat repetebant. Et postea eadem verba repetebat addendo : 

« sia lo Fijo ! ». Et pueri resumebant et eadem verba cantabant. 
Postea tercio eadem verba repetebat addendo : • sia lo Spiritu 
Sancto ! ». Et postea : « Alleluia, Alleluia, Alleluia ». Deinde buci- T 5 
nabat et postea predicabat, dicendo aliqua bona verba ad laudem 
Dei. Et postmodum, in fine predicationis, beatam Virginem salu- 
tabat hoc modo : 

Ave Maria clemens et pia, 

gratia piena, virgo serena ! 20 

Dominus tecum, et tu mane mecum ! 

Benedicta tu in mulieribus, 
que peperisti pacem hominibus 
et angelis gloriam ! 

Et benedictus fructus ventris tui, 25 

qui, coheredes ut essemus sui, 

nos fecit per gratiam et cet. 


De sollemnibus predicatoribus qui tempore Alleluie famosi fuerunt, et pri¬ 
mo de his qui de Ordine fratrum Predicatorum extiterunt. 

De fratre Iohanne de Vincentia, et de canonigatione beati Dominici. 30 


Xunc de sollemnibus predicatoribus qui tempore illius devo- 
tionis famosi fuerunt dicamus, et primo de duobus Predicatorum 
Ordinis, scilicet de fratre Iohanne de | Bononia, qui quantum ad 

originem de Vincentia erat, et de fratre Iacobino de Regio, qui 
de Parma oriundus erat. Narri beatus Dominicus necdum cano- 
nizatus erat, sed sub terra latebat, sicut in prosa cantatur : 

Iacet granum occultatum, 

5 sydus latet obumbratum, 

sed plasmator omnium 
ossa Ioseph pululare, 
sydus iubet radiare, 

in salutem gentium. 

io Et invenitur quod sanctus Dominicus XII annis latuit sub terra, 
nec erat sue sanctitatis aliqua mentio, sed procuratione istius 
fratris Iohannis supradicti, qui in Bononia tempore illius devo- 
tionis habebat gratiam predicanoli, eius canonizatio facta fuit. 
Huic canonizationi adiutorium cledit episcopus Mutinensis, qui 
15 postea cardinalis Guilielmus est dictus, et fuit de Fede Montis ; 
quem predicantem et officium facientem in Parasceue vidi in 
ecclesia fratrum Minorum apud Lugdunum, quando papa Inno- 
centius et curia erat ibi. Iste ergo, quia amicus Predicatorum erat, 
sollicitavit eos dicens : « Ex quo fratres Minores habent unum san- 
20 ctum, faciatis et vos ut alium habeatis, etiarn si deberetis ipsum 
de paleis fabricare ». Porro frater Iohannes iste parve littera- 
ture erat et intromittebat se de miraculis faciendis. Magnani predi- 
cationem inter Castrum Leonem et Castrum Francum tempore 
ilio fecit. 


25 De fratre Iacobino de Parma, qui de Regio dictus est, et de operibus eius. 

Frater vero Iacobinus de Regio, qui de Parma oriundus 
fuerat, litteratus homo fuit et lector in theologia, facundus, co- 
piosus et gratiosus in predicationibus ; homo alacer, benignus, 
caritativus, familiaris, curialis, liberalis et largus ; et aliquando 
3° fuimus socii itineris simul die noctuque a Parma usque || ad Muti- 
nam tempore magne guerre, et nichilominus ego habebam socium 
meum, et ipse suum. Hic, tempore illius devotionis de qua supra 

diximus, multarci habuit gratiam predicandi et multa bona fecit. 
Xam millesimo supraposito inchoata est ecclesia Iesu Christi 
fratrum Predicatorum in civitate Regina, et in testo sancti Iacobi 
primus lapis positus fuit, consecratus per dominum episcopum 
Nicholaum. Et ad predictum opus faciendum veniebant homines 5 
et mulieres Regii, tam parvi quam magni, tam milites quam 
pedites, tam rustici quam cives, et ferebant lapides, sabulum 
et calcinam supra dorsa sua in pellibus variis et fendalibus; et 
beatus ille qui plus poterat portare. Et fecerunt omnia funda- 
menta domorum et ecclesie et partem muraverunt, et in tertio io 
anno compleverunt totum laborerium suum. Et tunc frater Iaco- 
binus superstabat ad laboreria bene facienda. Iste frater Iaco- 
binus fecit magnani predicationem inter Calemum et Sanctum 
Hylarium in episcopatu Parmensi, in inferiori parte strate. In 
qua predicatione fuit maxima multitudo hominum et mulierum, J 5 
puerorum et puellarum de Parma et de Regio et de montibus et de 
vallibus sive campestribus et de diversis villis. Et quedam mulier 
paupercula pregnans peperit ibi masculum. Tunc, precibus et 
rogatu fratris Iacobini, illi paupercule mulieri multi multa dede- 
runt. Nam una mulier dabat sibi subtellares, alia camisiam, alia 20 
vestem, alia bindam. Et sic habuit unum asinum oneratum, insu¬ 
per et ab hominibus centum solidos imperialium. Et qui interfuit 
et vidit retulit michi omnia ista post longum tempus, cum per 
eumdem | locuni cum eo transirem. Insuper et hec eadem cognovi 
ab aliis. 2 5 


Quod frater Ghirardus de Mutina apparuit post mortem suam fratri Iaeo- 
bino de Parma. 

Huic fratri Iacobino, infirmo existenti in conventu Bononie 
et in infirmitorio fratrum Predicatorum circa meridiem sedenti 
et vigilanti, apparuit frater Girardus de Mutina ex Ordine fra- 3° 
trum Minorum ea die qua obierat, et familiariter cum eo locutus 
est dicens : « In gloria Dei sum, ad quam cito vocabit te Christus, 
ut ab eo laboris tui mercedem plenam recipias, et cum eo semper 

habitabis, cui devote servisti ». His dictis disparuit frater Girardus. 
Frater vero Iacobinus quod viderat retulit fratribus suis, et ga- 
visi sunt. Et accidit fratri Iacobino sicut frater Girardus dixerat, 
quia post paucos dies obdormivit in Domino. Cuius corpus Man- 
5 tue fuit sepultum. 

Frater vero Iohannes de Vincentia, cuius supra fecimus men- 
tionem, in Apulia ultimum diem clausit. 


De fratre Bartbolomeo de Vincentia. 

Habuerunt etiam fratres Predicatores apud Parmam, tem- 
10 pore illius devotionis quod dictum fuit Alleluia, fratrem Bartho- 
lomeum de Vincentia, qui multa bona fecit, ut vidi oculis meis ; 
et fuit bonus homo, discretus et honestus. Et post multa tempora 
factus fuit episcopus terre sue et fecit ibi pulchrum locum fratrum 
suorum, qui prius ibi non habitabant. 


15 De predicatoribus Ordinis fratrum Minorum, et primo de fratre Leone, cui 
dominus cuiusdam hospitalis post mortem apparuit. 

Fratres vero Minores habuerunt fratrem Leonem Mediola- 
nensem, qui fuit famosus et sollemnis predicator et magnus per- 
secutor hereticorum et confutator et superator. Hic multis annis 
20 in Ordine fratrum Minorum minister provincialis fuit et postea 
archiepiscopus Mediolanensis. Hic tam magnifici | cordis fuit et 
tante audatie, quod aliquando solus cum vexillo precessit exer- 
citum Mediolanensium, qui contra imperatorem veniebat, et transi¬ 
to ponte et fluvio per longam moram stetit solus vexillum in 
25 manibus tenens ; nec tamen Mediolanenses post eum transibant, 
quia videbant exercitum imperatoris preparatum ad bellum. Iste 
frater Leo audivit confessionem domini cuiusdam hospitalis Me¬ 
diolanensis, qui erat magni nominis et magne sanctitatis reputa- 
batur. Et cum laboraret in extremis, fecit sibi promitti quod post 
30 obitum suum rediret ad eum, ut de statu suo posset cognoscere. 

Et promisit gratanter. Divulgatur decessus eius circa vesperas 
per civitatem ; rogat frater Leo duos fratres, socios speciales quos 
habebat cum adirne provincialis minister existeret, ut in angulo 
orti in cella ortolani ilio sero secum vigilare deberent. Cumque 
tres simul vigilarent, accidit fratri Leoni modicus somnus, et 5 
volens dormire rogavit socios quod, si aliquid sentirent, excita- 
rent eum. Et ecce subito audiunt venientem cum multis doloribus 
eiulando et viderunt cum tamquam globum igneum vel a sub de 
celo cadentem ; deciditque super cacumen celle, veluti cum acci- 
piter ad anàtem capiendam descendit. Ad cuius sonitum et ad io 
impulsum fratrum frater Leo evigilavit a somno. Cum autem ille 
querelando frequentaret : « Heu, heu ! », quesivit ab eo frater 
Leo qualiter sibi esset. Qui respondit dicens quod damnatus 
erat, eo quod pueros ex occulto concubitu genitos et ad hospi- 
tale proiectos ex quadam indignatione sine baptismo mo|ri per- 15 
miserit, quia videbat liospitale ex tali expositione in labores et 
expensas incurrere. Cumque diceret ei frater Leo quare istud pec- 
catum confessus non fuerat, respondit, vel quia tradidit oblivioni, 
vel quia confìtendum non credidit. Dixit ergo ei frater Leo : «Quia 
nichil habes tacere nobiscum, recede a nobis et vade viam tuam ! ». 20 

Ille igitur eiulando et clamando recessit. Iste itaque frater 
Leo, tempore illius devotionis quod in posterum dictum est Alle¬ 
luia, multa operatus est et multa bona fecit. 


De quodam predicatore qui erat de Padua,et predixit quamdam turrim caden- 

dam, et ita evenit. 25 

De alio qui similia dixit, et similia evenerunt. 

Fuit quidam alius frater Minor de Padua qui tempore illius 
devotionis multa bona fecit. Hic dum in quodam festo Cumis 
predicaret, et quidam usurarius turrim suam murari faceret, im- 
peditus frater a clamore laborantium astanti populo dixit : « Pre- 30 
dico vobis quod usque ad tale tempus turris illa funditus corruet 
et destruetur ». Accidit ut frater predixerat, et reputatum fuit 
grande miraculum. Hinc Ecclesiasticus ait, XXXVII : Anima 

viri sancii enuntiat aliquando vera, quam VII circumspectores 
sedentes in excelsum ad speculandum. Item Prover. XVII : Qui 
altam facit dotnum suam, querit ruinam. Item exemplum illius 
qui divinavit de turre cadenda et de filio grille et de tribus cu- 
5 curbitis et de mure in cucurbita. Et omnia casu dicebat et fortuita. 
et ex hoc appellatus fuit divinus. 

Fuit et frater Girardus de Mutina ex Ordine fratrum Minorum 
tempore devotionis predicte, qui fuit mirabilium patrator operum 
et multa bona fecit, ut vidi oculis meis. Hic, cum adhuc secularis 
io existeret, dicebatur Girardus Maletta. Ex potentibus et divitibus 
parentibus natus est, scilicet de Buccabadhatis. Hic fuit de pri- 
mitivis fratribus unus, scilicet Or||dinis fratrum Minorum, non 
tamen de XII. Amicus et intimus fuit beati Francisci et aliquando 
socius. Curialis homo fuit valde, liberalis et largus, religiosus 
15 et honestus et valde morigeratus, temperatus in verbis et in om¬ 
nibus operibus suis. Parve litterature fuit, inagnus concionator, 
optimus et gratiosus predicator. Totum mundum circuire volebat. 
Hic prò me rogavit fratrem Helyam generalem ministrimi Ordinis 
fratrum Minorum ut ad Ordinem me reciperet, et exaudivit eum 
20 apud Parmam anno Domini MCCXXXVIII. Huius sotius ali- 
quando in itinere fui. 


Quod Parmenses tempore devotionis fecerunt fratrem Ghirardum de Mutina 
suum potestatem, dando ei plenum dominium Parme. 

Huic, tempore illius devotionis predicte, Parmenses totaliter 
25 dominium Parme dederunt, ut eorum esset potestas et concor- 
daret eos qui guerras habebant ad pacem. Et sic fecit, quia mul- 
tos discordes ad pacem reduxit. Verumtamen in quadam com- 
positione cuiusdam pacis calumniam incurrit et perturbavit domi- 
num Bemardum Rolandi Rubei, cognatum pape domini Innocenti! 
30 quarti, prò eo quod non bene satisfecit quibusdam amicis suis. 
Erat enim frater Gerardus imperialis multum. Et nichilominus 
in pace et in equitate ambulavit cum Deo et multos avertit ab ini- 
quitate, ut dicit Malachias II. 

De tribus sociis qui diversimode elegerunt Deo servire. 

Nota exemplum illorum trium sociorum, quorum unus elegit 
vacare sibi et sibi soli vivere et solitariam vitam ducere, alius ser¬ 
vire infirmis, tertius concordare discordantes. De primo dicit 
beatus Ieronimus : « Sancta rusticitas solum sibi prodest, et quan- 5 
tum edificat ex vite merito Ecclesiam Christi, tantum nocet, 
si destruentibus non resistat ». Ideo nota de sancto Syndonio, 
cui precepit angelus Domini quod iret ad predicandum contra 
hereticos. De beato Francisco etiam scriptum est quod « non sibi 
soli vivere, sed aliis proficere vult Dei zelo ductus». | De secundo 10 
Dominus dicit, Mat. XXV : Infirmus fui, et visitastis tue. Item 
ad Ro. XIIII : Infimium autem in fide assumile . Et infra XV : 
Debemus autem nos firmiores imbecillitates infirmoruni sustinere 
et non nobis piacere. Item prima ad Thessa. V : Suscipite infirmos, 
patientes estote ad omnes. Valde enim impacientes sunt infirmi et J 5 
cito indignantur. 


De quodam qui serviebat infirmo, ex cuius servitio promeruit quod beata 

Virgo sibi apparuit. 

Nota exemplum illius qui serviebat infirmo, cui beata Virgo 
apparuit et familiariter loquebatur cum eo. Cumque infirmus eia- 20 
maret, dimisit Virginem et ad infirmimi cucurrit. Rediens denuo, 
Virginem expectantem invenit, que dixit sibi : « Quia erga in- 
firmum caritatem ostendisti, ideo te expectavi. Alioquin reces- 
sissem, si ad infirmum non ivisses ». 

De tertio dicitur, Eccle. VII : Calumnia conturbat sapientem 25 
et perdet robur cordis eius. Multas enim calumnias patiuntur qui 
discordantes volunt ad pacem reducere. Ideo dicit Prover. XXVI : 
Sicut qui apprehendit auribus cane ni, sic qui transit et impatiens 
commiscebitur rixe alterius. Rogandus est autem Deus sicut rogat 
Propheta : Redime me a calumniis hominutn, ut custodiam man- 30 
data tua. 

Cum reduco ad memoriam fratrem Ghirardum de Mutina, 


Ieronimus 

semper illius auctoritatis recordor, Eccli. XIX : Melior est homo 
qui minuitur sapientia et deficiens sensu in timore, quam qui abun- 
dat sensu et transgreditur legem Altissimi. Cum fratre Ghirardo 
fui infirmus apud Ferariam infirmitate de qua mortuus est ; et ve- 
5 niens ipse Mutinam circa annum novum ultimum diem clausit. 
Sepultus est in ecclesia fratrum Minorum in sepulchro lapideo, et 
inulta rairacula Deus per eum operari dignatus est. Que quia alibi 
scribi possunt, ideo causa brevitatis hic omittuntur a nobis. 


Quod isti solemnes predicatores congregabantur interdum in aliquo loco et 
io ordinabant de predicationibus suis. 

Unum vero pretereundum non est, quia tempore devotionis 
pre|dicte isti sollemnes predicatores congregabantur interdum 
in aliquo loco et ordinabant de predicationibus suis, scilicet de 
loco, de die, de liora et de tbemate; et dicebat unus alteri: « Te- 
15 neas quod ordinavimus firmimi ». Et sic infallibiliter fiebat, sicut 
condixerant sibi. Stabat ergo frater Ghirardus, ut vidi oculis 
meis, in platea Communis Parme vel alibi, ubi volebat, super gra- 
dum ligneum, quem fecerat ad loquendum, et populo expec- 
tante a predicatione cessabat et profundabat caputium super 
20 caput, quasi aliquid meditaretur de Deo. Deinde post longam mo- 
ram miranti populo, remoto caputio, loquebatur. Quasi diceret, 
Apoc. I: «Fui in spiritu in Dominica die et ascultavi dilectum fra- 
trem nostrum Iohannem de Vincentia, qui predicat apud Bononiam 
in glarea fluminis Reni et habet magnimi populum coram se, et 
2 5 tale fuit predicationis eius initium : Beata gens cuius est Dominus 
Deus eius, populus quem elegit in hereditatem sibi ». Idem dicebat 
de fratre Iacobino, idem illi de isto. Mirabantur astantes et cu- 
riositate ducti nuntios mittebant nonnulli, ut istorum que dice- 
bantur cognoscerent veritatem. Cumque veraciter hec omnia rep- 
30 perissent, indicibiliter mirabantur, et secularia negotia deserentes 
Ordinem fratrum Minorum et fratrum Predicatorum multi in¬ 
gressi sunt ; et diversimode et in multis partibus mundi multa 
bona facta sunt tempore devotionis illius, ut vidi oculis meis. 

De trufatoribus et illusoribus qui tempore AUeluie fuerunt. 

Fuerunt etiam tempore ilio trufatores et illusores quam plures, 
qui macularti in electis Iibenter impone re conabantur. 


De magistro Boncompagno Fiorentino. 

Ex quibus unus fuit Boncompagnus Florentinus, qui magnus 5 
raagister in gramatica | in civitate Bononie fuit et libros de dic- 
tamine scripsit. Hic cum more Florentinorum trufator maxi- 
mus esset, quemdam rithmum fecit in derisionem fratris Iohannis 
de Vincentia, cuius nec principii reminiscor nec finis, quia multa 
tempora sunt quod non legi ipsum, et quando legi, non bene io 
commendavi memorie, quia nec multum curabam. Erant autem 
ibi verba ista, prout memorie occurrunt : 

Et Iohannes iohannigat 
et saltando choreizat. 

Modo salta, modo salta, 15 

qui celorum petis alta ! 

Saltat iste, saltat ille, 
resaltant cohortes mille, 
saltat chorus dominarum, 

saltat dux Venetiarum et cet. 20 

Item iste magister Boncompagnus, videns quod frater Iohan- 
nes intromittebat se de miraculis faciendis, voluit et ipse se intro- 
mittere et predixit Bononiensibus quod, videntibus eis, volare 
volebat. Quid plura ? Divulgatum est per Bononiam. Venit dies 
statuta, congregata est tota civitas, a viro usque ad mulierem, 25 
a puero usque ad senem, ad radicem montis qui appellatur Sancta 
Maria in Monte. Fecerat sibi duas alas et stabat in cacumine mon¬ 
tis aspiciens eos. Cumque se diu mutuo aspexissent, protulit 
istud verbum : « Ite cum benedictione divina, et sufficiat vobis 
vidisse faciem Boncompagni ». Et recesserunt cognoscentes se 30 

derisos. Iste magister Boncompagnus, cum esset sollemnis dic- 
tator, ex consilio amicorum suorum ad curiam Romanam acces¬ 
sit, volens experiri si forte ex dictamine suo Romane curie posset 
gratiam invenire. Quam cum non invenisset, recedens inde, fac- 

5 tus iam senex, ad tantam devenit inopiam quod opor||tuit eum 
apud Florentiam in quodam hospitali vitam finire. Hinc Sapiens 
in Eccle. IX dicit : Vidi sub sole nec velocium esse cursutn nec for¬ 
ti um bellutn nec sapientiutn panem nec doctorum divitias nec arti- 
ficum gratiam, sed tempus casumque in omnibus. Item Eccli. XXVI : 

10 In duobus contristatimi est cor meum, et in tertio iracundia michi 
advenit: vir bellator deficiens per inopiam, et vir sensatus contemptus, 
et qui transgreditur a iustitia ad peccatimi, Deus paravil eum ad 
rùmpheam. 


De fatuitatibus fratris Iohannis de Vincentia, qui erat de Ordine fratrum 
15 Predicatorum. 

Porro frater lohannes de Vincentia, de quo supra fecimus 
mentionem, ad tantam dementiam devenerat, propter honorem 
sibi impensum et quia habebat gratiam predicandi, ut crederet 
etiam sine Deo se veraciter miracula posse facere. Que maxima 
20 stultitia erat, cum Dominus dicat. Io. XV : Sine me nichil po 
testis facere. Item Prover. XXVI : Sicut qui mittit lapidem in 
acervum mercurii, ita qui tribuit insipienti honorem. Cum autern 
reprehenderetur frater lohannes a fratribus suis de multis fatui¬ 
tatibus quas faciebat, respondebat eis dicens : « Ego exaltavi 
25 Dominicum vestrum, quem XII annis sub terra tenuistis abscon- 
sum, et nisi quieveritis, vilificabo sanctum vestrum et facta vestra 
publicabo ». Talia itaque audientes sustinebant ipsum, quousque 
mortuus est, non invenientes qualiter contra eum insurgerent. 
Hic, cum quadam die venisset ad domum fratrum Minorum, et 
30 barbitonsor ei barbam rasisset, valde habuit prò malo, eo quod 
fratres pilos barbe sue non collegerant, ut prò reliquiis reser- 
varent. 

De truffis fratris Detesalve de Florentia, qui erat ex Ordine fratruin Mi- 

norum. 

Sed frater Deustesalvet de Florentia ex Ordine Minorimi, 
qui more Florentinorum magnus trufator erat, optime respondìt 
stulto iuxta | stultitiam suatn, ne sibi sapiens esse videretnr, Prover. 5 
XXVI. Xam, cum quadam die ad domum Predicatorum ivisset 
et illi invitassent eum ad prandium, dixit quod nullo modo 
ibi staret, nisi ei darent de tunica fratris Iohannis, qui in domo 
illa erat, ut prò reliquiis reservaret. Promiserunt et magnani pe- 
tiam de tunica sibi dederunt, cum qua post prandium purgato io 
ventre posteriora terxit, et petiam deiecit in stercora. Postmo- 
dum accipiens perticam stercora revolvebat, clamans et dicens : 
«Heu, heu! Succurrite, fratres, quia reliquias sancti requiro, quas 
perdidi in latrina ! ». Cumque vultus suos inclinassent ad orifìcia 
camerarum, cum pertica stercora revolvebat valenter, ut ster- 15 
corum fetorem sentirent. Infecti itaque tali odoramento erubuerunt 
confusi, cognoscentes se a tali trufatore delusos. Huic fratri 
Detesalve aliquando data fuit obedientia ut ad provinciam Pennen- 
sem, que est in Apulia, iret ad habitandum. Ipse vero ivit ad infir- 
mitorium et denudavit se, et aperiens quamdam culcidram tota 20 
die in ea latuit iacendo in pennis. Cum autem requireretur a 
fratribus, invenerunt eum ibi dicentem quod obedientiam suam 
iam compleverat. Et ideo occasione istius truffe obedientia fuit 
sibi remissa, et non ivit illuc. Cum autem quadam die tempore 
yemali per civitatem Florentie ambularet, contigit ut ex lapsu 25 
glatiei totaliter caderet. Videntes hoc Fiorentini, qui trufatores 
maximi sunt, ridere ceperunt. Quorum unus quesivit a fratre 
qui ceciderat utrum plus vellet habere sub se. Cui frater respon- 
dit quod sic, scilicet interrogantis uxorem. Audientes hoc Fio¬ 
rentini non habuerunt malum exemplum, | sed commendave- 30 
runt fratrem dicentes : « Benedicatur ipse, quia de nostris est ». 
Aliqui dixerunt quod alius Florentinus fuit qui dixit hoc verbum, 
qui vocabatur frater Paulus Millemusce ex Ordine Minorum. 

Ieronimus 


Quod inhonesta locutio sit vitanda, octo rationibus demonstratur. 

Sed querendum nobis est utrum frater bene responderit necne. 
Et dicimus quod male respondit, multiplici ratione. Primo, 
quia contra Scripturam fecit, que dicit, Prover. XXVI : Ne re- 
5 spondeas stililo iuxta stultitiam suam, ne efificiaris ei similis. 

Secundo, quia inhonesta fuit responsio, quia religiosus debet 
loqui ut religiosum decet. Unde Iacobus I : Si quis pntat se reli- 
giosum esse, non refrenans linguam suam, sed seducens cor suum, 
huius vana est religio. Item prima Petri 1111 : Si quis loquilur, 
io quasi sermones Dei. Ieronimus : « Beata lingua, que nunquam 
nisi de Deo novit proferre sermonem ». Item ad Ephesios 1111 : 
Omnis sermo nialus ex ore vestro non procedat ; sed si quis bonus 
est ad edifìcationem fidei, ut det gratiam audientibus. Item ad Colo. 
IIII : Sermo tester semper in grada sale sit conditus, ut sciads 
15 quomodo oporteat vos unicuique respondere. 

Tertio, quia verbum ociosum dixit ; de quo Dominus dicit, 
Mat. XII : Dico autem vobis quoniam omne verbum ociosum quod 
loculi fuerint homines, reddent rationem de eo in die iuditii. Est 
autem verbum ociosum quod nec dicenti nec audienti utilitatem 
20 confert. Ideo Dominus subdit, Mat. XII : Ex verbis enim tuis iu- 
sdficaberis et ex verbis tuis damnaberis. Ideo dicit Ecclesiasticus 
XXII : Quis dabit ori meo custodiam et super labia mea signaculum 
certuni, ut non cadam ab ipsis, et lingua mea perdat me ? 

Quarto, quia qui inhoneste loquitur ostendit se cor vanum 
25 habere, insuper dat aliis exemplum peccandi. Unde dicit Aposto- 
lus, prima ad Cor. XV : Corrumpunt mores bonos colloquia mala. 
Sed audi remedium sive vindictam, Ys. XXIX : Succisi sunt 
omnes qui vigilabant super iniquitatem, qui peccare faciebant homi¬ 
nes in verbo et arguentem in porta supplantabant et declinaverunt 
30 frustra \ a iusto. De corde vano dici potest quod de oculo dicitur. 
Sicut enim «impudicus oculus impudici cordis est nuntius», sic ver¬ 
bum vanum cor vanum ostendit. Ideo dicit Sapiens, Prover. IIII : 
Omni custodia serva cor tuum, quia ex ipso vita procedit. Item 
Prover. XXX : Vanitatem et verba mendatia longe fac a me. 

35 Quinto, quia silentium commendatur et precipitur. Ieremias 

in Trenis III : Sedebit solitarius et tacebit, quia levavit se super se. 
Item Ys. XXX : In silentio et in spe erit fortitudo vestra. Item 
Exo. XIIII : Dominus pugnabit prò vobis, et vos tacebilis. Ps. : 
Letati sunt, quia siluerunt. Legitur quod abbas Agatho per trien- 
nium tenuit lapillum in ore, ut tacitumitatem adisceret. 

Sexto, quia multiloquium prohibetur. Prover. X : In multi¬ 
laquio non deerit peccatum; qui autem moderatur labia sua, pruden- 
tissimus est. Ideo Eccli. XIX : Qui odit loquacitalein, extinguit 
moliti am. Item Eccli. XX: Qui multis utitur verbis, ledit animam 
suam. Item Eccli. XXVIII : Multi ceciderunt in ore gladiì, sed io 
non sic quasi qui interierunt per linguam suam. Item Prover. XXI : 

Qui custodit os suum et linguam suam, custodit ab angustiis animam 
suam. Item Eccli XXV: Beatus qui lingua sua non est lapsus, 
et qui non servivit indignis se. Item Eccli. XXVIII: Beatus qui 
tectus est a lingua nequam, et qui in iracundiam illius non transivit, 15 
et cetera que secuntur. Item Iacobi III : In multis enim offen- 
dimus omnes. Si quis in verbo non offendit, hic perfectus est vir. 
Nota exemplum de Secundo philosopho, ex cuius verbo obiit mater 
eius. Et penitentia ductus usque ad diem mortis sue silentium 
tenuit. Cui vere potest dici: «Si tacuisses, philosophus fuisses». 20 
Item Apostolus, prima ad Cor. XIIII, precipit quod mulieres in 
ecclesiis taceant. Non enim permittitur eis loqui, sed subditas esse, 
sicut et lex dicit. Si quid autem volimi discere, domi viros suos || 
interrogent. Turpe est mulieri loqui in ecclesia. Multum enim 
locuntur in ecclesia mulieres. Ideo quidam dicunt quod Aposto- 25 
lus non prohibuit mulieribus loquelain utilem et necessariam, ut 
quando Deum laudant, vel quando peccata sua sacerdotibus 
confitentur, sed prohibuit ne predicare presumerent, quod officium 
proprie ad viros noscitur pertinere. Quod patet, quia de officio 
predicandi tunc Apostolus loquebatur. Augustinus tamen dicit 30 
quod ideo precipitur mulieri non loqui, quia, duna semel cum ser¬ 
pente locuta fuit, totum mundum confudit. Ideo Ecclesiasticus 
XXV dicit : A muliere initium factum est peccati, et per illam 
omnes morimur. Hinc Apostolus ait, prima ad Timotheum II : 
Mulier in silentio discat cum omni subiectione. Docere autem mu- 35 
lieri non permitto ncque dominavi in virimi, sed esse in silentio. 


8 — Salimbene, I. 

Adam enim prirnus formatus est, deinde Èva. Adam non est seduc- 
tus, mulier autem seducta in prevaricatione fuit. Salvabitur autem 
per fliorum generalionem, si permanserit in fide et dilezione et 
sanctificatione cum sobrie tate. 

Septimo, quia 

qui non assuescit bonis moribus, dum iuvenescit, 
a vitiis nescit recedere, quando senescit. 


Hinc Sapiens dicit, Prover. XXII : Proverbium est: adolescens 
iuxta viam suam, etiam cum senuerit, non recedet ab ea. Hinc 
10 Ecclesiasticus dicit, XXIII : Homo assuetus in verbis improperii 
in omnibus diebus vite sue non erudietur. Ideo optimam medici- 
nara dat ipse Ecclesiasticus XXIII : Indisciplinate loquele non 
assuescas os tuum: est enim in illa verbum peccati. 

Octavo et ultimo, quia qui turpia loquitur et inutilia et vana 
!5 et inhonesta verba, accusari debet et puniri in Ordine fratrum 
Minorum de facto, si vidit, de verbo, si audivit. Et hoc digne fit, 
quia eloquia Domini eloquia casta. Et in regula fratrum Minorum 
dicitur quod « sint | examinata et casta eorum eloquia ad utili- 
tatem et edificationem populi » et cet. Item Ys. XLIII : Ne me- 
20 mineritis prioruni et antiqua ne intueamini. Ecce ego facio nova, et 
nunc orientar, utique cognoscetis ea. Item Apostolus, II ad Cor. V : 
Si qua igitur in Christo nova creatura, vetera transierunt, et ecce 
omnia facta sunt nova. Ideo illa sancta mulier dixit, I Reg. II : 
Recedant vetera de ore vestro, quia Deus scientiarum Dominus est, 
25 et ipsi preparantur cogitationes. Hinc Petrus ait, prima canonica 
IIII: Si quis loquitur, quasi sermones Dei. Hinc ad Ephesios dicit 
Apostolus, IIII : Deponite vos veterem hominem secundum pristi- 
nam conversationem, qui corrumpitur secundum desideria erroris. 
Renovamini autem spirita mentis vestre et induite novum hominem, 
30 qui secundum Deum creatus est in iustitia et sanctitate veritatis. Ad 
materiam supradictam facit quod Ecclesiasticus dicit, XXVIII : 
A ttende ne forte labaris in lingua tua et cadas in conspectu inimico- 
rum insidiantium tibi, et sit casus tuus insanabilis in mortem. 

Item Eccli. XI: Non otnnem hominem inducas in domum titani: 
multe enim sunt insidie dolosi. Item Eccli. Vili: Corani extraneo 
ne facias consilium; nescis enim quid pariat. Non omni homini 
cor tuum manifestes, ne forte inferat Ubi gratiam falsam et convicietur 
Ubi. Multa autem alia reperiuntur de lingua in divina Scriptura, 5 
que faciunt ad materiam supradictam, maxime autem in Biblia ; 
sed nunc ista sufficiant. 


Quod frater qui verbum iocosum dixit tribus ratiouibus excusatur : est 
enim qui labitur lingua sua, sed non ex animo, ut Ecclesiasticus 
dicit, XIX. io 

Frater vero Deustesalvet, cuius occasione ista posuimus, 
excusari potest multiplici ratione ; non tamen verbum suum 
ducendum est in exemplum, ut iterum dicatur ab aliquo, quia 
Sapiens in Proverbiis dicit, XXVI : Sicut canis qui revertitur ad 
vomitimi suum, sic iniprudens qui iterat stultitiam suam. Est ’5 
autem prima ratio excusationis ipsius quia respondit | stulto iuxta 
stultitiam suam, ne sibi sapiens esse videretur, Prover. XXVI. 
Secunda, quia non intendebat tantum dicere, quantum verbum 
sonat, cum homo solatiosus esset. Ideo dicit Ecclesiasticus XIX : 

Est qui labitur lingua sua, sed non ex animo. Quis est enim qui non 20 
deliquerit in lingua sua? Ideo dicit Iacobus III: Si quis in verbo 
non offendit, hic perfectus est vir. Talis fuit Iohannes Baptista, de 
quo cantatur : 

Antra deserti teneris sub annis 

civium turmas fugiens petisti, 25 

ne levi saltem maculare vitam 
famine posses. 

Tertia ratio est quia concivibus suis locutus fuit, qui inde malum 
exemplum non habuerunt, cum sint homines solatiosi et maximi 
truflatores. Alibi vero male sonasset verbum fratris, quia Eccle- 30 
siasticus dicit, XXXVII : Non enim omnia omnibus expediunt, et 
non omni anime omne genus placet. Hinc Apostolus ait, prima ad 

Cor. VI : Omnia michi licent, sed non omnia expediunt. Et infra IX : 
Numquid non habemus potestateni sororem mulierem circumdncendi 
sicut et ceteri apostoli et fratres Domini et Cephas ? A ut ego solus et 
Barnabas non habemus potestatem hoc operandi ? 


5 Quod ducere mulieres secum apud Hebreos inhonestum non erat, sed apud 
Grecos inhonestum fuisset, et ideo Apostolus eas non duxit. 

Hoc ideo dicit Apostolus, quia apud Hebreos non erat malum 
exemplum si apostoli et discipuli Christi, qui predicabant, duce- 
bant secum mulieres devotas que eis ministrabant de facultatibus 
io suis ; quod etiam Dominus fecit, ut habetur Lue. Vili et Mat 
XXVII : Erant autem ibi mulieres multe a longe, que secute fue- 
rant Iesum a Galilea ministrantes ei et cet. Apud Grecos vero 
malum fuisset exemplum, si apostoli et alii qui predicabant mulie¬ 
res secum duxissent. Et ideo dimittebant ne ducerent, quamvis 
15 hoc possent. Ideo dicit prima ad Cor. X : Omnia licent, sed non 
omnia edificant. Hinc | beatus Franciscus dixit : « Bonum est 
multa dimittere, ne ledatur opinio », id est ne ledatur bona fama. 
Sed quidam de fama bona non curant ; que est stultitia maxima, 
cum Sapiens dicat, Prover. XXII : Melius est nomen bonum quam 
20 divitie multe: super argentum enim et aurum gratia bona. Item 
Eccle. VII : Melius est nomen bonum quam unguenta pretiosa, et 
dies mortis die nativitatis. Ideo dicit Ecclesiasticus XLI : Curavi 
habe de bono nomine; hoc enim magis permanebit tibi quam mille 
thesauri magni et pretiosi. Item Apostolus dicit, prima ad Cor. 
2 5 Vili : Si esca scandalizat fratrem meum, non manducabo carnes in 
elernum, ne fratrem meum scandalizem. 


De tribus archiepiscopis Ravennatibus. 

Huius itaque fratris Detesalve multa opera novi, sicut et 
comitis Guidonis, de quo multi multa referre consueverunt ; que, 
30 quia magis sunt trufatoria quam edificatoria, ideo non scribuntur 

a nobis. Verumtamen frater Deustesalvet ad ultramarinas par- 
tes ivit curri archiepiscopo Ravennate nomine Theodorico, qui 
fuit sanctus homo et honesta persona valde. Post quem archie- 
piscopus fuit dominus Phylippus de Pistorio vel de Luca. Post 
quem frater Bonifacius ex Ordine Predicatorum, natione Par- 5 
mensis, qui archiepiscopatum habuit a papa Gregorio decimo, 
non ob gratiam Ordinis sui, sed quia de parentela sua erat ; et 
nunc archiepiscopus est, magnus et ipse prolocutor et partem 
ecclesiasticam firmiter tenens. 


Quod Fiorentini sunt valde solatiosi homines. io 

Unum vero pretereundum non est, quod Fiorentini non habent 
malum exemplum, si aliquis Ordinem fratrum Minorum egreditur, 
immo excusant eum dicentes : « Miramur quod tantum ibi stetit, 
cum fratres Minores sint homines desperati, qui diversimode se 
affligunt ». Hi, quadarn vice audi[]entes quod frater Iohannes de J 5 
Vincentia ex Ordine Predicatorum, cuius supra fecimus mentio- 
nem, Florentiam ire volebat, dixerunt : « Pro Deo non veniat 
huc. Audivimus enim quod mortuos suscitat, et tot sumus, quod 
civitas nostra capere nos non potest ». Et valde bene sonant 
verba Florentinorum in ydiomate suo. 20 

Benedictus Deus, qui nos de hac materia expedivit ! 


De Primate trutanno et de versibus suis et rithmis. 

Nota quod Primas Aurelianensis fuit. 

Fuit his temporibus Primàs canonicus Coloniensis, magnus 
trutannus et magnus trufator et maximus versificator et velox, *5 
qui, si dedisset cor suum ad diligendum Deum, magnus in lit- 
teratura divina fuisset et utilis valde Ecclesie Dei. Cuius Appo- 
calipsim, quam fecerat, vidi et alia scripta plura. Hic cum quadarn 
die ductus fuisset ab archiepiscopo suo non ad meditandum in 
agro, sed ad spatiandum, et vidisset boves archiepiscopi arantes 30 

in campo, pulchros, fortes et pingues, dixit archiepiscopus Pri¬ 
mati : « Si in isto regressu, antequam boves perveniant ad nos, 
poteris tacere versus de materia donationis boum, donabo eos 
tibi ». Et ait Primàs : « Firmum erit quod dixisti ? ». Respondit : 
5 « Firmum certe ». Et statim protulit : 

Indigeo bobus ad rura colenda duobus. 

Pontificis munus veniat bos unus et unus. 


Alia vice, cum esset in curia, volens exenium mittere cuidam 
cardinali, fecit fieri XII albissimos panes, grandes et pulchros, 
io ex quibus fomaria unum turata fuit. Undecim vero remanentes 
nichilominus misit cum cedula ita dicendo : 

Ne spernas munus, si desit apostolus unus. 

Ut verbis ludam : rapuit fornaria Iudam. 


Alia vice, cum quidam archiepiscopus misisset ei exenium, at 
15 piscibus sine vino, dixit : 

Mittitur in disco michi piscis ab archiepisco. 

[Me] non inclino, quia missio fit sine vino. 


Item : 


His vaccis parcam, que sacri federis arcam 
olim duxerunt, sed aquis comedi meruerunt. 

Alia vice datum fuit | sibi vinum nimis limphatum. Et cepit 
dicere : 


In cratere meo Tetis est sociata Lieo, 
est dea iuncta deo, sed dea maior eo. 

2 5 Nil valet hic vel ea, nisi quando sunt pharisea ; 

amodo propterea sit deus absque dea ! 

Item alia vice cepit de vino dicere : 

Fertur in convivio vinus, vina, vinum : 
masculinum displicet atque femininum ; 
in neutro genere ipsum est divinum, 

loquens linguis variis optimum Latinum. 5 


Quod Fri mas excusat se Coloniensi episcopo suo, cui fuerat accusatus de 
luxuria et de ludo et de taberna, et promittit emendam et petit in- 
dulgentiam. 

Item hic accusatus fuit archiepiscopo suo de tribus, scili- 
cet de opere venereo, id est de luxuria, et de ludo et de taberna. 10 
Et excusavit se rithmice hoc modo : 

Estuans intrinsecus ira vehementi, Rithmus 

in amaritudine loquor mee menti. 

Factus de materia vilis elementi 

folio sum similis, de quo ludunt venti. *5 

Cum sit enim proprium viro sapienti 
supra petram ponere sedem firmamenti, 

stultus ego comparor fluvio labenti, 

sub eodem aere nunquam permanenti. 

Feror ego veluti sine nauta navis, 20 

ut per vias aeris vagas fertur avis. 

Non me tenent vincula, nec me tenet clavis ; 
quero mei similes et adiungor pravis. 

Michi cordis gravitas res videtur gravis, 

iocus est amabilis dulciorque favis. z 5 

Quicquid Venus imperat, labor est suavis, 
que nunquam in cordibus habitat ignavis. 

Via lata gradior, via iuventutis, 
implico me vitiis, immemor virtutis. 

Mortuus in anima curam gero cutis, 
voluptatis avidus magis quam salutis. 


30 

io 


15 


20 


25 


Presili discretissime, veniam te precor, 

morte bona morior, dulci nece necor. 

Meum pectus sauciat puellarum decor, 
et quas tactu nequeo, saltem corde mecor. 

Res est perartissima vincere naturam, 
in aspectu virginis mentem esse puram. 

Iuvenes non possumus legem sequi duram 
leviumque corporum non habere curam. 

Quis in igne positus igne non uratur ? 

Quis Papié commorans castus habeatur ? 

Ubi Venus digito iuvenes venatur, 
oculis illaqueat, facie predatur.| 

Si ponas Ypolitum hodie Papié, 
non erit Ypolitus in sequenti die. 

Veneris in thalamos ducunt omnes vie, 
non est in tot turribus turris Alachie. 

Secundo redarguor etiam de ludo. 

Sed cum ludus corpore me dimittat nudo, 
frigidus exterius, mentis estu sudo : 
tunc versus et carmina meliora cudo. 

Tertio capitulo memoro tabernam. 

Ulani nullo tempore sprevi neque spernam, 
donec sanctos angelos venientes cernam, 
cantantes prò mortuis : Requiem eternarti. 

Poculis accenditur animi lucerna, 
cor imbutum nectare volat ad superna. 

Michi sapit dulcius vinum de taberna 
quam quod aqua miscuit presulis pincema. 

Loca vitant publica quidam poetarum 
et secretas eligunt sedes latebrarum, 

Student, instant, vigilant nec laborant parum, 
et vix tandem reddere possunt opus clarum. 


30 



[242 c-d] 


CRONICA - 1233 


121 


Student, instant, vigilant poetarum chori, 
vitant rixas publicas et tumultus fori ; 
et ut opus faciant, quod non possit mori, 
moriuntur studio, subditi labori. 

Unicuique proprium dat natura donum : 5 

ego versus faciens bibo vinum bonum 
et quod habent purius dolia cauponum, 
vinum tale generat copiam sermonum. 

Unicuique proprium dat natura munus : 

ego nunquam potui scribere ieiunus ; 10 

me ieiunum vincere posset puer unus ; 
sitim et ieiunium odi tamquam funus. 

Tales versus facio, quale vinum bibo, 
nichil possum facere, nisi sumpto cibo. 

Nichil valent penitus que ieiunus scribo, *5 

Nasonem post calicem cannine preibo. 

Michi nunquam spiritus poetrie datur, 
nisi prius fuerit venter bene satur. 

Dum in arce cerebri Bachus dominatur, 

in me Febus irruit et miranda fatur. 20 

Meum est propositum in taberna mori,| 
ut sint vina proxima morientis ori. 

Tunc occurrent citius angelorum chori : 
sit Deus propitius michi potatori. 

Ecce mee proditor pravitatis fui, 25 

de qua me redarguunt servientes tui. 

Sed eorum nullus est accusator sui, 
quamvis velint ludere seculoque frui. 

Iam nunc in presentia presulis beati 

mittat in me lapidem neque parcat vati, 30 

cuius non est animus conscius peccati. 

Sum locutus contra me quicquid de me novi 
et virus evomui, quod tam diu fovi. 

Vetus vita displicet, mores placent novi. 

Homo videt faciem, sed cor patet Iovi. 

5 Iam virtutes diligo, vitiis irascor, 

renovatus animo, spiritu renascor ; 
quasi modo genitus novo lacte pascor, 
ne sit meum amplius vanitatis vas cor. 

Electe Colonie, parce penitenti 
10 et da penitentiam culpam confitenti ! 

Feram quicquid iusseris animo libenti. 

Parcit enim subditis leo, rex ferarum, 
et est erga subditos immemor irarum. 

Et vos idem tacite, principes terrarum ! 

15 Quod caret dulcedine, nimis est amarum. 


De captione et morte Henrici imperatoris filii, ad cuius funus frater Lucas 
Apulus predicavit. 

Porro millesimo supraposito, silicet anno Domini MCCXXXIII, 
tempore pape Gregorii noni, in mense Maii, tempore Alleluie, 
20 Fridericus imperator Romanorum cepit Henricum regem Ala- 
mannie, filium suum rebellem sibi, eo quod contra voluntatem 
suam Lombardis adheserat, quem diu in vinculis tenuit. Cumque 
a castro Sancti Felicis duceretur ad aliud castrum, ut adhuc in 
vinculis teneretur, affectus tedio et tristitia, precipitavit se ipsum 
25 per quoddam precipitium et mortuus est. Congregati sunt igitur 
principes et barones, milites et iudices, ut sepelirent eum, absente 
imperatore. Cum quibus etiam affuit frater Luchas Apulus ex 
Ordine fratrum || Minorum, cuius est sermonum memoria, ut 
secundum consuetudinem Apulie predicaret ad funus. Et ex libro 
30 Geneseos XXII proposuit thema dicens : Arripnit Abraham 
gladium, ut immolaret filium suum. Et dixerunt iudices et Etterati 
qui ibi erant : « Talia dicet hodie frater iste, quod imperator auferet 

ei caput». Sed aliter se negotium habuit. Nam ita pulcrum fecit 
sermonem iustitiam commendando, quod, cum commendaretur 
coram imperatore, voluit ipsum sermonem habere. 


De magno gelu quod fuit hoc anno. 

Anno Domini MCCXXXIIII, nives et glaties fuerunt magne 5 
per totum mensem Ianuarii, ita quod vinee et omnes arbores 
fructifere congelate fuerunt. Et bestie silvestres mortue sunt 
ex gelu. Et lupi intrabant civitates de nocte, et plures fuerunt 
capti de die et mortui et suspensi in plateis civitatum. Et arbo¬ 
res scindebantur ex nimio gelu a summo usque deorsum, et multe io 
arbores totaliter virorem perdiderunt et desicate sunt propter 
dictum gelu. 


De magno prelio in episcopatu Cremone. 


Et fuit magnum prelium in episcopatu Cremone inter Cre- 
monenses et Parmenses et Papienses et Placentinos et Muti- 
nenses, ex una parte, et Mediolanenses et Brixianos cum suis 
amicis ex altera. 


Quod vinee sunt destructe pre nimio gelu. 

Anno Domini MCCXXXV, quadam die Mercurii, XIII a 
die exeunte mense Aprilis, fuit ventus frigidus, et venit nix fri- 20 
gidissima ; et sequenti nocte venit pruina magna, que vineas 
destruxit, ita quod videbantur sicce. Et die VIII a exeunte Aprile 
descendit alia nix et pruina, ita quod vinee penitus destructe ab 
eis fuerunt. 

De congelatione Padi. 

Et eodem anno Padus ita congelavit, quod homines transi 
bant dictum flumen equestres et pedestres. 


Quod Advocati de Mantua interfecerunt episcopum suum. 

Et eodem anno fuit mortuus dominus Guidhottus episcopus 
Mantue, filius condam Frugerii de Corigia, ab Advocatis de 
Man|tua die Lune XIIII 0 intrante Maio. Huius soror domina 
Sophya, uxor domini Rainerii de Adhelardis de Mutina, mea 
devota fuit. 


io Quod papa Gregorius nonus flevit cum cardinalibus suis, audita morte Man- 
tuani episcopi. 

Et nota quod collegium canonicorum et clericorum de Man¬ 
tua ad curiam domini pape misit nuntium spetialem et eloquen- 
tissimum, qui mortem sui episcopi suramo pontifici nuntiaret. 
15 Qui quamvis esset iuvenis, ita tamen coram papa et cardinalibus 
splendide peroravit, quod omnes admirati sunt. Et finitis verbis 
suis protulit dalmaticam sanguinolentam episcopi Mantuani, 
cum qua apud Sanctum Andream de Mantua fuerat interfectus, 
et expandit eam coram papa, dicens : « Vide, pater, et considera 
20 et cognosce utrum tunica filii tui sit an non, ut scias ». Qua visa, 
flevit dominus papa Gregorius nonus quasi inconsolabiliter cum 
omnibus cardinalibus. Erat enim homo multum compassivus, 
habens viscera pietatis. 


Quod Deus gravius punit iniuriam servorum suorum, quam suam. 

25 Verumtamen Advocati de Mantua, qui sui episcopi interfec- 
tores extiterant, de civitate expulsi fuerunt, nec fuerunt am- 



[243 b-c] 


CRONICA - 1235 


125 


plius revocati, sed usque in hodiemum diem exulant vagabundi, 
ut cognoscant perversi, qui difficile corriguntur, et stiliti, quorum 
infinitus est nutnerus, et homines pestilentes, qui dissipant civitatem. 
quod pugnare contra Deum non est facile. Cognoscant etiam quod 
gravius punit Deus servorum suorum iniuriam quam propriam, 5 
que sibi infertur. Nam propriam pepercit in cruce, quando prò 
transgressoribus rogavit, et exauditus est prò sua reverentia. 

De servis vero suis dicit, Zacharie II : Qui enirn tetigerit vos, tanget 
pupillam oculi mei. Quod patuit in multis quos Deus punivit in 
vindictam servorum suorum ; quorum duorum, ceteris preter- 10 
missis, ponamus exemplum, maxime | autem illorum qui in ec¬ 
clesia passi sunt. 


Quod Deus acriter et severe vindicavit mortem Zacharie filli Ioiade et beati 

Thome Cantuariensis archiepiscopi, et de exemplo serpentis. 

Quorum primus fuit Zacharias filius Ioiade, pontificis summi 
Iudaici populi. De quo habetur, II Paralipo. XXIIII, quod spi- 
ritus Domini induit Zachariam filium Ioiade sacerdotem, et stetit 
in conspectu populi et dixit eis : Hec dicit Dominus : Quare transgre- 
dimini preceptum Domini, quod vobis non proderit, et dereiiquistis 
Dominum, ut derelinqueret vos ? Qui congregati adversum eum mise- 20 
runt lapides iuxta regis imperium in atriis domus Domini. Hi 
fecerunt contra Scripturam que dicit, Prover. XXIIII : Qui 
arguunt laudabuntur, et super eos veniet benedictio. Labia deoscula- 
bitur qui recta verba respondet. Sed impleverunt aliam Scriptu¬ 
ram que dicit, Amos V : Odio habuerunt in porta corripientem et 2 5 
loquentem perfecte abhominati sunt. Et iterum Prover. XV : Non 
amai pestilens eum qui se corripit nec ad sapientes graditur. Item 
Prover. XXIX : Homines pestilentes dissipant civitatem. Item 
Ys. L 1 X : Corruit in platea veritas, et equitas non potuit ingredi, 
et facta est veritas in oblivione, et qui recessit a malo, prede patuit. 3 ° 
Sequitur in textu Paralipomenon : Et non est recordatus Ioas 
rex misericordie quam fecerat Ioiada pater illius secum, sed inter- 
fecit filium eius. Quia, sicut dicit Ecclesiasticus XXIX, ingratus 

Esemplimi sensu dereliquit liberantem se. Nota exemplum illius qui custo- 
diebat viridarium domini sui, qui introduxit serpentem in domum 
suam, qui postea interfecit filium suum et fugit. Ideo dicit Eccle- 
siasticus XI : Non omnem hominem inducas in domum tuam : 

5 multe enim sunt insidie dolosi. Item Eccli. XII : Non credas ini¬ 
mico tuo in eternum. Nota quod vulgariter dicunt illi de Tuscia : 
« D’ohmo alevandhÌ90 et de pioclo api|cadhÌ5o no po l’ohm gau- 
dére ». Id est : «De homine adventicio et de pediculo adhereticio 
non potest homo gaudere »; id est: non habes consolationem de 
io pediculo alieno qui adheret tibi et de homine advena quem tu 
nutris. 


De Ioas, de Amari Agagita, de Federico II. De marcinone Hestensi qui Opi?o 
dicitur. 

Omnes hi 1111 fuerunt ingrati. 

15 Quod patuit in Ioas rege Iuda, de quo presens est senno, 
et in Aman Agagita, de quo in Hester continetur ultimo : Et ut 
manifestius quod dicimus intelligatis et cet. usque ibi : Deo illi 
reddente quod meruit. Patuit etiam in Friderico secundo, quem 
pupillum nutrivit Ecclesia, et postea contra Ecclesiam levavit 
20 calcaneum, eam multipliciter affligendo. Sed in maluin sui ipsius 
contra stimulum calcitrav it. Nam depositus vehementer ab imperio 
fuit, nec ex malitia sua consolationem invenit. Ideo dicit Eccle- 
siastes Vili: Non sit bonum impio, nec prolongentur dies eius, 
sed quasi umbra transeant qui non timent faciem Domini. Item 
25 Ys. Ili : Ve impio in malum: retributio enim tnanuutn eius 
fiet ei. Item in marchione Estensi qui nunc est patet etiam 
hoc quod de superioribus diximus, nec non et in aliis multis. 

Sequitur in textu Paralipo. : Qui cum moreretur, ait : Videat 
Dominus et requirat. Cui respondet Dominus, Lue. XI : Ita, dico 
30 vobis, requiretur ab hac generatione, scilicet sanguis prophetarum 
omnium, qui effusus est a constitutione mundi, a generatione ista, 
a sanguine Abel usque ad sanguinem Zacharie, qui periit inter altare 
et edem. Sequitur in textu Paralipo. : Cumque evolutus esset 

annus, ascendit conira eutn exercitus Syrie veniique in ladani et 
Ierusalem et interfecit cunctos principes populi, atque universam 
predavi miserimi regi Damascavi. Et certe, cani permodicus venisset 
numerus Syrorum, tradidit Dominus in manibus eoruvi infinitam 
multitu\\dinem, eó quod dereliquissent Dominimi Deum patrum 5 
suorutn. In Ioas quoque ignominiosa exercuere iuditia, et abeuntes 
ditniserunt eum in langoribus viagnis. Surrexerunt autem contra 
eum servi sui in ultionem sanguinis flii Ioiade sacerdotis et occi- 
derunt eum in lectulo suo, et mortuus est. Sepelieruntque illuni in 
civitate David, sed non in sepulchris regum. Considera, de isto 10 
rege, quia bonum habuit principium, sed malum finem. Xam multa 
bona fecit, que postea propter culpam suarn perdidit, quia in bonis 
operibus perseverare contempsit. Unde Dominus, Eze. XVIII : 

Si averterit se iustus a iustitia sua et fecerit iniquitateni secundum 
omnes abhominationes quas operari solet impius, numquid vivet ? ‘5 

Omnes iustitie eius, quas fecerat, non recordabuntur. In prevarica- 
tione sua quani prevaricatus est, et in peccato suo quod peccavit, in 
ipsis morietur. Ideo dicit Apostolus, II ad Timotheum II: Non 
coronabitur nisi qui legittime certaverit. 


Quod duobus modis certatur legittime. 20 

Legittime certare uno modo est semper temptationibus dia¬ 
bolici repugnare et nunquam diabolo consentire, quod pau- 
corum est. Prover. XX: Quis potest dicere: Mundum est cor menni, 
purus sani a peccato? Ecclesiastes VII : Non est enim homo iustus 
super ferravi qui faciat bonum et non peccet. Item Prover. XXIIII : 25 

Septies enim cadet iustus et resurget, impii autem corruent in malum. 

Et ideo non precipit apostolus Petrus, I, sed obsecrat iamquam 
advenas et peregrinos a carnalibus desideriis abstinere, que militant 
adversus animavi. Quod non fecerunt illi de quibus dicit apostolus 
Iacobus, V : Epulati estis super terroni et in luxuriis enutristis 30 
corda vestra. Alio modo legittime certare est in bonis operibus 
vitam finire, quod multorum est. Ideo dicit beatus lohannes in 
secunda : Videte vosmet ipsos, ne perdatis quod operati estis, sed ut 

mercedem plenam accipiatis. Quod non fecit ille de quo dicit Ag- 
geus I: Qui mercedes congregavi, misti eas in saculum perlusum. Sed 
Ecclesiasticus | dicit, ultimo : Videte oculis vestris, quia modicum 
laboravi et inveni rnichi multam requiem. Quod latro, qui Domino 
s in cruce credidit, convenienter dicere potuit ; similiter et beatus 
Bonifatius, qui bonum finem habuit. Ideo dicitur : 

Cuius finis bonus est, 
ipsum quoque bonum. 

Porro secundus fuit beatus Thomas Cantuariensis archiepi- 
10 scopus, quem Dominus optime vindicavit. De cuius vindicta in 
legenda sua taliter continetur : 

Adeo vero in martyris persecutores ultio divina desevit, ut in brevi 
sublati de medio non comparerent. Et ahi quidem sine confessione et 
viatico subito rapti, alii digitos vel linguas proprias frustatim dentibus 
15 decerpentes, alii sanie defluentes et toto corpore tabefacti et torcionibus 
inauditis ante mortem cruciati, alii paralisi dissoluti, alii amentes ef- 
fecti, alii cum insania expirantes, manifesta reliquerunt inditia quod 
iniuste persecutionis et excogitati patricidii penas exolverent. Passus 
est autem egregius Dei athleta Thomas anno ab incarnatione Domini 
20 secundum Dionisium MCLXX, quarto Kal. Ianuarii, feria tertia, hora 
quasi undecima, ut Dei Natalis ad laborem eius fieret natalis ad requiem. 
Ad quam nos perducere dignetur idem Deus et Dominus noster Iesus 
Christus, qui cum Patre et Spiritu Sancto vivit et regnat per omnia 
secula seculorum. Amen. 


25 Quid promeruit Ioiadas de bonitate sua, et quid Qacharias filius eius. 

Quantum autem ad ystoriam suprapositam, considerandum 
nobis occurrit quid promeruit Ioiadas, quid etiam filius eiusZacha- 
rias, et quid demeruit Ioas, quid etiam populus eius. De Ioiada sic 
habetur : « Mortuus est Ioiada sacerdos, qui solus legitur post Mo- 
30 y|sen centum XXX annis vixisse» (non quod Moyses tantum vixe- 
rit: vixit enim X annis minus). «Et sepultus est in civitate David, 
eó quod generi David reparavit imperium ». Antiquitus enim qui- 

dam in agris suis sepeliebantur. Promeruit ergo Ioiada nobilem se- 
pulturam ob causam supra predictam. £acharias vero filius eius, 
quia fecit quod Ecclesiasticus IIII docet, scilicet : Pro iustitia 
agonizare prò anima tua et usque ad mortem certa prò iustitia, et 
Deus expugnabit prò te inimicos tuos, ideo promeruit ut in Evan- 5 
gelio commendaretur a Domino dicente : A sanguine Abel insti 
usque ad sanguinem Zacharie, tamquam a termino a quo usque 
ad terminum ad quem, id est a pastore usque ad sacerdotem, qui 
duo optime copulantur, ut qui sacerdos est sit etiam pastor. 
Dicit enim Amos III : Numquid ambulabunt duo pariter, nisi con- 10 
venerit eis ? Quasi dicat: «Non». Item beatus leronimus multum 
videtur esse sollicitus ad querendum istum Zachariam, cum tamen 
laciliter eum nobis demonstrare potuisset. Nota etiam quod omnes 
fiiii Zacharie cum eo lapidati sunt preter unum postumum, qui 
postea dictus est Zacharias. '5 


Quid deineruit Ioas propter malignitatein suarn, quid etiam populus eius, 
et de damnificatione quam homo propter peccatum incurrit. 

Quod multum prodest habere bonam societatem et multum nocet habere 
malam ; et de correctione tractatur hoc loco, et quod aliqui bene in- 
choant et male finiunt, et aliqui e converso. Require simili ter infra, 20 
carta ***. 

Ioas vero rex Iude demeruit, quia in sepulcris regum propter 
suam indignitatem sepultus non fuit. Nam, rnortuo Ioiada, a 
legittimis Dei declinavit. Cuius exemplo et optimates vitiati sunt, 
quia, sicut dicit Ecclesiasticus X : Secundum iudicem populi sic 25 
et ministri eius, et qualis rector est civitatis, tales et habitantes in 
ea. Item Prover. XXIX : Princeps qui libenter audit verba men- 
dacii, omnes ministros habet impios. Item ibidem : Peccantem 
virum iniquum involvet laqueus. Qualis fuit Ioas, qui langorem 
pessimum incurrit, eo quod divinos honores sibi volebat impendi, 3» 
ut dicunt Hebrei, et quia contempsit audire Zachariam, qui eum | 
corripiebat. De quo scriptum est, Prover. XXI : Excogitat iustus 
de domo impii, ut detrahat impios a malo. Sed dicitur, Prover. 
XVII : Plus proficit correctio apud prudentem quam centum plage 

apud stultum. Ideo audi Prover. XXIX : Viro qui corripientem 
dura cervice contemnit, repentinus ei superveniet interiius, et eum 
sanitas non sequetur. Qualis fuit Ioas, qui Zachariam qui eum cor- 
ripiebat audire contempsit, insuper fecit eum lapidibus obrui 
5 inter templum et altare. Et extunc, ut dicit Epyphanius, non 
accepit populus in tempio responsum manifeste sicut prius nec 
ex dabyr nec ex ephoth. Rex autem non multo post penas exolvit. 
Nam duo servi eius percusserunt eum, et mortuus est. Vidisti 
quid demeruit rex Ioas, quia regali sepultura privatus fuit. Ideo 
10 convenit ei illud Eccle. VI : Sepulturaque careat : de hoc ego pro- 
nuntio quod melior ilio sit abortivus. Frustra enim venit et pergit ad 
tenebras, et oblivione delebitur nomen eius. Vidisti etiam quid 
demeruit populus propter necem summi pontifìcis, quia perdidit 
responsum divinum, ut cognoscas verum esse quod in libro Sa- 
*5 pientie dicitur, XI: Quia per que peccat quis, per hec et torquetur. 
Item Prover. XIIII : Miseros facit populos peccatum. Quod 
probari potest hoc modo. Tradunt Hebrei in medio rationali 
fuisse lapidem quadrum magnitudine duorum digitorum, in quo 
secundum coloris mutationem perpendere poterant utrum Deum 
20 placatum haberent an offensum. Iosephus dicit sardonicem, qui 
in dextro humero gerebatur, cum sacrificium pontifìcis Deo pla- 
cebat, tanto splendore micare, quod etiam procul positis radius 
eius appareret. Egressuris vero ad prelium, si Deus cum eis esset, 
tantus fulgor in lapidibus rationalis ap||parebat, ut omni multi- 
*5 tudini fìeret manifestum eorum auxilio Deum adesse, et ob hoc 
rationale iuditii nuncupari. Asserit autem Iosephus hunc fulgo- 
rem sardonicis et rationalis cessasse annis ducentis antequam 
ipse scripsisset hec, cum Deus ferret moleste transgressionem legis. 
Item dicit Augustinus quod ignis sacrificii, qui per LXX annos 
30 Babylonice captivitatis sub aquis vixerat, extinctus est Antiocho 
vendente Iàsoni sacerdotium. 

Quod alique civitates Lombardie, que erant ex parte imperatoris, iverunt ad 
cavandum Scotennam, ut dirruerent Castrum Francum. 

Porro millesimo supraposito, scilicet MCCXXXV, iverunt 
Parmenses et Cremonenses, Piacentini et Pontremulenses in 
servitium Mutinensium ad cavandum Scotennam supra Bono- 5 
niam. Volebant enim quod feriret in Castrum Francum et dirue- 
ret illud. Et nullus erat excusatus a laborerio. Nam alii fodie- 
bant, alii portabant, tam nobiles quam illi de vulgo. 


Quod imperator misit elefantem suum in Lombardiam. 

Eodem anno dominus imperator Fridericus misit elefantem 10 
in Lombardiam cum pluribus dromedariis et camelis et cum 
multis leopardis et cum multis gerfalcis et asturibus. Et transi- 
erunt per Parmam, ut vidi oculis meis, et steterunt in civitate 
Cremone. 


De introductione imperatoris in Lombardiam, qui utinam non venisset ! 15 

Anno Domini MCCXXXVI, in mense Septembris, venit Fri¬ 
dericus imperator et intravit in Lombardiam, contra volunta- 
tem illorum de Padua et de Vincentia et de Trivisio et de Medio- 
lano et de Brixia et de Mantua et de Feraria et de Bononia et de 
Faventia. Cremonenses vero et Parmenses et Regini cum exerci- 20 
tibus suis et CC milites Mutine fuerunt obviam ei ; et transivit 
flumen Mencii et Lobi, et cepit et destruxit Marchariam Mantue 
et statim reedificavit et posuit Cre|monenses custodes ad custo- 
diendum eam. Et ivit cum dictis exercitibus circa Mantuam et 
obsedit eam per aliquot dies. Et cepit Mosum Brixie et dedit 25 
Cremonensibus ad custodiendum. Et tunc illi de Gonzaga reddi- 
derunt terram Gonzage imperatori. Et in eodem anno ivit Vincen- 
tiam et cepit civitatem et destruxit eam die primo intrante No¬ 
vembre. Et fecit compositionem cum Salinguerra et Ferariensibus. 

In eodem anno in vigilia Nativitatis iverunt Mantuani secrete ad 
Marchariam et ceperunt eam cura Cremonensibus qui ibi erant 
ad custodiendum. Et multos ex eis duxerunt Mantuam et in car- 
ceribus posuerunt et quara plures occiderunt. 


5 Quod imperator Fridericus, cuna his qui introduxerant eum in Lombardiain, 
obsidendo et capiendo villas et castra ibat et discordias seminando. 

Anno Domini MCCXXXVII, dominus Manfredus de Corna¬ 
vano, civis Parmensis, potestas Reginus fuit ; qui ivit in mense 
Septembris cum militibus et peditibus Regii in servitium impe¬ 
lo ratoris Friderici cum Parmensibus et cum Cremonensibus cum 
carrociis suis ; et transierunt castrum de Moso, quod detine- 
bant Cremonenses, et ceperunt Rodheldesccum Brexanum et 
Vingolum Mantuanum et castrum de Goo. Et dum staret ibi 
imperator, fecit pacern cum Mantuanis, ita quod miserunt pedi- 
*5 tes et balistarios in eius servitio in obsidione Montis Clari. Et 
cum ibant ad Montem Clarum, combusserunt castrum Guigoli. 
Et die V a intrante Octobre, Regini, per se sine alio exercitu stando 
ad Carpinétulum, ceperunt et alia duo castra Casalodi, unum de 
dictis castris de comitibus et aliud de rusticis eiusdem loci. Ea 
20 castra ceperunt et combusserunt. 


De obsidione Montis Clari in episcopatu Brixiensi. 

Item, VII a die intrante Octobre, circumsedit imperator Mon¬ 
tem Clarum et hospita|tus fuit, cum his qui cum eo erant, inter 
Montem Clarum et Calcinàcum, super flumen Clexii prope Cal- 
2 5 cinacum. Et die XI a , quodam die Dominico, preliati fuerunt illi 
de castro Montis Clari ; et die sequenti exercitus imperatoris 
circumsedit Montem Clarum ex utraque parte, et mangana ver unt 
illud cum manganelli et duobus trabuchis. 

Quod imperator cepit Monterai Clarum, et quod habuit multos Saracenos 
in exercitu suo, et quod duxit elefantem suura ad exercitum ad dimi- 
candum cum eo ; et quod in libro Machabeorum multum de hac mate¬ 
ria continetur et in historia Alexandri ; et quod frater Bartholomeus 
Anglicus ex Ordine fratrum Minorum composuit librimi Proprietà- 5 
tum, in quo de elefantibus tractat. 

Et die X a exeunte Octobre, quadam die Iovis, illi de castro 
reddiderunt se imperatori, et omnes ducti fuerunt et in carceri- 
bus positi. Et in dicto exercitu habebat imperator Saracenos 
multos. Item, die secundo intrante mense Novembre, cepit Gam- io 
baram et castrum Gotelengi et Pratum Albuinum et castrum 
Pavonis. Et predicta omnia castra depredata et destructa et 
combusta fuerunt. Et ante festum sancti Martini per duos dies 
venit cum exercitu apud Pontem Vicum. Tunc habuit imperator 
elefantem suum quem Cremone tenuerat, super quem erat turris 15 
lignea ad modum carrocii Lombardorum ; et erat quadratum et 
bene ligatum, habens banderias IIII, in quolibet angulo unam, 
et in medio magnum vexillum, et intus magister bestie cum multis 
Saracenis. De hac materia satis habetur in primo Machabeo¬ 
rum libro, capitulo VI, quomodo Antioclius Eupator volens pu- .20 
gnare contra Iudeos habuit in ilio exercitu XXX duos elefantos 
doctos ad prelium, et quomodo elefantis ostenderunt sanguinem 
uve et mori ad acuendos eos in prelium. Et diviserunt bestias per legio- 
nes, et astiterunt singulis elefantis mille viri in loricis concatenatis, 
et gàlee eree in capitibus eorum, et quingenti | equites ordinati uni- >5 
cuique bestie electi erant. Hi ante tempus, ubicumque erat bestia, ibi 
erant, et quocumque ibat, ibant et non discedebanl ab ea. Sed et turres 
lignee super eos firme protegentes super singulas bestias, et super 
eas machine, et super singulas viri virtutis triginta duo, qui pugna- 
bant desuper, et intus magister bestie. Et residuum equitatum hinc 30 
et inde statuit in duas partes, tubis exercitum commovere et perurgere 
constipatos in legionibus eius. Et vidit Eleafar filius Saura unam 
de bestiis loricatam loricis regiis, et erat eminens super ceteras be¬ 
stias ; et visum est ei quod in ea esset rex, et dedit se, ut liberaret 
populum suum et adquireret sibi nomen eternum. Et cucurrit ad 35 
cani audacter in medio legionis, interficiens a dextris et a sinistris, 

et cadebant ab eo ime et illuc. Et ivit sub pedes elefantis et subposuit 
se ei et occidit eum, et cecidit in terram super ipsum, et mortuus est 
illic. Item in historia Alexandri filii Philippi regis Macedonie 
legitur quod ipse rex Alexander habuit in exercitu suo centum 
5 elefantos, qui aurum suum portabant. Horum animalium in 
Ethyopia magna copia est, quorum naturam et proprietates frater 
Bartholomeus Anglicus ex Ordine Minorum, in libro quem de 
Proprietatibus rerum fecit, sufficienter posuit; quem etiam trac- 
tatum in XIX libellos divisit. Magnus clericus fuit et totani 
10 Bibliam cursorie Parisius legit. 


Quod Mediolanenses venerunt contra imperatorem cum exercitibus suis. Tunc 
Bononienses ceperunt Castrum Leonis, quod Mutinensium erat, et fun- 
ditus destruxerunt. 

Porro millesimo supraposito, dum imperator apud Pontem 
x 5 Yicum esset cum exercitibus suis, venerunt || Mediolanenses 
contra ipsum cum exercitibus suis et steterunt per longum tem- 
pus. Tunc Bononienses sexto die exeunte Novembre cepe¬ 
runt Castrum Leonis, quod erat Mutinensium, in strata publica 
prope Castrum Francum, et destruxerunt illud et portaverunt 
20 lignamina et lapides et alias res in Castrum Francum, quod est 
Bononiensium. Et homines quos in dicto Castro Leonis invene- 
runt duxerunt Bononiam et in carceribus posuerunt. Porro in 
Castro Leonis erat turris pulcherrima, que, cum caderet, tanta 
concussione concussit aquam de fovea, quod extra foveam sal- 
25 tavit albissimus lucius, grandis et pulcher; et statim oblatus et 
donatus fuit potestati Bononie, qui ibi erat. Et qui hec vidit 
retulit michi, cum, processu temporis, per eumdem locum cum 
eo transirem. Et dum hec agerentur, ibat advocatus communis 
Parme, qui erat de Mutina, scilicet iudex potestatis, sedens in 
30 equo, quem associabat quidam currerius, per burgum Sancte 
Christine flebiliter frequentando et dicendo : « Domini Parmenses, 
ite et iuvate Mutinenses ! ». Quem cum vidissem et audissem, 
cepi diligere, eo quod concivibus suis fidelis existeret. Et ut melius 

exaudiretur, iterabat verba sua et addebat : « Domini Parmenses, 
ite et adiuvate Mutinenses, amicos et fratres vestros ! ». Ego vero, 
verbis suis auditis, compassus sum sibi compassione ad lacrimas 
provocativa. Considerabam enim quod Parma hominibus erat 
nudata, nec remanserant nisi pueri et puelle, | iuvenes et virgi- 5 
nes, senes cum mulieribus. Iverant enim Parmenses contra Medio- 
lanenses, et erant cum imperatore in expeditione sua cum multis 
aliis exercitibus. 


Quod Mediolanenses devicti fuerunt et mortui et carrocium amiserunt, et 

potestas eorum captus fuit et in carceribus detentus. 10 

Et eodem armo, die quarto exeunte Novembre, Mediolanenses 
ab exercitu imperatoris devicti et mortui fuerunt, et suum car¬ 
rocium apud Curtem Novam amiserunt ; quod misit Romam 
imperator, sed Romani combusserunt illud in vituperium Friderici. 
Credebat enim ex hoc piacere eis, ut cum eo essent. Et maxima 15 
strages Mediolanensium facta est in ilio conflictu. In quo etiam 
filius ducis Veneciarum, qui tunc temporis erat potestas Medio- 
lani, captus ab exercitu imperatoris fuit, et Cremone in carceribus 
stetit. Et pene totam Lombardiam et Marchiam Trivisinam habuit 
imperator. 20 


Quod Brixia ab imperatore fuit obsessa. 

Anno Domini MCCXXXVIII obsessa est Brixia ab impera¬ 
tore. Et fuerunt cum eo Parmenses et Cremonenses, Bergamen- 
ses et Papienses et ducenti milites et mille pedites de Regio, et 
Saraceni et Theotonici et Apuli et alie diverse gentes et innume- 2 5 
rabiles cum exercitu imperatoris ; et steterunt ibi per longum 
tempus. Et tunc imperator fecit fieri castra lignorum ad prelian- 
dum cum Brixiensibus, et posuit super ea homines captos, quos 
cepit in castro Montis Clari. Et Brixienses manganaverunt dieta 
castra et destruxerunt ea, nec fecerunt aliquod malum captis 3° 

qui erant super ea. Et ipsi Brixienses suspenderunt captos impe- 
ratoris per brachia extra palancatum civitatis. | Nec imperator 
cum exercitu suo potuit habere dictam Brixiam civitatem, quia 
bene se defendit a predicta obsidione ; et ita imperator recessit 
5 confusus cum omnibus amicis suis, qui erant secum in dicto exer¬ 
citu. 

INCIPIT LIBER DE PRELATO 

QUEM FECI OCCASIONE FRATRIS HELYE 
ET MULTA BONA ET UTILIA CONTINET 
io ET DURAT USQUE AD ILLUM LOCUM UBI SCRIBITUR 

«ANNO DOMINI MCCXXXIX, INDICTIONE XII» 

Item in supra dicto millesimo, scilicet CCXXXVI 1 I, indic- 
tione XI, intravi Ordinerò fratrum Minorum ego frater Salim- 
bene de Adam ex civitate Parmensi quarta die intrante Februa- 
15 rio, in festo sancti Giliberti, receptus sero vigilie sancte Agathe 
in civitate Parmensi a fratre Helya generali ministro. Ibat enim 
Cremonam, ad imperatorem missus a domino papa Gregorio nono, 
cum esset specialis amicus utriusque. Et ita conveniens erat 
mediator. Nam, testante beato Gregorio, « cum is qui displicet 
20 ad interpellandum mittitur, irati animus ad deteriora provoca- 
tur ». Et erat ibi frater Ghirardus de Mutina cum receptus fui, 
qui etiam rogavit prò me ut reciperer, et exauditus fuit. 

Et dominus Ghirardus de Corigia, qui dicebatur de Dentibus 
eo quod magnos dentes haberet, tunc temporis potestas Parmen- 
25 sium erat, et venit personaliter cum quibusdam militibus ad locum 
fratrum Minorum ad visitandum fratrem Helyam generalem mini- 
strum. Qui sedebat in domo in qua hospites sive forenses comedunt, 
super lectum de culcidra, et habebat ignem copiosum coram se 
et capellam Armenicam in capite suo; nec potestati intranti et 
30 se salutanti assurrexit nec de loco suo motus est, ut vidi oculis 
meis; que fuit rusticitas maxima reputata, cum dicat ipse Deus 
in divina Scriptura, Levitici XIX : Coram cano capite consurge 
et honora | personam senis. Item Eccli. Ili: Quanto magnus es, 
humilia te in omnibus, et coram Deo invenies gratiam. Item Aposto- 

lus ad Ro. XIII: Reddite omnibus debita. Cui honorem, honorem. 
Item Eccli. XLI : Non est enim bonum omnem irreverentiam obser- 
vare, et non omnia omnibus bene placent in fide. Erubescite a salu- 
tantibus de silentio. Verumtamen frater Helyas implevit aliam 
Scripturam que dicit, Prover. XXVI: Sicut qui mittit lapidem in 5 
acervum mercurii, ita qui tribuit insipienti honorem. Fuit enim 
unus parens fratris Helye, scilicet pater, de episcopatu Bononie, 
de Castro Brittorum, mater vero de Assisio fuit ; et vocabatur 
in seculo Bonusbaro et suebat cultras et docebat puerulos in 
civitate Assisii psalterium legere ; ingressus autem Ordinem fra- «<> 
trum Minorum vocatus fuit Helyas et bis factus generalis minister ; 
habebat gratiam imperatoris et pape. 

Sed processu temporis humiliavit eum Deus iuxta verbum 
quod scriptum est : Hunc humiliat et hunc exaltat. Quod duobus 
modis intelligi potest. Primo, in diversis personis. De quibus 15 
plura habentur exempla ; unde illud : Deposuit potentes de sede 
et exaltavit humiles. Sed ponamus exemplum de Saul et David, 
quorum unum Deus humiliavit, scilicet Saulem, quem amovit 
a facie sua auferendo sibi regnum, alterum vero exaltavit sibi 
regnum dando. De Saule factum est verbum Domini ad Samue- 20 
lem, dicens, I Reg. XV : Penitet me quod constituerim Saul regem, 
quia dereliquit me et verba mea opere non implevit. Contristatus- 
que est Samuel et clamavit ad Dominum tota nocte. Et infra XVI : 
Dixitque Dominus ad Samuelem: Usquequo tu luges Saul, cum 
ego proiecerim eum, ne regnet super Israel? Item I Reg. || XIII : 25 

Dixit Samuel ad Saul: Stulte egisti nec custodisti mandata Domini 
Dei f ui, que precepi Ubi. Quod si non fecisses, iam nunc preparasset 
Dominus regnum tuum super Israel in sempiternimi. Sed nequa- 
quam regnum tuum ultra consurget. Quesivit Dominus sibi virum 
iuxta cor suum et precepit ei Dominus ut esset dux super populum 30 
suum, eo quod non servaveris que preceperit Dominus. Optimum 
exemplum est istud prò his qui de predestinatione locuntur, quia, 
si homo ex parte sua facit quod debet et potest, cum habeat 
liberum arbitrium. Deus similiter facit quod ad se pertinet, alio- 
quin non facit. Et infra in primo libro Reg. XV dixit Samuel ad 35 
Saul : Pro eo ergo quod abiecisti sermonem Domini, abiecit te Domi- 

nus, ne sis rex super Israel. Et infra : Scidit Dominus regnimi 
Israel a te hodie et tradidit illud proximo tuo meliorì te. Iste melior 
Saule est ille de quo Paulus dicit in Actibus XIII : Et amoto ilio, 
scilicet Saule, suscitavit illis David regem, cui et testimonium perhi- 
5 bens dixit : Inveni David filium lesse virimi secundum cor meum, 
qui faciet omnes voluntates meas. Sane de Saule dicit Dominus 
Iudaico popido, Osee XIII: Dabo tibi regem in furore meo et aufe- 
ram in indignatione mea. De David autem dicit Ps. : Inveni David 
servum meum, oleo sancto meo unxi eum. Manus enini mea auxi- 
10 liabitur ei, et brachium meum confortabit eum. Nichil proficiet 
inimicus in eo, et filius iniquitatis non apponet nocere ei. Et con- 
cidam a facie ipsius inimicos eius et odientes eum in fugam con- 
vertam. Et veritas mea et misericordia mea cimi ipso, et in nomine 
meo exaltabitur cornu eius. Ecce quomodo unum humiliavit et 
15 alterum exaltavit, quando elegit David servum suum et sustulit 
eum de gregibus ovium, depost fetantes accepit eum pascere Iacob 
servum suum et Israel hereditatem suani. Et pavit eos in inocentia 
cordis sui et in intellectibus manuum suarum deduxit eos. \ 

Secundo, in uno et eodem homine, ut patet in Nabucho- 
20 donosor, de quo dicitur, Dan. IliI et V, quod propter super- 
biam suam humiliavit eum Deus eiciendo a regno. Sed post- 
quam cognovit potestatem esse celestem, et quod dominatur 
Excelsus in regno hominum, et cuicumque voluerit dabit illud et humi- 
limum hominem constituet super eum, exaltatus fuit et restitutus 
25 in regnum. Unde ait Dan. IIII: Et in regno meo constitutus sum, 
et magnificentia amplior reddita est michi. Et hoc est quod dicitur 
Iob Vili : Tu tamen si diluculo surrexeris ad Deum et Omnipoten- 
tem fueris deprecatus, si mundus et rectus incesseris, statini evi- 
gilabit ad te et pacatum reddet habitaculum iustitie tue, in tantum 
30 ut priora tua fuerint parva et novissima tua multiplicentur nimis. 
Item Iob XI : Si iniquitatem que est in marni tua abstuleris a te, 
et non permanserit in tabernaculo tuo iniustitia, tunc levare poteris 
faciem tuarn absque macula et eris stabilis et non timebis. Miserie 
quoque oblivisceris et quasi aquarum que preterierint non recorda - 
35 beris. Et quasi meridianus fulgor consurget tibi ad vesperam, et cum 
te consumptum putaveris, orieris ut lucifer. Et habebis fiduciam, prò- 

posita tibi spe, et defossus securus dormies. Requiesces, et non erit 
qui exterreat. Et deprecabuntur faciem tuam plurimi. Iste due auctori- 
tates, que hic ponuntur de Iob, optime sunt ad ostendendum 
quod per penitentiam homo potest Deo reconciliari. 

Xon sic factum fuit cum fratre Helya. Imrao, quia non cogno- 5 
vit gratiam sibi factam, taliter fuit depositus, quod nunquam fuit 
restitutus, quod nullo modo credere poterat. Ideo dicit Eccle- 
siasticus XXIII : Ubi non speravit, apprehendetur, et erit dedecns 
omnibus, eo quod non intellexerit timorem Domini. Item Ys. XXX : 
Subito, dum non spera tur, venie t contritio eius, et comminuetur, io 
sicut conteritur lagena figuli contritione perva\lida. Et non invenietur 
de fragmentis eius testa, in qua portetur igniculus de incendio, aut 
hauriatur parum aque de fovea. Quare hoc fìat, audi quod Dominus 
dicit, III Reg. XVI : Pro eo quod exaltavi te de pulvere et posui 
ducem super populum meum Israel, tu autem proiecisti me post J 5 
corpus tuum, ecce ego demetam posteriora tua. Et supplet Dominus 
in Ys. XXII : Et expellam te de statione tua et de ministerio tuo 
deponani te. Hoc impletum fuit in sequenti millesimo, ut dicemus, 
quando absolutus fuit in generali capitulo sub Gregorio papa nono. 

Et hoc bene promeruit propter plures defectus quos habuit. 20 
Et primo dicamus de rusticitate quam fecit erga dominum 
Ghirardum de Corigia, qui cum esset nobilis homo et positus in 
dignitate sublimi (erat enim potestas Parmensium) et venisset 
eum honorabiliter cum militibus ad visitandum, debebat ei assur¬ 
gere, et fecisset sibi ipsi honorem. Honor enim non tantum est 25 
illius cui impenditur, quantum etiam illius, immo plus, qui eum 
impendit. Hoc non consideravit frater Helyas et ideo rusticitatem 
fecit. Ideo de talibus in libro Tediorum dicit Patecclus : 

Cativo hom podhestà de terra, 

e pover superbo ki voi guerra, 30 

e senescalco k’intro ’l desco me serra, 

e villan ki fi messo a cavallo, 
et homo k’è zeloso andar a ballo, 
e l’intrar de testa quand'è fallo, 

e avar hom ki in honor aventura, 
e tutti quanti de solaio no cura. 


35 

Item dominus Girardus de Corigia fuit longus statura, bene mem- 
bratus, magis macillentus quam pinguis, fortis miles et doctus 
ad bellum. Bis eum vidi po|testatem Parmensium, primo quando 
intravi Ordinem, postea quando Parma Friderico deposito rebel- 
5 lavit. Hic fuit intimus et specialis amicus fratris mei, scilicet 
fratris Guidonis Ade, qui ex fratrum Minorum Ordine fuit. Item 
hic fuit pater domini Guidonis de Corigia et domini Mathei, qui 
ambo fratres multas potestarias habuerunt. Quorum unus, sci¬ 
licet dominus Guido, bellicosus miles fuit et ad prelium doctus ; 
io et habuit filiam domini Ghiberti de Gente uxorem, Mabiliam 
nomine, ex qua fìlios et filias genuit. Alter vero, scilicet dominus 
Matheus, miles sensatus fuit, et caruit liberis, excepto uno ille- 
gitime nato. 

Porro, tempore ilio quando Ordinem fratrum Minorum in- 
15 travi, domnus Tancredus de Pellavicinis, homo curialis et liberalis 
et bone fame et sancte et honeste vite, abbas Sancti Iohannis de 
Parma, misit exenium fratri Helye generali ministro, unum rusti- 
cum caponibus oneratum in pertica super scapulam ante et retro 
de pullis gallinarum, ut cum fratribus haberet ad cenam. Erat 
20 enim dies Iovis ; et potestas erat ibi, et ego similiter in habitu 
seculari, et vidi hec omnia ; et ilio sero post cenam fui receptus ; 
et splendide cenaveram in domo patris mei, et nichilominus 
duxerunt me fratres ilio sero ad infirmitorium et dederunt michi 
iterum optime comedere ; processu vero temporis dederunt michi 
25 caules, quibus oportuit me uti omnibus diebus vite mee ; et nun- 
quam in seculo comederam caules, immo in tantum aborrebam 
eos, quod nec cames comedissem, que in eis decocte fuissent. 
Et recordatus fui postea || illius verbi quod frequenter consuevit 
dici : 


3 ° Milvus ait pullo, dum portaretur ab ilio : 

« Cur pi pi faris ? Non te tenet ungula talis ». 


Et iterum Iob VI : Que prius tangere nolebat anima mea, mine 
pre angustia cibi mei sunt. 

Porro frater Helyas habebat consuetudinem ut parabolice 



[248 a-b] CRONICA - LIBER DE PRELATO I4I 

loqueretur. Cumque interrogatus fuisset a domino Ghirardo Par- 
mensium potestate quo tenderet et ad quid, respondit quod 
trahebatur et impellebatur. Trahebatur ab imperatore et impel- 
lebatur a papa, qui eum mittebat. Quasi voluit dicere quod ibat 
ab amico ad amicum. Et fuit reputatum ab auditoribus sapientis- 5 
simum verbum, iuxta illud quod scriptum est, Eccli. XIII: Dives 
locutus est, et omnes tacuerunt, et verbum illius usque ad nubes 
perducent. Pauper locutus est, et dicunt : Quis est hic ? Et si offen¬ 
derà, subverient illuni. Verumtamen dicitur, Eccli. XXXVII : Qui 
sophystice loquilur, odibilis est, omni re defraudabitur. Non est io 
illi data a Domino gratia : omni enim sapientia defraudatus est. 
Item Prover. XXVI : Quomodo si spina nascatur in manu temu- 
lenti, sic parabola in ore stulti. Hinc est quod, cum aliqui interro- 
gantur : « Qualiter vultis ova ? », respondent quod volunt ea 
sicut sunt. Quod est dicere, secundum intellectum eorum, vel 15 
quod nolunt comedere, vel quod nullo modo volunt ova. Et pos- 
sent simplici sermone loqui, sicut religiosos decet, quia, sicut dicit 
Sapiens, Prover. Ili, cum simplicibus sermocinatio eius, scilicet 
Dei. Item Ecclesiasticus XX dicit: Est tacens non habens sensum 
loquele, et est tacens sciens tempus apti temporis. Homo sapiens 20 
tacebit usque ad tempus, lascivus autem et imprudens non serva- 
bunt tempus. Ideo infra dicit Ecclesiasticus: Ex ore fatui reproba-\ 
bitur parabola. Non enim dicit illam in tempore suo. Ideo dicit 
Sapiens, Eccle. Vili : Tempus et responsionem cor sapientis intel- 
ligit. Omni negotio tempus est et oportunitas. Item Eccle. Ili : 2 5 

Omnia tempus habent, et suis spatiis transeunt universa sub sole. 
Item Eccli. XXVII: In medio insensatorum serva verbum tempori. 
Item Eccli. XXXII : Adolescens, loquere in tua causa vix. Si bis 
interrogatus fueris, habeat caput responsum tuum (et ponitur hic 
caput prò fine). In multis osto quasi inscius et audi tacens simul 30 
et querens, et loqui in medio magnatorum non presumas, et ubi sunt 
senes, non multimi loquaris. Item Prover. XVII: Stultus si tacue- 
rit, sapiens reputabitur, et si compresserit labia sua, intelligens. 

Porro secundus defectus fratris Helye fuit quia multos inu- 
tiles recepit ad Ordinem. Habitavi in conventu Senensi duobus 35 
annis, et vidi ibi XXV fratres laycos. Habitavi in Pisano IIII 

annis, et vidi ibi XXX fratres laycos habitantes. Et forte hoc a 
Domino factum fuit multiplici ratione. 

Prima, quia, cum palatia edifìcantur vel ecclesie vel alie 
domus, primitus in fundamentis lapides impoliti sternuntur, post- 
5 quam autem fundamenta super terram apparent, ponuntur lapi¬ 
des dolati et pulchri ad pulcritudinem operis sive edificii osten- 
dendam. Ideo potest congruere religioni beati Francisci quod 
Dominus de Ecclesia militante et triumphante promittit, Ys. 
LIIII : Paupercula tempestate convulsa absque ulla consolatio ne, 
io ecce ego sternam per ordinem lapides tuos et fundabo te in saphyris. 
Et ponam iaspidem propugnacula tua et portas tuas in lapides scul- 
ptos et omnes terminos tuos in lapides desiderabiles ; universos 
filios tuos doctos a Domino et multitudinem \ pacis filiis tuis, et 
in iustitia fundaberis. 

15 Secunda ratio est quia beatus Franciscus multum imitatus et 
secutus fuit filium Dei, iuxta verbum quod scriptum est, Iob 
XXIII : Vestigia eius secutus est pes meus, viam eius custodivi 
et non declinavi ex ea. A mandatis labiorum eius non recessi, et in 
sinu meo abscondi verba oris eius. Filius autem Dei, sicut dicit 
20 beatus Iacobus, II, elegit pauperes in hoc mundo, divites in fide 
et heredes regni, quod repromisit diligentibus se. Quod etiam docuit 
verbo et monstravit exemplo. Docuit verbo, quando ait, Lue. 
XIIII : Cum facis convivium, voca pauperes, debiles, claudos et 
cecos. Et beatus eris, quia non habent unde retribuere tibi. Retri- 
25 buetur enim tibi in retributione iustorum. Revera, sicut dicit Ys. 
XXV, faciet Dominus exercituum omnibus populis in monte hoc 
convivium pinguium, convivium vindemie pinguium medullatorum, 
vindemie defecate. In quo pauperes homines in Sancto Israel exul- 
tabunt, sicut dicitur Ys. 29. Monstravit exemplo, cum pauperes 
30 piscatores elegit et non principes synagoge. Hinc ait, Luche XIIII : 
Exi cito in plateas et vicos civitatis et pauperes ac debiles, cecos et 
claudos introduc huc. Hinc etiam de talibus regratiatur Patri, Mat. 
XI : Confiteor tibi, Pater, Domine celi et terre, qui abscondisti hec a 
sapientibus et prudentibus et revelasti ea parvulis. Isti sunt illi 
35 parvuli de quibus predictum fuit, Zacharie XIII : Convertam 
manum meam ad parvulos, et erunt in ovini terra, dicit Dominus. 

Voluit ergo Dominus eligere pauperes et vocare, ut quod tacere 
disponebat non nobilibus et potentibus, sapientibus et divitibus, 
sed sibi posset ascribi, sine quo nullus tacere quicquam potest. 
Ideo Apostolus ait, I ad Cor. I : Videte enim vocationem vestram, 
fratres, quia non multi sapientes secundum | cameni, non multi 5 
potentes, non multi nobiles, sed que stulta sunt mundi elegit Deus 
ut confundat sapientes, et infirma mundi elegit Deus ut confundat 
fortia, et ignobiltà mundi et contemptibilia elegit Deus et ea que non 
sunt ut ea que sunt destrueret, ut non glorietur omnis caro in con- 
spectu eius. 10 

Tertia ratio est quia sic ostensum fuit beato Francisco in 
visione. Ideo sic in legenda sua habetur, capitulo III : 

Quadam autem die, cium in quodam solitario loco annos suos in 
amaritudine recogitans deploraret, Sancti Spiritus in eum superveniente 
letitia, certifìcatus est de remissione plenaria omnium delictorum. Rap- *5 
tus deinde supra se ac in quoddam mirandum lumen totus absortus, 
dilatato mentis sinu, que circa se et filios suos futura erant luculenter 
aspexit. Post hec reversus ad fratres : « Confortamini », ait, « karissimi, 
et gaudete in Domino, nec, quia pauci estis, effìciamini tristes; neque 
vos terreat mea vel vestra simplicitas, quoniam, sicut michi a Domino 20 
in veritate ostensum est, in magnam multitudinem faciet nos crescere 
Dominus, sueque benedictionis gratia multipliciter dilatabit ». 


Voluit implere Dominus quod promiserat, Ys. LX : Minimus 
erit in mille, et parvulus in gentem fortissimam ; ego Dominus in 
tempore eius subito faciam istud. 2 5 

Quarta ratio est quia hoc ipsum abbati Ioachym fuerat a 
Domino revelatum. Unde, loquens de duobus futuris Ordinibus, 
dicit : « Videtur michi quod minor Ordo indiferenter colligat 
botros terre, quia laycos et clericos incorporabit Ecclesie, alter 
vero Ordo precipue in clericis delectabitur ». 30 

Si quis autem querat quis ergo defectus fuit ex parte fratris 
Helye in laicoruin recep||tione, si fecit quod Deus decreverat 
fieri, dicimus quod 


quicquid agant homines, intentio iudicat omnes. 

Nam passio Christi bona fuit et optima, quia per eam 
salvati et liberati sumus, sed mala fuit Iudeis, qui eam 
intulerunt et postmodum in Christum passum credere noluerunt. 
Simili modo, si frater Helyas propter hoc recipiebat multitudinem 
5 laicorum ea intentione qua posset melius talibus dominari, vel 
ut recepti ab eo manus eius implerent pecuniam tribuendo, dici- 
mus revera quod dignus erat propter hoc de ministerio suo deponi. 
Ideo dicit Sapiens, Prover. XVII : Multerà de sinn impius acci- 
pit, ut pervertat semitas iuditii. Ipse viderit ! 

10 Tertius defectus fratris Helye fuit quia homines indignos 
promovit ad officia Ordinis. Faciebat enim laicos guardianos, 
custodes et ministros, quod absurdum erat valde, cum in Ordine 
esset copia honorum clericorum. Nam et custodem habui laycum 
tempore meo et plures guardianos. Ministrum nunquam habui 
x 5 laycum, sed in ahis provinciis plures vidi. Nec mirum, si tales 
promovebat. Dicit enim Ecclesiasticus XIII quod omne animai 
diligit simile sibi, sic et omnis homo proximum sibi. Omnis caro 
ad similem sui coniungetur, et omnis homo simili sui sociabitur. 
Item Eccli. XXVII : Volatilia ad sibi similia conveniunt, et veri¬ 
no tas ad eos qui operantur Ulani revertetur. Item Eccli. X : Secundum 
iudicem populi, sic et ministri eius, et qualis rector est civitatis, 
tales et habitantes in ea. Si quis autem obitiat verbum regule, 
que dicit : « Ipsi vero ministri, si presbiteri sunt, cum misericor¬ 
dia iniungant illis penitentiam. Si vero presbiteri non sunt, iniungi 
2 5 faciant per alios sacerdotes Ordinis, sicut eis secundum Deum 
melius videbitur expedire », dicimus quod hoc prò tempore dictum 
fuit quando in Ordine non erat copia sacerdotum et virorum 
nominatorurn | et litteratorum, que modo est et etiam tempore 
fratris Helie fuit. Et ideo, cessante causa, debet cessare effectus. 
3 ° Nam et Dominus noster Iesus Christus etiam aliqua prò tempore 
dixit, id est ad tempus, que postea revocavit, ut illud Mat. X : 
In viam gentium ne abieritis et in civitates Samaritanorum ne intra- 
veritis, sed potius ite ad oves que perierunt domus Israel. Hoc quod 
prohibuerat revocavit, cum dixit. Mar. ultimo : Euntes in mun- 
35 dum universum, predicate Evangelium orniti creature. Item, Lue. 
X, prohibuit dicens : N olite portare saculum neque per am neque 

calciamenta. Quod revocavit tempore passionis, cum dixit, Lue. 
XXII : Quando misi vos sine saculo et pera et calciamentis, num- 
quid aliquid defuit vobis ? At illi dixerunt: Nichil. Dixit ergo eis : 

Sed nunc qui habet saculum, tollat similiter et peram. Et qui non 
Jiabet, vendat tunicata suam et emat gladium. 

Quartus defectus fratris Helye fuit quod, toto tempore quo 
fuit minister, non fuerunt generales constitutiones in Ordine, 
ex quibus et regula conservatur, et regitur Ordo, et vivitur uni- 
formiter, et multa bona proveniunt. Ideo potest congruere isti 
loco illa clausula que tribus vicibus in libro Iudicum ponitur : io 
In diebus illis non erat rex (id est non erat lex) in Israel, sed unus- 
quisque, quod sibi rectum videbatur, hoc faciebat (Iudicum ultimo), 
quia sub tribus generalibus ministris Ordo constitutiones genera¬ 
les non habuit, scilicet sub beato Francisco et sub Iohanne Parente 
et sub Helya, qui bis prefuit et obfuit. Nam sub eo multi fra- J 5 
tres layei clericas portabant, ut vidi oculis meis, cum habitarem 
in Tuscia, nec unam solam litteram noverant. Aliqui morabantur 
in civitatibus iuxta ecclesiam fratrum in heremitorio omnino 
reclusi, et habebant fenestram per quam mulieribus | loqueban- 
tur, et layei erant et inutiles ad confessiones audiendas et ad 
consilia danda. Hoc vidi Pistoni et alibi etiam. Item aliqui soli, 
id est sine fratre socio, in hospitalibus morabantur. Hoc vidi Senis, 
quando frater Martinus Hyspanus, quidam frater laicus vetulus 
et parvus statura, in hospitalibus serviebat infirmis, et tota die, 
quando volebat, per civitatem solitarius ibat, id est sine fratre ^5 
socio. Sic etiam vidi alios euntes per mundum. Vidi etiam aliquos 
qui semper barbam longam portabant, sicut faciunt Armeni et 
Greci, qui barbas nutriunt et conservant. Cingulum etiam non 
habebant aliqui cordam communem, sed animatam et de fìlis 
factam et curiose contortam, et beatus ille qui pulcriorem potè- 30 
rat sibi acquirere. Alia etiam multa vidi, que longum esset referre, 
que ad habitus honestatem minime pertinebant. Layei etiam 
mittebantur ad capitulum prò discretis. Et ex aliis Iaycis, quibus 
ex officio minime incumbebat, maxima multitudo ad capitulum 
veniebat. Vidi ego in quodam provinciali capitulo Senis celebrato 35 
fratres bene trecentos, inter quos maxima laycorum copia habe- 


10 — Sai. imbene, I. 



146 


SALIMBENE DE ADAM 


[249 c-250 a] 


batur, qui nichil faciebant ibi nisi comedere et dormire. Et erant 
fratres layci tot in provincia Tuscie, tempore quo habitabam 
ibi, que ex tribus provinciis facta fuerat una, quot clerici erant, 
et etiam IIII plures, qui numero clericorum superabundabant. 

5 Ha Deus ! Helya, multiplicasti gentem, non magnificasti letitiam, 
Ys. IX. Longum esset valde, si vellem ruditates et abusiones quas 
vidi referre. Fortasse tempus deficeret et cartas non haberem, et 
auditoribus esset tedium et nulla edificationis occasio. Si vide- 
bat et audiebat aliquis | frater laycus aliquem iuvenculum Lati- 
io nis verbis loquentem, redarguebat eum et statim dicebat sibi : 
« Ha miser, vis dimittere sanctam simplicitatem prò tua sapientia 
Scripturarum ? ». Quibus e diverso taliter respondebam : « San- 
cta rusticitas solummodo sibi prodest, et quantum edificat ex 
vite merito Ecclesiam Christi, tantum nocet, si destruentibus non 
!5 resistat ». Vere unus asinus vellet quod omnia que videt asini 
essent, iuxta verbum quod scriptum est, Tren. I: Adduxisti diem 
consolationis, et fient similes mei. Sed prohibetur in lege, Deutero. 
XXII: Non arabis in bove simnl et asino. Quod licet diversimode 
exponatur, unam tamen expositionem hic nobis ponere satis sit, 
20 quia, dum bos ruminat, asinus quod comedat suspicatur, et inde 
vehementer affligitur. Nam ilio tempore et layci sacerdotes pre- 
cedebant, et in aliqua heremo, ubi omnes erant laici preter sco- 
larem et sacerdotem, volebant quod sacerdos coquinam faceret die 
suo. Accidit autem quadam vice ut dies Dominica occurreret sa- 
25 cerdoti, et ingressus coquinam, et hostio diligenter clauso, cepit 
holera coquere, prout scivit. Transibant Gallici seculares et mis- 
sam requirebant instanter, nec erat qui celebraret. Veniebant 
igitur layci festinanter et hostium pulsabant coquine, ut ad cele- 
brandum sacerdos egrederetur. Quibus ille dicebat : « Ite vos et 
30 missam cantate, quia ego coquinam facio quam vos facere recu- 
satis ». Et sic erubescebant vehementer, cognoscentes miseriam 
suam. Miserabili prorsus fatuitas non revereri sacerdotem, cui 
confìtebantur ! Et ideo, processu temporis, merito ad nichilum 
sunt redacti, || quia eorum receptio quasi totaliter est prohibita, 
35 eo quod honorem impensum sibi minime cognoverunt, et quia 
Ordo fratrum Minorum tantam laicorum multitudinem non requi- 

rit. Hinc Sapiens in Proverbiis dicit, XXVI : Sicut qui mittit 
lapidari in acervum mercurii, ita qui tribuit insipienti honorem. 

Et iterum Exo I : Venite, et sapienter opprimamus eos, ne forte 
multiplicentur. Semper enim insidiabantur nobis. Nam recor- 

dor ego, in conventu Pisano, quod voluerunt mittere ad capitulum 5 
quod, quando recipiebatur unus clericus, reciperetur similiter et 
unus laycus. Sed non fuerunt auditi nec etiam exauditi, quia 
disconveniens valde erat. 

Verumtamen in Ordine fratrum Minorum, tempore ilio quo 
intravi, inveni viros multos magne sanctitatis et orationis et io 
devotionis et contemplationis et magne litterature. Nam hoc 
solum habuit bonum frater Helyas, quia Ordinem fratrum Mino¬ 
rum ad studium theologie promovit. Steterat autem Ordo, quando 
intravi, triginta annis et uno; et vidi primum fratrem post bea¬ 
timi Franciscum et alios primitivos. Et Parme dimisi fratrem »5 
Sansonem Anglicum, in theologia lectorem, et in conventu Fanensi 
habui fratrem Humilem Mediolanensem, quando novitius fui, in 
Marchia Anconitana, in qua tunc duorum ministrorum regimina 
habebantur. Agitur nunc, quo hec scribimus, annus millesimus 
CCLXXXIII post Nativitatem Virginis gloriose, in festo sancti 20 
Gorgonii martyris, et papa Martinus quartus Romanam regit 
Ecclesiam. 

Igitur istius capituli conclusio talis sit : commendamus con- 
stitutiones, quia bone sunt, eo quod per eas vivitur uniformiter 
et multa bona proveniunt ; quas quia | Helyas non habuit, defec- -5 
tum magnum noscitur incurrisse. Hinc Dominus ait, Osee Vili : 
Scribam ei (scilicet Ordini fratrum Minorum) nudtiplices leges meas, 
que velut aliene computate sunt. Quod impletum fuit in sequenti 
millesimo, quando et Helyas absolutus fuit, et constitutionum 
scripta maxima multitudo. 30 

Quintus defectus fratris Helye fuit quia nunquam persona- 
liter volebat Ordinem visitare, sed semper aut morabatur Assisii 
aut in quodam loco, quem fieri fecerat pulcherrimum et amenum 
et delectabilem ad inhabitandum in episcopati! Aretino, qui locus 
Cella de Cortona usque hodie nuncupatur. Quapropter ei Dominus 35 
eomminatur, Ys. XXII : Quid tu hic aut quasi quis Ine? Quia 

excidisti tibi hic sepulchrum, excidisii in excelso memoriale diligenter 
in petra tabernaculum tibi. Ecce Dominus asportavi te faciet, sicut 
asportatur gallus gallinacius, et quasi amictum sic sublevabit te. 
Coronans coronabit te tribulatione. Quasi pilam miltet te in terrani 
5 latam et spatiosam. Ibi morieris, et ibi erit currus glorie tue et igno¬ 
minia domus domini tui. Et expellam te de statione tua et de mini- 
sterio tuo deponam te. Postea sequitur ibi de vocatione alterius 
qui multipliciter a Domino commendatur. Quantum autem con- 
gruit huic loco ad Helyam pertinens, habetur Zacharie XI : Ecce 
io ego suscitabo pastorem in terra, qui derelicta non visitabit, dispersa 
non queret et contritum non sanabit, et id quod stai non enutriet 
et carnes pinguium comedet et ungulas eorum dissolvet. O pastor 
et ydolum derelinquens gregem! Gladius super brachium eius et 
super oculum dextrum eius. Brachium eius ariditate siccabitur, et 
13 oculus dexter eius tenebrescens obscurabitur. 

Sextus defectus fratris Helye fuit quia ministros provincia- 
les affligebat et vituperabat, nisi redimerent vexationem suam 
tributa solvendo et sibi munera dando, iuxta verbum quod scrip¬ 
tum est, Prover. XXI : Munus absconditum extinguit iras, et 
20 donum in sinu indignationem maximam. Accipiebat enim ipse 
miser munera, faciens contra Scripturam que dicit, Deutero. XVI : 
Non accipies personam nec munera, quia munera excecant oculos 
sapientium et mutant verba iustorum. Exemplum Alberti Ba^o- 
lani, iudicis Faventini, qui mutavit verba sua, postquam audivit 
25 quod rusticus donaverat sibi porcum. Item additur ibi : Iuste 
quod iustum est persequeris, ut vivas et possideas terram quam 
Dominus Deus tuus dederit tibi. Item Eccli. XX: Exenia et dona 
excecant oculos iudicum, et quasi mutus in ore avertit correptiones 
eorum. Item Ys. XXXIII : Qui ambulat in iustitiis et loquitur 
30 veritates, qui proicit avaritiam ex calumnia et excutit manus suas 
ab omni munere, qui obtural aures suas, ne audiat sanguinem, et 
claudit oculos suos, ne videat malum : iste in excelsis habitabit, 
munimenta saxorum sublimitas eius. Sed nec prohibitiones nec 
promissiones Helye misero profuerunt, quin potius implevit Scrip- 
35 turam que dicit, Prover. XVII : Munera de sinu impius accipit, 
ut pervertat semitas iudicii. Item Ys. I : Omnes diligunt munera, 

secuntur retribuiiones. Pupillo non iudicant, causa vidue non ingre- 
ditur ad eos. Sed vir insipiens non cognoscet, et stultus non intel- 
liget hec, nisi cum illud Ys. XXVIII implebitur : Tantummodo 
sola vexatio intellecturn dabit auditui. Et hoc erit, cum implebitur 
illud Iob XV : Ignis devorabit tabernacula eorum qui munera liben- 5 
ter accipiunt. 

Item supradictus Helyas ministros provinciales ita tenebat 
sub baculo, quod tremebant eum, sicut iuncus tremit, cum ab 
aqua concutitur, vel sicut alauda timet, cum nisus eam perse- 
quitur et capere gliscit. Nec mirum. Ipse enim filius erat Belial, 10 
ita ut nenio posset ei loqui, I Reg. XXV. Revera nemo audebat 
ei veritatem dicere, facta sua et opera prava redarguendo, nisi 
frater Augustinus de Recanàto et frater Bonaventura de Yseo. 
Nam de facili vituperabat ministros qui accusabantur sibi falsò 
a complicibus suis, qui erant diffusi per provincias Ordinis, qui- x 5 
dam laici, malitiosi, pestiferi et cervicosi. Et ideo incubuit mini- 
stris timor et tremor, quia dixerunt: Non est in eis veritas et iudi- 
tium, I Machabeorum VII. Deponebat enim eos ab officio mini- 
sterii, etiam sine culpa, et privabat eos libris et predicationibus 
et confessionibus et omni legittimo actu. Insuper caputium lon- 20 
gum dabat quibusdam et mittebat eos ab oriente in occidentem, 
id est a Sicilia vel Apulia in Hyspaniam vel in Angliam et e con¬ 
verso. Item fratrem Albertum Parmensem, ministrum Bono- 
nie, hominem sanctissime vite, ab officio ministerii absolvit et 
precepit fratri Ghirardo de Mutina, quem loco ministri depositi 2 5 
per epistolam subrogavit, ut eum ad se cum probationis caputio 
Assisium duceret. Frater vero Ghirardus, qui curialissimus erat, 
nichil de liac materia dixit ministro, sed curialiter rogavit mini¬ 
strum quod volebat eum associare ad beati patris Francisci 
limina visitanda. Iverunt igiiur ambo pariter, quousque pervene- 30 
runt Assisium. Cumque esset frater Ghirardus prope cameram 
fratris Helie cum fratre Alberto, protulit de sinu suo duo proba¬ 
tionis caputia. Quorum unum imposuit sibi, alterum dedit mini¬ 
stro Bononie dicens : « Impone tibi, pater, et expecta me quo¬ 
usque redibo ad te ». Ingressus itaque frater Girardus ad Helyam 35 
prostravit se ad pedes eius dicens : « Compievi obedientiam ve- 

stram ducens vobis ministrum Bononie cum probationis caputio, 
et ecce hic exterius expectat, volens tacere quicquid sibi precipere 
vultis ». Audiens hoc Helyas, omnis indignatio ab eo recessit, et 
quievit spiritus eius, quo tumescebat contra eum. Hinc Sapiens 
5 ait, Prover. XVI : Indignatio regis nuntii mortis, et vir sapiens 
placabit eum. In hylaritate vultus regis vita, et clementia eius quasi 
ytnber serotinus. Introductus igitur frater Albertus restitutus fuit 
in gradum pristinum. Insuper et multa, mediante fratre Girardo, 
ab Helya obtinuit prò provintia sua. 

10 Igitur, propter hec et alia que pessimus faciebat Helyas, con- 
ceptiones vindicte generabantur in cordibus ministro rum ; sed 
expectabant tempus in quo possent responde re stulto iuxta stul- 
titiam suam, ne sibi sapiens esse videretur, Prover. XXVI. Nam 
tempus et responsionem cor sapientis intelligit. Omni enim negotio 
r 5 tempus est et oportunitas, Ecclesiastes Vili. Ideo precipit Eccle- 
siasticus XXVII : In medio insensatorum serva verbum tempori. 
Item Eccli. IIII : Fili, conserva tempus et devita a malo. Item Eccli 
I : Usque in tempus sustinebit patiens, et postea redditio iocundi- 
tatis. Erat enim frater Helyas pessimus homo. Cui convenire 
20 possunt ea que de Nabuchodonosor a Daniele dicuntur, V : Quos 
volebat interficiebat et quos volebat percutiebat. Quos volebat exal- 
tabat et quos \ volebat humiliabat. Item convenire possunt sibi 
versus quos supra posui : 

Asperius nichil est humili, cum surgit in altum : 

2 5 cuncta ferit, dum cuncta timet, desevit in oranes, 

ut se posse putet ; nec belua sevior ulla est, 
quam servi rabies in libera terga furentis. 

Sub dominio enim suo durissimum erat vivere. Ideo dicit Eccle¬ 
siastes III: Vidi sub sole in loco iuditii impietatem et in loco iusti- 
30 tie iniquitatem. Item Ecclesiastes IIII : Vidi calumnias que sub 
sole geruntur, et lacrimas innocentium et consolatorem neminem, 
nec posse resistere violentie eorum cunctorum auxilio destitutos. 
Item Ecclesiastes V : Si videris calumnias egenorum et violenta 

iuditia et subverti iustitiam in provincia, non mireris super hoc 
negotio, quia excelso alius excelsior est, et super hos quoque eminen- 
tiores sunt alii, et insuper universe terre rex imperat servienti. 

Ista tria supradicta fiebant ministris provintialibus tempore 
fratris Helye. Calumniabantur, violenta iuditia eis inferebantur 5 
et iustitia in eorum provinciis subvertebatur. De duobus pri¬ 
mis habetur Deutero. XXVIII, ubi Moyses transgressoribus legis 
ista duo imprecatur: Omni tempore calumniam sustineas et oppri- 
maris violentia, nec habeas qui liberet te. De tertio manifestum 
est, ut vidi oculis meis, quod Helyas habebat in qualibet provin- 10 
tia unum visitatorem qui stabat ibi per totum annum et circui- 
bat provintiam, ac si esset minister, et morabatur cum socio in 
quolibet loco XV diebus vel uno mense vel secundum suam volun- 
tatem plus et minus ; et erant provincie minores quam sint modo ; 
et quicumque volebat accusare ministrum suum, poterat et audie- 15 
batur. Et quicquid minister ordinabat in provincia sua, visitator 
totum poterat irritare et | addere et demere, prout sibi videbatur. 
Quapropter corda filiorum hominum implebantur malicia et con- 
temptu in vita sua, Ecclesiastes IX. Ministri vero qui boni erant 
perseverabant in bonitate sua, iuxta verbum quod scriptum est, 20 
Iob XVII : Tenebit iustus viam suam et mundis manibus addet 
fortitudinem. Recordabantur enim quod scriptum est : 

Necdum bella bonis, necdum certamina desunt, 
et cum quo pugnet mens pia semper habet. 


Verum Helyas potius mittebat visitatore^ qui essent exacto- -5 
res, quam qui essent correctores, et qui sollicitarent provincias et 
ministros ad tributa solvenda et munera largienda. Et si quis 
non dabat in ore eorum quippiam, sanctificabant super eum prelium, 
Michee III. Hinc est quod ministri provintiales tempore ilio 
suis expensis fecerunt fieri apud Assisium prò ecclesia beati Fran- 30 
cisci unam campanam grandem et pulchram atque sonoram, quam 
vidi, cum aliis V similibus ei, ex quibus tota vallis illa consonan- 
tia delectabili replebatur. Similiter, cum tempore novitiatus 

liabilarem in civitate Fanensi, supervenerunt duo fratres, qui ab 
Ungària unum grandem piscem pretiosum et salsum in sextoriis 
ligatum in somariis deportabant, quem vidi, et fratri Helye a 
ministro Ungàrie Assisium mittebatur. Ideo congruit Helye quod 
5 Samuel dixit Sauli, I Reg. IX : Et cuius erunt optima queque 
Israel ? Nonne libi et omni domui patris tui ? Item tempore ilio, 
procurante ministro, rex Ungarie misit Assisium magnam cup- 
pam auream, in qua capud beati Francisci honorabiliter servare- 
tur. Cum autem portabatur et in conventu Senensi quodam sero 
io in sacristia ad custodiendum | poneretur, quidam fratres, curio- 
sitate et levitate ducti, optimum vinum biberunt cum ea, volen- 
tes in posterum gloriari quod cum cuppa regis Ungàrie ipsi bibis- 
sent. Sed guardianus conventus Senensis, qui magnus zelator 
erat iustitie et honestatis amator, nomine Iohannettus, qui etiam 
15 de Assisio fuerat oriundus, cum cognovissset hec omnia, precepit 
refectorario, qui similiter frater Iohannettus de Belfort dicebatur, 
ut in sequenti prandio poneret coram quolibet illorum, qui cum 
cuppa biberat, unam ollam parvulam, nigram et tinctam, quam 
pignattam dicunt, in quibus oportuit eos bibere, vellent nollent, 
20 quatinus, si vellent in posterum gloriari quod cum cuppa regis 
Ungàrie quandoque iam biberant, possent similiter recordari 
quod, propter illam culpam, cum olla tincta bibissent. Hinc beatus 
Basilius in libro quem facit de operibus sex dierum, qui Grece 
Exameron» appellatur, dicit quod ante peccatum «erat rosa sine 
25 spina, postea autem pulcritudini huius floris spina coniugata est, 
ut iocundo voluptatis iuxta habeamus adiacentem tristitiam, 
rememorantes illius peccati propter quod terra nobis spinas ac 
tribulos oriri facere condemnata est ». 


Quod VI genera hominum leguntur clamasse ad Deum. 

Nota igitur propter predicta quod Dominus Ordini fratrum 
Minorum dicit in psalmo : Invoca me in die tribulationis, et eruarn 
te, et honorificabis me. Cui respondet: In tribulatione mea invocavi 
Dominum et ad Deum meum clamavi. Et exaudivit de tempio sancto 

suo vocem me am, et clamor meus in conspectu eius introivit in aures 
eius. Nota etiam quod VI genera hominum leguntur clamasse 
ad Deum et exauditi fuerunt || iuxta illud quod ait Iere. XXXIII : 
Clama ad me, et exaudiam te et annuntiabo tibi grandia et firma 
que nescis. 5 

Primi fuerunt filii Israel, qui Pharaoni in Egypto serviebant 
in magna miseria. De quibus Dominus Moysi ait, Exo. Ili : Vidi 
afflictionem populi mei in Egypto et clamorem eius audivi propter 
duritiam eorum qui presunt operibus. Et sciens dolorem eius descendi, 
ut liberem eum de manibus Egyptiorum. Clamor ergo filiorum Israel io 
venit ad me, vidique afflictionem eorum, qua ab Egyptiis opprimun- 
tur. Hinc Psalmista ait : Clamaverunt ad Dominum, cum tribula- 
rentur, et de necessitatibus eorum liberavit eos. 

Secundi fuerunt similiter filii Israel, quando post mortem 
Salomonis voluerunt quod Roboam filius eius alleviaret iugum 15 
durissimum patris sui, quod populo imposuerat, et noluit eos 
audire, immo, spreto consilio seniorum (de quibus dicitur, Iob 
XII : In antiquis est sapientia et in multo tempore prudentia ), 
adhibuit consilium iuvenum, de quibus dicitur, Eccli. Vili : 
Cum fatuis consilium non habeas; non enim poterunt diligere nisi 20 
que eis placent. Responditque Roboam populo secundum consi¬ 
lium quod iuvenes sibi dederant, et ita avertit gentem consilio 
suo et fecit imperium bipertitum, eo quod de imperio patris sui 
durissimo diminuere noluit, III Reg. XII et Eccli. XLVII. 


De tribus stultitiis filii Salomonis. 2 5 

De sermone moderando. Ieronimus : « Vide quid lenitas sermonis, quid aspe- 
ritas fecerit. Salveris laborator ! ». 

Exemplum illius qui dixit se medicum esse verborum. 


Considera triplicem stultitiam filii Salomonis. Primam, quia, 
cum esset stultus, reputabat se sapientem. Et talis est consuetudo 3° 
stultorum. Unde Ecclesiastes X : Sed et in via stultus ambulans, 
cum ipse insipiens sit, omnes stultos extimat. Item Prover. XXVI : 
Sapientior sibi piger videtur VII viris loquentibus sententias. 

Secundam, quia, ut se commendare posset, patrem suum 
vilificabat dicens, | III Reg. XII : Minimus digitus meus grossior 
est dorso patris mei. Ideo dicit Ys. XXXII : Stultus enim fatua 
loquetur, et cor eius faciet iniquitatem. Item Eccle. X : Labia insi¬ 
ti pientis precipitabunt eum. Initium verborum eius stultitia, et novis- 
simum oris illius error pessimus. Stultus verba multiplicat. Et 
ideo dicit Sapiens, Prover. XXVI : Qui imponit stulto silentìum 
iras mitigat. Item Prover. XVII : Stultus quoque, si tacuerit, sapiens 
reputabitur, et si compressero labia sua, intelligens. Item Eccli. 
10 III: Ne glorieris in contumelia patris fui; non est enim tibi gloria, 
sed confusio. Gloria enim hominis ex honore patris sui, et dedecus 
filii pater sine honore. 

Tertiam stultitiam considerare potes hominis istius, scilicet 
Roboam, quia, relieto consilio senum, plus acceptavit consilium 
*5 iuvenum, de quibus iam dictum est, et oblivioni tradidit quod a 
patre didicerat, Prover. XXVII : Laudet te alienus, et non os 
tuum, extraneus, et non labia tua. Item et hoc didicerat quod 
implere contempsit, Prover. XV : Responsio molli s frangit ir am, 
sermo durus suscilat furorem. Item Eccli. VI : Verbuni dulce multi¬ 
lo plicat amicos et mitigat inimicos. Item Prover. XVII: Qui mode- 
ratur sermones suos, doctus et prudens est. Quod Gedeon fecisse 
dignoscitur, Iudic. Vili. Et etiam Dominus pluries hoc fecit, ut 
habetur Io. VI : Hoc vos scandali$at ? Si ergo et cet. Item Io. X : 
Nonne scriptum est in lege vestra et cet. Ideo dicit Ecclesiasticus 
25 XXXVI : Si est lingua curationis, est et mitigationis et misericordie. 
Non est vir illius secundum filios hominum. 


De duritia cordi? Immani et de voluntate divina. 

De isto clamore potest dici illud psalmi : Clamaverunt, nec 
erat qui salvos faceret, ad Dominum, nec exaudivit eos. Quare hoc ? 

30 Ratio assignatur III Reg. XII : Et non adquievit rex populo, 
quoniam aversatus eum fuerat Dominus, ut suscitaret verbum suum 
quod locutus fuerat in manu Achie Sylonite ad Ieroboam filium 
Kabath. Simile habetur de filiis Hely, quos pater corripiebat, 

I Reg. II : Et non audierunt vacem patris sui, quia voluit Deus 
occidere eos. Simile etiam de Pharaone, qui Moysen et Aaron 
audire contempsit, Exo. VII : Ego indurato cor eius et multipli- 
cabo signa et ostenta mea in terra Egypti, et non audiet vos. Item 
Exo. XXXIII: Miserebor cui voluero et clemens ero in quem tnichi 5 
placuerit. Ideo dicit Apostolus, ad Ro. IX : Ergo cuius vult mise- 
retur et quem vult indurai. Simile etiam de Saule, de quo Domi- 
nus dixit Samueli, I Reg. XVI : Usquequo tu luges Saul, cum 
ego proiecerim eum, ne regnet super Israel ? Simile de Xabal, 
qui filius erat Iìelial, ita quod nevio £oterat ei loqui, ut habetur I io 
Reg. XXV. Roboam quoque rudis fuit et corde pavido, ut dicitur 

II Paralipo. XIII, et propter duriciam cordis sui, et quia stultus 
erat, non audivit populum deprecantem nec adquievit populi pre- 
cibus. Erat enim voluntas Dei ut compleretur sermo eius et cet. 
Ideo Dominus dicit, Ys. XLVI : Consilium meurn stabit, et omnis i? 
voluntas mea fiet. Item Ecclesiastes VII : Considera opera Dei, 
quod nemo possit corrigere quem ille despexerit. Quod accidit 
omnibus supradictis et specialiter Heliu Buzite, quem dicunt 
Balaam fuisse filium Beor ariolum, de quo habetur Numeri XXII 

et XXIII et XXIIII. Qui quamvis dixerit : Moriatur anima mea 20 
morte iustorum et fiant novissima mea horum similia, tamen gla¬ 
dio filiorum Israel fuit occisus, ut habetur Iosue XIII, quia non 
solum quorum vitam laudaverat imitari contempsit, verum etiam 
rforuit Balach mittere scandalum cor am filiis Israel, edere et for-\ 
vicari, ut habetur Apoc. II et Numeri XXV. Hunc Deus despexit, 25 
ut habetur Iob XXXVIII, dicens ad Iob : Quis est iste involvens 
sententias sermonibus imperitis? Ideo dicit Sapiens, Prover. XXVI : 

Qui imponit stulto silentium iras mitigai. Item prò omnibus supra¬ 
dictis dici potest illud Eccli. Ili: Cor durum male habebit in novis¬ 
simo. Quibus associari potest pessimus ille Helyas, cuius occa- 30 
sione diximus supraposita. Cor durum non habuit Iob, qui dixit, 
XXIII : Deus mollivit cor meum et Omnipotens conturbava me. 

De Domino salvatore. 

Tertii qui clamaverunt ad Deum fuerunt sancti patres exi- 
stentes in limbo. De quorum clamore potest dici illud Neemie 
IX : In tempore tribulationis sue clamaverunt ad te, et tu de celo 
5 exaudisti eos et secundum miserationes tuas multas dedisti eis salva¬ 
tores, qui salvarent eos de manu hostium suorum. Ex quibus sal- 
vatoribus precipuus fuit filius Dei, de quo dicitur, Io. 1111 : 
Sciimis quia hic est vere salvator mundi. Huic congruere potest 
quod dicitur 1111 Reg. XIII: Dedit Dominus Israeli salvatorem, 
10 et liberatus est de manu regis Syrie. Iste fuit salvator qui salvum 
fecit populum suum a peccatis eorum, Mat. I. Iste fuit salvator qui 
eduxit sanctos patres de lacu miserie et de luto fecis, iuxta verbum 
quod scriptum est, Zacharie IX: Tu quoque in sanguine testamenti 
tui emisisti vinctos tuos de lacu in quo non est aqua. 

Quarti qui clamaverunt fuerunt hi qui convertebantur in 
primitiva Ecclesia, de quibus dicitur, Act. VI, quod factum est 
murmur Grecorum adversus Hebreos, eó quod despicerentur in mini- 
sterio cotidiano vidue eorum. Et XII apostoli invenerunt remedium 
faciendo eligi VII diacones, quos || constituerunt super opus 
20 illud prò quo murmur oriebatur. De isto clamore potest dici illud 
Iere., Tre. II : Clamavit cor eorum ad Dominum super muros filie 
Syon. 

Quinti qui clamaverunt fuerunt similiter in primitiva Eccle¬ 
sia, eo quod quidam dogmatÌ5abant quod, si saivari volebant, 
*5 oportebat eos legem et Evangelium et cum baptismo circumci- 
sionem servare. De quibus habetur Act. XV. Sed cito habuerunt 
remedium, quia Petrus dixit: Quid temptatis Deum imponere iugum 
super cervicem discipulorum , quod neque patres nostri neque nos 
portare poiuimus ? Sed per gratiam Domini lesu Christi credimus 
3° saivari quemadmodum et illi. Postea difhnitum fuit litigium hoc 
modo : Vistmi est enim Spiritili Sancto et nobis nichil ultra impo¬ 
nere vobis oneris quam que necessaria sunt, ut abstineatis vos ab 
immolatis simulacrorum et sanguine et suffocato et fornicaiione. A 
quibus custodientes vos bene agetis. Valete! Ita dixerunt apostoli 

et seniores qui Ierosolimis erant. De clamore supradictorum qui 
in primitiva Ecclesia clamaverunt et conquesti sunt potest dici 
illud psalmi : Clamaverunt iusti, et Dominus exaudivit eos et ex 
omnibus tribulationibus eorum liberavit eos. 


De depositione fratris Helve per papam Gregorium nonum facta, et de elee- 5 
tione fratris Alberti Pisani in generalem ministrum, et de generali capi- 
tulo, qualiter debet fieri. 

Sexto et ultimo, clamavit Ordo fratrum Minorum ad Gre¬ 
gorium papam nonum, cum a pessimo Helya generali ministro 
multipliciter vexaretur. Et exaudivit papa Ordinem beati Fran- io 
cisci, Helyam pessimum deponendo. De isto clamore potest 
dici illud psalmi : Iste pauper (scilicet Ordo fratrum Minorum) 
clamavit, et Dominus exaudivit eum et de omnibus tribulationibus 
eius salvavit eum. Item : Clamabo ad Deum altissimum, Deum 
qui bene fecit michi. Misit de celo et liberavit me, dedit in oppro- 15 
brium conculcantes me. Item : Cognovi quia faciet Dominus iudi- 
tium inopis et vindictam pauperum. Item : Iudicabit pauperes 
populi et salvos faciet filios pauperum et humiliabit \ calumniato- 
rem. Quia liberabit pauperem a potente et pauperem cui non erat 
adiutor. Hoc ad litteram de Salvatore dictum fuit, de quo dicit 20 
Iob XXVI quod prudentia eius percussit superbum. Quod potest 
intelligi et de diabolo et de quolibet alio superbo a Deo humiliato. 
Ideo dicit Ys. LI : Numquid non tu percussisti superbum, vulne¬ 
rasti draconem ? Ubi nunc est furor tribulantis ? Ideo regratiatur 
sibi Psalmista : Fecisti iuditium meum et causam meam, sedes super 25 
thronum, qui iudicas iustitiam. Et factus est Dominus refugium 
pauperi, adiutor in oportunitatibus, in tribulatione. Et sperent in 
te qui noverunt nomen tuum, quoniam non dereliquisti querentes te, 
Domine. Item : Non est oblitus clamorem pauperum. Quoniam non 
in fìnem oblivio erit pauperis, patientia pauperum non peribit in 30 
finem. Tibi derelictus est pauper, orphano tu eris adiutor. Deside- 
rium pauperum exaudivit Dominus (scilicet quando fecit Helyam 
de ministerio deponi a papa Gregorio nono), preparationem cordis 

eorum audivit auris tua (scilicet quando ministri Ordinis et custo- 
des divinitus inspirati elegerunt bonum virum fratrem Albertum 
Pisanum in generalem ministrum Ordinis fratrum Minorum). Et 
ipsemet papa voces fratrum audivit, ut electio celerius habere- 
5 tur. Et cito concordaverunt iuxta verbum quod scriptum est, 
Osee I : Congregabuntur filli Inda et filli Israel pariter et ponent 
sibimet caput unum. Nota quod dicit filli Inda et filii Israel, 
quia in Ordine fratrum Minorum cismontani et ultramontani con¬ 
gregari pariter debent in uno generali capitulo et unum sibi eli- 
10 gere generalem ministrum, non per conspirationem et divisio- 
nem, quia de divisione scriptum est, Osee X : Divisum est cor 
eorum, nunc interi \bunt, sed per concordiam et inspirationem divi- 
nani, ut electionem subsequentis generalis ministri et boni pasto- 
ris divine voluntati committant, iuxta verbum quod scriptum 
15 est, Act. I : Tu, Domine, qui corda nosti omnium, ostende quem 
elegeris. Et tunc, si ita fecerint. Deus ex parte sua faciet quod 
faciendum videbit, iuxta illud : Voluntatem timentium se faciet 
et deprecationem eorum exaudiet. Dicit enim beatus Augustinus 
quod « impossibile est multorum preces non exaudiri ». Ideo dicit 
20 Ecclesiasticus X : In manu Dei potestas terre, et utilem rectorem 
in tempore suscitabit super illam. Dominatur enim Excelsus in regno 
hominum et cuicumque voluerit dabit illud et humilimum hominem 
constituet super illud, Dan. IIIL Si autem per privatami amo- 
rem et per sagacitatem et conspirationem malitiosam eligere volue- 
25 rint et non secundum Deum et Ordinis utilitatem, tunc insuspi- 
cabilis non portabit dyadema, Eccli. XI, sed homo quem sibi fìnxe- 
runt et privato amore et fraudulenter et malitiose elegerunt. Et 
tunc dicet ille de quo scriptum est, Prover. Vili: Per me reges 
regnant, et legum conditores insta decernunt. Per me principes impe¬ 
lo rant, et potentes decernunt iustitiam : Ipsi regnaverunt, et non ex 
me; principes extiterunt, et non cognovi, Osee Vili. Nani aliquando 
regnare facit hominem ypocritam propter peccata populi, ut liabe- 
tur Iob XXXIII 1 . Aliquando propter peccata terre multi principes 
eius, Prover. XXVIII. Aliquando propter peccata regis ipse rex 
35 removetur a regno, sicut accidit Sauli, quem amovit Deus a 
facie sua, ut habetur I Reg. XVI et II Reg. VII et Act. XIII. 

Ideo dicit ipse Dominus, Osee XIII : Dabo tibi regem in furore 
meo et | auferam in indignatione tnea. Sic etiam accidit Helye 
pessimo, quem papa Gregorius nonus absolvit, ne esset generalis 
minister, eó quod Ordinis beati Francisci esset maximus dissi- 
pator, nec non et Ordinis dominium, contra ministrorum provin- 5 
tialium et custodum, ad quos secundum regulam spectat electio, 
voluntatem violenter et fraudulenter tenere volebat. Sed dicit 
Sapiens in Proverbiis XII : Non roborabitur homo ex inipietate, 
quia, sicut dicit Abacuch II, quomodo vinum potantem decipit, 
sic erit vir superbus et non decorabitur . Item Prover. XVI : Con- 10 
tritionem precedit superbia, et ante ruinani exaltatur spiritus. Item 
Prover. XVIII : Antequam conteratur, exaltatur cor hominis, et 
antequam glorificetur, humiliatur. 


Quod conservalo religionum est frequens mutatio prelatorum, triplici de 

causa. 15 

Quod a Scriptura divina precipitur ne prelati subditos affligant nec eis mala 
inferant. 

Notandum quod conservatio religionum est frequens mutatio 
prelatorum, triplici de causa. Prima, ne nimis insolescant, si 
diu prefuerint, ut patet in abbatibus Ordinis sancti Benedicti, 20 
qui, quia quousque vivunt durant et non deponuntur, vilificant 
subditos suos et tantum reputant eos quantum quintam rotam 
plaustri, que nichil est ; et abbates cum secularibus carnes man- 
ducant, monachi vero in refectorio legumina comedunt. Et alia 
multa incomoda et disconvenientia faciunt erga subditos suos, 25 
que non sunt facienda, cum ipsi velint splendide vivere et in 
maxima libertate. Et quod subditos non affligant nec eis mala 
inferant, a Scriptura divina precipitur et a natura et a curiali- 
tate humana et ab exemplo Patris et Filii et etiam Spiritus Sancti. 

A Scriptura divina precipitur, Deutero. XVII, de rege Iudaici 30 
populi, quod non elevetur cor eius in superbiam super fratres suos, 
neque || declinet in dexteram partem vel sinistram. Item, Eccli. 

X, dicitur de prelato : In medio fratrum rector illorum in honore. 

Nota quod dicit : in medio, non in angulo, non in latibulis, ut 
faciunt hi qui segregant semet ipsos, animales, spiritum non haben- 
tes, ut dicitur Iude II. Unde, super ilio loco. Io. XX : Stetit Tesus 
in medio discipulorum suorum, dicit beatus Bernardus : « Falleris, 
5 Thoma, faleris, si videre Deum speras ab apostolo rum collegio 
separatus. Non amat veritas angulum, non ei diversoria placent. 
In medio stat, communi vita, communi disciplina, communibus 
studiis delectatur ». Item Eccli. XXXII : Rectorem te posue- 
runt: noli extolli, esto in illis quasi unus ex ipsis. Nota quod dicit: 
io te posuerunt, quia prelatus a subditis eligi debet. Nam qui pote- 
statem sibi assumit iniuste, odietur, Eccli. XX. Quod patuit in 
Abymelech filio Gedeonis, de quo habetur Iudicum IX, et in 
Absalon et Adonia. Nota etiam quod dicit: noli extolli. Quod 
male servavit Adonias filius Aggyth, qui elevabatur dicens : Ego 
*3 regnabo, III Reg. I. Sed dicitur, Iere. XXII : Numquid regnabis, 
quoniam confers te cedro ? Certe non regnavit Adonias, quia Salo¬ 
mon frater suus, ex voluntate divina, et patris sui David habuit 
regnum et fecit eum interfìci. Ideo dicitur, Eccli. XI : In die 
honoris tui ne extollaris. Quod male servavit Herodes, de quo 
20 habetur, Act. XII, quod statuto die vestitus veste regia sedit prò 
tribunali et contionabatur ad eos ; populus autem acclamabat Dei 
voces et non hominis. Confestim autem percussit eum angelus Domini, 
eo quod non dedisset honorem Deo, et consumptus a vermibus expi- 
ravit. Ideo dicit Eccli. XI : In vestitu non glorieris unquam nec 
2 5 in die honoris tui extollaris. | Item Eccli. X : Noli te exlollere iti 
jadendo opere tuo. Sed dicitur de malo prelato, Abdie I : Superbia 
cordis tui ex tuli t te. 


Quod singularitas est vitanda et cotnmunitas diligenda. 

Item a natura precipitur ut diligatur proximus, quia natura- 
30 liter omne animai diligit simile sibi, sic et omnis homo proximum 
sibi. Omnis caro ad similem sui coniungetur, et omnis homo simili 
sui sociabitur, Eccli. XIII. Item Eccli. XVII : Mandavit illis 
unicuique de proximo suo. Ideo dicit Io., prima 4 : Hoc manda- 

timi habemus a Deo, ut qui diligit Deum diligat et fratrem suum. 

A curialitate humana etiam habetur quod proximus diligi 
debet. Caritas enim et curialitas sorores sunt. Caritas non querit 
que sua sunt, prima ad Cor. XIII, et curialitas aliis consuevit 
impendi. Ideo dicit Sapiens, Prover. XII: Qui negligit damnum 5 
propter amicum, iustus est. 

De curialitate cuiusdam regis Anglie. 

De curialitate habes exemplum cuiusdam regis Anglie, qui 
cum esset in nemore cum militibus iuxta fontem et cenare debe- 
ret, allatum est ei vasculum vini, quod illi de Tuscia flasconem io 
dicunt, Lombardi vero botacium. Cumque quesisset utrum plus 
de vino adesset, et responsum ei fuisset quod non, dixit : « Suf- 
ficienter habemus prò omnibus ». Et quod in vasculo erat effu- 
dit in fontem dicens : « Omnes communiter bibant ». Et magna 
fuit curialitas reputata. Non sic facit avarus qui in Ecclesia- 15 
stico dicit, XI : Inveni requiem michi, et nunc manducabo de bonis 
meis solus. Non sic faciunt illi prelati qui coram subditis et 
cum eis in eadem domo comedentibus panem albissimum come- 
dunt et optimum vinum et precipuum bibunt et nichil dant peni- 
tus subditis suis ; que rusticitas maxima reputatur. Sic etiam de 20 
aliis comestibilibus faciunt. Ideo dicit Sapiens, Prover. 11 II : 
Comedunt panem impietatis et vinum iniquitatis | bibunt. Subditi 
etiam pessimum panem habebunt de quo habetur, Eccli. XXXI : 

In nequissimo pane murmurabit civitas, et testimonium nequitie 
illius veruni est. Item vinum precipuum bibunt aliqui prelati coram 25 
subditis et non dant eis, qui ita libenter biberent sicut ipsi, cum 
omnes gule sint sorores. Certe isti tales qui ita faciunt non sunt 
Anglici, qui soliti sunt dicere : « Ge bi a vo ». Quod est dicere : 

« Oportet vos tantum bibere, quantum ego bibi ». Et quamvis 
dicatur, Eccli. XXXI : Diligentes in vino noli provocare, multos 30 
enim exterminavit vinum, et Hester I : Non erat qui nolentes coge- 
ret ad bibendum, tamen curialitatem maximam credunt Anglici 
tacere, quod libenter bibunt et aliis dant libenter. Sed prelati nostri 

temporis, qui Lombardi sunt, libenter volunt sibi que gula et 
appetitus requirit, et aliis dare nolunt ; que maxima rusticitas 
reputatur. Ideo dicit Ecclesiasticus 31: Intellige que sunt proximi 
tui ex te ipso. Item Lue. VI : Prout vultis ut faciant vobis homines, 

5 et vos facite illis similiter. Item Levitici XXV : Time Deum tuum, 
ut vivere possit frater tuus apud te. Item Neemie Vili : Mittite 
partes eis qui non preparaverunt sibi. Item Act. II : Omnes enim 
qui credebant erant pariter et habebant omnia communia et divi- 
debant illa omnibus, prout cuique opus erat. Sed hodie non fit 
10 ita; immo : Habenti dabitur, et abundabit, Lue. XIX. Unde, cum 
in Ordine Cystersiensi quidam novitius, audiente magistro, di- 
xisset: « Meum est», et reprehensus a magistro suo fuisset: 

Nil proprium, procul hec ! Vivis communia queque, 
respondit novitius : 

15 Sic loquimur, sed non utimur communibus eque. 

Ideo dicit Eccli. V: Si est tibi intellectus, responde proximo. Revera 
nostris temporibus videtur impleta maledictio illa quam trans- 
gressoribus legis Moyses imprecatur; ait enim, Deutero. XXVIII : 
Bos tuus immoletur coram te, et non comedas | ex eo. Ideo divina 
20 Scriptura misero guloso, qui partem suam et aliorum comedit, 
taliter comminatur, Iob XX : Panis eius in utero illius vertetur in 
fel aspidum intrinsecus. Divitias quas devoravit evomet, et de ventre 
eius extrahet eas Deus. 

Ab exemplo patris celestis habent prelati quod subditos non 
25 affligant neque contemnant. Deus enim pater, cui potentia attri- 
buitur, potentes non abicit, cum et ipse sit potens, Iob XXXVI. 
Deus enim pusillum et magnum ipse fecit, et equaliter cura est 
illi de omnibus, Sap. VI. Ideo dicit Malachias II : Numquid non 
pater unus omnium nostrum? Numquid non Deus unus creavit nos? 
30 Quare ergo despicit unusquisque nostrum fratrem suum, violans 
pactum patrum nostrorum? Ideo prelato dicit Ecclesiasticus II 11 : 
Noli esse sicut leo in domo tua, evertens domesticos tuos et oppri- 
mens subiectos tibi. Quod quia prelati audire contemnunt, ideo 

de eis conqueritur Dominus, Eze. XXXIIII : Cum austeritate 
imperdbatis eis et cum potentia. Et ibidem multa dicit Dominus 
superius et inferius de malis et incomodis que faciunt mali pre¬ 
lati subditis suis. 

Ab exemplo etiam filii Dei habent prelati quod debent dilige- 5 
re subditos suos. Nam filius Dei dicit, Io. X : Ego sum pastor bonus. 
Bonus pastor animam suam ponit prò ovibus suis. Sic et prelatus 
prò subditis sibi commissis tacere debet, quia Dominus dicit, Io. 
XIII : Exemplum enim dedi vobis, ut, quemadmodum ego feci, 
ita et vos faciatis. Hoc faciebat Apostolus, qui dicebat, II Cor. io 
XII : Ego autem libentissime impendam et superimpendar ego ipse 
prò animabus vestris, licet plus vos diligens minus diligar. Hoc 
etiam fecit sanctus Paulinus Nolane civitatis episcopus, qui se 
ipsum dedit, ut prò filio vidue in Affrica venderetur. De quo in 
principio tertii libri Dialogorum Gregorius narrat. || Hoc si- >5 
militer Sanctulus presbiter fecit, de quo beatus Gregorius, in IIII 
libro Dialogorum, narrat quod exposuit se morti, ut quemdam 
diaconem a morte eriperet, quem Longobardi volebant occidere. 
Cumque Longobardi circa Sanctulum fecissent spectaculum et 
fortissimus spiculator eorum spatam elevasset ad amputandum 20 
Sanctulo caput, dixit presbiter Sanctulus : « Sancte Iohannes, 
suscipe illam ! ». Et statim cepit manus eius cum gladio obri- 
gescere et brachium eius factum est aridum, nec potuit illud cum 
ense deponere, sed stabat attonitus et stupefactus ; et omnes Lon¬ 
gobardi, qui hec videbant, ultra quam credi potest admirabantur. 25 
Cum autem rogarent Sanctulum quod rogaret Deum suum et 
Iohannem Baptistam, ut carnifex sanaretur, dixit quod tali pacto 
rogaret, si vellet promittere et iurare quod de cetero cum brachio 
ilio nullum Christianum occideret. Fecit quod dixerat, et statim 
fuit pristine redditus sanitati. Longobardi vero, cum vidissent 30 
hec omnia, erga Sanctulum et Iohannem Baptistam postea de- 
votiores fuerunt. Nam prius eum in devotione habebant, eo quod 
oleum coram eis multiplicasset in preio. Fecit Sanctulus quod Io- 
hannes dicit, prima III: In hoc cognovimus caritatem Dei, quoniam 
ille prò nobis animam suam posuit, et nos debemus prò fratribus 35 
animas povere. Sed dicit beatus Gregorius: « Qui non dat substan- 

tiamsuam, quomodo » (sive «quando») « dabit animam suam ? ». 
Ideo subdit Io. Ili : Qui habuerit substantiam mundi huius et 
viderit fratrem suum necessitatem habere et clauserit viscera sua ab 
eo, quomodo caritas Dei manet in eo ? Filioli mei, \ non diligamus 
5 verbo neque lingua, sed opere et ventate. Item fecit Sanctulus quod 
docet Sapiens in Prover. XXIIII: Erue eos qui ducuntur ad mor¬ 
tegli, et qui trahuntur ad interitum liberare non cesses. Si dixeris : Vi- 
res non suppetunt, qui inspector est cordis, ipse intelligit, et servato- 
rem anime tue nichil fallit, reddetque homini iuxta opera sua. Hoc 
10 similiter beatus Nicholaus fecit, quando liberavit et eripuit stra- 
tilates qui ducebantur ad mortem. Isti fuerunt tres milites 
innocentes, qui occidebantur iniuste. Liberavit etiam tres prin- 
cipes de manibus prefecti et imperatoris Constantini, qui similiter 
interfecti fuissent. Ideo potuit dicere beatus Nicholaus verbum 
J 5 Iob XXIX: Conterebam molas iniqui et de dentibus illius aufere- 
barn predam. 

Porro filius Dei de se dicit, Lue. XIX: Venit enim filius homi- 
nis querere et salvum facere quod perierat. Prelati vero nostri tem- 
poris prò maiori parte veniunt, ut furentur et mactent et perdant, 
20 ut habetur Io. X. Et qui optimus in eis est, quasi paliurus, et qui 
rectus, quasi spina de sepe, ut dicit Micheas VII. Et si quis modo 
vellet facere dialogum prelatorum, ut fecit Gregorius, potius feces 
invenire posset quam sanctos prelatos; periit enim sanctus de terra 
et rectus in hominibus non est, ut dicit Micheas VII. Item filius 
25 Dei dicit quod non venit ministrari, sed ministrare et dare animam 
suam redemptionem prò multis, Mat. XX. Et, Lue. XXII, dicit : 
Ego autem in medio vestrum sum sicut qui minislrat. Quod pre- 
fìguratum fuit II Reg. VI, ubi dicitur quod, quando David cum 
populo Israel deducebant archam federis Domini in iubilo, quam- 
30 vis esset rex, circumstante exercitu non fecit sibi ministrari, sed 
potius | ministrabat, et partitus est universe multitudini Israel, 
tam viro quam mulieri, singulis colliridam panis unam et assaturam 
bubule carnis unam et similam frixam oleo. Et abiit omnis populus, 
unusquisque in domum suam. Et ex hac humilitate despexit eum 
35 Michol filia Saul, uxor sua. Sic sinagoga Iudeorum Christum 
despexit, prò eo quod semel ipsum exinanivit formam servi acci- 

piens, in similitudine hominum factus et habitu inventus ut homo; 
humiliavit semet ipsum factus obediens usque ad mortem, mortem 
autem crucis, Philipen. II. Ideo ad laudem eius cantatur in 
prosa : 

Hic est David patriarcha 5 

nudus saltans coram archa, 
sese vilem reputans. 

Dixitque David ad Michel: Vivit Dominus, quia ludam ante Domi¬ 
nimi, qui elegit me potius quarti patrem tuum et quam omnem domum 
eius, et precepit michi ut essem dux super populuni Domini in Israel. 

Et ludam et vilior favi plus quam factus sum, et ero humilis in oculis 
meis. Ubi dicit beatus Gregorius : « Quem enim non extolleret ora Gregorius 
leonum frangere, ursorum brachia superare, despectis prioribus 
fratribus eligi, reprobato rege ad regni gubemacula inungi, timen- 
dum cunctis uno lapide Goliam stemere, extinctis allophilis nume- J 5 
rosa preputia reportare, regnum ex promissione percipere cunc- 
tumque Israeliticum populum sine ulla postmodum contradic- 
tione possidere ? ». Et tamen in cunctis se despicit qui in suis 
oculis humilem se esse confitetur. Sic et tu, exemplo David 
et Christi, humilia valde spiritum tuum, sciens quoniam « quan- 20 
tumeumque te humiliaveris, humilior Christo non eris », ut dicit 
Augustinus. Ideo dicit Ecclesiasticus III : Quanto magnus es, humi¬ 
lia te in omnibus, et \ coram Deo invenies gratiam et etiam gloriam. 

Dicitur enim in Iob XXII : Qui humiliatus fuerit, erit in gloria, 
et qui inclinaverit oculos suos, ipse salvabitur. 2 5 

Igitur exemplo Christi prelati ministrare debent subditis suis. 

Quod in Ordine Petri Peccatoris bene fit, quia diebus ieiuniorum 
ad collationem priores subditis suis propinant, in memoriam exem- 
pli Dominici, ut ostendatur veruni esse quod Dominus dixit, 
quoniam maior est qui recumbit quam qui ministrat. Ordinis 3 ° 
autem Petri Peccatoris capud est Ravenne in Sancta Maria in 
Portu. Cuius Ordinis etiam est Sancta Felicula in episcopati! 

Parmensi prope Montilium et plures alie domus in diversis parti- 
bus mundi. In regula quoque beati Francisci dicitur quod «ita 
debet esse, quod ministri sint servi omnium fratrum ». Nota : 35 

quod dictum est de Michol filia Saul in fine capituli de quo sum- 
psimus supradicta, II Reg. VI, quod non est ei natus filius usque 
ad diem mortis sue, in figura factum fuit, quia sinagoge Iudeorum, 
que Christum humiliatum despexit, proles spiritualis non nascetur, 
5 quousque Iudaismus totaliter moriatur. Sic et prelatis accidet, 
illis dico qui exemplo filii Dei humiliari nolunt. De quibus scriptum 
est, Mat. XXIII : Dicunt enim et non faciunt. Alligant onera gravia 
et importabilia et imponunt in humeros hominum, digito autern suo 
nolunt ea movere ; ubi dicit Crisostomus : « Vis apparere et esse 
10 sanctus ? Circa vitam tuam austerus esto, circa aliorum beni- 
gnus. Audiant te homines gravia facientem et parva mandantem ». 
Ideo de Iulio Cesare legitur quod nunquam dicebat militibus suis : 

• Ite et facite hoc», sed : «Eamus et faciamus hoc». Unde Ambro- 
sius I ait : « Libenter facit inferior quod videt a potiore fieri ». 
r 5 Ideo congruit huic loco quod legitur Iudicum IX: Quod me vidistis 
facere, cito facite. Item in Io. habetur, II, quod mater Iesu dixit 
ministris : Quodcumque dixerit vobis facite. Sed miseri potius vo- 
lunt esse imitatores Phariseorum quam Dei. Nam de Deo scriptum 
est, Ephe. V : Estote imitatores Dei sicut filii karissimi et ambu- 
20 late in dilectione, sicut et Christus dilexit nos et tradidit semet 
ipsum prò nobis oblationem et hostiam Deo in odorem suavitatis. 
De Phariseis Dominus dicit, Mat. XXIII, quod amant primos 
recubitus in cenis et cetera que secuntur. Quod ad litteram prelati 
nostri temporis cotidie faciunt, quando possunt, cum Dominus 
25 dicat. Lue. XIIII : Vade, recumbe in novissimo loco. Quod beatus 
Bernardus in expositione Canticorum sufficienter exponit. 

Item filius Dei assimilavi se galline pullos habenti. Cuius 
natura talis est, quia amore filiorum infirmatur. Sic et prelatus 
facere debet amore subditorum, qui filii sui sunt. Unde Aposto- 
30 lus, II ad Cor. XI: Quis infirmatur, et ego non infirmor? Sed de 
malo prelato dicitur, Iob XXXIX : Duratur ad filios suos, quasi 
non sint sui. Sed dicitur, Eccli. Ili : Cor durum male habebit in 
novissimo. Iuditium enim durissimum in his qui presunt fiet, 
Sap. VI. 

35 Item gallina filios suos ferventer defendit. Sic et Deus facit, 
et prelatus facere debet. Ideo dicit Sapiens, Pro ver. XXII : Non 

facias violentiam pauperi, quia pauper est, neque conteras egenum 
in porta, quia Dominus iudicabit causam eius et configet eos qui 
confixerunt ammani eius. Item Prover. XXIII : Ne attin\gas 
terminos parvulorum et agrum pupillorum ne introeas. Propinquus 
enim illorum fortis est, et ipse iudicabit contra te causam illorum. 5 
Propinquus enim parvulorum est filius Dei, de quo dicit Aposto- 
lus, ad Heb. II: Quia enim pueri communicaverunt carni et san¬ 
guini, et ipse similiter participavit eisdem, ut per mortem destrue- 
ret eum qui habebat mortis imperium, id est diabolum, et liberaret 
eos qui timore mortis per totani vitam obnoxii erant servituti. Nota 10 
quod diabolus est milvus, contra quem specialiter gallina pugnat 
et pullos defendit. Nota etiam quod, quando pulii parvi sunt et 
sub custodia matris, impugnantur et persecuntur a milvo, quando 
vero sunt grandes et absque matris custodia, impugnantur et 
persecuntur a vulpe, que est animai fetidum et fraudulentum. I 5 
Per vulpem enim vel diabolus vel tyrannus potest intelligi. Unde 
Dominus appellavit Herodem vulpem, Lue. XIII : Ite et dicite 
vulpi illi et cet. 

Item gallina omnes filios suos, qui vadunt ad eam, sub alas 
suas congregat nec aliquem repellit. Sic et Deus facit, et prelatus 20 
facere debet. Ideo orat Propheta dicens: Sub umbra alarum tua- 
rum protege me. Quod facit Deus libenter, sed miseri peccatores 
nolunt ad eum accedere, cum dicat Propheta : Accedile ad eum 
et illuminamini, et facies vestre non confundentur. Item cum vocet 
eos dicens : Venite, filii, audite me, timorem Domini docebo vos. 2 5 
Et iterum : Venite ad me omnes, Mat. XI. Item Io. VI : Eum qui 
venit ad me non eitiam foras. Et ideo conqueritur de eis Dominus, 
Mat. XXIII: Quotiens volui congregare filios tuos, quemadmodum 
gallina congregat pullos suos sub alas, et noluisti. Sed miseri 
peccatores cognoscent stultitiam suam in die iuditii, quando 30 
eam non poterunt emendare. Tunc, sicut | dicit Micheas III, 
clamabunt ad Dominum, et non exaudiet eos et abscondet faciem 
suam ab eis in tempore ilio, sicut nequiter egerunt in adinventionibus 
suis. Item Deutero. XXXII: Abscondam faciem meam ab eis et 
considerabo novissima eorum. Item Iere. XVIII : Dorsum et non 35 
faciem ostendam eis in die perditionis eorum. Item Prover. I : Quia 

vocavi, et renuistis, extendi manum tneam, et non fuit qui aspiceret, 
despexistis omne consilium menni et increpationes meas neglexistis, 
ego quoque in interilu vestro ridebo et subsannabo, cunt vobis quod 
timebatis advenerit, cum irruerit repentina calamitas et interitus 
5 quasi tempestas ingruerit, quando venerit super vos tribulatio et 
angustia; tunc invocabunt, et non exaudiam, mane consurgent et 
non invenient me, eó quod exosam habuerint disciplinam, et timo- 
rem Domini non susceperint, nec acquieverint consilio meo, et detra- 
xerint universe correctioni mee. Item prò prelatis et subditis 
io dicit Apostolus, ad Ro. XV : Debemus autem nos firmiores imbe- 
cillitates infirmorum sustinere et non nobis piacere, et infra : Prop- 
ter quod suscipite invicem, sicut et Christus suscepit nos in honorem 
Dei. 

Item quarta proprietas galline pullos habentis est ut inven- 
15 tum granum non occultet, immo vociferatur et clamat, ut filii 
congregentur ad eam. Quibus congregatis, proicit ante eos gra¬ 
num inventum nec discemit inter album et nigrum et rubeum, 
sed omnibus exponit communiter. Sic et Deus communiter quedam 
sua bona largitur malis et bonis, ut ad diligendum ipsum tam 
20 boni quam mali ferventius animentur. Unde dicitur, Mat. V, 
quod solem suum oriri facit super bonos et malos et pluvit super 
iustos et iniustos. Item Sap. VI : Pusillum et magnum ipse fecit, 
et equaliter est illi cura de omnibus. Ideo miratur beatus Petrus 
in Actibus | dicens, X : In ventate comperi quoniam non est per- 
25 sonarum acceptor Deus, sed in ornili gente qui timet eum et operatur 
iustitiam acceptus est illi. Idem dixit Iosaphath rex Iuda, II Para- 
lipo. XIX : Non est enim apud Dominimi Deum nostrum iniquitas 
nec personarum acceptio nec cupido munerum. Prelati vero nostri 
temporis non equaliter subditos suos diligunt, sed privato amore, 
30 et aliquos reputant filios, aliquos vero privignos sive fìliastros, et 
quibus hodie in comestibilibus bene faciunt, cras etiam eisdem si- 
militer bene facere non desistunt. Alii vero, qui cantant invita- 
torium, et quorum est refectorium, semper musant et musitant 
et murmurant et dicunt : 

35 Dente timetur aper, defendunt cornua cervum ; 

imbelles dame, quid nisi preda sumus ? 

Quod est dicere : « Ad equum macillentum vadunt musce ». Intel- 

lectus autem supradictorura verborum talis describitur in Pro- 
ver. XIX: Divitie addunt amicos pluritnos; a paupere autem et 
hi quos habuerat separantur. Multi colunt personam potentis et 
amici sunt dona tribuentis. Fratres hominis pauptris oderunt eum, 5 
insuper et amici procul recesserunt ab eo. Et nota quod de verbis 
Domini parum curat prelatus qui singulari et privato amore ali- 
quos subditos diligit. Dicit enim ei Dominus, Lue. XIIII: Cum 
facis prandium aut cenam, noli vocare amicos tuos neque cognatos 
ncque fratres neque vicinos divites, ne forte et ipsi te reinvitent, et 10 
fiat tibi retributio. Sed, cum facis convivium, voca pauperes, debi- 
les, claudos et cecos, et beatus eris, quia non habent unde retribu- 
ere tibi. Retribuetur enim tibi in retribuiione iustorum. Hoc fecit 
beatus Laurentius, qui pauperes, claudos et cecos collegit, qui- 
bus bene fecerat, et eos in palatio Salustiano coram Decio presen- 
tavit dicens : « Ecce isti sunt thesauri eterni, qui nunquam 
minuuntur, sed crescunt, qui in singulis disperguntur et in omnibus 
inveniuntur. Horum enim manus thesauros in celum deportave- 
runt ». Prelati vero nostri temporis nec verbis Domini instruun- 
tur nec exemplo beati Laurentii provocantur, ut pauperibus bene 2° 
facere velint. Dilexerunt enim magis gloriam hominum quam 
gloriam Dei, et ideo confundentur. Quoniam Deus dissipabit ossa 
eorum qui hominibus placent ; confusi sunt, quoniam Deus sprevit 
eos. Dicunt enim : « Hodie dabo vobis bonum prandium, quia spero 
quod cras dabitis michi bonam cenam». De talibus Dominus dicit, 25 
Mat. VI : Amen, dico vobis, receperunt mercedem suam. 

Vidimus qualiter, exemplo filii Dei, prelati subditos diligere 
debent. Videamus etiam qualiter exemplo Spiritus Sancti. Ipse 
enim Spiritus Sanctus amor est et, ut dicit Apostolus, ad Ro. 
Vili, testimonium reddit spiritui nostro quod sumus filii Dei. Si 30 
autem filii, et hcredes. Heredes quidem Dei, coheredes autem Christi, 
si tamen compatimur, ut et conglorifìcemur. Filii autem Dei cum 
magna reverenda sunt tractandi a prelatis et ab omnibus qui 
diligunt Deum, quia et hoc Deus facit, ut dicitur Sap. XII : 

Tu autem, dominator virtutis, cum tranquilitate iudicas et cum 35 
magna reverentia disponis nos. Subest enim tibi, cum volueris, 

posse. Et infra, XV : Elenim, si peccaverimus, tui sumus, scientes 
magnitudinem tuam. Et si non peccaverimus, scimus quoniam apud 
te sumus computati. Nota quod dicit Osee I de his qui diligunt 
Deum: Dicetur eis : Filii Dei viventis. Idem promittit Dominus, 
5 Mat. V : Beati pacifici, quoniam filii Dei vocabuntur. Quod im- 
pletum Io. dicit, prima III: Videte qualem caritatem dedit nobis 
Deus pater, ut filii Dei nominemur et simus. Karissimi, nunc filii 
Dei sumus, et nondum apparuit quid erimus. Scimus quoniam, 
cum apparuerit, similes ei erimus, quoniam videbimus eum sicuti 
10 est. | Hinc Propheta ait: Quoniam quis in nubibus equabitur Do¬ 
mino, similis erit Deo in filiis Dei. 

Diximus quod servi Dei honorati fuerunt a Patre et Filio 
et Spiritu Sancto, iuxta verbum quod scriptum est, Ps. : Nimis 
honorati sunt amici tui, Deus, nimis confortatus est principatus eorum. 
15 Et adhuc plus honorabuntur, quando in celesti patria verifica- 
bitur illud quod regi Salomoni dixit regina Sabba, III Reg. X : 
Beati viri tui et beati servi tui, hi qui stant coram te semper et audiunt 
sapientiam tuam. A Patre honorati fuerunt servi et amici et 
electi Dei, quia a Patre dati sunt Filio, sicut ipse Filius profitetur, 
*o Ys. Vili: Ecce ego et pueri mei, quos micia dedit Dominus, et cet. 
Et Io. XVII : Pater, quos dedisti michi, volo ut, ubi sum ego, et 
illi sint mecum, ut videant claritatem quam dedisti michi et cet. 
A Filio honorati fuerunt, qui precipit ne contemnantur, Mat. 
XVIII : Videte ne contemnatis unum ex his pusillis. A Spiritu 
25 Sancto honorati fuerunt, qui testimonium reddit spiritui nostro 
quod sumus filii Dei, Ro. 8. Ab angelis etiam honorantur servi 
Dei, quia omnes sunt administratorii spiritus in ministerium missi 
propter eos qui hereditatem capient salutis, Hebre. I. Ideo dicit ipse 
filius Dei, Mat. XVIII : Dico enim vobis quia angeli eorum in celis 
30 semper vident faciem patris mei, qui in celis est. Item : Non est 
voluntas ante patrem nostrum, qui est in celis, ut pereat unus de 
pusillis istis. Cum igitur servi Dei sic honorentur a Patre et 
a Filio et a Spiritu Sancto et etiam ab ipsis angelis, qui eorum 
custodes existunt, erubescere debet malus prelatus qui eos inhono- 
35 rat, affligit, vilificat, vituperat, persequitur et conculcat. Ideo pos- 
sunt dicere boni subditi malo prelato qui subditos suos vilificat 

et affligit verbum quod habetur in Iob | XVIII: Quare reputati 
sumus ut iumenta et sorduimus coratn te? Deus etiam promittit quod 
cito faciet vindictam electorum suorum clamantium ad se die ac nocte 
et vindica bit eos de adversavio suo. Lue. XVIII. Nam ipse dixit 
servis suis, Zacharie II : Qui enim ietigerit vos, tanget pupillatn 5 
oculi mei. Promisit etiam cuilibet servo suo quod habetur I Reg. 

XXII : Mane tnecum, rie timeas. Si quis quesierit ammani meam, 
queret et animam titani, mecumque servaberis. 

Possumus etiam adhuc tribus rationibus demonstrare quod 
subditi a prelatis male tractandi non sint, immo in maxima reve- 10 
rentia sunt habendi. Prima ratio est propter illud quod de 
Domino legitur. Lue. V : Ascendens Iesus in imam navem que 
erat Symonis, rogavit eum a terra reducere pusillum. Ubi dicit 
expositio : « In hoc quod dicitur rogavit confunditur superbia pre- 
latorum, qui semper imperant et vix aut nunquam rogant ». Eze. 15 
XXXIIII: Cum austeritate imperabatis eis et cum potentia. Ecce 
imperator celi et terre, qui imperat soli, et non oritur, imperat 
ventis et mari, et obediunt ei, rogat, non imperat, et vilis pulviculus 
oblitus sui contra coequales intonat auctoritate, erigitur pote- 
state. Gen. IX : Terror tester ac tremor sit super cuncta ammalia 20 
terre. Ubi dicit Gregorius : « Homo quippe brutis animalibus, non Gregorius 
autem ceteris hominibus natura prelatus est, et idcirco ei dicitur 
ut ab animalibus et non ab hominibus timeatur, quia contra 
naturam superbie est ab equali velie timeri ». Secunda ratio 
est propter illud quod de Petro et Cornelio legitur, Act. X : Et 25 
factum est, cum introisset Petrus, obvius ei venit Cornelius et proci- 
dens ad pedes eius adoravit eum. Petrus vero levavit eum dicens : 

Surge, et ego ipse homo sutn. Tertia ratio est propter illud quod 
de Iohanne | et angelo legitur, Apoc. ultimo : Postquam audissem 
et vidissem, cecidi, ut adorarem, ante pedes angeli, qui michi hec 30 
ostendebat. Et dixit michi: Vide ne feceris. Conservus tuus sum et 
fratrum tuorum, qui servant verba prophetie libri huius. Deum adora! 

Ecce Deus et apostolus Petrus et angelus servos Dei reverentur, 
et miseri prelati super eos in superbiam elevantur ? Nam, ut dicit 
Amos VI : Sicut David putaverunt se habere vasa cantici, bibentes 35 
in fialis vinum et optimo unguento delibuti, et nichil patiebantur 

super contritione Ioseph. Ideo Dominus ostendit ibi hoc se prò 
malo habere, dicens : Quapropter detestor ego superbiam Iacob 
et domos eius odi. 

Nota quod in aliqua religione aliquando erunt homines qui 
5 in seculo fuerunt nobiles, divites et potentes, in religione vero 
sunt antiqui et quo ad etatem et quo ad Ordinis ingressum, sunt 
etiam, quod melius est, spirituales et contemplativi et Deo devoti 
et amabiles fratribus, sunt etiam prediti sapientia et doctrina, 
litteraturam et linguam disertam et naturalem sensum habentes 
io nec non et mores honestos. Et tamen talibus aliquis prefìcietur pre- 
latus qui natus erit ex genere non satis darò et in omnibus que 
supra dieta sunt insufficiens et inutilis erit, et ad tantam superbiam 
et stultitiam devolvetur, quod elevabitur cor eius in superbiam 
super fratres suos, neminem reverendo. Omnibus enim in singulari 
15 numero dicet « tu ». Quod non nisi V rationibus conceditur ut 
dicatur. Primo, ratione excellentie, sicut soliti sumus dicere 
Deo: Tu es Deus, qui facis mirabilia, et tu solus altissimus super 
omnem terram. Secundo, ratione ydiomatis, sicut faciunt illi 
de Apulia et Sicilia et Romani, || qui imperatori et summo ponti- 
20 fici dicunt « tu ». Et tamen appellant eum dominum dicentes : 
« Tu messor ». Tertio, ratione iuventutis. Congruum enim et 
conveniens est ut uni gartioni dicatur « tu », eó quod puer et iu- 
venis sit. Sed Lombardi non solum uni puero, verum etiam uni 
galline et uni mirilego dicunt « vos », et etiam uni ligno. Quarto, 
2 5 ratione detestationis peccati alicuius, sicut interdum a prelato 
dicitur uni seni : « Ecce tu, miser, nunquam corriges vitam tuam 
nec emendabis te, sed ubique relinques signa stultitie tue ». Sic 
Daniel dixit Babylonico seni, Dan. XIII: Inveterate dierum maio- 
rum, nunc venerunt peccata tua et cet. Quinto et ultimo, ratione 
30 familiaritatis et amicitie, sicut de Deo et de Moyse legitur, Exo. 
XXXIII: Loquebatur autem Dominus ad Moysen facie ad faciem, 
sicut loqui solet homo ad amicum suum. Hoc est etiam quod de 
Moyse Dominus dicit, Numeri XII: Ore enim ad os loquor ei, 
et palam, non per enigmata et figuras, Dominum videt. Sic etiam 
35 dicit amicus amico, quando habet aliquem intimum et familiarem, 
quem diligit et de quo multum confidit : « Tu es quem diligit ani- 

ma mea, tu es refugium meum in die tribulationis mee ». Hinc Sa¬ 
piens ait, Prover. XXV: Causam tuam tracta cum amico tuo et se- 
cretum extraneo non reveles. 


De sufficiente boni prelati. 

Sed dicet aliquis : « Ecce de prelatis et subditis multa dixisti. 5 
Rogamus nunc ut prelatum sufficientem nobis describas, qua- 
tinus ex descriptione tua ydoneus et sufficiens cognoscatur pre- 
latus ». Dico ergo, secundum meura iuditium, quod, ad hoc 
quod prelatus sufficiens iudicetur | et sit, positive debet habere 
tria et privative tribus carere debet. Debet enim habere sapien- io 
tiam et sanctam vitam et bonos mores ; quibus positis, omnia 
bona ponuntur, et excluduntur omnia mala. Sed privative 
tribus carere debet, que si in prelato aliquo fuerint, omnino insuf- 
ficiens iudicabitur et erit penitus deponendus. Nunc de sin- 
gulis videamus. 15 

Dico quod prelatus, primo, debet habere sapientiam, ut sa- 
pienter regat subditos sibi commissos. Hanc Salomon postulavit 
a Deo, ut habetur III Reg. Ili: Dabis ergo servo tuo cor docile, 
ut indicare possit populum tuum et discernere inter bonum et malum. 
Ideo Iacobus dicit, I : Si quis vestrum indiget sapientia, postulet 20 
a Deo, qui dat omnibus affluenter et non improperat, et dabitur ei. 
Hoc est quod dixit Dominus Salomoni : Ecce feci tibi secundum 
sermones tuos et dedi tibi cor sapiens et intelligens, in tantum ut 
nullus ante te similis tui fuerit nec post te surrecturus sit. Facile 
potuit Dominus postulata concedere, quia dives est in omnes 25 
qui invocant illum, ut dicit Apostolus, ad Ro. X. Nam in ipso 
sunt omnes thesauri sapientie et scientie absconditi, ut dicit ad 
Colo. II. Verumtamen Salomon bene usus est sapientia in prin¬ 
cipio, quia, cum esset sapientissima ecclesiastes, docuit populum 
et enarravit que fecerat, et investigans composuit parabolas multas, 30 
quesivit verba utilia et conscripsit sermones rectissimos ac ventate 
plenos, Eccle. ultimo. In fine vero abusus est sapientia, et ideo 
recessit ab eo; et cum dixit, Eccle. II: Sapientia quoque perse- 

veravit mecum, falsum dixit, quia, si perseverasse! secum, non 
ydolis immolasset nec tempia eis edifìcasset nec uxores alieni- 
genas acce|pisset nec equos multiplicasset, nec auri nec argenti 
immensa pondera habuisset, nec cor eius in superbiam super fratres 
5 suos elev atum fuisset, eis iugum durissimum imponendo, que sibi 
omnia in lege expresse prohibita fuerant, Deutero. XVII. Ve- 
rius ergo dixit Salomon, cum dixit : Stultissimus sum virorum, 
Prover. XXX. Nam quid stultius quam cum aliis bene tacere et 
se ipsum negligere ? Hoc et candela facit. Consumit enim se ipsam, 
io ut aliis deserviat, quos illuminat. Sic Salomon multa docuit alios 
facere, que facere noluit ipse. Docuit enim quod qui custodit pre- 
ceptum, non experietur quicquam mali, Eccle. Vili, et ipse pre- 
ceptum custodire contempsit, ut ostendimus supra, Deutero. XVII. 
Item docuit: Si esurierit inimicus tuus, ciba illum et cet., Prover. 
15 XXV. Hoc Salomon non implevit, sed Helyseus, de quo habetur, 
IIII Reg. VI, quod inimicos suos, qui iverant ad capiendum ipsum, 
duxit in Samariam et optime fecit eis dari comedere. Salomon 
vero persecutus est Ieroboam servum suum, timens ne ei regnum 
auferret, et tamen docuerat, Prover. XX : Ne dicas : Reddam 
20 malum prò malo. Expecta Dominum, et liberabit te. Item Prover. 
XXIIII : Ne dicas: Quomodo fecit michi, sic faciam ei et reddam 
unicuique secundum opus suum. Item docuit a mulieribus absti- 
nendum, ut habetur in Proverbiis in pluribus locis et in Eccle. 
VII : Inveni amariorem morte mulierem, que laqueus venatoruni 
25 est, et sagena cor eius et cet. Et tamen de eo legitur quod, cum 
iam esset senex, depravatum est per mulieres cor eius, III Reg. XI. 
Sic et medici faciunt cum infirmis. Multa enim imponunt infirmis, 
que, cum infìrmantur, facere ipsi nolunt. Sic prelati multa sciunt 
docere subditos, | que facere nolunt. Ideo Dominus dixit, Mat. 
30 XXIII: Dicunt enim et non faciunt. Ideo dicit beatus Gregorius: 
« Bene loqui et male vivere nichil aliud est quam se ipsum sua vo¬ 
ce damnare». Non enim sufficit prelato habere sapientiam solum- 
modo prò subditis, nisi habeat etiam et prò semet ipso, quia 
audire posset : 

35 Sic vos non vobis mellificatis apes, 

sic vos non vobis fertis aratra boves, 
sic vos non vobis veliera fertis oves. 

Prelatus enim sine scientia est sicut asinus coronatus. Habet 
enim dignitatem et stoliditatem simul coniunctam. Debet igitur 
habere prelatus sapientiam prò se et prò aliis. Pro se, ut prius 
faciat et postea doceat, iuxta illud Act. I : Cepit Iesus facere et 
docere. Unde illud Mat. V: Qui autem fecerit et docuerit, hic ma- 5 
gnus vocabitur in regno celorum. Plus enim ad manum quam ad 
linguam respicitur prelatorum . Ideo dicit Ecclesiasticus XVIII : 
Antequam loquaris, disce. Item Eccli. XXXII : Precurre autem 
in domum tuam prior et illue advocare et illic lude et age concep- 
tiones tuas et non in delictis et in verbo superbo. Item Exo. XXXV : 10 

Quisquis vestrum est sapiens, veniat et faciat quod Dominus impe¬ 
rava. Item Exo. XXXV : Hec sunt que iussit Dominus fieri, sci- 
licet ut diligatur Deus et proximus. Ideo dicit Io., prima IIII : 

Hoc mandatum habemus a Deo, ut qui diligit Deum diligat et fra- 
trem suum. Hinc Dominus ait, Mat. XXII : In his duobus man- 15 
datis universa lex pendet et prophete. Quapropter, cum Deus dili- 
gentes se diligat, ut dicit ipse, Prover. Vili, et in libro Sapientie 
VII dicatur quod neminem diligit Deus nisi eum qui cum sapientia 
inhabitat, oportet prelatum habere sapientiam prò se et prò subditis 
sibi commissis, ne, si cecus cecum ducat, ambo in foveam cadant, 20 
Mat. XV. Precipitur enim prelatis ut sapientiam habeant. Unde 
Petrus, prima III : Dominum Christum sanctificate in cor dibus 
vestris, parati semper ad saiisfactionem omni poscenti vos rationem || 
de ea, que in vobis est, fide et spe. Item Ieronimus in primo pro¬ 
logo Biblie : « Malachias propheta, immo per Malachiam Dominus 25 
interrogavit sacerdotes legem. In tantum sacerdotis officium 
est interrogatum respondere de lege. Et in Deuteronomio legimus : 
Interroga patrem tuum, et annuntiabit libi, maiores tuos, et dicent 
libi ». Gregorius quoque dicit prelato illitterato: « Turpe est nimis 
et indecorum, si tunc queris discere, cum questionem debeas de- 30 
nodare ». Ideo prelato illitterato, qui vult se saturare cum co¬ 
cleario aliorum et vult esse prelatus, et non studuit nec didicit, 
dum potuit, Dominus dicit, Osee IIII : Quia tu scientiam repulisti, 
repellam et ego te, ne sacerdocio fungaris michi. 

Cum autem aliquis cognoscit insuffitientiam suam quantum 35 
ad scientiam Scripturarum et videt quod eligitur in prelatum, de- 

bet resistere quantum potest et contradicere et tacere, ne penitus 
eligatur, iuxta verbum quod scriptum est, Ys. Ili : Apprehendet 
vir fratrem suum, domesticum patris sui, et dicet : Vestimentum 
libi est, princeps esto noster. Et respondebit in die illa dicens : Non 
5 sum medicus, et in domo mea non est panis neque vestimentum. 
Nolite constituere me principem populi. Gravissimum est enim 
habere tacere cum prelato ydiota et insensato, quia, sicut dicit 
Sapiens, Prover. XXVIII, dux indigens prudentia multos oppri- 
met per calumniam. Ideo dicit Ecclesiasticus XXII : Arenam 
io et salem et massam ferri facilius est ferre quarti hominem impruden- 
tem et fatuum et impium. Habere autem tacere cum prelato 
discreto et sensato magnum refrigerium est subdito et consolatio 
iocundissima. Ideo Paulus regi Agrippe dixisse legitur, Act. XXVI : 
De omnibus quibus accusor a Iudeis, rex Agrippa, estimo me beatum, 
15 apud te cum sim defensurus me hodie, sciente te maxime omnia 
que apud ludeos | sunt, consuetudines et questiones. Propter quod 
obsecro te, patienter me audias. Item gravissime peccant illi 
qui prelatum insufficientem servis Dei preficiunt. Sed non est 
mirum, si ita faciunt, tum propter amorem privatum quem ha- 
20 bent, tum etiam quia unus ydiota diligit alium ydiotain, iuxta 
verbum quod scriptum est, Eccli. XIII : Omne animai diligit 
simile sibi, sic et omnis homo proximum sibi. Item Eccli. XXVII : 
Volatilia ad sibi similia conveniunt. Quod autem diximus, 
quod ille qui eligitur in prelatum debet cognoscere insufficientiam 
25 suam, si insufficiens est, dicimus quod raro potest hoc fieri, quia 
quicumque habet dominium et auctoritatem, credit se statim 
omnino sufficientem et quo ad sapientiam et quo ad eloquentiam 
et quo ad omnia que prelato necessaria sunt. Ideo dicit Sapiens 
in Prover. XXVIII: Sapiens sibi videtur vir dives, pauper autem 
30 prudens scrutabitur eum. Item Prover. XXVI : Sapientior sibi 
piger videtur septem viris loquentibus sententias. 

Verumtamen, quomodocumque sit tam de prelato insufficienter 
dato quam de his qui eum dederunt, certissimum est quod Deus 
sapientiam diligit, maxime in his qui preesse debent et quibus 
35 iudicare et rationem tenere incumbit et iustitiam lacere, quod 
fieri sine sapientia nullatenus potest. Ideo Dominus precepit 

Iudaico populo, Deutero. XVI : Tudices et magistros constitues 
in omnibus portis tuis, quas Dominus Deus tuus dederit tibi per 
singulas tribus tuas, ut iudicent populwn insto iuditio nec in alte- 
ram partem declinent. Hoc Iosaphath rex Iuda implevit, ut habe- 
tur II Paralipo. XIX: Constituit iudices terre in cunctis civita- 5 
tibus Inda munitis per singula loca. Et precipiens iudicibus ait: 
Videte quid faciatis. Non enirn hominis exercetis iuditium, sed 
Domini, et quodcumque iudicaveritis, in vos redundabit. Sit timor 
Domini vobiscum, et \ cum diligentia cuncta facite. Non est enim 
apud Dominum Deum nostrum iniquitas nec personarum acceptio io 
nec cupido munerum. Item, Iere. XXIII, promittit Dominus : 
Ecce dies veniunt, dicit Dominus, et suscitabo David germen iu- 
stum, et regnabit rex et sapiens erit et faciet iuditium et iustitiam 
in terra. Item, Sapientie VI, dicitur quod mullitudo sapientium 
sanitas est orbis ierrarum, et rex sapiens populi stabilimentum est. 15 
Item Sap. VII : Neminem enim diligit Deus, nisi eum qui cum 
sapientia inhabitat. Nani per sapientiam sanati sunt quicumque 
placuerunt tibi, Domine, a principio, dicitur Sapientie IX. 

Est autem valde necessaria sapientia viris religiosis, quoniam 
multos habent mordaces et detractores et inimicos et persecutores, 20 
qui libenter ponunt maculam in electis, ut habetur Eccli. XI. 
Ideo docet eos Apostolus, ad Colo. IIII, dicens : In sapientia 
ambulate ad eos qui foris sunt, tempus redimentes. Sermo vester 
semper in gratia sale sit conditus, ut sciatis quomodo oporteat vos 
unicuique respondere. 25 

Secundo, prelatus debet habere sanctam vitam, sine qua 
non valebit unam festucam, quantumcumque aliter sit littera- 
tus et sapiens. Ideo dicit Iere. in fine epistole sue: Melior est 
homo iustus qui non habet simulacra. Nam erit longe ab oppro- 
briis. Simulacra dicitur habere prelatus sive quicumque alius, 30 
quando habet solummodo scripturam librorum et non habet 
sanctam vitam que continetur in libris. Item Eccli. XIX : Melior 
est homo qui minuitur sapientia et deficiens sensu in timore, quam 
qui abundat sensu et transgreditur legem Altissimi. De sanctitate 
enim summi prelati et boni pastoris dicit Apostolus, ad Heb. 35 
VII: Talis enirn decebat ut nobis esset pontifex, sanctus, innocens, 

impollutus, segregatus a peccatoribus et excelsior celis factus. | Tales 
etiam requirit et vult alios esse secundum modum possibilitatis 
humane, quia, ut dicitur Amos III: Non ambulabunt duo pariter, 
nisi convenerit eis. Ideo ipse Dominus dicit, Exo. XXII : Viri 
5 sanati erilis michi. Item Deutero. XVIII : Perfectus eris et 
absque macula cum Domino Deo tuo. Item Exo. XIX : Sacerdotes 
qui accedunt ad Dominum s anetificentur, ne percutiat eos. Item 
Levit. XIX : Sanati estote, quia ego sanctus sum Dominus Deus 
vester. Item Levi. XX : Eritis sanati michi, quia sanctus ego sum 
10 Dominus, et separavi vos a ceteris populis, ut essetis mei. Item Deu¬ 
tero. VII: Populus sanctus es Domino Deo tuo. Te elegit Dominus 
Deus tuus, ut sis ei populus peculiaris de cunctis populis qui sunt 
super terram. Item Ys. LII: Mundamini qui fertis vasa Domini. 
Verbum propositum potest dici specialiter sacerdotibus. De quibus 
!5 dicitur, I Macha. HIT, quod elegit ludas sacerdotes sine macula, 
habentes voluntatem in lege Dei, et mundaverunt sancta. Genera- 
liter vero potest omnibus dici, quia corpora Christianorum appel¬ 
lante vasa et membra Christi et templum Spiritus Sancti. 

De primo dicit Apostolus, ad Thessa. prima 11 II : Sciat unus- 
20 quisque vestrum suum vas possidere in sancti fi catione et honore, 
non in passione desidera, sicut et gentes que ignorant Deum. De 
quibus dicit Iacobus, ultimo: Epulati estis super terram et in lu- 
xuriis enutristis corda vestra. Item Apostolus, II ad Timotlieum II, 
dicit quod in magna domo non solum sunt vasa aurea et argentea, 
25 sed et lignea et fictilia. Et quedam quidem in honorem, quedam autem 
in contumeliam. Si quis ergo emundaverit se ab istis, erit vas in hono¬ 
rem sanctificatum et utile Domino, ad omne opus bonum paratum. 
Ista emundatio est a malis et perversis recedere et se in sanctitate 
vite diligenter custodire. De primo dicit Zacha. II : || O Syon, 
30 fuge, que habitus apud filiam Babylonis. Item Ys. XLVIII: Egredi- 
mini de Babylone, fugite a Chaldeis. Ideo dicit Seneca : « Magna 
pars sanctitatis est hortatores insanie reliquisse ». Item exemplum 
de Arsenio, cui dictum est a Domino : « Arseni, fuge homines, 
tace, et salvus eris». De secundo, Deutero. 1111 : Custodi igitur 
35 temet ipsum et animam tuam sollicite. Item Prover. 1111 : Omni 
custodia serva cor tuum, quia ex ipso vita procedit. Item Eccli. 

XXX : Salus anime in sanctitate iustitie. Itera Sapiens, in Prover- 
biis XXV, docet qualiter pulcherrimum vas fiat, dicens : Aufer 
rnbiginem de argento, et egredietur vas purissimum. Aufer impio¬ 
tatevi de vultu regis, et firmabitur iustitia thronus eius. Quia 

cui non est pietas debetur nulla potestas. 


Igitur, si rubigo tollatur, id est amoveatur macula peccati ab 
anima, erunt vasa puerorum sanata, ut dicitur I Reg. XXI, id 
est corpora pura et munda et sancta erunt, que membra sunt Christi 
et templum Spiritus Sanati, ut dicit Apostolus, I ad Cor. VI. De 
quibus nichil ad presens. io 

Indicitur autem sanctificatio fidelibus omnibus, maxime au- 
tem religiosis, sacerdotibus et prelatis. Unde Dominus ait ad 
Moysen, Numeri XI : Populo dices : Sanctificamini, cras comedetis 
carnes ; non utique illas cames de quibus dicitur: Et pluit super 
eos sicut pulverem carnes ; de quibus etiam dicitur : A dhuc esce 15 
eorum erant in ore ipsorum, et ira Dei ascendit super eos\ sed car- 
nem illam que est agni immaculati qui tollit peccata mundi ; de 
qua dicit ipse agnus, Io. VI : Caro mea vere est cibus ; prò qua con- 
ficienda et administranda et comedenda et requiritur et indicitur 
sanctificatio, et est penitus necessaria. Ideo Dominus precepit 20 
Moysi, Exo. XIX : Sacerdotes qui accedunt ad Dominum sancti- 
ficentur, ne percutiat eos. Percussit enim Dominus Ozam, eó quod 
archam Domini tetigisset, ut habetur II Reg. VI. Tradunt He- 
brei | quod illa nocte cum uxore dormierat, id est uxorem cognove- 
rat. Et quia pestilente flagellato stultus sapientior erit, ut dicit Sa- 2 5 
piens in Prover. XIX, ideo, primo Paralipo. XV, dicitur: Sancti- 
ficati sunt ergo sacerdotes et Levite, ut portarent archam Domini 
Dei Israel. 

Igitur prelatus sanctam vitam debet habere, quia ille, cuius 
locum tenet, sanctus sanctorum est, et ideo debet implere quod 30 
dicitur: Cum sanato sanctus eris. Ut autem sanctus sit, faciat quod 
Ecclesiasticus XXI docet : Quasi a facie colubri fuge peccata. 
Nam, ut dicitur Tobie XII, qui faciunt peccatum et iniquitatem, 

ìiostes sunt anime sue. Qui enim diligit iniquitatem, odit animam 
suam. Ideo dicit Io., prima III: Omnis qui facit peccatimi, et ini¬ 
quitatem facit, et peccatum est iniquitas. Et scitis quoniam ille appa- 
ruit ut peccata tolleret, et peccatum in eo non est. Ideo dixit Achior, 
5 Iudith V: Deus enim illorum (scilicet Iudeorum et Christianorum) 
odit iniquitatem. Tu quoque fac simile, quisquis dominaris in orbe. 
Ideo dicit Psalmista : Iniquitatem odio habui et abhominatus sum, 
legem autem tuam dilexi. Et quoniam qualis pater, talis filius, 
ideo sicut perfectionem preceperat Pater in Yeteri Testamento 
10 dicens. Deutero. XVIII: Perfectus eris et absque macula cum Do¬ 
mino Deo tuo, sic et Filius in Novo perfectionem indicit, Mat. V : 
Estote per fedi, sicut et pater vester celestis perfectus est. Vult etiam 
quod abunde t iustitia perfectorum plus quam scribarum et Pha- 
riseorum, ut habetur ibidem, Mat. V. Sic iustitia et sanctitas 
15 vite prelatorum et sacerdotum et religiosorum amplius abundare 
debet quam hominum secularium. Ideo dicit beatus Bernardus : 
« Altissima est professio vestra, fratres. Celos transit, par angelis, 
angelice similis puritati. Non enim solum vovistis omnem sancti- 
tatem, sed et omnis sanctitatis perfectionem et omnis consumma- 
*o tionis finem. Non est nostrum circa communia precepta languere. | 
Aliorum est Deo servire, nostrum est Deo adherere. Aliorum 
est Deum credere, scire, amare et revereri, nostrum est sapere, 
cognoscere, intelligere et fruì ». 

Tertio, prelatus debet habere bonos mores. De quibus dicit 
25 Apostolus, ad Heb. XIII : Sint mores sine avaritia contenti 
presentibus. Cognoscuntur autem boni mores in homine secun- 
dum doctrinam Eccli. XIX: Ex visu cognoscitur vir, et ab occursu 
faciei cognoscitur sensatus. Amictus corporis et risus dentium et 
ingressus hominis enuntiant de ilio. Nota quod dicit : Ex visu 
30 cognoscitur vir. Ideo dicit Sapiens, Prover. XXVI : Vidisti homi¬ 
nem sapientem sibi videri, magis ilio spem habebit stultus. Item 
Prover. XXIX : Vidisti hominem velocem ad loquendum ? Stultitia 
magis speranda est quam illius corredio. Item XXVII : Quomodo 
in aquis resplendent vultus prospitientium, sic corda hominum ma¬ 
is nifesta sunt prudentibus. Nota etiam quod dicit quod ab occursu 
faciei cognoscitur sensatus, quia, sicut dicit Sapiens in Prover. 

XVII : In facie prudentis lucet sapientia. Nota quod dicit : 
Amictus corporis. Ex hoc enim Samaritana cognovit Christum 
esse Iudeum. Vidit enim quod in habitu finbrias habebat, sicut 
Iudei habere tenentur ex lege. Voluit enim per omnia fratribus 
similari, sicut dicit Apostolus, ad Heb. II, ne dicerent : « Dissi- 5 
milis es patribus, et ideo nolumus credere tibi *. Deutero. XXII : 
Funiculos in finbriis facies per IIII angulos pallii fui, quo operiris. 
Alium enim habitum habent layci seculares, alium hystriones, et 
alium sacerdotes et religiosi habere tenentur. Quod autem addi- 
tur in auctoritate Eccli. : et risus dentium, hoc est quod alibi dicit io 
Eccli., XXI : Fatuus in risu exaltat vocem suam, vir autem sapiens 
vix tacite ridebit. Quod autem sequitur : et ingressus hominis 
enuntiant de ilio, hoc verum est tam cor|poraliter quam spiritualiter. 

De corporali ingressu dicitur. III Reg. XIIII : Ingredere, uxor 
leroboam. Quare aliam te esse simulas? De spirituali ingressu dicit 
Apostolus, ad Phili. Ili : Multi enim ambulant, quos sepe dicebam 
vobis. Nunc autem et flens dico inimicos crucis Christi, quorum 
finis interitus, quorum deus venter est et gloria in confusione ipso- 
rum qui terrena sapiunt. Verumtamen, quantum ad intentionem 
nostram pertinet, possumus dicere quod aliqui ita inhoneste 20 
ambulant, ut magis videantur iumenta que trottant, ut ita lo- 
quar, quam homines honestate compositi. 

Difficile tamen est iudicare alieni cordis occulta. Ideo Eccle- 
siasticus dicit, XI : Non laudes virum in specie sua, neque spernas 
hominem in visu suo. Brevis in volatilibus est apis, et initium dui- 2 5 
coris habet fructus illius. Nota quod dicit : Non laudes virum 
in specie sua, quia in hoc deceptus fuit Samuel, qui, cum vidisset 
Helyab fratrem David maiorem, ait, I Reg. XVI : Num coram 
Domino est christus eius? Et dixit Dominus ad Samuel: Ne respi- 
cias vultum eius neque altitudinem stature eius, quoniam abieci 3° 
eum, nec iuxta intuitum hominis indico. Homo enim videt ea que 
parent, Dominus autem intuetur cor. Et sic dixit Dominus de sin- 
gulis usque ad David, qui minimus erat. Quod autem additur 
in auctoritate Eccli. : neque spernas hominem in visu suo, in hoc 
decepti fuerunt illi qui Saul contempserunt, dicentes, I Reg. X : 35 

Num salvare nos polerit iste? Et despexerunt eum et non attulerunt 

ei ninnerà. Ille vero dissimnlabat se audire. Ideo dicit Sapiens, 
Prover. XXII : Callidus videi malum et abscondit se. Item Prover. 
XII : Fatuus statini indicat ir am suam; qui autem dissimulat 
iniuriam, callidus est. 

5 Nota || quod illi qui Saul contempserunt, in libro Regum X 
filii Belial appellantur; qui « absque iugo » vel « absque domino » 
interpretantur. Mali enim nec sub iugo nec sub dominio esse 
volunt. Per quod datur intelligi quod prelati, etiam boni, per- 
secutores et oblocutores et contemptores habent. Contempse- 
10 runt autem eum propter tria. Primo, quia cognoverant ubi 
natus et quemadmodum fuerat educatus. Nimia enim familia- 
ritas parit contemptum. Ioseph enim a fratribus contempnitur et 
venditur et ab Egyptiis honoratur. Gen. XXXVII, habes de ven- 
ditione Ioseph; et de adoratione ab Egiptiis, Gen. XLI. Secundo 
15 quia, quando datum est regnum Sauli, ibat asinas querendo, non 
regnum, ut habetur I Reg. IX. Tertio, quia post sibi datum re¬ 
gnum eamdem conservabat humilitatem quam prius habuerat. 
Ibat enim post boves, ut habetur I Reg. XI. Et ex hoc magis erat 
honorandus, iuxta verbum Eccli. Ili: Quanto magnus es, humilia 
20 te in omnibus, et Corani Deo invenies gratiam. 

Non autem erat contempnendus Saul propter tria. Primo, 
quia dabatur a Deo, ut habetur I Reg. IX, quod Dominus Samueli 
dixit: Hac ipsa, que mine est, fiora cras mittam ad te virum de terra 
Beniamin, et unges eum ducem super populum meum Israel, et 
25 salvabit populum meum de manu Phylistinorum, quia respexi po¬ 
pulum meum. Venit enim clamor eorum ad me. Et infra habetur, 
X : Certe videtis quem elegit Dominus, quoniam non est similis ei 
in omni populo. Secundo, quia mediante sancto propheta da¬ 
batur, qui eum inunxit, ut habetur I Reg. X : Tulit autem Sa¬ 
io muel lenticulam olei et effudit super caput eius et deosculatus eum 
ait: Ecce unxit te Dominus super hereditatem suam in principem. 
Et tu liberabis populum eius de manibus inimicorum eius, qui in 
circuitu eius sunt. De sanctitate autem Samuelis | habetur, I 
Reg. Ili: Cognovit universus Israel, a Dan usque Bersabee, quod 
35 fidelis Samuel propheta esset Domini. De inunctione vero Saul et 
David in principes habetur, I Reg. X et XVI et Eccli. XEVI : 

Dilectus a Domino Deo suo Samuel propheta Domini renovavit 
imperium et unxit principes in gente sua. Tertio, quia Saul ha- 
bebat apparentiam et existentiam. De apparentia dicitur, I Reg. 
X, quod stetit in medio populi et altior fuit universo populo ab 
humero et sursum. Et ait Samuel ad omnem populum : Certe vi- 
detis quem elegit Dominus, quoniam non est similis ei in ornni po¬ 
pulo. De existentia vero eius tam corporali quam spirituali habetur 
similiter. Et primo de corporali dicamus, sicut dicit Apostolus, 
I ad Cor. XV : Non prius quod spirituale est, sed quod animale 
est, deinde quod spirituale est. 

Existentia autem corporalis Saulis fuit quia fuit vir magnifici 
cordis. Viriliter enim prò liberatione populi sui agressus est hostes, 
quod in primo prelio et in ultimo patet. Nam in primo prelio, 
quo pugnare incepit, utrumque bovem in frusta concidit misitque 
in omnes terminos Israel per manus nuntiorum dicens : Quicumque 
non exierit seoutusque fuerit Saul et Samuelem, sic fiet bobus eius. 
Invasit ergo timor Domini populum, et egressi sunt quasi vir unus. 
Et dixerunt nuntiis qui venerant : Sic dicetis viris qui sunt in Iabes 
Galaad: Cras erit vobis salus, cum incaluerit sol. Et ingressus est 
Saul media castra in vigilia matutina, et percussit Ammon, usque 
dum incalesceret dies. Reliqui autem dispersi sunt, ita ut non relin- 
querentur in eis duo pariter, I Reg. XI. Istius benefìcii memores 
viri Iabite honoraverunt Saulem in morte, ut habetur I Reg. 
in fine. Impleverunt enim | quod dicit Apostolus, ad Colo. Ili : 
Et grati estote. Nam ingratus sensu dereliquit liberantem se, ut ha¬ 
betur Eccli. XXIX. De qua materia dicit Sapiens, Eccle. IX : 
Civitas parva, et pauci in ea viri. Venit contra eam rex magnus 
et vallavit eam et extruxit munitiones per gyrum, et perfecta est 
obsidio. Inventusque est in ea vir pauper et sapiens, qui liberavit 
urbem per sapientiam suam, et nullus deinceps recordatus est homi- 
nis illius pauperis. In ultimo vero prelio patuit magnificentia 
cordis Saulis: sciebat enim quod mori debebat, et nichilominus 
ivit ad bellum et prò populo suo morti se tradidit. Ideo multipli- 
citer in hoc loco commendatur a Iosepho : «Saul autem sciens 
et prudens festinabat ad mortem et viriliter dimicabat. Soli quippe 
magnanimes rerum terribilium sunt contemptores. Hec magna- 

nimitas maxime convenit regibus, quos prò cumulo principatus 
non solum malos non licet esse circa subiectos, sed nec mediocriter 
bonos esse ». Commendatur etiam a David, II Reg. I : Sagitta 
Ionathe nunquam rediit retrorsum, et gladius Saul non est reversus 
5 inanis. Saul et Ionathas amabiles et decori in vita sua, in morte 
quoque non sunt divisi, aquilis velociores, leonibus fortiores. 

Existentia vero spiritualis, que fuit in Saule et quam Deus 
maxime requirit in homine, specificatur primo Reg. XV : Cum 
parvulus esses in oculis tuis, caput in tribubus Israel factus es, 
io unxitque te Dominus in regem super Israel. Humilitas enim Saulis 
magna monstratur in hoc, quod asinas patris sui ibat querendo, 
et tunc datum est sibi regnum, et post datum regnum eamdem 
conserva |bat humilitatem quam prius habuerat, quando erat per¬ 
sona privata. Sequebatur enim boves, cum mane reverteretur ab 
15 agro, ut habetur I Reg. XI. Et ideo oculus Dei respexit illum in 
bono et erexit eum ab humilitate ipsius et exaltavit caput eius, et mi¬ 
rati sunt in ilio multi et honoraverunt Deum, Eccli XI. De admira- 
tione autem multorum propter exaltationem ipsius habetur, I 
Reg. X: Videntes autem omnes qui noverant eum heri et nudiuster- 
20 tius quod esset cum prophetis et prophetaret, dixerunt adinvicem: 
Quenam res accidit filio Cys ? Num et Saul inter prophetas ? 


De humilitate quorumdam hominum. 

Et nota quod humilitas aliquarum personarum superbis in 
exemplum monstratur, ut discant non altum sapere, sed sub 
25 omni potenti manu Dei humiliari, I Petri V. Nam melius est humi- 
liari cum mitibus quam dividere spolia cum superbis, Prover. XVI. 
Fuit autem primus Abraham, cui, cum facta esset de Christo 
promissio et de semine multiplicando et benedicendo, ut habetur 
Gen. XVII et XXII, non subrepit perversa cogitatio, ut ex hoc 
30 in superbiam levaretur cor eius, sed dixit, Gen. XVIII : Loquar ad 
Dominum meum, cum sim pulvis et cinis. Secundus fuit Gedeon, 
cui Dominus dixit, Iudic. VI : Vade in hoc fortitudine tua, et libe- 
rabis Israel de manu Madian. Scito quod miserim te. Qui respon- 

dens ait: Obsecro, Domine mi, in quo liberabo Israel? Ecce familia 
mea infima est in Manasse, et ego minimus in domo patris mei. 
Dixitque ei Dominus: Ego ero tecum, et percuties Madian quasi 
unum virimi. Tertius fuit Saul, qui valde humiliavit se, cum 
ei a Samuele magna promitterentur, I Reg. IX. Dixit enim Sa- 5 
muel Sauli : Et || cuius erunt optima queque Israel ? Nonne tibi 
et omni domui patris tui ? Respondens autem Saul ait: Numquid 
non filius Gemini ego sum, de minima tribù Israel, et cognatio mea 
novissima inter omnes familias et cognationes de tribù Beniamin ? 
Quare ergo locutus es michi sermonem istum ? Quartus fuit 10 
David, qui valde humiliavit se, cum Saul vellet eum tacere generum 
suum, dando ei Merob fìliam suam maiorem. Ait autem David 
ad Saul: Quis ego sum, aut que est vita mea, aut cognatio patris 
mei in Israel, ut fiam gener regis ? I Reg. XVIII. Item alia vice 
humiliavit se David coram Domino, quando promisit sibi Do- *5 
minus quod confirmaret sibi regnum, dando ei filium qui post 
eum regnaret et domum sibi edificaret, II Reg. VII. Dixit autem 
David sedens coram Domino : Quis ego sum, Domine Deus, et 
que domus mea, quia adduxisti me hucusque ? Sed et hoc parum 
visum est in conspectu tuo, Domine Deus, nisi loquereris etiam de 20 
domo servi tui in longinquum. Ista est enim lex Adam, Domine 
Deus. Quid ergo addere poterit adirne David, ut loquatur ad te ? 
Beata quoque Virgo Maria humiliavit se coram Domino, quando 
Gabriel angelus annuntiabat ei quod ex ea volebat nasci filius 
Dei. Dixit enim, Lue. I : Ecce ancilla Domini, fiat michi secun- 25 
dum verbum tuum. 


De quorumdam prelatorum stultitia, qui in Saul prefigurati fuerunt. 

Prelati vero nostri temporis, quando datur eis dominium 
super subditos, statim reputant se sufficientes, et elevatur cor 
eorum in superbiam super fratres suos, quod a Domino prohibetur, 30 
Deutero. XVII, et cum austeritate imperant eis et cum potentia, 
quod Dominus ostendit se prò malo habere, Eze. XXXIIII, et 
sicut David putant se habere vasa cantici, bibentes in fialis vìmini 

et optimo | unguento delibati, et nichil patiuntur super contritione 
Joseph, Amos VI ; nec volunt facere quod eos Scriptura facere 
docet, Eccli. XXXII : Rectorem te posuerunt, noli extolli! Esto 
in illis quasi unus ex ipsis. Quorum figura in Saul demonstratur, 
5 qui in principio regni sui habuit se humiliter, processu autem tem- 
poris superbivit, Deo inobediens fuit, sacerdotes Domini inter- 
fecit, regnum violenter tenuit contra Domini voluntatem, David 
malitiose et sine culpa persecutus fuit, usque quo ultimum diem 
clausit, Gabaonitis pactum et iuramentum a Iosue datum non 
io servavit, immo eos occidit, quamvis non impune, Iosue IX et 
II Reg. XXI. Phytonissam etiam Saul consuluit quod lege prohi- 
bebatur, Levitici XIX : Ne declinetis ad magos nec ab ariolis ali- 
quid sciscitemini, ut polluamini per eos. Quapropter, quia scilicet 
predicta mala commisit, evenit ei quod scribitur I Paralipo. X : 
15 Mortuus est ergo Saul propter iniquitates suas, eó quod prevaricatus 
sit mandatum Domini, quod preceperat, et non custodierit illud, 
sed insuper etiam phytonissam consuluerit nec speraverit in Do¬ 
mino ; propter quod et interfecit eum et transtulit regnum eius ad 
David filium Ysai. Quod bene prefiguratum fuit in lenticula 
20 olei cum qua inunctus fuit Saul a Samuele, ut habetur I Reg. X, 
quod regnum Saulis duraturum non erat, sed cito casurum. Est 
enim lenticula vas terreum quod leviter frangitur. Hinc est quod 
Samuel dixit Sauli, I Reg. XV: Scidit Dominus regnum Israel a 
te hodie et tradidit illud proximo tuo meliori te. 

25 Porro David cum cornu pieno olei fuit inunctus, ad significan- 
dum quod regnum eius in eternum duraret, I Reg. XVI. Unde 
Dominus, Ps. : | Veritas mea et misericordia mea cum ipso, et in 
nomine meo exaltabitur cornu eius. Item, II Reg. VII, Dominus 
taliter promittit David : Fidelis erit domus tua, et regnum tuum 
30 usque in eternum ante faciem meam, et thronus tuus erit firmus 
iugiter. Nec mirum. Prefigurabat enim regnum David regnum 
illius de quo dicitur. Lue. I : Dabit illi Dominus Deus sedem Da¬ 
vid patris eius, et regnabit in domo Iacob in eternum, et regni eius 
non erit finis. Unde Ys. IX: Super solium David sedebit et super 
35 regnum eius, ut confirmet illud et corroboret in iuditio et iustitia 
amodo et usque in sempiternum. Zelus Domini exercituum faciet 

hoc. Verbum misti Dominus in lacob, et cecidit in Israel. Item 
Ys. XVI: Et preparabitur in misericordia solium, et sedebit super 
eum in ventate in tabernaculo David, indicans et querens iuditium 
et velociter reddens quod instimi est. Hinc habetur, Iob XXXVI : 
Reges in solio collocai in perpetuum, et illic eriguntur. Item Dan. 4 : 5 

Cognoscant viventes quoniam dominatur Excelsus in regno hominum, 
et cuicumque voluerit dabit illud, et humillimum hominem consti- 
tuet super illud. 

Et nota quod cornu aliquando sumitur prò superbia, aliquando 
prò regno, ut ibi: Cornua peccatorum confringam et exaltabuntur io 
cornua insti. De primo habetur, Amos VI : Numquid non in forti¬ 
tudine nostra assumpsimus nobis cornua ? De secundo, Lue. I : 
Erexit cornu salutis nobis in domo David pueri sui. Sicut locutus 
est per os sanctorum, qui a seculo sunt, prophetarum eius. Item 
Eccli. X: Regnimi a gente in gentem transfertur propter iniustitias 15 
et iniurias et contumelias et diversos dolos, ut accidit Babyloniis, 
quorum regnum datum est Medis et Persis, ut habetur Dan. V: 
Eadem nocte interfectus est Balthasar rex Chaldeus, et Darius Me- 
dus successit | in regnum, annos natus sexaginta duos. Idem factum 
fuit de regno Persarum, quod datum Macedonibus fuit, Alexandro 20 
pugnante ; quod a Daniele fuerat iam predictum, Dan. Vili. 

Porro de domo in domum translatum fuit tam regnum quam 
sacerdotium. Regnum de domo Saul ad domum David, ut 
diximus supra, I Paralipo. X : Interfecit Dominus Saulem et 
trans>ulit regnum eius ad David filium Ysai. De translatione 25 
vero sacerdotii habetur. III Reg. II: Eiecit ergo Salomon Abyathar, 
ut non esset sacerdos Domini, ut impleretur senno Domini, quem 
locutus est super domum Hely in Sylo. Et infra, eodem capitulo : 
Sadoch sacerdotem posuit Salomon prò Abyathar. Et nota quod 
sacerdotii translatio duplex fuit : una de domo ad domum, de 30 
qua diximus hic; alia de ritu ad ritum, sive de genere sacrifìtii 
ad aliud genus. Primus modus sacrificandi fuit secundum ordinem 
Aaron, qui de animalibus sacrificami offerebant ; secundus fuit 
secundum ordinem Mechisedech, in quo offertur panis et vinum, 
sicut prefiguratimi fuit Gen. XIIII. Ideo Apostolus dicit, Heb. 35 
VII : Translato enim sacerdolio, necesse est ut et legis translatio 

fiat. Sic etiam prelatorum translatio fieri debet, maxime autem 
quando repperiuntur insufficientes et mali. 


De viris morigeratis qui in Veteri Testamento fuerunt. 

Quia igitur de bonis moribus prelatorum in isto titulo inchoa- 
5 viinus, ideo prosequamur quod cepimus. Notandum autem quod 
in Biblia tres valde morigerati leguntur. Quorum unus fuit 
Onias summus pontifex Iudeorum. De quo, II Macha., habetur, 
in fine: Oniam, qui fuerat summus sacerdos, virum bonum et beni- 
gnum, verecundum visu, modestum moribus et eloquio decorum, et 
io qui a puero in || virtutibus exercitatus sit, manus protendentem 
orare prò omni populo Iudeorum et cet. 

Secundus fuit Eleàzarus, unus de prioribus scribarum, vir 
etate provectus et vultu decorus, qui creditur fuisse pater illorum 
VII fratrum qui ab Antiocho diversis supplitiis interempti sunt 
15 propter patrias et Dei leges servandas. De quibus II Macha. 
habetur, capitulo VII. Hic, cum cogeretur facere contra legem 
(volebant enim emissarii Antiochi quod camem porcinam come- 
deret), cogitare cepit etatis ac senectutis sue eminentiam dignam 
et ingenue nobilitatis canitiem atque a puero optime conversationis 
20 et secundum sancle et a Deo condite legis constituta. Respondit cito 
dicens premitti se velie in infernum quam hec committere. Quam 
ob rem fortiter vitam excedendo senectute quidem dignus apparebo, 
adolescentibus autem exemplum forte relinquam, si prompto animo 
ac fortiter prò gratissimi et sanctissimis legibus honesta morte 
25 perfungar. Et iste quidem hoc modo vita decessit, non solum iuve- 
nibus, sed et universe genti memoriam mortis sue ad exemplum 
virtutis et fortitudinis derelinquens. De hoc habetur II Macha. VI. 

Porro tertius fuit Gamaliel Phariseus, doctor legis, honora- 
bilis universe plebi. De quo habetur Act. V. Hic fuit magister 
30 apostoli Pauli. De quo Ieronimus in primo prologo Biblie ita 
dicit : « Paulus apostolus ad pedes Gamalielis legem Moysi et 
prophetas didicisse se gloriatur, ut armatus spiritalibus telis 
postea doceret confidenter ». Hoc habetur Act. XXII. Fecit apo- 

stolus Paulus quod Ecclesiasticus docet, XVIII: Antequam loqua- 
ris, disce! De hac materia sufficienter tractat beatus Bemardus 
super Cantica in ilio loco : Oleum effusimi nomen tuum. Dicit 
enim : 


Tante caritatis sunt, per quos nobis fluenta ce|lestia manant, ut 
ante effundere quam infundi velint, loqui quam audire paratiores et 
promti docere quod non didicerunt et aliis preesse gestientes, qui se 
ipsos regere nesciunt. Ego nullum ad saluterà pietatis gradum illi gradui 
anteponendum existimo, quem Sapiens posuit dicens : Miserere anime 
tue placens Deo. Quod si non habeo nisi parumper olei quo ungar, putas 
tibi debeo dare et remanere inanis ? Servo illud michi et omnino nisi 
ad prophete iussionem non profero. Si institerint rogitantes aliqui ex 
his, qui forte existimant de me supra id quod vident in me aut audiunt 
aliquid ex me, respondebitur eis : Ne forte non sufficiat nobis et vobis, ite 
potius ad vendentes et emite vobis. 


Fuerunt etiam adirne in Iudaico populo viri valde morige¬ 
rati et morum honestate sollemnes, ut Aaron, Ioiada, Iosedech, 
Iesus sacerdos magnus et Symon Onie filius. De quibus non 
est dicendum per singula, duobus exceptis, scilicet Aaron et 
Symone. 

Sciendum de Aaron quod ipse fuit talis vir, qualem Dominus 
querit, Eze. XXII: Quesivi de eis virum qui interponeret sepem 
et staret oppositus contra me propter eam, ne dissipparem eam, et 
non inveni. Et effudi super eos indignationem meatn et in igne ire 
mee consmnpsi eos. Viam eoruni in caput eorum reddidi, ait Dominus 
Deus. Considera quoniam prelatus potest avertere iram divi- 
nam a subditis suis, si fuerit Dei amicus. Et ideo de Moyse legitur 
quod ad preces eius Dominus pepercit populo suo. Dixit enim 
Domino, Exo. XXXII: Aut dimitte eis hanc noxam, aut, si non 
facis, dele me de libro tuo, quem scripsisti. Hoc idem dicit Apo- 
stolus, ad Ro. IX: Optabam enim ipse ego anathema esse a Chri- 
sto prò fratribus meis, qui sunt cognati mei secundum cameni, qui 
sunt Israel ite, quorum adoptio est filiorum et gloria et testarnen- 
tum et legislatio et obsequium et promissa, \ quorum patres, et ex 

quibus Chrisius secundiwi cameni, qui est super omnia Deus bene- 
dictus in secula. Amen. De Aaron quoque sic habetur, Sap. XVIII : 
Properans homo sine querela deprecari prò populis, proferens ser- 
vitutis sue scutum orationem, et per incensum deprecationem alle- 
5 gans, restitit ire et finem imposuit necessitati, ostendens quoniam 
tuus est famulus. Hec historia habetur Numeri XVI, quando 
Aaron stetit inter mortuos et viventes et prò populo deprecatus est, 
et plaga cessavit. Talia potest prelatus, qui amicitiam habet cum 
Deo, prò subditis impetrare. Sin aliter, adimpletur quod Grego- 
Gregorius io rius dicit : « In gravibus peccatis positus, dum suis premitur, 
Gregorius aliena non diluit. Cunctis liquet quia, si is qui displicet ad inter- 
cedendum mittitur, irati animus ad deteriora provocatur ». Item 
in Ecclesiastico Aaron multipliciter commendatur, Eccli. XLV. 
Tu vide ibi, si vis. 

15 De Symone quoque Onie filio in Ecclesiastico sic habetur, L : 
Symon Onie filius, sacerdos magnus, qui in vita sua suffulsit domum 
et in diebus suis corroboravi templum. Templi etiam altitudo ab 
ipso fundata est, duplex edificatio et excelsi parietis templi et cet. 
Quasi stella matutina in medio nebule, et quasi luna piena in die- 
20 bus suis lucei, et quasi sol refulgens, sic ille refulsit in tempio Dei. 
Et quasi arcus refulgens inter nebulas glorie, et quasi flos rosarum 
in diebus vernis, et quasi lilia que sunt in transitu aque, et quasi 
thus redolens in diebus estatis, quasi ignis effulgens et thus ardens 
in igne. Quasi vas auri solidum, ornalum omni lapide pretioso. 
25 Quasi oliva pullulans et cypressus in altitudinem se extollens. 

De quibusdam viris morigeratis qui in Novo Testamento fuerunt. 

In populo autem Christiano fuit maxima multitudo virorum 
nominatorum qui tam | vita quam scientia et morum honestate 
et gravitate fulserunt et qui in diebus suis habentur in laudibus. 
30 De quibus tantummodo causa brevitatis sufficit nobis specifi¬ 
care de tribus, scilicet de sancto Silvestro et de sancto Nicholao 
et de sancto Thoma Cantuariensi archiepiscopo. 

Silvester a matre re et nomine Iusta genitus et a Cyrino pre- 

sbitero eruditus hospitalitatem summopere exercebat. Hic om¬ 
nium orphanorum, viduarum et pauperum matriculam scriptam 
habebat et omnibus necessaria providebat. Tandem beatus Sil- 
vester morti apropinquans clerum de tribus ammonuit, scilicet 
ut inter se caritatem haberent, ecclesias suas diligentius guber- 
narent et gregem a luporum morsibus custodirent. Post hec, in 
Domino feliciter obdormivit. De prelatis vero nostri temporis 
dicitur, Ys. I : Pupillo non iudicant, causa vidue non ingreditur 
ad eos. Melius ergo faciebat Iob, qui de se ipso dicit, XXIX : 
Auris audiens beatificabat me, et oculus videns testimonium redde- 
bat michi, eo quod liberassem pauperem vociferantem et pupillum 
cui non esset adiutor. Benedictio perituri super me veniebat, et cor 
vidue consolatus sum. 


Quod vitande sint mulieres, ostenditur hic. 

Require infra similiter. carta CCCXX3. 

De sancto Nicholao sic habes, quod eamdem morum gravi- 
tatem servabat, factus episcopus, quam prius servaverat, cum 
esset persona privata. Dicitur enim sic in legenda ipsius : « Ipse 
autem eamdem quam prius humilitatem et morum gravitatem in 
omnibus sectabatur. In oratione pervigilabat, corpus macerabat, 
mulierum consortia fugiebat. Humilis erat in omnes suscipiendo, 
efficax in loquendo, ala||cer in exortando, severus in corripiendo ». 
Nota quod dictum est : « eamdem humilitatem et morum gravi¬ 
tatem in omnibus sectabatur » ; quod magnum fuit, quia honores 
mutant mores. Inde Patecclus in libro Tediorum dixit : 

Si me noia hom ki desdigna 
l’altra gente, per honor ke lu fia. 


Item nota quod dictum est : « mulierum consortia fugiebat ». Et 
hoc sapienter fecit, quia mulieres fuerunt que filios Israel dece- 
perunt, Numeri XXXI. Ideo dicit Ecclesiasticus XLII : In medio 

mulierum noli commorari. De vestimentis enim procedit tinea, et 
a muliere iniquitas viri. Item Eccle. VII : Inveni amariorem morte 
mulierem, que laqueus venatorum est, et sagena cor eius ; vincula 
sant manus illius. Qui placet Deo, effugiet illam; qui autem pec- 
5 cator est, capietur ab illa. Item Prover. V : Quare seduceris, fili 
mi, ab aliena et foveris in sinu alterius ? Item Prover. VI : Non 
concupiscat pulcritudinem eius cor tuum, ne capiaris nutibus illius. 
Pretium enim scorti vix unius est panis, mulier autem viri pre- 
tiosam ammani capit. Item Prover. XXIII : Fovea enim profunda 
10 est meretrix, et puteus angustus aliena. Insidiatur in via quasi 
latro, et quos incautos viderit interfitiet. Item Ieronimus : « Peri- 
culose tibi ministrat, cuius vultum frequenter attendis ». Iero¬ 
nimus : « Michi crede quod non potest toto corde esse cum Deo 
qui feminarum accessibus copulatur ». Ieronimus : « Flammigero 
15 igne percutit femina conscientiam pari ter habitantis ». Ieroni¬ 
mus : « Ubi femina erit cum viris, non deerit viscarium diaboli ». 
Item : 

Vis diffìnire aut quid sit femina scire ? 

Est fetidum cenum, rosa fetens, dulce venenum, 

20 semper pro|na rei, que prohibetur ei. 

Item : 

Est adamas mulier, pix, ramnus, carduus asper, 

lappa tenens, vesspa pungens, urtica perurens. 

Sunt tria grandia : laus, sapientia, gloria rerum. 

25 Hec tria destruit, hec tria diruit ars mulierum. 

Augustinus : « Oleum enutrit flammam lucerne, et ignem luxurie 
accendit collocutio mulierum ». Ysidorus : « Sicut herba viridis 
iuxta aquas, ita concupiscentia in mulierum consideratione ». 
Iohannes Osaurei : « Quid est aliud mulier nisi amicitie inimica, 
30 ineffugabilis pena, necessarium malum, naturalis temptatio, desi- 
derabilis calamitas, domesticum periculum, delectabile detrimen- 
tum, mali natura boni coloris depicta? Ergo dimittere illam pec- 
catum est, tenere autem vere tormentum est ». Augustinus : 

« Mala ab initio fuit mulier, porta mortis, discipula serpentis, 
diaboli consiliaria, fons deceptionis, canicula operum divinorum, 
rubigo sanctorum. Homines iam pene angelos factos facies pe- 
riculosa deiecit ». Origenes : « Et ecce mulier caput peccati, ar¬ 
ma diaboli, expulsio paradisi, delieti mater, corruptio legis anti- 5 
que ». 

De sancto Thoma Cantuariensi are Inepiscopo sciendum quod 
subito in virum alterum permutatur, postquam contra volun- 
tatem suam archiepiscopus factus fuit ; et caro eius cilitio et 
ieiuniis maceratur. Non solum enim cilicium prò camisia defe- io 
rebat, sed etiam femoralia cilicina usque ad poplitem baiulabat. 
Sanctitatem autem suam ita subtiliter occultabat, ut, salvo sem- 
per honestatis rigore, sub decentia vestium et apparatu utensi- 
lium concordaret mo|ribus singulorum. Tredecim pauperum pedes 
cotidie curvatis genibus abluebat, et refectos, datis cuilibet IIII 15 
argenteis, remittebat. Et ideo ex hoc convenit ei quod dicitur a 
Iob, XXIX : Pater eram pauperum et causam, quam nesciebam, 
diligentissime investigabam. Conterebam molas iniqui et de denti- 
bus illius auferebam predam. Hoc ad regem Artaldum referri 
potest, qui credebat invadere ecclesiasticam libertatem, sicut 20 
dicitur in legenda : « Rex autem ad voluntatem suam in detri- 
mentum Ecclesie ipsum inflectere nitebatur, volens ut consuetu- 
dines, quas contra libertatem Ecclesie predecessores sui habue- 
rant, ab eodem similiter confìrmarentur ». Hoc nullo modo beatus 
Thomas sustinuit, et ex hoc martyrium promeruit; et ideo sequi- 25 
tur in Iob : Dicebamque : In nidulo meo moriar (quia in ecclesia 
sua mortuus est). Et sicut palma multiplicabo dies. Inde est illud 
Ps. : Iustus ut palma florebit, sicut cedrus Libani multiplicabitur. 
Item, Eccli. XXXVII, dicitur : Vita viri in numero dierum (iuxta 
illud Iob XIIII: Constituisti terminos eius, qui preteriri non potè- 30 
rxint), dies autem Israel (id est videntis Deum) innumerabiles sunt. 
Palma signum victorie est, iuxta illud Apoc. VII : Et palme in 
manibus eorum. Item adimplevit beatus Thomas illud quod pre- 
cipit Ecclesiasticus IIII : Pro iustitia agonizare prò anima tua et 
usque ad mortem certa prò iustitia, et Deus expugnabit prò te ini- 35 
micos tuos. 

De beato vero Gregorio Dialogo pretermittendum non est, 
qui omnes bonos mores in se habuit congregatos. De quibus ali- 
quos ad utilitatem et exemplum audientium breviter profera- 
mus. Tante autem humi|litatis beatus Gregorius extitit, ut se 
5 laudari nullo modo permitteret. Nam Stephano episcopo, qui 
eum in suis epistolis laudaverat, ita scribit : « Multum michi et 
ultra quam audire debui indignus favorem in vestris epistolis 
demonstratis, et inde scriptum est : Ne laudes hominem, quam- 
diu vivit. Tamen, et si audire talia dignus non fui, orationibus 
io vestris, peto, ut dignus efficiar, et ut, si bona ideo in me dixistis, 
quia non sunt, ideo sint, quia dixistis ». Item in epistola ad Nar- 
sum patricium : « Quod cause et nominis similitudinem faciendo 
per scripturas clausulas declamationesque formatis, certe, fra- 
ter karissime, simiam leonem vocas, et quod eo modo vos agere 
15 conspicimus, quo scabiosos sepe catulos, pardos vel tygrides voca- 
mus ». Item in epistola ad Anastasium patriarcham Antioche- 
num : « Quod vos me os Domini, quod lucemam dicitis, quod 
loquendo multis prodesse multisque posse lucere perhibetis, exti- 
mationem michi meam, fateor, in dubitationem maximam per- 
20 duxistis. Considero namque qui sum, et nichil in me ex huius 
boni signo deprehendo. Considero autem qui estis, et vos mentiri 
posse non arbitrar. Cum ergo credere volo quod dicitis, contra- 
dicit michi infìrmitas mea. Cum disputare volo quod in laude 
mea dicitur, contradicit michi sanctitas vestra. Sed queso, vir 
2 5 sancte, nobis aliquid de hoc certamine nostro conveniat, ut, si 
non quod dicitis ita est, sit ita, quia dicitis ». Vocabula etiam 
iactantiam et vanitatem sonantia omnino respuebat. Unde Eulo¬ 
gio patriarche Alexandrino, qui eum universalem papam voca- 
verat, ita scribit : « In prephatione epistole quam ad me direxi- 
30 stis, superbe appellationis <verbum>, universalem me || papam 
dicentes, imprimere curavistis ; quod, peto, dulcissima sanctitas 
vestra ultra non faciat, quia vobis subtrahitur quod alteri, plus 
quam ratio exigit, prebetur. Ego verbis prosperari non quero, 
sed moribus, nec honorem esse deputo in quo fratres honorem 
35 suum perdere cognosco. Recedant ergo verba, que vanitatem 
inflant, caritatem vulnerant ». Hinc est quod, cum Iohannes epi- 

scopus Constantinopolitanus hoc vocabulum vanitatis sibi usur¬ 
pare et se universalem papam vocari fraudulenter a synodo obti- 
nuisset, inter cetera sic de eo scribit Gregorius : « Quis est iste 
qui contra statuta evangelica, contra canonum decreta novum 
sibi nomen usurpare presumit ? Utinam vel sine imminutione 5 
sit unus, qui esse appetit universus ». Verbum etiam iussionis 
sibi a coepiscopis dici nollebat. Unde ait in epistola ad Eulogium 
episcopum Alexandrinum : « Vestra michi caritas loquitur dicens : 

‘ Sicut iussistis Quod verbum iussionis peto a meo auditu remo¬ 
veri, quia scio qui sum et qui estis: loco enim michi fratres estis, 10 
moribus patres ». Insuper, ob nimiam humilitatem qua erat 
preditus, nollebat quod matrone se ancillas suas dicerent. Unde 
Rusticane patricie scribens ait : « Unum in tuis epistolis egre 
suscepi, quia, quod semel esse poterat, sepius dicebatur ‘ ancilla 
vestra ’ et * ancilla vestra Ego enim, qui per episcopatus onera 15 
omnium servus factus sum, qua ratione te michi ancillam dicis, 
cuius ante episcopatum susceptum proprius fui ? Et ideo rogo per 
omnipotentem Deum ne hoc verbum aliquando in scriptis tuis 
inveniam ». Primus in suis litteris se servum servorum Dei no- 
minavit et alios nominari instituit. Libros suos, dum adhuc vive- 20 
ret, ob nimiam humilitatem publicari | nolebat et in aliorum 
comparatione suos nichil valere extimabat. Unde Innocentio pre- 
fecto Affrice sic scribit : « Quod expositionem sancti Iob vobis 
transmitti voluistis, vestro studio congaudemus : sed si delitioso 
cupitis pabulo saginari, beati Augustini, compatriote vestri, opu- 25 
scula legite, et ad comparationem illius similaginis nostrum fur- 
furem non queratis. Neque enim volo, dum in hac carne sum, 
si qua dixisse me contigit, ea facile hominibus innotesci ». Legi- 
tur quoque in quodam libro de Greco in Latinum translato quod 
quidam sanctus pater nomine Iohannes, cum Romam ad visi- 30 
tanda apostolorum limina venisset et beatum Gregorium papam 
per medium civitatis transire vidisset, voluit ei occurrere ac, 
ut decebat, reverentiam exhibere. Cernens vero beatus Gregorius 
quod se in terram vellet prosternere, festinavit et primo se coram 
ipso in terram prostravit, nec inde surrexit, quoadusque abbas 35 
primo surrexit. In quo maxima eius humilitas commendatur. 

Tante autem largitatis et elemosinarum extitit, ut non solum 
presentibus, sed etiam longe positis, etiam in monte Synai mona- 
chis, necessaria ministraret. Nam omnium indigentium nomina 
scripta habebat et eis liberaliter subveniebat. Cotidie etiam 
5 ad suam mensam peregrinos quoslibet invitabat ; inter quos die 
quadam unus accessit, in cuius manibus dum ipse ex humilitate 
aquam fundere vellet, conversus urceum accepit. Sed repente, 
in cuius manibus aquam fundere voluerat, non invenit. Cumque 
hoc factum secum miraretur, eadem nocte Dominus per visionem 
io ei dixit : « Ceteris diebus me in membris meis, hesterno autem die 
me in memet ipso suscepisti ». Gregorius cum apud Mauricium 
imperatorem et filios eius super mortem cuiusdam episcopi falsò 
accusaretur, sic ait in epistola quam | apocrisario mittit : « Unum 
est quod breviter suggeras dominis nostris, quia, si ego servus 
15 eorum in mortem Longobardorum vel damnum me miscere voluis- 
sem, hodie Longobardorum gens nec regem nec ducem nec comites 
haberet atque in sua confusione esset. Sed quia Deum timeo, in 
mortem cuiuslibet hominis me miscere formido ». Ecce quante 
humilitatis, quia, cum esset summus pontifex, imperatoris se ser- 
20 vum vocabat et dominum suum eum appellabat ! Ecce quante 
innocentie, quia in mortem suorum inimicorum consentire nol- 
lebat ! Cum Mauritius imperator Gregorium et Ecclesiam Dei 
persequeretur, inter cetera sic ei scripsit Gregorius : « Quia ego 
peccator sum, credo quod omnipotentem Deum tantó vobis am- 
25 plius placabitis, quantó me ei male servientem affligitis ». Patet 
igitur ex predictis qualiter beatus Gregorius optime fuit mori- 
geratus. Dicit enim : « Ego verbis prosperari non quero, sed mori- 
bus ». Nam : 

Moribus et vita quisquis vult esse facetus 
30 me legat et discat que mea musa notat, 


dixit quidam poeta, et usquequaque non dixit veruni, quia mul- 
tas immunditias docuit. 

Si quis autem vult habere optimos mores, Ecclesiasticum legat 
et corde retineat et opere adimpleat, qui non sine causa a Grecis 

« Panarethos » appellatur, a « pan », quod est totum, et « arethos », 
quod est virtus, quasi liber totus virtuosus. Ideo Ecclesiasticus 
dixit, L : Doctrinam sapientie et discipline scripsit in codice isto 
Iesus filius Syrach Ierosolimita, qui renovavit sapientiam de corde 
suo. Beatus qui in istis versatur bonis. Qui ponit illa in corde 5 
suo, sapiens erit seruper. Si enim hec fecerit, ad omnia valebit, quia 
lux Dei vestigium eius est. Et LI : Apropiate ad me indocti et con¬ 
gregate vos in domum discipline | et cetera, usque ad finem libri. 
Item alibi dicit Eccli., XXIIII: Videte quoniam non solum michi 
laboravi, sed et omnibus exquirentibus veritatem. 10 

Optimi autem mores sunt quando amore summi Dei excelsi 
is qui habet divitias bene facit pauperibus Christi. Hoc Eccle¬ 
siasticus docuit, XXIX : Propter mandatum assume pauperem, et 
propter inopiam eius ne dimittas eum vacuum. Et multa prose- 
quitur de ista materia Ecclesiasticus ibidem. Ubi autem hoc man- *5 
det Deus, audi Levit. XXV : Time Deum tuum, ut vivere possit 
frater tuus apud te. Pecuniam tuam non dabis ei ad usuram et 
frugum superabundantiam non exiges. Item Deutero. XV : Om- 
nino indigens et mendicus non erit inter vos, ut benedicat tibi Domi- 
nus in terra quam traditurus est tibi in possessionem. Et infra : 20 

Non deerunt pauperes in terra habitationis tue. Idcirco ego preci- 
pio tibi ut aperias manum fratri tuo egeno et pauperi, qui tecum 
versantur in terra. De hoc laudatur mulier fortis, Prover. ultimo : 
Manum suam aperuit inopi et palmas suas extendit ad pauperem. 
Merito quidem, quia, sicut ait Sapiens, Prover. XIX: Fenera- *5 
tur Domino qui miseretur pauperis, et vicissitudinem suam reddet 
ei. Quod patuit in Gregorio, cui dixit angelus quod, ex illa 
hora qua argenteos naufrago dari fecit, destinavit eum Deus 
summum pontifìcem fieri. Dabat enim beatus Gregorius libenter 
pauperibus. Ideo congruit ei quod de Iob legitur, XXXI : Si 3° 
negavi quod volebant pauperibus et oculos vidue expectare feci, si 
comedi bucellam meam solus, et non comedit pupillus ex ea, quia 
ab infantia mea crevit mecum miseratio et de utero matris mee egressa 
est mecum (hoc multum convenit beato || Nicholao). Si despexi 
pretereuntem, eo quod non habuerit indumentum, et absque operi- 35 
mento pauperem. Si non benedixerunt michi latera eius, et de vel- 

leribus ovium mearum calefactus est (hoc multum convenit beato 
Martino, qui divisit cum paupere clamidem). 

Contrarium facit ille de quo dicitur, Prover. XVII : Qui despi- 
cit pauperem, exprobrat faeton eius. De quibusdam etiam Dominus 
5 conqueritur, Ys. XXVIII : Hec est requies mea : reficite lassum, 
et hoc est meum refrigerium ; et noluerunt audire. Ideo dicitur, 
Prover. XXI : Qui oblurat aurem suain ad clamorem pauperis, 
et ipse clamabit et non exaudietur. Exemplum illius divitis qui 
nil dabat egenis et totus gule et luxurie deditus erat, nec missam 
xo nec Evangelium audire volebat. Cumque prò mortuo presbiteri 
et clerici Requiem eternam cantarent, crucifixus posuit digitos in 
auriculas suas dicens quod nullo modo audiret illum, qui vocem 
suam audire contempserat. Ideo Tobias docuit filium suum 
dicens, 1111 : Ex substantia tua fac elemosinavi et noli avertere 
*5 faciem tuam ab ullo paupere, et multa alia que de elemosina ibi 
dicuntur. Ita enim fiet ut nec a te avertatur facies Domini. Quomodo 
potueris, ita esto misericors. Si multum tibi fuerit, abundanter tri- 
bue. Si exiguum fuerit tibi, etiam exiguum libenter impertiri stude. 
Rationem istorum assignat Gregorius dicens : « Dum quelibet 
20 necessaria damus indigentibus, non nostra largimur, sed sua illis 
reddimus ». Idem : « Qui facit elemosinam, non ei dat qui accipit, 
sed illi cuius amore impendit ». Quod autem dicitur in Iob 
XXXI : Foris non mansit peregrinus, hostium meum viatori patuit, | 
totum hoc adimplevit Gregorius et multi alii ; de quibus habe- 
25 tur in epistola ad Heb. XIII : Cariias fraternitatis maneat in 
vobis e' hospitalitatem nolite oblivisci. Per hanc enim placuerunt 
quidam, angelis hospitio receptis. Ideo dicit beatus Petrus, prima 
IIII: Hospitales invicem sine murmuratione. Ex hoc enim Domi¬ 
nus commendabit electos, Mat. XXV : Ilospes eram, et collegl¬ 
lo stis me. 

Quod autem dicit Ecclesiasticus XIX, quod ex visu cogno- 
scitur vir et ab occursu faciei cognoscitur sensatus, in hoc concor- 
dat alius sapiens, qui dicit, Eccle. Vili : Sapientia hominis lucet 
in vultu eius, et potentissimus faciem illius commutdbit. Habui 
35 quemdam ministrum in Ordine fratrum Minorum, qui dictus est 
frater Aldevrandus, et fuit de oppido Flaniani, quod est in epi- 

scopatu Imole, de quo frater Albertinus de Verona, cuius est 
sermonura memoria, ludendo dicebat quod turpem ydeam in Deo 
habuerat. Habebat enim caput deforme et factum ad modum 
gàlee antiquorum et pilos multos in fronte. Cum autem aliquando 
in octava Epyphanie occurreret sibi inchoanda illa antiphona : 5 

Caput draconis, fratres ridebant, et ipse turbabatur et erube- 
scebat. Ego vero recordabar illius auctoritatis Senece : « Qualem 
putas intus esse animam, cuius extra ymago tam feda est ? ». 

Quod autem dicit Ecclesiasticus XI : Ne spernas hominem in 
visu suo, optime docet, quia, sicut dicit beatus Augustinus, 10 
« multi contempserunt humilem Christum, sed non pervenerunt 
usque ad altitudinem Christi ». Quare hoc ? Ysaias assignat ratio- 
nem dicens, LUI : Et quasi absconditus vultus eius et despectus, 
unde nec reputavimus eum. Ne autem hoc fiat, Ecclesiasticus XI 
ponit exemplum dicens : Brevis in volatilibus est apis, et initium *5 
dul\coris habet fructus illius. Ad idem facit exemplum quod ponit 
poeta modernus : 

In tenui calamo mel latitat sepe suave, 
et modici fontis temperat unda sitim. 

Unde nota quod in prohibitione superius ab Ecclesiastico facta, 20 
qua dicit : Ne spernas hominem in visu suo, fuerunt decepti illi 
qui contempserunt Alexandrum et Zacheum et beatum Marti- 
num et Constantium mansionarium ecclesie Sancti Stephani iuxta 
Anconitanam civitatem, de quo dicit beatus Gregorius, primo Dia- 
logorum, quod « erat pusillus valde et exili forma atque despecta », 2 5 

et tamen humilitatem habebat altissimam; quod est contra ìllud 
quod consuevit dici : 

Vix humilis parvus, vix longus cum ratione, 
vix repperitur homo ruffus sine proditione. 

Istius Constantii humilitatem quidam rusticus fuit expertus, qui 3° 
de eo dixit : « Ego grandem hominem eum credidi, iste autem de 
homine nichil habet ». Et ex hoc Constantius non est turbatus, 

sed potius amplexatus et osculatus est rusticum. Ex qua re pen- 
sandum est cuius apud se humilitatis fuit qui despicientem se 
rusticum amplius amavit. « Qualis enim quisque apud se lateat, 
contumelia illata probat. Nam sicut superbi honoribus, sic ple- 
5 rumque humiles sua despectione gratulantur. Cumque se et in 
alienis oculis viles aspiciunt, idcirco gaudent, quia hoc iudicium 
confirmare intelligunt, quod de se et ipsi apud semet ipsos habue- 
runt ». Iste Constantius tante sanctitatis fuit, sicut ibidem bea- 
tus Gregorius narrat, quod loco olei aquam in lampadibus ardere 
io fecit. 

Diximus supra quod prelatus ad hoc, ut sit ydoneus et suffi- 
ciens, positive debet habere tria, scilicet sapientiam, sanctam 
vitam et bonos mores. Sapientiam debet habere, quia, sicut 
dicit Ecclesiasticus XXI : Os prudentis queritur \ in ecclesia, et 
15 verba illins cogitabunt in cordibus suis. Item Eccli. XXXVII : 
Vir sapiens plebern suam erudii, et fructus sensus illius laudabiles 
sunt. Vir sapiens replebilur benedictionibus, et videntes illuni lau- 
dabunt. Sapiens in populo hereditabit honorem, et nomen illius 
erit vivens in eternum. Item Eccli. XXXIX : Collaudabunt multi 
20 sapientiam eius, et usque in seculum non delebitur. Hinc : Yram 
rex Tyri dixit per litteras quas miserat Salomoni: Quia dilexit 
Dominus populum suum, idcirco te regnare fecit super eum. Et 
addidit dicens : Benedictus Dominus Deus Israel, qui fecit celum 
et terram, qui dedit David regi filium sapientem et eruditum et 
25 sensatum atque prudentem, ut edificaret domum Domino et palatium 
sibi, II Parali. II. 

Sanctam vitam debet habere, quia, sicut dicit beatus Augu- 
stinus : « Vilissimus computandus est et ab omni cetu fidelium 
segregandus, nisi precellat scientia et honestate qui est dignitate 
30 prestantior ». Item Beda : « Non sufficit sacerdoti rota una sine 
altera, nec sufficit ad ambulandum pes unus sine altero. Mundi- 
cia sacerdotis sine sapientia est tamquam ignis qui evanuit in 
fumum et uva que detumuit in acetum. Sapientia enim eius sine 
mundicia est quasi cibus sine sale et lucerna sine lumine ». Item 
35 Beda : « Quomodo potest predicare mundiciam sacerdos inmun- 
dus aut sapientiam sacerdos ignarus ? Quomodo poterit hortator 

esse viduitatis et castitatis qui fomicationes et coniugia frequen¬ 
tare non timet? ». Item Illarius: « Exemplaria debent esse sacer- 
dotes propter munditiam et sapientiam ». De munditia dicitur : 
Beati mundo corde et cet. De sapientia dicitur : Labia sacerdotis 
custodiunt scientiam, et legem requirent ex ore eius, quia || angelus 5 
Domini exercituum est. Item Gregorius : « Quomodo potest preses 
ecclesie auferre malum de medio eius, cum tacitumus sibi respon- 
deat ea commisisse que corripit, et qua libertate populo predicare 
presumit, cum in simile ipse corruerit? ». Item Gregorius: «Vul¬ 
nerato pastore, quis curandis ovibus adhibet medicinam ? ». Item io 
Gregorius : « Quomodo orationis clipeo tuetur populum, qui se 
ictibus hostium nudum prebuit feriendum ? Et qualem de se 
fructum producturus est, cuius radix gravi peste infecta est ? ». 
Item Ambrosius : « Scire prelati debent quia tot mortibus digni 
sunt, quot exempla malorum transmittunt ad posteros ». Item 15 
Augustinus : « Meritis prelatorum damnatur adeo vita subditorum, 
quia, dum errata corrigere negligunt, se ipsos obiciendos ostendunt». 
Item Augustinus : « Qui consentit subiecto in errore et negligit 
emendare non est censendus episcopus, sed canis impudicus ». 
Item Gregorius : « Compassio quippe homini, et rectitudo vitiis 20 
debetur, ut in uno eodemque homine et diligamus bonum quod 
factum est et persequamur mala que fecit, ne, dum culpas incaute 
remittimus, non iam per caritatem compati, sed per negligentiam 
condescendisse videamur ». Nota quod Hely fuit amotus a 
sacerdotio, prò eo quod noverat indigne agere filios suos et non 25 
corripuit eos, I Reg. II et III et IIII. Item : Corripiet me iustus 
in misericordia et increpabit me. Quod impletum est in Moyse 
et Iosue, cui Moyses dixit. Numeri XI : Quid, inquit, emularis 
prò me? Quis tribuat ut omnis populus prophetet, et del eis Domi- 
nus spirilum suum ? Item Prover. XXVIII : Qui corripit homi- 30 
nem, gratiam postea inveniet apud eum, magis quant ille qui per 
lingue | blandimenta decipit. Quod patet in Petro et Marco. Nul- 
lus ita expressit peccatum negationis Petri sicut Marcus. Et 
beatus Petrus postea appellat eum filium suum, dicens, prima 
ultimo : Salutai vos Ecclesia que est in Babylone coelecta et Marcus 35 
filius meus. Ideo dicit Sapiens, Prover. XVII : Plus proficit cor- 

rectio apud prudentem, quam centurn plage apud stulium. De stulto 
autem et peccatore dicit Ecclesiasticus XXXII : Peccator homo 
vitabit correptionem et secundum voluntatem suam inveniet compa- 
rationem. Item Ysidorus : « Is qui preest, si preter voluntatem 
5 Dei vel preter quod in sacris Scripturis manifeste et evidenter 
ostenditur dicit aliquid vel imperat, tamquam falsus testis Dei 
aut sacrilegus habetur ». Item Ysidorus : « Omnis magister qui 
scandalizat discipulos suos malis operibus vel exemplis claudit 
ante eos regnum celorum, nec intrat nec qui volunt intrare per- 
10 mittit ». Item Bernardus : « Quem michi dabis de numero pre- 
latorum, qui non magis vigilet marsupiis subditorum evacuan¬ 
do quam vitiis extirpandis ? Utinam sic vigilent ad animarum 
curam, quam alacres currunt ad cathedram ». Item idem : « Mirum 
est de clericis, cuius ordinis sint. Nam aliud esse, aliud videri 
I5 volunt. Habitu milites, questu rustici, actu neutrum exhibent. 
Non enim pugnant ut milites, non laborant ut rustici, nec evan- 
gelizant ut clerici. Quia ergo nullum secuntur ordinem, erunt ubi 
nullus erit or do, sed sempiternus orror inhabitat ». Item Bernardus : 
« Quicquid est in genere rerum delitiosum homini, sibi assumunt 
20 clerici. A mulieribus molliciem habitus, a mimis ioculatoria verba, 
a militibus phaleras, a trapeQtis pecuniam, a regibus et princi- 
pibus potestates et honores. | Et ideo, quia in labore hominum 
non sunt, curri hominibus non flagellabuntur ». Item Bernardus : 
« Venient, venient ante tribunal Christi sacerdotes, et tunc audie- 
2 5 tur populorum accusatio gravis et allegatio dura, quorum vixere 
stipendio nec diluere peccata. Duces ceci et fraudulenti media 
tores, qui nondum reconciliati offìcium reconciliationis suin- 
pserunt. In Yeteri Testamento unum solum prohetam invenio 
equitasse et eum a leone devoratum fuisse ». Item Bernardus : 
3 ° « Heu ! Purpurati saccum predicant, ieiunium splendide epulan- 

tes. Ohm Hesdras, audito quod manus principum et magistratuum 
esset in transgressione prima, scidit pallium, sedit merens, cla- 
mavit ad Dominum et gemitu suo populum provocavit ad gemi- 
tum. Sed hodie audito fìagitio ridet prelatus. Condam rex Israel 
35 transiens per murum cilicio utebatur, hodie prelatus Circuit eccle- 
siam faleratus. Condam prophete in atriis habitabant, modo pre- 

lati palatia sibi edificant ». Item Bemardus : « Res ecclesiarura 
res pauperum sunt. Sacrilega crudelitate subripiunt, quicquid non 
domini, sed dispensatores preter necessarium victum et simpli- 
cem vestitum suscipiunt ». Item Bemardus : « Plus fulgent cal¬ 
caria quam altaria, citius inveniuntur in stabulo quam in tempio, 5 
citius currunt ad coquinam quam ad ecclesiam, ad mensam quam 
ad missam». Item Bemardus: «Deus se hominibus subdidit, et 
tu, dominare gestiens hominibus, tuo te preponis auctori ». Item 
idem : « Quotiens hominibus preesse desidero, totiens Deum meum 
preire contendo ». Item idem : « Qui primatum desiderat in terris, 10 
confusionem accipiet in celis ». Inde etiam commendatur vere 
mar|tyr, de quo dicitur quod minas iudicum non timuit nec ter¬ 
rene dignitatis gloriam quesivit. Item Gregorius : « Mirabile est 
cecum cecis in ducatum suscipere, et mirabilius tales cuilibet 
scienter committere ». Item Bemardus : « Monstruosa res est gra- 15 
dus summus, animus infimus ; sedes prima, vita ima ; lingua 
magniloqua, manus ociosa ; vultus gravis, actus levis ; sermo 
multus, fructus nullus ; ingens auctoritas, nutans stabilitas ». 
Item Gregorius : « Turpe nimis est ibi nos negligendo cadere, unde 
predicando conati sumus alios levare ». Item Cassiodorus : « Nichil 20 
me docere potest, in quo nichil inverno imitandum ». Item Gre¬ 
gorius : « Timere debet qui vult aliis predicare, ne proprio iaculo 
se ipsum percutiat, cum predicatio sine opere contemnatur ». 

Nota quod plures rationes assignantur quare Deus Iudam ad 
apostolatum elegit, quem sciebat in bono non perseveraturum, 25 
quarum V et ultima est ut non presumamus, si ad dignitates eli- 
gimur. Unde Bemardus in epistola ad Coloniensem archiepisco- 
pum : « Si tantum qui eliguntur ad ministerium constat eligi ad 
regnum, securus est talis archiepiscopus. Quod si Iudam in sacer- 
dotio et Saulem in regno non legitur reprobasse nisi Deus, timeat 30 
necesse est taliter archiepiscopus ». Unde valde terribile est illud 
Mat. XXII : Multi sunt vocati, pauci vero electi. Item ad Ro. 

XI : Noli altum sapere, sed tinte. Item Bemardus, loquens ambi¬ 
tioso : « Age miser, sequere ducem tuum, multiplica prebendas, 
accelera ad archiepiscopatum, ad episcopatum aspira. Paulatim 35 
ascendis, sed non paulatim descendes. Videbam, inquit, Sathan 

Seneca 


sìcut fulgur de celo cadentem ». Ideo econtra dicit Seneca : « Redige 
te ad parva, a quibus cadere non potes». || Similiter Ecclesiasticus 
29 utile consilium dat: Minimum prò magno placeat tibi, et im- 
properium peregrinationis non audies. 


5 Ostenditur hic auctoritatibus et exemplis quod valde insipienter facit qui- 

cumque intromittit se de aliqua prelatione habenda. 

Quod accidit domino Guillielmo de Foliano, qui sub contentione 
electus fuit in episcopum Reginum cum domino GUÌ9ÓI0 de Albri- 
conibus, et oportuit eum ire Mantuam occasione partium impera¬ 
lo toris et Ecclesie, MCCXLIII. Idem accidit domino Matheo de Pio, 
qui, cum esset canonicus Mutinensis ecclesie et dominus ecclesie 
de Ganacéto, procuravit ut haberet episcopatum Mutinensem, 
et habuit; et erat homo gibosus et deformiter inclinatus; et pro¬ 
vocate sunt partes occasione sui, et expulsa fuit pars imperialis 
de Mutina, ex qua parte ipse erat; et ivit peregrinando per Roma- 
gnolam, ut vidi oculis meis apud Ravennam et apud Faventiam 
et apud Furlivium, quando guerra erat ibi validior. Nota quod 
valde insipienter facit quicumque intromittit se de prelatione ali¬ 
qua habenda, in qua animarum cura committitur, si salva con- 
20 scientia vitare eam potest. Quod potest probari rationibus et 
exemplis. 

Rationibus sic : Noli laborare ut diteris, sed prudentie tue pone 
modutn. Ne erigas oculos tuos ad opes quas habere non potes, quia 
facient sibi pennas quasi aquile et volabunt in celum (Prover. XXIII). 
25 Item Eccle. VII : Quid necesse est homini maiora se querere, cum 
ignoret quid conducat sibi in vita sua, numero dierum peregrinatio¬ 
nis sue et tempore quod velud umbra preteriit ? Ideo dicit Ecclesia¬ 
sticus III: Altiora te ne quesieris et fortiora te ne scrutatus fueris, 
sed que precepit tibi Deus, cogita illa semper. | Item Fedi. VII : 
3 ° Noli querere fieri iudex, nisi valeas virtute irrumpere iniquitates, ne 
forte extimescas faciem potentis et ponas scandalum in equitate tua. 

Item Iudicum Vili : Dixerunt omnes viri Israel ad Gedeon: 
Dominare nostri, tu et filius tuus et filius filii tur, quia liberasti 

nos de marni Madian. Quibus ille ait : Non doniinabor vestri, nec 
dominabitur in vos filius meus, sed dominabitur vobis Dominus. 
Item de Saule habetur quod, quando querebatur ad dandum sibi 
regnum, absconditus est domi, I Reg. X. De sancto Marco 
dicit Ieronimus quod « amputavit sibi pollicem, ut sacerdotio 5 
reprobus haberetur ». De sancto Nicholao, qui in episcopum 
divinitus fuit electus, habetur quod fecit quicquid potuit ne 
episcopus fieret. Similiter de sancto Ambrosio, qui et ipse 
divinitus fuit electus, habetur quod quicquid potuit fecit ne epi¬ 
scopus fieret, profitendo scilicet philosophyam et fugiendo versus io 
Papiam et mulieres publicas hospitium suum introducendo, ut, 
infamatus propter eas, contemnerent eum et cessarent ab eo. 
Nec curavit de illa auctoritate, Eccle. VII : Melius est nomen 
bonuni qnam unguenta pretiosa. Item nec de illa, Eccli. XLI : 
Curam fiabe de bono nomine. Hoc enim magis permanebit tibi quam 15 
mille thesauri magni et pretiosi. Cumque istis modis non posset 
vitare quin vellent eum habere episcopum, abscondit se in pos¬ 
sessione cuiusdam sui amici. Item de sancto Gregorio, qui et 
ipse divinitus fuit electus, habetur in legenda sua quod quicquid 
potuit fecit ne summus pontifex fieret. De sancto etiam Amonio 20 
Alexandrino habetur quod amputavit sibi ipsi auriculas | ne 
eum episcopum facerent. Cumque hoc retulissent patriarche, 
dixit eis : « Etiam si nasum habuerit amputatum, dabo eum vobis, 
dummodo litteraturam habeat et fuerit sancte vite ». Reversi 
sunt ergo ad eum tam clerici quam populares civitatis cuiusdam, 25 
rogantes eum ex parte patriarche ut eorum episcopus fieri digna- 
retur. Quibus ille respondit : « Scio quod propter linguam meam 
me episcopum vultis habere. Noveritis quia, nisi quiescatis, am- 
putabo eam, et inutilis ero vobis et aliis ». Et ita dimiserunt eum 
in pace sua, timentes ne faceret quod dicebat. Quod quidem, sicut 30 
fecerat de auriculis, sic et de lingua fecisset. Erat enim homo 
magne litterature et sanctissime vite et disertam linguam habe- 
bat et multos libros scribebat et solitariam vitam ducebat. Et 
nota quod iste sanctus homo fecit sicut facit fibus sive castor, 
qui, cognoscens quod venatores persecuntur eum propter testi- 35 
culos eius habendos, redimit se a parte. Dentibus enim evellit 

sibi testiculos et dimittit eis, et sic permittunt eum evadere. 

Sed de misero clericunculo, qui voluntarie ad prelationes 
ascendit et malitiose et indigne, dicit beatus Bernardus : « Cir¬ 
cuit, circuit sedulus explorator, simulat, dissimulat, manibus et 
5 pedibus reptans, si quomodo se possit ingerere in patrimonium 
Crucifixi ». Quod non docet beatus Gregorius, immo in Pastorali 
dicit : « Pollens virtutibus, invitus et coactus, accedat ad regimen 
animarum ». Possunt autem ad detestationem huius vitii duo 
valere exempla. 

10 Primo, ponamus exemplum Domini nostri Iesu Christi, de 
quo legitur, Io. VI : Iesus ergo, cutn cognovisset quia venturi essent, 
ut raperent eum et facerent eum regem, fugit iterum in montem 
ipse solus. Que|rentibus eum ad mortem ipse se ultro obtulit ; 
querentes autem se ad regimen fugit, ut ostenderet quod quibus- 
r 5 dam potius expediret esse mortuos quam esse in loco dignitatis. 
Hoc ipsum confitentur aliqui nobiles et potentes, quod potius 
vellent esse leprosi quam esse in statu in quo sunt. Hoc exemplo 
utitur Apostolus, ad Heb. XII, dicens: Curramus ad propositum 
nobis certamen, aspicientes in actorem fidei et consummatorem Ie- 
20 sum, qui proposito sibi gaudio sustinuit crucem. De Augustino 
etiam legitur quod fugiebat ab omni civitate que non habebat 
episcopum, ne in episcopum caperetur. 

Invenitur etiam de quodam priore quod, cum electus esset 
in episcopum Tornacensem et ab Eugenio papa et ab abbate suo 
2 5 Bernardo cogeretur onus episcopatus subire, ipse, prostratus ad 
pedes abbatis et clericorum qui eum elegerant in modum crucis, 
ait : « Monachus fugitivus, si me eligitis, esse poterò, episcopus 
vero nunquam ero ». Cui laboranti in extremis quidam monachus 
ei karus assidens ait : « Kare mi, quia nunc corpore separamur, 
30 oro te, si potes, salva voluntate Dei, statum tuum post mortem 
michi reveles ». Cui oranti post mortem eius coram altari apparuit 
in visione Galfredus dicens : « Ecce assum Galfredus frater tuus ». 
Cui ille : « Kare mi, quomodo est tibi ? ». Cui ille: « Bene, sed revela- 
tum est michi a sancta Trinitate quod, si promotus essem in 
35 episcopum, fuissem de numero reproborum ». 

Item retrahere debent miserum clericum et ambitiosum, ne 

ad prelationes velit ascendere, comminationes que sibi fiunt 
a Deo. Dicit enim Deus prelato cui cura animarum committitur, 

III Reg. XX: Custodi virum istum. Qui si lapsus fuerit, erit anima 
tua prò anima eius. Item Eze. Ili : Fili hominis, speculaiorem 
dedi te doniui || Israel. Et audies de ore rtieo verbum et annuntiabis 5 
eis ex me. Si, dicente me ad impiumi Morte morieris, non annuntia- 
veris ei neque locutus fueris ut avertatur a via sua impia et vivat, 
ipse impius in iniquitate sua morietur, sanguinem autem eius de 
manu tua requiram. 

Quod ille qui eligitur in prelatura IIII habet excusationis exempla. io 

Habet enim ambitiosus clericus, qui prelationes cupit inva¬ 
dere, multa excusationis exempla. Et primo potest se exemplo 
Moysi excusare. De quo legitur. Numeri XII, quod erat vir mitis- 
sinius super omnes homines qui morabantur in terra. Et tamen 
excusavit se, quando Dominus voluit eum mittere ad Pharaonem 15 
et tacere ducem populi sui, dicens, Exo. IIII: Obsecro, Domine, 
non sum eloquens. Ab beri et nudiustertius, et ex quo locutus es 
ad servum tuum, impeditioris et tardioris lingue sum. Et in tantum 
se excusavit, quod Dominus iratus est contra ipsum. 

Secundo, exemplo Ieremie, quem cum Dominus vellet mit- 20 
tere, excusavit se dicens, Iere. I : A, a, a, Domine Deus, ecce 
nescio loqui, quia puer ego sum. 

Tertio, exemplo Ione, qui preoccupavi fugere in Tarsis, 
ne mitteretur ad dicendum Ninevitis quod subverterentur. Scie- 
bat enim quod non faceret hoc Deus, si peniterent, et ipse cum 25 
erubescentia remaneret tamquam in mendatio deprehensus. Qui 
in tantum erubuit, quod noluit amplius in terra sua habitare, ne 
noti eius hoc ei improperarent. Sed postea impletum est in eo 
quod Propheta predixerat: Letabitur iusttis, cum viderit vindictam. 
Nam submersi sunt processu temporis, postquam reversi sunt 3 ° 
ad priora peccata. Ideo dicit Ambrosius : « Novit Deus mutare 
sententiam, si tu noveris emendare delictum ». Idem habetur Iere. 
XVIII : Repente loquar adversum gentem et adversum regnum, 

ut eradicem \ et destruam et disperdavi illud. Si penitentiam egerit 
gens illa a malo suo quod locutus sum adversum eam, agam et ego 
penitentiam super malo quod cogitavi ut facerem ei. 

Quarto, exemplo illius qui dixit, Ys. Ili: Non sum medicus, 
5 et in domo mea non est panis neque vestimentum. Nolite consti- 
tuere me principem populi. 

Diximus supra quod prelatus, ad hoc, ut sit ydoneus et suf- 
ficiens, debet habere sapientiam et sanctam vitam, de quibus 
iam dictum est. Tertio, debet esse bonis moribus adornatus, 
io de quibus nunc dicendum est. Dicit enim Ysidorus : « Sit ingressus 
tuus simplicitas, nichil levitatis in incessu tuo appareat. Incessus 
tuus alterius oculos non offendat ». Imitetur autem prelatus illum 
David cuius commendatur mansuetudo : Memento, Domine, Da¬ 
vid et omnis mansuetudinis eius. Nam in mansuetudine suscipitur 
15 insitum verbum, quod potest salvare animas nostras, Iacobi I. 
Et ideo precipitur auditori verbi Dei ut mansuetudinem habeat, 
si intelligere vult, Eccli. V : Esto mansuetus ad audiendum verbum 
Dei, ut intelligas, et cum sapientia proferas responsum veruni. De 
mansuetudine dicit Propheta : Quoniam supervenit mansuetudo, 
20 et corripiemur. Unde Augustinus: « Sive plectendo sive ignoscendo, 
hoc solum bene agitur, ut vita hominum corrigatur ». Aliquis 
vero maledictus prelatus, nisi malitiose insurgat contra subditum 
et furibunde et indignabunde ei precipiat, non credit quod possit 
euro sub dominio suo tenere, et quicquid ei precipit, rationabiliter 
25 precipere credit iuxta illud : 

Sic volo, sic iubeo, sit prò ratione voluntas. 

De prelato, qualis esse debeat. 

Qualis autem debeat esse prelatus, subsequentibus versi- 
bus demonstratur : 

30 Prelatus mitis, affabilis atque benignus | 

sit patiens, iustus, sit dulcis compatiensque, 
ut crimen proprium celet peccata reorum. 

Sit piger ad penas, sit velox ad miserendum 
et doleat, quotiens facit illum culpa ferocem. 

Infundat mulcens oleum vinumque flagellans, 

nunc virgam patris, nunc exerat ubera matris, 

sibilet et cantet, stimulet, cum cogit, oportet. 5 

Quod tria debet habere qui populis preest. 

Nota quod tria debet habere qui populis preest, scilicet intel- 
lectum, sermonem et vitam honestam. De intellectu dicit Eccle- 
siasticus V : Si est tibi intellectus, responde proximo ; sin autern, 
sit manus tua super os tuum, ne capiaris in verbo indisciplinato io 
et confundaris. Honor et gloria in sermone sensati, lingua vero 
imprudentis subversio est ipsius. Qui intellectum non habet, petat 
a Deo, sicut fecit Propheta, qui dixit : Da michi intellectum, et 
scrutabor legem tuam et custodiam illam in toto corde meo. Item : 

Da michi intellectum, ut discam mandata tua. Et quia humiliter 15 
et utiliter petiit, ideo Dominus curialiter et abundanter dedit, 
iuxta illud quod confitetur: Super senes intellexi. Que fuit causa? 
Quia incerta et occulta sapientie tue manifestasti michi. Et ideo 
benedicam Dominion, qui tribuit michi intellectum. Item Prover. 

IX: Si sapiens fueris, tibimet ipsi eris; si autem illusor, solus por- 20 
tabis malum. Item Eccli. Ili: Sapiens cor et intelligibile abstinebit 
se a peccatis et in operibus iustitie successus habebit. Item Eccli. 

IIII : Sapientia filiis suis vitam inspirat et suscipit exquirentes 
se, et preibit in via iustitie. Et qui illam diligit, diligit vitam et 
cet. Bernardus : « Si sapiens fueris, deest tibi ad sapientiam, si 25 
tibi ipsi non fueris». Item Bernardus: «Homo litteratus et non 
morigeratus est inimicus Dei armatus ». 

De sermone dicit Apostolus, ad Ephe. VI : Orate prò me, ut 
detur michi sermo in apertione oris mei, cum fi \duti a notum facere 
ministerium Evangelii, prò quo legatione fungor in catena, ita ut 30 
in ipso audeam prout oportet me loqui. Item II ad Thessa. Ili : 

De cetero, fratres, orate prò nobis, ut senno Dei currat et clarifice- 
tur sicut et apud vos, et ut liberemur ab importunis et malis homi- 
nibus. Non enim omnium est fides. 

De vita autem honesta sciendum est quod faciliter potest 
homo maculare vitam suam, quia, ut dicit Apostolus, I ad Cor. 
V, modicum fermentimi totani massam corrumpit. Ille etiam qui 
in electis imponit maculam, hoc libenter procurat. Nam bona in 
5 mala convertens insidiatur, ut habetur Eccli. XI. Nam scriptum 
est de eo quod semper interficere gentes non parcet, Aba. I. Callide 
enim insidiatur nobis, I Reg. 23. Non enim ignoramus cogitationes 
eius, II ad Cor. II. Ipse enim adversarius noster diabolus tamquam 
leo rugiens circuit, querens quem devoret, I Petri V. Cui resistite 
10 fortes in fide, dicit Petrus, scientes eanidem passionem ei que in 
mundo est vestre fraternitati fieri. Quasi diceret : non estis soli, 
qui ab eo temptamini. Et ideo viriliter resistamus, nec inferamus 
crimen glorie nostre, I Macha. IX. 

Demonstratur duobus exemplis quod animalis et carnalis homo citius sumit 
15 malum exemplum quam bonum. 

Exemplum de Cassio Narniensi episcopo, de quo dicit Gregorius, III Dialo- 
gorum libro. Inde Dominus ait, Io. VII : Nolite indicare secundum facietn, 
sed iustum iuditium indicate. 

Nam facilius est destruere quam construere, et citius mundanus 
20 homo et animalis et carnalis sumit malum exemplum quam bo¬ 
num. Quod duobus exemplis possumus demonstrare. 

Et primo in Cassio episcopo Narniensi, de quo refert Gre¬ 
gorius, III Dialogorum, hoc modo : 

Eodem namque Gothorum tempore, cura prefatus rex Tótila 
25 Narniis venisset, ei vir vite venerabilis Cassius, eius urbis episcopus, 
occurrit. Cui quia ex consparsione semper facies rubere consueverat, 
hoc rex Tótila non consparsionis esse credidit, || sed assidue pota- 
tionis, eumque omnino despexit. Sed omnipotens Deus, ut, quantus 
vir esset, qui despiciebatur, ostenderet, in Narniensi campo, quo rex 
30 advenerat, malignus spiritus coram ornai exercitu eius spatarium 
invasit eumque vexare crudeliter cepit. Qui cum ante regis oculos ad 
venerandum virum Cassium fuisset adductus, hunc ab eo vir Domini, 
oratione facta, signo crucis expulit. Qui in eum ingredi ulterius non 
presumpsit. Sicque factum est ut rex barbarus servum Dei ab ilio 

iam die veneraretrur ex corde, quem despectum valde iudicabat ex 
facie. Nam quia virum tante virtutis vidit, erga eum illa mens efifera 
ab elationis fastu detumuit. 

Nota quod isti regi Tótile non profuit quod Ecclesiasticus 
docet, XI : Ne spernas hominem in visu suo. Profuit autem ei 5 
quod Ysaias dixerat, XXVIII : Tantummodo sola vexatio intei- 
lectum dabit auditui. 


De verbis Augustini contra detractores. 

Nota etiam quod proni sunt mali homines ad infamandum 
bonos et libenter ponunt maculam in electis. Et ideo dicit beatus 10 
Augustinus : « Quod enim ait Apostolus : Spectaculum facti sumus 
mundo et angelis et hominibus, qui nos amant, querunt quid lau- 
dent in nobis, qui autem nos oderunt, detrahunt nobis. Nos au¬ 
tem in utroque medio constituti, adiuvante Domino Deo nostro, 
et vitam nostram et famam sic custodire debemus, ut non erube- r 5 
scant de detractoribus laudatores ». Item Augustinus ad Felicem 
et Yllarum : « Quid mirum, si homines servis Dei detrahunt et, 
quia eorum vitam pervertere non possunt, famam decolorare 
conantur, cum ipsum Deum et Dominum eorum cotidie blasphe- 
mare non cessent, cum eis displicet quicquid contra eorum vo-] 20 
luntatem iusto et occulto iuditio facit ? ». Item ad clerum eccle¬ 
sie Yponensis : « Quem diabolus non potest devorare seductum ad 
nequiciam, famam ipsius inquinare conatur, ut, si fieri potest, 
opprobriis hominum et malarum linguarum detractione deficiat 
et in eius fauces ruat. Si autem nec famam innocentis maculare 2 5 
potuerit, hoc ei persuadere temptat, ut per malivolas suspitiones 
de fratre suo iudicet, et sic ab ilio implicatus absorbeatur. In per¬ 
sona corporis Christi tantó ante predictum est : A dversus me insul- 
tabant qui sedebant in porta ». Et infra : « Ad quid enim aliud 
sedent isti et quid aliud captant, nisi ut, quisquis episcopus 30 
vel clericus vel monachus vel sanctimonialis ceciderit, omnes 
tales esse credant, sed non omnes posse manifestari ? Et tamen 

etiam ipsi, cum aliqua maritata invenitur adultera, nec proiciunt 
uxores suas nec accusant matres suas. Cum autem de aliquibus 
qui sanctum nomen profitentur aliquid criminis vel falsi sonuerit 
vel veri patuerit, instant, sattagunt, ambiunt, ut de omnibus 
5 hoc credatur. Hos ergo de nostris doloribus suavitatem sue male 
lingue captantes, facile est ut illos canibus comparemus (si forte 
in malo intelligendi sunt), qui lingebant vulnera pauperis illius 
qui ante ianuam divitis iacebat ». Idem : « Orate quidem prò me, 
ne forte aliis predicans ipse reprobus inveniar. Verumtamen, cum 
10 gloriamini, non in me, sed in Domino gloriemini. Quantumlibet 
enim vigilet disciplina domus mee, homo sum et inter homines vivo, 
nec michi arrogare audeo ut domus mea melior sit quam archa 
Noe, ubi tamen inter octo homines reprobus unus inventus est, 
aut melior sit quam domus Abrahe, | ubi dictum est : Bice ancil- 
15 latri et filium eius, aut melior sit quam domus Ysaac, cuius de 
duobus geminis dictum est : Iacob dilexi, Esau autem odio habui ». 
Et infra : « Simpliciter fateor caritati vestre : quomodo difficile 
sum expertus meliores quam qui in monasteriis profecerunt, ita 
non sum expertus peiores quam qui in monasteriis ceciderunt. 
20 Quapropter, etsi contristamur de aliquibus purgamentis, conso- 
lamur tamen etiam de pluribus ornamentis. Nolite etiam, propter 
amurcam qua oculi vestri offenduntur, torcularia detestari, unde 
apothece dominice fructu olei luminosioris implentur ». 

De Isaac, qui habuit gratiatn ad cognoscendum futura, et tamen propter ali- 
25 quam levitatem contemptibilis videbatur. 

Nunc de Ysaac est dicendum, qui de Syrie partibus ad Yta- 
liam veniens habitavit iuxta Spolitinam urbem. Hic habuit gra- 
tiam a cibis abstinendi sive gratiam ieiunandi, orandi, tempo- 
ralia contemnendi et futura predicendi, ita ut de eo posset dici 
30 illud Sap. Vili : Scit preterita et de futuris extimat. Hic itaque 
cum tot virtutibus esset preditus, id est excellens et summus et 
adomatus, unam levitatem habebat, per quam ab ignotis levis 
persona poterat iudicari. Nam vultus eius faciliter ad letitiam sol- 

vebatur, et nimis libenter ridebat. Sic in Ordine meo, qui est Ordo 
beati Francisci et fratrum Minorarti, vidi aliquos lectores optime 
litteratos et magne sanctitatis, et tamen aliquam merditatem 
habent per quam leves persone iudicantur ab aliis ; libenter 
enim ludunt cum murilego vel cum catulo vel cum avicula aliqua, 5 
sed non sicut beatus Franciscus cum fasiano et cicada ludebat 
et delectabatur in Domino. 


Quod aliqui huiusmodi levitates diversis respectibus habent. 

Unde sciendum est quod aliqui faciunt huiusmodi levitates 
diversis respectibus. Quidam enim ideo talia faciunt, quia ha- 10 
bent cor vanum. De quibus dicitur, Iere. II : Ambulaverunt post 
vanitatem et vani facti sunt. Quia defe\cerunt in vanitate dies eorum, 
et anni eorum cum festinatione. 

Secundo, ideo aliqui faciunt huiusmodi levitates, ut a se tri- 
stitiam removeant. Nam, ut dicit Sapiens in Prover., in merore 
animi deicitur spiritus, et iteram XII : Meror in corde iusti (vel 
viri) humiliabit eum, et sermone bono letificabitur. Item Prover. 
XXIIII : Si desperaveris lapsus in die angustie, imminuetur forti- 
tudo tua. Sed audi remedium, Prover. XVII : Animus gaudens 
etatem floridam facit, spiritus tristis exsiccat ossa. Item Eccli. XXX : 20 

Tristitiam non des anime tue et non affìigas temet ipsum in consilio 
tuo. Iocunditas cordis hec est vita hominis et thesaurus sine defectione 
sanctitatis, et exultatio viri est longevitas. Tristitiam longe expelle 
a te. Multos enim occidit tristitia, et non est utilitas in illa. Ideo 
docet poeta : 25 

Interpone tuis interdum gaudia curis. 

Tertio, aliqui fatiunt huiusmodi levitates ex permissione 
divina, ut patet in isto Ysaac, de quo incepimus dicere, et de 
quo beatus Gregorius in tertio Dialogorum taliter narrat : 

« Hic itaque cum virtute abstinentie, contemptu rerum transeun- 30 
tium, prophetie spiritu, orationis intensione esset incomparabiliter 

preditus, unum erat quod in eo reprehensibile esse videbatur, quia 
non nunquam tanta ei letitia inerat, ut, illis tot virtutibus nisi sciretur 
esse plenus, nullo modo crederetur ». Petrus : « Quidnam, queso te, hoc 
esse dicimus ? Sponte sibi leticie frena laxabat, an tot virtutibus pol- 
5 lens aliquando ad presens gaudium etiam renitens eius animus trahe- 
batur ? ». Gregorius : « Magna est, Petre, omnipotentis Dei dispensatio, 
et plerumque contigit ut, quibus maiora bona prestat, quedam minora 
non tribuat, ut semper eorum animus habeat unde || se ipse reprehen- 
dat, quatinus, dum appetunt perfecti esse nec possunt et laborant in 
io hoc quod non acceperunt, nec tamen elaborando prevalent, in his que 
accepta habent se minime extollant, sed discant quia ex semet ipsis 
maiora bona non habent, qui in semet ipsis vincere parva vitia atque 
extrema non possunt. Hinc est enim quod perducto Dominus ad terram 
promissionis populo, cunctos fortes atque prepotentes adversarios eius 
15 extinguens, Phylisteos atque Chananeos diutius reservavit, ut, sicut 
scriptum est, in eis experiretur Israel. Quia non nunquam, ut dictum 
est, eis etiam, quibus magna dona tribuit, parva quedam reprehensi- 
bilia relinquit, ut semper habeant contra quod bellum gerant et devictis 
magnis hostibus mentem non erigant, quando eos adhuc adversarii 
20 etiam minimi fatigant. Fit itaque ut miro modo una eademque mens et 
virtute polleat et ex inhrmitate lasescat, quatinus et ex parte constructa 
sit et ex parte se conspiciat esse destructam, ut, per bonum quod que- 
rit et habere non valet, illud servet humiliter quod habet. Sed quid 
mirum quod hoc de homine dicimus, quando illa superna regio in civi- 
2 5 bus suis ex parte damna pertulit et ex parte fortiter stetit, ut electi 
angelorum spiritus, dum alios per superbiam cecidisse conspicerent, 
ipsi tantó robustius, quanto humilius starent ? Illi ergo regioni sua etiam 
detrimenta profecerunt, que ad eternitatis statum ex parte sue destruc- 
tionis est solidius instructa. Sic ergo et in unaquaque anima agitur ut 
30 in humilitatis custodia aliquando ad lucra maxima ex nimio » (sive| 
« ex minimo ») « damno servetur ». Petrus : « Placet quod dicis ». 

Item ad hunc sensum reducit beatus Augustinus verbum 
quod dicit, quando rogat hominem « ne frangatur in difficultatibus 
rerum, que necesse est existant, ut ostendatur homini quia homo 
35 est ». Hinc Propheta ait : Sciant gentes quoniam homines sunt. 
Item Ecclesiastes I : Cuncte res difficiles, non potest eas homo expli- 
care sermone. Item Ecclesiastes VII: Cuncta temptavi in sapien- 
tia. Dixi : Sapiens efficiar, et ipsa longins recessit a me, multo magis 

quarti erat. Et alta profunditas, quis inveniet eam? Item Eccle. Vili : 
Intellexi quod omnium operum Dei nullam possit homo invenire 
rationem, eorum que fiunt sub sole. Et quantó plus laboraverit ad 
querendum, tanto minus inveniet. Etiam si dixerit sapiens se nosse, 
non poterit repperire. Item Sap. IX : Difficile estimamus que in 5 
terra sunt, et que in prospectu sunt invenimus cum labore. Que autem 
in celis sunt, quis investigabit ? Item Eccli. XVII : Nec enitn om¬ 
nia possunt esse in hominibus. 

Nota, quantum ad istam materiam pertinet, quod aliquando 
permittit Deus aliquam merditatem inesse alicui misero et avaro io 
propter miseriam et avaritiam et merditatem suam, quia dignus 
est ut talia patiatur. Ideo dicit Ecclesiastes V: Et quid prodest 
possessori, nisi quod cernit divitias oculis suis? Item Ecclesiastes 
VI : Est et aliud malum, quod vidi sub sole, et quidem frequens 
apud homines. Vir, cui dedit Deus divitias et substantiam et honorem, 15 
et nichil deest anime sue ex omnibus que desiderat, nec tribuit ei 
potestatem Deus ut comedat ex eo, sed homo extraneus vorabit illud. 
Hoc vanitas et magna miseria est. Item Eccle. II : Homini bono 
in conspectu suo dedit Deus sapientiam | et scientiam et letitiam, 
pecco, ori autem dedit afflici ione m et curam superfluam, ut addat et 2 o 
congreget et tradat ei qui placuit Deo. Sed et hoc vanitas et cassa 
sollicitudo mentis. Item Eccle. II : Detestatus sum omnem industriam 
meam, qua sub sole studiosissime laboravi, habiturus heredem post 
me, quem ignoro utrum sapiens an stultus futurus sit, et domina- 
bitur in laboribus meis, quibus desudavi et sollicitus fui. Et est -5 
quicquarn tam vammi? Unde cessavi, renuntiavitque cor meum ultra 
laborare sub sole. Nani cum alius laboret in sapientia et doctrina 
et sollicitudine, homini otioso quesita dimittit. Et hoc ergo vanitas 
et magnum malum. Ad litteram hoc vidi frequenter in diebus 
meis, quia aliqui congregant divitias et nullam utilitatem inde 3 ° 
consecuntur, et alii superveniunt, qui dissippant illas. Ideo dicit 
Ecclesiasticus XIIII : Nonne aliis relinques dolores et labores tuos? 

In divisione sortis da et accipe et iustifica animarn tuam. 

Quarto et ultimo, aliqui faciunt huiusmodi levitates ex in¬ 
dustria, ut fatui reputentur, ne vanam gloriam incurrant et lau- 35 
dem humanam ex bonis operibus que fecerunt. Ideo dicit Aposto- 

lus, I ad Cor. Ili : Si quis videtur inter vos sapiens esse in hoc 
seculo, stultus fiat ut sit sapiens. Sapientia enirn huius mundi stul- 
titi a est apud Deum. Scriptum est enim : Comprehendam sa- 
pientes in astutias eorum. Hoc habetur Iob V ; et Ys. XXIX : 

5 Perihit sapientia a sapientibus eius, et intellectus prudentium eius 
abscondetur. 


De duobus qui se stultos simulaverunt sancta intentione, ne vanam gloriarci 
incurrere possent. 

Sed de hac materia ponamus duo exempla. Et sit primum 
io illius sancti patris, qui cura esset | magne sanctitatis et magni 
nominis, ob quam causam iudex provintie cum tota familia sua 
veniebat ad videndum eum, dixerunt ei discipuli sui : « Honeste 
te habeas, pater, quia iudex istius provintie te videre desiderat ». 
Quibus ipse respondit : « Benedicameli, fìlii, a summo Deo, quia 
15 bene dixistis ». Et indutus sacco sedit super hostium celle et cepit 
comedere panem et caseum prima hora diei in sexta feria, ac si 
esset puerulus, nec iudici venienti assurgere voluit. Quod cum iu¬ 
dex vidisset, contempsit eum et recessit ab eo indignatus dicens : 
« Est iste ille heremita de quo mirabilia multa audivi ? Magis 
20 videtur fatuus quam vir sapiens ». Audientes hoc discipuli eru- 
buerunt et dixerunt patri suo : « Pater, peccasti, quia et malum 
exemplum dedisti et te fatuum reputari fecisti ». Quibus ipse 
respondit : «Ideo taliter feci, fìlii, ut me fatuum reputaret et ad 
me visitandum amplius non veniret ». 

25 Alia vice, quidam secularis rogavit quemdam sanctum patrem, 
cui devotus erat, ut amore Dei et sui ingrederetur civitatem 
et iret ad domum eius et orationem faceret super filium eius, qui 
infìrmabatur. Quod cum promisisset libenter facturum, precessit 
secularis et congregavit amicos et vicinos, volens cum eis occurrere 
30 sancto patri ad honorandum ipsum. Quos cum de civitate exire 
vidisset, erubuit et timuit ne vana gloria sibi surreperet. Ibat enim 
solus per viam que erat iuxta fluvium. Et totaliter denudans se, 
cepit in flumine vestimentum suum lavare. Quod videns secularis 

ille qui alios ducebat erubuit et sociis || dixit : « Revertamur in 
civitatem, quia ille sanctus pater, ad quem ducebam vos, modo 
sani capitis non videtur ». Et reversi sunt. Postea invenit eum 
in cella sua et dixit ei : « Pater, quare te fatuum reputari fecisti ? ». 

Cui ille respondit : « Fili, studiose hoc feci, ut fatuus reputarer, 5 
quia cum turba hominum veniebas, qui michi vanam gloriam 
intulissent. Sed eamus modo nos duo silenter ad filium tuum 
visitandum, quia Scriptura dicit, Eccli. VII : Non te pigeat visitare 
infirmimi, ex his enim in dilectione firmaberis. Et iterum Iob V : 
Visitans speciem tuam non peccabis ». Cumque ibi fuissent, imposita io 
manu super puerum et fusa a sancto patre oratione ad Deum, 
statim puer pristine restitutus est sospitati, iuxta verbum quod 
scriptum est, Mar. ultimo: Super egros manus imponent, et bene 
habebunt. Item nota quod isti duo patres impleverunt quod 
docet poeta : 15 

Stultitiam simulare loco prudentia summa est. 

Quod etiam David fecisse dignoscitur, quando simulavit se stul- 
tum coram Achis et servis suis, et hac cautela periculum mortis 
evasit, I Reg. XXI. 

Consulitur prelato, qui aliis ponitur in exemplum, quod a levitatibus absti- 20 

neat quantum potest. 

Consulimus itaque prelato, qui aliis ponitur in exemplum, 
ut a levitatibus abstineat quantum potest, et, si levitatibus usus 
fuit quando fuit persona privata, eas, factus prelatus, omnino 
dimittat ; sicut fecit quidam, quem monachi cuiusdam mona- 25 
sterii post decessum abbatis sui elegerunt in abbatem tamquam 
monachum magis omnibus dissolutum, sperantes sub eo remis- 
sius vivere. Cum autem factus fuisset abbas, regulam et statuta 
maiorum fecit nobiliter | observari. Cumque monachi plus solito 
gravarentur, abbati suo dixerunt : « Ideo te elegimus in abbatem, 30 
quia sperabamus sub tuo dominio compiere desideria cordis nostri ; 
tu autem in virum alium mutatus videris. Que sit ergo causa 

mutationis tue, per te cognoscatur a nobis ». Quibus ille respondit : 
« Filii mei, hec est mutatio dextere Excelsi. Deus enim mollivit cor 
meum, et Omnipotens conturbava me, Iob XXIII. Nani prius, cum 
essem persona privata, non habebam reddere rationem Deo nisi 
5 de anima mea, iuxta verbum quod scriptum est, Ro. XIIII : 
Unusquisque prò se rationem reddet Deo. Nunc autem et prò me 
et prò vobis rationem Deo sum redditurus, iuxta verbum quod 
scriptum est, Lue. XVI : Redde rationem villicationis tue. Et ideo, 
filii karissimi, Apostolus precipit, ad Heb. ultimo : Obedite pre- 
10 positis vestris et subiacete eis. Ipsi enim pervigilant quasi rationem 
prò animabus vestris reddituri, ut cum gaudio hoc faciant et non 
gementes. Hoc enim non expedit vobis ». 


De levitate cuiusdam archiepiscopi, que imitanda non est. 

Sunt autem nonnulli, qui ita faciunt levitates, quando sunt 
15 prelati, sicut faciebant prius, quando erant persone private. Qua- 
lis fuit sanctus Lupus archiepiscopus Senonensis, de quo sic legi- 
tur: «Cum autem omnes de curia sibi vehementer detraherent 
quod virginem Dei, filiam predecessoris sui, nimis immoderate 
amaret, coram detrahentibus ipsam virginem apprehendens, oscu- 
20 latus est eam, dicens : ‘ Nichil nocent homini verba aliena, quern 
propria non maculat conscientia Quia enim ipsam Deum arden- 
ter amare cognoverat, eam mente purissima diligebat ». Sed dici- 
tur in Prover. XXVI : Sicut canis qui revertitur ad vomitum suum, 
sic | imprudens qui iterai stultitiam suam. 

25 Quantum ergo ad istam materiam pertinet, faciendum est 
quod docet beatus Franciscus. Dicit enim : « Bonurn est multa 
dimittere, ne ledatur opinio ». Non enim omnia omnibus expe- 
diunt et non omni anime omne genus placet, Eccli. XXXVII. Ideo 
dicit Apostolus, I Cor. VI : Omnia michi licent, sed non omnia 
30 expediunt. Item infra, X : Omnia licent, sed non omnia edifficant. 
Ideo dicit, I Cor. XIII : Cum essem parvulus, loquebar ut parvulus, 
sapiebam ut parvulus, cogitabam ut parvulus; quando autem factus 
sum vir, evacuavi que erant parvuli. 

Nota quod in Pontificali Ravenne frequenter legi quod qui¬ 
dam archiepiscopus Ravennàs ad tantam devenerat senectutem, 
quod verba puerilia loquebatur. Nam factus fuerat cum puero 
puer. Cumque Magnus Karolus imperator venturus esset Raven¬ 
nani et cum eo pransurus, rogaverunt eum clerici sui ut, propter 5 
honestatem ostendendam et bonum exemplum dandum, coram 
magno imperatore a levitatibus abstineret. Quibus ipse dixit : 

« Bene dicitis, filii, bene ; et ego ita faciam ». Cumque iuxta se 
sederent ad mensam, tetigit familiariter archiepiscopus manu sua 
scapulas Karoli dicens : « Pappa, pappa, domine imperator ! ». 10 

Cum autem imperator quereret ab astantibus quid diceret, dixe- 
runt ei quod «pre nimia senectute modo puerili invitat ad come- 
dendum ». Tunc imperator alacri vultu amplexatus est eum dicens : 

« Ecce vere Israelita in quo dolus non est ». 

Non tale iuditium de Iohanne evangelista quidam habuit 15 
adolescens, dum cum avicula luderet sicut puer. De quo sic habe- 
tur : 

Cum avis que perdix dicitur viva beato | Iohanni a quodam oblata 
fuisset, et ille eam quasi demulcendo tangeret et contrectaret, quidam 
adolescens hoc videns ad coevos suos ridendo dixit : « Videte quomodo 20 
ille senex cum avicula sicut puer ludit ». Quod beatus Iohannes per spi¬ 
ritual cognoscens, iuvenem ad se vocavit et, quid in manu teneret, 
requisivit. Cui cum se arcum tenere diceret, ait : « Quid inde facis ? ». 

Et iuvenis : « Aves inde ac bestias sagittamus ». Cui apostolus : « Qua- 
liter ? ». Tunc iuvenis cepit tendere arcum et tensum in manu tenere. 25 
Sed cum nichil ei apostolus diceret, iuvenis arcum distendit. Cui Iohan- 
nes : « Quare, fili, arcum distendati ? ». Cui iuvenis : « Quia, si diutius 
tenderetur, ad iacienda iacula infirmior redderetur ». Et apostolus ad 
hec : « Sic et human a fragilitas ad contemplationem minus valida fieret, 
si semper in suo rigore persistens fragilitati sue interdum condescendere 30 
recusaret. Nam et aquila cunctis avibus Celsius volat et solem clarius 
conspicit, et tamen nature necessitate ad ima descendit. Sic et humanus 
animus, cum se modicum a contemplatione retrahit, crebra innovatione 
ardentius, ad celestia tendit ». 

Quasi simile exemplum habetur in Vita sancti Antonii de quodam 
sagittario. Versus : 

Fortius ut feriat, fortis distenditur arcus. 

Redeamus ad cursum nostrum. 


3 Quod prelatus debet carere tribus, scilicet iracundia, avaritia et superbia. 

Privative ad hoc, ut prelatus sit ydoneus et sufficiens, debet 
carere tribus, scilicet iracundia, avaritia et superbia. 


De ira que prohibetur. 

De iracundia sciendum est quod prohibetur amicitia hominis 
io iracundi. Quanto magis eius dominium ? Ideo dicit Sapiens in || 
Prover. XXII : Noli esse amicus Uomini iracundo neqne ambules cutn 
viro furioso, ne forte discas semitas eius et sumas scandalum anime 
tue. No[n] s[i]n[ej c[aus]a prohibet[ur] amicicia hominis iracundi, 
quia Ecclesiasticus dicit, XXVIII: Homo enim iracundus incen- 
15 dit litem, et vir peccator conturbata amicos et in medio pacem haben- 
tium immittet inimiciciam. Item Prover. XV : Vir iracundus pro- 
vocat rixas, qui patiens est mitigat suscitatas. Item Prover. XVIII : 
Spiritum vero ad irascendum facilem quis poterit sustinere ? 

Sed dicit aliquis : « Indignanti sum nature, non possum facere 
20 aliud, si irascor, quia dedit michi Deus talem complexionem ». 
Contra hoc habemus multiplicem responsionem. Et primo, quia 
Ieronimus ita dicit : « Legimus in David propheta, ad excusandas 
excusationes in peccatis, quod multi peccatorum suorum quasi 
iustas pretendant excusationes, ut quod voluntate delinquunt 
25 videantur necessitate peccare. Dominus scrutator cordis et renum 
futuras cogitationes in singulis contuetur ». 

Secundo, quia Dominus reprehendit Caym de ira, dicens, 
Gen. IIII : Quare iratus es, et cur cóncidit facies tua? Et addidit 
post pauca de dominio ire: Sub te erit appetitus eius, et tu domina- 

beris illius. Item Iob XXXVI : Non te ergo superet ira, ut aliquem 
opprimas, nec multitudo donorum inclinet te. Item : Desine ab ira 
et derelinque furorem; noli emulari ut maligneris. Item Ecclesia- 
stes XI : Aufer ir am a corde tuo et amove malitiam a carne tua. 
Ideo nota quod, si homo resistere ire non posset, tot auctori- 5 
tatibus iram Deus non prohiberet. Ideo dicit beatus Iacobus, I : 

Sit autem omnis homo velox ad audiendum, tardus autem ad loquen - 
dum et tardus ad iram. Ira enim viri iustitiam Dei non operatur. 
Ideo dicit Sapiens, Prover. XXVII : Grave est saxum, et onerosa 
est arena, sed ira stulti utroque gravior. | Ira non habet misericor- 10 
di am nec erumpens furor, et impetum concitati ferre quis poterit ? 
Item, super illud Prover. XII : Fatuus statini indicat iram suam, 
dicit glosa : « Natura ire est ut prolata magis ferveat, occultata 
languescat ». Item Prover. XXVI : Qui imponit stulto silentium, 
iras mitigat. Imponere stulto silentium est non promovere eum 15 
ad prelationis dignitatem, quia, sicut dicit Ecclesiastes X, est 
malum quod vidi sub sole, quasi per errorem egrediens a facie prin- 
cipis : positum stultum in dignitate sublimi et divites sedere deor- 
sum. Vidi servos in equis et principes ambulantes quasi servos super 
terram. Hoc cotidie videmus fieri, quia aliquis preficitur, qui non 20 
valet tres denarios, nisi illos haberet in ore, et hoc fit amore pri¬ 
vato ; et alius, qui erit ydoneus et sufficiens, nullam poterit gra- 
tiam invenire. Et hoc totum predixit Sapiens in Eccle. IX : Vidi 
sub sole nec velocium esse cursum nec fortium bellum nec sapien- 
tium panem nec doctorum divitias nec artificum gratiam, sed tempus 25 
casumque in omnibus. 


De ira que conceditur, et de Moyse, qui legitur quater iratus. 

De malis prelatis qui nunquam volunt a subditis satisfactionem recipere. 

Notandum autem quod, iuxta Psalmistam et Apostolum, ira 
conceditur, dummodo sol non occidat super iracundiam nostrani. 30 
Unde Apostolus, ad Ephe. IIII : Irascimini et nolite peccare. Sol 
non occidat super iracundiam vestram. Conceditur ergo ira que 

ex $elo Dei procedit et proximo utilis invenitur. Ideo dicit Sapiens, 
Eccle. VII: Melior est ira risu, quia per tristitiam vultus animus 
corrigitur delinquentis. Hinc Dominus legitur iratus, Mar. Ili : 
Et circumspiciens eos in ira contristatiis est super cecitatem cordis 
5 eorum. 

Item Moyses, de quo dicitur, Numeri XII, quod erat vir mitis- 
simus super omnes homines qui morabantur in terra, legitur | qua- 
ter iratus, sicut in alia cronica posuimus, nec ex illa ira Deo displi- 
cuisse legitur, immo magis placuisse. 
io Primo, quando filii Israel fecerunt vitulum in Oreb et adora- 
verunt sculptile et mutaverunt gloriam suam in similitudinem vituli 
comedentis fenum. Exo. XXXII : Cumque appropinquasset ad 
castra, vidit vitulum et choros. lratusque valde proiecit de marni 
tabulas et confregit eas ad radices montis. Iratus est ergo Moyses 
15 primo propter peccatuni ydolatrie. 

Secundo, propter negligentiam circa divinum cultum. Levi. 
X : Inter hec hyrcum, qui oblatus fuerat prò peccato, cum quereret 
Moyses, exustum reppent. lratusque contra Eleazar et Ithamar 
filios Aaron, qui remanserant, ait: Cur non comedistis hostiam prò 
20 peccato in loco sancto, quia sancta sanctorum est et data vobis ut por- 
ietis iniquitatem multitudinis et rogetis prò ea in conspectu Domini, 
presertim cum de sanguine illius non sit illatum intra sancta, et 
comedere eam debueratis in sanctuario, sicut preceptum est michi ? 
Respondit Aaron: Oblata est hodie vidima prò peccato et holocau- 
25 slum coram Domino, michi autem accidit quod vides. Quomodo 
potui comedere eam aut piacere Domino in cerimoniis mente lugu¬ 
bri ? Quod cum audisset Moyses, recepit satisfactionem. 

Aliqui vero prelati ita superbi et protervi et maledicti sunt 
et filii Belial, quod nunquam a subditis volunt satisfactionem 
30 accipere, sed semper eos confundere et super eos clamare, faciendo 
contra Scripturam que dicit, Eccli. XI : Priusquam interroges, 
ne vituperes quemquam ; et cum interrogaveris, corripe iuste. Prius¬ 
quam | audias, ne respondeas verbum, et in medio seniorum ne 
aditias loqui. 

Tertio, iratus est Moyses in seditione Dathan et Abyron et 

Chore, Numeri XVI: Iratusque Moyses valde ait ad Dominion: 

Ne respicias sacrificia eorum. Tu scis quia nec assellum quidem 
unquam acce per im ab eis nec afflixerim quempiam eorum. 

Quarto, iratus est Moyses contra principes qui reversi de 
bello feminas reservaverant, Numeri XXXI : Iratusque Moyses 5 
principibus exercitus, tribunis et centurionibus, qui venerant de 
bello, ait : Cur feminas reservastis ? Nonne iste sunt que deceperunt 
filios Israel ad suggestionem Balaam et prevaricari vos fecerunt in 
Domino super peccato Phogor, unde et percussus est populus ? 
Ergo cunctos interficite, quicquid est generis masculini, etiam in 10 
parvulis, et mulieres, que noverunt viros in coitu, iugulate. Puellas 
autem et omnes feminas virgines reservate vobis et manete extra 
castra septem diebus. 

De avaritia, que excludere debet hominem a prelatione, dici- 
tur : « Avaricia est detestabile malum, perorrendum facinus, recia- 
culum diaboli, servitus abominabilis, cuiuslibet religionis tinea 
omniumque virtutum extirpatrix ». Vel sic : « Avaritia est immo- 
deratus amor habendi ». Hec merito a prelatione excludere debet, 
quia excludit a regno Dei. Unde Apostolus, ad Ephe. V : Hoc 
enim scitote intelligentes : quod omnis fornicator aut immundus aut 20 
avarus, quod est ydolorum servitus, non habet hereditatem in regno 
Christi et Dei. Item alibi dicit, prima Timothei VI : Radix enim 
omnium malorum est cupiditas, quam quidam appetentes errave- 
runt a fide et inseruerunt se doloribus multis. Item Ecclesiastes V : 
Avarus non implebitur pecunia, et qui amai divitias fructum non 25 
capiet ex eis. Item Eccli. X: Avaro nichil est scelestius. Quid super- 
bit terra et cinis ? Nichil est iniquius quam amare pecuniam. Hic 
enim et animam suam venalem habet, quoniam in vita sua proie- 
cit intima sua. Item Abacuch II : Ve qui congregat avaritiam malam 
domui sue, ut sit in excelso nidus eius, et liberari se putat de manu 30 
mali. Cogitasti confusionem domui tue, concidisti populos multos, 
et peccavit anima tua, quia lapis de pariete clamabit, et lignum quod 
inter iuncturas edificiorum est respondebit. Item Prover. XXVIII : 

Qui odit avaritiam, longi fient dies eius. Merito igitur a prelatione 
est excludendus, cui hec pestis maledicta inheret. Ideo dicit 35 
Sapiens, Prover. XXIX : Rex iustus erigit terram, vir avarus 

desiruet eam. Itera Prover. XV : Conturbat domum suam qui sec- 
tatur avaritiam; qui autem odit munera, vivet. Item Eccli. XIIII : 
Viro cupido et tenaci sine ratione est substantia, et homini livido 
ad quid aurum ? Qui acervat ex animo suo iniuste, aliis congregat, 
5 et in bonis illius alius luxuriabitur. Hoc ad litteram frequenter 
videmus, quia unus prelatus habebit multas divitias congregatas, 
nec tribuit ei Deus potestatem ut comedat ex eis, sed alius superve- 
niens dissippabit eas. Habetur simile Ecclesiastes VI. 


io Quod homo apostata inutilis est Deo, sibi et proximo. 


De superbia, que excludere debet hominem a prelatione, 
dicitur, Tobie 4 : | Superbiarn nunquam in tuo sensu aut in tuo 
verbo dominari permittas. In ipsa enim initium sumpsit omnis 
perditio. Item Eccli. X : Initium superbie hominis apostatare a 
15 Deo, quoniam ab eo qui fecit illuni recessit cor eius, quoniam ini¬ 
tium peccati est omnis superbia. Ideo dicit Sapiens, Prover. VI : 
Homo apostata vir inutilis. Revera inutilis, quia inutilis Deo, inu¬ 
tilis sibi et inutilis proximo. Inutilis Deo, quia dereliquit Deum 
factorem suum et recessit a Deo salutari suo. Et ideo dicitur ei, 
20 Deutero. XXXII : Deum, qui te genuit, dereliquisti et oblitus es Do¬ 
mini creatoris tui. Inutilis sibi, quia, sicut dicit Ecclesiasticus X : 
Peccantem in animam suam quis iustificabit, et quis honoriftcabit 
exhonorantem animam suam ? Ideo dicit Sapiens, Prover. IX : Si 
sapiens fueris, tibimet ipsi eris ; si autem illusor, solus portabis ma- 
25 lum. Inutilis proximo, quem scandalizat per malum exemplum. 
Ideo dicit Ecclesiasticus XIX: Extolletur in exemplum maius, et 
tolletur de numero anima eius. Item Iob XI: Vir vanus in super- 
biam erigitur et tamquam pullum onagri se liberum natum putat. 
Item Abacuch II : Quomodo vinum potantem decipit, sic erit vir 
30 superbus et non decorabitur. Item Prover. XXI : Superbus et arro- 
gans vocatur indoctus, qui in ira operatur superbiarn. Item Prover. 
XXIX : Vir iracundus provocat rixas, et qui ad indignandum faci- 
lis est erit ad peccata proclivior, id est magis inclinatus. Superbum 

sequitur humilitas, et humilem spiritu suscipiet gloria. Item Ys. 
XVI : Audivimus superbiam Moab, superbus est valde. ] Superbia 
eias et arrogantia eius et indignatio eius plus quatti fortitudo eius. 
Ideo de superbo conqueritur Dominus, Ys. XXXVII : Cum fureres 
adversum me, superbia tua ascendit in aures meas. Item Abdie I : 5 

Superbia cordis tui extulit te habitantem in scissuris petrarum, 
exaltantem solium tuum. Qui dicis in corde tuo: Quis detrahet me 
in terram ? Si exaltatus fueris ut aquila et si inter sydera posueris 
nidum tuum, inde detraham te, dicit Dominus. Item Iob XX : 

Si ascenderit usque ad celum superbia eius, et caput eius nubes teti- io 
gerii, quasi sterquilinium in fine per detur, et qui eum viderant dicent : 

Ubi est ? Velut somnium avolans non invenietur, transiet sicut visio 
nocturna. Oculus qui eum viderat non videbit, neque ultra intuebitur 
eum locus suus. 


Quod superbus propter duo debet contundi. i 3 

Hoc merito eveniet ei propter duo. Primo, quoniam, sicut 
dicit Ecclesiasticus X, ab eo qui fecit illuni recessit cor eius. Se- 
cundo, quia oppressit subiectos suos, faciens contra illud quod 
Ecclesiasticus IIII docet: Noli esse sicut leo in domo tua, evertens 
domesticos tuos et opprimens subiectos tibi. Quod quia non fecit, 20 
ideo dicitur ei, Ys. XIIII : Tu enim terram tuam disperdidisti, 
tu populum tuum occidisti. 

Quod prelatus debet cognoscere insuffitientiam suam et se emendare. 

Cum igitur miser prelatus cognoscit se insuffìcientem propter 
predicta peccata, quamvis dictum sit ei a subditis: Salvum fac 25 
temet ipsum et nos, cognoscens quod non potest sic incedere, quia 
nec consuetudinem habet, I Reg. XVII, aut debet deponere arma 
Saulis, scilicet iracundiam, avaritiam et superbiam, aut debet 
cogitare de statu suo, dicens, Cant. I : Posuerunt me custodem in 
vincis, vineam meam non custodivi. Et qui vineam suam non custo- 30 


15 — Salimbene, I. 

divit, | quomodo custodiet alienam ? Et qui sua facta bene non 
facit, quomodo bene faciet aliena ? Ideo dicit Ecclesiasticus XIIII : 
Qui sibi nequam est, cui ahi bonus erit ? Ideo dicit Apostolus, I 
ad Timo. Ili : Si quis autem domui sue preesse nescit, quomodo 
5 Ecclesie Dei diligentiam habebit? Sed hoc miser prelatus et insuf- 
ficiens non potest cognoscere, quia scriptum est : Vir insipiens 
non cognoscet, et stultus non intelliget hec. Item Prover. XXI : 
Omnis via viri recta sibi videtur. Sed dicitur ibidem : Perversa 
via viri aliena est; qui autem est mundus, rectum est opus eius. 
10 Item Prover. XVI : Est via que videtur homini recta, et novissima 
eius ducunt ad mortem. 

Quia vero omnino subditi sine prelato esse non possunt, quia, 
testante Sapiente, Prover. XI : Ubi non est gubernator, populus 
corruet, faciat qui eligitur in prelatum quod beatus Gregorius 
J 5 docet : « Pollens virtutibus invitus et coactus accedat ad regimen 
animarum ». Item Augustinus : « Qui alendorum subditorum 

curam recipere noluerit, ut suscitet semen fratri suo Christo, 
discalciati opprobrium sustinebit ». 

Qualiter prelatus se debet habere erga subditos et e converso. 

20 Cum igitur bonus prelatus bonos subditos habet, debent se 
mutuo diligere et revereri, sicut Scriptura docet. Nam de pre¬ 
lato erga subditos Ecclesiasticus dicit, VII : Pecora tibi sunt, 
attende illis, et si sunt utilia, perseverent apud te. Item Prover. 
XXVII: Diligenter agnosce vultum pecoris tui tuosque greges con- 
25 sidera. Non enim habebis iugiter potestatem, sed corona tribuetur 
tibi in generatione generationum. Item Eccli. XXXII : Rectorem 
te posuerunt, noli extolli. Esto in illis quasi unus ex ipsis. Curam 
illorum habe et sic conside et omni cura || tua explicita recumbe, 
ut leteris propter illos et ornamentum gratie accipias coronam et 
30 dignitatem consequaris congregationis (vel corrogationis). Item 
Iudith Vili : Et nunc, fratres, quoniam vos estis presbiteri in populo 
Dei, et ex vobis pendet anima illorum, ad eloquium vestrum corda 
eorum erigite, ut memores sint quia temprati sunt patres nostri, ut 

probarentur si vere colerent Deum suum. Item prima Petri V : 
Seniores ergo, qui in vobis sunt, obsecro consenior et testis Christi 
passionimi, qui et eius que in futuro revelanda est glorie commu- 
nicator. Pascile qui est in vobis gregem Dei, providentes non coacte, 
sed spontanee secundum Deum, neque turpis lucri grafia, sed voluti- 5 
tarie, neque ut dominantes in cleris, sed formefacti gregis ex animo, 
ut, cum apparuerit princeps pastorum, percipiatis immarcessibilem 
glorie coronam. Item de apostolo Paulo legitur, Act. XX, quod 
a Mileto mittens Ephesum vocavit maiores natu Ecclesie. Qui cum 
venissent ad eum et sitimi essent, dixit eis et cet. : Attendite vobis io 
et universo gregi, in quo vos Spiritus Sanctus posuit episcopos 
regere Ecclesiam Dei, quatti adquisivit sanguine suo. Ego scio quo- 
niam intrabunt post discessionetn meatn lupi graves, lupi rapaces 
in vos, non parcentes gregi. Et ex vobis ipsis exurgent viri loquentes 
perversa, ut abducant discipulos post se; propter quod vigilate, 15 
memoria retinentes quoniatn per triennium nocte et die non cessavi 
cum lacrimis monens unumquemque vestrum. Et mine commendo 
vos Deo et verbo grafie ipsius, qui potens est edificare et dare here- 
ditatem sanctificatis hominibus. Item, III Io., vox prelati ad sub- 
ditos : Maiorem horutn non habeo gratiam, quam ut audiam filios 20 
meos in \ ventate ambulare. 

Item subditis precipitur ut bene se habeant erga prelatos, 
prima ad Thessa. V : Rogamus autem vos, fratres, ut noveritis eos 
qui laborant inter vos et presunt vobis in Domino et monent vos, 
ut habeatis illos abundantius in cantate, et propter opus illorum 25 
pacem habete cum eis. Item ad Heb. ultimo : Obedite prepositis 
vestris et subiacete eis. Ipsi enim pervigilant quasi ralionem prò 
animabus vestris reddituri, ut cum gaudio hoc faciant et non getnen- 
tes. Hoc enim non expedit vobis. Orate prò nobis! 


Quod meliores suat prelati qui dantur a Deo quam qui ab hominibus eli- 30 
guntur. 

Notandum autem quod meliores sunt prelati qui dantur a 
Deo quam qui ab hominibus eliguntur, ut patet in beato Ambro- 

sio et beato Nicholao et aliis multis, qui divinitus sunt electi, et 
in beato Severo archiepiscopo Ravennate, qui per columbam fuit 
electus, sicut et alii plures pontifices Ravennates. De quibus vide- 
tur Dominus predixisse, Iere. Ili : Dabo vobis pastores iuxta cor 
5 meum, et pascent vos sdentici et doctrina. Pascei unusquisque 
eos qui sub manu sua sunt, Iere. VI. Quia igitur meliores sunt 
prelati qui dantur a Deo quam qui ab hominibus eliguntur, ideo 
dixerunt apostoli Domino, quando Mathyam in apostolum ele- 
gerunt, Act. I : Tu, Domine, qui corda nosti omnium, ostende quevn 
io elegeris. Verumtamen, si contingat subditos prelatos debere eli- 
gere, eligant eos secundum formam quam assignat beatus Ber- 
nardus dicens : « Tales eligendi sunt, qui regibus Iohannem exhi- 
beant, Egyptiis Moysen, fornicantibus Finees, Heliam idolatris, 
Helyseum avaris, Petrum mentientibus, Paulum blasfemantibus, 
15 Christum negotiantibus ». 


Quod prelati debent frequenter mutari propter tria. 

Diximus supra quod conservatio religionum est frequens et 
conveniens mutatio prelatorum. Et hoc propter tria. 

Primo, ex parte prelatorum, quia, quando diu presunt, nimis 
20 insolescunt, id est superbendo stultizant ; quod patet in Saule, 
de quo legitur, I Reg. XIII : Filius unius anni erat Saul, cum 
regnare cepisset, id est anniculus quasi parvus, quia humilis fuit 
in principio regni, in tantum ut, cum querebatur ad regnum, 
absconditus est domi. Cui postea Samuel dixit, I Reg. XV : Nonne, \ 
25 cum parvulus esses in oculis tuis, caput in tribubus Israel factus 
es ? Unxitque te Dominus in regem super Israel. Vide quomodo 
humilitas exaltavit eum. Quando autem violenter voluit tenere 
regnum, a Samuele audivit, I Reg. XV: Proiecit te Dominus ne 
sis rex super Israel. Et post pauca : Scidit Dominus regnum Israel 
30 a te hodie et tradidit illud proximo tuo meliori te. Sequitur in XIII 
capitulo : Duobus autem annis regnavit super Israel, hoc est iuste 
rexit populum, in reliquis regni annis quasi tyrannus fuit et non 
rex. Tyrannus est qui violenta dominatione populum premit. 

Secundo, ex parte subditorum, quia magna consolatio fìt sub- 
ditis qui habent malum prelatum, quando removetur ab eis. Ideo 
congregationi subditorum promittit Dominus dicens, Ys. X : 

In die illa auferetur onus de Inumerò tuo et iugum eius de collo tuo, 
et computrescet iugum a facie olei. 5 

Tertio, ex parte iterum prelatorum, quia, si boni sunt, non 
est congruum quod bonitas eorum debeat eis nocere. Ideo magna 
consolatio est eis, vel debet esse, quando non im/>onuntur homi- 
nes super capita sua et quando a malis subditis separantur, sicut 
separavit se beatus Benedictus ab illis monachis qui eum toxicare 10 
volebant. Tunc quilibet bonus prelatus a malis subditis separatus 
potest dicere verbum quod dixit Iacob, Gen. XXX : Iustum est 
ut aliquando provideam etiam domui mee. 


De Tyberio, qui raro procuratores mutabat. 

Si quis autem dederit instantiam de Tyberio, qui raro procu- 
ratores mutabat, poterimus optime respondere, dando et nos 
instantiam nostram. Sed prius historiam Tyberii videamus : 

Refert Iosephus quod Tyberius imperator in omnibus negotiis 
suis morosus erat. | Unde, cum statueret procuratores in pro- 
vintiis, vix aut nunquam mutabat eos. Quod cum sepius quesitum 20 
esset ab eo, quare scilicet non mutaret procuratores, respondit se 
in hoc parcere plebecule. Scientes enim procuratores se ad modicum 
habituros procurationem, emungunt usque ad sanguinem et tanto 
dominantur gravius, quantó brevius. Qui recentes superveniunt 
dissipant quicquid inveniunt. Quod ostendit exemplo cuiusdam vul- 25 
nerati, qui cum iaceret in via nec amoveret multitudinem musca- 
rum a vulnere, superveniens alter putavit quod omitteret ex imbe- 
cillitate et abegit muscas, que cooperuerant vulnus. Ad quem ille 
vulneratus : « Malefecisti michi, quia musce quas amovisti iam piene 
erant sanguine et partius molestabant me. Que superveniunt recen- 30 
tes acrius pungent me ». Sic procuratores et officiales recenter sub- 
stituti acrius in subditos deseviunt. 


Exemplum 

Dicimus, de isto exemplo Tiberii, quod Tiberius bene faciebat, 
raro procuratores mutando, quia revera procuratores noviter 
instituti, cum constat eis quod cito a procuratione removeri debent, 
exhauriunt marsupia subditorum et emungunt quicquid possunt, 
5 cognoscentes quod modicum tempus habent et quod ultra non 
poterunt villicare. Secus autem est de his qui habent conscientiam 
et Deum pre oculis. Nam nos videmus diebus nostris quod in 
Ytalia in civitatibus capitanei et potestates bis in anno mutantur, 
et optime faciunt iu||stitiam et regimina sua. Iurant enim, quando 
io veniunt, servare statuta que a sapientibus civitatis, ad quam 
veniunt, ordinata fuerunt. Insuper habent iudices et sapientes 
secum, qui reguntur lege maiorum, quorum consilio faciunt uni¬ 
versa. Nam sicut stultorum infinitus est nutnerus, sic multitudo 
sapientoni sanitas est orbis terrarum. Igitur si seculares bene regunt 
civitates in paucis diebus, quanto magis religiosi, qui habent 
regulam et statuta maiorum et conscientiam et Deum pre oculis, 
sua regimina poterunt bene facere ? 

Quod frequens mutatio prelatorum conservatio est religionum et consolatio 
subditorum. 

20 Itaque propter rationes predictas conservatio religionum est 
frequens mutatio prelatorum. Quantum ad hoc capitulum, satis 
sit dictum; transeamus ad aliud. Et poterit totus tractatus iste, 
qui pertinet ad fratrem Helyam, appellari «Liber de prelato». In 
quo posuimus defectus fratris Helye et maiorum prelatorum et 
25 sufficientias bonorum. Nam contraria iuxta se posita magis elu- 
cescunt. Unde poeta : 

Namque per oppositum noscitur omne bonum. 

Non sine felle suo dulcet fortuna nec albet 
absque nigredine, nec mons sine valle fuit. 

30 Hinc Ieronimus dicit : « Nisi enim ex comparatione virtutum vi- 
tium non ostenditur ». 

De superfluo modo viveudi quem frater Helyas habebat. 

Porro septimus defectus fratris Helye fuit quia nimis volebat 
splendide et delitiose et pompatice vivere. Raro enim ibat quo- 
quam, nisi dumtaxat ad papam Gregorium nonum et ad impera- 
torem Fridericum secundum, quorum intimus erat, et ad Sanctam 5 
Mariam de Portiuncula, in quo loco beatus Franciscus Ordinem 
fratrum Minorum inchoavit, et ibi obiit, et ad conventum Assisii, 
ubi beati patris | Francisci corpus venerationi habetur, et ad locum 
Celle de Cortona, qui est locus pulcherrimus et delectabilis quem 
in episcopatu Aretino fecit fieri de industria. Aut enim invenie- io 
batur ibi aut in conventu Assisinate. Et habebat palafrédos 
pingues et quadratos ; et semper ibat eques, etiam si transibat 
ab una ecclesia ad aliam per dimidium miliare, faciens contra 
regulam, que dicit quod fratres Minores « non debeant equitare, 
nisi manifesta necessitate vel infirmi tate cogantur ». Item domi- 15 
cellos habebat pueros seculares, sicut habent episcopi, vestitos 
diversicoloribus indumentis, qui ei in omnibus assistebant et 
ministrabant. Item raro comedebat in conventu cum aliis fra- 
tribus, sed semper seorsum in camera sua solus, iuxta verbum 
illius avari, Eccli. XI : Inveni requiem michi, nunc manducabo 20 
de bonis meis solus ; que erat rusticitas maxima, secundum meum 
iuditium, quia 

nullius sine sotio 

iocunda fit possessio. 

Item specialem coquum habebat in conventu Assisii, fratrem 25 
Bartholomeum Paduanum, quem vidi et cognovi, qui cibos deli- 
catissimos faciebat. Hic inseparabiliter ei adhesit, quousque ipse 
Helias ultimum diem clausit. Sic fecerunt omnes alii qui de fami- 
lia sua fuerunt. Nam familiam habuit specialem XII vel XIIII 
fratrum, quos in loco Celle de Cortona secum tenebat, et nunquam 30 
mutaverunt habitum ; et post mortem mali pastoris vel potius 
seductoris, quando cognoverunt se deceptos, ad Ordinem sunt 
reversi. Item habuit Helyas in societate sua quemdam Iohan- 
nem, | qui dicebatur de Laudibus, qui frater laycus erat, durus et 


Versus 

acer et tortor et pessimus carnifex. Dabat enim disciplinas fratri- 
bus sine misericordia ex precepto Helye, ut videretur illud imple- 
tum, Eccli. X : Secundum iudicem populi sic et ministri eius, et 
qualis rector est civitatis, tales et inhàbitantes in ea. 


5 De sagacitati bus fratris Helye, quibus nitebatur dominium Ordinis violen- 
ter tenere. 

Octavus defectus fratris Helye fuit quia violenter voluit 
tenere dominium Ordinis ; quod ut melius tenere posset, plures 
sagacitates habebat : primam, quia frequenter mutabat ministros, 
io ne nimis radicati fortius insurgerent contra ipsum ; secundam, 
quod illos fratres faciebat ministros, quos reputabat amicos ; 
tertiam, quia non faciebat capitula generalia nisi particularia, id 
est cismontanorum. Non enim vocabat ultramontanos ministros, 
timens ne deponeretur ab eis. Sed quando Domino placuit, a quo 
15 cuncta bona procedunt, tam isti quam illi pariter congregati depo- 
suerunt eum, ita ut posset dicere illud Iere., Tren. I : Vocavi ami¬ 
cos meos, et ipsi deceperunt me. Ad hoc autem, ut ista congrega¬ 
lo in generali capitulo fieret omnium ministrorum ad deponen- 
dum Helyas, multum laboravit frater Arnulfus Anglicus ex Ordine 
20 Minorum, homo sanctus et litteratus et zelator Ordinis et promo- 
tor ; erat enim tunc temporis penitentiarius in curia domini Gre- 
gorii pape noni. 


Quod post depositionem fratris Helie primo facte fuerunt constitutiones gene- 
rales in Ordine fratrum Minorum. 

2 5 Nonus defectus fratris Helye fuit quia, cognoscens quod 
contra eum congregabantur ministri, misit obedientias per totani 
Ytaliam omnibus fratribus laycis fortibus quos reputabat ami¬ 
cos, ut ad generale capitulum accedere non negligerent. Spera- 
bat enim quod cum baculis eum deberent defendere. Quod intel- 
• 5 ° ligens, frater | Arnulfus ordinavit, cum papa Gregorio, quod 

ad capitulum generale non venirent nisi illi fratres quibus ex 
regula incumbebat, cura sociis ydoneis et discretis ; et fecit cas¬ 
sali omnes obedientias missas lavcis ab Helya. Et ipsemet papa 
capitulo interfuit et audivit voces fratrum de depositione Helye 
et de electione successoris, generalis ministri fratris Alberti Pisani. 5 
Et in ilio capitulo facta est maxima multitudo constitutionum 
generalium, sed non erant ordinate; quas processu temporis ordi¬ 
navi frater Bonaventura generalis minister, et parum addidit 
de suo, sed penitentias taxavit in aliquibus locis. Item, eodem 
anno, post illud capitulum facta est gravissima solis eclipsis, ut 10 
vidi oculis meis, de qua infra suo loco dicemus. 

Item frater Helyas, cum adhuc minister generalis existeret, 
videns quod universale capitulum Ordinis contra eum congrega- 
batur, misit dicendo per loca fratrum ut singulis diebus in capi- 
tulis suis congregati fratres post Pretiosa alternatine intelligibi- 15 
liter legendo dicerent illum psalmum : Qui regis Israel, intende, 
prò eo quod sub methafora vinee videtur tacere de Ordine men- 
tionem, ibi : Vineam de Egypto transtulisti, eiecisti gentes et pian¬ 
tasti eam. Dux itineris fuisti in conspectu eius et piantasti radi- 
ces eius, et implevit terram. Operuit montes umbra eius, et arbusta 20 
eius cedros Dei. Extendit palmites suos usque ad mare, et usque 
ad flumem propagines eius. Et breviter totus psalmus videtur ad 
religionem beati Francisci et Ordinem pertinere. Et habet tot 
versus, quot annis beatus Franciscus vixit in Ordine, scilicet 
XX. Et quod ibi dicitur : Exterminavit eam aper de silva, et 25 
singularis ferus depastus est eam, hoc absque dubio ad malum gene- 
ralem ministrum Ordinis cognoscitur pertinere, qualis fuit Helyas, 
qui fuit de jstructor et exterminator et dissipator Ordinis fratrum 
Minorum. Et nota quod nullus fuit malus generalis minister in 
Ordine fratrum Minorum nisi ipse; et in hoc fuit deceptus, quia 30 
credidit semper tenere dominium Ordinis, sicut facit papa Roma- 
nus quamdiu vivit. Ille autem versiculus, qui in predicto psalmo 
habetur, scilicet: Fiat manus tua super virum dextere tue et super 
filium hominis, quem confirmasti Ubi, ad bonum generalem refertur, 
quales fuerunt omnes alii preter Helyam. 35 

Diximus ergo diebus illis predictum psalmum ante generale 

capitulum bene per integrum mensem ; quod nec postea nec 
ante fieri vidi. Quod si fieret ante quodlibet generale capitulum, 
non reputarem incongruum, maxime autem post generalis mini¬ 
stri decessum. Et post psalmum et Gloria Patri et Sicut erat dice- 
5 retur antiphona : Piange, turba paupercula ; versus : Ora prò nobis, 
beate Francisce ; orario: Deus qui Ecclesiam tuam beati Francisci. 
Aliis autem temporibus, quando generalis vivit, dicatur post 
psalmum versus : Fiat tnanus tua super virimi dextere tue ; respon- 
sorium : Et super filium hominis, quem confirmasti tibi. Domine, 
io exaudi orationem meam. Dominus vobiscum ; oremus : Omnipo- 
tens sempiterne Deus, miserere famulo tuo ministro nostro et cet. 
Vota, quesumus. Domine, supplicanti populi celesti pietate pro- 
sequere, ut et que agenda sunt videant et ad implenda que viderint 
convalescant. Per Christum Dominum nostrum. 


15 Quod papa Gregorius nonus excommunicavit fratrem Heliam eo quod impe- 
ratorem Fridericum excommunicatum sequebatur. 

Decimus defectus fratris Helye fuit quia, postquam fuit 
absolutus a generali officio, nec humiliter nec patienter se habuit, 
sed imperatori Friderico a Gregorio papa nono excommunicato 
20 totaliter adhesit, equitando cum ipso et cum eo morando in habitu 
Ordinis cum quibusdam fratribus qui erant de familia sua ; quod 
redundabat in scandalum pape, in scanda|lum Ecclesie et in 
scandalum Ordinis sui, presertim quia imperator excommuni- 
catus iam erat, et illis diebus obsedit Faventiam et Ravennani, et 
25 iste miser semper in imperatoris exercitu morabatur, dando impe¬ 
ratori consilium et favorem. Rusticis vero et aliis secularibus 
usque adeo malum dedit exemplum, ut illud Eccli. XIX videretur 
impletum : Tolletur de numero anima eius, et extolletur in exem¬ 
plum maius. Nam rustici et pueri et puelle, quotiens obviabant 
30 fratribus Minoribus, per vias in Tuscia, ut centies audivi, canta- 
bant : 

Hor atorno fratt’Helya, 
ke pres’ha la mala via. 

Et tristabantur boni fratres et irascebantur vere usque ad mortem, 
dum talia audiebant. Videbant enim illud Dominicum verbum 
impletum, Mat. V : I r os estis sai terre. Quodsi sai evanuerit, in 
quo salietur ? Ad nichilum valet ultra, nisi ut mittatur foras et 
conculcetur ab hominibus. Igitur propter predicta provocatus 5 
papa Gregorius excommunicavit Heliam. 

Undecimus defectus fratris Helye fuit quia infamatus fuit 
quod intromitteret se de alchimia. Revera, ubicumque audiebat 
aliquos fratres esse in Ordine, qui in seculo aliquid de materia 
illa sive de artifitio ilio scivissent, mittebat prò eis et retinebat 10 
eos secum in palatio Gregoriano. Fecerat enim papa Gregorius 
nonus magnum palatium fieri in loco fratrum Minorum de Assi- 
sio, tum propter honorem beati Francisci, tum etiam ut ibi habi- 
taret, quando veniret Assisium. In ilio ergo palatio plures erant 
camere et diverticula multa, in quibus Helyas retinebat iam *5 
dictos nec non et alios multos ; quod erat quasi phytonissam con¬ 
siliare. Sibi imputetur, viderit ipse ! | 


Quod frater Helyas voluit se excusare de defectibus suis Ordinerà infamando. 

Duodecimus defectus fratris Helye fuit quia, postquam erat 
depositus et ibat cum imperatore vagabundus, quadam die venit -° 
ad quemdam locum fratrum Minorum et congregatis fratribus in 
capitulo cepit velie ostendere innocentiam suam et quomodo fra¬ 
tres iniuste deposuerant eum. Et sic exorsus est loqui : « Timor 
quern timebam evénit michi, et quod verebar acculit. Nonne dis¬ 
simulavi ? Nonne silui ? Nonne quievi ? Et venit super me indi- 2 5 
gnatio », Iob III. Postmodum prosecutus est verba sua, sicut 
voluit et visum sibi fuit, semper se laudando et Ordinem vitu¬ 
perando. Et responsum fuit ei, consequenter ad omnia que dixe- 
rat, quia tempus et responsionem cor sapientis intelligit, Eccle. 
Vili. Dixit ergo respondens : « Quod timet impius, veniet super ì° 
eum; desiderium smini iustis dabitur, Prover. X. Nec dissimulasti 
nec siluisti nec quievisti, sed Ordinem tuum vituperasti et perso- 
nam tuam infamasti et malum exemplum secularibus dedisti et 

totum mundum turbasti. Idcirco merito venit super te indignatio. 
Quia enim multa mala fecisti, propterea circumdatus es laqueis, 
et conturbai te formido subita. Et putabas te tenebras non visurmn 
et impetu aquarum inundantium non oppressimi iri, Iob XXII. 

5 Noveris itaque quod excusationem tuam nullo modo suscipimus, 
quia scriptum est, Eccli. XXXII : Peccator homo vitabit correp- 
tionem et secundum voluntatem suam inveniet comparationem. Sic 
tu, miser, excusas te, cum deberes cognoscere culpam tuam, quia 
Scriptura dicit, Eccli. XX : Quarn bonum | est correptum manife- 
10 stare penitentiam! Sic enim effugies voluntarium peccatimi. Ecce 
imperatorem sequeris excommunicatum et Ordinem tuum dimi- 
sisti, cum Dominus dicat, Lue. IX : Nemo mittens inanimi ad 
aratrum et aspiciens retro aptus est regno Dei. Unde Apostolus, ad 
Phili. Ili : Unum autem, que quidem retro sunt obliviscens, ad ea 
15 vero que sunt priora extendens me ipsum, ad destinatimi prosequor, 
ad bravium superne vocationis Dei in Christo Iesu ». Audiens 
hec Helyas respondit : « Ut video, non es meus amicus ». Respon- 
dit frater et dixit : « Vere non sum tuus amicus, quia Scriptura 
dicit, Eccli. XX: Fatuo non erit amicus, et non erit grafia in bonis 
illius ». Respondit Helyas et dixit : « Nonne times talia dicere ? ». 
Cui frater ait : « Non, quia ad honorem Dei mei et Ordinis mei 
loquor. Insuper et Sapiens in Prover. dicit, XXIX : Qui timet 
hominem, cito corruet; qui sperat in Domino, sublevabitur. Et Ys. 
LI : Quis tu, ut tinieas ab homine mortali et a filio hominis, qui quasi 
25 fenum ita arescet ? Nonne, miser, ut dicit Sapiens in Prover. XVI, 
melius erat humiliari cum mitibus quam dividere spolia cum super- 
bis ? ». Audiens hec Helyas erubuit et recessit confusus, nesciens 
quid respondere rationabiliter posset. Cum autem egrederetur, 
dixit ei frater : « Egredere, egredere, vir sanguinum et vir Belial! 
30 Reddidit libi Dominus universum malum tuum, et ecce premunt 
te mala tua, quoniam vir sanguinum es et vir Belial », II Reg. 
XVI. Conversus Helyas dixit ei : « Quis te recepit ad Ordinem ? ». 
Cui frater : « Non tu, qui dimisisti religionem tuam et vadis vaga- 
bundus per mundum ; et ideo rustici de te cantant : 

35 Hor I atorno fratte Helya, 

ke preso ha la mala via. 

Vade ergo viam tuam, fra ter musca, et considera quid Sapiens in 
Prover. dicit, XIIII : In malitia sua expellitur impius, sperat auteni 
iustus in morte sua, qualis ero Domino concedente, quoniam hec 
est requies mea in seculum se culi ; hic habitabo, quoniam elegi 
eam. De te autem Scriptum dicit, Eccli. XIII: Que communica- 5 
tio sancto Uomini ad canem? Certe nulla, quia de sancto dicitur : 

Tu autem in sancto habitas, ìaus Israel. De canibus vero dicitur, 
Apoc. ultimo : Foris canes et venefici et impudici et homicide et 
ydolis servientes et omnis qui amat et facit mendatium ». Audiens 
hec Helyas obmutuit et recessit confusus. Quod iste, qui sic secure io 
respondit fratri Helye, fuit frater Bonaventura de Furlivio, sicut 
ab ore suo audivi. 


Quod frater Helyas nunquam Ordini suo voluit reconciliari. 

Tertius decimus defectus fratris Helye fuit quia nunquam 
voluit Ordini suo reconciliari, sed semper usque ad ultimum diem 15 
vite sue permansit in pertinatia sua. Cum autem misisset ad 
eum frater Iohannes de Parma generalis minister fratrem Gerar- 
dum de Mutina, qui erat de primitivis fratribus et familiaris sibi, 
rogans eum ut amore Dei et beati Francisci et prò bono anime 
sue et prò bono exemplo dando rediret ad religionem suam, et io 
ipse faceret ei omnem gratiam et misericordiam quam posset, 
respondit et dixit fratri Gerardo : « Tot bona audivi de ilio vene¬ 
rabili patre Iohanne de Parma, quod non recusarem proicere me 
ad pedes suos et dicere meam culpam, confidens de benignitate 
ipsius ; sed sollicitus sum propter ministros provinciales quos 25 
offendi, ne illudant michi ponendo | me in compedibus et in 
carcere et dando michi panem artum et aquam brevem. Insuper, 
quia curiam Romanam offendi, constat michi quod cardinalis qui 
est Ordinis gubernator intromitteret se de penitentia michi danda. 
Nolo etiam perdere gratiam imperatoris, quam habeo ». Igitur 3° 
frater Gerardus de Mutina fuit tota die integra in loco Celle de 
Cortona in familiari colloquio cum fratre Helya et laboravit 
quantum potuit ut eum attraheret et converteret cum tota fami- 

lia sua, ut preceptis Ordinis obedirent, iuxta verbum quod scrip¬ 
tum est, Prover. XXI : Excogitat iustus de domo impii, ut detrahat 
impios a malo. Et Iacobi ultimo: Fratres mei, si quis ex vobis 
erraverit a veritate, et converterit quis eum, scire debet quoniam qui 
5 converti fecerit peccatorem ab errore vie sue salvabit animam suam a 
morte et operit multitudinem peccatorum. Laboravit itaque frater 
Gerardus incassum quia noluit consentire Helyas propter rationes 
predictas, et ut impleretur verbum quod scriptum est : Noluit 
benedictionem, et elongabitur ab eo ; et Apoc. ultimo : Qui nocet, 
io noceat adhuc, et qui in sordibus est, sordescat adhuc. Porro frater 
Gerardus totam sequentem noctem ibidem duxit insomnem, et, 
ut retulit postea, videbatur sibi quod demones per domum et 
locum per totam noctem sicut vespertiliones discurrerent; audie- 
bat enim eos voces emittere, et timor et tremor irruit super eum, 
et inorruerunt pili carnis sue, et omnia ossa eius perterrita sunt, 
Iob IIII. Et mane facto et vale dicto recessit festinanter | cum 
socio, etque videratetaudierat omnia per ordinem retulit generali. 

Igitur processu temporis mortuus est frater Helyas. Excom- 
municatus erat prius a papa Gregorio nono. Si fuit absolutus et 
si bene ordinavit de anima sua, modo cognoscit. Viderit ipse ! 
Nam, sicut scriptum est de Deo, I ad Timo. II, quod vult omnes 
homines salvos fieri et ad agnitionem veritatis venire, sic etiam scrip¬ 
tum est quod non salvai impios, Iob XXXVI. Sunt enim non¬ 
nulli qui nolunt continuare bonam vitam, et in fine sperant con- 
25 cordare cum Deo, sed inveniunt se deceptos, ut dicit Apostolus, ad 
Ro. I : Sicut non probaverunt Deum habere in notitiam, tradidit 
eos Deus in reprobum sensum, ut faciant ea que non conveniunt, 
scilicet ut desperent. Ideo dicit Beda : « Quia homo noluit bene 
facere, dum potuit, inflictum est ei ut non possit, dum velit ». 
30 Unde Dominus, Deutero. XXXII : Abscondam faciem meam ab 
eis et considerabo novissima eorum. Item Iere. XVIII : Dorsurn 
et non faciem ostendam eis in die perditionis eorum. Et hoc non sine 
causa, quia idem fecerunt michi, ut habetur Iere. II : Verterunt 
ad me tergimi et non faciem. Aliter vero facit cum iustis. Unde 
35 Tobias II : Filii sanctorum sumus et vitam illam expectamus, 
quam Deus daturus est his qui fidem suam nunquam mutant ab eo. 

Porro, processu temporis, quia omni negotio tempus est et opor- 
tunitas, ut dicitur Eccle. Vili, quidam custos fecit corpus fratris 
Helye exhumari et in sterquilinium proici, secundum quod de 
Ioachym, filio Iosie, rege Iuda, dictum fuit a Ieremia, XXII : 
Sepultura asini sepelietur, putrefactus et proiectus extra portas 5 
Ierusalem. 

Si autem aliquis querat cui, quantum ad effigiem corporis, 
similis fuit iste frater Helyas, dicimus quod totaliter assimilari | 
potest fratri Ugoni de Regio, qui dictus est Hugo Paucapalea, et 
fuit magister in gramatica in seculo et magnus truphator et magnus io 
prolocutor et in Ordine fratrum Minorum sollemnis et optimus 
predicator, et qui mordaces Ordinis confutabat et confundebat 
predicationibus et exemplis. Nam quidam magister Guido Bonat- 
tus de Furlivio, qui se philosophum et astrologum esse dicebat et 
predicationes fratrum Minorum et Predicatorum vituperabat, ita 15 
ab eo fuit confusus coram universitate et populo Liviensi, ut toto 
tempore quo frater Ugo fuit in partibus illis, non solum non loqui, 
verum etiam nec apparere auderet. Hic erat totus plenus pro- 
verbiis, fabulis et exemplis, et optime sonabant in ore suo, quia 
hec omnia reducebat ad mores, et habebat linguam disertam et 20 
gratiosam, et libenter audiebatur a populo. Ministri vero et prelati 
Ordinis non diligebant eum, eo quod parabolice loqueretur et 
confundebat eos proverbiis et exemplis. Sed parum curabat de 
talibus, quia homo optime vite erat. 

Et hec de fratre Helya dieta sufficiant. Quia enim intentionis 25 
nostre fuit loqui de generalibus ministris Ordinis beati Francisci, 
cum tempus occurreret oportunum, et Helias, qui fuit unus ex 
illis, qui etiam me recepit ad Ordinem, grandem materiam histo- 
rie continebat, ideo me prius volui expedire de ipso, ut, eius depo¬ 
sita sarcina, facilius historiam prosequerer inchoatam. Recepit 30 
enim me frater Helyas anno Domini MCCXXXVIII, indictione 
XI. Iam nunc ad sequentem millesimum accedamus. 

EXPLICIT LIBER DE PRELATIS 

IN QUO MULTA UTILIA CONTINENTUR 
TAM DE BONIS QUAM DE MALIS PRELATIS || 35 

De magna eclypsi solis. 

Anno Domini millesimo CCXXXIX excommunicatus est Fri- 
dericus imperator a papa Gregorio nono. Devicti sunt Gallici 
ultra mare. Depositus est frater Helyas generalis minister Ordinis 
5 fratrum Minorum, et substitutus est frater Albertus Pisanus. 
Facta est solis eclipsis, in qua sol orribiliter et terribiliter obscu- 
ratus fuit ; et stelle apparuerunt, ut vidi oculis meis ego frater 
Salimbene de Parma, cum essem in civitate Lucensi, que est 
civitas Tuscie ; et iam in Ordine fratrum Minorum steteram per 
io annum unum et tantum plus, quantum est a festo Purificationis 
usque ad diem qua sol obscuratus fuit, in sexta feria, in hora 
nona, in mense Iunii, tertio die infrante; et videbatur quod esset 
nox obscura ; et omnes homines et mulieres magnum timorem 
habuerunt et ibant amentes cum magna tristicia et pavore. Et 
15 multi timore percussi venerunt ad confessionem et penitentiam 
fecerunt de peccatis suis. Et pacem fecerunt adinvicem qui discor- 
des erant. Et dominus Manfredus de Coma9àno de civitate Par¬ 
mensi, qui erat potestas Lucensis fune temporis, accepit crucem 
in manibus suis et processionaliter ibat per civitatem Lucensem 
20 cum fratribus Minoribus et aliis religiosis et clericis, et predicabat 
ipse potestas de passione Christi et faciebat pacem inter discordes. 
Hec [vidi oculis] meis, quia ibi eram ; et frater meus frater Guido 
de Adam mecum erat ibidem, et frater Egidius Fassus de Parma 
similiter ; et dominus Dommafol de Mijano et dominus Iacobus 
25 de Maluso, consobrinus matris mee, advocati erant sive assessores | 
predicti domini Manfredi potestatis Luce. Hic dominus Manfre¬ 
dus precipuus benefactor erat fratrum Minorum cum domina 
Auda, uxore sua, que erat soror domini Bertoli Tavemerii. Hec 
vidi oculis meis in loco fratrum Minorum de Medhexàna, in quo 
30 castro erant alii nobiles milites et nobiles domine, que multa bona 
fratribus Minoribus contulerunt. Retribuat eis Dominus in retri- 
butione iustorum ! 

De operibus imperatoris Frederici secundi. 

Eodem millesimo imperator Fridericus obsedit castrum Plu- 
màtium et castrum Crevacóri cum Parmensibus et Mutinensibus 
et cum CC militibus Reginis et mille peditibus, in mense Iulii, 
Augusti et Septembris. Et destructa fuerunt ambo dieta castra, 5 
que Bononiensium erant. Inde exivit proverbium, ut dicerent 
hi qui in ludo scaccorum ludebant : « Scacco per Vignola aven 
Pluma90 ». Et eodem anno, dum imperator staret in obsidione 
castrorum Plumatii et Crevacóri cum Parmensibus, Mutinensi¬ 
bus et Reginis, Bononienses venerunt et combusserunt burgum io 
Sancti Petri extra civitatem Mutine usque ad dictam portam diete 
civitatis. Eodem millesimo debellati sunt Bononienses apud Vigno- 
lam a Mutinensibus et Parmensibus, et multi necati et submersi 
sunt in flumine, et multi ducti captivi. Rebellaverunt quidam 
principes et barones in Marchia Trivisina, ex quibus principalis 15 
fuit A90 marchio Estensis cum parte sua, et Trivixani. 

Anno Domini MCCXL mortuus | est frater Albertus Pisanus, 
generalis minister Ordinis fratrum Minorum, et substitutus est 
frater Aymo Anglicus, siquidem frater Helyas appostataverat 
adherens Friderico. Et eodem anno, in mense Ianuarii, die 20 
XVI intrante dicto mense congelavit flumen Padi, ita quod homi- 
nes transibant equestres et pedestres ab utraque parte dicti flu- 
minis. 


De obsidione Ferarie, et quod Feraria Romani pontificis est sive Romane 

Ecclesie. 2 5 

Et eo anno obsessa fuit Feraria in mense Februarii et Marcii 
et Aprilis a marchione Hestensi, qui dicebatur A90, et a Gregorio 
de Monte Longo legato in Lombardia et a duce Veneciarum. Et 
omnes isti fuerunt ibi cum magno exercitu. Et tunc erat dominus 
Raymundus de Sesso potestas Feriare civitatis. Et Ferarienses 30 
reddiderunt dictam civitatem cum domino Salinguerra dictis 
dominis Gregorio de Monte Longo et marchioni et duci. Et missus 


I) — Salimbene, I. 

est dominus Saginguerra Venecias captus, et alii nobiles de parte 
sua cum eo. Et stetit dictus Salinguerra in confinibus in civitate 
Venetiarum et mortuus est ibi et sepultus. Potens homo fuit et 
famosus et nominatus et magne sapientie reputatus. Dominium 
5 Ferarie optime habuit, sicut Guilliclmus de Markesella condam 
habuerat et marchioni Hestensi dederat, qui prius in Feraria 
nichil quod suum esset habebat. 

Revera civitas Ferarie Romani pontificis est et terra Eccle¬ 
sie; et hoc audivi centies, quia septem annis ibi habitavi, et etiam 
io ab ore pape Innocentii quarti in piena predicatione hoc audivi, 
quia semper tangebam eum, quando super fenestram palatii epi¬ 
scopi Ferarie predicabat. Porro dominus Salinguerra solitus erat 
dicere : « Celimi celi Domino, terram autem dedit filiis hominum », 
quasi per hoc volens gloriari quod potens esset in terris ; et tamen 
15 in aquis Venetiarum mortuus est; et cum esset sapiens, fìli|utn 
habuit stultum, sicut Salomon Roboam, de quo dixit, Eccle. II : 
Habiturus heredem post me, quem ignoro utrum sapiens an stillilis 
futiirus sit et cet. Hic dictus est Iacobus Torrellus, qui et ipse pro- 
verbium suum solitus erat dicere : « L’asen dà per la parò : botta 
20 dà, botta receve ». Quod est dicere : « Asinus percutit per parie- 
tem, quando recalcitrat : ictum dat et ictum recipit », id est : 
« percussuram dat et percussuram recipit ». Quod rustici sapien- 
tissimum verbum reputabant, eo quod de papa et imperatore dic- 
tum esse credebant, qui tunc temporis discordes erant adinvi- 
25 cem. Et tunc temporis erat papa Gregorius nonus et imperator 
Fridericus secundus. 


De Paulo Traversario de Ravenna. 

Et capta est Ravenna a dicto imperatore, postquam mortuus 
est Paulus Traversarius. Et nota quod in Ravenna antiquitus 
30 fuerunt IIII nobilia casalia, sicut in Pontificali Ravenne pluries 
legi. Habitavi enim ibi per quinquennium. Et omnia illa casalia, 
que erant nobiliora et super alia, ad nichilum sunt redacta ; 
quorum ultimum, quod plus duravit, fuit casale domini Pauli 

Traversarii, quod diebus meis omnino defecit. Fuit autem 
Paulus Traversarius pulcherrimus miles et magnus baro et ditis- 
simus valde et dilectus a civibus. Verumtamen habuit emulum 
et contradicentem sibi quemdam Anastasium in Ravenna. Porro 
dominus Paulus fìlium habuit ex quo remansit filia non legittime 5 
nata, que dieta est Traversaria, a casali suo nomen sortita. Hanc 
sepe vidi. Et fuit pulcherrima domina et bene || morigerata, me- 
diocris tamen stature, id est nec nimis longa nec nimis parva. 


De domino Thomasio de Foliano, quem papa Innocentius 1111 fecit comitem 

Romagnole. io 

Hanc papa Innocentius quartus legittimavit, ut posset here- 
ditare, et dedit eam in uxorem domino Thomasio de Foliano, qui 
erat de Regio et attinebat sibi, quem etiam in Romagnola comi¬ 
tem fecit, et placuit Ravennatibus. Genuit autem dominus Tho- 
masius ex ea fìlium nomine Paulum, quem vidi pulcherrimum 15 
puerum et spetiosum valde ; qui cum pervenisset ad bivium 
pytagorice littere, ultimum diem clausit. Cumque devenisset ad 
mortem, instituit sibi heredem dominum Matheum de Foliano, 
qui processu temporis bona occupavit ipsius. 


De domino Stephàno, filio regis Ungàrie, qui multa perpessus est infortu- 20 

nia. 

Sane post mortem domini Thomasii uxor que fuerat eius ite- 
rum est maritata ; quam in uxorem accepit nepos marchionis 
Hestensis, scilicet dominus Stephànus, filius regis Hungàrie, sancte 
Elysabeth frater, sed non ex eadem matre, sed tantum ex patre. 25 
Qui genuit ex ea fìlium spetiosum, qui processu temporis mortuus 
est ; et uxor domini Stephàni mortua est et sepulta in sepulcro 
domini Pauli Traversarii, in ecclesia Sancti Vitalis in Artica apud 
Ravennam. Ipse vero dominus Stephànus postmodum ivit Vene- 
tias et ibi in altissima paupertate et summa miseria ultimum 30 

diem clausit. Et ut tradidit Iosephus, de Herode Agrippa lo- 
quens : « Non erat homo, in quo mutabilitas fortune adeo posset 
deprehendi », et exemplificat de tribus eius infortuniis : sic de 
domino Stephàno possumus | exemplificare. 

Primo, in hoc male contigit ei, quia, post mortem Andree 
regis Hungàrie, mater eius de Hungària fugit pregnans, timens ne 
interficeretur ab Hungaris, sicut aliam reginam occiderant, sci- 
licet sancte Elysabeth matrem. 

Secundo, quia imposuerunt ei quod ex Dionisio quodam con¬ 
io ceperat ; et ideo filii regis Hungàrie fratrem eum non appellabant 
nec ad habendam paternam hereditatem admittebant. Et hoc 
dubium multis annis apud regem Hungàrie fuit. Et multi fratres 
Minores de Hungària, qui transibant per Ferariam, volebant 
ipsum videre et dicebant quod regi Hungàrie, patri suo, in habi- 
15 tudine corporis optime simihs videbatur. 

Tertio, quia, cum nutriretur Ferarie in marchionis Hestensis 
curia, et speraretur quod ei, propinquitatis iure, deberet succe¬ 
dere tamquam filius neptis, filie Aldcvrandini fratris, portatus 
fuit quidam [puer parvus de Apulia supra asinum vel sumarium, 
20 natus ex quadam nobili muliere de Neapoli et ex quodam Rai- 
naldo principe, quondam fdio Agonis marchionis Estensis de 
Ferraria, ut tunc dictum fuit; quem Rainaldum] imperator obsi- 
dem tenebat in vinculis [in civitate Neapoli], Si fuit res fictitia, 
malitiose composita, an veritas, ignoro. Verum quomodocumque 
25 fuerit, Stephànus de Feraria fuit expulsus et habitavit Ravenne. 


De domino Opi90ne marcinone Hestensi, et de origine et operibus eius. 

Puer vero [noviter conductus] dominium tenuit marchionis 
Hestensis. Et factus est pessimus homo, imitatus Icilinicos 
mores. Nam matrem propriam submergi fecit in aquis Adriati- 
30 cis vel in vallibus, | eó quod erubescebat matrem se talem Im¬ 
buisse, que lavandaria extiterat. Nam ioculatores ei de hac [ma¬ 
cula] verecundiam faciebant, [eo quod] illegittime natus esset, 
et quod [mat]rem ignobilem habuisset. Aliqui dixerunt istum 

Opiijonem filium fuisse A9011ÌS marchionis Hestensis . . . erat do¬ 
mine Beatricis . . . temporis . . . nos . . . Quod si . . . fuit sibi 
pater . . . illi . . . Hestensi. Et tamen prefuit . . . Notandum pre- 
sertim . . . Malaspina . . . Constantia tribus vicibus maritata. 

Hic est Opi^o Hestensis marchio, qui modo in Feraria domi- 5 
natur, qui peccatis suis facientibus factus est monoculus. Nam 
cum in Parasceue in hastiludio luderet, ab hastili haste fracto 
dexstrum oculum sibi destruxit et lumen ex toto amisit. Facie- 
bat enim talia amore cuiusdam muliercule que presens aderat. 
Item dictum fuit de eo quod filias et uxores tam nobilium quam io 
ignobilium de Feraria constupraret. Item diffamatus fuit quod 
proprias sorores cognoverit nec non et sororem uxoris. Item illos 
de [Fontana], qui eum nutrierant et sublimaverant et exalta- 
verant, destruxit et delevit et de Feraria expulit. Multa alia mala 
fecit, et multa a Deo recipiet, nisi convertatur ad ipsum. 15 

Cum domino Octobono, qui postea papa Adrianus fuit, talem 
habuit amiciciam, quod propinquam eius accepit uxorem, ex qua 
tres fìlios genuit et filiam unam. Et fuit primogenitus eius A90, 
qui uxorem habuit de parentela pape Nicholai tertii, natione 
Romani, qui dicebatur prius dominus Iohannes Gaietanus, cum 2° 
cardinalis existeret ; et remansit cardinalis dominus Matheus 
Rubeus, filius domini Ursi, fratris germani pape. Iste Matheus 
Rubeus est Ordinis fratrum Minoram secundum eorum regulam 
gubernator, protector et corrector ; et papa Nicholaus assigna- 
vit eum et Ordini dedit, cum prius dominum Ieronimum J peti- 25 
vissent, qui fuerat generalis minister eorum. 

Secundus cardinalis de parentela pape fuit dominus Iacobus 
de Columna, qui totaliter est amicus Ordinis fratrum Minorum. 

Et cum esset iuvenis et persona privata, id est non habens ali- 
quam dignitatem, a Bononia, ubi studebat, venit Ravennam causa 30 
devotionis, ut ecclesias visitaret, quia in Ravenna per totum men- 
sem Maii sunt in ecclesiis maxime indulgentie, et multi vadunt 
illue de diversis partibus mundi, ut indulgentiam, quam semper 
optaverunt, piis supplicationibus consequantur. Venit ergo Ra¬ 
vennam dominus Iacobus causa predicta; et habitabam Ravenne 35 
tunc temporis in conventu fratrum Minorum ecclesie Sancti Petri 

Maioris, in qua corpus sancti Liberii per columbain electi venera- 
tioni habetur, et fui ei assignatus socius et duxi eum ad omnia 
sanctuaria intus et extra, id est per civitatem et extra. 


De fratre Latino, qui fuit cardinalis et legatus in Lombardia, et de constitu- 
5 tionibus suis, 

Tertius cardinalis de parentela pape Nicholai tertii fuit domi- 
nus Latinus ex Ordine fratrum Predicatorum. Hic, quantum ad 
similitudinem corporis, Petro Capritio de Lambertinis de Bononia 
similis videbatur, secundum meum iuditium. 

10 Hunc papa Nicholaus fecit legatum in Lombardia et in Tuscia 
et in Romagnola ; et turbavit mulieres omnes cum quadam con- 
stitutione quam fecit ; in qua continebatur quod mulieres habe- 
rent vestimenta curta usque ad terram et tantum plus, quanta 
est unius palme mensura. Trahebant enim prius caudas vesti- 
15 mentorum per terram longas per brachium et dimidium. De 
quibus dicit Patecclus : 

Et trappi longhi, ki la polver menna. || 

Et fecit hoc per ecclesias predicari et imposuit mulieribus sub 
precepto, et quod nullus sacerdos posset eas absolvere, nisi ita 
20 facerent ; quod fuit mulieribus amarius omni morte. Nam que- 
dam mulier familiariter dixit michi quod plus erat ei kara illa 
cauda quam totum aliud vestimentum quo induebatur. Insu- 
per cardinalis Latinus precepit in illa constitutione quod omnes 
mulieres, tam iuvencule sive domicelle quam maritate et vidue 
25 et matrone, in capitibus vela portarent. Quod grave horribiliter 
fuit eis. Sed isti tribulationi remedium invenerunt, quod minime 
potuerunt caudis. Nam vela faciebant fieri de bisso et serico, auro 
intexta, cum quibus in decuplum melius apparebant et magis ad 
lasciviam videntium oculos attrahebant. 

30 Quartus cardinalis de parentela pape Nicholai fuit dominus 
Iordanus, frater germanus pape, homo parve litterature et quasi 

laycus. Sed quia caro et sanguis revelavit hoc pape, ideo fecit istos 
IIII cardinales de parentela sua. Edificavit enim Sion in sangui- 
nibus, sicut et aliqui alii Romani pontifices fecerunt aliquando ; 
de quibus dicit Micheas III : Qui edificatis Sion in sanguinibus 
et Ierusalem in iniquitate. 5 

Credo certissime in conscientia mea, et est michi firmiter per- 
suasum, quod mille fratres Minores sunt in Ordine beati Fran- 
cisci, cuius Ordims modicus et infimus frater sum ego, qui magis 
ydonei essent ad cardinalatum habendum, ratione scientie et 
sancte vite, quam multi qui ratione parentele a Romanis ponti- 10 
ficibus pluries sunt promoti. Non longe petatur exemplum. 
Papa Urba|nus quartus, natione Trecensis, ad cardinalatum pro- 
movit dominum Angérum, nepotem suum, et sublimavit et exal- 
tavit eum super omnes cardinales curie quantum ad divitias et 
honores ; et erat prius vilis scolaris, in tantum ut etiam aliorum 15 
scolarium, cum quibus studebat, cames a macello portaret. Et 
processu temporis repertum est quod filius pape esset. Et ita 
promovent et exaltant basstardos sive spurios suos et dicunt quod 
sunt nepotes sui, fratrum suorum filii. Non sic fecit beatus Iob, 
qui de se ipso dicit, XXXI : Si abscondi quasi homo peccatimi 20 
meum et celavi in sinu meo iniquitatem meam. Et certe isti tales, 
cum promoti sunt ad dominium et dignitates et habent divitias 
et accessum ad papam, maximi reputantur. Sed audi reme¬ 
dium in consolationem de aliquo prebendato qui in filiis spuriis 
delectatur, Iob 27 : Si multiplicati fuerint filii eius, in gladio 25 
erunt; et nepotes eius non saturabuntur pane. Igitur . . . dilig[itur], 
prò [eo] quod turpis [est] et [deforjmis nec non et gibbosa et 
illegittime nata. 

Porro quartum infortunium domini Stephani fuit quia domina 
Traversaria, uxor eius, ex qua in civitate Ravenne et per Roma- 30 
gnolam habebat divitias, gloriam et honorem, una cum fìlio ex 
ea progenito ultimum diem clausit. Quocirca oportuit eum ire 
Venecias ad habitandum, | et ibi in magna paupertate et mise¬ 
ria ultimum diem clausit. Ideo dicit Iob XXI : Iste moritur robu- 
stus et sanus, dives et felix. Viscera eius piena sunt adipe, et medul- 35 
is ossa illius irrigantur. Alius quidem moritur in amaritudine 

anime sue absque ullis opibus. Et tamen simili in pulvere dormient, 
et vermes operient eos. 


De Guillielmotto Apulo, qui domino Paulo Traversario in hereditate successit. 

Post hec, scilicet post mortem domini Stephàni, venit quidam 
5 Guillielmottus de Apulia cum quadam pedissequa, que prius 
Paschetta dicebatur, et imposuit ei nomen Aycam et dicebat 
eam uxorem suam esse et domini Pauli Traversarii filiam. Revera 
imperator Fridericus acceperat Aicam domini Pauli Traversarii 
filiam et miserat eam obsidem in Apuliam. Postmodum vero 
io iratus imperator contra patrem ipsius puelle fecit eam precipi- 
tari in fornacem ignis ardentis, et sic animam celo dedit. Nam 
quidam frater Minor, nobilis homo de Ravenna, fra ter domini 
Segnorelli, qui in Apulia habitabat, nomine Ubaldinus, presens 
fuit et eam in confessione audivit. Et erat pulcherrima domina ; 
15 nec mirum, quia patrem pulcherrimum habuit. Vide Paulum 
Traversarium et vide regem Iohannem, et diiudica, si potes, quis 
pulchrior sit eorum. 

Ista vero Paschetta, que se domini Pauli filiam esse dicebat 
et sibi Aicam nomen imposuerat, turpis erat atque deformis et 
20 ultra modum misera et avara. Nam cum ea locutus fui in civitate 
Ravenne, ubi habitabam tunc temporis, quando venit illue, et 
vidi eam cencies. Hec a domina sua mores paternos didicerat | 
et conditiones civitatis Ravenne. Insuper quidam homo de Ra¬ 
venna, quem bene cognovi, ibat frequenter in Apuliam et eam 
25 de supradictis malitiose instruxit, sperans quod ab ea, si subli- 
maretur, premium obtineret. Hic dicebatur in vulgari dominus 
Hugo de Barci, et fuit notus meus. 

Venit itaque Guillielmottus cum uxore sua Ravennani. Et 
audientes Ravennates letati sunt et exiverunt obviam eis, ut 
30 cum gaudio susciperent eos. Exivi et ego cum uno fratre socio 
usque extra portam Sancti Laurentii et steti super fluminis pon- 
tem expectans et volens videre quidnam vellet hoc esse. Cumque 
expectarem, currebat quidam iuvenis, qui dixit michi : « Et quare 

non venerunt alii fratres ? In ventate si papa esset Ravenne, 
cum cardinalibus deberet occurrere ad istam letitiam contem- 
plandam ». Audiens hec prospexi eum et subrisi dicens : « Bene- 
dicaris tu, fili, bene dixisti!». Cum autem ingressi fuissent Raven¬ 
nani ad ecclesiam Sancti Vitalis statim iverunt, ut locum sepulcri 5 
Pauli Traversarii primitus visitarent. Cumque Paschetta coram 
archa domini Pauli staret, elevata voce cepit fiere, quasi plange- 
ret patrem suum, dominum Paulum, virum nobilem, strenuum 
et prudentem. Et cepit facere nauseam, dedignans quod in sepul- 
chro patris Traversaria esset sepulta. Postmodum autem iverunt io 
ad hospitia ordinata. Hec omnia retulit michi qui presens fuit 
et vidit, dominus Iohannes monachus, sacrista Sancti Vitalis, 
amicus meus. 

In crastinum autem Guillielmottus locutus est in consilio 
Ravennatum. Erat enim pulcher miles et magnus prolocutor. 15 
Cumque perorasset || et concionando verba sua dixisset, plus 
promiserunt ei et obtulerunt Ravennates, quam ipse postulas- 
set ab eis. Gaudebant enim quod casale domini Pauli reviviscere 
posset. Consensit etiam in hoc dominus Phylippus archiepiscopus 
Ravennas, qui erat de Tuscia. Et habuit Guillielmottus posses- 2a 
siones et terras domini Pauli, sicut unquam dominus Paulus habue- 
rat melius, et abundavit pecunia et redditibus et edificavit cur- 
tes et casalia et muralia et palatia, et prosperatus est multis 
annis, ut vidi oculis meis. Post hec elevavit se contra partem 
Ecclesie, et ideo de Ravenna fuit expulsus, et omnia sua palatia 2 3 
et edificia fuerunt destructa, iuxta verbum quod in Proverbiis 
scriptum est, XVII : Qui altani facit domum suam, querit ruinam. 

Et Eccli. XXI : Qui edijìcat domum suam impendiis alienis, quasi 
qui colligit lapides suos in hyeme. 

Porro illa Paschetta, uxor sua, que se Aicam nominari facie- 30 
bat, filium ex eo non habuit, sed mittebat in Apuliam et pueros 
V annorum et VII inde portari sibi faciebat, quos filios suos esse 
dicebat. Tandem mortuus est unus ex illis, quem cum in archa 
domini Pauli sepelisset, cepit eiulando clamare et dicere: «Magni- 
tudines domini Pauli, ubi vos derelinquo ? Magnitudines domini 35 
Pauli, ubi vos derelinquo ? Magnitudines domini Pauli, ubi vos 

derelinquo ? ». Tandem, superabundantibus guerris, Furlivii 
ultimum diem clausit, et Guillielmottus in Apuliam est reversus, 
vade ns spoliatus et nudus, ita ut illud poeticum dicere posset : 

Versus Non eodem cursu respondent ultima primis. | 

Nota 5 Quod autem huiusmodi fraudulentie et derisiones et decep- 
tiones possint fieri in hoc mundo, minime dubitamus, quia inde 
plura habemus exempla. Et primum de simulato Alexandro 
tempore Augusti Cesaris, de quo in Historiis continetur. 

Secundum de comite Frandie, qui in ultramarinis partibus 
10 ultimum diem clausit. Post plures annos venit quidam, qui habi- 
tudinem corporis comitis in omnibus videbatur habere, et obtu- 
lit se comitisse Flandrie, dicens quod pater suus esset; et multas 
conditiones referebat, per quas coniecturari poterat quod diceret 
verum. Cum autem de consilio suorum quesisset ab eo quis eum 
15 militem fecisset, respondere nescivit ; et ideo iudicavit quod 
suspendi deberet. Quod et factum fuit. Ideo dicit Sapiens, Eccle. 
VII : Noli esse stultus, ne moriaris in tempore non tuo. 

Tertium exemplum patet in Friderico imperatore deposito, 
post cuius mortem repertus est quidam heremita reclusus, qui, 
20 quantum ad effigierò corporis, imperatori similis in omnibus vide¬ 
batur, et multas conditiones regni et imperii curieque regalis 
peroptime noverat. Hunc quidam principes et barones Sicilie et 
Apulie regnum invadere et occuppare volentes, ipso consentiente, 
de heremitorio extraxerunt, divulgantes quod viveret imperator. 
-5 Ideo enim iste heremita istis consentiebat, quia ex hoc sperabat 
assequi divitias et honores. Sed Manfredus filius Friderici, qui 
princeps appellabatur, fecit eum capi et diversis suppliciis occidi 
precepit. Ideo congruit isti heremite quod Amasie regi Iudà a 
Ioas rege Israel | dictum fuit, IIII Reg. XIIII : Contentus esto 
v gloria et sede in domo tua. Quod si iste heremita fecisset, nequa- 
quam interfectus fuisset. Ideo consulit Ecclesiasticus XXIX : 
Minimum prò magno placeat tibi. Item Sapiens docet, Prover. I : 
Fili mi, si te lactaverint peccatores, ne acquiescas eis. Si dixerint : 
Veni nobiscum, fili mi, ne ambules cum eis. Prohibe pedem tuum 

a semitis eorum. Pedes enim eorum ad malutn currunt et festinant, 
ut effundant sanguinem. 

Nota quod ista deceptio de Friderico faciliter presumebatur 
posse fieri, prò eo quod in Sibilla legitur : « Sonabit et in populis : 

‘ Vivit ’ et ' Non vivit ’ ». Nam et ego ipse usque ad multos dies 5 
vix potui credere quod mortuus esset, nisi cum auribus meis ab 
ore Innocentii pape quarti audivi, cum in pieno populo Ferarie 
predicaret in suo reditu de Lugduno. Eram enim iuxta eum et 
semper eum tangebam, cum in predicatione dixit : « Dominus ille 
condam imperator, adversarius noster et Dei et Ecclesie inimicus, io 
ultimum diem clausit, ut firmiter nuntiatum est nobis ». Horrui, 
cum audirem, et vix potui credere. Eram enim Iohachita et cre- 
debam et expectabam et sperabam quod adhuc Fridericus maiora 
mala esset facturus quam illa que fecerat, quamvis multa fecisset. 

Quartum exemplum patet in quodam, qui se Manfredum 15 
esse dicebat, filium Friderici, quem rex Karolus, frater Lodoyci 
regis Francie, in bello prostraverat. Et ideo rex Karolus simula- 
tum principem Manfredum oblatum sibi occidi mandavit. Et 
multos tales diebus illis occidit Manfredos. Quibus convenit illud 
Iob XXXVI : Simulatores et callidi provocant iram Dei. | Item 
cuilibet talium dicit Ecclesiasticus VII : Noli facere mala, et non 
te apprehendent. Et iterum ibidem : Non semines mala in sulcis 
iniusticie, et non tneles ea in septuplum. 

Sed de hac materia satis sit dictum. Diximus enim hec omnia 
occasione Pauli Traversarii preter intentionem nostram, quia 
spiritus ubi vult spirai, nec est in hominis dictione prohibere spi¬ 
ntimi. Nunc autem ad inchoatum millesimum revertamur. Igi- 
tur, millesimo CCXL, obsessa est Faventia per dictum imperato- 
rem ; et tradiderunt se ei, et ingressus non servavit eis pactum. 


De obsidione et captione Faventie, et de morte pape Gregorii noni et substi- 30 
tutione Celestini. 

Anno Domini MCCXLI capta est Faventia sive concordavit 
cum dicto imperatore, et non servavit eis fidem, ut dictum est. 

Mortuus est papa Gregorius nonus, qui fuit amicus et pater et 
benefactor Ordinis fratrum Minorum. Et substitutus est ei Cele- 
stinus quartus, natione Mediolanensis, qui cito obiit, scilicet 
infra spatium XVII dierum. Et cessavit episcopatus ab anno 
5 MCCXLI usque ad MCCXLIII, quia et cardinales discordes 
erant et dispersi, et Fridericus vias clauserat usque adeo, ut 
multi caperentur. Timebat enim ne aliquis transiret, qui papa 
fieret. Nam et ego ipse tunc temporis captus pluries fui. Et tunc 
didici et excogitavi scribere litteras diversis modis sub cautela. 

Anno Domini MCCXLII dominus Lamberteschus de Lamber- 
teschis de Florentia potestas Reginus fuit, qui libenter faciebat 
iustitiam et rationem hominibus iuxta verbum quod de David 
scriptum est, II Reg. Vili : Faciebat quoque David iuditium et 
iustitiam omni populo suo. Et ideo dixit in psalmo : Feci iudi- 
tium et iustitiam. || Sciebat enim quod beati qui custodiunt iudicium 
et faciunt iustitiam in omni tempore. Quia igitur predictus pote¬ 
stas libenter faciebat iuditium et iustitiam, ideo quidam de Regio 
fecerunt rithmos de eo dicentes : 

Venuto n’ è ’l lione 
2 ° de terra Fiorentina, 

per tenir raxone 
in la cita Regina. 


Et tunc consilium Regii concessit ei libertatem faciendi quic- 
quid vellet, ita quod omnes fuerunt in hoc concordes quasi. Et 
25 codem anno fecit fieri stratam de Ra9ÓIo et pontes supra flumen 
Taleàte et cavari fecit castrum Ra^óli et ex turre dicti castri 
XXX brachia fieri fecit. 


De electione pape Innocentii quarti et de operibus eius. 

Anno Domini MCCXLIII electus est Innocentius quartus, 
3° natione Lombardus, de comitibus de Lavania, que est in epi- 
scopatu Ianuensi, exeunte mense Iunio, in festo sancti Petri ; 

et sedit annis XI, mensibus V, diebus X. Hic fuit canonicus 
Parmensis ecclesie et causa destructionis Parme. Hic ut posset 
concilium congregare, fugit Lugdunum, que est nobilis civitas 
Galliarum in Burgundia iuxta Rodanum sita ; et fuit ibi annis 
multis, scilicet usque ad obitum Friderici. Quam civitatem 5 
intravit MCCXLIIII. 

Hic suo tempore fecit magnum tractatum cum predicto 
imperatore Friderico de pace componenda. Et dum ipsius ad- 
versus Ecclesiam contumatiam perpendisset, cum Ianuensium 
auxibo devenit in Gallias. Et celebrans concilium in Lugduno, io 
ipsum Fridericum velut hostem privando imperio condemnavit. 
Procuravit etiam quod langravium Thuringie in regem Alaman- 
nie eligi fecit. Post cuius mortem electus | fuit Guillielmus de 
Hollandia. Hic Lugduni canonÌ9avit sanctum Emundum confes- 
sorem, Cantuariensem archiepiscopum. Ipse etiam canon^avit 15 
Perusii beatum Petrum Ordinis fratrum Predicatorum, natione 
Veronensem, quem heretici, propter ipsius contra ipsos predica- 
tionem, inter Cumas et Mediolanum occiderunt. Canoni^avit etiam 
sanctum Stavillanum Assisii in ecclesia Eeati Francisci, Cratovien- 
sem episcopum, qui ab iniquo principe Friderico fuerat interfec- 20 
tus. Innocentius, mortuo Friderico imperatore, Apuliam cum 
magno exercitu ingreditur, post paululum Neapolim moritur et 
sepelitur. Per anticipationem ista hic dieta sunt. His tempo¬ 
ribus fìoruit vita et scientia venerabilis dominus Hugo cardinalis, 
frater Predicatorum Ordinis, qui doctor theologus doctrina sa- ^5 
na et prelucida totani Bibliam pustillavit. Concordantiarum in 
Bibliotheca primus auctor fuit. Sed processu temporis facte sunt 
Concordancie meliores. Hunc papa Innocentius Sancte Sabine 
instituit presbiterum cardinalem. In quo statu laudabiliter se 
habuit usque ad diem ultimum vite sue. 30 


De morte domini Nicholai Regini episcopi. 

Item millesimo supraposito mortuus est dominus Nicholaus 
episcopus Reginus, in curia domini Friderici imperatoris in Apulia 

in civitate Melfi, et sepultus fuit ibidem. Eodem anno et tempore 
electus fuit dominus Gui^ólus Albricónum, prepositus Sancti 
Prosperi de Castello, in Reginum episcopum, et dominus Guilliel- 
mus de Foliano similiter in Reginum episcopum. Et propter hoc 
5 fuit magna discordia inter Albricones et illos de Foliano et pote- 
statem in mense Septembris. | Et postea confirmatus fuit dictus 
dominus Guillielmus in Reginum episcopum, eó quod esset de 
parentela pape domini Innocencii quarti, qui tunc Romane Eccle¬ 
sie presidebat. Sic etiam predictus papa abstulit episcopatum 
io Parmensem Bernardo Vicio de Scotis, qui erat frater de Marto- 
rano, et iam habebat illum sibi datum a Gregorio de Monte Longo 
in Lombardia legato ; et dedit Alberto de Sancto Vitale, ex sorore 
sua suo nepoti, quia caro et sanguis revelavo, rat sibi ut, iuxta ver- 
bum propheticum, Sion in sanguinibus posset edificare, Michee 
15 III. Et dominus rex Hencius, filius domini Friderici imperatoris, 
accepit palatium Regini episcopi et non permisit dictum Guilliel- 
mum episcopum in dictum palatium ascendere, in odium pape 
et partis adverse. 

Anno Domini MCCXLIIII mortuus est frater Aymo Angli- 
20 cus, generalis minister Ordinis fratrum Minorum, et substitutus 
est ei frater Crescentius de Marchia Anchonitana, qui vetulus erat. 
Hic precepit fratri Thome de Celiano, qui primam legendam beati 
Francisci fecerat, ut iterum scriberet alium librum, eó quod multa 
inveniebantur de beato Francisco que scripta non erant. Et scri- 
25 psit pulcherrimum librum tam de miraculis quam de vita, quem 
appellavit «Memoriale beati Francisci in desiderio anime». Sed 
processu temporis a fratre Bonaventura generali ministro, ex his 
omnibus, compilatus est unus optime ordinatus. Et adhuc multa 
repperiuntur, que scripta non sunt. Dominus enim cotidie in 
30 diversis partibus mun|di per servum suum Franciscum magna 
miracula operari non desinit. Hic vocatus fuit ad concilium ab 
Innocentio papa quarto, per speciales litteras quas ego vidi, ob 
depositionem Friderici, sed excusavit se propter senectutem et 
misit loco sui fratrem Iohannem de Parma, virum sanctum et lit- 
35 teratum, et qui ei postea in Ordinis successit regimine. 

De interfectione Christianorum qui erant in Terra Sancta, per Saracenos 

proditorie facta. 

In hoc millesimo misse sunt littere omnibus Christianis per 
totum mundum a Roberto patriarcha Ierosolimitano, pessimos 
continentes rumores, hoc modo : 5 

Ego Robertus patriarcha de Ierusalem, licet indignus, notum 
facio cunctis qui Christiano censentur nomine quod in anno Domini 
MCCXLIIII, XV° Kal. Octobris, hoc est in vigilia sancti Luche evange- 
liste, facta fuerunt bella et traditiones multe apud nos, hoc est vide- 
licet in Terra Sancta. Prima destructio, que facta fuit in Augusto, io 
quando civitas Ierusalem destructa fuit a Colosininis. Secunda destruc¬ 
tio, que facta fuit in vigilia sancte Lucie in planicie de Gadàr, hoc est 
«sabulo albo», quando de domo Templi fuerunt CCCXII fratres mili- 
tes et CCCXXIIII turropli penitus occisi. De domo Sancti Iohannis 
CCCXXV fratres milites et CC turropli similiter occisi sunt. De domo 15 
Alamannorum non remanserunt nisi tres fratres, alii omnes occisi sunt, 
videlicet CCCC de eadem domo. De domo Sancti Labari milites leprosi 
omnes fuerunt occisi. Dominus Cayphas cum tota gente sua fuit occi- 
sus. Comes Gualterius de Zaphes captus fuit, et omnes homines eius 
interfecti. Milites principis |[ Antiochie, qui erant CCC, occisi fuerunt. 20 
Milites regis Cypri, qui erant CCC, similiter fuerunt occisi. Archie- 
piscopus Tyri cum tota gente sua fuit occisus. Episcopus de Rami 
fuit occisus. Insuper, quod peius est, XVI milia Francorum et tantus 
numerus aliorum qui prò Christo sanguinem proprium effuderunt, quod 
quasi sine numero possint enarrari. Et notandum quod soldanus de 25 
Damasco et soldanus de Caméle et quidam magnus Saracenus, qui vo- 
catur Nas, et omnis militia domine de Allap, qui nobiscum vinculo sacra¬ 
menti et Additate erant astricti, in quorum numero erant plus quam 
XXV milia Saracenorum, qui traditores nostri fuerunt in fine belli ; 
quorum nomina maledicantur in secula seculorum ! Amen. 30 


De depositione imperatoris Frederici secundi. 

Anno Domini MCCXLV dcpositus est Fridericus predictus 
imperator ab imperio ab Innocentio papa IIII apud Lugdunum 
civitatem Galliarum, in pieno congregato concilio. Ob quam 

causam expulit dictus imperator omnes amicissimos dicti pape 
de Parma et Regio maxime, et quosdam cepit; et fecit exercitum 
super Mediolanum, sed non prospere ei cessit. Item predicto mille¬ 
simo Lodoycus rex Francie venit Clumacum ad dominum papam 
5 Innocentium quartum et habuit cum eo familiare colloquium. 


De expulsione partis Ecclesie de Regio et de Parma ab imperatore deposito 
facta. 

Item predicto millesimo, in civitate Regii, in die anni novi, 
in Pominica die, fuit maximum sturmum circa domum Scagàni, 
io et die Lune sequenti inter Robertos et illos de Sesso. Et dedecus 
habuerunt tunc illi de Sesso. Et domus illorum de Calegàriis 
fuit combusta, et sturmum erat. Et propter hoc ex|pulsi fuerunt 
de civitate Gibertus Tarascónum et Ascherius de Ascheriis et 
Vivianus Melioràti, qui dicebantur combuxisse vel consensisse, 
!5 et fuerunt graviter condemnati. Et quodam die Lune, tertio in¬ 
frante Iulio, venerunt dominus Symon Iohannis Bonifacii de 
Manfredis et dominus Maravónus de Bónicis cum multis pediti- 
bus et balesteriis Regium et combusserunt portam Sancti Petri 
et intraverunt civitatem violenter. Et illa die Lune et die Martis 
20 sequenti fuerunt maxima sturma per civitatem. Et prò ilio facto 
fuerunt expulsi de civitate per imperatorem omnes Roberti et illi 
de Foliàno et Lupicfni et filii domini Iohannis Bonifacii et Man- 
fredus de Palude et Canini, et quam plures diete partis de Parma 
et quam plures de Regio fuerunt ducti cum imperatore. Et eo 
25 anno Innocencius papa quartus erat Lugduni supra Rodanum 
cum curia et cardinalibus, qui dictum imperatorem Fridericum 
de imperio privavit et excommunicavit et deposuit. Et dictus 
imperator bannivit papam et cardinales atque legatos. Et 
tunc, in mense Octobris, ivit imperator contra Mediolanenses 
30 supra Tisinum, et Hen9us eius fìlius supra Taleàtam Adde cum 
Parmensibus, Cremonensibus et Reginis, et ceperunt Gorgun9Ó- 
lam. Ad cuius obsidionem fuit captus rex et recuperatus per po- 
pulum Parmensem et Reginum. 

Quod Tebaldus Franciscus rebellavit imperatori. 

Anno Domini MCCXLVI rebellaverunt Tebaldus Franciscus 
et multi alii barones de Apulia contra Fridericum condam impe¬ 
ra torem. Et capti fuerunt in Cappótio castro diu obsesso et 
miserabiliter afflicti, tam viri quam mulieres et parvuli eorum. 5 
Eodem millesimo dominus Ubertus marchio de Pelavicinis per 
imperatorem Fridericum factus fuit potestas Reginus. Et fuit in 
obsidione castrorum Roséne et Filine, que sunt in episcopatu 
Regino ; et cepit predicta castra per concordiam. Item pre- 
dictus dominus Tebaldus Franciscus aliquando fuit potestas 10 
Parmensis. 


De Parma que imperatori deposito rebellavit. 

Anno Domini MCCXLVII perdidit Fridericus imperator iam 
depositus Parmam exeunte Iunio. Hec est civitas mea, id est ex 
qua sum ego ; et obsedit eam a mense Iulii usque ad mensem 15 
Februarii. Eodem anno, cum civitas mea esset obsessa, exivi 
de Parma et ivi Lugdunum. Et audiens papa statim in festo Om¬ 
nium Sanctorum misit prò me. Ab ilio enim die quo de Parma 
recesseram et Lugdunum perveneram non habuerat papa nova 
sive rumores de Parma ; prestolabatur enim exitum rei. Cumque 20 
familiariter in camera sua cum eo fuissem locutus solus cum solo, 
inter multa que adinvicem diximus, absolvit me ipse ab omni¬ 
bus peccatis meis. Insuper et officium predicationis michi impo- 
suit. Sed et eodem millesimo, parum antequam Parma a Fri- 
derico recessisset, factus erat frater Iohannes de Parma generalis 25 
minister, in generali capitulo celebrato Lugduni in mense Augusti, 
papa Innocentio quarto ibidem morante. Item eodem millesimo 
dominus Bosus de Dovaria fuit potestas Reginus, et tenuit Regi- 
nos duobus mensibus cum rege apud Guastallam. | 


17 — Salimbene, I. 

De bello quod apud Fanum fuit, et de destructione Berselli et Berutti et 
aliarum villarum in episcopatu Parmensi. 

Et eodem anno dominus rex cum Ycilino ceperunt dominimi 
Ugonem de Robertis de Regio cum multis aliis apud Fanum. 

5 Est autem Fanum quedam villula in episcopatu Regino prope 
Lenciam, inter Bibianum et Tortilianum et Cavilliànum, in qua 
sunt canales et prata. Destruxerunt etiam Bersellum et Berutum 
et totum episcopatum Parmensium a Lencia citra versus castrum 
Berselli, et pontem, quem Mantuani fecerant, ceperunt. 


io Quod Mantuani combusserunt totum episcopatum Cremonensium a Tore- 
xella inferius. 

Et eodem anno captum fuit navigium Mantuanorum apud 
Bersellum et aliud postea ad Gramignatium ; et multi mortui et 
necati de Mantuanis fuerunt. Et Mantuani combusserunt totum 
d episcopatum Cremonensium a Torexella inferius. Et apud Lu$a- 
riam steterunt Mediolanenses, Brixienses, Ferarienses, Bono- 
nienses et Veneti duobus mensibus. Erat enini valida guerra et 
intricata et periculosa. Nam res publica contra Ecclesiam cum 
suis sequacibus vivaciter insurrexerat et e converso. 


20 De morte patriarche Antiocheni, qui fuit sanctus homo. 

Et patriarcha Antiochenus obiit apud Lugdunum, qui fuit 
de Robertis de Regio ; et tempore magni terremotus erat epi- 
scopus Brixiensis. Et cum ad clamorem cuiusdam fratris Mi- 
noris, qui morabatur cum eo, dum episcopus esset, cameram 
2 5 fuisset egressus, et post egressum immediate ex concussione terre¬ 
motus camera cecidisset, ita hoc beneficium cognovit a Deo, quod 
totaliter est con versus ad ipsum. Nam statini sine aliqua mora 
emisit votum et firmiter Deo promisit quod omnibus diebus vite 
sue castitatem servaret, quam non servabat prius, et quod omni- 

bus diebus vite sue || non comederet cames : quod inviolabiliter 
observavit, tamen familie cue abundanter dabat, iuxta verbum 
Crisostomi, qui dicit: «Vis apparere et esse sanctus ? Circa vitam 
tuam austerus esto, circa aliorum benignus. Audiant te homines 
gravia facientem et parva mandantem ». 5 

Sed aliqui sunt miserabiles homines, qui, quando abstinent 
et ieiunant, vellent quod omnes similiter facerent, et quando sunt 
tristes, vellent quod omnes essent tristes ; quod quidem faciunt 
vel propter avariciam vel propter miseriam. Contra primum 
dicit Sapiens in Prover. XV : Conturbai domum suam qui seda- 10 
tur avariciam. Item Prover. XI : Qui conturbai domum suam, pos- 
sidebit ventos. Iste igitur, in eo quod non conturbavit domum 
suam cum avaricia, fuit sicut vir qui absconditur a vento et celat 
se a tempestate, Ys. XXXII. Item ut vitaret secundum, scilicet 
miseriam, faciebat quod dicit Apostolus, Ro. XII: Gaudere cum *5 
gaudentibus, fiere cum flentibus ; quod optime faciebat. Sciebat 
enim solatiari, quando volebat. Unde, cum quadam die cum tota 
curia sua discumberet et cum aliis multis, vidit quod quidam 
ioculator argenteum coclear abscondit furtive. Vocavit itaque 
patriarcha servientem et dixit ei : « Non tibi reddam meum co- 20 
clear, nisi quilibet de mensa tibi prius reddiderit suum. Dicit 
enim Apostolus, ad Ephe. IIII : Qui furabatur, iam non furetur ». 

Et ita his verbis reddidit senescalcum sollicitum et recuperavit 
coclear suum. 

Item iste patriarcha parve litterature fuit, sed recompensabat 2 5 
hunc defectum in aliis | bonis que faciebat. Nam largus elemosi- 
narius fuit et cotidie cum IX lectionibus officium defunctorum 
dicebat. Ideo Ecclesiasticus dicit, IIII : Fili, elemosinam pau- 
peris ne de/raudes, et oculos tuos ne transvertas a paupere. Item 
Dan. IIII: Peccata tua elemosinis redime et iniquitates tuas miseri- 3° 
cordiis pauperum. Item : Beatus qui intelligit super egenum et 
pauperem. Item Eccli. XIX : Melior est homo qui minuitur (alias 
deficit) sapientia et deficiens sensu in timore, quam qui abundat 
sensu et transgreditur legem Altissimi. Qualis iste patriarcha 
Antiochenus fuit. Quia enim parve litterature erat, bonis operi- 35 
bus recompensabat quod in litteratura habere non poterat. Ideo 

potuit dicere : Quoniam non cognovi litteraturam, introito in po- 
tentias Domini et cet. Nam littera occidit, spiritns autem vivi¬ 
ficai, II ad Cor. III. Ideo sub figura stultorum litteratorum, qui 
tantum dicunt et non faciunt, legimus Paulo dictum, Act. XXVI : 

5 Insanis, Panie ? Multe te littere ad insaniam convertunt. Unde 
Iere. X : Stultus factus est omnis homo a scientia, scilicet omnis 
homo qui Deum non timet, quia initium sapientie timor Domini. 
Ideo dicit Ecclesiasticus XXIII: Nichil melius quam timere Deum, 
et nichil dulcius quam respicere in mandatis Domini. Unde Eccle- 
10 siastes ultimo : Deum Urne et mandata eius observa. Hoc est enim 
omnis homo, id est ad hoc factus est omnis homo. Quia igitur 
patriarcha Antiochenus continuavit bonam vitam, ex quo tota- 
liter cor suum dedit ad diligendum Deum, ideo Deus eum in 
morte miraculis gloriosum et servum et amicum suum fuisse 
15 ostendit ; que non scribo, et causa brevitatis, et quia ad alia 
dicenda festino. 


Quod aliqui bene inchoant et male frniunt et e converso. Require similiter 
infra, carta ***. 

Notandum autem quod aliqui bene inchoant et male finiunt. 
30 Nam Saul bonum | principium habuit, qui, quando querebatur 
ad regnum, ex humilitate absconditus est domi, ut liabetur I Reg. 
X, sed malum habuit finem, quia processu temporis multa com- 
misit peccata. Ideo dicitur de eo, I Parali. X : Mortuus est ergo 
Saul propter iniquitates suas ; et ad exaggerationem peccati sui 
25 additur quod phitonissam consuluerit. 

Aliqui male inchoant et bene finiunt. Ut latro, cui a Domino 
dictum est, Lue. XXIII : Amen dico tibi : hodie mecum eris in 
paradiso. Et Paulus, qui prius erat blasphemus et persecutor, 
I Timo. I, sed postea Dominus de eo Ananie dixit, Act. IX : 
30 Vade, quoniam vas electionis est michi iste, ut portet nomen meum 
coram gentibus et regibus et filiis Israel. Item ad Timo. II, 4 : 
Bonum certamen certavi, cursum consummavi, fidem servavi. Et 
Bonifacius, qui prius habuit peccata que de eo leguntur. Post- 

modum autem ei congruere potest quod Ecclesiasticus dicit, XX : 

Est qui multa redimat modico pretio. Item Eccli. ultimo : Videte 
oculis vestris quia modicum laboravi et imeni michi multam re¬ 
quiem. 

Aliqui bene inchoant et bene finiunt. Ut beatus Nicholaus, 3 
cui convenire potest illud Iob XXXI : Ab infantia mea crevit 
mecum miseratio, et ex utero matris mee egresso est mecum. Et 
beatus Benedictus, cui convenire potest illud Deutero. XXVIII : 
Benedictus tu in civitate et benedictus in agro. Item : Benedictus 
eris ingrediens et benedictus eris egrediens. Item Gen. XXIIII : 10 

Ingredere, benedicte Domini, cur foris stas ? Preparavi domum 
et locum. Item Ys. LXV : Qui benedictus est super terram, benedi- 
cetur in Deo amen. Qualis est ille qui habet Dei gratiam in presenti 
et gloriam in futuro, | quia gratiam et gloriam dabit Dominus. 
Item qualis fuit Iob, qui de se ipso dicit, XXIII : Vestigio eius *5 
secutus est pes meus, viam eius custodivi et non declinavi ex ea 
et cet. Item Iob XXVII : Donec deficiam, non recedam ab innocen- 
tia mea. Iustificationem meam, quam cepi tenere, non deseram. 
Neque enim reprehendit me cor meum in omni vita mea. 

Aliqui vero sunt, qui habent malum principium et bonum 20 
medium, sed malum finem, sicut Iudas Scarioth et Iulianus Apo¬ 
stata et omnes qui apostatant. De quorum quolibet Dominus 
dicit, Eze. Ili: Si conversus iustus a iustitia sua fecerit iniquitatem, 
ponani offendiculum coram eo. Ipse morietur, quia non annun- 
tìasti ei. In peccato suo morietur, et non erunt in memoria iustitie 25 
eius, quas fecit. Et nota quod omnes apostate mala morte pe- 
reunt, ut patet in Iuda, qui suspendio interiit, Mat. XXVII, et 
in Achitòfel, II Reg. XVII, et in Iubano Apostata, qui mala 
morte periit, ut in cronicis et in legendis sanctorum habetur. 

Sunt ultimo nonnulli, qui ex quo nascuntur usque ad diem 30 
mortis semper vitam continuant in peccatis, et tunc sperant con¬ 
verti, cum ulterius peccare non possunt. De quibus Ysydorus 
dicit : « Quidam, in iuventute sua luxuriose viventes, in senectute 
continentes fieri delectantur, et tunc eligunt castitatem servare, 
quando eos servos habere libido contempsit ». De talibus dicit 35 
beatus Gregorius : « Ad magnani iustitiam iudicantis pertinet 

Augustinus 


Beda 


ut nunquam careant supplitio qui in hac vita nunquam voluerunt 
carere peccato. Ostendunt enim quia in peccato semper vivere 
cupiunt, qui nunquam desinunt peccare, dum vivunt ». Augusti¬ 
nus : « Percutitur interdum hac animadversione peccator, ut 
5 moriens obliviscatur sui, qui, dum viveret, oblitus est Dei ». 
Item Apostolus, ad Ro. I : Et sicut non probaverunt Deum imbeve 
in notitiam, tradidit illos Deus in reprobimi sensum, ut faciant 
ca que non || conveniunt. Ea autem que non conveniunt tunc facit 
homo, cum de Dei misericordia desperat. Et hoc Dei iuditio fit, 
10 ut dicit Beda : « Quia enim homo noluit bene tacere, dum potuit, 
inflictum est ei ut non possit, dum velit », id est dum velie spe- 
rabat. Vide supra, ubi de hac materia locutus fui, in tractatu 
fratris Helye. 

De fratre Henrico Pisano et de cantibus suis. 

15 Porro cum patriarcha Antiocheno multis annis stetit frater 
Henricus Pisanus, qui fuit ex Ordine fratrum Minorum, qui multa 
bona de predicto patriarcha michi et aliis fratribus referebat 
frequenter. Iste frater Henricus Pisanus fuit pulcher homo, me- 
diocris tamen stature, largus, curialis, liberalis et alacer ; cum 
20 omnibus bene conversari sciebat condescendendo et conformando 
se moribus singulorum, fratrum suorum gratiam habens et secu- 
larium, quod paucorum est. Item sollemnis predicator et gratiosus 
clero et populo fuit. Item sciebat seri bere, miniare (quod aliqui 
illuminare dicunt, prò eo quod ex minio liber illuminatur), no- 
2 5 tare, cantus pulcherrimos et delectabiles invenire, tam modulatos, 
id est fractos, quam firmos. Sollemnis cantor fuit. Habebat vocem 
grossam et sonoram, ita ut totum repleret chorum. Quillam vero 
habebat subtilem, altissimam et acutam, dulcem, suavem et 
delectabilem supra modum. Meus custos fuit in Senensi custodia 
30 et meus magister in cantu tempore Gregorii pape noni. Et 
tunc vivebat frater Lucas Apulus ex Ordine fratrum Minorum, 
cuius est sermonum memoria, qui fuit scolasticus et ecclesiasti- 
cus et litteratus homo et in Apulia in theologia exijmius doctor, 

nominatus, sollemnis atque famosus ; cuius anima per miseri- 
cordiam Dei requiescat in pace ! Amen. Item iste frater Hen- 
ricus Pisanus fuit morigeratus homo et Deo devotus et beate 
Virgini et beate Marie Magdalene. Nec mirum, quia ecclesia sue 
vicinie Pisis habebat vocabulum huius sancte. In civitate etiam 5 
Pisana beata Virgo vocabulum habet matricis ecclesie. In qua 
fui a Pisano archiepiscopo diaconus ordinatus. 

Multas cantilenas fecit frater Henricus et multas sequentias. 
Nam illam litteram fecit et cantum : 

Christe Deus, io 

Christe meus, 

Christe rex et Domine ! 

ad vocem cuiusdam pedisseque que per maiorem ecclesiam Pi- 
sanam ibat cantando : 

E s’ tu no cure de me, *5 

e’ no curarò de te. 

Item illam cantilenam fecit, litteram cum triplici cantu, scilicet : 
Miser homo cogita facta creatoris. 

Item cantum fecit in illa littera magistri Phylippi cancellarii 
Parisiensis, scilicet : so 


Homo quam sit pura 
michi de te cura. 

Et quia, cum esset custos et in conventu Senensi in infirmitorio 
iaceret infirmus in lecto et notare non posset, vocavit me, fui 
primus qui, eo cantante, notavi illuni cantum. Item in illa 2 5 
alia littera, que est cancellarii similiter, cantum fecit, scilicet : 

Crux, de te volo conqueri 


et : 


Virgo, tibi respondeo 

et : 

Centrimi capit circulus 


et : 


Quisquis cordis et oculi. 


5 Et in illa sequentia : 

lesse virgam humidavit 

delectabilem cantum fecit, et qui libenter cantatur, cum priu s 
haberet cantum rudem et dissonum ad cantandum. Litteram 
vero illius sequentie fecit Ricardus de Sancto Victore, sicut et 
io raultas alias fecit sequentias. Item in hymnis sancte Marie 
Magdalene, quos fecit predictus | cancellarius Parisiensis, scilicet : 

Pange lingua Magdalene, 

cum aliis sequentibus hymnis, cantum delectabilem fecit. Item 
de resurrectione Domini fecit sequentiam, litteram et cantum, 
15 scilicet : 

Natus, passus Dominus resurrexit hodie. 


De fratre Vita Lucensi et de cantibus suis. 

Secundum vero cantum, qui ibi est, id est contracantum, 
fecit frater Vita ex Ordine fratrum Minorum de civitate Lu- 
20 censi, melior cantor de mundo tempore suo in utroque cantu, 
scilicet firmo et fracto. Vocem habebat gracilem sive subtilem 
et delectabilem ad audiendum. Non erat aliquis adeo severus, 
qui non eum libenter audiret. Coram episcopis, archiepiscopis, 
cardinalibus et papa cantabat, et libenter audiebatur ab eis. 
25 Si quis loqueretur, cum frater Vita cantaret, statim Ecclesia¬ 
stici verbum resonabat ibidem, Eccli. XXXII : Non impedias 
musicarti. Item si quando cantabat philomena sive lisignolus in 

rubo vel sepe, cedebat isti, si cantare volebat, et ascultabat eum 
diligenter nec movebatur de loco, et postmodum resumebat can¬ 
timi suum, et sic alternatim cantando voces delectabiles et suaves 
resonabant ab eis. Ita curialis de cantu suo fuit, quod nunquam 
se excusavit, nec occasione vocis lese sive a frigore impedite vel 5 
aliqua alia de causa, quando fuit ad cantandum rogatus. Et ideo 
illi versus, qui dici consueverunt, in eo locum habere non poterant, 
scilicet : 

Omnibus hoc vitium est cantoribus, inter amicos 
ut nunquam inducant animum cantare rogati. io 

Matrem habuit et sororem, que fuerunt optime et delectabiles 
cantatrices. Hic fecit illam sequentiam : 

Ave, mundi spes, Maria, 

litteram et cantum. Hic fecit multas cantilenas de cantu melo- 
diato sive fracto, in quibus clerici seculares maxime delectantur. | 15 

Hic fuit meus magister in cantu in civitate sua Lucensi eo anno 
quo sol ita horribiliter obscuratus fuit, MCCXXXIX. Item 
cum dominus Thomas de Capua, qui erat Romane curie cardinalis 
et melior dictator de curia, fecisset sequentiam illam : 

Virgo parens gaudeat, 20 

et rogasset fratrem Henricum Pisanum ut faceret ibi cantum, 
et fecisset delectabilem et pulchrum atque ad audiendum sua- 
vem, frater Vita fecit ibi secundarium cantum, id est contra- 
cantum. Semper enim, quando inveniebat aliquem fratris Hen- 
rici simplicem cantum, libenter ibidem faciebat secundarium 25 
cantum. 

Item hunc fratrem Vitam dominus Phylippus archiepiscopus 
Ravennàs assumpsit, ut esset de familia sua, cum esset legatus 
in Aquilegiensi et Gradensi patriarchatibus, in Ragusiensi, Raven¬ 
nate, Mediolanensi et Ianuensi civitatibus et dyocesibus ac prò- 30 
vinciis nec non et generaliter in Lombardia, Romagnola et Marchia 
Trivisina. Assumpsit autem eum, tum quia de contrata sua erat. 

tum quia frater Minor, tum etiam quia optime cantare et dictare 
sciebat. Mediolani obiit, in loco fratrum Minorum sepultus. 
Macilentus homo fuit et gracilis et in statura maior quam frater 
Henricus. Vox eius magis pertinebat ad cameram quam ad chorum. 

5 Pluries exivit Ordinem et pluries rediit, ita tamen quod intrabat 
Ordinem sancti Benedicti ; et quando redire volebat, semper 
parcebat ei papa Gregorius nonus, et propter amorern beati Fran- 
cisci, et propter dulcedinem cantus sui. Nam quadam vice ita 
delectabiliter cantavit, quod quedam monacha, que eum ascul- 
10 tabat, ut sequeretur eum, se per fenestram deiecit. Sed non po- || 
tuit quia ex casu ilio sibi tibiam fregit. Non fuit talis illa ascul- 
tatio, de qua dicitur Canticorum ultimo : Que habitas in ortis 
amici ascultant : fac me audire vocem tuam. Ideo bene dixit 
frater Egidius Perusinus (non quia de Perusio fuerit, sed quia 
*5 ibi diu vixit et vitam finivit, homo extaticus et totus divus, 
quartus in Ordine frater, computato beato Francisco). Dixit 
cnim : « Magna gratia est non habere gratiam ». Et loquebatur 
de gratiis non gratis datis, sed acquisitis, propter quas non¬ 
nulli frequenter male faciunt facta sua. 


20 De obitu fratris Henrici Pisani, quando erat rninister in Grecia in Ordine 
fratrum Minorum. 

Sane frater Henricus Pisanus intimus meus amicus fuit et 
talis vere, qualem describit Sapiens in Proverbiis XVIII: Vir arna- 
bilis ad societatem magis amicus erit quam frater. Nam et ipse fra- 
25 treni habebat in Ordine contemporaneum michi, et ego fratrem 
contemporaneum sibi; et longe plus me diligebat, ut dixit, quam 
germanum et proprium fratrem; et cum dicat Ecclesiasticus XIII : 
Vestigium cordis boni et faciem bonam difficile invenies et cum la¬ 
bore, hoc in eo locum habere nullatenus potuit. Hic factus fuit 
30 rninister in Grecia, que est provintia Romanie, et michi obedien- 
tialem litterain dedit, per quam possem, si michi placeret, ire ad 
eum et esse de provintia sua, cum quocumque socio voluissem. 
Insuper et promisit michi Bibliam se daturum et alios libros mul- 

tos. Sed non ivi, quia, eodem anno quo pervenit illue, ultimum 
diem clausit. Obiit autem in quodam provinciali capitulo cele¬ 
brato Corinthi. In quo loco sepultus requievit in pace. Pro- 
phetavit autem, sive futura predixit, audientibus fratribus qui in 
capitulo | erant, dicens : « Nunc dividimus libros decedentium 5 
fratrum, sed poterit esse quod usque ad breve tempus dividen- 
tur et nostri ». Revera ita factum fuit, quia in eodem capitulo 
fuerunt libri sui divisi. Impletum est quod Ecclesiasticus dicit, 
XXXVII : Anima viri sancii annuntiat aliquando vera. 


Excusat se compilator cronice quod digressionem utiliter facit aliquando, et jo 

de eo quod loquitur singulari numero et plural[i], cum sibi videtur. 

Nota quod hic ponuntur aliqua que ad prologum cronice pertinere videntur. 

Require supra, ubi dicitur ad quid valeat cronica, carta C. 

Et quia aliquando videmur digressionem facere alicubi a 
materia inchoata, parcendum est nobis propter tria. Primo, quia 15 
preter intentionem nostram talia nobis occurrunt, que quandoque 
convenienter vitare non possumus, conscientia instigante, quia 
spiritus ubi vult spirat, nec est in hominis dictione prohibere spi- 
ritum, ut habetur Io. Ili et Eccle. Vili. Secundo, quia semper 
dicimus bona et utilia et digna relatu, et que possunt optime in 20 
hystoria computari. Tertio, quia optime redimus postea ad ma- 
teriam inchoatam et nichil dimittimus propter hoc de veritate 
narrationis historie primitive. 

Verumtamen sciendum est quod, secundum diversa tempora, 
unum tempus pulcriorem habuit historiam ad narrandum, quam 25 
habuerit aliud, et nos aliter historias narrare non possumus, nisi 
sicut de facto fuerunt et vidimus oculis nostris tempore imperii 
Friderici et post mortem eius annis multis usque ad dies nostros, 
in quibus scribimus hec, anno Domini MCCLXXXIIII. De diver- 
sis autem temporibus dicit Sapiens in Eccle. VII : Ne dicas : 3° 
Quid putas cause est quod priora tempora meliora fuere quam nunc 
sunt ? Stulta enim est huiuscemodi interrogano. 

Quod autem aliquando loquimur in singulari numero, ali- 

Gregorius 


quando in plurali, non est curandum, quia talis consuetudo habe- 
tur in divina Scriptura, quia in prophetis frequenter metapla- 
smus occurrit. « Est autem metaplasmus | transformatio que- 
dam recti solitique sermonis in alteram spetiem metri ornatus 
s necessitatisve causa ». Ita dicit Donatus in Barbarismo et exem- 
plifìcat de omnibus secundum poetarum exempla. Sed dimit- 
tamus ista gramaticis. Gramatice enim intendimus loqui, sed non 
docere gramaticam. Gregorius etiam in prologo Moralium super 
Iob dicit : « Ipsam loquendi artem, quam magisteria discipline 
10 exterioris insinuant, servare despexi. Non iotacismi collisionem 
fugio, non barbarismi confusionem devito, situs motusque, etiam 
propositionum casus servare contemno, quia indignum vehe- 
menter existimo ut verba celestis oraculi restringam sub regulis 
Donati. Neque enim hec ab ullis interpretibus in Scripture sacre 
15 auctoritate servata sunt. Ex qua nimirum quia nostra expositio 
oritur, dignum profecto est ut quasi edita soboles spetiem sue 
matris imitetur ». 

Revera, ut dicit beatus Gregorius, divina Scriptura regulis gra- 
maticalibus nec supponitur nec constringitur nec artatur; quod 
20 talibus exemplis possumus demonstrare. Ecce Psalmista dicit : 
Nani et testimonia tua meditatio mea est. Gramaticus diceret : 
« meditatio mea sunt ». Item : Pones eos ut clibanum ignis in 
tempore vultus tui, Dominus in ira sua conturbabit eos, et devo- 
rabit eos ignis. Vides quomodo in uno et eodem versu a secunda 
25 persona transit ad tertiam ? Item Apostolus, ad Gala. VI, a 
plurali numero transit ad singularem, dicens : Fratres, et si preoc¬ 
cupata fuerit homo in aliquo delieto, vos, qui spirituales estis, 
instrui\te huiusmodi in spiritu lenitatis, considerans te ipsum, ne 
et tu tempteris. 

3 ° De diversis historiarum scriptoribus. 

Ad hec, sciendum quod aliqui scriptores sive dictatores fue- 
runt dulces, suaves et melliflui in eloquiis suis, ut Iob et Ysaias 
et Ecclesiasticus, Iohannes Crisostomus et beatus Gregorius et 

beatus Bernardus et multi alii. Quorum cuilibet congruere potest 
quod Sapiens dicit, Prover. XVI : Qui dulcis est eloquio, maiora 
percipiet. Aliqui vero in suo dictamine valde sunt obscuri, ut 
Osee, Tytus Livius, Horosius et beatus Ambrosius, qui in illa 
legenda de virgine quadam apud Antióchiam ita obscure loquitur, 5 
quod vix intelligi potest. Notandum autem quod, sicut Osee 
inter prophetas et Marcus inter evangelistas et Ambrosius inter 
doctores, sic Orosius inter hystoricos gravis et difficilis et obscu- 
rus habetur. 

De Osee manifestimi est quod vix unus versus eius conti- 10 
nuatur cum alio. Ideo dicit beatus Ieronimus : « Osee comàticus 
est et quasi per sententias loquens ». 

De Marco similiter manifestum est quod pedissequus fuit 
Mathei. Repetit enim que Matheus iam dixerat et sine verborum 
omatu ; habuit enim stilum rudem et gramaticam grossam atque *5 
silvestrem. Verumtamen, quia breviloquus fuit, multum commen- 
datur a sanctis et maxime a Beda, qui eum exposuit. 

Porro de obscuro stilo beati Ambrosii satis patet in exposi- 
tione Luce et in aliis scriptis suis, et maxime in sermone paschali : 
Dignurn et congruutn, et in legenda que intitulatur: «De vir- 20 
gine quadam apud Antióchiam ». 

De Orosio autem sciendum est quod fuit Hyspanus de civi- 
tate quadam parvula, que est iuxta mare, cuius nomen, cum 
prius scirem, nunc memorie non occurrit, et dicebatur Paulus 
Orosius. Sacerdos fuit et religiosus. Et sicut beatus || Augusti- 25 
nus occasione paganorum libros de civitate Dei conscripsit, sic 
Orosius presbiter ex precepto beati Augustini historiam suam. 
Ideo dicit Gelasius papa, in decreto suo de autenticatione libro- 
rum : « Item Orosium, virum eruditissimum, collaudamus, quia 
valde nobis necessariam adversus paganorum calumnias ordina- 30 
vit hystoriam miraque brevitate contexuit ». Satis sit de hac 
materia dictum. 

Ego quoque scribendo diversas cronicas simplici et intelli¬ 
gibili stilo usus sum, ut neptis mea, cui scribebam, posset intel- 
ligere quod legebat; nec fuit michi cure de verborum omatu, sed 35 
tantum de veri tate historie conscri bende. Neptis autem mea 


Nota 

soror Agnes est, filia fratris mei, que, cum pervenit ad bivium 
pytagorice littere, monasterium Parmense ingressa est Ordinis 
sancte Clare, et usque in hodiernum diem perseverat in servitio 
Iesu Christi, anno Domini MCCLXXXIIII, quo scribimus ista. 

5 Habuit autem ista soror Agnes, neptis mea, intellectum maxi¬ 
mum in Scriptura et ingenium bonum atque memoriam, lin- 
guam etiam ad loquendum delectabilem atque disertam, ita ut 
de ea non incongrue posset dici : Diffusa est gratta in labiis tuis, 
propterea benedixit te Deus in eternum. Nunc autem ad cursum 
io redeamus historie inchoate. 


Quid fecit Fridericus imperator post depositionem. 

Igitur, cum Fridericus imperator esset depositus de imperio 
ab Innocentio papa quarto anno Domini MCCXLV, erat amaro 
animo, velati si ursa raptis catulis in salta seviat. Et convenerunt 
15 ad eum omnes qui erant in angustia constituti et oppressi ere alieno 
et amaro animo, et facius est princeps eorum. Sed | poterat dicere 
convenienter quod habetur Ys. Ili : N olite me constituere prin- 
cipem populi. Ruit enim Ierusalem, et Iudas concidit. Sed aud* 
quod Sapiens in Prover. dicit, XVII : Expedit magis urse occurrere 
20 raptis fetibus, quam fatuo confidenti sibi in stultitia sua. Qualis 
fuit Fridericus, qui beneficia que sibi Ecclesia contulerat non 
cognovit, immo Ecclesiam Romanam fuit totaliter et crudeliter 
persecutus; sed non impune, quia, ut dicitur Iob XXIIII, anime 
vulneratorum clamabunt, et Deus inultum abire non patitur. Ideo 
25 dicit Sapiens in Prover. XVII : Qui reddit mala prò bonis, noti 
recedei malum de domo eius. Quod evidenter in Friderico videmus 
completum, cuius domus totaliter est destructa. Ideo dicit Iob 
XVIII : Memoria illius pereat de terra, et non celebrelur nomen 
eius in platéis. Expellet eum de luce in tenebras, et de orbe transferet 
30 eum Deus. Non erit semen eius neque progenies in populo suo, nec 
ulte reliquie in regionibus eius. 

Quo anno banniti imperatoris intraverunt Parmam. 

Igitur, anno Domini MCCXLVTI, pauci milites de Parma, ban¬ 
niti imperatoris, qui habitabant Placentie et erant viri cordati, 
robusti et fortes et ad bella doctissimi et erant amaro animo, tum 
quia domus eorum destructe in Parma, tum quia vita nequam 5 
hospitandi de domo in domum (erant enim exules et banniti et 
habebant familiam grandem et modicam pecunie quantitatem ; 
ex insperato enim exiverunt de Parma, ne involveret et caperet 
eos imperator), venerunt de Placencia et intraverunt Parmam 
et expulerunt partem imperatoris die XV° | intrante Iunio. io 


Quomodo Parmenses concionati sunt ante congressum et sibi capitaneum 

et ducem elegerunt dominum [Ugonem de Sancto Vitale]. 

Cum autem de Placencia pervenissent ad villani Nucéti, in 
quodam prato congregati et armati in equis, contionati sunt 
ibi et elegerunt dominum [Ugonem de Sancto Vitale] suum capi- 15 
taneum et vexilliferum, scientes quia, ubi non est gubernator, 
populus corruet, salus autem ubi multa consilia, Prover. XI. 
Erat autem dominus [Ugo de Sancto Vitale] fortis et doctus 
ad bellum et homo sapiens, et qualis a Sapiente describitur, Pro¬ 
ver. XXIIII : Vir sapiens fortis est, et vir doctus validus et robustus, 20 
quia cum disposinone initur bellum, et erit salus ubi multa consilia 
sunt. Erat autem ibi dominus Ghibertus de Gente, magnus 
concionator et magnus prolocutor, qui ait : « Sic cum inimicis 
nostris congrediamur, ut Dominum preponamus ». Hoc est quod 
Sapiens dixit, Prover. XXI: Equus paratus ad diem belli; Domi- 25 
nus autem salutem tribuet. Dixit autem dominus Gerardus de 
Arcili : « Habeamus audaciam et simus parati aut vivere aut mori 
fortiter, et nullus retrocedat aut pavore formidet. Dominus enim 
in fortibus dimicabit et auxilium suum vobis de celo impendet ». 
Talibus igitur sermonibus animati venerunt et fecerunt magnum 30 
prelium cum potestate et militibus Parme ad Burghettum de 
Tauro, et ibi interfecerunt potestàtem Parme, scilicet dominum 

Henricum Testarti de Aretio, qui fuit notus et amicus meus et 
omnes fratres Minores intime diligebat. Et militem suum simili- 
ter interfecerunt et dominimi Manfredum de Cornagàno et domi¬ 
nimi Ugonem domini Magnarotti de Vicedominis et plures alios. 

5 Et fuit ibi vulneratus dominus Bertholus Tabernerius, qui fugit 
ad Costam Megànam cum quibusdam suis amicis. Et | tunc 
Tlieotonici imperatori dixerunt bannitis imperatoris : « Venite 
ad Parmam et capiatis civitatem secure, quia non resistemus 
vobis ». Et incontinenti venerunt isti milites Parmenses ab impe¬ 
lo ratore banniti ad dictam civitatem, nemine contrastante, et eam 
ceperunt et tenuerunt; et consilium et contionem congregaverunt 
Parmenses et elegerunt dominum Gerardum de Corigia in pote- 
statem Parmensium. Et hoc fuit die Dominico XVI intrante mense 
Iunii. Et die Lune tempestive dicti Parmenses miserunt amba- 
xatores communi Regii dominum Armannum Scotum et alium 
cum eo, qui petebant captivos Parme sibi dari, qui Regii detine- 
bantur in vinculis. Et tunc dominus Bosus potestas Reginus no- 
luit eos audire. 


Quod Parmenses propter novem rationes faciliter potuerunt Parmam intrare 
20 et eam post captionem tenere. 

Potuerunt autem isti forbanniti Parmam faciliter invadere et 
capere multiplici ratione. Prima, quia rex Hencius, cui pater 
custodiam Parme commiserat, iverat cum Cremonensibus ad 
obsidendum quoddam castrimi in episcopatu Brixiensi quod di- 
25 cebatur Quingànum. 

Secunda ratio est quia imperator erat in quadam civitate 
Lombardie que appellatur Taurinum. Ibat enim Lugdunum, ut 
caperet cardinales et papam. Et, prout dicitur, aliqui promise- 
rant Romanam curiam tradere in manus ipsius. Sed cogitaverunt 
30 consilia que non potuerunt stabilire. Quare ? Quia de Deo scrip¬ 
tum est, Iob V : Qui dissippat cogitationes malignorum, ne pos- 
sint implere manus eorum quod ceperant. 

Tertia ratio est quia dominus Bertholus Tabernerii illa die 

tradebat filiam suam dominam Mariam nuptui cuidam Brixiensi 
qui venerat Parmam prò ea ; |] et illi qui occurrerunt Parmensi- 
bus venientibus in ilio convivio comederant et vino et affluen- 
tissimis dapibus pieni erant ; et surrexerunt a prandio et primo 
congressu credebant omnes involvere ; et ideo, quia quasi ebrii 5 
erant, tam in Burgetto quam in glarea fluminis Tauri fuerunt ab 
eis mortui et prostrati. 

Quarta est quia Parmensis civitas undique erat aperta: nul- 
lam enim habebat clausuram. 

Quinta ratio est quia hi qui ad ingrediendum veniebant, occur- io 
rentibus cancellati manibus signum crucis faciebant, dicentes : 

« Amore Dei et beate Virginis matris eius, que in hac civitate est 
domina nostra, placeat vobis ut redeamus ad civitatem nostram, 
quia sine culpa fuimus expulsi et forbanniti, et cum omnium 
pace revertimur nec alicui aliquam iniuriam inferre intendimus ». 15 

Audientes hoc Parmenses, qui per stratam sine armis eis occurre- 
rant, ad misericordiam flexi sunt propter humilitatem eorum, 
cognoscentes etiam quod pacifice veniebant. Dixeruntque eis : 

« Ingredimini civitatem securi in nomine Domini, quia etiam 
manus nostra vobiscum erit in omnibus istis ». 20 

Sexta ratio est quia hi qui in civitate erant non intromit- 
tebant se de negotiis istis, quia nec cum istis qui venerant erant 
nec prò imperatore pugnabant; sed sedebant trapezite sive cam- 
psores ad teloneum suum, et alii artiste non dimittebant propter 
hoc quin operarentur in stationibus suis, ac si nichil esset. 25 

Septima ratio est quia nobiles et potentes qui erant in civitate 
ex parte imperii, statim relieta civitate, dififuderunt se per epi- 
scopatum ad castra et fortitudines suas, timentes eas amittere. 

Octava ratio est quia | etiam Theotonici imperatoris, audientes 
quod potestas Parme erat ab istis occisus, timentes mori, invita- 30 
bant istos ut pacifice de civitate facerent quicquid vellent. Idem 
etiam fecerunt custodes palatii communis et turris. Ideo dicit 
Sapiens in Prover. XIX : Pestilente flagellato stultus sapientior 
erit. Ideo congruit huic loco quod legitur IIII Reg. X : Timue- 
runt illi vehementer et dixerunt: Ecce duo reges non potuerunt stare 35 
coram eo, et quomodo nos valebimus resistere ei. 3 Quasi duo reges 

fuerunt dominus Henricus Testa potestas Parme et dominus Ber- 
tolus Tabernerius, qui prò imperatore erat capitaneus in Parma 
partis imperii. Isti duo non potuerunt stare coram eo, scilicet cuneo 
vel exercitu veniente, qui certe valde modicus erat. 

Nona ratio est quia maximum sperabant in brevi a diversis 
habere auxilium. 


Quod illi qui intraverunt Parmam a quinque locis habuerunt auxilium. 

Primo, a papa Innocentio quarto, qui multos propinquos et 
afines habebat in Parma, et quia Parma contra imperatorem ini- 
10 micum suum pugnare volebat et iam inchoaverat pugnam. 
Secundo, a Gregorio de Monte Pongo in Lombardia legato, qui 
Mediolani erat paratus venire cum domino Bernardo Rolandi 
Rubei de Parma, cognato domini pape Innocentii quarti, et 
cum Mediolanensibus, quam cito mitteretur prò eis. Tertio, a 
Placentinis. Quarto, a comite Sancti Bonifacii de Verona. 

Quinto, a Bononiensibus et Ferariensibus et a parte totius Ecclesie. 


De validissima guerra et intricata, que fuit inter Ecclesiain et rem publi- 
cam, sive inter imperatorem et papam. 

Sed hic pretermittendum non est, ut laberintus amodo cogno¬ 
me scatur, quod pars Ecclesie de Mutina extra civitatem | suam 
erat, pars autem imperii in civitate. Idem erat in Regio. Idem 
processu temporis in Cremona. Et ideo fuit validissima guerra 
temporibus illis, que multis annis duravit; nec poterant hoinines 
arare nec seminare nec metere nec vineas facere nec vindemiare 
25 nec in villis habitare. Et hoc fuit maxime in Parma et in Regio 
et in Mutina et in Cremona. Verum prope civitates laborabant 
homines cum custodia militum civitatum, qui per quarterios divi- 
debantur secundum portas civitatum. Et milites armati custo- 
diebant operarios tota die, et rurales operabantur in agricultura. 
3 ° Et hoc oportebat fieri propter beruarios et latrones et predones. 

qui multiplicati erant nimis et capiebant homines et ducebant 
ad carceres, ut se redimerent prò pecunia. Et boves àuferebant et 
comedebant vel vendebant. Et nisi se redimerent, suspendebant 
eos per pedes et per manus et dentes eis abstrahebant et buf- 
fones sive rospos ponebant in ore ipsorum, ut citius se redimerent; 5 
quod erat eis amarius et abominabilius omni morte ; et crude- 
liores demonibus erant. Et ita libenter videbat homo hominem 
tempore ilio euntem per viam, sicut libenter videret diabolum. 
Semper enim suspicabatur unus de alio quod vellet eum capere 
et ad carcerem ducere, ut essent redemptio anime viri divitie eius, io 
Prover. XIII. Et in solitudinem redacta est terra, eó quod non 
esset nec cultor nec transiens per eam. Nam in diebus Foderici, 
ex quo maxime ab imperio fuit depositus, et Parma contra eum 
rebellavit et levavit calcaneum, quieverunt semite; et qui ingre- 
diebantur per eas, ambulaverunt per | calles devios, Iudicum V. 15 


Quod propter guerram bestie silvestres multiplicate sunt nirais. 


Et multiplicata sunt mala in terra ; et multiplicate sunt aves 
et bestie silvestres vehementer nimis, ut faxiani et perdices et 
qualie, lepores et caprioli, cervi, bubali, porci silvestres et lupi 
rapaces. Non enim inveniebant in villis secundum antiquam con- 20 
suetudinem quas comederent bestias, agniculos sive oves, eó quod 
ville totaliter essent combuste. Et ideo lupi, congregati in maxima 
multitudine circa foveas alicuius civitatis, clamabant clamoribus 
magnis pre nimia famis angustia. Et ingrediebantur civitates de 
nocte et devorabant homines qui sub porticibus dormiebant seu 25 
in plaustris, nec non et mulieres et parvulos. Quandoque etiam 
perfodiebant parietem domorum et suffocabant parvulos in cuna- 
buiis. 

Nullus posset credere, nisi vidisset, sicut ego vidi, horribilia 
que fiebant tempore ilio, tam ab hominibus quam a bestiis diver- 3° 
simodi generis. Vulpes etiam multiplicate sunt nimis, in tantum 
ut etiam due ascenderent infirmitorii tectum apud Faventiam 
propter duas gallinas que sub crina inferius erant, tempore Carnis- 

privii ; ex quibus in eodem loco fratrum Minorum cepimus imam, 
ut vidi oculis meis, quia ibi eram. Et habitavi V annis in Fa- 
ventia et V in Imola et V in Ravenna et in aliis locis Romagnole 
pluribus annis et in Bagnacavallo uno anno et in loco Montis 
5 Regii uno anno. Nam ista maledictio guerrarum totam Romagnolam 
occupavit, invasit et destruxit tempore quo eram ibi. Et quando 
Bononienses obsederunt Furlivium cum || Lombardis et aliis adiu- 
toribus suis, in illa obsidione fui cum eis. Similiter in Faventia 
postmodum habitabam, quando Bononienses eam obsederunt cum 
10 Lombardis et aliis suis amicis ; sed non potuerunt eam capere, 
sicut Domino placuit et beato Francisco, in cuius vigilia omnis 
recessit obsidio. Item in Imola morabar, quando quidam secula- 
ris dixit michi quod XXVII murllegos grandes et pulcros cum 
decipula ceperat in quibusdam villis combustis et vendiderat pel- 
lipàriis pelles eorum; de quibus nulli dubium sit quod domestici 
in villis illis condam fuerunt tempore pacis. 

Porro sextum auxilium quod habuerunt Parmenses qui in¬ 
gressi sunt civitatem fuit quia non solum imperator excommuni- 
catus et ab imperio depositus erat, veruni etiam papa Innocen- 
20 tius quartus absolverat omnes a dominio suo, ut patet in fine 
illius epistole que de depositione ipsius scripta fuit in concilio 
generali, ubi dicitur ita : « Omnes qui ei iuramento fidelitatis 
tenentur astricti a iuramento huiusmodi perpetuo absolventes, 
auctoritate apostolica firmiter inhibendo precipimus ne quisquam 
25 de cetero sibi tamquam imperatori vel regi pareat vel intendat, 
et decernendo quoslibet, qui deinceps ei velut imperatori aut 
regi consilium vel auxilium prestiterint seu favorem, ipso facto 
excommunicationis vinculo subiacere ». 


De ingratitudine imperatori Frederici. 

Digne et iuste hoc promeruit Fridericus propter ingratitu- 
dinem suam. Erexit enim cervicem et calcaneum contra Eccle- 
siam, que eum nutrierat et ab inimicis suis defenderat et ad impe- 

rium sublimaverat, et persequebatur et impugnabat Ecclesiam 
toto corde ; que magna erat ingratitudo. 


Quid sit ingratitudo secundum Bernardum, et quid lex de ingratitudine di- 
cit. 

De | qua dicit beatus Bernardus : « Ingratitudo est anime per- 5 Bernordus 
ditio, exinanitio meritorum, virtutum dispersio, beneficiorum 
peremtio, hostis gratie, persecutrix iustitie. Ipsa est ventus urens, 
que pietatis fontem, misericordie venam et gratie fluenta desiccat. 

Per hanc emancipatus in servitutem iuste redigitur, dandum 

impeditur, et datum tollitur ». Unde dicit lex : « Si manumissus io Lex 

» 

ingratus circa patronum suum extiterit et quadam iactantia ad- 
versus eum cervicem erexerit aut levis offense contraxerit cul- 
pam, a patronis rursus sub imperio dicioneque mittatur ». Unde 
Sap. XVI : Ingrati fides tamqnam hybernalis glacies tabescet et 
disperiet tamqnam aqna supervacua. Item de ingrato Ecclesiasti- 15 
cus dicit, XX : Homo ingratus tamqnam fabula vana. Item Eccli. 

XXIX : Ingratus sensu derelinquit liberantem se. 

Quod illi qui deviant a iustitia cito perdunt vigorem suum ; quod ostenditur 
rationibus et exemplis. 

Et talis fuit Fridericus, et ideo merito ab imperio depositus 
fuit ; non enim cognovit gratiam sibi factam. Et ita accidit ei 
sicut avi cuius alarum avulse sunt penne ; statim enim perdit 
vigorem et volare non potest, quousque penne renascantur, que 
avulse fuerunt. De hac materia plura in Scriptura divina haben- 
tur exempla. 

Quorum primum fuit Sansonis, qui statim fortitudinem perdi- 
dit ex quo abrasi fuerunt sibi capilli, nec fortitudinem recuperavi 
quousque sibi capilli denuo succreverunt, Iudic. XVI. Ideo dicit 
Propheta : Fortitudinem meam ad te custodiam, ut sit acusativi 
casus, id est ad te laudandum, vel ut sit ablativi casus, id est 
a te michi datam, iuxta illud Iere. IX : Non glorietur fortis in 


25 


30 

fortitudine sua, quia non in fortitudine stia roborabitur vir, neque 
in fortitudine equi voluntatem habebit et cet., sed in hoc glorietur 
qui gloriatur, scire et nosse me, quia ego sum Dominus, qui facio 
misericordiam et iuditium et iustitiam in terra. Hec enim placent 
5 michi, ait Dominus. 

Secundum exemplum habetur de Adonia, qui usurpaverat 
sibi regnum, quoniam territus, postquam audivit Salomonem 
regnare, intravit tabernaculam et tenuit corna altaris, III Reg. I. 

Tertium exemplum habetur de Ioab, qui idem fecit, et fue- 

10 rat ita maximus princeps et ita viliter perdidit vires suas, ut ingres- 

sus tabernaculum teneret cornu altaris dicens : Non egrediar, sed 

hic moriar. Et ex precepto Salomonis interfecit eum ibi Banaias 

filius Ioiade. Et nota quod, sicut Ioab duos principes interfecerat, 

/ 

scilicet Abner filium Ner et Àmasam filium Iether, sic a duobus 
regibus, scilicet David et Salomone, sententiam mortis accepit 
et interfici iussus est. Nam et princeps fuit qui eum interfecit, sci¬ 
licet Banaias. Habentur hec II Reg. Ili et II Reg. XX et III 
Reg. II. Ideo Dominus precepit in lege, et habetur XXI Exodi : 
Si quis per industriam occiderit proximum suum et per insidias, 
20 ab altari meo evelles eum, ut moriatur. Item, Exodi XXII, Domi¬ 
nus precepit : Malefìcos non patieris vivere. Quod bene implevit 
rex David tam in vita sua quam circa mortem, et quod per se 
non potuit, per Salomonem filium adimplevit. 

Et nota quod omnia que supra dixi de illa maledictione guer- 
25 rarum et sterilitate terrarum et abundantia silvestrium bestiarum, 
licet per anticipationem a me dieta sint, tamen tempore suo vera 
fuerunt, scilicet ex quo Parma a dominio Friderici recessit Eccle- 
sieque adhesit. | Nunc ad primitivum cursum nostre historie 
revertamur. 


30 Quod rex Hencius erat in obsidione Quinfani, quando Parma recessit a do¬ 
minio patris. 

Cum igitur, anno Domini MCCXLVII, audisset rex Hencius, 
qui cum Cremonensibus erat in obsidione Quingàni, quod for- 

banniti imperatoris patos sui, qui habitabant Placentie, violen- 
ter Parmam intrassent, dissolute sunt manus eius, et dimissa obsi- 
dione Quingàni festinavit et venit tota nocte, non cantando, sed 
sub silentio gemebundo, veluti cum exercitus post fugam solet 
reverti de bello. 

Habitabam tunc temporis in conventu Creinone in Ordine 
fratrum Minorum, quia frater Minor eram, et ideo optime cognovi 
hec omnia. Nam summo diluculo statim fuerunt Cremonenses cum 
rege Hencio in consilio congregati, et usque ad altissimam ter- 
tiam illud consilium est protractum. Postmodum comederunt 10 
festinanter et precedente carrotio unanimiter sunt egressi. Non 
remansit in Cremona ex eis quisquam qui armatus posset incedere 
et in bello confìigere. Et est in conscientia mea quod, si sine 
mora Parmam ivissent et viriliter dimicassent, absque dubio eam 
recuperassent, tum quia Parma totaliter undique erat aperta, 15 
nullam clausuram habens, tum quia nondum venerat eis auxi- 
lium, tum etiam quia illi qui erant in civitate prius indifferenter 
se habebant, quia nec cum his qui noviter intraverant erant nec 
cum his qui exiverant esse disposuerant, sed simpliciter facta 
sua facere intendebant. Nam si sciret unus inimicus conditiones 20 
sui alterius inimici, frequenter posset eum offendere. 


Quod rex Hencius cum Cremonensibus iuxta Tarum mortuum se locavit. 

Domini autem nutu collocavit se rex Hencius |[ cum exer- 
citu Cremonensium iuxta Tarum mortuum et non venit ad Par¬ 
mam, ut induceret Dominus super eos mala. Volebat enim ibi 2 5 
expectare quousque pater suus imperator veniret, qui erat in 
civitate Taurini, que est civitas in confinibus Lombardie. Et 
protenditur Lombardia usque Segusiam et Montem Senisium. 
Postmodum comitis Sabàudie terra et districtus occurrit, postea 
vero ducatus Burgundie. In qua ex parte nostra est civitas Lug- 30 
dunensis, que prima metropolis est Galliarum. Et ibi erat tunc 
temporis papa Innocentius quartus cum cardinalibus suis. 

Porro Tarus mortuus appellatur quedam aquarum congre- 

gatio que egreditur de Taro vivo, tempore quo superinundat et 
facit congregationem aquarum ad modum lacus vel stagni ; et 
sunt ibi multe scardave, lucii, anguille et tince; et est quasi 
iuxta locum Ordinis Cistertii, qui Fontana Viva nuncupatur ab 
5 eis et per VII miliaria distat a Parma. 

Cum autem rex Hencius ibidem cum Cremonensibus patris 
prestolaretur adventum, Parmensibus qui civitatem intraverant 
cotidie undique superveniebat auxilium. 


De domino Rigardo comite Sancti Bonifacii de Verona, qui fuit primus qui 
io venit Parmensibus in auxilium. 

Nam dominus Ri^ardus comes Sancti Bonifacii de Verona, 
strenuus miles et probus valde, quando Parma rebellavit impe¬ 
ratori, primus fuit qui Parmensibus dedit succursum ; qui ve- 
niens per Guastallam cum inultis armatis ingressus est Parmen- 
15 sium civitatem. Et Parmenses hoc servitium cognoscentes dede- 
runt ei palatium imperatoris, quod est in Arena, ad inhabitandum 
et dixerunt quod esset dominus cum suis ad custodiendum civi¬ 
tatem ex parte Reginorum. Sequenti die venit | militia Pla- 
centinorum, et erant CCC milites, quo ad equos et arma optime 
20 preparati. Hi fuerunt custodes civitatis in glarea fluminis Parme, 
interdum, quando necesse erat, armati sedendo in equis. Et erat 
labor iste potius ad solatium quam ad gravedinem. Aliis vero die- 
bus et morabantur in hospitiis suis et ibant per civitatem sola- 
ciando, quando volebant. Porro tertia die post introitum comi- 
25 tis Sancti Bonifacii venit dominus Gregorius de Monte Bongo, 
legatus domini pape, et dominus Bernardus Rolandi Rubei, cogna- 
tus domini Innocentii pape quarti, cum mille militibus de Medio- 
lano. Et hi custodiebant civitatem versus inontes in glarea lìu- 
minis Parme, quando necesse erat. Parmenses vero locaverunt 
30 se cum legato extra civitatem in strata que vadit ad Burgum 
Sancti Donini. Et fecerunt sibi foveam et palancàtum, ut clau- 
suram haberent, propter timores hostiles. 

Imperator, vero, furibundus et totus inflammatus ex ira prop- 

ter illa que sibi acciderant, venit ad Parmam et in contrata que 
dicitur Grola (in qua vinearum est multitudo et ubi vinum nasci- 
tur bonum, et vinum terre illius optimum est) fecit fieri unam 
civitatem cum magnis foveis in circuitu, quam etiam Victoriam 
appellavit in presagium futurorum; denarii vero monete victorini 5 
dicebantur, et maior ecclesia Sanctus Victor. Erat ergo ibi Fri- 
dericus cum exercitu suo et rex Hencius cum exercitu Cremonen- 
sium. Et misit imperator ommibus amicis suis, ut festinanter veni- 
rent ad adiutorium sibi dandum. Et primus qui venit fuit domi- 
nus Ugo Botérius, | civis Parmensis, domini Innocentii pape quarti 10 
ex sorore nepos, qui, cum tempore ilio potestas Papiensium esset, 
cum omnibus Papiensibus venit, qui ad bellum utiles videbantur. 
Non potuit papa istum suum nepotem nec precibus nec promissis 
ab amore Friderici divellere, et plus dilexit matrem istius quam 
alias suas sorores duas, quas similiter habuerat maritatas in 15 
Parma. Post istum venit Ycilinus de Romano, qui tunc tem- 
poris dominabatur in Marchia Trivisina, et maximum exercitum 
duxit secum. 


De crudelitatibus Yciliui, qui siniilitudineni habuit cum diabolo, sicut beatus 

Franciscus cum Christo. 20 

Hic plus quam diabolus timebatur : prò nichilo enim habebat 
occidere liomines, mulieres et parvulos, et quasi inauditas cru- 
delitates exercuit. Nec Nero in crudelitatibus fuit similis ei nec 
Domicianus nec Decius nec Dioclicianus, qui fuerunt maximi in 
tyrannis. Nam XI milia Paduanorum una die fecit comburi in 25 
campo Sancti Georgii in civitate Verone. Et cum positus fuisset 
ignis in domo in qua erant, et comburerentur, in hastiludio circa 
eos ludebat cum militibus suis. Longum esset crudelitates ipsius 
referre. Nam requirerent librum grandem. Credo certissime quod, 
sicut filius Dei voluit habere unum specialem amicum quem simi- 30 
lem sibi faceret, scilicet beatum Franciscum, sic diabolus Yci- 
linum. 

De beato Francisco dicitur quod uni dedit V talenta. Nun- 

quam enim in hoc seculo fuit nisi unus, scilicet beatus Franciscus, 
cui Christus ad similitudinem sui V plagas impresserit. Nam, 
sicut dixit michi frater Leo, socius suus, qui presens fuit, quando 
ad sepeliendum lavabatur in morte, videbatur recte sicut unus 
5 crucifixus de cruce | depositus. Ideo optime congruere sibi potest 
quod dicitur Apoc. I: Vidi similem filio hominis. In quibus autem 
fuerit similis, quia alibi scripsi, ideo hic taceo, quia ad alia di- 
cenda festino. Et quia male sonare videtur ut homo similis Deo 
dicatur, presertim cum Scriptura dicat: Deum hornini non equabo, 

10 Iob XXXII, audiant quid iterum alia Scriptura dicit: Quoniam 
quis in nubibns equabitur Domino, similis erit Deo in filiis Dei. 
Et iterum prima Io. Ili: Rarissimi, nunc filii Dei sumus, et non- 
dum appavuit quid erimus. Scimus quoniam, cum apparuerit, simi- 
les ei erimus, quoniam videbimus eum siculi est. 

*5 De Ycilino vero sciendum est quod in multis malitiis et 

crudelitatibus diabolo fuit similis. Unde non sine causa Domi- 
nus Iudeis dixit, Io. Vili : Vos ex patre diabolo estis et desideria 
patris vestri vultis facere. 


De auxiliatoribus quos habuit imperator post depositionem ad obsidendum 
20 Parmam. 

Porro post Ycilinum in adiutorium Friderici venerunt multe 
gentes, ut Regini, Mutinenses, qui erant in civitatibus suis prò 
imperio, Bergamenses etiam et alie civitates tam de Tuscia quam 
de Lombardia et aliis partibus mundi, que cum Ecclesia non 
2 5 erant. Et fuerunt cum eo et de Burgundia et de Calabria et de 
Apulia et de Sicilia et de Terra Laboris et Greci et Saraceni de 
Nuceria et fere ex otnni natione que sub celo est -, et factus est exer- 
citus nimis grandis valde, Eze. XXXVII. Et poterat ei dici illud 
Ys. IX : Multiplicasti gentem, non magnificasti letitiam. Et hoc 
3° duplici ratione. Prima fuit quia cum tota gente sua non potuit 
occuppare nisi illam stratam que vadit a Parma ad Burgum San- 
cti Donini. Alia vero civitas nichil sentiebat de sua obsidione. 

Quod nobiles domine de Parma fecerunt fieri unam civitatem argenteam, 

quam beate Virgini obtulerunt, ut Parmam ab impio defendere digna- 

retur. 

Et cum disponeret imperator civitatem Parmensem totaliter 
destruere || et eam transferre ad Victoriam civitatem, quam fece- 5 
rat, atque in Parma destructa in signum rebellionis et sempiterni 
opprobrii et exempli salem seminare in sterilitatis signum, cogno- 
scentes hoc mulieres Parmenses, maxime divites, nobiles et poten- 
tes, totaliter se contulerunt ab beatam Virginem deprecandam 
ut civitatem suam Parmam a Friderico et ab aliis inimicis penitus io 
liberaret, eo quod nomen et vocabulum suum in matrice ecclesia 
a Parmensibus in reverenda maxima habebatur. Et ut melius 
exaudirentur ab ipsa, fecerunt fieri unam civitatem totam argen¬ 
team, quam vidi, atque beate Virgini obtulerunt et donaverunt. 

Et erant ibi maiora et precipua edificia civitatis fabrefacta tota- 15 
liter de argento, ut maior ecclesia, que appellatur domus, licet 
non talis, qualis illa fuit de qua dixit David, I Paralipo. XXII : 
Domus autem, quam edificare volo, talis esse debet, ut in cunctis 
regionibus nominetur. Baptisterium similiter erat ibi et palatium 
episcopi et communis palatium et alia edificia quam plura, que 20 
civitatis effigiem presentarent. Rogavit mater filium, exau- 
divit filius matrem, cui de iure nichil poterat denegare, iuxta 
verbum quod sub figura continetur in divina Scriptura, III Reg. 

II: Pete, mater inea. Neque enim fax est ut avertam faciem tuam. 
Verba sunt Salomonis ad matrem. Cumque mater misericor- 25 
die rogasset filium ut liberaret Parmam civitatem suam ab illa 
moltitudine gentium que adversus eam convenerat et fuerat con¬ 
gregata, et instaret iam pugna futura, dixit filius matri, III Reg. 

XX : Certe \ vidisti omnem multitudinem hanc nimiam. Ecce ego 
tradam eam in marni tua hodie, ut scias quia ego sum Dominus. 30 
Insuper et illud Ys. IX implebitur: Letabuntur coram te sicut qui 
letantur in messe, sicut exultant victores capta preda, quando divi¬ 
dimi spolia. 

Porro in ilio meditulio temporis, antequam de Victoria civi- 
tate a Parmensibus victoria haberetur, exibant cotidie hinc et 35 

leronimus 


Versus 


inde ad preliandum balestarii, arcarii sive sagittarii et fundibu- 
larii, et fiebat valida pugna, ut vidi oculis meis. Sed et beruarii 
discurrebant qualibet die per episcopatum Parmensium omnia 
depredando et comburendo, et idem faciebant illi de Parma Cre- 
5 monensibus et Reginis. 

Quod Mantuani combusserunt Casale Maius. 

Mantuani etiam venerunt tempore ilio et totum Casale Maius 
combusserunt, ut vidi oculis meis. 

Quod imperator decapitari faciebat aliquos ex adversa parte cotidie, quando 
io Parmam obsidebat. 

Imperator, vero, quolibet mane, veniebat cum suis et in glarea 
fluminis Parme decollabat tres vel IIII vel etiam plures, sicut 
sibi videbatur, de Parmensibus et Mutinensibus et Reginis, qui 
erant ex parte Ecclesie, quos habebat in vinculis, videntibus Par- 
15 mensibus qui erant in civitate, ut tristitiam inde haberent. Et 
hoc fiebat in glarea fluminis Parme versus montes, ultra pontem 
Domine Egidie, in loco qui dicitur Bidhu5anum. Et tunc tota 
militia imperatoris ibi armata cum imperatore stabat, timens ne 
Parmenses cum suis qui intrinsecus e regione stabant armati ad 
20 eos irrumperent. Nam, sicut dicit beatus leronimus: « Prudenter 
timetur quicquid potest accidere ». Ex nimia enim securitate 
minus timetur hostis. Sed consuevit dici : 

Non faciunt anni quod facit una dies.| 

De hac una die dicitur in £acharia XIIII : Et erit dies una que 
25 nota est Domino. Hec dies una fuit, in qua imperator de civitate 
sua Victoria a Parmensibus fuit ignominiose fugatus. Quod qui- 
dem digne sustinuit, quia multos innocentes mala morte occidit. 
Unde Dominus, Mat. XXIII : Ex illis occidetis et crucifigetis et 
ex eis flagellabitis. Quod patuit in domino Andrea de Tre50, qui 

fuit nobilis miles de Cremona, et in Conrando de Berceto, qui 
clericus erat et probus in armis, quos diversimode tormentavit et 
cum igne et aqua et suplitiis variis. 


De inilitibus Parmensibus quos Mutinenses et Regini in compedibus posue- 
runt in discordia Friderici, quam cum Ecclesia habebat tunc tempo- 5 
ris. 


Ducenti etiam milites, antequam Parma a Friderico reces- 
sisset, missi erant a Parmensibus Mutinam, ut civitatem custodi- 
rent, quos Mutinenses, qui erant ex parte imperii, statim conclu- 
serunt in carcere et posuerunt in vinculis, postquam audierunt io 
Parmam ab imperio recessisse. Idem fecerunt Regini de Parmen¬ 
sibus quos ob similem causam habebant. Pro his ergo militibus 
misit imperator et vinculavit eos in Victoria, et ex illis occidebat 
quando volebat ; et maxime, quando insultum faciebat contra 
Parmensium civitatem verbis iniuriosis et pugna, et male cedebat 15 
ei, ibi in occidendo captivos refrigerabat cor suum. Nani fre- 
quenter, ut civitatem haberet, expertus est vires suas. 


De militibus de Marchia Anconitana quos imperator in patibulis fecit su- 

spendi. 

Aliquando etiam aliqui milites de Marchia Anconitana dese- 20 
ruerunt exercitum imperatoris et fugiendo ingressi sunt Parmam, 
dicentes quod ex parte Ecclesie esse volebant. Et fuerunt libenter 
et gratanter recepti. Fecerunt autem hoc, quia in initio rebellionis 
Parme imperator faciebat custodiri plures milites de Marchia 
Anconitana in civitate Cremona, aliquos in custodia publica, 25 
aliquos vero in aliqua | domo libera, timens amittere Marchiam. 

Et illis qui erant sine vinculis et in custodia libera incumbebat 
deterius signum, quamvis non cognosceretur ab eis. Venit ergo 
nuntius ex parte imperatoris, qui dixit V militibus de Marchia, 
qui erant Cremone in quadam domo et lavabant manus suas 30 
volentes cenare, ut incontinenti sine mora ascenderent equos et 

cum eo ad imperatorem pariter irent. Cumque pervenissent ad 
quemdam campum qui est extra civitatem Cremone et appellatur 
Mosa, duxit eos ad locum suspendii, et suspensi fuerunt. Et 
dicebant carnifices quia «sic raandat imperator ut fiat, prò eo 
5 quod proditores estis». Et tamen venerant in adiutorium eius ! 
Sequenti die iverunt fratres Minores et deposuerunt et sepelie- 
runt eos, et vix potuerunt lupos abigere, ne comederent eos dum 
adhuc in patibulis dependérent. Hec omnia vidi, quia Cremone 
habitabam tunc teinporis, similiter et in Parma. 


io De domino Gerardo de Canali, quem imperator fecit submergi in mare cum 
mola asimria ad collum eius ligata. 


Longum esset referre de omnibus quos tempore ilio ex parte 
Ecclesie interfecit et fecit interfìci. Nam dominum Gerardum de 
Canale de Parma in Apuliam misit et fecit demergi in profundis- 
J 5 simum mare cum mola asinaria ad collum eius ligata. Et tamen 
fuerat prius amicissimus eius et multas potestarias ab eo habu- 
erat, et semper cum eo in exercitu foris Parmam mansit. Hoc so- 
lum suspitionis signum imperator liabuit contra eum, quia turris 
eius non destruebatur in Parma. Unde et dicebat ei imperator 
20 quandoque sub falso et simulato ludo ridendo: «Multum diligunt 
nos Parmenses, domine Gerarde, quia, cum alia edificia destruant 
civitatis illorum qui ex parte imperii extiterunt, nec turrim ve- 
stram destruxerunt adhuc nec palaj[tium meurn, quod habeo in 
Arena ». Hec dicendo yronice loquebatur. Sed dominus Gerardus 
25 non intelligebat. Credebat enim quod omnia tempora equaliter 
currerent ; sed non est ita, quia 

non eodem cursu respondent ultima primis. 

Nam, ut dicit Sapiens in Eccle. Ili, est lempus belli et tempus 
pacis. 

30 Cum autem, tempore illius obsidionis, exivi de Parma ut irem 
in Franciam, transivi per Fontanam Latam, que est villa in qua 

dominus Gerardus de Canali tunc temporis habitabat ; et vidit 
me libenter et dixit michi quod valde utilis erat Parmensibus 
qui habitabant in Parma. Et ego dixi sibi : « Cum imperator 
sit in obsidione Parme, aut omnino sitis cum eo aut cum Par¬ 
mensibus qui in civitate morantur, et nolite claudicare in duas 5 
partes, quia non expedit vobis. Dicit enim Scriptura, de eo qui in 
duas partes claudicare intendit, Eccli. XXIII: Ubi non sperabit, 
apprehendetur ». Non audivit me, id est neglexit tacere quod di- 
xeram sibi ; et ideo cum mola asinaria ad collum eius ligata in 
profundum maris fuit submersus, ut superius dixi. Ideo congruit io 
ei quod Sapiens dicit, Pro ver. XII : Via staiti recta in ocnlis eius ; 
qui autem sapiens est audit consilia. Item Eccle. VII: Noli esse 
stultus, ne moriaris in tempore non tuo. Item Iob XXII : Sublati 
sunt ante tempus suum, et fluvius subvertit fundamenta eorum. 


De domino Bernardo Rubeo de Parma. 15 

Et nota quod dominus Bernardus Rolandi Rubei de Parma, 
qui fuit cognatus domini pape Innocentii quarti (habuit enim so- 
rorem pape uxorem), melius intellexit verbum imperatoris sibi 
metaforice dictum quam dominus Gerardus de Canali. Cum 
enim quadam die cum imperatore equitaret, et equus suus ce- 20 
spitasset, dixit ei imperator : « Domine Bernarde, malum equum 
habetis, sed spero et promitto vobis quod usque ad paucos dies 
da|bo vobis unum meliorem, qui non cespitabit ». Et intellexit 
dominus Bernardus quod de suspendio patibuli diceret sive fur- 
carum ; et infiammatimi et indignatum est cor eius contra impe- 25 
ratorem, et absentavit se ab eo. Et congregatis quibusdam mili- 
tibus de Parma, inter quos fuit dominus Gerardus de Corigia, 
quem [bis] potestatem Parme vidi, et dominus Ghibertus de Gente, 
qui multis annis postea Parmensibus prefuit, et plures alii milites 
de Parma nobiles et potentes et digni relatu, ivit cum eis Pia- 30 
centiam. Et statim imperator forbannivit eos et precepit pala- 
tia eorum destrui. Quapropter [timen]tes alii milites, qui erant ex 
parte eorum, iverunt post ipsos, [et habita]verunt [cum ipsis in 

Placentia] bene ducenti milites, omnes tenentes gladios et ad bella 
doctissimi, nec vidit eos postea imperator, nisi quando in Victoria 
civitate, quam fecerat, fuit disconfictus et turpiter fugatus ab 
eis. Porro dominus Bernardus, cuius supra memoriam feci, 
5 compater fuit imperatoris et amicissimus valde et dilectus ab eo ; 
et cum volebat ingredi ad eum, nulla erat ibi clausura. 


Et de Petro de Vinea. 

Sed imperator nullius amicitiam conservare sciebat, quin 
immo gloriabatur quod nunquam nutrierat aliquem porcum cuius 
io non habuisset axungiam. Et volebat dicere quod nunquam subli- 
maverat aliquem ad divitias et honorem, cuius postea non exhau- 
sisset marsupium vel thesaurum. Que erat maxima miseria dice¬ 
re. Sed patuit hoc in Petro de Vinea, qui in curia imperatoris ma- 
ximus et consiliarius et dictator fuit nec non et ab imperatore 
15 appellatus est logothetha, et tamen eum de pulvere exaltave rat, 
et in eumdem pulverem eum postmodum fecit reverti. | Nam ra¬ 
dicela verbi inventi contra eum nec non et calumniam, ut eum 
morti traderet. Calumnia vero conturbat sapientem et perdet ro- 
bur cordis illius, ut dicit Sapiens in Eccle. VII. 


20 De calumnia quam imperator imposuit Petro de Vinea, ut eum morti tra¬ 
deret. 

Calumnia autem imperatoris contra Petrum de Vinea fuit 
huiusmodi. Imperator miserat iudicem Tadeum et Petrum de 
Vinea, quem maxime diligebat, et super omnes alios in curia 
25 imperatoris erat, et quosdam alios Lugdunum ad papam Inno- 
centium quartum, ut impedirent papam ne festinaret ad deposi- 
tionem ipsius. Audierat enim quod propter hoc concilium congre- 
gabat ; et preceperat eis quod nullus cum papa sine alio vel nisi 
presentibus aliis loqueretur. Postquam autem reversi sunt, accu- 
30 saverunt socii Petrum de Vinea quod pluries sine eis cum papa 

familiare colloquium habuisset. Misit igitur imperator et fecit 
eum capi et mala morte mori. Et cepit dicere imperator : 

% Abominati sunt me condam consiliarii mei, et quem maxime di- 
ligebatn adversatus est michi », Iob XIX. 

Faciliter enim turbabatur tunc temporis imperator, eó quod 5 
ab imperio fuisset depositus, et quia Parma contra eum spiritum 
rebellionis assumpserat, et quia credebat suis fraudulentiis Eccle- 
siam detinere et verbis deceptoriis supplantare, ne procederet 
contra ipsum ; et videns quod non esset factum secundum mali- 
tiam cordis sui, non mirum, si leviter turbabatur. Nam qui ad 10 
irascendum facilis est, erit ad peccata proclivior, id est magis in- 
clinatus, Prover. XXIX. Interficiebat enim consiliarios et prin- 
cipes et barones suos, imponendo eis quod proditores essent. 
Unde Eccli. XI : Bona enim in mala convertens insidiatur et in 
electis imponit maculam. | Item Prover. XXI : Superbus et arro- *5 
gans vocatur indoctus, qui in ira operatur superbiam. Item Prover. 
XXVII : Grave est saxum, et onerosa est arena, sed ira staiti utro- 
que gravior. Ira non habet misericordiam nec erumpens furor, et 
impetum concitati ferre quis poterit ? Item Prover. XXVIII : Dux 
indigens prudentia multos opprimet per calumniam. Qualis fuit 20 
Fridericus, qui multos occidit et fecit interfici, ut illud Danielis 
posset impleri et sibi aptari quod de Antichristo legitur scriptum, 
Dan. VII: Alius consurget post eos, et ipse potentior erit prioribus 
et tres reges humiliabit. Et sermones contra Excelsum loquetur et 
sanctos Altissimi conteret, et putabit quod possit mutare tempora 25 
et leges, et tradentur in manu eius usque ad tempus et tempora et 
dimidium temporis. Item Dan. Vili : Cum creverint iniquitates, 
consurget rex impudens facie et intelligens propositiones. Et robo- 
rabitur fortitudo eius, sed non in viribus suis. Et supra quam credi 
potest universa vastabit et prosperabitur et faciet. Et interficiet robu- 3 ° 
stos et populum sanctorum secundum voluntatem suam, et dirigetur 
dolus in manu eius, et cor suum magnificabit. Et in copia rerum 
omnium occidet plurimos et contra principem principum consurget, 
et sine manu conteretur (hic addit abbas Ioachim loquens de Fri- 
derico: «subauditur 'humana’»). Et visio vespere et mane, que dieta 35 
est, vera est. Tu ergo signa visionem, quia post dies multos erit. 


19 — Salimbene, I. 

Item Danielis XI : Et veniet in multitudìne magna, ut conterat et in- 
terficiat plurimos. Hoc potest referri ad Fridericum, quando venit 
ad obsidendum Parmam, quia fune impletum est illud Ys. X : 
Ad conterendum erìt cor eius et || ad internectionem gentium non 
5 paucarum. Dicet enitn : Numquid non principes mei simili reges 
sunt? Item Iob XXXIIII: Conterei multos et innumerabiles et sta¬ 
re faciet alios prò eis. Item de Friderico sciendum est quoniam 
Ecclesiam decipere non potuit, quia in Prover. XXVI scriptum 
est: Labiis suis intelligitur inimicus, cum in corde tractaverit dolos. 
10 Quando submiserit vocem suam, ne credideris ei, quoniam VII ne- 
quitie sunt in corde illius. Qui operit odium fraudulenter, revelabi- 
tur malitia eius in concilio. Quod totum fuit impletum in concilio 
Lugdunensi, in quo ab imperio depositus fuit, et malitia eius 
omnibus divulgata. Cetera vero que sequuntur usque ad fìnem 
*5 capituli ipsi Frederico optime coaptantur. 


De domino Bernardo Rolandi Rubei, et qualiter scivit sibi cavere a saga- 
citatibus Friderici. 

Porro de domino Bernardo Rolandi Rubei sciendum quod 
nunquam vidi hominem qui melius personam magni principis 
;o representaret. Habebat enim apparentiam et existentiam. Nani 
quando erat in bello armatus et cum clava ferrea hostes percutie- 
bat hinc inde, sicut a facie diaboli ita divertebant et fugiebant 
ab eo. Et cum volo eius personam in memoriam presentare, oc- 
currit michi Magnus Karolus imperator, secundum ea que de eo 
25 scripta leguntur et secundum ea que de isto oculis meis vidi. Hic 
recte respondit stulto secundum stultitiam suam, ne sibi sapiens 
esse videretur, quando cum adiutoribus suis abstulit sibi Parmam, 
Prover. XXVI, et Fridericus cum parabolis suis remansit in 
opprobrio sempiterno. Xam ex ore fatui reprobabitur parabola, 
30 non enim dicit eam in tempore suo, Eccli. XX. Nunquam bene 
alicui fuit amicus. Facile est enim amicitiam inchoare, | sed in 
conservanda amicitia est magna cautio adhibenda. De primo 
habetur Eccli. XXXVII : Omnis amicus dicet: Et ego amiciciam 

copulavi. S ed est amicus solo nomine amicus. De amicis require 
Eccli. VI. De secundo dicit poeta : 

Obsequio quoniam dulces retinentur amici. 


Quod Fridericus imperator facere nesciebat vel nolebat propter 
miseriam et avariciam suam ; immo omnes suos amicos finaliter 5 
vilificabat et confundebat et occidebat, ut substantiam et the- 
saurum et possessiones eorum diriperet et haberet sibi et filiis 
suis. Et ideo tempore necessitatis paucos invenit amicos, quia, 
ut dicit Ecclesiasticus XX : Fatuo non erit amicus, et non erit 
gratia in bonis illius. Narri de Hysmaele dicitur quod Friderico io 
congruit, Gen. XVI : Hic erit ferus homo. Manus eius contra om¬ 
nes, et manus omnium contra eum. 

De veris et falsis amicis. 

Ideo ad materiam istam pertinet quod Seneca dicit : « Ego 
tibi multos dabo, qui non amico, sed amicicia caruerunt ». Unde 
philosofus : « Difficile est probare amicum in re prospera, in ad- 
versa semper ». Huic concordat Ecclesiasticus XII, qui dicit : 
Non agnoscetur in bonis amicus et non abscondetur in malis ini- 
micus. Et iterum : Si occurrerint tibi mala, invenies eum illic prio- 
rem. Nam : 20 

Navi submerse solet omnis ventus obesse. 

Ideo dicit Propheta : Qui laudabant me, scilicet tempore prospe- 
ritatis, adversum me iurabant, scilicet tempore adversitatis. Unde 
illud Ps. : Dum commoventur pedes mei, super me magna loculi 
sunt. Itern poeta : 2 5 

Dum zephyrus flabat, nimiis comitabar amicis ; 
nunc omnes aquilo turbine flante fugat. 


Vei sus 


Seneca 


Versus 


Versus 

Item alius poeta : 

Cum fueris felix, multos numerabis amicos ; 
nublla si fuerint tempora, solus eris. 


Unde Dominus dicit. Io. XVI : Ec\ce veniet fiora et iam venit, 
5 ut dispergamini unusquisque in propria et me solum relinqualis. 
Et non sum ego solus, quia Pater mecum est. Item Prover. XIX : 
Divitie addunt amicos plurimos, a paupere autem et hi quos habu- 
erit separantur. Ab ulti colunt personam potentis et amici sunt dona 
tribuentis. Fratres hominis pauperis oderunt eum, insuper et amici 
10 procul recesserunt ab eo. Item Prover. XIIII: Etiam proximo suo 
pauper odiosus erit, amici vero divitum multi. 

De captione Victorie civitatis a Parmensibus facta et de carrocio Cremonen- 
sium, quod ibi habuerunt. 

Nunc ad Fridericum revertamur, cuius afflictio et maledictio, 
*5 qua contra Parmam ex toto inflammatus exarsit, duravit a 
millesimo CCXLVII exeunte Iunio usque ad MCCXLVIII, duo¬ 
decima die exeunte Februario, in die Martis, in qua capta est 
Victoria civitas. Nam Parmenses et omnes milites et populares 
armati et preparati ad pugnam exiverunt de Parma, et mulieres 
20 eorum egresse sunt cum eis, similiter pueri et puelle, iuvenes et 
virgines, senes cum iunioribus ; et violenter expulerunt imperatorem 
de Victoria et omnes suos milites et pedites. Et multi fuerunt 
ibi mortui, et multi capti et ducti in Parmam. Et suos liberaverunt 
captivos, quos imperator in Victoria in vinculis detinebat. Et im- 
25 pietà est Scriptum Ysaie que dicit, XIIII : Et erunt capientes eos qui 
se ceperant, et subicient exactores suos. Et carrocium Cremonensium, 
quod in Victoria erat, in Parmam duxerunt et in baptisterio hono- 
rifice posuerunt. Sed hi qui Cremonenses non diligebant, ut Medio- 
lanenses et Mantuani et alii plures, quos Cremonenses aliquando 
30 offenderant, quando veniebant ad baptisterium videndum | et 
videbant ibi inimicorum suorum carrotium, omatum Berte abstu- 



[294 d-295 a] 


CRONICA - I247 


293 


lerunt, ut haberent prò reliquiis. Dicebatur enim Berta. Sed rote 
remanserunt ibi tantummodo et lectus plaustri in pavimento bap- 
tisterii. Columna vero vexilli sive pertica erecta stabat ad murum. 


De thesauro imperatoris quem habuerunt Parmenses, et de corona ipsius, 

que fuit magni valoris. 5 

Item Parmenses abstulerunt imperatori totum thesaurum 
suum, quem magnum habebat in auro at argento et lapidibus 
pretiosis, vasis et vestibus, et omnem ornatura et suppellectilem 
suam habuerunt et coronam imperii, que erat magni ponderis 
et valoris, et tota erat ex auro et lapidibus pretiosis intexta, io 
multas habens ymagines fabrefactas et elevatas, ut celaturas 
putares. Grandis erat sicut una olla; nam magis erat prò digni- 
tate et thesauro quam prò capitis ornamento. Totum enim caput 
cum facie occultasset, nisi remedio alicuius pecie sublevata ste- 
tisset. Hanc habui in manibus meis, quia in sacristia maioris 15 
ecclesie Beate Virginis servabatur in civitate Parmensi. Et cum 
volo ad memoriam coronam illam reducere, recordor illius dia- 
dematis de quo legitur II Reg. capitulo XII : Et tulit, scilicet 
rex David, diadema regis eorum, scilicet filiorum Amon, de capite 
eius, pondo aari talentum, habens gemmas pretiosissimas, et impo- 20 
sitnm est super caput David. Sed et predavi civitatis asportavit 
multavi valde. 

Hanc coronam invenit quidam homo parvus medie stature, 
qui dicebatur yronice Curtuspassus, eo quod parvus esset; et 
portabat eam publice in manibus, sicut portatur nisus, demon- 25 
strando omnibus qui videre volebant, ad laudem victorie habite 
et sempiterni opprobrii Friderici. Nam quod quisque rapere pote- 
rat, suum erat, |[ nec quisquam alteri audebat vel presumebat 
auferre. Nec unum verbum contentionis seu iniuriosum ibi fuit 
auditum ; quod fuit mirabile dictu, maxime cum dicatur, Ys. IX : 30 

Iugum enim oneris eius et virgarn humeri eius et sceptrum exac- 
toris eius superasti sicut in die Madian. Quia omnis violenta pre- 
datio cum tumultu. 

Coronarti igitur supradictam emerunt Parmenses ab ilio con¬ 
cave suo et dederunt ei prò ea ducentas libras imperialium et 
unum casamentum prope ecclesiam Sancte Christine, ubi lavato- 
rium equorum antiquitus fuerat. Et statuerunt ut quicumque de 
5 thesauris Victorie aliquid liabuisset, medietatem haberet et medie- 
tatem assignaret communi. Ditati sunt ergo mirabiliter pauperes 
expoliato principe divite. Ideo dicit Ecclesiasticus XI : Facile 
est enim in ocnlis Dei subito honestare pauperem, id est divitem 
tacere. Unde illud Sap. X : Honestavit illuni in laboribus et com- 
10 plevit labores illius. 


Quod peculiaria imperatoris, que pertinebant ad bellum, habuit Gregorius 
de Monte Longo, qui erat legatus. 

Peculiaria quoque imperatoris, que pertinebant ad bellum, 
ut papiliones et huiusmodi, habuit Gregorius de Monte Longo 
15 legatus; ymagines vero et reliquie quas imperator habebat col¬ 
locate sunt in sacrario sive sacristia maioris ecclesie Beate Vir- 
ginis conservande. Nam, quamvis alii fuerint pugnatores ad Fride- 
ricum debellandum et fugandum, ipsa tamen fuit illa una mulier 
Hebrea, que fecit confusionem in domo Nabuchodonosor regis, ut 
20 in Iudith historia continetur, XIIII. Ideo congruit huic loco quod 
Delbora dixit, Iudicum IIII : In manu nmlieris tradetur Sysara. 


De ducibus istius exercitus qui Fridericum fugaverunt. 

Duces fuerunt exercitus Gregorius de Monte Longo legatus, 
vir sapiens et in multis expertus, et Phylippus Vicedominus civis 
2 5 Placentinus, homo strenuus et probus, tunc Parme civitatis pote- 
stas, | sicut in alia cronica posui, in qua XII scelera Friderici impe¬ 
ratoris descripsi. Et nota quod, de thesauris qui in Victoria sunt 
reperti, pauci remanserunt in Parma, quia mercatores de diversis 
partibus venientes emerunt eos et habuerunt prò bono foro sive 
30 mercato et asportaverunt, videlicet vasa aurea et argentea, gem- 

mas, uniones, margaritas et lapides pretiosos, vestes de purpura 
et de serico et omnium rerum que ad usum et omatum humani 
generis pertinere noscuntur. Nota etiam quod multi thesauri in 
auro et argento et lapidibus pretiosis remanserunt occultati in 
urceis, loculis et sepulcris in loco ubi fuit Victoria civitas, et sunt 5 
ibi usque in hodiemum diem, quamvis ignorentur latibula. Nota 
similiter quod, quando mercatores emerunt thesaurum a Parmen- 
sibus in Victoria repertum, impletum est quod in Proverbiis 
legitur, XX: Malimi est, malutn est, dicit omnis emptor; et curri 
recesserit, trine gloriabitur. Nota etiam quod, post destructionem 10 
Victorie civitatis, ita recognoverunt omnes locum in quo vineam 
suam prius habuerant, quod nullum verbum contentionis sive 
litigii inter eos fuit exortum. Et tunc impleta est Scriptura que 
dicit : Exibit homo ad opus suum et ad operationem suam usque 
ad vesperam. 15 

Item, tempore ilio, fugatus est a Parmensibus Fridericus, et 
impleta est Scriptura que dicit, Prover. X : Quasi tempestas 
transiens non erit impius. Quare ? Quia in malitia sua expellitur 
impius, ut habetur Prover. XIIII. Et ipse turpiter fugit factus 
miser et miserabili, pauper et cecus et nudus et denudatus et tri- 20 
stis. Cui cónvenit quod dicit Ys. XXXIII : Ve qui predaris! 
Nonne et ipse preduberis? Et qui spernis, nonne et ipse sperneris? \ 
Cum consumaveris depredationem, depredaberis ; cum fatigatus 
desieris contemnere, contemneris. Item Micheas I : Super hoc plan- 
gam et ululabo, vadam spoliatus et nudus. Eaciam planctum velut 25 
draconum et luctum quasi structionum, quia desperata est plaga 
eius. Quia in pieno concilio Lugdunensi depositus fuit ab imperio 
ab Innocentio papa IIII anno Domini MCCXLV. Ideo dicit Iere. 
XXX : Insanabilis jradura tua, pessima plaga tua. Daniel etiam 
dicit, IIII: In sententia vigilimi decretum est, et sermo sanctorum 30 
et petitio, donec cognoscant viventes quoniam dominatur Excelsus 
in regno hominum et cuicumque voluerit dabit illud, et humillimum 
hominem constituet super illud. 

Quid tecit Fredericus, postquam a Parmensibus iugatus est de Victoria. 

Item de Friderico sciendum est quod, postquam, destructa 
Victoria, fecit omnia que in alia cronica posui, reversus est in 
Apuliam ; de qua si non exisset et contra Lombardos guerram 
5 non habuisset, melius sibi fuisset. Impleta est tamen in eo Scrip¬ 
tum Danielis que dicit, XI : Cessare faciet principem opprobrii 
sui, et opprobrium eius convertetur in eum. Et convertet faciem 
suam ad imperium terre sue, et impinget et corruet et non invenietur. 
Et stabit in loco eius vilissimus et indignus decore regio, et in paucis 
io diebus conteretur, non in furore nec in prelio. Hoc potest ad Conra- 
dum filium Friderici referri, qui paucis diebus post patrem super- 
vixit et per cristere mortuus est veneno immisso. Quod autem 
sequitur: Et stabit in loco eius despectus, hoc ad Manfredum potest 
referri, qui illegittime natus est ex imperatore et ex fìlia sororis 
i 5 marchionis Lancee, quamvis in morte desponsaverit eam. Quod 
autem additur : | et non tribuetur ei honor regius, hoc impletum 
est quando rex Karolus interfecit eum in bello. Quod autem 
supra dixit de Friderico, scilicet Daniel : Et cessare faciet prin¬ 
cipem opprobrii sui, potest referri ad Innocentium papam, qui 
20 timore Friderici a partibus Romanis fugit Lugdunum. Et vere fuit 
princeps opprobrii sui, quia in pieno concilio Lugdunensi eum 
deposuit ab imperio. Quod autem sequitur: et opprobrium eius 
convertetur in eum, hoc impletum vidimus oculis nostris. Ideo 
dicit Scriptum : Convertetur dolor eius in caput eius, et in verti- 
25 cem ipsius iniquitas eius descendet. 

Recordor illorum que in precedenti millesimo pretermisi, eó 
quod cor occupatum haberem circa Friderici negotia describen- 
da. Et ideo, quia sunt digna relatu, et michi scribere incumbit, 
eó quod de hoc sum rogatus a pluribus, non est bonum quod 
30 meo silentio occultentur, sed scribantur hec in generatione altera, 
et populus qui creabitur laudabit Dominum. 

Igitur, anno Domini MCCXLVII, eum civitas mea Parma a 
Friderico imperatore condam esset obsessa, exlv’ de Parma 
et ivi Lugdunum, et familiariter fui locutus cum domino papa 

Innocentio quarto in camera sua. Post festum autem Omnium 
Sanctorum arripui iter, ut in Franciam irem. 


De fratre Iohaune de Plano Carpi, quem papa Innocentius quartus misit ad 

Tartaros. 

Quod ex virtute constellationis fiunt impressiones. 5 

Cumque pervenissem ad primum locum fratrum Minorum 
qui post Lugdunum occurrit, eadem die frater Iohannes de Plano 
Carpi pervenit illue, qui redibat a Tartaris, quo miserat eum papa 
Innocentius quartus. Erat autem frater Iohannes iste familia- 
ris homo et spiritualis et litteratus et magnus prolocutor et in 1° 
multis expertus, et aliquando fuerat provincialis minister in 
Ordine. Iste ostendit michi et aliis fratribus unam cuppam 
ligneam, quam portabat ut daret domino pape; in qua cuppa 
erat in fundo cuiusdam pulcherrime regine ymago, ut vidi oculis 
meis, non artificialiter seu opere pictorio ibi depicta, sed ex virtù- 15 
te constellationis ibi impressa. Et si in centum partes secta fuis- 
set, semper impressionem illius ymaginis habuisset. Et ne hoc 
alicui ad credendum impossibile videatur, exemplo alio possumus 
demonstrare et fidem astruere. Nam imperator Fridericus in Apu- 
lia donavit quamdam ecclesiam fratribus Minoribus, que erat 20 
antiquissima et destructa et ab omnibus derelicta; et in loco ubi 
altare fuerat prius, immense magnitudinis creverat arbor nucis, 
que secta in qualibet asside Domini nostri Iesu Christi crucifixi 
habebat ymaginem. Et si cencies secata fuisset, totiens crucifixi 
ymaginem habuisset. Quod, quamvis ex miraculo hoc demon- 25 
straverit Deus, eo quod in ilio loco nata sit nucis arbor in quo 
agni immaculati passio representatur in hostia salutari et sacri¬ 
ficio reverendo, tamen ex virtute constellationis tales impres¬ 
siones posse fieri aliqui asseverant. 

Item idem frater Iohannes dixit nobis quod pulcherrimam 3° 
capellam portabat ad donandum domino pape. Et appellabat 
capellam, ut nobis exposuit, omnia pontificalia paramenta que 
ad missam celebrandam diebus sollemnibus necessario requirun- 

tur. Ideo dicit Sapiens in Prover. XVIII : Donimi hominis dilatai 
viam eias et ante principes spatium ei facit. Et iterum : Multi 
colunt personam potentis et amici sunt dona tri\buentis, Prover. 
XIX. Item dixit nobis idem frater Iohannes quod multa fati- 
s gatione itineris et laboris et multa inedia famis et frigoris et calo- 
ris ad maximum dominum Tartarorum pervenit ; et quod Tattari 
appellantur, non Tartari ; et quod comedunt carnes equinas et 
lac iumentinum bibunt. Et quod vidit ibi cum eis ex omni natione 
que sub celo est, exceptis duabus. Et quod non potuit intrare ad 
10 magnum dominum Tattarorum, nisi purpura esset indutus. Et 
quod honorifìce et curialiter et benigne fuit receptus et tractatus 
ab eo. Et quod inquisivit quot essent qui dominabantur in parti- 
bus occidentis ; et respondit quod duo, papa videlicet et imperator, 
et ab istis duobus omnes alii habebant dominia. Iterum quesivit 
*5 quis istorum duorum esset maior. Cumque frater Iohannes dixis- 
set quod papa, protulit litteras pape et dedit ei. Quas cum legi 
fecisset, dixit quod rescriberet pape epistolas responsivas et 
daret sibi. Et factum est ita. 

Item frater Iohannes scripsit unum magnum librum de factis 
20 Tattarorum et aliis mirabilibus mundi, secundum quod oculis 
suis vidit ; et faciebat illum librum legi, ut pluries audivi et 
vidi, quotiens facta Tattarorum gravabatur referre ; et ubi mira- 
bantur vel non intelligebant legentes, ipse exponebat et dissere- 
bat de singulis. 


25 De epistolis quas imperator Tartarorum misit ad papam. 

Ex ilio autem libro nichil scribere volui nisi epistolas su- 
perius memoratas, quia nec ad scribendum tempus habebam. 
Sunt autem epistole ille hunc modum habentes : 

Epistola domini Tattarorum ad papam Innocentium 1111 . 

30 Dei fortitudo, omnium hominum imperator, magno pape litteras 

certissimas atque veras. Habito con]silio prò pace habenda nobiscum, 
tu papa et omnes Christiani, nuntium tuum nobis transmisisti, sicut ab 

ipso audivimus et in tuis litteris habebatur. Igitur, si pacem nobiscum 
habere desideratis, tu papa et omnes reges et potentes, prò pace diffi- 
nienda ad me venire nullo modo postponatis, et tunc nostram audietis 
responsionem pariter atque voluntatem. 

Tuarum continebat series litterarum quod deberemus bapti^ari 5 
et effici Christiani. Ad hoc tibi breviter respondemus quod hoc non intel- 
ligimus, qualiter hoc tacere debeamus. Ad aliud quod etiam in tuis lit¬ 
teris habebatur, scilicet quod miraris de tanta occisione hominum et 
maxime Christianorum et potissime Pollonorum, Moravorum et Ungaro- 
rum, tibi taliter respondemus, quod etiam hoc non intelligimus. Verum- 10 
tamen ne hoc sub silentio omnimodo transire videamur, taliter tibi dici- 
mus respondendum : Quia littere Dei et precepto Cyngis Chan et Chan 
non obedierunt et magnum consilium habentes nuntios occiderunt, prop- 
terea Deus eos delere precepit et in manibus nostris tradidit. Alioquin, 
quod si Deus non fecisset, homo homini quid tacere potuisset ? Sed '5 
vos homines occidentis solos vos Christianos esse creditis et alios 
despicitis. Sed quomodo scire potestis cui Deus suam gratiam conferre 
dignetur ? Nos autem Deum adorando in fortitudine Dei ab oriente 
usque in occidentem delevimus omnem terram. Et si hec Dei fortitudo 
non esset, homines quid tacere potuissent ? Vos autem si pacem susci- 20 
pitis et vestras nobis vultis tradere fortitudines, tu papa cum poten- 
tibus | Christianis ad me venire prò pace facienda nullo modo differa- 
tis ; et tunc sciemus quod vultis pacem habere nobiscum. Si vero Dei 
et nostris litteris non credideritis et consilium non audieritis ut ad 
nos veniatis, tunc prò certo sciemus quod guerram habere vultis 25 
nobiscum. Post hec quid futurum sit, nos nescimus, solus Deus novit. 
Cyngis Chan primus imperator. Secundus Ochoday Chan. Tertius 
Cuiuch Chan. 

Non plus continebatur in litteris domini Tattarorum missis 
ad papam. 3 ° 


De his qui diversis temporibus Italiani destruxerunt. 

Et nota quod istam Ytaliam miseram primo invaserunt Van¬ 
dali, qui venerunt ex Affrica et Paulinum Nolane civitatis epi- 
scopum secum duxerunt captivum ; de quo beatus Gregorius in 
principio tertii libri Dyalogorum pienissime narrat. 35 

Secundo, Hunni, quorum rex fuit Attila, flagellum Dei, qui 
XI anno pontificatus Leonis pape primi venit et destruxit Aqui- 
legiam primam civitatem Ytalie. Et fere totam Ytaliam destru- 
xisset, etiam Romam, nisi papa Leo ad eum accessisset. Et 
cuncta Deo opitulante que voluit obtinuit. Et sic Attila a sua 
sevitia repressus, relieta Ytalia, Pannonias repetiit. 


Quod Leo papa concordiam habuit cum Iosaphath rege Iudà. 

Hic est Leo I, qui, secundum abbatem Ioachym, concordiam 
habet cum Iosaphath rege Iuda. Vide in libro Figurarum Ioa- 
10 chym et in libro Concordie, quomodo sibi conrespondent. Nani 
de Leone dictum est hic. De Iosaphath vero habetur II Paralipo. 
XX, ubi dicitur quod timore perterritus toturn se contulit ad rogan- 
dum Dominum et predicavit ieiunium universo Inda, et fugavit 
omnem multitudinem filiorum Moab et Amon et montis Seyr ; 
15 unde dicitur infra: Cumque cepissent laudes canere, vertit Domi- 
nus insidias eorum in semet ipsos, || filiorum scilicet Amon et 
Moab et montis Seyr, qui egressi fuerant ad pugnandum contra 
Iudam, et percussi sunt. 


De operibus Theodorici regis Gothorum, et quod propter 11 II dignus fuit 
20 exhumari. 

Tertio, Gothi invaserunt Ytaliam et destruxerunt. De quibus 
beatus Gregorius in Dialogo narrat; et habuerunt plures in Ytalia 
reges, ex quibus maximus fuit Theodoricus apud Ravennam, usque 
adeo ut etiam ad ipsum de Roma Ravennam venirent prò consi- 
2 5 lio et adiutorio habendo, quando in electione Romani pontifìcis 
oriebatur discordia. Hic fecit fieri ecclesiam Gothorum in Ravenna ; 
et turris palatii eius in Ravenna usque liodie durat. Item fecit 
fieri ecclesiam Sancti Martini in Celo Aureo, que nunc appellatur 
Sanctus Apollinaris Novus, prò eo quod corpus eius de civitate 
3° Classis fuit in ea translatum et creditur ibi esse. Item fecit fieri 

extra Ravennani ecclesiam Sancte Marie Rotimele, que uno lapide 
cooperitur ; et fuit ibi sepultus in archa de porphyritico lapide, 
que usque in hodiernum diem ostenditur ibi vacua, quia beatus 
Gregorius papa, quando venit Ravennam, fecit eum inde extrahi 
et in sterquilinium et in foveam prohici. Et hoc fecit fieri prop- 5 
ter IIII. Primo, quia, quamvis Christianus fuerit, tamen Arria- 
nus. Secundo, quia multa mala catholicis fecit. Tertio, quia tres 
magnos viros interfecit, scilicet Boetium, Symacchum et Iohan- 
nem papam. Quarto, quia in olla Vulcani a demonibus fuit sepul¬ 
tus, sicut in quarto libro Dialogorum beatus Gregorius dicit. 10 

Quarto, Longobardi occuppaverunt et destruxerunt Ytaliam, 
sicut Paulus hystoriographus eorum in primo libro Ystorie eorum 
narrat hoc modo : 

A Germania sepe innumerabiles captivorum turme abducte | meri- 
dianis populis pretio distrahuntur. Multe quoque ex ea, prò eo quod *5 
tantos mortalium germinat quantos alere vix sufficit, sepe gentes egresse 
sunt, que nichilominus et partes Asye, sed maxime sibi contiguam Eu- 
ropam afflixerunt. Testantur hoc ubique urbes erute per totam Illiri- 
cum Galliamque, sed maxime misere Ytalie, que pene omnium illarum 
gentium est experta sevitiam. Gothi siquidem Vandalique, Rugi, Heruli 20 
atque Turcilingi nec non etiam et alie feroces et barbare nationes e 
Germania prodierunt. Pari etiam modo et Vinnilorum, hoc est Longo- 
bardorum, gens, que postea in Ytalia feliciter regnavit, a Germanorum 
populis originem ducens, licet et alie cause egressionis eorum asseveren- 

tur, et ab insula que Scandinavia dicitur adventavit. Cuius insule etiam 25 
Plinius Secundus in libris quos de natura rerum composuit mentionem 
facit. 

Hucusque Paulus. 

Quinto et ultimo (et utinam ultimo !), Tattari venire dispo- 
nunt et Ytaliam occupare, prout retulit frater Iohannes de Plano 3° 
Carpi, qui cum magno domino Tattarorum familiariter fuit locu- 

tus. Est autem Planum Carpi in Perusino districto. 

Quod tempore pape Gregorii noni primo insonuerunt rumores de Tartaris 
et quod plures Romani pontifices miserunt ad eos nuntios suos. 

Et nota quod tempore pape Gregorii noni primo insonuerunt 
rumores de Tattaris. Secundo, papa Innocentius quartus fra- 
5 trem Iohannem de Plano Carpi misit ad eos. Tertio, papa 
Iohannes XXI iterum misit ad eos sex fratres Minores, duos de 
provincia Bononie (quorum unus erat lector, frater Antonius de 
Parma, alius discretus homo, scilicet frater Iohannes de Sancta 
Agatha), et totidem de provincia Varchie Anchonitane, et toti- 
10 dem de Tuscia, tres lectores cum tribus discretis. | Lector Tuscie 
qui ivit ad Tattaros fuit frater Gerardus de Prato, cum quo habi- 
tavi in conventu Pisano, quando eramus iuvenes. Hic fuit ger- 
manus fratris Arlotti, qui conventavit Parisius et factus est 
cathedralis magister. Reversi sunt itaque fratres Minores a Tat- 
15 taris valde sospites, et multa dicebant de eis, ut ab eis audivi 
auribus meis. 


Quod papa Innocentius IIII honoravit fratrem Iohannem de Plano Carpi 
post reversionem suam a Tartaris. 

Porro, cum frater Iohannes de Plano Carpi rediens a Tattaris 
20 Lugdunum venisset ad papam Innocentium quartum et retulisset 
ei rumores de Tattaris et epistolas representasset et dedisset 
donaria, V fecit sibi dominus papa. Prirnum fuit quia curialiter 
eum vidit et benigne et familiariter eum tractavit. Secundum 
fuit quia tenuit eum tribus mensibus secum, quousque a Parmen- 
25 sibus capta et destructa fuit Victoria civitas et imperator ab eis 
expulsus atque fugatus. Nam semper tenebat sex fratres Minores 
secum quamdiu vixit, ut vidi oculis meis. Tertium, quia com- 
mendavit eum papa de labore suo et fidelitate, iuxta verbum quod 
scriptum est, Prover. XXVIII : Vir fidelis multum laudabitur. 
30 Dixit ergo ei papa : « Benedicaris tu, fili, a Domino Iesu Christo 
et a me vicario suo, quia in te video impletum Salomonis verbum, 
quod in Proverbiis dicit, XXV : Sicut frigus nivis in die messis, 

ita legatus fidelis ei qui misit eum, ammani illius requiescere facit. 

Et infra, eodem capitulo : Aqua frigida anime sitienti, et nuntius 
bonus de terra longinqua ». Quartum fuit quia dedit ei archie- 
piscopatum Antiverensem, dicens, Mat. XXV : « Euge, serve bone 
et fidelis, quia super panca fuisti fidelis, supra multa te consti- 5 
tuam ». Quintum, quia iterum fecit eum legatum | ad Lodoi- 
cum regem Francie dirigendo. Ad quid autem eum ad regem 
Francie miserit, frater Iohannes, cum inquirebatur ab eo, mani¬ 
festare nolebat, dicens : « Scriptum est, Prover. XXV : Causavi 
tuam tracia cum amico tuo et secretum extraneo non reveles. Unde io 
Ys. XXIIII : Secretum meum michi, secretum meum michi. Et 
iterum : In corde meo abscondi eloquio tua, ut non peccem tibi ». 


Quod papa Innocentius quartus rogavit regem Francie ut passagium suum 

differre deberet, quousque sedata esset indignatio Friderici. 

Causa autem huius legationis creditur hec fuisse. Innocen- 15 
tius papa Fridericum deposuerat ab imperio, et Parmenses rebel- 
laverant contra ipsum, insuper et de civitate sua expulerant et 
opprobriose fugaverant, et Victoriam civitatem suam quam iuxta 
Parmam fecerat omnino destruxerant, ita ut nullum penitus de 
ea remaneret vestigium. Et ideo ex omnibus istis iniuriis impa- 20 
tientissimus erat factus et, veluti si ursa raptis fetibus in saltu 
seviat, totus inflammatus ad iram et in furorem con versus. Nam 
post fugam ivit Cremonam et postea venit ad Torrexellam et 
circa Parmam versabatur et faciebat mala que poterat et que tacere 
non poterat minabatur. Et multa mala fecit antequam rediret in 25 
regnum, ut infra dicemus et ut in alia posuimus cronica. Cogno- 
scens igitur papa quod Fridericus maximus persecutor esset Eccle¬ 
sie et quod venenum libenter, si posset, effunderet, et de persona 
sua non modicum timens, misit rogando regem Francie quod 
suum differret passagium, quousque cognosceret quid de Friderico 30 
finaliter faceret Deus. Allegabat preterea quod in || Ytalia multi 
infìdeles et pessimi atque perversi et pestilentes homines versa- 
bantur, viri inopes et latrocinantes et ere alieno oppressi, qui con- 

gregati cum Friclerico eum quasi principem sequebantur et bona 
ecclesiastica dissippabant. 

Quid plura? Nam papa laboravit incassum, quia non potuit 
avertere regem a desiderio transfretandi, eo quod parati essent 
5 crucesignati et omnes ad transfretandum impense. Et misit di¬ 
cendo quod committeret papa factum Friderici divino iuditio, 
quia Deus est qui gradientes in superbia potest humiliare, ut habe- 
tur Dan. IIII. Nam hunc humiliat et hunc exaltat, quia calix in 
manu Domini vini meri plenus misto. Varius enim est eventus 
10 belli, et nunc istum, nunc illuni consumit gladius, ut habetur II 
Reg. XI. Ideo dixit ille, III Reg. XX: Dicite ei (scilicet Bena- 
dab regi Damasceno, qui habebat XXX et duos reges secum et 
Samariam obsidebat, et minabatur quod non sufficeret pulvis 
Samarie pugillis omnis populi qui sequebatur eum) : Ne glorietur 
15 accinctus eque ut discinctus. Et est sensus : adhuc es accinctus 
armis, et res est in pendulo. Noli ergo gloriari, quasi iam victor 
sis et discinctus armis depositis. Quasi dicat : non potest gloriari 
sic preliator sicut victor. Vel, secundum aliam litteram : Non 
glorietur accinctus atque discinctus. Quasi dicat: ante victoriam 
20 non potest gloriari accinctus multitudine nec discinctus, id est 
carens multitudine, quia sepe pauci vincunt multitudinem. Ideo 
Iudas Machabeus dixit suis, I Macha. Ili : Facile est concludi 
multos in manus paucorum, et non est differentia in conspectu Dei 
celi liberare in multis et in pau\cis, quia non in multitudine exer- 
25 citus victoria belli, sed de celo fortitudo est. Exemplum patet in 
Ionatha, qui cum armigero suo stationem Phylistinorum percussit, 
I Reg. XIIII. Igitur Lodoicus rex Francie obstinato animo et 
irrevocabili proposito ac mente prompta atque devota disponebat 
penitus transfretare et quam celerius posset Terre Sancte dare 
30 succursum. 

Cum igitur primo vidi fratrem Iohannem de Plano Carpi qui 
redibat a Tattaris, sequenti die ivit Lugdunum ad papam Inno- 
centium, qui miserat eum ; ego vero arripui iter, ut in Franciam 
irem. Et habitavi in Brigia, que est in Campania Gallie, primo 
35 Trecis diebus XV. Et erant ibi multi mercatores Lombardi et 
de Tuscia. Nam ibi fiunt nundine que duobus mensibus durant. 

sicut et Pruvini. Fuit autem civitas Trecensis civitas pape Urbani 
quarti et magistri Petri presbiteri, qui fecit Historias. Postea 
ivi Pruvinum et habitavi ibi a testo sancte Lucie usque ad Puri- 
ficationem. In festo vero Purificationis beate Virginis fui Parisius 
et steti ibi octo diebus ; et multa vidi, que placuerunt michi. 5 
Post hec redii et habitavi in conventu Senonensi, quia fratres 
Gallici libenter ubique tenebant me, eó quod essem pacificus 
et alacer iuvenis et quia commendabam facta eorum. Cumque 
occasione frigoris in infirmitorio iacerem infirmus, venerunt ala- 
criter quidam fratres Gallici de conventu ad me cum littera qua- io 
dam dicentes : « Optimos habemus rumores de Parma, quia Par- 
menses | expulerunt Fridericum imperatorem condam de Victoria 
civitate, quam fecerat, et opprobriose fugaverunt et civitatem 
suam totaliter funditus destruxerunt, ut possit dici quod in Apoc. 
legitur, XVII : Civitas que fuit et non est ; et thesaurum impera- 15 
toris totum liabuerunt et currum Cremonensium ceperunt et in 
Parmam duxerunt. Et hoc est exemplar littere que missa est a 
Parmensibus Lugdunum ad dominum papam ». Et interrogabant 
me ad quid valebat ille currus. Quibus ego respondi quod Lom¬ 
bardi appellant huiusmodi currus carrocia sua ; et si carrocium 20 
alicuius civitatis capitur in bello, civitas illa magnum opprobrium 
reputat sibi fieri, veluti, si Aurea fiamma caperetur in bello, tam 
Francfgene quam rex eorum magnum opprobrium reputarent. 
Hoc audientes admirati sunt, dicentes : « Ha Deus ! Audivimus 
mirabile dictu ». 25 


De multiplici commendatione fratris Iohannis de Plano Carpi, et de libro quem 
fecit de factis Tartarorum. 

Post hec convalui; et ecce frater Iohannes de Plano Carpi 
redibat a rege, ad quem miserat eum papa, et habebat librum 
quem de Tattaris fecerat ; et fratres legebant coram eo, et ipse 30 
interpretabatur et exponebat que videbantur obscura et intel- 
lectu difficilia ad credendum. Et comedi cum fratre Iohanne tam 
in domo fratrum Minorum quam extra in abbatiis et sollemnibus 


20 — Salimben'e, I. 

locis, non semel neque bis. Invitabatur enim libenter et frequenter 
tam ad prandium quam ad cenam, tum quia legatus pape, tum 
quia ad regem Francie missus, tum quia a Tattaris venerat, tum 
etiam quia ex Ordine fratrum Minorum erat et sanctissime vite 
5 credebatur ab omnibus. Dicebant enim: Homo de semine Aaron 
venit, non decipiet nos, I Macha. VII. Nam, cum fui Cluniaci, 
dixerunt michi monachi Cluniacenses : « Utinam | semper tales 
legati mitterentur a papa, qualis fuit frater Iohannes qui a Tat¬ 
taris rediit ! Nam ahi legati, si possunt, ecclesias expoliant et 
10 quicquid possunt asportare asportant. Frater vero Iohannes, cum 
transivit per nos, nichil accipere voluit, nisi pannum prò una 
tunica prò socio suo ». 


De commendatione monasteri Cluniacensis et de commendatione monacho- 
rum Nigrorum. 

15 Et cognosce tu, qui legis, quod monasterium Cluniacense est 
nobilissimum monasterium monachorum Nigrorum in Burgun- 
dia Ordinis sancti Benedicti ; et sunt ibi plures priores in claustro ; 
et in predicto loco tanta est multitudo domorum, quod papa cum 
cardinalibus et cum tota curia sua posset ibi hospitari et impera¬ 
lo tor similiter et eodem tempore cum sua, sine monachorum detri¬ 
mento, nec esset necesse propter hoc quod aliquis monachus de 
cella sua egrederetur et incomodum aliquod sustineret. Nota 
etiam quod Ordo sancti Benedicti, quantum ad monachos Nigros, 
longe melius servatur in partibus ultramontanis quam in parti- 
25 bus Ytalicis. Nota similiter quod in Ordine sancti Benedicti, quan¬ 
tum ad monachos Nigros, sunt quatuor sollemnia monasteria, 
scilicet in Burgundia Cluniacense, in Alemannia Sancti Galli, in 
Lombardia in episcopatu Mantuano inter Padum et Larionem 
monasterium Sancti Benedicti, in quo comitissa Mathildis in 
30 archa saxea sepulta quiescit. Quartum vero monasterium, quod 
caput Ordinis est, in Monte Cassino est situm. 

Porro post conventum Senonensem, in quo eram quando 
Victoria civitas capta fuit atque destructa et impera tor a Parmen- 

sibus expulsus et opprobriose fugatus, ivi Altisiodorum et habi- 
tavi ibi, quia a ministro Francie de ilio conventu specialiter fue- 
ram factus. Dicitur autem Altisiodorum quasi alta sedes 
deorum vel quasi altum sidus, quia ibi multa sanctorum corpora 
martyri9ata fuerunt. Est etiam ibi monasterium et corpus sancti 5 
Germani, qui episcopus fuit civitatis illius, qui sydus fuit valde 
preclarum et sicut arcus refulgens inter nebulas glorie, ut mani- 
festum est illis qui eius legendam legerunt. 


De magistro Guilielmo Altisiodorensi, qui magnam gratiam habuit disputandi, 

sed non predicandi. io 

Similiter et magister Guilielmus, qui fecit Summam et de 
ecclesiasticis offitiis aliam Summam, de civitate Altisiodorensi 
extitit oriundus ; cuius domum frequenter intravi. Hic magister 
Guillielmus, ut referebant michi sacerdotes de episcopatu Alti¬ 
siodorensi, magnam gratiam habuit disputandi. Nam, quando 15 
disputabat Parisius, nullus disputabat melius eo. Fuit enim ma- 
gnus logycus et magnus theologus ; quando vero intromittebat 
se de predicatione, nesciebat quid diceret, et tamen multas 
bonas distinctiones in Summa sua posuerat. 


Exemplificatio distinctionis Apostolice, quam facit curn dicit: Alii datur per 20 

spiritum senno sapientie. 

Et hoc est quod Apostolus dicit, I ad Cor. VII : Unusquis- 
qne proprium donum habet ex Deo. Alius quidem sic, alius vero 
sic. Et iterum infra, XII : Unicuique autem datur manifestano 
spiritus ad utiliiatem. Alii quidem datur per spiritum sermo sa- 25 
pientie (exemplum de sancto Equitio, qui de Deo tacere non 
poterat, ut scribit beatus Gregorius, Dialogorum libro primo). Alii 
autem sermo scientie secundum eumdem spiritum (exemplum abbatis 
Ioachim, qui dicit se magnam scientiam scripturarum et futu- 
rorum accepisse a Deo). Ideo dicit Sapiens, Prover. XXX : Non 30 

didici sapientiam et non novi sanctorum scientiam. Loquitur de 
acquisita, non de infusa. De qua ait ibi, Eccle. II : Sapientia quo¬ 
que perseverava mecum. A Domino datur ista sapientia, quia, 
sicut habetur Io. Ili : Non potest homo accipere quicquam, nisi 
fuerit ei datum de celo, quia non est volentis neque currentis, sed 
miserentis est Dei, Ro. IX. Ideo dicit Sapiens, Prover. II : Do- 
minus dat sapientiam, et ex ore eius prudentia \ et scientia. Item 
Dan. II : Dal sapientiam sapientibus et scientiam intelligentibus 
disciplinam. Item Ys. XXVIII : Quem docebit scientiam et qaem 
10 intelligere faciet auditum ? Ablactatos a lacte, apulsos (vel avulsos) 
ab uberibus. Ideo dicit Ecclesiasticus I : Fili, concupiscens sapien¬ 
tiam conserva iustitiam, et Deus prebebit Ulani tibi. Sed non pre- 
bet eam stultis. Ideo dicit Sapiens in Prover. XVII : Quid pro- 
dest habere divitias stulto, cum sapientiam emere non possit ? Item 
15 Prover. XXIIII : Excelsa stulto sapientia, in porta non aperiet 
os suum. Et nota quod Moyses habuit sapientiam acquisitam 
et infusam. De prima habetur, Act. VII, quod eruditus erat omni 
sapientia Egyptiorum et fuit potens in verbis et in operibus suis. 
De secunda habetur, Eccli. IIII, quod sapientia filiis suis vitam 
20 inspirat et suscipit exquirentes se et preibit in via iustitie. Item 
Prover. 1111 : Viam sapientie monstrabo tibi et ducavi te per semi- 
tas equilatis. Unde Dominus ait Moysi, Exo. XXV : Inspice et 
fac secundum exemplar quod tibi in monte nionstratum est. 

Igitur magister Guillielmus Altisiodorensis habuit gratiam 
25 disputandi, non autem populo predicandi. De primo dicit Grego¬ 
rius : « Nichil ad plenum scitur, nisi dente disputationis frangatur ». 
De secundo dicit Ecclesiasticus XVII : Nec enim omnia possunt 
esse in hominibus. 

Sequitur in Apostolo : Alteri fides in eodem spiritu (supple : 
30 «datur»). Hec data fuit Cornelio, qui per opera venit ad fidem, 
Act. X. Hanc petiverunt apostoli a Domino dicentes, Lue. XVII : 
Adauge nobis fidem. Hanc Dominus requirit ab eis. Lue. XVII : 
Si habueritis fidem sicut granum sinapis et cet. Nota exemplum 
illius sutoris sive cerdonis qui in terra Saracenorum transtulit 
35 montem et Christianos liberavit. Require in ilio sermone fratris 
Luce : Salvatorem expectamus. Ideo dicit Iere. V : Domine, oculi 

lui respiciunt fidem. Quare ? Quia, sicut dicit Apostolus, ad 
Heb. XI : Sine fide impossibile est | piacere Deo. Hec necessaria 
est ad salutem, sicut dicit Apostolus, ad Heb. XI : Sancti per 
fidem vicernnt regna, operati snnt iustitiam, adepti sunt repromis- 
siones. Item hanc Dominus in centurione commendavit dicens, 5 
Mat. Vili : Amen dico vobis, non inveni tantam fidem in Israel. 
Idem fecit Dominus in Cananea, Mat. XV : O mulier, magna est 
fides tua. Item miracula que faciebat potius ascribit credentis et 
cum devotione postulanti fidei quam sibi operanti. Ideo uni 
cuius filium sanavit dixit. Mar. IX: Si potes credere, omnia pos- 10 
sibilia sunt credenti. Item Lue. VII : Fides tua te salvam fecit, 
vade in pace. Idem habetur Lue. XVII et XVIII. Item fidem 
dicit Dominus defuturam, Lue. XVIII : Verumtamen filius homi- 
nis veniens, putas, inveniet fidem super terram ? Item Iere. VII : 
Periit fides et dblata est de ore eorum. Item Prover. XX: Multi 15 
homines misericordes vocantur; virum autem fidelem quis inveniet? 

Sequitur in Apostolo : A Hi gratia sanitatum in uno spiritu. 
Ideo nota de quodam heremita qui habebat gratiam sanandi infir- 
mos, apud quem putabant latrones invenire aurum multum. Ipse 
vero fecit eos stare foris affixos et mane, cum eos incole vellent 20 
comburere prò furto, ipse ait: «Sinite eos abire illesos, alioquin a 
me effugiet gratia sanitatum ». Et statina illi latrones conversi 
sunt ad Deum. Ad idem facit quod narrat beatus Gregorius in 
tertio libro Dialogorum de Amantio presbitero, qui gratiam habuit 
sanitatum. Dicit enim : « Floridus, Tiburtine civitatis episcopus, 25 
michi esse apud se presbiterum quemdam, Amantium nomine, 
precipue simplicitatis narravit virum. Quem hoc habere virtutis 
perhibet, ut apostolorum more manum super egros ponat et 
salutem restituat, et quelibet vehemens egritudo sit, | ad tactum 
illius abscedat. Quem tante virtutis virum etiam videre curavi 3° 
eumque ad me deductum in infirmorum domo paucis diebus 
manere volui, ubi, si qua adesset curationis gratia, cicius probare 
potuissem » et cet. Vide in Dialogo quomodo contulit frenetico 
sanitatem. 

Sequitur in Apostolo : Alii operatio virtutum. Hanc habuit 35 
apostolus Paulus, de quo dicitur, Act. XIX: Virtutesque non quas- 

libet modicas faciebat Deus per manus Pauli, ita ut etiam super 
languìdos deferrentur a corpore eius sudarla vel semicincia, et rece- 
debant ab eis langores, et spiritus nequam egrediebantur. Hec omnia 
fecerunt multi in primitiva Ecclesia, ut in Ecclesiastica ystoria 
5 Eusebius refert. Et hoc est quod Dominus dicit. Mar. ultimo : 
Super egros manus imponent, et bene habebunt. 

Sequitur in Apostolo: Alii prophetia (supple «datur»), Hanc 
/ 

habuit Agabus, de quo legitur, Act. XI : Et sur gens unus ex eis 
nomine Agabus significabat per spiritimi famem magnani futuram 
10 in universo orbe terrarum, que facta est sub Claudio. Hanc etiam 
habuit Symon Niger, de quo habetur Act. XIII. Hanc filie Phi- 
lippi evangeliste, qui erat unus de septem, similiter habuerunt, 
de quibus dicitur, Act. XXI: Huic autem erant filie IIII, virgi- 
nes prophetantes. In istis impleta est Scriptura Ioelis II : Et 
15 prophetabunt filii vestri (ut Agabus et Symon Niger) et filie vestre 
(ut filie Phylippi). Multi etiam alii hanc gratiam habuerunt, et 
fuit necessaria, quia, sicut dicit Sapiens in Prover. XXIX : 
Cum prophetia defecerit, dissipabitur populus. 

Sequitur in Apostolo: Alii discretio spirituum (supple: « da- 
20 tur »). Hanc gratiam habuit Fortunatus, vir vite venerabilis, civi- 
tatis Tudertine episcopus, de quo narrat beatus Gregorius, Dia- 
logorum libro primo, quod « in effugandis [j spiritibus immense 
virtutis gratia pollebat, ita ut non nunquam ab obsessis corpo- 
ribus legiones demonum repelleret et continue orationis studio 
25 intentus obiectas contra se eorum multitudines superaret ». Et 
post aliqua narratur ibi de quodam qui recepit hospitio demonem 
quem ex obsesso liomine Fortunatus expulerat, qui filium eius 
suffocavit in igne. Et cum querit Petrus qua de causa permisit 
hoc Deus, inter alia que respondet Gregorius breviter et finaliter 
Gregorius 30 ita concludit : « * Sunt namque nonnulli qui idcirco bona facere 
student, ut gratiam aliene operationis obnubilent. Nec pascuntur 
bono quod faciunt, sed laude boni, qua ceteros premunt. Qua de 
re existimo hunc virum, qui malignum spiritum in hospitalitate 
suscepit, ostentationi potius intendisse quam operi, ut meliora 
35 quam episcopus fecisse videretur, quatinus ipse susciperet eum 
quem vir Domini Fortunatus expulisset ’. Petrus : ‘Ut dicitur. 

ita est. Nana finis operis probat quod munda susceptio in opera¬ 
tone non fuerit ’ ». Ideo bene dicit beatus Iohannes in cano¬ 
nica prima, capitilo IIII : Rarissimi, nolite omni spiritili credere, 
sed probate spiritus, si ex Deo sint. 

Sequitur in Apostolo: A Hi genera linguarum (supple : « dan- 5 
tur»), per Spintum scilicet. Ideo dicitur, Act. II : Et repleti sunt 
omnes Spiriti1 Sancto et ceperunt loqui variis linguis, prout Spiri¬ 
tus Sanctus dabat eloqui illis. Idem habetur Act. X: Adhuc lo- 
quente Pelro verba hec, cecidit Spiritus Sanctus super omnes qui 
audiebant verbum. Et obstupuerunt ex circumcisione fideles qui 10 
venerant cum Petro, quia et in nationes gratia Spiritus Sancti 
effusa est. Audiebant enim illos loquentes linguis et magnificantes 
Deum. Idem habetur Act. XIX: Et cum imposuisset illis | manus 
Paulus, venit Spiritus Sanctus super eos, et loquebantur linguis et 
prophetabant, quia quidam eorum predicebant futura. Hanc 15 
gratiam dicit Paulus se habuisse, I ad Cor. XIIII: Gratias ago 
Deo meo, quod omnium vestrum lingua loquor. Et hoc erat spe¬ 
ciale signum presente Spiritus Sancti in Ecclesia pnmitiva. 

Quod interpretatio <sermonum) potest sumi duobus modis. 

Sequitur in Apostolo : Alii interpretatio sermonum. Notandum 20 
quod interpretatio sermonum potest sumi duobus modis. Uno 
modo, ut dicantur interpretes translatores qui transferunt libros 
de una lingua in aliam; de quibus sufficienter posui sub Adriano 
imperatore, prò eo quod Aquila primus interpres sub eo, hoc est 
eo imperante, transtulit. De quibus require in illa cronica que sic 25 
inchoat : « Octavianus Cesar Augustus » et cet., quam feci in 
conventu Ferariensi, eo anno quo Lodovicus rex Francie a Sara¬ 
ceni in ultramarinis partibus raptus fuit, scilicet anno Domini 
MCCL. Cuius cronice stilum colligens ex diversis scriptis usque 
ad Longobardorum perduxi hystonam. Postmodum calamum 30 
temperavi cessavique scnbere quantum ad cronicam illam, quia 
ita eram pauper, quod defectum cartarum sive pergameni habe- 
bam. Et agitur nunc annus millesimus CCLXXXIIII. Non autem 

cessavi quantum ad plures alias cronicas, quas optime, secundum 
meum iuditium, feci; ex quibus resecavi superfluitates, abusiones, 
falsitates et contrarietates. Verumtamen non omnes, quia aliqua 
que scribuntur ita sunt usitata, quod totus rnundus non posset 
5 ea removere a cordibus eorum qui ita in principio didicerunt. De 
quibus multa possem demonstrare exempla. Sed rudibus et indoctis 
nullum valet exemplum, quia qui docet fatuum, quasi qui conglu¬ 
tinai testam, Eccli. XXII. | Nam qui narrat verbum non audienti 
(id est non intelligenti), quasi qui excitat dormientem de gravi 
10 sonino. Cum dormiente loquitur qui narrat stulto sapientiarn, et in 
fine narrationis dicit: Quis est hic ? Ideo posset dici tali: » Erlà 
ke l’è farina ». Trufatoria locutio est. 

Alio modo sumitur interpretatio sermonum prò his qui pre- 
dicant et exponunt ; quod pertinet ad predicatores et doctores, 
>5 quorum in Xovo Testamento fuit maxima multitudo. Et ad istum 
modum magis pertinet quod Apostolus dicit in supraposita divi¬ 
sione gratiarum, quam facit dicens, I ad Cor. XII : Hec autem 
omnia operatur unus atque idem spiritus, dividens singulis prout 
vult. Ideo dicit infra, XIIII : Volo autem vos omnes loqui linguis, 
20 magis autem prophetare. Nam maior est qui prophetat quam qui 
loquitur linguis, nisi forte interpretetur, ut Ecclesia edificationem 
accipiat. Sic etiam Marcus evangelista dicitur discipulus et 
interpres Petri, non quod Petrus eius interpretatione indigeret, 
cum sciret omnibus linguis loqui, sed quia Evangelium iuxta 
25 quod Petrum predicantem audierat in Ytalia scripsit. Ad doc¬ 
tores ergo Novi Testamenti refertur quod Apostolus dicit, I ad 
Cor. XIT : A lii interpretatio sermonum (supple: « datur per Spiri- 
tum »). Ideo Dominus dicit, Mat. XIII : Omnis scriba doctus in 
regno celorum similis est Uomini patrifamilias, qui profert de 
30 thesauro suo nova et vetera. Item Iob XXVIII: Profunda quoque 
fluviorum scrutatus est et abscondita produxit in lucem. Item 
Dan. XII : Qui autem dodi fuerint fulgebunt quasi splendor fir¬ 
mamenti, et qui ad iustitiam erudiunt multos, quasi stelle in per- 
petuas eternitates. 

35 Benedictus Deus, qui me de hac materia divisionis Apostoli 
expedivit ! Igitur, occasione magistri Guilielmi, qui habuit gra- 

tiam disputandi et libros faciendi, non autem gratiam populo 
predicandi, | posuimus supra dieta que in divisione Apostoli con- 
tinentur. Nunc autem ad Altisiodorum denuo revertamur. 

Recordor quod, quando habitabam in conventu Cremone, eo 
anno quo civitas mea Parma rebellavit Friderico deposito, fra- 5 
ter Gabriel de Cremona ex Ordine fratrum Minorum, qui magnus 
lector erat et homo sanctissime vite, dixit michi quod Altisio¬ 
dorum maiorem copiam habebat vinearum et vini quam Cremona 
et Parma et Regium et Mutina. Et aborrui cum audivi, et incre¬ 
dibile reputavi. Cum autem in Altisiodoro habitassem, visum fuit io 
michi quod verum dixisset, quia magnum habent districtum sive 
episcopatum, id est multum habent de territorio, et montes et 
colles vineis pieni sunt et campestria sive planities, ut vidi oculis 
meis. Non enim seminant nec metunt nec in orrea congregant homi- 
nes terre illius, sed mittunt vinum Parisius, quia flumen habent 15 
iuxta, quod Parisius vadit, et ibi nobiliter vendunt, et inde habent 
totum victum suum et vestimenta quibus teguntur. Et circuivi 
episcopatum Altisiodorensem tribus vicibus, egrediendo semel cum 
quodam fratre qui predicabat et crucesignabat homines prò pas- 
sagio regis Francie. Alia vice, cum alio fratre, qui in Cena Domi- 20 
ni predicavit Cystersiensibus in pulcherrimo monasterio ; et feci- 
mus Pascha cum quadam comitissa que in prandio dedit nobis, id 
est dari fecit toti curie, XII ferculorum diversitates, id est cibo- 
rum appositiones sive varietates. Et Comes vir eius domi non erat, 
quia abundantius, id est in maiori copia, fercula fuissent appo- 25 
sita. I Et ostendit michi frater ille monasterium Pontiniacense, 
in quo ab Alexandro papa III, qui Senonis morabatur, recommen- 
datus fuit beatus Thomas Cantuariensis archiepiscopus, quando 
ab Artaldo rege Anglie de Anglia fuit expulsus. Tertio, exivi 
cum fratre Stephano et vidi et didici multa, que essent digna rela- 30 
tu, sed causa brevitatis ea subticeo, quia ad alia dicenda festino. 

Et nota quod in provincia Francie (secundum Ordinem fra¬ 
trum Minorum loquor) sunt octo custodie, ex quibus IIII bibunt 
cervisiam, IIII bibunt vinum. Nota etiam quod tres terre sunt que 
dant abundantiam vini in Francia, scilicet Rupella, Belna et Alti- 35 
siodorum. Nota insuper quod vina rubea in Altisiodoro minime 

reputantur, quia non sunt ita bona sicut vina Ytalica rubea. 
Nota similiter quod vina Altisiódori sunt alba et aliquando aurea 
et odorifera et confortativa et magni et boni saporis et omnem 
bibentem in securitatem et iocunditatem inducunt atque convertunt, 
ita ut merito de vino Altisiodorensi dici possit illud Prover. XXXI : 
Date sicceram merentibus et vimini his qui amaro sunt animo. Bi- 
bant et obliviscantur egestatis sue et doloris non recordentur amplius. 
Et nota quod ita sunt fortia vina Altisiodori, quod, quando ali- 
quantulum stant in urceo, lacrimantur exterius. 


De multiplici commendatione vini secundum Gallicos. 

Nota etiam quod Gallici ridendo dicere consueverunt quod 
bonum vinum debet habere triplex >b et VII « f » ad hoc, ut sit 
optimum et laude dignum. Dicunt enim hoc modo ludendo : 

E1 [vin] bons e bels e [bl]ance, 
forte e fer [e] fin e franble, 
fredo e fras e [forjmijant. 


De vino secundum magistruin Morandum. 

M agister vero Morandus, qui Padue in gramatica rexit, secun¬ 
dum suum appetitum hoc modo commendavit vinum dicens : | 

Vinum dulce gloriosum 
pingue facit et carnosum 
atque pectus aperit. 

Et maturum, gustu plenum, 
valde nobis est amenum, 
quia sensus acuit. 

Vinum forte, vinum purum 
reddit hominem securum 
et depellit frigora. 

Sed acerbum linguas mordet, 
intestina cuncta sordet 
corrumpendo corpora. 

Vinum vero quod est glaucum 

potatorem facit raucum 5 

et frequenter mingere. 

Vinum vero turbulentum 
solet dare corpus lentum 
et colorem tingere. 

Vinum rubeum subtile io 

non est reputandum vile : 
nam colorem generat. 

Auro simile citrinum 
valde fovet intestinum 

et langores suffocat. 15 

Alba limpha maledicta 
sit a nobis interdicta, 
quia splenem provocat. 

Gallici itaque delectantur in bono vino, nec mirum, quia 
vinum letificat Deum et homines, ut dicitur Iudicum IX. Nam 20 
vinum letificat cor hominis et omnem mentem convertit in securi- 
tatem et iocunditatem; et non meminit omnem tristitiam et debitum, 
et omnia precordio facit honesta. Et non meminit regem neque nia- 
gistratum et omnia operta facit loqui; et non meminerunt, cum bibe- 
rint, amiciciam nec fraternitatem, sed post non multum sumunt già- 25 
dios ; et cum a vino merserint et surrexerint, non meminerunt que 
gesserunt. Item supra, in principio dicti sui, is qui dixerat de forti¬ 
tudine vini hoc modo inchoaverat : Viri, quarn prevalet vinum om¬ 
nibus hominibus qui bibunt illud. Seducit mentem. Itemque regis et 
orphani facit mentem vanam. 1 tetri servi ac liberi, pauperis ac divi- 30 
tis, III Esdre III. Nota quod, sicut legitur Gen. IX, Noe btbens 
vinum inebriatus est et nudatus in tabernaculo suo, et illa occasione 

dixit Noe nepoti suo : Maledictus Chanaan puer, servus \ servo- 
rum erit fratribus suis. Ubi dicit beatus Ieronirnus : « Antequam 
vinura inveniretur, manebat omnibus inconcussa libertas ». Item 
Eccli. XIX : Vimini et mulieres apostatare faciunt sapientes et 
5 arguunt sensatos. Exemplum patet in filiabus Loth, que dederunt 
patri suo bibere vinum, ex certa scientia volentes quod cognosce- 
ret eas, sicut et fecit, Gen. XIX. Hinc est quod Salomon, post- 
quam locutus est de mala muliere dicens, Prover. XXIII : Fovea 
profunda est meretrix et puteus angustus aliena. Insidiatur in via 
10 quasi latro et quos incautos viderit interficiet, statim subdit de vino 
dicens : Cui ve ? Cui patri ve ? Cui rixe ? Cui fovee ? Cui sine 
causa vulnera ? Cui suffusio oculorum ? Nonne his qui morantur 
in vino et student calicibus epotandis ? 


De Gallicis et Anglicis, qui student calicibus epotandis, quibus congruere 
15 potest illud Iere. XI : Domine, demonstrasti inichi, et cognovi, tu osten- 

disti michi studia eorum. 

Ad litteram Gallici et Anglici student calicibus epotandis. 
Ideo Gallici habent sufiusionem oculorum, quia ex nimia pota¬ 
tone vini oculos reversatos et rubeos et lipposos et cerpijosos 
20 habent ; et surmno mane, postquam a vino emerserint, cum tali- 
bus oculis vadunt ad sacerdotem qui celebravit et rogant ut 
stillet aquam lotionis manuum in oculis eorum. Quibus dicebat 
frater Bartholomeus Guisculus de Parma apud Pruvinum, ut 
pluries audivi: «Alé! Ke mal onta ve don Dé! Metti de Taighe 
2 5 in le vins, non in lis odi ». Quod est dicere : « Eatis ! Quod malum 
tribuat vobis Deus ! Ponatis aquam in vino, quando debetis 
bibere, et non in oculis». Item, Prover. XX, dicitur: Luxuriosa 
res vinum et tumultuosa ebrietas; quicumque his delectatur non erit 
sapiens. 

3 c Anglici certe talibus delectantur et student calicibus epotandis. 
Accipit enim unus Anglicus unum magnum | ciphum vini et bibit 
totum dicens : « Ge bi a vu ». Quod est dicere : « Tantum oporte- 
bit vos bibere, quantum ego bibam ». Et credit dicere et tacere 

magnata curialitatem et habet valde prò malo, si quis aliter 
fecerit quam ipse docuit verbo et monstravit exemplo. Et tamen 
facit contra Scripturam que dicit, Hester I : Vimini quoque, ut 
magnificentia regia dignum erat, abundans et precipuum ponebatur, 
nec erat qui nolentes cogeret ad bibendum. Item alia Scriptum dicit, 
Eccli. XXXI: Diligentes in vino noli provocare; multos enim exter- 
minavit vinum. Et prosequitur de sobrietate bibendi usque ad 
finem capituli. Parcendum tamen est Anglicis, si libenter bibunt 
bonum vinum quando possunt, quia parum habent de vino in 
patria sua. Minus parcendum est Gallicis, quia plus abundant, 
nisi forte dicatur : « Durum est assueta relinquere ». Nota quod 
in versibus ita habetur : 

Det vobis piscem Normandia terra marinum, 

Anglia frumentum, lac Scocia, Francia vinum, 
silva feras, aer volucres, armenta butyrum, 
ortus delitias, nemus umbram, stagna papirum. 

De hac materia satis sit dictum. 


De maioritate et parvitate dierum in Francia. 

Notandum quod in Francia, ut vidi oculis meis, maiores sunt 
dies in consimilibus mensibus quam in partibus Ytalicis, ut in 
Maio hic et ibi, et in yeme hic et ibi minores. 


De sancto Lodoyco rege Francie et de primo eius passagio, quia bis trans- 
fretavit. 

De Lodoyco rege Francie, qui interfuit capitulo provinciali fratrum Mino- 
rum Senonis celebrato. 

\ 

Revertamur iam nunc ad cursum nostrum, ut de rege Fran¬ 
cie prosequamur. Igitur, anno Domini millesimo CCXLVIII, 
circa festum Pentecostes sive post, ab Altisiodoro ad conventum 

Senonensem descendi, quia provinciale capitulum administra- 
tionis Francie ibi celebrari debebat et dominus Lodovicus rex 
Francie illue erat |] venturus. Congregato itaque capitulo, mini- 
ster Francie cum diffinitoribus ad fratrem Iohannem de Parma, 
5 generalem ministrum, qui in illa domo erat, accessit dicens ei : 
« Pater, nos examinavimus et approbavimus XL fratres, qui ad 
capitulum venerant prò habendo predicationis offitio, et dedi- 
mus eis et emisimus eos ut redeant ad loca sua, ne ex multitu- 
dine fratrum domus capituli sit gravata ». Quibus generalis mini- 
10 ster respondit quod insipienter et male fecerant, quia hoc non 
conceditur ministris provincialibus et diffinitoribus, nisi in absen- 
tia generalis. Et addidit : « Examinationem quam de eis fecistis 
iam habeo approbatam, sed volo quod omnes revocentur et a 
me ofììtium predicationis habeant, secundum quod in regula con- 
tinetur ». Et factum fuit ita. Et fuerunt postea in loco capituli 
usque ad finem eius. 

Et quia rex Francie de Parisius erat egressus et ad capitulum 
veniebat, cum iam apropinquaret domui, egressi sunt omnes 
fratres Minores obviam ei, ut honorifi.ee reciperetur ab eis. Et 
20 frater Rigaldus ex Ordine Minorum, magister cathedratus Pari¬ 
sius et Rotomagensis archiepiscopus, indutus pontifìcalibus para- 
mentis egressus est domum et ibat festinanter ad regem querendo 
et dicendo : « Ubi est rex? Ubi est rex? ». Et ego sequebar eum. 
Nam solus et attonitus ibat cum mittra in capite et baculo pasto- 
25 rali in manu. Moram enim contraxerat in preparando se, ita quod 
alii fratres iam erant egressi et stabant hinc inde per stratam ver- 
sis vultibus e regione, regem venturum videre volentes. Et miratus 
sum ultra modum in memet ipso dicens : « Certe legi non semel 
neque bis quod Senones Galli usque adeo fuerunt potentes, quod 
30 duce | Brenno Romam ceperunt. Nunc autem mulieres eorum 
prò maiori parte pedisseque esse videntur ». Et si rex Francie per 
Pisas vel per Bononiam transitum fecisset, totus fìos dominarum 
de civitatibus nominatis obvius occurrisset. Tunc recordatus sum 
quod vera est Gallicorum consuetudo. Nam in Francia solummodo 
35 burgenses in civitatibus habitant, milites vero et nobiles domine 
morantur in villis et possessionibus suis. 

De qualitate regis Francie quantum ad corpus, et de devotione eius quan- 

tum ad animam. 

Erat autem rex subtilis et gracilis, macilentus convenienter 
et longus, habens vultum angelicum et faciem gratiosam. Et venie- 
bat ad ecclesiam fratrum Minorum non in pompa regali, sed in 5 
habitu peregrini, habens capsellam et burdonem peregrinationis 
ad collum, qui optime scapulas regias decorabat. Et veniebat non 
eques, sed pedes ; et fratres sui germani, qui tres comites erant, 
quorum primus Robertus, ultimus Ivarulus dicebatur, qui fecit 
magna et laude dignissima, consimili humilitate et habitu seque- io 
bantur, ut vere illud propheticum dicere possent : Hi in curribus 
et hi in equis, nos autem in nomine Domini Dei nostri invocabimus. 

Nec curabat rex de comitiva nobilium, sed magis de orationibus 
et suffragiis pauperum. Et ideo adimplebat quod Ecclesiasticus 
IIII docet : Con jegationi pauperum affabilem te facito. Revera 15 
magis erat dicendus monachus quantum ad devotionem cordis, 
quam quantum ad arma bellica miles. Ingressus itaque eccle¬ 
siam fratrum, devotissime facta genuflexione coram altari, oravit. 

Et cum egrederetur ecclesiam et adhuc super hostium staret, 
eram iuxta eum. Et ecce oblatus est ei et ex parte thesaurarii 20 
Senonensis ecclesie represen|tatus magnus lucius vivus in aqua 
in conca lignea de abiete, quam Tussci bigon^am appellant, in 
qua lavantur et balneantur infantes cum in cunabulis nutriuntur, 
siquidem carus et pretiosus piscis in Francia lucius reputatur. Et 
regratiatus est rex tam mittenti quam exenium presentanti. ^5 
Deinde dixit rex intelligibili voce quod nullus ingrederetur domum 
capituli nisi esset miles, exceptis fratribus, quibus loqui volebat. 


Quod rex Francie postulavit suffragia fratrum, et fuerunt sibi concessa. 

Cum autem essemus in capitulo congregati, rex cepit dicere 
facta sua recommendando se et fratres suos et dominam reginam, o 
matrem suam, et totam suam societatem, et devotissime genu- 
lìectendo petiit orationes et suffragia fratrum. Et aliqui fratres 



320 


SALIMBENE DE ADAM 


[302 c-d] 


de Francia qui erant iuxta me ex devotione et pietate quasi 
inconsolabiliter flebant. Post regem vero cardinalis Romane curie, 
scilicet dominus Oddo, qui condam Parisiensis cancellarius fuerat 
et cum rege transfretare debebat, exorsus est loqui et paucis 
5 verbis nos expedivit, faciens quod Ecclesiasticus VII docet: 
Corani rege noli velie videri sapiens. Et iterum Iob XXIX : Verbis 
meis nichil addere audebant. Item Prover. XXX : Ne addas quic- 
quam verbis illius et arguaris inveniarisqne mendax. Post istos 
duos, locutus est frater Iohannes de Parma, generalis minister, cui 
io ex offitio incombebat responsio, dicens : « Ecclesiasticus docet, 

XXXII : Loquere maior natu, decet enim te. Primum verbuni dili- 
gentis scientiam. Rex noster et dominus et pater et benefactor, et 
qui congregationi pauperum affabilem se fecit, venit ad nos humi- 
liter et utiliter, curialiter et benigne, et primo locutus est nobis 
!5 sicut eum decebat; nec petit a nobis aurum et argentum, quibus 
per Dei gratiam eraria sua sufficienter abundant, sed postulat 
orationes et suffragia fratrum, | et prò tali negotio prò quo mul- 
tipliciter cominendandus videtur. Quia revera hanc peregrina- 
tionem et crucis signationem assumpsit dominus rex ad honorem 
20 Domini nostri Iesu Christi et ad dandum Terre Sancte succursum 
et ad debellandum hostes et inimicos fidei et crucis Christi et 
ad honorem universali Ecclesie et totius fidei Christiane et prò 
salute anime sue et omnium qui secum transfretare debebunt. 
Quapropter, quia fuit precipuus Ordinis benefactor et defensor, 
•*5 non solum Parisius, verum etiam in toto regno suo, et quia ita 
humiliter venit ad nos cum tam digna societate prò tali negotio 
ad suffragia Ordinis postulanda, dignum et congruum est ut repen- 
damus ei aliqua beneficia. Et quia fratres de Francia promptiores 
sunt ad negotium istud suscipiendum et plus intendunt facere 
30 quam ego scirem imponere, ideo illis nullam legem impono. Quia 
vero ego inchoavi Ordinem visitare, disposui in mente mea cui- 
libet sacerdoti prò rege et prò tota sua societate IIII missas im¬ 
ponere : unam de Sancto Spiritu, aliam de Cruce, tertiam de 
beata Virgine et quartam de Trinitate. Et si contingat quod filius 
35 Dei vocet eum de hoc mundo ad patrem, adhuc per fratres superad- 
dentur maiora. Et si non respondi sufficienter secundum deside- 

rium suum, ipse rex sit dominus precipiendi, quia ex parte nostra 
non deest qui impleat sed qui iubeat ». Audiens hec rex regratiatus 
est generali ministro et in tantum acceptavit responsionem suam, 
quod voluit eam litteris generalis et sigillo confirmatam habere. 

Et factum fuit ita. 5 


Quod rex Francie comedit cum fratribus et fecit expensas. 

Porro illa die rex fecit expensas et comedit cum fratribus. Et 
comedimus in refectorio ; et comederunt ibi tres fratres regis et 
cardinalis Romane curie et generalis minister || et frater Rigaldus, 
archiepiscopus Rotomagensis, et provincialis minister Francie et 10 
custodes et diffinitores et discreti et quotquot de corpore capi- 
tuli erant et fratres hospites quos nominamus forenses. 


De humilitate quam ostendit generalis minister comedendo seorsum in alia 

mensa. 

Cognoscens itaque generalis minister quod cum rege erat no- J 5 
bilis et digna societas, scilicet tres comites et Romane Ecclesie 
legatus et cardinalis et Rotomagensis archiepiscopus, noluit se 
obstentare in faciendo opere suo, iuxta verbum quod scriptum est, 
Eccli. XI: In die honoris tni ne extollavis, quamquam invitaretur 
ut iuxta regem discumberet, sed magis voluit opere implere quod 20 
Dominus docuit verbo et monstravit exemplo, scilicet curialita- 
tem et humilitatem. Ait enim in Evangelio Dominus, Lue. XIIII: 
Cum invitatus fueris ad nuptias, non discumbas in primo loco, ne 
forte honoratior te sit invitatus ab ilio, et veniens is qui te et illuni 
vocavit dicat tibi : Da huic locum. Et lune incipies cum rubore 2 5 
novissimum locum tenere. Sed, cum vocatus fueris, vade, recumbe in 
novissimo loco, ut, cum venerit qui te invitavit, dicat tibi: Amice, 
ascende superius. Time erit tibi gloria coram simul discumbentibus , 
quia omnis qui se exaltat humiliabitur, et qui se humiliat exalta- 
bitur. Iterum alia Scriptura dicit, Eccli. XIII: Advocatus a 3° 


21 — Salivbene, I. 

potentiove discede ; ex hoc enim magis te advocabit. Non improbus 
sis, ne impingaris. Iterum alia Scriptura dicit, Prover. XXV : 
Ne gloriosus appareas Corani rege et in loco magnorum ne steteris. 
Melius est enim ut dicatur Ubi: Ascende ime, quam ut humilieris 
s Corani principe. Elegit igitur frater Iohannes et discubuit in 
mensa humilium, sed nobilitata est ex presentia sua, et multi 
edificati ex hoc habuerunt bonum | exemplum. Et sicut 

nobilitat viles frons generosa dapes, 

sic ex presentia humilis liumiliter discumbentis locus sive mensa 
io magnifice decoratur. Considera etiam quod Deus non omnia 
luminaria celi posuit in una parte tantum, sed in diversis locis 
ad maiorem pulcritudinem et utilitatem diversimode collocavit. 

Porro illa die rex implevit Scripturam que dicit, Eccli. 1111 : 
Congregationi pauperum affabilem te facito. Et iterum dicit Eccli. 
*5 IX : Viri insti sint Ubi convive, et in timore Dei sit tibi gloriatio, 
et in sensu sit tibi cogitatus Dei, et omnis enarratio tua in pre- 
ceptis A Itissimi. 

De prandio regis Francie magnifice preparato; et quod declinabat de strata, 
ut iret ad suffragia religiosorum poscenda. 

20 Habuimus igitur illa die primo cerasas, postea panem albis- 
simum ; vinum quoque, ut magnificentia regia dignum erat, abun- 
dans et precipuum ponebatur. Et iuxta morena Gallicorum erant 
multi qui nolentes invitarent et cogere nt ad bibendum. Postea 
habuimus fabas recentes cum lacte decoctas, pisces et cancros, 
25 pastillos anguillarum, risum cum lacte amigdalarum et pulvere 
cynamomi, anguillas assatas cum optimo salsamento, turtas et 
iuncatas et fructus necessarios habuimus abundanter atque de¬ 
center. Et omnia curialiter fuerunt apposita et sedule ministrata. 
Sequenti die rex agressus est iter suum. Ego vero finito capi- 
30 tulo secutus sum regem. Habebam enim obedientiam a generali 
ministro eundi in provinciam Provincie ad morandum. Et facile 
fuit michi ipsum regem repperire, quia de strata publica deeli- 

nabat frequente: - , ut iret ad heremitoria fratrum Minorum et 
aliorum religiosorum hinc inde a dextris et a sinistris, ut se 
eorum orationibus commendaret. Et hoc negotium semper exer- 
cuit quousque pervenit ad mare et arripuit iter | vadens ad 
Terram Sanctam. 5 


De humilitate regis Francie, quam fecit iuxta verbum quod scriptum est 

Humiliavi in terra intani meatn. 

Cum autem visitassem fratres de Altisiódoro, de quorum 
conventu fueram, ivi una die Vergeliacum, quod est in Burgun- 
dia nobile castrum, in quo corpus Magdalene credebatur tunc 10 
esse ; et in crastinum erat dies Dominica ; et summo mane rex 
venit ad fratres ad suffragia fratrum poscenda, iuxta verbum 
quod scriptum est, Prover. XI : Bene consurgit diluculo qui que- 
rit bona. Et totam comitivam suam rex dimisit in castro, a quo 
fratres valde parum distabant. Et duxit rex secum solummodo 15 
tres fratres suos et aliquos servientes qui equorum essent custo- 
des. Et facta genuflexione et reverentia coram altari, fratres 
respitiebant sedilia et ligna in quibus sederent ; rex vero sedit 
in terra et in pulvere, ut vidi oculis meis (ecclesia enim illa pavi¬ 
mentata non erat); et vocavit nos ad se dicens: «Venite ad me, 20 
fratres mei dulcissimi, et audite verba mea ». Et fecimus circu- 
lum circa eum in terra cum eo sedendo, et fratres sui germani 
similiter. Et fecit recommendationem suam et poposcit orationes 
et suffragia fratrum, secundum formam superius iam descriptam. 

Et post responsionem sibi factam egressus est ecclesiam, ut iret 25 
viam suam. Et dictum est ei quod Karolus ferventer orabat. Et 
rex gaudebat et patienter expectabat fratrem orantem nec ascen- 
debat equum. Et alii duo fratres comites forinsecus similiter ex- 
pectabant cum rege. Et Karulus erat iunior frater et comes Pro¬ 
vincie; habebat enim sororem regine uxorem. Et faciebat multas 30 
genuflexiones ad altare quod erat in ala ecclesie iuxta egressum. 

Et ego videbam et Karulum ferventer orantem et regem iuxta 
hostium exterius patienter | expectantem, et multum fui editi- 

catus. Et cognovi quod vera est Scriptura que dicit, Prover. XVIII : 
Frater qui adiuvatur a fratte quasi civitas firma. Post hec rex 
ivit viam suam et finitis negotiis suis ad sibi preparatum navi- 
gium properavit. 

5 Ego vero ivi Lugdunum et adhuc inveni ibi dominum pa- 
pam Innocentium quartum cum cardinalibus suis. Post hec de¬ 
scendi per Rodanum usque ad civitatem Arelatensem, que per 
V miliaria distat a mari. Et festum erat beati Petri apostoli ; 
et tunc venit ad locum illum frater Raimundus, minister Pro- 
10 vincie, qui postea factus fuit episcopus, et honorifice me suscepit ; 
et lector Montis Pesulani erat cum eo. 


De fratre Hugone Provinciali, et de qualitate ipsius quantum ad corpus et 
quantum ad animarli et quantum ad scientiam. 

Postea ivi per mare Massiliam et a Massilia Areas ivi ad vi- 
15 dendum fratrem Hugonem de Bariola, qui et de Digna, quem 
Lombardi fratrem Ugonem de Monte Pesulano dicebant. Hic erat 
unus de maioribus clericis de mundo et sollemnis predicator et 
gratiosus tam clero quam populo et maximus disputator et para- 
tus ad omnia. Omnes involvebat, omnibus concludebat, linguam 
20 disertissimam habebat et vocem tamquam tube sonantis et tonitrui 
magni et aquarum multarum sonantium, cum decurrunt per pre- 
ceps. Nunquam inculcabat, nunquam cespitabat. Semper ad om- 
nem responsionem erat paratus. Mirabilia dicebat de celesti curia, 
id est de gloria paradisi, et terribilia de infernalibus penis. De 
25 provincia Provincie fuit oriundus, mediocris stature et niger non 
disconvenienter. Spiritualis homo ultra modum, ita ut alterum 
Paulum crederes te videre seu alte||rum Helyseum. Nam in die- 
bus suis non pertimuit principetn, et potentia nemo vicit illuni, nec 
superavit illuni verbum aliquod, Eccli. XLVIII. Ita enim loquebatur 
30 in consistono pape et cardinalibus, sicut pueris congregatis ad 
ludum, et hoc apud Lugdunum et priori tempore, quando curia 
fuit Rome. Nam omnes tremebant eum quando audiebant ipsum 
loquentem, sicut tremit iuncus in aqua. Quare hoc ? Quia illud 

Ysaie implebat, LI : Nolite timere opprobrium hominum et bla- 
sphemias eorutn ne metuatis. Sictd enim vestimentum sic comedet 
eos vermis, et sicut lanant sic devorabit eos tinea. Et iterum in eo- 
dem capitulo : Quis tu, ut timeas ab homine mortali et a filio 
hominis, qui quasi fenum ita arescet, et oblitus es Domini creatoris 5 
tui et cet. 


Qualiter frater Hugo reprehendit cardinales qui rumores requirebant ab eo. 
Quod frater Hugo cardinales durissime increpavit apud Lugdunum Gallie 
civitatem. 

Quod tam papa quam cardinales negligunt facere consilium Ietro de viris io 
idoneis eligendis prò regimine pastoralis officii. 


Interrogatus enim a cardinalibus aliquando cuiusmodi rumo¬ 
res haberet, ita vituperavit eos sicut asinos dicens : « Ego rumo¬ 
res non habeo, sed habeo plenam pacem, et cum conscientia mea 
et cum Deo meo, que exuperat omnem sensum et custodii cor 15 
meum et intelligentiam meam in Christo lesu Domino meo. Vere 
scio quod rumores inquiritis et ad hoc vacatis tota die. Nam 
Athenienses estis et non Christi discipuli, de quibus Lucas in 
Actibus dicit, XVII: Athenienses autem omnes et advene hospites 
ad nichil aliud vacabant nisi aut dicere aut audire aliquid novi. 20 
Discipuli Christi piscatores et debiles homines secundum seculum 
extiterunt, et tamen totum mundum converterunt, quia manus 
Domini fuit cum illis, iuxta verbum quod scriptum est. Mar. 
ultimo: Illi autem profecti predicaverunt ubique, Domino coope¬ 
rante et sermonem confirmante sequentibus signis. Et ideo bene 25 
impleverunt quod de eis scriptum fuerat: In omnem terram exivit 
sonus eorum, et in fines orbis terre verba eorum. De vobis autem 
non impletur quod scriptum est: Pro patribus tuis nati sunt Ubi 
filii : constitues eos principes super omnem terram. Quia revera 
vos estis qui edificatis Syon in sanguinibus et lerusalem in ini- 30 
quitate, Michee III. 

Nam vestros nepotulos et consanguineos ad ecclesiastica bene¬ 
ficia et dignitates assumitis, ut parentelam vestram exaltetis 

et divitem faciatis, et excluditis ydoneos et bonos viros, qui es- 
sent utiles Ecclesie Dei, et prebendatis puerulos in cunabulis 
decubantes. Ideo bene quidam truttannus de vobis dixit : 

Accusative ad curiam si ceperis ire, 

5 Proficis in niellilo, si pergis absque dativo. 

Et iterum alius : 

Curia Romana non curat ovem sine lana. 

Presulis Albini seu martyris ossa Ruffini 

Rome quisquis habet, vertere cuncta valet : 
io mus elephas fìt, fasque nephas, de Symone Cephas. 

Certe vos estis de quibus dixit Amos, V: Qui convertitis in abscin- 
thium iuditium et iustitiam in terra relinquitis. Vos estis qui separati 
estis in diem malum et apropinquatis solio iniquitatis. Qui dormitis 
in lectis eburneis et lascivitis in stratis vestris. Qui comeditis agnum 
15 de grege et vitulos de medio armenti. Qui canilis ad vocem psalterii : 
Sicut David putaverunt se habere vasa cantici, bibentes in fialis 
vinum et optimo unguento delibati, et nichil compatimini super 
contritione Ioseph, Amos VI. Vos estis de quibus Ysaias propheta 
dixit, V : | Ve qui dicitis malum bonum et bonum malum, ponentes 
20 tenebras lucem et lucem tenebras, ponentes amarum in dulce et dulce 
in amarum. Ve qui sapientes estis in oculis vestris et coram vobis- 
met ipsis prudentes. Ve qui potentes estis ad bibendum vinum et viri 
fortes ad miscendam ebrietatem. Ve qui iustificatis impium prò mu- 
neribus et iustitiam insti aufertis ab eo. Item bene completur in 
25 vobis quod in figura vestri scribis et Phariseis imprecatus est Deus, 
Mat. XXIII : Ve vobis, scribe et Pliarisei, ypocrite, qui circuitis 
mare et aridam ut faciatis unum proselitum ; et cum fuerit factus, 
facitis eum filium gehenne duplo quam vos. Item quod Ietro 
docuit Moysen implere negligitis. Dixit enim, Exo. XVIII : Pro- 
30 vide de ornili plebe viros potentes et timentes Deum, in quibus sit 
veritas et qui oderint avariciam, et constìtue ex eis tribunos et centu- 
riones et quinquagenarios et decanos, qui iudicent populum omni 
tempore. 

Qualiter ista faciatis, vos ipsi cogitate et iudicate. Non enim 
de omni plebe viros eligitis, cum vultis tacere cardinales, sed de 
parentela vestra, et nepotulos vestros eligitis, ut sint cardinales, 
archiepiscopi et episcopi et primates. Et augmentastis honorem 
vestrum moderno tempore multipliciter. Nani capellum rubeum 5 
papa Innocentius quartus contulit vobis, ut, cum equitatis, di¬ 
scerni possitis a reliquis capellanis. Cardinales etiam antiquo 
tempore non dicebamini, sed diacones Romane curie et presbiteri 
dicebantur similes vestri, id est vestri predecessores ; quod potest 
manifesto demonstrari exemplo. Ingressus Silvester papa ad Con- r ° 
stantinum leprosum: nulla mentio de cardinalibus ibi habetur, 
sed dicitur quod duos diacones et V presbiteros duxit secum. 
Item beatus Gregorius, antequam papa fieret, | diaconus Romane 
curie appellatus fuit, non cardinalis; similiter Longobardorum 
ystoriographus Paulus multique alii usque ad longa tempora sue- 15 
cessive. Quapropter melius denominavit vos abbas Ioachym de Or¬ 
dine Floris carpinales nominando, quia revera optime scitis carpere 
et emungere et exhaurire marsupia plurimorum. Et Scripturam 
truphatorie et truttannice iuxta vestrum irroneum intellectum 
exponitis, dicentes, I Reg. II: Domini enim sunt cardinales terre, 20 
et posuit super eos orbem, id est orbis dominium, eo quod domini 
terre sint. Unde illud Iob IX: Sub quo curvantur qui portant orbem. 

Sed dicitur Prover. Ili : Abhominatio est Domini omnis illusor, 
et cum simplicibus sermocinatio eius. Nam illusores ipse deludet et 
mansuetis dabit gratiam. Cum autem aliquem ad cardinalatum 25 
assumiti, dicitis ei : 'Accipe anulum in quo non est angulus, esto 
princeps mundi et collega fratrum nostrorum’. Futurum est 
enim, ut puto, quod adhuc de vobis sit pontifex summus, id est 
papa, ex ambitione dicturus : Numquid non principes mei simul 
reges sunt ? Ys. X. Verba fuerunt Senacherib, qui diabolum prefi- 30 
guravit. De Christi vero principibus, id est de apostolis, dictum 
fuit : Constitues eos principes super omnem terram. Quod vobis 
minime convenit, quia non super omnem terram laboratis et pre¬ 
dicati sicut illi, de quibus scriptum est : In omnem terram exi- 
vit sonus eorum, et in fines orbis terre verba eorum. Nam Dominus 35 

dixerat eis. Io. XV: Positi vos, ut eatis et fructum afferatis, et fruc- 
tus vester maneat. Vos autem non itis nisi ab hospitio vestro ad 
consistorium pape, et ingredimini pompatice domutn Israel cum 
maxima comitiva. A consistono pape transitis ad mensam et 
5 comeditis et || bibitis splendide ; postea transitis ad lectum et 
dormitis suaviter. Postmodum tota die estis ociosi in cameris 
vestris et marcetis ignavia et delectamini cum caniculis et 
anulis et nepotibus vestris et equis quadratis, et ut habeatis 
familiam copiosam et bene indutam et nobilem apparatum et 
io prosperos de parentela vestra rumores. Talis est exercitatio ve- 
stra. Nec vobis est cure quis peregrinus in vico iaceat, quis 
egeat pane, quis induendus, quis visitandus, quis redimendus, 
quis sepeliendus. 

Certe totum inundum possetis convertere, si faceretis quod 
15 Sapiens docet, Prover. VI : Discurre, festina, suscita amicum 
tuum, et iterum, Prover. XXIIII : Erue eos qui ducuntur ad mor- 
tem et qui trahuntur ad interitum liberare ne cesses. Vobis plus 
crederetur quam aliis sacerdotibus. Et de populo scriptum est : 
Reminiscentur et convertentur ad Dominimi universi fines terre. 
20 Certe Dominus non se inclusit in una civitate cum discipulis suis, 
sed misit eos binos ante faciem suam in omnem civitatem et locum 
quo erat ipse venturus, sicut scribit beatus Lucas, X. Vos ergo 
quare non sic ? Forte dicturi estis : ‘Quia mortem timemus seu 
penuriam pati ’. Sed audi quid de apostolis Apostolus scribit, 
2 5 I ad Cor. IIII : Puto enim < quod') Deus nos apostolos novissimos 
ostendit tamquam morti destinatos. Et infra : Usque in hanc horam 
esurimus et sitimus et nudi sumus et cet. De Domino dicitur 
quod circuibat totani Galileam docens in sinagogis eorum et pre- 
dicans Evangelium regni et sanans omnem langorem et omnem in¬ 
so firmitatem in populo, Mat. IIII. Summus vero pontifex, qui papa 
nominatur et episcopus et servus servorum Dei, ut lucrentur 
denarios hi qui eum in carcere custodiunt, tota die et nocte mo- 
ratur inclusus, ut illud Ys. videatur impletum, XXXII : Erit 
vir sicut qui abscon\ditur a vento et celat se a tempestate ». 

35 Et addidit frater Ugo : « Si veritatem dico, quare non creditis 
michi ? Qui est ex Deo, verba Dei audii. Io. Vili. Nani ego quos 

amo arguo et castigo, Apoc. III. De primo habetur, Prover. 
Vili : Ego diligentes me diligo, et qui mane vigilaverint ad me, 
invenient me. De secundo habetur, II Reg. VII : Arguarn eum 
in virgo vtrorum et cet. De tertio habetur in psalmo : Casti¬ 
gata castigavit me Dominus et morti non tradidit me. Item Iere. 5 
XXX : Castigalo te in iuditio, ut non tibi videaris innoxius. Item 
Iere. XXXI : Castigasti me, Domine, et eruditus sum quasi iuven- 
culus indomitus. Item Apostolus Tymotheo dicit in II 4 : 
Argue, obsecra, increpa in omni patientia et doctrina. Dicamus 
de singulis verbis hic positis ; postea ponamus quare Apostolus io 
ista precepit. 

De primo dicit Sapiens in Prover. IX : Argue sapientem, et 
diliget te. Item Prover. XXIIII : Qui arguunt, laudabuntur, et 
super ipsos veniet benedictio. Sed de malis auditoribus dicit 
Amos V : Odio habuerunt in porta corripientem et loquentem per- 15 
fecte abhominati sunt. Quare ? Quia non amat pestilens eum qui se 
corripit nec ad sapientes graditur, Prover. XV. Et ideo in auribus 
insipientium ne loquaris, quia despicient doctrinam eloquii tui, 
Prover. XXIII. Non recipit stultus verba prudentie, nisi ea dixeris 
que versantur in corde eius, Prover. XVIII. Ideo dicit Prover. IX: 20 
Noli arguere derisorem, ne oderit te. Argue sapientem, et diliget te. 
Item Prover. XIX : Si corripueris sapientem, intelliget disci- 
plinam. 

De secundo dicit Apostolus, II ad Cor. V : Obsecramus prò 
Christo, reconciliamini Deo. Item prima Petri II : Rarissimi, 25 
obsecro vos tamquam advenas et peregrinos abstinere vos | a carna- 
libus desideriis que militant adversus ammani. Ideo dicit infra, V : 
Seniores qui in vobis sunt obsecro consenior et testis Christi passio¬ 
nimi, qui et eius que in futuro est revelanda glorie communicator : 
pascite qui in vobis est gregem Dei, providentes non coacte, sed 3° 
spontanee secundum Deum, neque turpis lucri gratia, sed volon¬ 
tarie, ncque ut dominantes in cleris, sed formefacti gregis ex animo, 
ut, eum apparuerit princeps paslorum, percipiatis immarcessibilem 
glorie coronam. 

De tertio dicit Apostolus, ad Titum I : Increpa illos dure, 35 
ut sani sint in fide. Ideo dicit Sapiens, Prover. XII : Qui odit 

increpationes insipiens est. Item Prover. XV: Qui ìncvepationes 
odit morietur. Item eodem : Auris qae audit increpationes vite, 
in medio sapientium commorabitur. Qui abicit disciplinam, despicit 
ammani suam; qui autem acquiescit increpationibus, possessor est 
5 cordis. 

Dictum est : Argue, obsecra, increpa. Sequitur : In omni pa- 
tientia et doctrina. De primo dicitur, Prover. XIIII: Qui patiens 
est multa gubernatur prudentia; qui autem impatiens est exaltat 
stultitiam suam. Item Prover. XVI: Melior est patiens viro forti, 
10 et qui dominatur animo suo, expugnatore urbium. Item Prover, 
XIX: Qui impatiens est sustinebit damnum. De secundo dicitur. 
Prover. XIII: Doctrina bona dabit gratiam ; in itinere contem- 
piorum vorago. Item Prover. XV : Doctrina mala deserenti viam 
vite. Item Prover. XII : Doctrina sua noscitur vir; qui autem 
15 vanus et excors est patebit contemptui. Item Prover. XIX: Doc¬ 
trina viri per patientiam noscitur, et gloria eius est iniqua pre¬ 
ter gredi. 

Porro post verba premissa Apostolus subdit causam quare 
dixerit arguendum, obse|crandum et increpandum. Dicit enim, 
20 II ad Timo. IIII : Erit enim tempus, cum sanam doctrinam non 
sustinebunt, sed ad sua desideria coacervabunt sibi magistros pru- 
rientes auribus. Et a ver Hate quidem auditum avertent, ad fabulas 
autem convertentur. Ex quibus revera vos estis, qui fabulas inqui- 
ritis et rumores. 

2 5 Dicite michi quis ex collegio vestro (de cardinalibus loquor) 
cathalogo sanctorum adhuc fuit ascriptus ? Certe Damasus papa 
a vobis de adulterio fuit incriminatus, Ieronimus turpiter et igno¬ 
miniose fugatus. Ipse vero sapienter fecit recedendo a vobis et 
dando locum ire, Ro. XII. Nam, ut docet Sapiens in Prover. XX, 
3 ° honor est homini qui separat se a contentionibus. Seneca quoque 
dicit quod ' magna pars sanctitatis est hortatores insanie reli- 
quisse ’. Certe utilior fuit Ieronimus Ecclesie Dei recedendo a 
vobis, quam si stetisset vobiscum et papa fuisset, quia, si papa 
fuisset, forte fecisset diacones IIII et presbiteros V et episcopos 
35 per diversa loca numero XV et paténas vitreas ordinasset tenen- 

das. Postquam autem a vobis recessit, multos edidit libros et 
multos exposuit et Bibliam transtulit. Et hec dieta sufficiant ». 

Audientes autem hec cardinales dissecabantur cordibus suis 
et stridebant dentibus in eum. Non tamen habuerunt audatiam 
respondendi, quia timor Domini imierat super eos, et manus 
Domini erat cum isto. Mirabantur tamen quod tam audacter 
loquebatur ad eos ; et tarde visum fuit eis quod ab eis recederet 
et foras egrederetur, nec rogaverunt eum dicentes : Audiemus 
te de hoc iterimi, sicut Athenienses leguntur Paulo dixisse, Act. 
XVII. 


Quod papa Innocentius commendavit fratrem Hugonem de verbis que in 
consistono dixerat cardinalibus. 

Papa vero, antequam egrederetur, curialiter dixit ei, || Iob 
XXXII: « Ut video, spiritus est in hominibus, et inspiratio Omni- 
potentis dat intelligentiam. Nani spiritus ubi vult spirat, nec est 
in hominis ditione prohibere spiritimi. Benedicaris tu, fili, a summo 
Deo excelso, quia multa bona dixisti nobis. Beati qui te viderunt 
et in amicicia tua decorati sunt. Vade in pace, et benedictio illius 
qui apparuit in rubo veniat super caput tuum ! ». 

Hec facta sunt in civitate Lugdunensi in consistono pape 
Innocentii quarti, presentibus Romane curie cardinalibus, qui 
rumores ab eo audire volebant et multa futura. Hec audivi ab 
ore fratris Hugonis, et ut audivi ita descripsi. 


Quod frater Hugo audaciam habuit a papa et a Deo ut cardinalibus diceret 
quicquid vellet. 

Cumque dixissem ei quod mirabar de duobus, videlicet quo- 
modo sustinuerunt eum contra se tot verba dicentem et quomodo 
poterant eum auctoritatibus Biblie et plenitudine potestatis con- 
fundere, si scivissent, respondit michi dicens quod non potuerunt 
propter duo : « Primo, propter securitatem summi pontificis, cuius 

auxilio et audatia eram fretus. Nani summus pontifex misit prò 
me, et congregati cardinalibus in consistono steti in medio eorum, 
et dixit michi : * Audivimus de te quod magnus clericus sis et 
bonus homo et spiritualis. Sed et hoc audivimus, quia successor 
5 sis abbatis Ioachim in prophetiis et magnus Ioachita. Nunc ergo 
omnes nos in conspectu tuo assutnus audire omnia quecumque tibi 
precepta sunt a Domino, Act. X. Quapropter, si quis est tibi sermo 
exortationis, propone et edissere nobis, quia permittitur tibi loqui prò 
temet ipso, Act. XXVI. Nani de seda hac notum est nobis quia 
10 ubique ei contradicitur, Act. ultimo Tunc respondi et dixi : 
‘ Non sum propheta | nec filius prophete, sed credo proplietis. Si 
autem vultis quod loquar in conspectu vestro, promittite michi 
quod patienter expectabitis me loquentem usque ad finem ver- 
borum meorum, et vivit Dominus, quia, quodcumque dixerit michi 
15 Dominus, hoc loquar, nec faciam sermonem excogitatum et ordi- 
natum, nec loquar vobis placentia nec vide bo vobis errores, sed 
tangam montes, et fumigabunt. Nam Deus dissipavit ossa eorum 
qui homimbus placent : confusi sunt, quoniam Deus sprevit eos. 
Ideo Paulus apostolus dicit se in hoc culpabilem non fuisse. Gala. 
20 I : Si adhuc, inquit, hominibus placerem, divisti servus non esserti. 
Ieremias quoque, piangendo ruinam civitatis Ierusalem, imputat 
urbis excidium prophetarum adulationibus et silentio tacite 
veritatis, dicens, Tren. II: Prophete tui viderunt tibi falsa et stulta, 
nec aperiebant iniquitatem tuam, ut te ad penitentiam provocarent. 
25 Viderunt autem tibi assumptiones falsas et eiectiones. Sed cui lo¬ 
quar, et quem contestabor ut audiat ? Iere. VI : Ecce incircumcise 
aures eorum, et audire non possunt. Ecce verbum Domini factum 
est eis in opprobrium, et non suscipient illud. Idcirco furore Domini 
plenus sum Tunc dixit papa : ' Loquere terre, et respondebit tibi, 
3 ° et noli subtrahere verbum ex his que Dominus in ore tuo posuerit, 
quia patienter audiemus te usque ad finem loquentem ’. Tunc 
ceperunt dicere cardinales despective loquendo : ‘ Cuiusmodi ru- 
mores habet homo iste ? ’. Tunc, assumpta parabola et principio 
ex themate sive ex verbo quod de rumoribus dederant michi, pro- 
35 secutus sum verba que Dominus michi dedit. Nam ipse est qui 

dixit : Ego enim dabo vobis os et sapientiam, cui non poterunt resi¬ 
stere et contradicere omnes ad\versarii vestri. Lue. XXI. Et iterum : 
Aperi (sive dilata ) os tuum, et implebo illud. Et iterum: Dominus 
dabit verbum evangelizantibus virtute multa. Et dabit voci sue vo¬ 
ce m virtutis ». Verba autem, que coram papa et cardinalibus 5 
locutus est frater Hugo, superius piena fide descripsi. 

Cum autem dixissem ei quod faciliter eum confundere pote- 
rant, si dixissent : Stultus si tacuerit, sapiens reputabitur, et si 
compresserit labia sua, intelligens, Prover. XVII. Et iterum 
Prover. XXVI: Iuditium determinai causas, et qui imponit stullo 10 
silentium, iras mitigat. « Et poterant dicere pape quod daret 
vobis unam disciplinam, dicendo, Prover. XIX : Pestilente flagel¬ 
lato stultus sapientior erit. Et iterum Prover. XXI : Mulctato 
pestilente sapientior erit parvulus ». Et quod non erat apostolis 
melior, qui in Actibus Apostolorum flagellati leguntur, Act. V; *5 
papa quoque illud Ys. XLVII dicere poterat: Ultionem capiam, et 
non resistet michi homo. Et respondit frater Ugo et dixit mi- 
chi : « Si dedissent michi disciplinam, alacriter recepissem eam 
et dixissem: Disciplina tua correxit me in finem, et disciplina 
tua ipsa me docebit. Et iterum Act. V : Ibant apostoli gaudentes 20 
a conspectu concila, quoniam digni habiti sunt prò nomine lesu 
contumeliam pati ». 

Iterum dixit michi frater Hugo quod impossibile erat quod 
eum offenderent, tum quia papa promiserat quod diceret quic- 
quid vellet, et securitatem dederat defendendi, tum etiam quia 25 
manus Domini erat mecam, qui dicit, Iere. I : Tu ergo accinge 
lumbos tuos et surge et loquere ad eos omnia que ego precipio libi. 

Ne formides a facie eorum. Nec enim timere te faciam vultum eorum. 

Ego quippe dedi te hodie in civitatem munitam et in columnam 
ferream et in murimi \ ereum super oninem terroni, regibus Inda et 3° 
principibus eius et sacerdotibus et omni populo terre. Et bellabunt 
adversum te et non prevalebunt, quia tecum ego sum, ait Dominus, 
ut liberem te. Et iterum ait Eze. Ili: Ecce dedifaciem tuam valen- 
tiorem faciebus eorum et frontem tuam duriorem frontibus eorum. 

Ut adamantem et ut silicem dedi faciem tuam. Ne timeas eos neque 35 
metuas a facie eorum, quia domus exasperans est. Item Ys. L dicit : 

Dominus Deus auxiliator meus, et ideo non sum confusus. Ideo 
posui facieni meam ut petram durissimam et scio quoniani non con- 
fundar. Iuxta est qui iustificat me, quis contradicet michi ? Stemus 
sintuì; quis est adversarius meus ? Accedat ad me. Ecce Dominus 
5 Deus auxiliator meus ; quis est qui condemnet me ? Item Aposto- 
lus, ad Ro. Vili : Si Deus prò nobis, quis contra nos? Ideo dicebat 
Iob, XVII : Libera me, Domine, et pone me iuxta te, et cuiusvis 
manus pugnet contra me. Item Sapien. Vili : Tacentem me susti- 
nebunt et loquentem me respicient et sermocinantem ine plura, ma¬ 
io nus ori suo imponent. Benedictus Deus, qui me de hac mate¬ 
ria expedivit ! 


De IIII intiinis amicis fratris Hugonis. 


Porro frater Hugo solitus erat dicere quod IIII habebat 
amicos quos specialiter diligebat. Quorum primus erat frater 
15 fohannes de Parma, generalis minister ; et hoc congruum fuit, 
quia ambo erant magni clerici et spirituales viri et maximi Ioa- 
chfte. Cuius etiam amore michi fuit familiaris, et quia videbar 
credere scripturis abbatis Ioachim de Ordine Floris. Secundus 
eius amicus fuit archiepiscopus Viennensis, qui fuit sanctus homo 
20 et litteratus et honesta persona et Ordinem beati Francisci mul- 
tum dilexit. Nani amore fratrum Minorimi || fecit fieri pontem 
lapideum super Rodanum, eo quod fratribus ultra fiuvium in 
territorio suo ad habitandum dederat locum. 


De fratre Guilielmo, qui fecit Sunimam de vitiis et virtutibus, et de alio Gui- 
25 lielmo, qui dictus est Britto, qui similiter eiusdem nominis composuit 

librimi. 

Et cum essem aliquando Vienne, venit frater Guillielmus ex 
Ordine Predicatorum, qui fecerat Summam de vitiis et virtutibus, 
de Lugduno Viennam causa predicandi et confessiones audiendi. 
30 Et quia in civitate illa fratres Predicatores locum non habebant. 

declinavit ad hospitandum cum Minoribus fratribus ; et placuit 
guardiano quod eum associarem, et familiariter fui cum eo, et 
ipse mecum, quia humilis et curialis homo erat, quamvis parve 
stature. Cumque interrogassem eum quare in Vienna fratres 
Predicatores locum non habebant, dixit michi quod potius vole- 5 
bant Lugduni unum bonum conventum habere, quam vellent 
habere tantam locorum multitudinem. Et rogavi ipsum quod 
predicaret fratribus in festo Annuntiationis beate Virginis, quod 
instabat, eo quod libenter desiderabam ipsum audire. Nam trac- 
tatum de sermonibus fecerat preter Summam. Et dixit michi io 
quod, si guardianus diceret sibi, obediret libenter. Et factum fuit 
ita. Et fecit pulcherrimum sermonem de Annuntiatione beate 
Virginis. Cuius thema sive exordium tale fuit: Missus est angelus. 

Alia vice me existente ibidem, supervenit frater Guillielmus 
Britto ex Ordine Minorum, cuius est libri memoria; et quantum 15 
ad brevitatein stature assimilabatur priori Guillielmo cuius supra 
mentionem feci, non autem quantum ad mores, quia magis furi- 
bundus et impatiens videbatur, ut parvulorum natura consuevit 
habere. Unde illud : 

Vix humilis parvus, vix longus cum ratione, 20 

vix reperitur homo ruffus sine proditione. 

In conventu etiam Lugdunensi audivi ipsum corrigentem ad 
mensam, presente fratre Iohanne de Parma generali ministro, | 
et papa Innocentio quarto Lugduni inorante. Et adhuc frater 
Guillielmus non fecerat librum suum, qui suo nomine titulatur. 25 

Porro tertius fratris Hugonis amicus fuit Robertus Grossa- 
testa Linconiensis episcopus, unus de maioribus clericis de mun- 
do. Hic secundo post Burgundionem iudicem Pisanum transtulit 
Damascenum et Testamenta patriarcharum XII et multos alios 
libros. Quartus eius amicus fuit frater Adam de Marfsco ex 3° 
Ordine fratrum Minorum, unus de maioribus clericis de mundo. 

In Anglia claruit et multa scripta fecit sicut Linconiensis. Ambo 
fuerunt Anglici et ambo socii et ambo in episcopali ecclesia fuerunt 
sepulti. Tertius istorum duorum socius fuit magister Alexander 
ex Ordine fratrum Minorum, natione Anglicus et magister cathe- 35 

dratus Parisius, qui multa opera scripsit et, ut dicebant omnes 
qui eum bene noverant, suo tempore similem sibi in mundo non 
habuit. 


Quod notitiam habui fratris Hugonis, cum adhuc essem iuvenculus in con- 
5 ventu Senensi. 

De scientia fratris Hugonis, que in synodo Lucensi fuit multipliciter com¬ 
mendata. 

Recordor quod, cum essem iuvenculus et in conventu Senen¬ 
si habitarem, in Tuscia, frater Hugo a curia Romana redibat et, 
io audientibus fratribus Minoribus et Predicatoribus qui ad eum vi- 
dendum venerant, mirabilia de gloria paradisi et de contemptu 
mundi dicebat, et de quacumque questione interrogatus fuisset, 
statim sine mora omnibus respondebat. Et mirabantur omnes qui 
eum audiebant super prudentia et responsis eius. 

15 Cum autem esset Pistoni, et in civitate Lucensi in quarta 
feria Cinerum instaret synodus celebranda, nec haberent fratres 
de Luca qui predicaret ibidem, occurrerunt fratri Hugoni rogantes 
eum ut prò isto negotio eis succurrere dignaretur. Quod promisit 
et fecit. Venit autem Lucam de Piscia ea hora solummodo | qua 
20 ad episcopalem ecclesiam erat iturus; et totus conventus congre¬ 
gata volebat eum associare, et causa honoris, et desiderio audiendi 
ipsum. Videns vero fratres extra portam, miratus dixit : « Ha Deus ! 
Quo tendunt isti ? ». Et responsum est ei quod propter honorem 
suum faciebant hoc fratres, et quia volebant ipsum audire. Et 
25 dixit : « Non requiro talem honorem, quia non sum papa. Si autem 
volunt audire, veniant, postquam fuerimus ibi, et ego precedam 
cum uno socio et non ibo cum ista caterva ». Cum autem perve- 
nissent illue, invenerunt omnes congregatos et paratos ad audien- 
dum, quia ultimus qui dicturus erat suum terminabat sermonem. 
3 ° Sermocinatus est ergo frater Hugo et talia dixit ad cleri edifica- 
tionem et consolationem, quod mirati sunt universi ex verbis 
grafie que procedebant ex ore eius. Et dicebant clerici episcopatus 
Lucensis usque ad multos annos quod nunquam audiverunt homi- 

nem ita bene loquentem. Nam alii ita recitaverant suum sermonem 
sicut unum psalmum quem cordétenus didicissent. Et commenda- 
verunt fratrem Hugonem usque ad multa tempora et sermonem 
suum, et totum Ordinem dilexerunt et in reverentia habuerunt 
occasione ipsius. 5 

Alio tempore audivi ipsum populo predicantem in provincia 
Provincie iuxta Rodanum apud Tarascónem. Et fuerunt in illa 
predicatione homines et mulieres de Tarascóne et de Belfcadro, 
que sunt duo nobilissima castra iuxta se posita, excepto quod 
Rodanus dividit inter utrumque ; et in quolibet castro est bonus xo 
conventus fratrum Minorum. Fuerunt etiam in illa predicatione 
de civitate Avignionis homines et mulieres et de civitate Arela- 
tensi similiter. Et dixit eis, ut audivi auribus meis, verba edifi- 
cationis, verba utijlia, verba melliflua, verba salutifera. Et audie- 
batur ab eis libenter sicut Iohannes Baptista, sicut homo Christus 15 
Iesus, quia sicut prophetam eum habebant, dicentes quia hic 
est vere propheta, qui venturus est in mundum, Io. VI. Non credunt 
ista qui consimili gratia sunt privati. Non sine causa dictum fuit, 
Eccli. XL4 : Non est inventus similis illi, qui conservava legem 
Excelsi. Valde ridiculosum est si nolo credere quod aliquis sit 20 
episcopus vel papa, quia ego non sum. 


Quomodo frater Hugo convicit magistrum Raiuerium Pisanum, qui se philo- 

sophum esse dicebat. 

Item in curia comitis Provincie erat quidam magister Rai- 
nerius, natione Pisanus, qui se generalem philosophum esse di- 25 
cebat ; et ita iudices et notarios atque medicos curie confundebat, 
quod nullus ibi honorifice vivere poterat. Exposita itaque tribu- 
latione sua fratri Hugoni, rogaverunt ipsum ut eis dignaretur 
succurrere atque ab adversario pessimo defensare. Quibus frater 
Hugo dixit : « Ordinate cum comite in palatio disputationis diem, 30 
et sint presentes cum comite milites et potentes, iudices et notarii 
atque phisici, et disputate cum eo ; et mittat prò me Comes, et 
ostendam et probabo ei quod ipse sit asinus, et celum sit sartago». 


22 — Saumbene, 1 . 

Facta fuerunt omnia ista. Et ita involvit eum et conclusit ei, 
quod erubuit esse in curia comitis et insalutato hospite recessit, 
nec ausus fuit postea habitare ibidem nec etiam apparere. Erat 
enim magnus sophista et credebat cum sophismatibus suis omnes 
? involvere. Sed dicitur, Eccli. XXXVII: Qui sophistice loquitur, 
odibilis est, in omni re defraudabitur. Non est illi data a Domino 
gratia: omni enim sapientia defraudatus est. Liberavit ergo frater 
Hugo || paupere s a potente et pauperes quibus non erat adiutor. 
Et osculabantur manus et pedes fratris Hugonis, eo quod liberas- 
10 set eos de manu potentis. Et impleta est Scriptura que dicit, Iob 
XXIX : Auris audiens beatificabat me, et oculus videns testimo- 
nium reddebat michi, eó quod liberassem pauperem vociferantem 
et pupillum cui non esset adiutor. Item alia Scriptura dicit, Eccle. 
V : Si videris calumnias egenorum et violenta iuditia et subverti 
15 iustitiam in provincia, non mireris super hoc negotio, quia excelso 
alius excelsior est, et super hos quoque eminentiores sunt alii, et 
insuper universe terre rex imperai servienti. Item Ys. L : Dominus 
dedit michi linguam eruditam, ut sciam sustentare eum qui lassus 
est verbo. Item Eccli. ultimo : Dedit enim michi Dominus linguam 
20 mercedem meam, et in ipsa laudabo eum. 


De comite Provincie et de filiabus suis. 

Nota quod iste comes de quo supra dixi dictus est Raimundus 
Berengarii, et fuit pulcher homo et amicus fratrum Minorum, et 
fuit pater regine Francie et regine Anglie, et tertiam eius filiam 
25 habuit uxorem frater regis Anglie, et quartam Karolus frater 
regis Francie, ex qua habuit comitatum Provincie. Porro in pro¬ 
vincia Provincie est quoddam castrum valde populosum inter 
Massiliam et Victimilium sive Niciam iuxta mare, per viam que 
vadit Ianuam ; et sunt ibi aree saline, quia ibi fit sai, et ideo ab 
30 areis vocabulum habet ; et est ibi maxima multitudo mulierum 
et hominum penitentiam facientium etiam in habitu mundiali 
in domibus suis. Hi fratribus Minoribus valde devoti sunt et li- 
benter audiunt verbum Dei, cum predicatur a fratribus. Nam 

fratres Predicatores ibi locum non habent, | quia delectantur 
et consolantur in magnis conventibus habitare potius quam in 
parvis. 


Quod frater Hugo libenter et plus habitabat in loco fratrum Minorum de 

Areis. 5 

In isto castro specialiter et plus habitabat frater Hugo. Et 
erant ibi multi notarii et iudices atque medici et alii litterati, 
qui diebus sollemnibus ad cameram fratris Hugonis convenie- 
bant, ut de doctrina abbatis Ioachim audirent ip>um loquentem 
atque docentem et exponentem sacre Scripture misteria et pre- io 
dicentem futura. Erat enim magnus Ioachfta et omnes libros abba¬ 
tis Ioachim de grossa littera habebat. Et interfui etiam ego 
ipse isti doctrine, ut audirem fratrem Hugonem. Nam prius eram 
edoctus et hanc doctrinam audieram, cum habitarem Pisis, a 
quodam abbate de Ordine Floris, qui erat vetulus et sanctus homo, 15 
et omnes libros suos a Ioachim editos in conventu Pisano sub 
custodia collocaverat, timens ne imperator Fridericus monasterium 
suum destrueret, quod erat inter Lucani et civitatem Pisanam, 
per viam que vadit ad civitatem Lunensem. Credebat enim quod 
in Friderico tunc temporis omnia essent complenda misteria, eo 20 
quod cum Ecclesia discordiam habebat non modicam. Frater 
vero Rodulfus de Saxonia, lector Pisanus, magnus logicus et ma¬ 
gnus theologus et magnus disputator, dimisso studio theologie, 
occasione illorum librorum abbatis Ioachim qui in domo nostra 
repositi erant, factus est maximus Ioachfta. 25 


De duobus Ioachitis qui predicebant regem Francie a Saracenis in ultramari- 
nis partibus capiendum. 

Nam et postea, cum instaret primo passagium regis Francie 
ad Terre Sancte succursum, et habitarem Pruvini, erant ibi duo 
fratres totaliter Ioachfte, qui me totis nisibus ad doctrinam illam 30 

trahere conabantur ; quorum unus erat de Parma | et dicebatur 
frater Bartholomeus Guisculus. De civitate mea hic erat, curialis 
et spiritualis homo, sed magnus prolocutor et magnus Ioacliita 
et partem imperialem diligens. In conventu Capuano aliquando 
5 guardianus fuit. In omnibus operibus suis velocissimus fuit. In 
quodam generali capitulo Rome ultimum die clausit. In seculo 
in gramatica rexit. In Ordine vero scribere, miniare, dictare et 
multa alia facere scivit. In vita sua fecit monstra et in morte mira- 
bilia operatns est. Nam talia vidit in egressi! anime, quod omnes 
io fratres qui presentes erant admirati sunt. Alius erat frater 
Ghirardinus de Burgo Sancti Donini, qui in Sicilia creverat et 
in gramatica rexerat, et erat morigeratus iuvenis, honestus et 
bonus, hoc excepto, quod nimis fuit obstinatus in dictis Ioachym 
et similiter proprie opinioni inseparabiliter adhesit. Hi duo solli- 
15 citabant me ut scriptis abbatis Ioachim crederem et in eis stu- 
derem. Habebant enim Expositionem Ioachim super leremiam 
et multos alios libros. Et cum rex Francie tempore ilio cum aliis 
crucesignatis prepararet se ad transfrctandum, isti subsannabant 
et deridebant dicentes quod male cederet ei, si iret, sicut postea 
20 demonstravit eventus ; et ostendebant michi in Expositione 
Ioachim super leremiam sic scriptum esse, et ideo expectandum 
implendum. Et cum diceretur per totani Franciam in missa con¬ 
ventuali qualibet die per totum annum psalmus: Deus, venerimi 
gentes in hereditatem tuam et cet., isti similiter deridebant dicentes : 
25 « Oportet impleri Scripturam que dicit, Tren. Ili : Opposuisti 

nubem tibi, ne transeat oratio. Nam rex Francie capietur et Gal¬ 
lici | debellabuntur et pestilenti multos assumet ». Et facti sunt 
isti duo exosi fratribus de Francia, qui dicebant quod in prece¬ 
denti passagio fuerant ista completa. 


30 De fratre Mauricio, qui fecit Distinctiones ad predicandurn. 

Erat autem tunc temporis in conventu Pruvinensi frater 
Mauricius lector, pulcher homo et nobilis et valde litteratus. 
Nam in seculo semper studuerat Parisius et in Ordine Vili annis. 

Hic erat de Pruvinensi districtu, quia in Francia nobiles moran- 
tur in villis et in possessionibus suis, burgenses vero in civitatibus 
habitant. Est autem Pruvinum nobile castrum in Campania 
Gallie, distans a Parisius per XXV leuchas. Hic igitur frater Mau¬ 
ritius erat meus amicus noviter factus et dixit michi : « Frater 5 
Salimbéne, noli credere istis Ioachitis, quia ipsi turbant fratres 
suos cum sua doctrina, sed adiuva me in scribendo, quia ego volo 
tacere bonum opus distinctionum, quod valde utile erit ad predi- 
candum ». Fune voluntarie separati sunt Ioachite. 


De fratre Gerardino, qui fecit libellum de quo improperatum est Ordini fratrum io 

Minorum ab emuiis nostris. 

Nam ego ivi Altisiódorum ad habitandum, frater Bartho- 
lomeus ad conventum Senonensem, frater Ghirardinus Parisius 
missus fuit, ut studeret prò provincia Sicilie, prò qua receptus 
fuerat ; et studuit ibi 1111 annis, et exeogitavit fatuitatem com- 15 
ponendo libellum et divulgavit stultitiam suam propalando ipsum 
ignorantibus fratribus. De quo libello iterum dicam, cum ad papam 
Alexandrum quartum pervenero, qui ipsum reprobavit. Et quia 
occasione istius libelli improperatum fuit Ordini, et Parisius et 
alibi, ideo predictus Ghirardinus qui libellum fecerat privatus 20 
fuit lectoris officio et predicationibus et confessionibus audiendis 
et omni actu legittimo Ordinis. Et quia noluit rescipiscere et 
culpam suam humiliter recognoscere, sed perseveravi obstinatus 
procaciter in pertinacia et contumacia sua, posuerunt eum fra¬ 
tres Minores in compedibus et in carcere et sustentaxerunt eum 25 
pane tribulationis et aqua angustie, dicentes, Iosue VII : Quia 
turbasti nos, exturbet te Dominus in die hac. Iste miser nec sic 
voluit resilire a proposito obstinationis sue, donec vexatio dedit 
auditui intellectum, Ys. XXVIII. Et ideo impleta est in eo Scrip¬ 
tum que dicit, Prover. XXVII : Si contuderis stultum in pila quasi 30 
tipsànas feriente desuper pilo, non auferetur ab eo stultitia eius. 
Permisit itaque se mori in carcere et privatus fuit ecclesiastica 
sepultura, sepultus in angulo orti. Cognoscant igitur omnes 

quod rigor iustitie servatur in Ordine fratrum Minorum con- 
tra Ordinis transgressores. Non igitur unius stultitia est toti 
Ordini imputanda, quia, sicut stultorum infinitus est numerus, 
sic multitudo sapientium sanitas est orbis terrarum. 

Porro, anno Domini MCCXLVTII, cuin essem Areis cum 
fratre Hugone, videns ille quod de doctrina abbatis Ioachim 
inquirebam et libenter audiebam aplaudendo et congaudendo, 
cepit dicere michi : « Es tu infatuatus sicut alii qui istam doctri- 
nam secuntur ? ». Revera fatui reputantur a multis. 


io Quod abbas Ioachym tria habuit impedimenta ut sibi contradicatur et de 
facili non credatur. 

Nam, quamvis abbas Ioachim fuerit sanctus homo, tamen 
tria habuit impedimenta ut sibi contradicatur. Primum fuit 
reprobatio libelli sui quem edidit contra magistrum Petrum Lom- 
J 5 bardum, in quo appellavit eum hereticum et msanum, sicut in 
alia cronica posui. Et quamvis male dixerit abbas Ioachim, excu- 
sari tamen potest eo modo quo Apostolus, ad Ro. X, Iudeos 
excu|sat, dicens : Testimonium enim perhibeo illis quod emula- 
tionem quidem habent, sed non secundum scientiam. Visum enim 
20 fuit abbati Ioachim quod magister Petrus poneret quaternita- 
tem in trinitate, cum dixit : « Quoniam quedam summa res est 
Pater et Filius et Spiritus Sanctus, et illa non est generans nec 
genita neque procedens ». Unde asserit, scilicet abbas Ioachim, 
quod non tam trimtatem quam quaternitatem astruebat in Deo, 
25 videlicet tres personas et illam communem essentiam quasi quar- 
tam. Sed hanc materiam plenius descripsi in alia cronica bre- 
viori, sicut in Decretalibus continetur. In qua similiter posui octo 
loca in quibus magister Petrus in Sententiis male dixit. Require 
in cronica de similitudine et exemplis, de signis et figuris et de 
30 misteriis Veteris et Novi Testamenti. 

Secundum impedimentum, quod habuit abbas Ioachim ne 
crederetur ei, fuit quia predixit tribulationes futuras. Que fuit 
-causa quare Iudei interfecerunt prophetas, sicut beatus Stephanus 

dicit, Act. VII : Qnem prophetarum non snnt persecuti patres 
vestri? Et occiderunt eos qui protiuntiabant de adventu insti, cuius 
vos mine proditores et homicide fuistis. Camales enim homines non 
libenter audiunt tribulationes futuras, sed consolationes, iuxta 
illud Ys. XXX : Loquimini nobis placentia, videte nobis errores. 5 
Ideo abbas Ioachim, cum de tribulationibus loqueretur, subiunxit 
et ait : « Non credunt istud, quorum incrassata corda induravit 
ambitio. Nolunt perire regnum mundi, quibus exosum est re- 
gnum celi, nec cessare imperium Egvptiorum qui non amant 
cives Ierusalem ». 10 

Tertium impedimentum quod habuit abbas Ioachim fuit ex 
parte illorum qui crediderunt ei, qui voluerunt anticipare termi- 
nos a se positos. De quibus ipse dixit : « Timeo ne michi illud 
eveniat quod de filiis suis Iacob patriarcha conquestus est », 
dicens, Gen. XXXIIII: Turbastis me et odiosum fecistis Cha- J 5 
naneis et Pherezeis, habitatoribus terre huius. Nos pauci sumus. 

Illi congregati percutient me, et delebor ego et domus mea. 

Quod abbas Ioachim non limitavit aliquem certum terminimi de Antichri- 
sto nec de fine inundi. 

Igitur abbas Ioachim non limitavit omnino aliquem certum 20 
terminum, licet videatur quibusdam quod sic; sed posuit plures 
terminos dicens : « Potens est Deus adhuc clariora demonstrare 
misteria sua, et illi videbunt, qui supererunt ». 

De duobus aliis Ioachitis, qui incitaverunt fratrem Hugonem ut cum quo- 

dam Predicatore disputaret de doctrina abbatis Ioachym. 25 

Cum autem vidissem quod in camera fratris Hugonis congre- 
gabantur iudices et notarii atque phisici et alii litterati, ad au-| 
diendum ipsurn de doctrina abbatis Ioachym docentem, recorda- 
tus sum Helysei, de quo legitur, 11 II Reg. VI, quod Heliseus se- 
debat in domo sua, et senes sedebant cum eo. Diebus autem illis 30 


Nota 

supervenerunt duo Ioachite qui fuerant de conventu Neapolita- 
no ; quorum unus dicebatur frater Iohannes Gallicus, alter frater 
Iohanninus Pigulinus de Parma, Neapolitanus cantor. Hi vene- 
rant Areas ut viderent fratrem Hugonem et audirent ipsum de 
5 hac doctrina loquentem. Tunc supervenerunt etiam duo fratres 
Predicatores, qui redibant a suo generali capitulo quod Parisius fu- 
erat celebratum; quorum unus dicebatur frater Petrus de Apulia, 
in Ordine eorum Neapolitanus lector et litteratus homo et magnus 
prolocutor ; et expectabant tempus aptum ad navigandum ; non 
io enim habebant locum fratrum suorum in terra illa. Huic qua- 
dam die post prandium dixit frater Iohanninus, Neapolitanus 
cantor, qui eum optime noverat : « Frater Petre, quid vobis vi- 
detur de doctrina abbatis Ioachim ? ». Respondit frater Petrus : 
« Tantum curo de Ioachym, quantum de quinta rota plaustri. 
15 Etiam Gregorius, in illa omelia super Evangelium : Erunt signa 
in sole et luna et stellis, credidit quod quasi tempore suo finis 
mundi veniret, eo quod Longobardi suo tempore venerant et 
omnia destruebant ». Festinavit igitur frater Ioanninus ad ca- 
meram fratris Hugonis et coram illis sepe nominatis hominibus 
20 dixit ei : « Hic est quidam frater Predicator qui nichil credit de 
doctrina ista ». Cui frater Hugo dixit : « Et quid ad me, si non 
credit ? | Sibi imputetur. Ipse viderit, cum vexatio dabit auditui 
intellectum. Verumtamen vocate ipsum ad disputationem, et 
audiemus in quo dubitat ». 


25 De disputatone fratris Hugonis cum fratre Petro, lectore Neapolitano fra¬ 
trum Predicatorum, occasione scripture abbatis Ioachym. 

Vocatus igitur venit et male libenter, tum quia parvipende- 
bat Ioachym, tum etiam quia non reputabat quod aliquis in 
domo illa esset qui in litteratura sive in scientia scripturarum 
30 posset equiparari sibi. Cum ergo vidisset eum frater Ugo, dixit ei : 
« Tu es ille qui de doctrina Ioachym dubitas ? ». Respondit frater 
Petrus : « Vere ego sum ». Cui dixit frater Ugo : « Legisti unquam 
Ioachym ? ». Respondit frater Petrus : « Legi et bene legi ». Cui 



[3°9 d-310 a] 


CRONICA - 1248 


345 


fra ter Ugo dixit : « Credo quod sic legisti sicut una mulier legit 
psalterium, que, quando est in fine, ignorat et non recordatur 
quid legerit in principio. Sic multi sunt legentes et non intelligen- 
tes, vel quia contemnunt que legunt, vel quia obscuratum est in- 
scipiens cor eorum. Nunc itaque die michi quid de Ioachym velis 5 
audire, ut, de quo magis dubitas, cognoscamus ». Cui frater Petrus 
dixit : « Volo quod probes michi per Ysaiam, sicut docet Ioachym 
abbas, quod vita Friderici imperatoris in LXX annis debeat 
terminari ( nam adhuc vivit), et quod non possit interfici nisi 
a Deo, id est non morte violenta, sed naturali ». Cui dixit frater io 
Hugo : « Libenter, sed audias patienter et non declamatorie et 
cum cavillationibus. Nam in ista doctrina oportet accedentem 
credere. Abbas Ioachym fuit sanctus homo, et dicit quod ista 
que predicit futura revelata fuerunt sibi a Deo ad hominum uti- 
litatem, iuxta verbum quod scriptum est : Dedisti metuentibus || 15 

te significationem, ut fugiant a facie arcus. Et ideo non sum incre- 
dulus celesti revelationi, quia, si credo sibi quod tribulationes 
propter peccata hominum sint future, nulla michi propter hoc 
pena promittitur, sed magnani utilitatem inde consequi possum, 
sicut Gregorius dicit : ' Minus enim iacula feriunt que previdentur, 20 
et nos tolerabilius mundi mala suscipimus si contra hec per pro- 
videntie clipeum munimur Ideo dicit Sapiens in Prover. 

XXVIII: Beatus homo qui semper est pavidus; qui vero mentis est 
dure, corruet in malum. Item Eccli. XVIII: Homo sapiens in 
omnibus metuit. Item Ieronimus : ‘ Prudenter timetur quicquid 25 ìeronimus 
potest accidere ’. Item Eccli. I : Timor Domini expellit peccatimi. 

Nam qui sine timore est non poterit iustificari. Ideo dicit infra, 
eodem I : Non sis incredibilis timori Domini. Item Eccli. 

XXXIII: Timenti Deum non occurrent mala, sed in temptatione 
Deus illuni conservabit et liberabit a malis. 30 


Exemplum cuiusdam iuvenis qui invenit se ultra fluvium, fusa ad Deum 
prece. 

Exemplum illius iuvenis qui, cum a quadam iuvencula tralie- 
retur ad peccandum, oravit et invenit se ultra fluvium. Unde 



34 6 


SALIMBENE DE ADAM 


[310 a-b] 


Dominus, Apoc. Ili : Quoniam servasti verbum patientie mee, 
et ego te servato ab bora temptationis, que ventura est in orbeni uni¬ 
versum temptare habitantes in terra. 


De patientia abbatis Ioachym et de sanctitate ipsius. 

5 De sanctitate vero vite Ioachim, preter illa que in legenda 
ipsius leguntur, unum exemplum possumus demonstrare, in quo 
patientia eius ostenditur maxima. Nam, antequam abbas fieret, 
cum esset subditus et persona privata, iratus refectorarius contra 
eum in iusta sua per totum annum semper posuit aquam ut bi- 
1° beret, volens eum sustentare pane tribulationis et aqua angustie. 
Et patienter sustinuit nec reclamavit, iuxta verbum quod scrip¬ 
tum est : 

Non murmur resonat, non querimonia,! 
sed corde tacito mens bene conscia 
15 conservat patientiam. 

Cum autem in fine anni iuxta abbatem sederet ad mensam, di- 
xit ei abbas : ‘ Quare tu bibis vinum album et non das michi ? 
Talisne est curialitas tua ? Cui sanctus Ioachym respondit : 
' Erubescebam, pater, vos invitare, quia secretum meum michi 
20 Tunc abbas accipiens cuppam eius et volens experiri gustavit 
et vidit quia non bona negotiatio eius. Cumque gustasset aquam 
non vinum factam, dixit : ‘ Et quid est aqua nisi aqua ? Et ait 
ei : ' De cuius licentia bibis tu talem potum ? Cui respondit : 
‘ Pater, aqua sobrius potus est, que nec linguam impedit nec 
25 ebrietatem inducit nec loquacitatem facit Cum autem in 
capitulo cognovisset abbas quod ex malitia et rancore refectorarii 
talis fiebat iniuria et vindicta, et vellet eum de Ordine expellere, 
prostravit se Ioachim ad pedes abbatis et tantum rogavit eum, 
quod expulsionem Ordinis pepercit converso. Tamen vituperavi 
30 et reprehendit eum dure et acriter dicens : ‘ Dominus precipit in 
lege, Levi. XIX : Non oderis fratrem tuum in corde tuo, sed pu- 
blice argue eum, ne habeas super ilio peccatum. Non queras ultio- 

netti, nec wemor eris ininrie civium tuornm. Item Eccli. X : Oin¬ 
ni s iniurie proximi ne metnineris et nichil agas in operibus ininrie. 
Quod tu male observasti, et ideo do tibi penitentiam ut per 
totum annum non bibas nisi aquam ; sicut tu inique egisti 
contra proximum et fratrem tuum, ita tibi fiat, ut impleatur 5 
verbum Domini quod habetur Lue. VI : Eadetn quippe mensura 
qua niensi fueritis, remetietnr vobis. Et si de cetero aliquis leserit 
te, iniuriam inferendo, noli ulcisci, sed reclama ad | prelatum 
tuum, et ipse tibi iustitiam faciet 

De vita vero imperatori Friderici, quod terminetur secundum io 
Ysaiam, sic habes, ubi loquitur de onere Tyri, Ys. XXIII : Ecce 
terra Chaldeorutn, talis populus non fuit. Assur fundavit eatn. 

Et infra post pauca : Et erit : In die illa in oblivione eris, 0 Tyre, 
LXX annis sicut dies regis unius. Nota quod in verbis istis abbas 
Ioachim prò terra Chaldeorum Romanum intelligit et sumit impe- 15 
rium, prò Assur ipsum Fridericum imperatorem, prò Tyro Sici¬ 
liani, prò diebus regis unius totam vitam Friderici, prò LXX annis 
terminum vite a Merlino taxatum. 


Quod Fredericus imperator non ab homine debebat interfici, sed a Deo, 

sicut impletum est. 20 

Quod autem Fridericus non ab homine interfici debeat, sed 
tantum a Deo, sic dicit Ys. XXXI: Et cadet Assur in gladio non 
viri, et gladius non hominis vorabit eum. Et fugiet non a facie gladii, 
et iuvenes eius vectigales erunt. Et fortitudo eius a terrore transibit, 
et pavebunt fugientes principes eius. Dixit Dominus, cuius ignis 25 
est in Syon, et caminus eius in Ierusaletn ». Et dixit frater Hugo : 

« Ista impleta fuerunt in Friderico maxime apud Parmam, quando 
a Parmensibus fuit fugatus, et Victoria civitas eius destructa. 

Sed et principes et barones regni ipsius pluries voluerunt eum oc- 
cidere et non potuerunt ». Audiens hec frater Petrus subrisit et 30 
dixit : « Ista verba illis narrare poteris, qui tibi credunt, michi 
autem nunquam persuadere poteris ut tibi credam ». Cui dixit 
frater Hugo: «Et quare ? Non credis prophetis ? ». Respondit frater 

Petrus : « Vere credo prophetis. Sed die michi si iste quem dicis 
fuit principalis intellectus prophete vel secundarius, an violenter 
extortus et usurpatus, an per adaptationis modum dictus ». Cui 
frater Hugo respondit : « Optime queris, et | ideo dicam tibi : 
5 Cum principes sacerdotum et scribe vidissent mirabilia que fecit 
lesus et pueros clamantes in tempio et dicentes : Osanna /ilio David! 
indignati sunt et dixerunt ei : Audis quid isti dicunt ? lesus auteni 
dicit eis : Utique. Nunquam legistis quia ex ore infantium et lacten- 
tium perfecisti tandem ? Certe iste fuit principalis huius Scripture 
io intellectus, quem Dominus principaliter posuit. Secundarius 
vero fuit, quem Ecclesia posuit in festo Innocentum in introitu 
misse, in quo hec eadem verba ponuntur, quia utrobique conve- 
niunt. Verba predicta habentur in Ps. et Mat. XXI. Extortus 
vero intellectus et violenter assumptus est, cum ab Ecclesia prò 
15 adventu filii Dei in carnem verba illa sumuntur: Prope est ut ve- 
niat tempus eius, et dies eius non elongabuntur. Nani constat quod 
de destructione Babylonis loquitur ibi proplieta, Ys. XIIII. Se- 
cundum adaptationem vero sumitur aliquid, ut cum in festo sancte 
Margarite dicitur illud Evangelium in quo de margarita fit mentio, 
‘O Mat. XIII, vel cum in festo sanctorum Gervasii et Prothasii 
cantatur introitus : Loquetur Dominus pacem in plebem suam 
et cet., prò eo quod in festo istorum martyrum inter Ecclesiam 
et Longobardos fuit pax facta, et ideo optima fuit convenientia 
ut tali die talis introitus cantaretur. 


25 Quod in manu sinistra multa peritia repperitur, et in Scriptum divina mul- 
tiplex intellectus. 

Ad predicta etiam addere possumus : nos videmus quod 
preter communem usum et usitatum, quem etiam noverunt ru¬ 
stici et illitterati, in manu sinistra usus multiplex repperitur. 

30 Xam ibi est peritia numeri sive numerandi et artis musice et kalen- 
darii et aurei numeri et adinventionis paschalis festivitatis. Simili 
modo in Scriptura divina preter litteralem sive hystoricum sensum 
repperitur allegoricus intellectus, || anagogicus, tropologicus, mo- 

ralis et misticus, et ex hoc utilior et nobilior iudicatur quam si 
tantum ad unum intellectum coartata uni intellectui deserviret. 
Credis hec vera esse », dixit fra ter Hugo, « an adhuc dubitas ? ». 
Respondit frater Petrus : « Credo et frequenter talia docui, quia 
a doctoribus ista dicuntur. Sed vellem quod validius michi osten- 
deres de LXX annis quos ponit Ysaias sub figura Tyri et de die- 
bus regis unius sub Friderici imperatoris figura ». 


De vita Friderici secundi, imperatoris condam, que terminatur secundum 

Ysaiam et Merlinum, ut frater Hugo dicebat. 

Frater Ugo respondit : « Merlinus Anglicus vates de Fride- 10 
rico primo et de Henrico filio eius et de Friderico secundo, impera- 
toris Henrici filio, que predixit, vera videntur. Sed dimittamus 
alia et solummodo veniamus ad illa de quibus nostra fuit dispu- 
tatio primitiva. Ponamus ergo IIII terminos numerorum quos 
Merlinus ponit loquens de Friderico secundo. Quorum primum i 5 
ponit dicens : ‘ In XXXII annis corruet ’ ; quod potest intelligi 
a coronatione imperii usque ad ultimum diem vite sue, quia impe¬ 
ravi annis XXX et diebus XI, et non credebatur mortuus, ut 
Sybille vaticinium impleretur, que dicit: ‘Sonabit et in populis: 

“ Yivit ” et “ Xon vivit ” ’. Secundus terminus Merlini est : 20 

‘ Vivet in prosperitate sua LXXII annis ’. Quod qualiter impleri 
debeat, quia adhuc Fridericus vivit, illi videre poterunt qui super- 
erunt. Tertius terminus Merlini est: ‘ Et bis quinquagenarius 
lene tractabitur ’. Quod non debet intelligi ‘bis quinquaginta’, ut 
ad centenarium numerum consurgat, sed ‘ quinquaginta et postea 2 5 
bis ’, quod quinquaginta duorum annorum est. Qui numerus potest 
haberi ab eo anno quo celebrate sunt nuptie matris eius usque 
ad XVIII annum imperii eius, qui faciunt | quinquaginta duos 
annos. De qua materia sic habetur : iinperator Fridericus primus 
filio suo regi Henrico uxorem dedit Constantiam filiam regis Sicu- 30 
lorum, que adhuc virgo XXX etatis peragebat annum. Ipse au- 
tem XX et unius anni erat. Et celebrate sunt nuptie Mediolani 
anno Christi MCLXXXV, regni eius anno XVII. Nota quod IIII 

etatis sue anno rex fuit factus et MCXCI in imperatorem coronatus. 
Fridericus vero filius Henrici MCCXX imperator coronatus fuit. 
Quartus terminus Merlini de Friderico est : ‘ Et postquam decimo 
et octavo ab anno crismatis erit, monarchiam in oculis invidorum 
3 tenebit’. Hoc impletum est in papa Gregorio nono, cum quo ha- 
buit discordiam usque adeo, ut eum excommunicaret ; et contra 
voluntatem eius et cardinalium et principum regni postea impe- 
rium tenuit ». Audiens hec frater Petrus cepit discurrere per am- 
bages dicens : « Multi cibi in novalibus patrum, et est cibus cibo 
io melior ». 


Ostenditur hic quod auctoritates Biblie corrumpende non sunt. Itera quod 
non est abstinendum a cibis quos Deus creavit. 

Cui frater Hugo dixit : « Noli corrumpere Scripturam, sed die 
auctoritates sicut sunt in textu. Tu eniin dimisisti finem aucto- 
J 5 ritatis inchoate et principium subsequentis. Die ergo primam, 
sicut eam dixit Sapiens in Prover. XIII: Multi cibi in novalibus 
patrum et aliis congregantiir absque iuditio. Quia revera multi 
sunt qui non discernunt. Nam vir insipiens non cognoscet, et 
stultus non intelliget hec. Unde Dan. XII: Neque intelligent omnes 
20 impii, porro dodi intelligent. Item Osee ultimo: Quis sapiens et 
intelliget ista, intelligens et sciet hec ? Quia rede vie Domini, et 
iusti ambulabunt in eis, prevaricalores vero corruent in eis. Item de 
his qui non discernunt dicit Apostolus, II ad Cor. 1111 : Quodsi 
etiam opertum est Evangelium nostrum, \ in his qui pereunt est 
25 opertum, in quibus deus huius seculi excecavit nientes infidelium, 
ut non fulgeat illuminano Evangelii glorie Christi, qui est ymago 
Dei. Item Ys. XXIX: Peribit sapientia a sapientibus eius, et 
intelledus prudentium eius abscondetur. De bonis vero dicit Ba¬ 
ruch IIII: Beati sumus, Israel, quoniam que Deo placent nobis 
30 manifesta sunt. 

Secundam auctoritatem, que est Eccli. XXXVI, sic dicere 
debes : Omnem escam manducabit venter, scilicet corporalem, que 
tamen est esualis et humana et naturalis et non prohibita. Xam, 

ut testatur Apostolus, I Timo. IIII, non est abstinendum a cibis, 
quos Deus creavit ad percipiendum cum gratiarum actione fidelibus 
et his qui noverunt veritatem, quia omnis creatura Dei bona, et nichil 
reiciendum quod cum gratiarum actione percipitur. Sequitur in 
auctoritate Eccli. : et est cibus cibo tnelior. Quod ad litteram verum 5 
est, ut etiam experientia docet. Nam melior est panis frumenti 
quam ordeaceus. Quantum vero ad spiritualem cibum, verissimum 
est quia melior est cibus Eucharistie quam aliquis alius corporalis 
cibus. Unde Dominus, Io. VI : Caro mea vere est cibus. De hoc 
cibo Dominus dixit Augustino : ‘ Cibus sum grandium ; cresce, 
et manducabis me ’. Secundum alium intellectum possumus 
etiam exponere auctoritatem propositam : ut dicamus Ornnem 
escam manducabit venter, quia theologfa nostra sive divina Scrip¬ 
tum omnem aliam scripturam recipit ad serviendum sibi, que 
tamen bonis moribus et catholice fìdei non contrariatur ; et est 15 
cibus cibo melior, quia meliora sunt verba prophetarum quam 
poetarum, et Christi et evangelistarum quam Aristotilis et phylo- 
sophorum ». Audiens hec frater Petrus fecit sicut faciunt non¬ 
nulli, qui, quando in disputatione deficiunt, ad convitia conver- 
tuntur, et ait : « Istud esset hereticum dicere, scilicet verba infi- 20 
delium prò testimonio sumere. De Merlino loquor, cuius testimo- 
nium assumpsisti ». 


Probatur hic quod verba infidelium possumus prò testimonio sumere prop- 

ter sex rationes. 

Provocatus frater Hugo dixit ei : « Mentiris, et probabo 2 5 
te multipliciter esse mentitum. Primo, testimonio Domini, cui 
Iohannes dixit, Lue. IX : Preceptor, vidimus quemdam in no¬ 
mine tuo eicientem demonia, et prohibuimus eum, quia non sequitur 
nobiscum. Et ait ad illuni Iesus: Nolite prohibere. Qui enim non 
est adversus vos, prò vobis est. Secundo, quia Apostolus, ad Ro. 30 
XV, nullam specificat nec excludit scripturam, sed generaliter 
dicit : Quecumque scripta sunt, ad nostram doctrinam scripta sunt. 
Tertio, quia in epistola ad Titum I Apostolus utitur gentilis vatis 

testimonio dicens : Dixit quidam ex illis, proprins ipsorum pro- 
pheta: Cretenses semper mendaces, male bestie, ventres pigri. Testi- 
monium hoc veruni est. Quarto, quia in XVIII libro de civitate 
Dei Augustinus utitur verbis Sybille prò testimonio ad probandum 
de Christo, in versibus illis : * Iuditii signum Inducit etiam 
Virgilium in testimonium in eodem libro, ibi : ‘ Et iurgia Codri 
Quinto, quia beatus Basilius dicit quod ‘ inimicorum testimonia 
dignissima fide sunt Hoc verissimum est, et specialiter quando 
dantur de bono sive ad laudem. Sexto, exemplo Ecclesie, quia 
io Ecclesia non spernit prophetiam Balaam et Cayphe, quorum unus 
prophetavit de nativitate Christi, alter de passione. De nati¬ 
vitate Christi prophetavit Balaam, cum dixit, Numeri XXIIII : 
Orietur stella ex Iacob, et consurget virga de Israel. Et plus profuit 
ista prophetia tribus regibus orientis quam prophetia Michee 
15 principibus sacerdotum, scribis et Phariseis, || quia magi adora - 
verunt, principes sacerdotum et scribe populi cum Herode contra 
Iesum conspiraverunt, ut liabetur Mat. II. Ideo de eis conqueritur 
Dominus, Iere. XI, dicens : Inventa est coniuratio in viris Inda 
et in habitatoribus Ierusalem. De passione Christi prophetavit 
20 Cayphas, dicens, Io. XI : Expedit vobis ut unus moriatur homo prò 
populo, et non tota gens pereat. Hoc autem a semet ipso non dixit, 
sed, cum esset pontifex anni illius, prophetavit quia Iesus moriturus 
erat prò gente, et non tantum prò gente, sed et ut filios Dei, qui erant 
dispersi, congregaret in unum. Nota quod prophetiam istius com- 
25 mendat evangelista, cum dicit : Hoc autem a semet ipso non dixit, 
quia, sicut dicit beatus Ambrosius, ' veruni a quocumque dica- 
tur, a Spiriti! Sancto est Et plus profuit centurioni prophetia 
istius, quando eam vidit impletam, quia dixit, Mat. XXVII : 
Vere filius Dei erat iste, quam sibi ipsi Cayphe qui eam predixit. 
30 Cui congruere potest quod Moyses comminatus fuit, Deutero. 
XXVIII : Et erit vita tua quasi pendens ante te: Timebis nocte 
et die, et non credes vite tue ». 

Quod frater Petrus voluit se defendere cum tergiversatione et opponendo 
Scripturam Scripture. 

Audiens omnia ista frater Petrus dixit : « Apostolus in secunda 
ad Timotheum III dicit quod omnis scriptum divinitus inspirata 
utilis est ad docendum, ad arguendum, ad corripiendum, ad eru- 5 
diendum in iustitia, ut perfectus sit homo Dei, ad omne opus bonum 
instructus ». Cui frater Hugo dixit : « Consentio quod verum dicis. 
Sed quare dicis hoc, quero ». 


Quod Balaam inerito a Deo fuit contemptus, et propter multiloquium, et 

propter misterium. io 

Respondit frater Petrus: «Quia Apostolus dicit: Omnis scri- 
ptura divinitus inspirata. Balaam vero, cuius Scripturam introdu- 
xisti, magus et ariolus fuit, quem etiam constat gladio filiorum 
Israel iugulatum, ut habetur Iosue XIII: Et Balaam filium Beor 
ariolurn occiderunt filii Israel gladio \ cum ceteris interfectis. Idem 15 
habetur Numeri XXXI. Sed et Dominus omnium despexit eum 
et contempsit, quando contra servum suum Iob insurrexit, di- 
cens, Iob XXXVIII : Quis est iste involvens sententias sermonibus 
imperitis ? ». Cui frater Ugo respondit : « Licet Balaam fuerit 
malus homo, tamen verba eius fuerunt divinitus inspirata. Unde -20 
de se ipso dicit, Numeri XXIII : Dixit Balaam filius Beor, dixit 
homo, cuius obturatus est oculus, dixit auditor sermonum Dei, qui 
novit doctrinam Altissini et visiones Omnipotentis videt. Quod autem 
in Iob dicis eum a Deo esse contemptum, hoc ideo factum fuit, 
non quin bona verba diceret, sed quia iunior erat respectu illorum 25 
qui eum audiebant, et quia contra Scripturam faciebat et multa 
dicebat nec finem faciebat nec ad loquendum alii locum dabat 
nec etiam ipsi Deo. De primo habetur, Iob XXXII : Iunior 
sum tempore, vos autem antiquiores. Ideo debebat scire quod in 
antiquis est sapientia et in multo tempore prudentia, ut habetur 30 
Iob XII. De aliis habetur, Eccli. XXXII: Adolescens, loquere in 
tua causa vix, cum necesse fuerit. Si bis interrogatus fueris, habeat 

caput responsum tuum. Nota quod caput ponitur hic prò fine. 
Sequitur: In multis esto quasi inscius, et audi tacens simul et que- 
rens. Et loqui in medio magnatorum non presumas, et ubi sunt 
senes non multum loquaris. Quod iste male servabat. Et ideo me- 
5 rito Dominus despexit eum imponendo ei silentium, quia, sicut 
dicit Sapiens in Prover. XXVI, qui imponit stulto silentium, iras 
mitigat ; item quia intendebat se ostentare et suam sapientiam 
demonstrare et | beatum Iob contemnere et contemptibilem 
demonstrare. Sed beatus Iob fuit lampas contempta ad tempus 
10 apud cogitationes divitum, parata ad tempus statutum, Iob. 

De ostentatione Helyu habetur Iob XXXII, ubi dixit : Re- 
spondebo et ego partem meam et ostendam scientiam meam. Plenus 
sum enim sernionibus, et coartat me spiritus uteri mei. Et infra, 
XXXIII: Attende, Iob, et audi me et tace, dum ego loquor. Si autem 
*5 habes quod loquaris, responde michi. Loquere. Volo enim te apparere 
iustum. Quod si non habes, audi me, tace, et docebo te sapientiam. Et 
infra, XXXIIII: Quis est vir, ut est Iob, qui bibit subsannationem 
quasi aquarn, qui graditur cum operantibus iniquitatem et ambulai 
cum viris impiis? Et infra, XXXV : Ergo frustra Iob aperuit os su- 
uni et absque scientia verba multiplicat. Merito igitur fuit iste re- 
pulsus a Deo, et propter omnia supradicta, et etiam propter miste- 
rium. Nam in isto prefiguratum fuit quod, sicut Deus pater impo- 
suit isti silentium, qui non cognovit tyrannum, cum disceptaret 
contra pauperem, sic filius eius imposuit silentium Phariseis et 
-5 Saduceis, qui ei questiones faciebant ut eum caperent in sermone, 
Mat. XXII. Et sicut post silentium Saduceorum interrogavit eum 
unus ex Phariseis legis doctor, temptans illuni: Magister, quod est 
mandatum magnum in lege?, quasi per hoc demonstrans quod vel- 
let Deum honorare, cum respondisset Dominus: Diliges Dominum 
30 Deum tuum ex foto corde tuo, sic iste Helyu credebat Deum hono¬ 
rare, cum dicebat, Iob XXXII : Non accipiam personam viri , et 
Deum homini non adequabo. Et infra, Iob XXXVI : Ecce Deus 
excelsus in fortitudine sua, et nullus ei similis in legislatoribus. 
Item : Ecce Deus \ magnus vincens scientiam nostram, numerus 
35 annorum eius inextimabilis. Sed poterat isti illud lere. II dici : 
Quid niteris bonam ostendere viam tuam ad querendam dilectionem ? 

Repugnabat enim vita ipsius verbis bonis que loquebatur, quia 
ariolus erat et magus et docuit Balach mittere scandalum coram 
filiis Israel, edere et fornicari, Apoc. II et Numeri XXIII. Nec pro- 
fuit ei quod dixit : Moriatur anima mea morte iustorum, et fiant 
novissima mea horum similia. Et Iob XXXII : Nescio enim quam- 5 
din subsistam, et si post modicurn tollat tue factor meus. 

Simili modo sunt nonnulli qui confitentur se nosse Deum, 
factis autem negant, ut dicit Apostolus, ad Titum I : cum sint 
abominati et incredibiles et ad omne opus bonum reprobi. Tales 
fuerunt Iudei, de quibus Dominus dixit, Ys. XXIX et Mat. XV : 10 

Hypocrite, bene prophetavit de vobis Ysaias dicens : Populus hic 
labiis me honorat, cor autem eorum longe est a me. Et iterum Lue. 
XVI: Eos estis qui iustificatis vos coram hominibus, Deus autem 
novit corda vestra ; quia quod hominibus altum est, abominatio est 
apud Deum. 15 

Igitur propter predicta merito fuit repulsus et contemptus 
a Deo, et quia erat magnus prolocutor, sicut tu es, et quia loque¬ 
batur per ambages, sicut tu facis. Sed in Eccle. dicitur, VI : Verba 
sunt plurima multamque in disputando habentia vanitatem, quia, 
sicut idem Ecclesiastes dicit, X, stultus verba multiplicat. Et ideo 20 
qui imponit stulto silentium, iras mitigat, Prover. XXVI. Item 
Prover. XXVI : Vidisti hominem sapientem sibi videri; magis ilio 
spem habebit stultus. Item Prover. XXIX : Vidisti hominem velo- 
cem ad loquendum: stultitia magis speranda est quam illius correc- 
tio. Item Eccli. XXII : Qui docet fatuum, quasi qui conglutinat 25 
testam. Quare ? Quia Iohannes Crisostomus || rationem assignat 
dicens : ‘ Sicut non potest fieri ut ligna mittendo ignem extin- 
guas, sic non potest fieri ut rationem reddendo places hominem 
malum’. Quare hoc? Quia, sicut Sapiens in Prover. dicit, XVIII, 
non recipit stultus verba prudentie, nisi ea dixeris que versantur in 30 
corde eius. 

Igitur scriptura Balaam et Heliu et Cayphé et Sibille et Merli- 
ni, Ioachym atque Methodii ab Ecclesia non spernitur, sed gratan- 
ter suscipitur, in quantum bona et utilia et vera dixerunt, quia, 
sicut dicit beatus Ambrosius, ‘ verum a quocumque dicatur, a 35 
Spiritu Sancto est’. Et Dominus dicit, Mat. XXIII: Super cathe- 

drarn Moysi sederunt scribe et Pharisei. Omnia ergo quecumque 
dixerint vobis servate et facite, secundum vero opera eorum nolite 
facere. Dicnnt enim et non faciunt. Ad idem facit quod dicit poeta : 

Non rosa dat spinas, quamvis sit filia spine, 

5 nec viole pungunt, nec paradisus obest. 

Vult dicere Dominus et etiam poeta quod bona et vera et utilia 
spernenda non sunt, quamvis a malo doctore dicantur. Exem- 
plum patet in Salomone, qui multa bona docuit et sibi nequam 
fuit, nec tamen propter hoc contemnitur eius doctrina. Unde illud : 

io Hos ego versiculos feci, tulit alter honorem. 

Sic vos non vobis veliera fertis oves, 
sic vos non vobis fertis àratra boves, 
sic vos non vobis mellificatis apes, 
sic vos non vobis nidificatis aves ». 

15 Ostenditur hic quod Balaam et Helyu idem homo fuit. 

Audiens hec frater Petrus dixit : « Vellem audire si Balaam 
fuit idem homo cum Helyu, an diversus et alius ab eo ». Cui fra- 
ter Hugo dixit : « Quidam credunt quod fuerit alius, prò eo quod 
ille appellatur Balaam, iste Heliu. Ille filius Beor, iste filius Bara- 
20 chel. Ille Balaam ex Bosor, iste Buzites de cognatione | Ram. 
Quidam vero dicunt quod idem homo fuit ; quod potest probari 
multipliciter. Videlicet quia contemporaneus fuit Iob et magnus 
prolocutor fuit Balaam et Helyu, et quia Hebrei ita dicunt et 
Ieronimus, et in Hystoriis ita ponit magister : ‘ Altera die reversus 
25 Abraam in Bersabee rediit ’, scilicet postquam liberatus est Ysaac, 
quem immolare debebat, Gen. XXII. ‘ Nuntiaturque ei quod 
Melcha genuisset Nachor fratri suo fìlios Vili. Primogenitum Hus, 
de cuius stirpe Iob descendit, sicut scriptum est: Vir erat in terra 
Hus nomine Iob, et Buf fratrem eius, ex cuius genere Balaam, 
30 qui secundum Hebreos dicitur in Iob Eliu Buzites. Errant ergo 
qui dicunt Iob de genere Esaù. Quod enim in fine libri eius est, 

quod de Syro sermone translatus sit, et quod ipse quartus ab 
Esau, in Hebreo non habetur 


Dicunt Hebrei quod Melchisedec et Sem idem homo fuit. Idem similiter di- 

cunt de Finees filio Eleazari et de Helya propheta. 

ltem Hebrei etiam dicunt quod Melchisedech et Sem fìlius 5 
Noe idem homo fuit. Idem similiter dicunt de Finees filio Eleà- 
9ari et de Helya propheta, scilicet quod idem fuerit homo. Verum- 
tamen Ecclesiasticus inter utrumque distinguit et Mathathfas 
similiter, per quorum verba duo fuisse videntur. Verum quomo- 
documque sit, Deus novit. Michi magis placeret quod duo essent, :o 
quia, testante Sapiente, Eccle. 11 II, melius est duos simul esse 
quam unum : hàbent enim emolwnentum societatis sue ». 


Expositio illius auctoritatis Apostoli qua dicit : Omnis scriptum divinitus 

inspirata et cet. 

Audiens hec frater Petrus dixit : « Vellem breviter et sue- 15 
cincte audire expositionem illius auctoritatis quam de Apostolo 
introduxi, II ad Timotheum III, scilicet : Omnis scriptum di¬ 
vinitus inspirata utilis est ad docendum, ad arguendum, ad cor- 
ripiendum, ad erudiendum in iustitia, ut perfectus sit homo Dei, 
ad omne opus bonum instructus ». Cui frater Hugo dixit: « Cum 20 
Apostolus dicit : Omnis scriptura, nullam excludit ; cum dicit : 
divinitus inspirata, dat intelligi | quod melior et nobilior et uti- 
lior est scriptura que divinitus inspiratur, quam illa que a docu¬ 
mento habetur humano, quia revelatio secretorum signum est 
specialis amicicie hominis cum Deo. Unde Dominus discipulis 25 
suis dixit. Io. XV: Vos autem dixi arnicos quia omnia quecumque 
audivi a patre meo, nota feci vobis. Item Amos III: Quia Dominus 
Deus verbum non faciet, nisi revelaverit secretum suum ad servos 
<uos pr >phetas. Ideo dicit Petrus, secunda I: Hoc primum intelli¬ 
gente s, quod omnis prophetia Scripture propria interpretatione non 3° 

fit. Non enim voluntate hurnana aliata est aliquando prophetia, 
sed Spiritu Sancto inspirati locati sant sancti Dei homines. Unde 
Gregorius in omelia Pentecostes de Spiritu Sancto loquens ait : 

' Implet namque cytharedum puerum et psalmistam facit. Im- 
plet pastorem armentarium, siccomóros vellicantem, et prophe- 
tam facit. Implet abstinentem puerum et iudicem senum facit. 
Implet piscatorem et predicatorem facit. Implet persecutorem 
et doctorem gentium facit. Implet publicanum et evangelistam 
facit ’. De doctrina vero hurnana ad comparationem divine 
sic dicit Ieronimus in prologo Biblie : ' Pharisei stupent in doctrina 
Domini et mirantur in Petro et Iohanne, quomodo legem sciant, 
cum litteras non didicerint. Quicquid enim aliis exercitatio et 
cotidiana in lege meditatio tribuere solet, illis Spiritus Sanctus 
suggerebat, et erant, iuxta quod scriptum est, docibiles Deo, 8 zo 8 i- 
SaxToi. Duodecim annos Salvator impleverat, et in tempio sedens, 
de questionibus legis interrogans, magis docet, dum prudenter 
interrogat. Nisi forte rusticum Petrum, rusticum dicimus et 
Iohannem, quorum uterque dicere poterat: Et si imperitus ser¬ 
mone, non tamen scientia. Io|hannes rusticus, piscator indoctus. 
Et unde illa vox, obsecro : In principio erat verbum, et verbum 
erat apud Deum, et Deus erat verbum, AOPOC ? Logos Grece multa 
significai Nam et verbum est et ratio et supputatio et causa 
uniuscuiusque rei, per quam sunt singula que subsistunt. Que 
universa recte intelligimus in Christo. Hoc doctus Plato nescivit, 
hoc Demosthenes eloquens ignoravit. Perdam, inquit, sapientiam 
sapientium et prudentiam prudentium reprobabo. Vera sapientia 
perdet falsam sapientiam ’. 

Sequitur in auctoritate Apostoli : utilis est. Sic inchoavit qui¬ 
dam poeta volens commendare libellum suum : 


Versus 30 


Utilis est rudibus presente cura libelli 
et facilem pueris prebet in arte viam. 


Per hoc autem quod Apostolus dixit : utilis est, manifestum est 
quod Scriptura divina data est ad hominum utilitatem. Frustra 
ergo data esset, nisi aliquo tempore ab aliquibus posset intelligi. 
35 Sed dicunt rudes : ‘ Dominus noluit dare apostolis, quibus 

dixit : Non est vestrum nosse tempora vel momenta que Pater 
posuit in sua potestate, cum tamen hoc quererent. Ergo dignio- 
res sumus apostolis ? Quibus abbas Ioachym respondet dicens : 
‘ Non sumus propter hoc digniores apostolis et sanctiores ; sed 
ad quid manifestasset apostolis Dominus ista, cum ea non essent 
visuri et cum circa multa alia tempore ilio occupari deberent ? 
Nobis autem utilia valde sunt scire, quibus dicitur: Cum videritis 
hec fieri, scitote quia prope est regnum Dei ’. 


De quadruplici usu divine Scripture. 

Sequitur in Apostolo : ad docendum, ad arguendum, ad cor- io 
ripiendum, ad erudiendum. Cum igitur hic ponat Apostolus qua- 
druplicem usum divine Scripture, patet quod errant illi qui eam 
ad litteralem || tantum usum artare conantur. Alioquin nonnulli 
hominem comedisse dicentur, de quibus dicitur: Quia comederunt 
Iacob et locum eius desolaverunt. Et iterum : In matutino inter- 15 
ficiebam omnes peccatores terre, ut disperderem de civitate Domini 
omnes operantes iniquitatem. Item : In labiis meis pronuntiavi 
omnia iudicia oris tui, dicit Psalmista, et ipse idem dicit quod 
iuditia Dei abyssus multa. Apostolus etiam dicit quod incompre- 
hensibilia sunt iuditia Dei, Ro. XI. Patet itaque ex predictis quod 20 
Scriptura divina preter litteralem requirit et alium intellectum. 

Et quamvis quadruplicein usum Scripture divine hic assignet Apo¬ 
stolus, non excludit propter hoc quin alii usus in divina possint 
liaberi Scriptura. De quibus forte dicemus. Sed quantum ad pre- 
sens attinet, nunc de istis IIII prosequamur. 25 

Dicit ergo Apostolus : Omnis scriptura divinitus inspirata 
utilis est ad docendum. Nota quod aliqui docentur ab hominibus, 
aliqui docentur a Deo. De primis sic habes, Iob XXVII: Docebo 
vos per manum Dei que Omnipotens habeat, nec abscondam. Item 
II ad Timo. II: Que audisti a me per multos testes, hec commenda 30 
fidelibus hominibus, qui ydonei erunt et alios docere. Nota quod 
illa doctrina bona est, in qua convertitur peccator, edifìcatur iustus 
et glorifìcatur Deus. De prima sic habes : Docebo iniquos vias tuas, 

et impii ad te convertentur. De secunda sic habes, Prover. IX : Doce 
iustum, et festinabit accipere. De tertia sic habes, Ys. XXIIII: 
In doctrinis glorificate Dotninum, in insulis maris nomen Domini 
Dei Israel. Sed de quibusdam conqueritur Dominus, dicens, 
5 Mat. XV : Sine causa autem colunt me docentes doctrinas et man¬ 
data hominum. De his qui docentur a Deo sic habes, Io. VI : 
Est scriptum in prophetis : Et erunt omnes docibiles Dei. Hoc habe- 
tur Ys. LIIII : Ponam universos filios tuos doctos a Domino. Item 
Apostolus, ad Heb. Vili : Non docebit unusquisque proximum 
io suum et unusquisque fratrem suum, dicens: Cognosce Dominimi ; 
quoniam omnes scient me a minore usque ad maiorem eorum; quia 
propitius ero iniquitatibus eorum et peccatorum illorum iam non 
memorabor. Dicendo autem novum veteravit prius. Quod autem 
antiquatur et senescit, prope interitum est. Per hanc auctoritatem 
15 probat Apostolus quod Testamentum Yetus quantum ad | que- 
dam defecit et evacuatum est, et Xovum habet vigorem. Et sumit 
hanc auctoritatem de Iere. XXXI. Et tam in Ieremia quam in 
Apostolo hec auctoritas ad probandum de duobus Testamentis 
ineoanda est supra. Unde Dominus, Ys. XLIII : Ne memineritis 
2o priorum et antiqua ne intueamini. Ecce ego facio nova, et nunc 
orientar, utique cognoscetis ea. Hinc Apostolus dicit, II ad Cor. V : 
Si qua ergo in Christo nova creatura, velerà transierunt, et ecce 
facta sunt nova omnia. Unde habetur Levi. XXVI : Vetera novis 
supervenientibus prohicietis. De doctrina autem que habetur a 
25 Deo, de qua est nostra principalis intentio, sic dicit Propheta : 
Beatus homo quem tu erudieris, Domine, et de lege tua docueris 
eum. Et iterum: Benedictus es, Domine, doce me iustificationes tuas. 


De arguitione et correctione. 

Sequitur in Apostolo: utilis est ad arguendum. Hoc est quod 
precipit, II ad Timo. IIII : Argue, obsecra, increpa in omni pa- 
tientia et doctrina. Ideo dicit Sapiens, Prover. IX : Argue sapien- 
tem, et diliget te. Item II Reg. VII: Arguenti eum in virga virorum 
et cet. Item Ps. : Arguam te et statuam contra faciem tuam. Sed 

que utilitas in arguendo? Audi Prover. XXIIII: Qui arguunt lau- 
dabuntur, et super ipsos veniet benedictio. 

Sequitur in auctoritate Apostoli: ad corripiendum. Iere. X: 
Corripe me, Domine, verumtamen in iuditio et non in furore tuo, 
ne forte ad nichilum redigas me. Idem dicit Propheta : Domine, 5 
ne in furore tuo arguas me neque in ira tua corripias me. Item Pro¬ 
ver. XVII : Plus proficit correptio apud prudentem quam centum 
plage apud stultum. Quod patuit in Iosue, quem corripuit Moy- 
ses, Numeri XI : Quid, inquit, emularis prò me ? Quis tribuat ut 
omnis populus prophetet, \ et det eis Dominus spiritum suum ? io 
Impletum est in Morse quod dixit Sapiens, Sap. VI : Neque cum 
invidia tubescente iter habebo, quoniam talis homo non erit particeps 
sapientie. Item in Herode impletum est quod dictum est supra : 
quam centum plage apud stultum. De quo dicitur, Lue. Ili: Hero- 
des autem thetrarcha cum corriperetur a Iohanne de Herodiade 15 
uxore fratris sui et de omnibus malis que fecit Herodes, adiecit et 
hoc supra omnia et inclusit Iohannem in carcerem. Quare hoc ? 
Quia, ut dicit Sapiens in Proverbiis XV : Non amat pestilens eum 
qui se corripit nec ad sapientes graditur. Nani, ut dicit Amos V : 
Odio habuerunt in porta corripientem et loquentem perfecte abomi- 20 
nati sunt, scilicet Herodes et Herodias. Sed dicitur Eccli. XXI : 

Qui odit correptioneni, vestigium est peccatoris; et qui timet Deum 
convertetur ad cor suum. Item Eccli. XIX: Qui odit correptionem 
minuetur vita. Item Eccli. XX: Quam bonum est correptum mani¬ 
festare penitentiam; sic effugies voluntarium peccatimi. De correp- 
tione multa habes Eccli. XIX. Item Eccli. XXXII : Peccator 
homo vitabit correptionem et secundum voluntatem suam inveniet 
comparationem. Hec omnia completa sunt in Herode, qui mali- 
tiose cum Herodiade de morte Iohannis Baptiste tractavit. Item 
de Iohanne dicitur, Prover. XXI : Excogitat iustus de domo impii, 30 
ut detrahat impios a malo. Item de Herode dicitur, Prover. XXIX : 
Viro qui corripientem dura cervice contemnit, repentinus superveniet 
interitus, et eum sanitas non sequetur. 

Sequitur in auctoritate Apostoli: ad erudiendum. Prover. 
XVI : Eruditus in verbo repperiet bona, et qui in Domino sperai 35 
beatus est. Ideo dicit Prover. XIX : Erudì filium tuum, ne despe- 

res : ad interfectionem antem eius ne ponas ammani tuam. Hinc 
dicit Apostolus, ad Heb. XII : Patres quidem carnis nostre 
habuimus \ ernditores et reverebamur eos. Non multo magis obtem- 
perabimus patri spirituum et vivemus ? Et illi quidem in tempore 
5 paucorum dierum secundum voluntatem suam erudiebant nos ; hic 
autem ad id quod utile est in recipiendo sanctificationem eius. De 
eruditione habes, Iere. VI : Erudire Ierusalem, ne forte recedat 
anima mea a te, ne forte ponam te desertam, terram inhabitabilem. 
Ideo dicit Ys. Vili : In forti manu erudivit me, ne irem in via 
10 populi huius. 

Sequitur in auctoritate Apostoli: in iustitia. Bene dicit : in 
iustitia, quia iustus Dominus iustitiam dilexit. De qua dicit Ia- 
cob, Gen. XXX : Respondebitque michi cras iustitia mea. Hanc 
facit quicumque est sapiens, sicut dicitur Exo. XXXV : Quisquis 
J 5 vestrum est sapiens, veniat et faciat quod Dominus imperavit. Ideo 
dicit Dominus, Exo. XXXI : In corde omnis eruditi posui sapien- 
tiam, ut faciant cuncta que precepi tibi. Peccatores vero dicturi 
sunt ìllud Ys. XXVI : Iustitiam non fecimus in terra, ideo non 
ceciderunt habitatores orbis. 

20 Sequitur in auctoritate Apostoli : ut perfectus sit homo Dei, 
ad omne opus bonum instructus. Qualis fuit ipse Paulus, qui de se 
ipso dicit, I ad Cor. IX : Omnibus omnia factus sum, ut omnes sal- 
vos facerem. De perfectione hec dicit Dominus, Lue. VI : Perfectus 
autem omnis erit, si sit sicut magister eius. Ut autem homo ad per- 
z5 fectionem doctrine valeat pervenire, oportet quod assumat for- 
mam discipuli et quod cum humilitate addiscat et cum mansuetu¬ 
dine audiat. Sunt enim nonnulli qui volunt adiscere et semper 
recalcitrare docenti, ut eruditi ab aliis esse putentur. De quibus 
dicit Augustinus : ‘ Multi amiserunt scientiam studio contradi- 
30 cendi’. Ideo utile consilium dat Ecclesiasticus IIII : Non con- 
tradicas verbo veritatis ulto modo. Item Eccli. V: Esto mansuetus 
ad audiendum verbum Dei, ut intelligas, et cum [j sapientia pro- 
feres responsum verum. Item Iacobi I: In mansuetudine suscipite 
insitum verbum quod potest salvare animas vestras. Ideo dicit Au- 
35 gustinus, II libro de doctrina Christiana : ‘ Opus est pietate mi- 
tescere nec contradicere divine Scripture sive intelligere, quasi 

nos aliquid sapere meliusque percipere possimus, sed cogitare 
potius et credere id esse melius et verius quod scriptum est ’ ». 


Cura autem frater Petrus non posset auctoritatibus Biblie contradicere, con- 
vertit se ad originalia sanctorum et ad dieta phylosophorurn, in qui- 
bus cito fuit ei a fratre Hugone conclusum. 5 

Audiens hec omnia frater Petrus ad originalia sanctorum et 
ad dieta phyilosophorum conversus est. In quibus frater Hugo 
cum esset doctissimus, statim involvit eum et conclusit ei. Videns 
hoc socius suus, qui erat sacerdos et senex et bonus homo, cepit 
ipsum iuvare. Sed frater Petrus dixit ei : « Tace, tace ! ». Quasi io 
diceret illud Iob XXVI : Cuius adiutor es ? Numquid itnbecillis ? 

Et sustentas brachium eius qui non est fortis ? Quasi diceret : « Si 
ego non possum contra eum, tu quid facies ? ». 


Postquam frater Petrus cognovit se superatum, convertit se ad commendan- 

dum fratrem Hugonem de multiplici sapientia. 15 

Tunc dixit frater Petrus: «In Proverbiis scriptum est, IX: 

Da sapienti occasionerà, et addetur ei sapientia. Doce iustum, et 
festinabit accipere. Dedi vobis occasionem dicendi multa bona 
et ego festino accipere, ut iam non contradicam sermonibus veri- 
tatis ». Cui dixit frater Hugo : « Ecce hoc, ut investigavimus, ita 20 
est ; quod auditum, mente pertracta, Iob V ». Respondit frater 
Petrus : « In Ecclesiastico scriptum est, XXII : Pungens oculum 
deducet lacrimas; et qui pungit cor profert sensum. Gaudeo quod 
provocavi vos, quia multa bona dixistis. Nam bona abscondita in 
ore clauso quasi appositiones epularum circumposite sepulcro, Eccli. 2 5 
XXX. Ideo Ecclesiasticus dicit, IIII : Non abscondas sapientiam 
inani in decore eius, quia, Eccli. XX, dicitur : Sapientia absconsa 
et thesaurus invisus, que utilitas in utrisque ? Melior est qui celat 
insipientiam suam quam homo \ qui abscondit sapientiam suam. 
Unde illud Prover. XVII : Stultus quoque si tacuerit, sapiens 30 

reputabitur, et si compresserit labia sua, intelligens. In te video 
completimi quod Sapiens in Proverbiis dicit, XIIII : In corde 
prudentis requiescit sapientia, et indoctos quosque erudiet. Vere tu 
es talis qualem describit Ecclesiasticus, dicens, XXXVII : Vir 
5 peritus multos erudiet et anime sue suavis est. Et iterimi : Vir 
sapiens plebem suatn erudii, et fructus sensus illius fideles sunt. Vir 
sapiens implebitur benedictionibus, et videntes illuni laudabunt. 
Sapiens in populo hereditabit honorem, et notnen illius erit vivens 
in eternum ». Cum autem supradicta verba terminata fuissent, 
io ecce subito nuntius naucleri prò Predicatori bus venit, dicens 
quod festinanter irent ad navem. 


Quod frater Hugo bonum exemplum secularibus dedit. 


Post quorum recessum dixit frater Hugo remanentibus lit- 
teratis hominibus qui disputationem audierant : « Non habeatis 
15 malum exemplum, si aliqua diximus non dicenda, quia illi qui 
disputant de presumpta audacia per campum licentie discurrere 
consueverunt ». Et addidit frater Hugo : « Isti boni homines sem- 
per de scientia gloriantur et dicunt quod in Ordine eorum fons 
sapientie invenitur, cum Ecclesiasticus dicat: Fons sapientie ver¬ 
ta bum Dei in excelsis, Eccli. I. Dicunt etiam quod transierunt per 
homines ydiotas, quando transeunt per loca fratrum Minorum, 
in quibus eis caritative et sedule ministratur. Sed per Dei gra- 
tiam modo non poterunt dicere quod per homines ydiotas trans- 
ierint, quia feci quod docet Sapiens in Proverbiis, dicens, Pro- 
25 ver. XXVI : Responde stulto iuxta stultitiam suam, ne sibi sapiens 
esse videatur. Et iterum dicit, XXVII: Stude sapientie, fili mi, 
et letifica \ cor menni, ut possis exprobranti respondere sermoneni. 
Item Prover. XV: Letatur homo in scientia oris sui, et sermo 
oportunus est optìmus. Item, Ieremie LI, sic habetur: Collidis 
30 tu michi vasa belli, et ego collidam in te gentes et dispergam in 
te regna ». 

Finitis his verbis recesserunt seculares auditores valde edi¬ 
ficati et consolati, dicentes : « Audivimus mirabilia hodie. Sed 

sequenti festo de doctrina Domini nostri Iesu Christi aliqua desi- 
deramus audire ». Quibus frater Hugo dixit : « Si fuerit vita conies, 
exaudiam vos libenter, et ideo veniatis bene ! ». Porro, eodem 
die. reversi fratres Predicatores consolatorie fuerunt nobiscum. 
Tempus enim navigandi aptum non habuerunt; post cenam vero 5 
frater Ugo familiariter fuit cum eis. Et frater Petrus collocavit 
se et sedit in terra ad pedes fratris Hugonis ; nec fuit aliquis qui 
posset eum facere surgere et sedere in equali banco cum fratre 
Hugone, nec etiam ipse frater Ugo, cum multum rogasset eum. 

Et dicebat frater Petrus : « In Proverbiis scriptum est, Prover. io 
XVI : Melius est humiliari cum mitibus quam dividere spolia cum 
superbis. Et ideo humiliavi in terra vitam neam. Nam qui se hu- 
miìiat exaltabitur, et qui humiliatus fuerit erit in gloria. Et qui apro- 
pinquant pedibus eius, accipient de doctrina illius, Deutero. 33 *. 
Igitur frater Petrus, iam non disputando nec contradicendo, sed 15 
humiliter ascultando, audiebat melliflua verba que dicebantur 
a fratre Hugone. Que quidem essent digna relatu, sed causa bre- 
vitatis ea subticeo, quia ad alia dicenda festino. Tunc socius 
fratris Petri seorsum dixit michi : « Pro Deo, frater Salimbene, 
dicatis michi quis est iste | frater, si prelatus, guardianus vel cu- 20 
stos vel minister ». Cui dixi : « Xullam prelationem habet, quia 
nullam habere vult. Aliquando fuit provincialis minister, nunc 
autem est persona privata. Et est unus de maioribus clericis de 
mundo, et ita reputatur ab his qui eum cognoscunt ». Tunc dixit 
michi : « In veritate bene credo, quia nunquam vidi hominem ita 25 
bene loquentem et ad omnia preparatimi que ad scientiam perti- 
nere noscuntur. Sed miror quare in magnis conventibus non mo- 
ratur ». Cui dixi : « Propter humilitatem suam et sanctitatem, 
quia plus consolatur esse in parvulis locis ». Tunc dixit : « Bene¬ 
dicati ipse, quia totus celicus esse videtur ». Fuerunt igitur 30 
nobiscum fratres Predicatores apud Areas quousque tempus ad 
navigandum congruum habuerunt. Et in recessu suo dixit frater 
Petrus fratri Hugoni : « In veritate dico vobis, semper vellem 
habitare vobiscum ad conferendum de divina Scriptura ». Et 
post multas et mutuas recommendationes recesserunt fratres 35 
Predicatores consolatorie et valde edificati. 

Post quorum recessum, sequenti testo, congregati sunt omnes 
homines litterati de castro Arearum, ut fratrem Hugonem in 
camera sua audirent docentem. Et fecit eis sermonem mirabilem, 
utilem et pulcherrimum et delectabilem. Quem subticeo, et causa 
brevitatis, et quia ad alia dicenda festino. Cum autem sermo fini- 
tus fuisset, erat ibi quidam homo ex eodem castro, quem vidi 
et cognovi, qui, cum esset secularis, rogavit fratrem Hugonem 
ut eum amore Dei ad Ordinem fratrum Minorimi recipere digna- 
retur. Habebat enim frater Hugo a ministro recipiendi licentiam, 
eó quod reverentissima persona et tantus clericus esset, et quia 
spiritualis homo, et quia iam minister extiterat. | 


De principio et fine Ordinis Saccatorura. 

Porro homo iste qui Ordinis fratrum Minorum petebat in- 
gressum fuit principium Ordinis Saccatorum, et habebat socium 
qui similiter intrare volebat. Hi inspirati sunt nutu divino in pre- 
dicatione fratris Hugonis. Quibus frater Hugo dixit : « Eatis ad 
nemora et adiscatis comedere ràdices, quoniam tribulationes 
apropinquant »>. 


Quod fratres Predicatores et nos multos docuimus mendicare et regulas fa- 

cere. 

Tunc iverunt et fecerunt sibi mantellos catabriatos, sicut 
antiquitus consueverunt habere serviciales Ordinis sancte Clare ; 
et ceperunt mendicare panem per castrum illud in quo habita- 
bant fratres Minores ; et abundanter dabatur eis, quia nos et 
fratres Predicatores docuimus omnes homines mendicare ; et 
quilibet assumit sibi caputium et vult tacere unam regulam men- 
dicantem. Isti multiplicati sunt subito, et appellabantur a fratribus 
Minoribus de provincia Provincie ironice et trufatorie Boscarfoli. 

Quod frater Hugo duplici de causa multos raordaces habuit, que assigna- 

tur in libro. 

Porro frater Hugo multos habebat in Ordine suo et maxime 
in Provincia emulos et mordaces, et propter doctrinam abbatis 
Ioachym, et quia imponebant ei quod Ordinem Boscariolorum 5 
fecisset (et non fecerat eum aliter nisi occasionaliter dicendo : 

« Eatis ad nemora et adiscatis comedere radices, quia tribula- 
tiones apropinquant *), et quia noluit eos ad Ordinem recipere, 
cum bene posset. Porro, processu temporis, fecerunt sibi habi- 
tum de sacco non cilicino, sed quasi sindonico, et inferius habe- io 
bant tunicas optimas et ad colluin mantellum de sacco ; unde et 
fratres Saccati dicti sunt. Et fecerunt sibi fieri soleas, sicut ha- 
bent fratres Minores. Nam quicumque volunt noviter aliquam 
regulam facere, semper mendicant aliquid ab Ordine beati Fran- 
cisci, | aut soleas aut cordam aut etiam habitum. i 5 


De diversitate Heremitarum et unione eorurudem. 

Sed nunc Ordo fratrum Minorum papale privilegium habet 
quod nullus talem habitum ferre presumat per quem frater Minor 
ab aliquo credi possit ; quia fratres qui dicebantur Britti in Mar¬ 
chia Anchonitana omnino talem habitum portare solebant ; quos 20 
papa Alexander quartus in unam congregationem redegit cum 
aliis Heremitis, cum prius omnes Heremite in V diversitatibus 
discrepantibus partirentur, ut oculis meis vidi. Nam erant Here¬ 
mite qui dicebantur sancti Augustini et Heremite qui dicebantur 
sancti Guilielmi et illi de Favàli et Britti et Iambonitàni. Fuit 25 
enim quidam Iohannes Bonus, qui fuit tempore beati Francisci, 
qui congregationem Heremitarum fecit; cuius corpus diebus meis 
Mantue est sepultum, et cuius filium vidi et cognovi, fratrem 
Matheum Mutinensem et pinguem. Ad congregationem istius 
ultimi omnes alie sunt reducte, ut in illa unione primitus caput 30 
esset. Verumtamen impleta est Scriptum que dicit, Iere. XV : 
Numquid federabitur ferruni ferro ab aquilone et es ? Nam : 

Quod nova testa capit inveterata sapit. 

Porro Saccati subito diffuderunt se per civitates Ytalie, in 
quibus capiebant loca ad habitandum, et omnem modum quem 
tenebant fratres Minores et Predicatores in predicationibus facien- 
dis et confessionibus audiendis et in aquisitionibus mendicandi, 
5 ipsi similiter tenebant in omnibus, quia, ut dixi, nos et Predica¬ 
tores docuimus omnes homines mendicare. Inde etiam seculares 
non modicum gravabantur. Unde, quadam die, in civitate Muti- 
nensi, domina Iulitta de Adhelàrdis, devota fratrum Minorum, 
fratribus Minoribus dixit, cum vidisset homines illos prò pane 
io hostiatim euntes : « In | veritate dico vobis, fratres, tot habe- 
bamus sacculos et peras ad horrea evacuanda quia non indige- 
bamus Ordine Saccatorum ». 

Sed processu temporis papa Gregorius decimus, qui Piacen¬ 
tina fuit, in pieno concilio Lugdunensi penitus cassavit hunc 
15 Ordinem, illustratus inspiratione divina, nolens quod tot essent 
Ordines mendicantes, ne populus Christianus propter multitu- 
dinem mendicantium tedio gravaretur, et ut hi qui Evangelium 
predicant de Evangelio vivere possent, sicut apostolus Paulus di- 
cit Dominum ordinasse, I ad Cor. IX. Voluit etiam cassare et ad 
20 nichilum redigere Heremitarum Ordinem, sed interventu domini 
Ricardi Romane curie cardinalis, qui erat eorum Ordinis guber- 
nator, abstinuit se ne faceret quod volebat. Verumtamen dixit 
quod retinebat penes se ut de eis ordinaret quid de eis sibi me- 
lius facere videretur. Sed, morte preventus, eius cogitatio penitus 
25 est frustrata. Primus Ordinis Saccatorum dictus est Raimun- 
dus Attanulfi, et fuit oriundus de provincia Provincie, de castro A- 
ree, ubi iuxta mare fit sai; et fuit miles in seculo et fuit in Ordine 
fratrum Minorum, sed in novitiatu fuit licentiatus et emissus de 
Ordine quia infirmus erat. Filium habuit in Ordine Saccatorum, 
30 qui postea fuit Arelatensis archiepiscopus. Frater Bertrandus de 
Manara fuit primus socius supradicti Raimundi. Est autem Mana- 
ra quedam contrata iuxta supradictum castrum, in qua erat mona- 
sterium dominarum Albarum, que devote fratrum Minorum erant 
et sunt usque in hodiernum diem magis et magis. 

De congregatione seu potius dispersione illorum ribaldorum qui se dicunt 

Apostolos esse et non sunt. 

Et nota quod iste tractatus protenditur usque ad illum locum ubi scribi- 

tur : «Anno Domini MCCXLVIII ». Et est repetitio precedentis mil¬ 
lesimi. 5 

Illam etiam congregationem illorum ribaldorum et porcario- 
rum et stultorum et ignobilium qui se dicunt Apostolos esse et 
non sunt, sed sunt synagoga Sathane, omnino destruxit. Ipsi enirn 
non erant de semine virorum illorum per quos fatta est salus in 
Israel, I Macha. V. Quia nec utiles sunt ad predicandum nec ad io 
ecclesiasticum officium decantandum nec ad missas celebrandas 
nec ad confessiones audiendas nec ad legendum in scolis nec 
ad consilia danda nec etiam prò benefactoribus exorandum, quia 
tota die per civitates discurrunt mulieres videndo. Ad quid ergo 
Ecclesie Dei deserviant et populo Christiano utiles sint, videre 15 
non possum. Tota die ociosi, tota die vagabundi. Nam non labo- 
rant neque orant. 

Istorum principium fuit in Parma. Cum enim in Ordine fra- 
trum Minorum habitajrem in Parmensi conventu sacerdos et 
predicator existens, venit quidam iuvenis natione Parmensis, de 20 
vili progenie ortus, illitteratus et laycus, ydiota et stultus, cui 
nomen Gerardinus Segalellus, et petiit ut a fratribus Minoribus 
reciperetur in Ordine. Qui cum non exaudiretur ab eis, tota die, 
quando poterat, morabatur in ecclesia fratrum et cogitabat quod 
postea stultizando implevit. Nam super coopertorium lampadis 25 
societatis et fraternitatis beati Francisci depicti erant apostoli 
circumcirca cum soleis in pedibus et cum mantellis circa scapulas 
involuti, sicut traditio pictorum ab antiquis accepit et usque ad 
modernos deduxit. Ibi iste contemplabatur, et excogitato Con¬ 
silio, postquam capillos nutrivit et barbam, accepit soleas Ordinis 30 
fratrum Minorum et cordam; quia, ut iam superius dixi, quicum- 
que volunt noviter congregationem aliquam facere, ab Ordine 
beati Francisci aliquid semper usurpant. Et fecit sibi fieri de bixet- 
to vestitum et mantellum album de stagmine forti, quem circa 
collum et scapulas involutum portabat, credens per hoc apostolo- 35 
rum habitum demonstrare. Et vendita domuncula sua et accepto 

pretio, stetit super lapidem super quem antiquitus potestates 
Parmenses concionari solebant. Et habens denariorum sacculum 
non dispersit et dedit pauperibus nec congregationi pauperum 
affabilem se fecit, sed, vocatis ribaldis qui ibi prope in platea 
5 ludebant, sparsit inter illos alta voce dicendo : « Quicumque vult, 
accipiat et habeat sibi ! ». Collegerunt itaque valde cito ribaldi 
denarios illos et iverunt et luserunt ad taxillos et, isto audiente 
qui dederat, blasfemaverunt Deum viventem. Credidit iste 
valde bene implere consilium Domini, qui dicit, Mat. XIX : Si 
io vis perfectus esse, vade et vende omnia que habes et da pauperibus , 
et habebis thesaurum in celo, et veni, sequere me. Nota quod dicit : 
da pauperibus, non ribaldis, da his qui laudant Deum, et non bis 
qui Deum blasphemant et Virginem matrem Christi que filium 
Dei nobis fratrem effecit. Ideo dicit Ecclesiasticus XII : Si bene 
! 5 feceris, scito cui feceris, et erit gratta in bonis tuis multa. Bene fac 
insto, et invenies retributionem magnani, et si non ab ipso, certe a 
Deo. Item Eccli. XIIII : In divisione sortis da et accipe, et misti¬ 
fica ammani tuam. Dedit iste, sed nichil accepit, quia malis dedit 
et male. Ideo dicit Ecclesiasticus XII: Da bono, et non receperis 
2° peccatorem. Benefac humili, et non dederis impio. 

Igitur homo iste, de quo inchoavimus supra, malurn habuit 
principium et malum medium et malum finem, utpoté cuius con- 
gregatio est in pieno Lugdunensi concilio a papa Gregorio decimo 
reprobata. Et hoc digne et merito, quia Gabaonite, qui cum suis 
25 sagacitatibus filios Israel deceperunt, iudicati sunt et condemnati 
ad perpetuam servitutem. Sic isti porcarii et vaccarum custodes 
voluerunt subintrare et suaviter et sine labore de elemosinis 
illorum vivere, quos fratres Minores et Predicatores cum magnis 
laboribus et exemplis longo tempore docuerunt. Ideo isti Ghirar- 
30 dino, qui fuit eorum principium, illud Ysaie verbum non immerito 
convenire videtur, Ys. IX : Multiplicasti gentem, non magnificasti 
letitiam. Hec dicimus sicut ait Apostolus, ad Galathas II: propter 
subintroductos falsos fratres, qui subintroierunt explorare liberta- 
tem nostrani quam habemus in Christo lesti, | ut nos in servitutem 
35 redigerent. Quibus neque ad horani cessimus subiectioni, ut veritas 
Evangelii permaneat apud vos. 

De Ghirardino Segalello, qui filio Dei voluit similari, et de multis stultitiis 

eius, quas fecit. 

Igitur de Ghirardino Segalello, qui fuit istorum principium, 
sciendum quod filio Dei voluit similari. Nam fecit se circumcidi, 
quod est contra Apostolum, qui dicit, Gala. V : Ecce ego Paulus 5 
dico vobis quoniam, si circumcidamini, Christus vobis nichil pro- 
derit. Testificor autern rursum otnni hotnini circumcidenti se quo¬ 
niam debitor est universe legis faciende. Item in cunabulis iacuit 
fasciis involutus et lac et mammas suxit cuiusdam nescie mulie- 
ris. Postmodum ivit ad quoddam castrum, quod appellatur Culli- io 
culus sive Colliculus, quia ibi post planiciem primo occurrunt 
colles a Parma versus Fornóvum; de quo castro adhuc dicemus, 
cum tempus fuerit oportunum. Et stans in media via, ex nimia 
simplicitate, transeuntibus clara voce dicebat: Ite et vos in vineam 
meam 1 ». Et qui cognoscebant emn, reputabant eum fatuum, scien- 15 
tes quod nullam vineam ibi habebat. Montanarii, vero, qui eum 
non cognoscebant, ingrediebantur vineam, versus quam manum 
extenderat, et comedebant uvas non suas, credentes sibi hoc a 
proprio vinee domino imperatum. 

Post hec, cum liospitaretur apud aliquam inulierculam viduam, 20 
filiam nubilem et speciosam habentem, dicebat sibi a Domino 
revelatum quod cum illa puella debebat illa nocte nudus cum 
nuda in eodem lecto dormire, ut probaret si castitatem servare 
posset necne. Consentiebat mater reputans se beatam, et puella 
minime hoc negabat. Hoc beatus Iob non docuit, qui dicit, 31 : *5 

Pepigi fedus cum oculis meis, ut ne cogitarem quidem de virgine. 
Item Eccli. IX : Virginem ne conspicias, ne forte scandalizeris in 
decóre eius. Item Eccli. XXXII : In via | ruine non eas, et non 
offendes in lapidibus; nec credas te vie laboriose, ne ponas anime 
tue scandalum. Item Eccli. Ili: Cor durum male habebit in novis- 3 ° 
simo; et qui amat periculum in ilio peribit. Item Prover. XIX : 

Qui custodii mandatimi custodii ammani suam; qui autem negligit 
vias suas mortificabitur. Mandatum fuit a Domino, Lue. XII : 
Sint lumbi vestri precincti. Gregorius: « Lumbos enim precingimus, 
cum carnis luxuriam per continentiam coartamus ». Sed vias 35 


Nota 

suas negligit ille de quo Sapiens in Prover. dicit, VI : Qui ingre- 
ditur ad mulierem proximi sui non erit mundus, cum tetigerit eam. 
Hec est illa mulier de qua Ecclesiastes dicit, VII : Inveni amar io- 
rem morte muliérem, que laqueus venatorum est, et sagena cor eius. 

5 Ideo audi remedium : Qui placet Deo effugiet eam ; qui autem pec- 
cator est capietur ab illa. Item Prover. XI : Qui cavet laqueos secu- 
rus est. Nam laqueum paraverunt pedibus meis et incurvaverunt 
animarti meam. Hoc faciunt demones, de quibus Dominus dicit, 
Ys. LI : Dixerunt anime tue: Incurvare, ut transeamus. Sed non 
io est eis credendum. 

Porro Ghirardinus Segalellus multis diebus solus ivit per 
Parmam, quia socium non habebat; et portabat mantellum suum 
circa scapulas involutum et nemini loquebatur nec quempiam 
salutabat, credens implere illud Dominicum verbum, Lue. X : 
15 Neminem per viam salutaveritis. Verumtamen verbum Domini 
frequenter dicebat : « Peniten^àgite ! » (nesciebat enim exprimere, 
ut diceret : « Penitentiam agite»). Et ita processu temporis dixe- 
runt multis diebus sui sequaces, cum homines rurales et ydiote 
existerent. Si quando invitabatur ad prandium vel ad cenam 
20 aut ad hospitium, respondebat | semper sub dubio dicens : « Aut 
veniam aut non veniam». Quod erat contra illud Domini verbum, 
Mat. V : Sit autem sermo vester: est, est, non, non. Quod autem 
his abundantius est, a malo est. Ideo dicit Iacobus, I : Vir duplex 
animo inconstans est in omnibus viis suis. Cum autem iste frater 
25 Ghirardinus Segalellus in domo fratrum Minorum requirebat 
aliquem fratrem, utrum in domo esset necne, respondebat porta- 
rius trufatorie et derisive dicendo: «Aut est in domo aut non est». 
Hoc est quod gramaticus docet : « Per quemeumque casum fit 
interrogatio, per eumdem debet fieri responsio ». 


3° De fratre Roberto, primo socio fratris Ghirardini Segalelli, qui postea aposta¬ 
tavi et uxorem accepit. 

His diebus quibus hec agebantur, fratres Minores de Parma 
habebant quemdam servientem Robertum nomine, qui erat iuvenis 

inobediens et protervus, cui convenire poterat quod dicit Sapiens 
in Proverbiis XXIX : Serviti*verbis non potest erudivi, quia quod 
dicis intelligit et respondere contemnit. Et ideo bene quidam tyran- 
nus dixit : « Genus servorum nisi cum supplicio non emendatur ». 

Et iterum Prover. XXIX : Qui delicate a puericia nutrit servimi 5 
suum, postea sentiet eum contumacem. Quod patuit in Ieroboam 
servo Salomonis, III Reg. XI. Iste itaque Robertus famulus 
fratrum similis fuit in aliquibus Iude Scariothis, qui Christum 
Iudeis tradidit, ut ostendemus infra. Huic suasit Ghirardinus 
Segalellus ut relinqueret fratres et socius suus esset ; quod et 10 
fecit. Et ex hoc multum contulit nobis, quia habuimus postea 
alium famulum valde bonum, iuxta verbum quod scriptum est, 

Ys. LV : Pro saliuncula ascendet abies, et prò urtica crescet mirtus. 
Hinc Sapiens dicit, Prover. XXII : Eice derisorem, et exibit cum 
eo iurginm, cessabuntque cause et contumelie. Verumtamen rece- 15 
dens a fratribus furatus est cuppam et cultellum et toaliam fra¬ 
trum, || que habebat ad usum, et asportavit secum. 


De stultitia istorimi ribaldorum qui se dicuni Apostolos esse et non sunt, sed 

sunt synagoga Sathane. 

Ibant igitur ambo cum mantellis suis tota die per civitatem, 20 
et mirabantur Parmenses. Et ecce subito multiplicati sunt usque 
ad tricesimum numerum, et in quadam domo ad comedendum 
et dormiendum congregabantur ; et Robertus, qui fuerat famulus 
fratrum Minorum, procurator erat eorum. Et plus et libentius 
dabant eis Parmenses, concives mei, viri et mulieres, quam fra- 25 
tribus Minoribus et Predicatoribus darent. Ipsi vero nec prò 
benefactoribus suis orabant nec celebrabant nec predicabant nec 
ecclesiasticum ofiìcium decantabant nec confessiones audiebant 
nec consilia nec bona exempla dabant, quia circa supradicta in 
omnibus et per omnia ignorantes erant et penitus inepti et sine 30 
peritia spiritualis pugne, et ideo non poterant sic incedere sicut 
fratres Minores et Predicatores, quia nec consuetudinem habebant. 

Ipsi enim non erant de semine virorum illorum per quos salns facta 
est in Israel, sed erant porcarii et vaccarum custodes. 


Hic ab Apostolo describitur vita et forma et regula illorum qui pie et reli¬ 
giose volunt vivere in Christo Iesu Domino nostro. 

5 Verumtamen hoc habebant, quia tota die discurrebant per 
civitatem mulieres videndo, reliquum tempus expendebant in 
ocio et nichil operabantur, cum dicat Apostolus, II ad Thessa. 3 : 
Denuntiamus autem vobis, fratres, in nomine Domini nostri lesti 
Christi, ut subtrahatis vos ab omni fratre ambulante inordinate et 
io non secundum traditionem quam acceperunt a nobis. Ipsi enim 
scitis quemadmodum oporteat vos imitari nos, quoniam non inquieti 
fuimus inter vos neque gratis panem manducavimus ab aliquo, sed 
in labore et fatigatione nocte et die operantes, ne quem vestrum gra- 
varemus. Non quasi non habuerimus potestatem, sed ut nosmet 
15 ipsos formam daremus vobis ad tmitandum nos. Nani etiam, cum 
essemus apud vos, hoc denuntiabamus vobis, quoniam, si quis non 
vult operari, nec manducet. Audivimus \ enim inter vos quosdam 
ambulare inquiete, nichil operantes, sed curiose agentes. Ilis autem, 
qui eiusmodi sunt, denuntiamus, et obsecramus in Domino Iesu 
20 Christo, ut cum silentio operantes suum panem manducent. 

His verbis describit Apostolus vitam et formam quam tenere 
debent hi qui se dicunt Apostolos esse et non sunt, sed sunt syna- 
goga Sdthane, congregatio stultorum et ignobilium et represen- 
tatio discipulorum Antichristi. De quibus Iohannes dicit, I cano- 
25 nica IIII : Rarissimi, nolite omni spiritai credere, sed probate 
spiritus, si ex Deo sunt, quoniam multi pseudo-prophete exierunt 
in mundum. Quales sunt isti, qui se dicunt Apostolos esse et tota 
die ociosi, tota die vagabundi per civitates et per mundum discur- 
runt nec operari volunt, sed vivere ex aliorum sudore et labore, 
30 cum dicat Propheta : Labores manuum tuarum quia manducabis 
beatus es, et bene tibi erit. Ideo dicit Sapiens in Prover. XVI : 
Anima laborantis laborat sibi, quia compulit eam os suum. Item 
Apostolus, ad Ephe. IIII : Qui furabatur, iam non furetur, magis 

autem laboret operando manibus suis quod bonum est, ut habeat 
unde tribuat necessitatevi patienti. Hoc est etiam quod idem Apo- 
stolus Dominum dicit dixisse, Act. XX : Argentimi et aurum aut 
vestem nullius concupivi; ipsi vos scitis quoniam, ad ea que michi 
opus erant et his qui mecum sunt, ministraverunt manus iste. Omnia 5 
ostendi vobis, quoniam sic laborantes oportet suscipere infirmos ac 
meminisse verbi Domini Iesu, quoniam ipse dixit: Beatius est 
magis dare quam accipere. 

Porro frater Robertus, procurator istorum, fur erat et loculos 
Jiabens ea que mittebantur portabat, id est asportabat et furabatur. 10 
Et processu temporis, ciim habitarem Faventie, iste | habitabat 
ibidem in domo cuiusdam fratris de Penitentia, qui dicebatur 
frater Glutto ; et in sexta feria Parasceués, ea hora qua filius 
Dei fuit crucifixus, apostatavit, et fecit sibi capillos abscidi et 
barbam abradi et quamdam heremitam accepit uxorem. Audie- *5 
ram hec omnia, sed nolui credere quousque ipsum interrogavi, 
si hec ita se haberent. Unde super ilio loco, Gen. XVIII: Descen- 
dam et videbo utruvn clamorem, qui venit ad me, opere compleverint, 
an non est ita ut sciavi, dicit expositio : « Qui omnia novit hoc 
nobis in exemplum reliquid, quasi diceret : Mala hominum non 20 
prius credite quam probetis ». Et iterum Eccli. XI : Priusquavi 
interroges, ne vituperes quemquam, et cimi interrogaveris, corripe 
iuste. Pauci inveniuntur qui sciant uti hac Scriptura, nec etiam 
ipse David, qui dicit se super senes intellexisse. Et ideo, quia audi- 
vit campanam solummodo ex una parte sonantem et non ex alia 2 5 
resonantem, id est quia audivit solummodo Sybam accusantem et 
non Mifiboseth excusantem, male iudicavit et malam sententiam 
dedit et male divisit. Et quia male divisit, ideo punitus fuit, quia 
servus Salomonis cum nepote suo Roboam regnum suum divisit ; 
quamvis Gregorius in primo Dialogorum leviter transeat excu- 30 
sando ipsum. Nani consuetudo prelatorum est ut mutuo se excu- 
sent. 


Nota 

Quoti homo apostata est inutilis Deo, sibi et proximo. 

Cum igitur interrogassem Robertum utrum relata fecisset 
necne, confessus est et non negavit quod vere omnia illa opere 
adimplesset. Tunc reprehendi eum dure dicendo sibi : « Sapiens 
5 in Proverbiis dicit, VI : Homo apostata vir inutilis, quia inutilis 
Deo, inutilis sibi, inutilis proximo. Inutilis Deo, quia dereli- 
quit Deum factorem suum et recessit a Deo salutari suo. Et iteruin : 
Deum, qui te genuit, dereliquisti et oblitus es Domini creatoris tui. 
Inutilis sibi, quia, sicut Ecclesiasticus dicit, X : Peccantem in 
io animavi suam quis iustificabit, et quis honorabit exhono\rantem 
animavi suam ? Inutilis proximo, quem scandalisat per malum 
exemplum. Ideo Ecclesiasticus dicit, XIIII : Qui sibi nequam 
est, cui alii bonus erit ? Item Eccli. XIX : Extolletur in exemplum 
maius, et tolletur de numero anima eius ». Cum autem audisset 
i 5 Robertus verba mea, accidit ei quod Ecclesiasticus dicit, XXI : 
Qui odit correptionem, vestigium est peccatoris. Et iterum Eccli. 
XXXII : Peccator homo vitabit correptionem et secundum volun- 

x 

totem suam inveniet comparationem. 


Quod Robertus, postquam recessit ab istis ribaldis qui se dicunt Apostolos 
20 esse et non sunt, multa mala dixit de eis. 

Nam, excusando se, multa mala dixit de bis qui se dicunt 
Apostolos esse et non sunt, sed sunt synagoga Sdthane. Et primo 
dixit quod frater Ghirardinus Segalellus, qui fuit primus eorum, 
nunquam voluit se intromittere de dominio congregationis sue, ut 
25 eorum prelatus existeret, quamquam rogaretur ab eis, sed dice- 
bat eis quod quilibet bene faceret, quia anima laborantis laborabit 
sibi et quod unusquisque propriam mercedem recipiet secundum 
suum laborem et quod unusquisque onus suum portabit et quod 
unusquisque prò se rationem reddet Deo. Et ideo, quia non habe- 
30 bant caput, hec fuit causa dispersionis eorum, quia, ubi non est 
gubernator, populus corruet, Prover. XI, et ubi non est sepes, diri- 
pietur possessio, Eccli. XXXVI. Ideo vox demonum potest esse 

illa que habetur I Macha. XII : Non habent principem et adiu- 
vantem. Nunc ergo expugnemus illos et tollamus de hominibus memo¬ 
riam eornm. Secundo dixit quod, cum consuluissent magistrum 
Albertum Parmensem, qui erat unus de septem notariis Romane 
curie, quid facerent de rectore, commisit negotium istud abbati 5 
monasterii Ordinis Cistercii quod est in episcopatu Parmensi et 
appellatur Fontana Viva. Ille vero breviter se expedivit de facto 
eorum, dicens quod non facerent loca conventualia nec congre- 
garentur in domibus, sed irent per mundum, sicut inchoaverant, 
portando capillos longos et barbam prolixam et caput denudatum io 
et mantellum circa scapulas involutum, et quod in diversis domi- 
bus hospitarentur. Que fuit causa destructionis eorum, cum, te¬ 
stante Ecclesiastico, vita nequam sit hospitandi de domo in domum, 
Eccli. XXIX. Dominus etiam dicit, Lue. X: Nolite transire de domo 
in domum. Tertio dixit quod Guido Putagius, qui fuit concivis 15 
meus, socius et amicus, cum intrasset eorum Ordinem et vidisset 
quod frater Ghirardinus Segalellus non intromitteret se de regi¬ 
mine, viriliter assumpsit sibi dominium, quod tenuit annis multis. 

Sed accidit sibi quod Ecclesiasticus dicit, XX : Qui potestatem 
sibi assumit iniusle, odietur. 20 


De divisione que facta est inter istos Apostolos. 

Quia enim nimis pompatice incedebat cum multis equita- 
turis et faciebat largas expensas et multa convivia, sicut legati 
vel cardinales Romane curie facere consueverunt, displicuit suis 
et fecerunt sibi aliud caput, quemdam fratrem Matheum in Mar- 25 
chia Anchonitana. Facta est itaque divisio inter eos, quia quilibet 
suis sequacibus preesse volebat. Frater Guido Putagius dicebat : 

« Dicitur michi quod Salomon dicit, Ecclesiastes X : Si spiritus 
potestatem habentis ascenderit super te, locum tuum ne dimiseris, 
quia curatio cessare faciet peccata maxima ». Et addebat frater 30 
Guido : « Ego assumpsi curam istorum, et concessa est michi, 
et ideo non debeo eos relinquere ». Facta est igitur longa con- 
certatio inter eos ; et cum essent in civitate Faventie, percusse- 

runt se mutuo, scilicet Apostoli fratris Mathei cum Apostolis 
fratris Guidonis Putàgii, et dederunt malum exemplum secula- 
ribus Faventinis. Et ego habitabam tunc temporis ibi et ideo 
testis istorum esse possum. Et impleta est Scriptura Domini que 
5 dicit. Lue. XI : Omne regnimi in se ipsum di \visum desolabitur, 
et domus supra domimi cadet. Et iterum alia Scriptura dicit, Osee 
X : Divisimi est cor eorum, nunc interibunt. Fuit autem causa 
istius conflictus et percussionis huiusmodi. Frater Guido Putàgius 
habitabat Faventie in quadam ecclesia parvula, que erat in viri- 
10 dario illorum de Albrighéttis et de Accharisiis, et erant cum eo 
de suis valde pauci fratres et frater Ghirardinus Segalellus. Visum 
est itaque Apostolis de Marchia quod, si haberent fratrem Ghi- 
rardinum Segalellum, qui primus eorum fuerat, victoriam obti- 
nerent. Et ideo, quia voluerunt eum violenter rapere et in 
*5 Marchiani secum ducere, sed non potuerunt, se mutuo percus- 
serunt. 

Tunc temporis venit ad me frater Guido Putàgius et genibus 
meis provolutus retulit michi omnia supradicta et omnes condi- 
tiones Ordinis sui, quas noverat et viderat a principio. Et rogavit 
20 me quod eum extraherem de Faventia, quia timebat ne Faventini 
subito irati et turbati in eum manum mitterent, tum propter 
litigium supradictum, tum quia in Ordine suo accusatores habe- 
bat, mordaces et emulos, tum etiam quia dominus Rolandus 
Putàgius, qui erat germanus consanguineus suus, potestas Bono- 
2 5 niensium erat, et Bononienses cum eo ad obsidendum Faven- 
tiam veniebant. Et dixit michi quod, si de Faventia incolumis 
et sine lesione posset exire, Ordinem Templariorum intraret, prò 
eo quod papa Gregorius decimus Ordinem suum apud Lugdunum 
in pieno concilio destruxisset. Et quod michi promisit postea 
3 ° effectui mancipavit, opere adimplendo. 

Addebat etiam predictus Robertus, qui fuerat famulus fra- 
trum Minorum, ad excusationem sue egressionis et sui peccati 
et sue apostasie, quod nunquam obligaverat se ad obedientiam 
nec ad castitatem, et ideo, ut | dicebat, bene poterat uxorem 
35 accipere. Cui cum dixissem quod habitum religionis publice por- 

taverat multis annis, et ideo heremitam Deo dicatam nullatenus 
debebat in uxorem accipere, auctoritates et exempla superaddidi 
plura ad suam stultitiam et maliciam ostendendam. 


O-teiulitur hic quod Deo dicatam nullus debet in matrimonio sumere, prop- 

ter multa exempla que inferius describuntur. 5 

Et primo, quia Dominus sic dicit de dedicata sibi sponsa, 
Osee II: Ecce ego lactabo eam et ducam eam in solitudinem et 
loquar ad cor eius. Cui etiam familiariter loquitur dicens : Et 
sponsabo te tnichi in sempiternum et sponsabo te michi in iustitia 
et in iuditio et in misericordia et miserationibus et sponsabo te mi- io 
chi in fide, et scies quia ego Dominus. 

Secundo posui ei exemplum regis Hyrtaci, qui voluit Ephy- 
géniam filiam precedentis regis in uxorem accipere, cum esset 
ab apostolo Matheo Deo dicata et plus quam ducentis virginibus 
abbatissa effecta. Et ideo propter mala que fecit, penam incurrit 15 
ultricem. Xam apostolum fecit interfici, prò eo quod non con¬ 
sensi ut Ephigéniam in uxorem haberet, et circa monasterium 
Ephygénie ignem copiosum fecit accendi, ut ipsam cum ceteris 
virginibus concremaret. Apostolus autem eidem apparens omnem 
ignem ab eius domo excussit. Qui erumpens regis palatium inva- 20 
sit et, solo rege cum unico filio vix evadente, cuncta consumpsit. 
Statimque filius eius areptus a demonio, patris crimina confìtens, 
ad sepulcrum apostoli properavit. Pater vero turpissimus, lepro- 
sus effectus, cum curari non posset, manu propria se gladio inte- 
remit. Qualiter autem apostolus Matheus regi H\rtaco disuasit 25 
ne Ephigéniam sibi matrimonio copularet, ad confusionem Roberti 
breviter audiamus. Congregatis omnibus | coram se, dixit aposto¬ 
lus clara voce : « Bene scitis », inquit, « astantes, quod si regis 
sponsam aliquis servorum usurpare presumeret, non solum regis 
offensam, sed et mortem insuper mereretur, non quia uxorem 30 
duxisse probatur, sed quia, sponsam domini sui accipiens, eius 
matrimonium violasse convincitur. Ita et tu, rex, sciens Ephy- 
géniam regis eterni sponsam effectam et sacro velamine consecra- 

tam, quoraodo poteris sponsam potentioris te tollere et tuo ma¬ 
trimonio copulare ? ». 

Secundum exemplum est de Ruben, qui violavit uxorem 
Iacob patris sui, ut habetur Gen. XXXV. Et ideo data sunt pri- 
5 mogenita eius Ioseph filio Israel, et non est ille reputatus in pri¬ 
mogenitura, ut habetur I Parali. V. 

Tertium exemplum est de Adonia, quem Salomon propter 
Abysach, quam volebat habere uxorem, fecit interfici, ut habetur 
III Reg. II. 

io Quartum exemplum est de eo quem Apostolus excommuni- 
cavit et tradidit Sathane in interitum carnis, prò eo quod nover- 
cam accepit uxorem. De quo habetur, I ad Cor. V : Omnino audi- 
tur inter vos fornicatio. Et talis fornicatio, qualis nec inter gentes, 
ut uxorem patris aliquis habeat. Ideo habetur in lege. Deutero. 
J 5 XXVII : Maledictus qui dormit cum uxore patris sui et revelat 
operimenturn lectuli eius. Et dicet omnis populus : Amen. 

Quintum exemplum est de Menna monacho, de quo beatus 
Gregorius in tertio libro Dialogorum sic dicit: «Quodam tempore, 
possessor quidam Cartérius nomine, immundo desiderio devictus, 
20 quamdam sanctimonialem feminam rapuit sibique illicito matri¬ 
monio coniunxit. Quod mox ut vir Domini cognovit, per quos 
potuit que fuerat dignus audire mandavit. Cumque ille sceleris 
sui conscius timeret atque ad virum Domini accedere nequa- 
quam presu jjmeret, ne forte hunc aspere, ut delinquentes sole- 
25 bat, increparet, fecit oblationes suas easque inter aliorum obla- 
tiones misit, ut eius munera saltem nesciendo susciperet. Seti 
cum coram eo fuissent oblationes omnium deportate, vir Dei 
tacitus sedit, singilatim considerare studuit, et omnes alias eli- 
gens atque seorsum ponens, oblationes quas isdem Cartérius 
30 transmiserat per Spiritum cognovit, sprevit et abiecit dicens : 
‘Ite et dicite ei : Oblationem suam omnipotenti Domino tulisti. 
et michi oblationes tuas transmittis ? Ego tuam oblationem non 
accipio, quia suam abstulisti Deo '. Qua ex re actum est ut pre- 
sentes quoque magnus timor invaderet, cum vir Dei tam scienter 
35 de absentibus iudicaret ». 

Quod qui apostatant recedendo a Deo mala morte finiunt vitam suam. 

Sexto et ultimo ostendi Roberto quod omnes qui apostatant 
recedendo a Deo mala morte finiunt vitam suam ; quod probavi 
non solum per experientiam, quia oculata fide ita vidi et audivi 
ab aliis, verum etiam per divinam Scripturam. Aut enim decapi- 5 
tantur aut comburuntur aut gladio iugulantur aut patibulis 
suspenduntur aut certe aliqua alia pessima et ignominiosa atque 
crudeli morte moriuntur. Ideo sic habetur in Iob XX : Hoc scio 
a principio ex quo positus est homo super terram, quod laus impio- 
rum brevis sit, et gaudium ypocrite ad instar puncti. Si ascenderit io 
usque ad celum superbia eius, et caput eius nubes tetigerit, quasi 
sterquilinium in fine perdetur, et qui eum viderant dicent: Ubi 
est ? Velut somnium avolans non invenietur, transiet sicut visio 
nocturna. Oculus qui eum viderat non videbit, neque ultra intuebitur 
eum locus \ suus. Item Iob XVIII: Memoria illius pereat de terra, 15 
et non celebretur nomen eius in plateis. Expellat eum de luce ad 
tenebras et de orbe transferut eum. Item Salomon similiter impio 
imprecatur, Eccle. Vili : Non sit bonum impio, nec prolongentur 
dies eius, sed quasi umbra transeant qui non timent faciem Dei. 

Hoc est quod ait Prover. XIIII: In malitia sua expellitur impius, 
sperai autem iustus in morte sua. Item Dominus dicit, Ie^e. Ili : 

Si conversus iustus a iustitia sua fecerit iniquitatem, ponam offen- 
diculum coram eo. Item Eccli. XXVI : Qui transgreditur a iustitia 
ad peccatum, Deus paravit eum ad rompheam. Hinc Psalmista ait : 
Quia ecce qui elongant se a te peribunt, perdidisti omnes qui forni- 25 
cantar abs te. Michi autem adherere Deo bonum est, ponere in Do¬ 
mino Deo spem meam. Hoc est etiam quod Sapiens in Proverbiis 
dicit, XIX: Pestilente flagellato stultus sapientior erit; si autem 
corripueris sapientem, intelliget disciplinam. Idem habetur Prover. 
XXI. 30 

Audiens hec omnia Robertus cepit parvipendere, quia, sicut 
dicit Sapiens in Prover. XVIII, impius, cum in profundum venerit 
peccatorum, contemnit, sed sequitur eum ignominia et opprobrium. 
Item Prover. XIX : Qui negligit vias suas mortificabitur. Item 
Prover. XV : Qui increpationes odit morietur. Qualis fuit iste 35 

Robertus. Et ideo dimittamus eum, quia Scriptura dicit, Eccli. 
XXII: Cimi stulto non multimi loquaris. Quare ? Quia Sapiens in 
Prover. dicit, XXVII : Si contuderis stultum in pila quasi typsà- 
nas feriente desuper pilo, non auferetur ab eo stultitia eius. 


5 De deformi et inhonesta stultitia istorum ribaldorum, et quod processu tem- 
poris frater Ghirardinus Segalellus mutavit habitum et alium sumpsit, 
et quod verbis scurrilibus utebatur. 

Revertamur iam nunc ad Ghirardinum Segalellum, qui fuit 
primus istorum qui se dicunt Apostolos esse et non sunt, sed sunt 
io congregalo stultorum et | bestialium ribaldorum, qui volunt 
vivere de labore et sudore aliorum, et ipsi nullam utilitatem con- 
ferunt his qui elemosinas sibi faciunt. Hi namque de diversis 
partibus congregati venerunt ad videndum fratrem Ghirardi¬ 
num Segalellum, eo quod primus eorum fuerit, et tantis eum lau- 
15 dibus extulerunt, ut etiam ipse prò tanto aplausu miratus sit 
vehementer. Et nichil aliud dicebant, nisi quod congregati circa 
ipsum in quadam domo bene centies alta voce dicebant : « Pater, 
pater, pater ! ». Et post breve intervallum resumebant istud idem 
et cantabant : « Pater, pater, pater ! », eo modo quo pueri, qui 
20 instruuntur in scolis a magistris gramaticalibus, solent facere, 
cum per intervalla clamando repetunt quod dictum est a magistro. 
Ipse vero prò hoc honore tale beneficium rependit eisdem, quia 
se et omnes alios denudavit usque adeo, quod etiam membra 
genitalia sine bracis et aliquo velamine nuda essent, et stabant 
25 apodiati ad murum in acie circum circa, sed non in acie ordinata 
nec honesta nec bona. Volebat enim eos expropriare, ut nudi 
nudum Christum de cetero sequerentur. Posuerat enim quilibet 
eorum, ex precepto magistri, vestimenta sua in medio domus 
ligata seorsum. Tunc, ex precepto magistri, cum ita inhoneste 
Origenes 30 starent, introducta est « mulier, caput peccati, arma diaboli, 
expulsio paradisi, delieti mater, corruptio legis antique ». Cui 
Ghirardinus Segalellus, qui magister erat istorum, precepit ut 
pauperibus sic expropriatis et a propriis denudatis vestimenta 

que vellet tribueret. Ipsi vero, postquam reinduti sunt, clamave- 
runt : « Pater, pater, pater ! ». Talis ergo fuit recompensatio et 
istius honoris repensio, quia stulti^avit coram eis et fecit eos 
stultÌ9are. Ideo Sapiens in Prover. dicit, XXVI : Sicut qui mittit 
lapidem in acerrimi mercurii, ita qui tribuit insipienti honorem. 5 
Item Eccli. XXIX : Pro honore et beneficio reddet illis contume- 
liam. Item Osee IX : Effraim educet ad inter/ectorem filios suos. 

Post hec misit eos ut se ostenderent mundo. Et iverunt aliqui 
eorum versus Romanam curiam, aliqui ad Sanctum Iacobum, ali¬ 
qui ad Sanctum Michaelem Archangelum, aliqui vero ad partes io 
ultramarinas. Ipse vero remansit Parme, unde oriundus erat, 
et fecit fatuitates multas. Nam mantellum suum, quo involve- 
batur, deposuit et abiecit et fecit sibi fieri sine mannicis opito- 
gium album de stagmine forti, quo indutus potius ioculator vide- 
batur esse quam religiosus. Habebat insuper in pedibus scarpas 15 
et in manibus cyrotécas. Yerba eius scurrilia, turpia, vana et 
inhonesta atque ociosa et risu digna magis propter fatuitatem et 
stoliditatem quam propter maliciam. Ideo Sapiens dicit, Eccle. 

X : Labia insipientis precipitabunt eum. Initium verborum eius 
stultitia, et novissimum oris illius error pessimus. 20 


Quod episcopus Parmensis posuit aliquando istura Ghirardinum iu compedi- 

bus et in carcere propter fatuitates suas. 

Igitur propter fatuitates istius et propter turpia verba, car- 
nalia et fatua, que dicebat, et quia cum mulieribus, nudus cum 
nudis, in eodem lecto iacebat ad probandum utrum castitatem -25 
tenere posset necne, dominus OPÌ90 Parmensis episcopus, qui fuit 
domini pape condam Innocentii quarti nepos ex sorore, cepit 
eum et posuit eum in compedibus et in carcere et sustentav it 
eum pane tribulationis et aqua angustie. Sed processu temporis 
extraxit eum inde et tenebat eum in palatio suo ; et quando epi- 3» 
scopus comedebat, manducabat et iste in sala palatii in mensa 
depressa, ubi ahi coram episcopo comedebant, et volebat vina 
exquisita bibere et cibaria delicata || comedere. Et quando vinum 

precipuum bibebat episcopus, ille clamabat, audientibus cunctis, 
volens de ilio vino habere, et statini episcopus sibi mittebat. Cum 
autem plenus esset cibariis delicatis et vino precipuo, fatua loque- 
batur, ut verbum Ysaie verificaretur in eo, XXXII : Non voca- 
5 bitur ultra is qui insipiens est princeps, neque fraudulentus appel- 
labitur maior. Stultus enim fatua loquetur, et cor eius faciet ini- 
quitateni, ut perficiat simulationem et loquatur ad Dominum frau- 
dulenter. Episcopus vero Parmensis, quia homo solatiosus erat, 
de verbis et operibus stulti istius ridebat, quem reputabat 
io non religiosum sed ioculatorem fatuum et insensatum. 


De quodara puerulo quem isti Apostoli faciebant in ecclesiis predicare, et 
de verbis fratris Bonaventure de Iseo, que audiente populo Ferarie 
dixit. 

His diebus erat quidam frater Minor qui habebat nepotem, 
15 qui necdum pervenerat ad bivium pytagorice littere. Hunc facie- 
bat instrui ut postea instructus Ordinem fratrum Minorum intra- 
ret. Huic fratri iste nepos sermones scribebat, ex quibus IIII vel 
V cordétenus didicit. Cumque non reciperetur ita subito, ut vole- 
bat, in congregationem, immo potius in dispersionem istorum, 
20 qui se dicunt Apostolos esse et non sunt, se recipi fecit. Quem 
etiarn sermones quos didicerat faciebant in ecclesiis cathedra- 
libus predicare. Et plures eorum, scilicet istorum, imperabant 
silentium, et puer loquebatur populo congregato. 

Cumque apud Ferariam frater Bonaventura de Yseo predi- 
25 caret quadam die in loco fratrum Minorum, vidit quosdam de 
auditoribus suis subito surgere et festinanter currere, et miratus 
est vehementer (erat enim sollemnis predicator et gratiosus, et 
qui libenter audiri consueverat, ita quod nullus a predicatione 
sua volebat recedere quousque finita fuisset). Cum autem inqui- 
30 reret quare sic festinanter recederent, a residentibus dictum est : 
« Quia unus puerulus | de Apostolis in matrice ecclesia Beati 
Georgii ad predicandum se preparat, ubi populus congregatur, 
et ideo preoccupat quilibet currere ut locum habere possit ». Qui- 

bus frater Bonaventura dixit : « Video quod cor habetis attoni- 
tum et circa alia occupatum, et ideo statini licenciabo vos, quia 
laborarem incassum si amplius predicarem, quia Scriptura dicit, 
Eccli. XXXII : Ubi anditus non est, non effundas sertnonem, et 
importune noli extolli in sapientia. Et iterum alia Scriptura dicit, 5 
Iob XII: In antiquis est sapientia et in multo tempore prudentia. 
Sed pueri!ia sunt hec et circulatorum ludo similia docere quod 
ignoras, immo, ut cum stomacho loquar, nec hoc scire quod 
nescias. 


De fatuitate populi Christiani. 


Certe non indigemus, nec expedit nobis quod veniat Anti- 
christus cum nuntiis suis, quia in populo Christiano multos habe- 
ret sequaces. Dixit enim Dominus de Antichristo Iudaico populo. 

Io. V : Ego veni in nomine patris mei, et non accepistis me. Si alius 
venerit in nomine suo, illuni accipietis. Item de eodem in secunda *5 
ad Thessa. II Apostolus dicit : Eo quod caritatem veritatis non 
receperunt, ut salvi fierent, ideo mittet illis Deus operationem erro- 
ris, ut credant mendatio, ut iudicentur omnes qui non crediderunt 
veritati, sed consenserunt iniquitati ». 

Et addidit frater Bonaventura dicens : « Beatus Iohannes in 20 
Apoc. in persona Domini dicit, XI : Dabo duobus testibus meis, 
et prophetabunt dies mille ducentos amidi saccis. Quod quamvis 
primo et principaliter de Enoch et Helia intelligatur, tamen abba- 
tis Ioachym expositio non videtur incongrua, qui hoc de duobus 
Ordinibus, scilicet fratrum Minorum et Predicatorum, luculenter 2 5 
exposuit, contra quos, ut ipse dicit, tempore Antichristi populus 
Christianus insurget ; de quibus dicit : Et habitantes terram gau- 
debunt super illos et iocundabuntur et numera mittent invicem, | 
quoniam hi duo propliete cruciaverunt eos qui habitant super ter¬ 
ram. Quod de duobus Ordinibus iam predictis, scilicet Minorum 3° 
et Predicatorum, exponit Ioachym abbas. Que omnia dicit com- 
plenda tempore Antichristi ». 

Et addidit frater Bonaventura dicens : « Vere scriptura Senece 

verificatur in vobis: ‘Mei musce secuntur, cadavera lupi, fru- 
menta formice: Predam sequitur hec turba, non hominem’. Vere 
imprecatio Salomonis completur in vobis, Eccle. X: Ve libi terra 
cuius rex puer est. Et quia, testante Ecclesiastico X, qualis est 
5 rector civitatis, tales et inhabitantes in ea, ideo Apostolus docet : 
Nolite pneri ejffici sensibus. Quare? Quia Ys. dicit, LXV: Quoniam 
puer centrini annorum morietur, et peccator centum annorum male- 
dictus erit. Ite ergo ad puerum vestrum, quem desideratis audire, 
et ipse vobis confessionem faciat peccatorum. Nam hodie est dies 
io in qua verba Domini complebuntur, que dixit, Io. XVI : Ecce 
veniet bora, et iam venit, ut dispergamìni in propria et me solurn 
relinquatis. Et non sum solus, quia Pater mecum est ». Tunc 
licentiati ab eo recesserunt omnes concito gradu, ita quod unus 
alium non expectabat. 

15 Alia vice, cum habitarem Ravenne, fecerunt isti Apostoli 
predictum puerum predicare in ecclesia Ursiana, que est archie- 
piscopalis ecclesia civitatis Ravenne. Et tanta fuit utriusque sexus 
populi festinatio et discursus, quod vix unus alium expectabat. 
Unde et quedam magna et nobilis domina de terra illa, que fra- 
20 tribus Minoribus erat devota, scilicet domina Guillietta, uxor 
domini Guidonis R^ùti de Polenta, conquesta est fratribus quod 
vix potuit habere aliquam convicaneam, cum qua iret. Et ita 
piena erat iam ecclesia Ursiana, quando pervenit illue, quod non 
potuit habere locum nisi | forinsecus extra ianuam. Et tamen 
25 usque adeo grandis est ecclesia cathedralis, quod IIII alas habet, 
excepta nave maiori, que tenet medietatem. Hunc etiam puerum 
isti, qui se dicunt Apostolos, circumducebant per civitates et 
faciebant eum in ecclesiis episcopalibus predicare. Et fiebat po¬ 
puli magnus concursus et utriusque sexus congregatio et admi- 
30 ratio copiosa, quia « gaudent novitate moderni ». 


De scriptura abbatis Ioachym, quam facit de pueris evangelicis. 


Unde, super ilio verbo Iere. I : Noli dicere quia puer sum. quo¬ 
niam ad omnia que mittam te ibis, et universa que mandavero tibi 

loqueris ad eos, abbas Ioachym dicit : « Puto enim quoniam, sicut 
olim Deus elegit patres antiquos quibus revelavit misteria sua, 
postmodum apostolos iuniores quos et appellavit amicos, ita et 
nunc tertio pueros eligat ad litteram, ad evangeligandum Evan- 
gelium regni propter illos quibus vetera viluerunt ». Et ideo non 5 
est absque causa misterii quod electum puerorum in testo Inno- 
centum patitur Ecclesia sedere in sede episcopali. Sed ista conve- 
niunt Ordini fratrum Minorum et Predicatorum, in quibus intrant 
pueri litterati, nobiles moribus et honesti. De quibus Dorainus 
dicit, Ys. Vili : Ecce ego et pueri mei, quos dedit michi Dominus io 
in signum et in portentum Israelis a Domino exercituum, qui habi¬ 
tat in monte Syon. Istis etiam pueris a Domino data est sapientia, 
sicut Daniel dicit, I : Pueris autem his dedit Deus scientiam et 
disciplinavi in onini libro et sapientiam. Sed vir insipiens non 
cognoscet, et stultus non intelliget hec, quales sunt isti stulti et 15 
ydiote, rudes et bestiales, qui se dicunt Apostolos esse et non 
sunt. Porro dodi intelligent, sicut Daniel dicit, XII, quales sunt 
fratres Minores et Predicatores. 


Quod isti Apostoli non sint in statu salutis, pluribus rationibus demonstra- 

tur. 20 

Quod autem isti Apostoli non sint in statu salutis, pluribus 
rationibus possumus demon(| strare. Quarum prima et precipua 
est, et magis periculosa et magis notanda, quia nec Demn time nt 
nec hominem revere ntur. Nam manifestum est omnibus Chri- 
stianis et etiam toti mundo quod summus pontifex, qui papa et 25 
apostolicus dicitur, non solum apostoli Petri vicarius est, verum 
etiam Iesu Christi, et quod ei obediendum est in omnibus et per 
omnia, maxime in his que non sunt contra catholicam fidem et 
bonum salutis eterne. Sed papa Gregorius decimus, qui Placenti- 
nus fuit, in pieno concilio Lugdunensi istorum congregationem et 30 
religionem, quam facere inchoaverant, omnino cassavit, destruxit 
et extirpavit, sicut et Saccatorum, nolens quod tot essent Ordines 
mendicantes, ne populus Christianus tedio affectus gravaretur ab 


Ioachim 

eis, et ut hi quos ordinavit Dominus de Evangelio vivere, eo quod 
Evangelium annuntiant, libere de Evangelio vivere possint. Sac- 
cati vero obedientes fuerunt summo pontifici, et inde laudantur 
et precipue commendantur, quia in aliis religionibus bene possunt 
5 saluterà propriam operari vel saltem ubi sunt, dummodo, secun- 
dum quod concessum est eis, alios sibi similes non recipiant, donec 
penitus ad nichilum reducantur, sed sic deficiant in se ipsis. Isti 
vero stulti, bestiales et ydiote, qui se apostolos appellant, nulla- 
tenus obedire disponunt, sed faciunt vestimenta habitus sui et 
io ponunt seorsum in oculis intrare volentium et dicunt eis : « Non 
audemus vos recipere, quia prohibitum est nobis. Vobis autem 
prohibitum non est, et ideo tacite quod vobis videtur ». Et ita 
creverunt et multiplicati sunt super numerimi , nec quiescent nec 
cessabunt a stultitia sua, donec aliquis summus pontifex indi- 
15 gnetur contra eos et dele at eorum memoriam desub celo. Nam 
summis pontificibus Romane curie obediendum est, quia Dominus 
dicit, Lue. X : Qui vos \ audit me audit. Et qui vos spernit me 
spernit. Qui autem me spernit, spernit eum qui me misit. Hinc Apo- 
stolus ait, prima ad Thessa IIII : Itaque qui hec spernit, non 
20 hominem spernit, sed Deum. Non ergo videatur leve peccatum 
inobedientia his qui obedire contemnunt, quoniam propter inobe- 
dientiam Adam perdidit paradisum, Saul regnum, Salomon amo- 
rem divinum. Sauli namque a Samuele dictum fuit, I Reg. XV : 
Numquid vult Dominus holocausta aut victimas, et non potius ut 
25 obediatur voci Domini ? Melior est enim obedientia quam victime, 
et auscultare magis quam offerre adipem arietum, quoniam quasi 
peccatum ariolandi est repugnare, et quasi scelus ydoldtrie notte 
acquiescere. 

Secunda ratio est quia aliqui eorum non servant castitatem, 
30 ad quam omnes religiosi tenentur, quam etiam Dominus docuit 
verbo et monstravit exemplo. Verbo docuit, cum dixit, Lue. 
XII : S int lurnbi vestri precincti, et lucerne ardentes. Ubi Gregorius 
dicit : « Lumbos quippe precingimus, cum carnis luxuriam per 
continentiam coartamus ». Exemplo monstravit, quando se cir- 
35 cumcidi fecit. Ubi beatus Augustinus dicit : « Circumcisio Chri- 
sti quid est nisi castitas nostra, qua Deus delectatur in novissi- 

mis temporibus ? Quoniam in primo seculo preceptum est : Cre¬ 
scite et multiplicamini et replete terram. Et cum impleta est, et 
nunc precipitur ut qui habent uxores sint tamquam non habentes. 
Et sunt eunuchi, qui se ipsos caslraverunt propter regnimi celorutn », 
Mat. XIX. « Qui potest capere capiat. Ac si dixisset aliis verbis : 
Qui non potest capere et se ipsum castrare noluerit, regnum celo- 
rum non possidebit. Et nos itaque oportet circumcidi, non in 
carne, sed in spiritu, et preputium nostrum, id est vitium omne, 
a nobis abscidi, ut simus sancti et immaculati in medio nationis 
prave | et perverse, inter quos luceamus sicut luminaria in mun- 
dum, verbum vite continentes ». Apostoli autem, non Christi, 
sed Ghirardini Segalelli, male servant castitatem. Nam, ut michi 
dixerant, quando vadunt per mundum, ad meretrices declinant 
et in domibus in quibus hospitantur, si a lascivis mulieribus sol- 
licitantur ad peccatum sive ad peccandum, consentiunt eis, et 
parva est pugna, quia, sicut Ecclesiasticus dicit, XXIII, honiini 
fornicano omnis panis dulcis. Item Eccli. XIX : Et si ab itnbe- 
cillitate virium vetetur peccare, si invenerit tempus malefaciendi, 
malefaciet. Ideo dicit Osee IIII : Quoniam ipsi cum meretricibus 
conversabantuY et cum effeminatis sacrificabant. Et populus non 
intelligens vapulabit. Si fornicaris tu, Israel, non delinquat saltem 
Inda. Item qui huiusmodi sunt cito per aliqua signa mutuo se 
cognoscunt. Ideo addit Ecclesiasticus XIX : Ex visti cognoscitur 
vir, et ab occursu faciei cognoscitur sensatus. Amictus corporis et 
risus dentium et ingressus hominis enuntiant de ilio. De muliere 
vero sic ait, XXVI : Fornicatio mulieris in extollcntia oculorum et 
in palpebris illius agnosceiur. Ideo Ecclesiasticus XLII docet : 
In medio muliérum noli commorari. De vestimentis enim procedit 
tynea et a muliére iniquitas viri. 

Sed isti stulti qui se dicunt Apostolos tota die discurrunt per 
civitates mulieres videndo. Quod est contra Scripturam que dicit, 
Eccli. IX : Noli circumspicere in vicis civitatis nec oberraveris in 
platéis illius. Averte faciem tuam a muliére compia et non circum- 
spicias mulierem alienam. Gregorius: «Non licet aspicere quod non 
licet concupiscere ». Nam concupiscenti a spadonis devirginavit 
iuvenculam, Eccli. XX. Cogitat enim virgo sive iuvencula, quando 

aspicitur a spadone, dicens : « Si isti religiosi, qui spadones de- 
bent esse iuxta verbum Domini, qui dicit: Sunt eunuchi, qui se 
castraverunt propter regnum celorum, non reputant peccatum lasci- 
viam carnis, ego quare reputabo ? ». Et ita dant ei malefa|ciendi 
5 occasionem nec non et sibi ipsis. Ideo Ecclesiasticus dicit, IX: 
Virginem ne conspicias, ne forte scandalizeris in decóre eius. Quod 
bene faciebat Iob, qui dicebat, XXXI : Pepigi fedus cum oculis 
meis, ut ne cogitarem quidem de virgine. Audiant isti stulti, qui 
libenter mulieres aspiciunt, quid Ecclesiasticus dicit, IX : Prop- 
10 ter speciem mulieris, multi perierunt, et ex hoc concupiscentia quasi 
ignis exardescet. Ideo conqueritur Ieremias in persona cuiuslibet 
stulti, Tren. Ili : Oculus meus depredatus est animam meam in 
cunctis filiabus urbis mee. Unde Augustinus : « Impudicus oculus 
impudici cordis est nuntius ». Ideo Sapiens dicit, Prover. IIII : 
Oculi tui recta videant et palpebre tue precedant gressus tuos. Item 
Eccle. II : Sapientis oculi in capite eius, stultus in tenebris ambulat. 
Item Apostoli Ghirardini Segalelli masculi in masculos turpitu- 
dinem operantur, maxime senes cum iunioribus , qui ingrediuntur 
ad eos, ut dixerunt michi. Et ideo aut combustione aut carcere 
20 essent digni. Unde Ys. XLII : Laqueus iuvenum omnes, et in domi- 
bus carcerum absconditi sunt. Hinc Apostolus dicit, prima ad Cor. 
VI: An nescitis quia iniqui regnum Dei non possidebunt ? Nolite 
errare! Neque fornicarii neque ydolis servientes neque adulteri 
neque molles neque masculorum concubitores neque fures neque 
25 avari neque ebriosi neque maledici neque rapaces regnum Dei possi¬ 
debunt. Hinc Dominus in lege precepit, Levitici XX : Qui dor- 
mierit cum masculo coitu femineo, uterque operati sunt nefas, morte 
moriantur. Sanguis eorum sit super eos. 


De commendatione castitatis, de qua plures auctoritates sanctorum ponuntur 
30 inferius. 

Require supra similiter, carta CCLXIIII. 

Item isti Apostoli credunt quod possint facere quod Apostolus 
dicit, I ad Cor. IX : Numquid non habemus potestatem sororem 

mulierem circumducendi sicut et ceteri apostoli et fratres Domini et 
Cephas ? A ut solus ego et Barnabas non habemus potestatem hoc || 
operandi ? Hac auctoritate confisi et freti, credentes se esse apo- 
stolos, ducebant secum dominam Triplani, sororem fratris Guido- 
nis Putàgii, qui multis annis prefuit omnibus, nec non et multas 5 
alias mulieres, que eis ruine occasio estiterunt. Ideo Apostolus 
dicit : Ab omni spetie mala abstinete vos, I Thessa. V. Moyses 
etiam feminas precepit interfici, Numeri XXXI. Dixit enim : 

Cur feminas reservastis ? Nonne iste sunt que deceperunt filios 
Israel ad sugestionem Balaam et prevaricari vos fecerunt in Domino 10 
super peccato Phosgór, unde et percussus est populus ? Ergo mu¬ 
lieres que noverunt viros in coitu iugulate. De hac materia dicit 
beatus Ieronimus : « Crede michi quod non potest toto corde 
esse cum Deo qui feminarum accessibus copulatur ». Item idem : 
«Flammigero igne percutit femina conscientiam pariter habitan- 15 
tis ». Item idem: «Ubi femina erit cum viris, non deerit visca- 
rium diaboli ». Item idem : « Periculose tibi ministrat, cuius vul- 
tum frequenter attendis ». Item Augustinus : « Inter omnia cer- 
tamina Christianorum graviora sunt prelia castitatis, de qua 
continua pugna et rara victoria». Item Augustinus: « Continen- 20 
tiam iubes ? Da quod iubes et iube quod vis ». 

Ad hanc materiam pertinet quod dicebat beatus Grisantus, 
cum a puellis virginibus temptaretur et ad peccandum sollicita- 
retur : « Exurge, Domine, in adiutorium michi, die anime mee : 
Salus tua ego sum. Quis enim istam pugnam a diabolo excitatam 25 
vincere prevalet, nisi tua prò eo fuerit dextera dimicata ? Errat 
qui se putat castitatem perfectam suis nisibus obtinere. Nisi enim 
tuo ymbre fuerit extincta fiamma libidinis, non potest animus 
venire quo pergit ». Puellas autem virgines quasi viperas peror- 
rebat. Iacebat autem in oratione immobilis et, am|plexus earum ÌO 
et oscula quasi sagitarum ictus scuto sue fidei excipiens, clama- 
bat ad Dominuin dicens: « Exurge , Domine» et cet. Quid ergo 
facient miseri Apostoli Ghirardini Segalelli, qui tota die discur- 
runt per civitatem mulieres videndo ? Audiant ergo quid scrip- 
tura dicit : 35 

Subtrahe ligna foco, si vis extinguere flammam ; 
si carnis motus, ocia, vina, dapes. 

Augustinus 


Item Apostolus precipiti, I ad Cor. VI : Fugite fornicationem. 
Versus : 


Persequitur, si tu sequeris, fugiendo fugatur, 
si cedis, cedit, si fugis, illa fugit. 

5 Item super ilio verbo quod dicitur de Salomone, III Reg. XI : 
Cum iam senex esset, depravatum est cor eius per mulieres : 

Si Loth, Sansonem, si David, si Salomonem 
Femina decepit, quis modo tutus erit ? 

Tertia ratio quare isti Apostoli non sunt in statu salutis est 
io quia, quantum ad habitum eorum pertinet, videntur se obligasse 
ad apostolicam vitam. Apostolis autem Dominus ita precepit, 
Mat. X : Nolite possidere anrum neque argentimi neque pecuniam 
in fonis vestris. Isti autem seu aliqui eorum vendunt domunculas 
suas, ortos, agros et vineas et non dant pauperibus, sed reservant 
15 et portant florinos aureos secum, et sunt sibi ipsis in scandalum 
loculi reservati. Item Dominus ita precepit, Lue. XII : Vendite 
que possidetis et date helemosinam. Ubi dicit Augustinus : « Ven- 
ditis rebus nostris nullum maius pretium accepimus quam nos 
ipsos; [tajlibus enim implicati nostri non e[ramus] ». 


20 Quod Dominus noster lesus Christus habuit in se illa tria que sunt funda- 
mentum omnium religionum, scilicet obedientiam, paupertatem et casti- 
tatem, sine quibus religiosis salus esse non potest. 

Et nota quod ista tria de quibus supra diximus omnium reli¬ 
gionum sunt fundamentum, sine quibus nulli religioso poterit esse 
25 salus ; immo qui aliquo istorum caruerit, nequaquam religiosus 
poterit nuncupari. Ideo dicit beatus Iacobus, II: Qnicumque enim 
totani legeni servaverit, offendat antem in uno, factus est omnium 
reus. Item Eccle. IX : Qui in uno peccaverit, multa bona perdei. 
Dominus autem | omnia supradicta in se ipso habuit, iuxta ver- 
30 bum quod scriptum est, Act. I : Cepit lesus facere et docere. Nani 

prius fecit, postea docuit. De eius obedientia dicit Apostolus, 
ad Phili. II : Humiliavit semet ipsurn factus obediens usque ad mor- 
tem, mortevi autem crucis. De eius paupertate dicit Aposto¬ 
lus, II ad Cor. Vili : Scitis enim gratiam Domini nostri Iesu 
Christi, quoniam propter nos egenus factus est, cum esset dives, ut 5 
illius inopia vos divites essetis. Item Mat. Vili : Vulpes foveas 
habent et volucres celi nidos, filius autem hominis non habet ubi 
caput suum reclinet. De eius castitate sufficiunt supradicta. 

Et sicut beatus Augustinus dicit loquens de matre Christi : 

« Cum de peccatis agitur » et cet., sic et de filio eius penitus est 10 
dicendum. 


De stultitiis Apostolorum fratris Ghirardini Segalelli, que multe sunt, sed XII 
ponamus tantummodo, et sufficit nobis. 

Item require infra, carta CCCCLXXIIII. 

Ulterius de Apostolis fratris Ghirardini Segalelli dicendum est 15 
quod multiplex est eorum stultitia. Et prima, quia acephali 
sunt, id est sine capite ; que est stultitia magna, quia, sicut dicit 
Sapiens in Prover. XI, ubi non est gubernator, populus corruet. 
Ideo vox demonum potest esse il la que habetur I Macha. XII : 
Non habent principem et adiuvantem. Nunc ergo expugnemus illos 20 
et tollamus de hominibus memoriam eorum. 

Secunda istorum stultitia est quia vadunt soli aliqui eorum. 
Quod Christus non docuit, immo, sicut scribit Luchas, X, misit 
illos binos ante faciem suatn in omnem civitatem et locum quo erat 
ipse venturus. Hinc Sapiens dicit, Eccle. IIII : Melius est duos 25 
simul esse quatti unum : habent enim emolumentum societatis sue. 

Si unus ceciderit ab altero fulcietur. Ve soli! Quia, cum ceciderit, 
non habet sublevantem. Et si dormierint duo, fovebuntur mutuo; 
unus quomodo calefiet ? Et si quispiam prevaluerit \ contra proxi- 
mum, duo resistimi ei. 30 

Tertia istorum stultitia est quia tota die sunt vagabundi et 
ociosi et discurrentes per mundum sine utilitate. Ideo de talibus 
conqueritur Dominus, Iere. XIIII : Hec dicit Dominus populo 

huic, qui dilexit movere pedes suos et non quievit, et Domino non 
placuit : Nunc recordabitur iniquitatum eorum et visitabit peccata 
eoram. Item Osee XII : Effraìm pascit ventavi et sequitur estimi. 
Tota die mendatium et vastitatem multiplicat, et fedus curri Assyriis 
5 iniit et oleum in Egypturn ferebat. 

Quarta istorum stultitia est quia sub disciplina non sunt. 
De qua dicit Apostolus, ad Heb. XII : Fili mi, noli negligere 
disciplinam Domini, neque fatigeris, dum ab eo argùeris. Quem 
enim diligit Dominus, castigat, flagellat autem omnem filium quem 
10 recipit. In disciplina perseverate, tamquam filiis nobis offert se 
Deus. Quis enim filius, quem non corripit pater ? Quod si extra 
disciplinam estis, cuius participes facti sunt omnes, ergo adulteri 
et non filli estis. Ideo dicit Sapiens in Prover. Vili : Accipite di¬ 
sciplinam meam et non pecuniam, doctrinam magis quam aurum eli- 
*5 gite. Item Prover. V: lniquitates sue capiunt impium, et funibus 
peccatorum suorum constringetur. Ipse morietur, quia non habuit 
disciplinam, et in multitudine stultitie sue decipietur. Ideo dicit 
Propheta : Disciplina tua correxii me in finern, et disciplina tua 
ipsa me docebit. Item Sap. XII : Cum nobis disciplinam das, ini- 
20 micos nostros multipliciter fiagellas. 


Quod novitiis et rudibus necessarius sit instructor, demonstrat Apostolus. 

Quinta istorum stulticia est quia, cum alie religiones dent 
noviter intrantibus, scilicet novitiis, instructores et magistros, qui 
eos de bonis moribus et honestis et religiosis et regularibus sta- 
2 5 tutis et observantiis doceant, isti nullum instructorem || habent ; 
que est magna stultitia, quia, cum bestie et volucres nascuntur 
et cetera, statim habent a natura quod debent, anima vero homi- 
nis creatur a Deo sicut tabula rasa, et ideo indiget instructore, 
quia, sicut Ieronimus dicit, « agricole, cementarii et fabri metal- 
30 lorum lignorumque cesores, lanarii quoque et fullones et ceteri, 
qui variam suppellectilem et vilia opuscula fabricant, absque 
doctore non possunt esse quod cupiunt ». Ideo istis Apostolis, 
non Christi, sed fratris Ghirardini Segalelli, qui sine doctore sunt, 

potest adaptari quod dicitur in libro Iudic. : In diebns illis non 
erat rex in Israel, sed unusquisque quod sibi rectum videbatur hoc 
faciebat. Et ponitur ista clausula in libro Iudicum quater : se¬ 
mel in XVII capitulo et in subsequenti capitulo bis, scilicet in 
principio et in fine, et iterum in fine libri. Ideo in Apulia in 5 
quodam castro, ubi dixerunt rustici : « Omnes sumus capetanei 
et bona gens », fugati sunt a quodam barone de Francia, qui ad 
imperatorem ibat. Requirebant enim ab eo passagium, quod et 
dedisset, si capitaneum invenisset. 

Quod autem novitiis et rudibus necessarius sit instructor, de- io 
monstrat Apostolus, ad Heb. dicens, XII : Patres quidem carnis 
nostre habuimus eruditores, et reverebamur eos. Non multo magis 
obtemperabimus patri spirituum et vivemus ? Et illi quidem in 
tempore paucorum dierum secundurn voluntatem suam erudiebant 
nos, hic autem ad id quod utile est in recipiendo sanctificationem 15 
eius. Omnis autem disciplina in presenti quidem videtur non esse 
gaudii, sed merorisi postea autem fructum pacatissimum exerci- 
tatis per eam reddet iustitie. Si quis autem det instantiam, prò eo 
quod Dominus dicit, Io. VI: Est scriptum in prophetis : Et \ erunt 
omnes docibiles Dei, quod alius doctor nisi Deus necessarius non 20 
sit, dicimus quod hoc quod Dominus hic dicit implebitur potissi¬ 
me in vita eterna, sicut dicit Ys. LIIII: Ponam universos filios 
tuos doctos a Domino. Hinc Apostolus ad Heb. ait, 8 : Non 
docebit unusquisque proximum suum et unusquisque fratrem suum 
dicens: Cognosce Dominum, quoniam omnes scient me, a minore 25 
usque ad rnaiorem eorum, quia propitius ero iniquitatibus eorum 
et peccatorum illorum iam non memorabor. Et sumitur hoc de 
Iere. XXXI. 

Sexta istorimi stultitia est quia vadunt hospilando de domo 
in domum, que est vita nequam, sicut Ecclesiasticus docet, XXIX. 30 
Dominus etiam dixit, Lue. X: Nolite transire de domo in domum. 

Isti autem assimilari possunt illis quibus Dominus ve imprecatur, 
Mat. XXIII : Ve vobis, scribe et Pharisei, hypocrite, qui comeditis 
donios viduarum, orationes longas orantes ; propter hoc amplius 
accipietis iuditium. Item talibus convenire potest quod dicit 35 
Apostolus, II ad Timo. Ili : Ex his enim sunt qui penetrant domus 

et captivas ducunt mulierculas oneratas peccatis, que seducuntur 
variis desideriis, semper discentes et nunquam ad scientiam veri- 
tatis pervenientes. 

Septima istorum stultitia est quia dimittunt illud offitium 
5 ad quod sunt apti, scilicet ut sint custodes vaccarum et porco- 
rum et ut agriculturam exerceant. Debent ergo accipere ligonem 
et fodere terram, que spatiosa et lata cultoribus indiget, sicut dicitur 
Gen. XXX4. 

Octava istorum stultitia est quia intromittunt se de offitio 
10 quod non pertinet ad eos et ad quod exercendum omnino inepti 
sunt : volunt enim docere et predicare. Quod offitium duo re- 
quirit, scilicet scientiam et ministerium commissum ab eo qui 
dare | potest. 


Ostenditur hic quod hi qui alios docere volunt debent habere scientiam aut 
15 infusam aut acquisitain, et si utramque simul, inelius erit. 

De scientia quain debent habere hi qui docere alios volunt 
dicitur, Eccli. XVIII: Antequam loquaris, disce. Sed dicunt isti, 
qui se Apostolos nominant: « Dominus, qui dixit : Dilata os tuum, 
et implebo illud, dabit vevbum ev angeli f antibus virtute multa et 
20 dabit voci sue vocem virtutis. Nam apostolis aperuit sensum, ut 
intelligerent Scripturas, sicut habetur Lue. ultimo. Hinc apostolus 
Paulus dixit, ad Gala. I : Notum vobis facio, fratres, Evangelium, 
quod evangeligatum est a me, quia non est secundum hominem. Nc¬ 
que enim ego ab homine accepi illud ncque didici, sed per reve- 
-5 lationem lesti Christi. Qui ergo dedit apostolis, dabit et nobis, 
quia non est abbreviata manus Domini, ut dicit Ys. LIX, nec 
invalida facta, ut habetur Numeri XI. Hinc Ioel ait, II: Filii 
Syon, exultate et letamini in Domino Deo vestro, quia dedit vobis 
doctorem iustitie et descendere faciet ad vos ymbrem matutinum et 
30 serotinum sicut in principio ». 

Quibus dicimus quod ista facta fuerunt in primitiva Ecclesia, 
quando Christus per se ipsum apostolos docuit et per Spiritum 
Sanctum doceri fecit. De primo sic habes, Mat. V : Aperiens 

os suum, docebat eos dicens : Beati pauperes spiritu, quoniam ipso- 
rum est regnum celorum. Item Lue. XXI : Ego enim dabo vobis 
os et sapientiam, cui non poterunt resistere et contradicere otnnes 
adversarii vestri. Item Lue. ultimo : Tunc aperuit illis senswn, 
ut intelligerent Scripturas. De secundo sic habes, Io. XVI : 5 

Cum autem venerit ille spiritus veritatis, docebit vos omnem veri- 
tatem. 

Item dicimus quod privilegia pàucorum non faciunt legem 
communem. Salomon enim et apostoli sapientiam habuerunt 
infusam de gratia speciali. Alii vero studere debent ut adiscant, 10 
quia, sicut dicitur in Iob XXVIII, sapientia non invenitur in 
terra suaviter viventium. Et multa secuntur ibi de dificultate 
habendi sapientiam. In VII etiam capitulo libri Sapientie de 
sapientia multa dicuntur. | Baruch etiam homini suadet ut 
sapientiam adiscat, dicens, Baruch III : Disce, Israel, ubi sit *5 
prudentia, ubi sit virtus, ubi sit intellectus, ut scias simili ubi 
sit longiturnitas vite et victus, ubi sit lumen oculorum et pax. Et 
quamvis Deus instruxerit Moysen, cui et dixit, Exo. XXV : In- 
spice et fac secundum exemplar quod tibi in monte monstratum 
est, non tamen nocuit Moysi quod eruditus erat in omni sapien- 20 
tia Egyptiorum, et quod erat potens in verbis et in operibus suis, 
Act. 7. Similiter, quamvis Paulus per revelationem Evangelium 
habuerit, nichil nocuit ei quod Gamalielem doctorem habuerat, 
sicut ipse dicit, Act. 22. Hinc Ieronimus dicit: «Paulus aposto- 
lus ad pedes Gamalielis legem Moysi et prophetas didicisse se 25 
gloriatur, ut armatus spiritualibus telis postea doceret confì- 
denter >>. 

Item quod illi qui alios docere debent prius indigeant instruc- 
tore, ab Apostolo nos habemus, II ad Thimo. II: Que audisti 
a me per multos testes, hec commenda fidelibus hominibus, qui ydonei 30 
erunt et alios docere. Item ipse idem Paulus, qui edoctus erat a 
Domino et instructus, utebatur libris et Scripturis divinis; unde 
et, Tymotheo IIII, mandavit, in secunda epistola : Penulam, quam 
reliqui Troade apud Carpum, veniens affer tecum et libros, maxime 
autem membranas. Item, quamvis Moyses habuerit auxilium 35 
Dei secum habendo coluinnam nubis per diem et eamdem in igne 

per noctem, ad cuius inditium et castrametabantur et castra mo- 
vebant, tamen non recusavit auxiliura hominis, scilicet Obab 
cognati sui, cui et dixit, Numeri X : Proficiscimur ad locum quem 
Dominus daturus est nobis. Veni nobiscum, ut benefaciamus tibi, 
5 quia Dominus bona proniisit Israeli. Cui respondit : Non vadam 
tecum, sed revertar in terram meam, in qua natus sum. Et ille : 
Noli, inquid, nos relinquere. Tu enim nosti in quibus locis per de- 
sertum castra ponere debeamus, || et eris ductor noster. Cumque no¬ 
biscum veneris, quicquid optimum fuerit ex opibus quas nobis datu- 
10 rus est Dominus, dabimus tibi. Mirum videtur quare Dominus con- 
tra Moysen non est iratus, qui ductorem hominem petiit, cum 
Deum ductorem haberet, sicut dicit Ys. LXIII: Spiritus Domini 
ductor eius fuit. Sic adduxisti populum tuum, ut faceres tibi nomen 
glorie. De isto ducatu habetur in fine Exodi. De quo etiam sic 
J 5 dicitur in Hystoriis : « Igitur, mense primo anni secundi, in prima 
die mensis, erexit Moyses tabernaculum, et operuit illud nubes, 
cum lux serena esset, non procellosa, sed lucida, non tamen per 
quam transiret aspectus qualem decebat Dei presentiam ; et ad 
nebule illius elevationem deinceps moverunt castra et ad depo- 
20 sitionem ; et dum stabat super tabernaculum, et ipsi stabant. 
Eratque ignis in nocte ». 


Nota quod primus Hebreorum rex non fuit de tribù Iuda nec etiam ulti- 
mus. Et ideo illa Scriptura sic potest intelligi : Non auferetur sceptrum 
de Inda, id est de Iudaico populo. Iudei enim ante Herodem ex progenie 
2 5 Mathathie regem habebant, qui fuit ex tribù Levi. 


In primo libro Reg. Vili Dominus ostendit se habere prò 
malo quod filii Israel petiverunt regem. Unde dixit ad Samuelem: 
Audi vocem populi in omnibus que locuntur tibi. Non enim te abie- 
cerunt, sed me, ne regnem super eos. Et tamen Dominus de regibus 
30 quos habituri erant filii Israel in duobus locis fecerat mentionem, 
scilicet Gen. XVII, ubi Dominus sic dixit ad Abraham: Faciam te 
crescere vehementissime et ponam te in gentibus, regesque ex te egre- 
dientur ; item in Deutero. XVII similiter facit mentionem de rege 



1325 a-b] 


CRONICA - 1248 


399 


dicens : Non poteris altérius gentis hominem regem facere, qui non 
sit frater tuus. Iacob etiam patriarcha idem sensisse videtur, sci- 
licet quod habituri essent filii Israel regem, dicens, Gen. XLIX : 
Non auferetur sceptrum de Iuda et dux de femore eius, donec veniat 
qui mittendus est, et ipse erit expectatio gentium. In quo notabis 5 
quod nec primus, quem habuerunt, de Iuda fuit, scilicet Saul fili- 
us Cys de tribù Béniamin, nec ultimus, quando venit Christus, 
scilicet Herodes Ascalonijta, qui fuit gentilis et altérius gentis ; 
per quod manifestissime tempus adventus Christi Iudei cogno- 
scere potuerunt. 11 


Quare Dominus potius ostendit se turbatimi ex eo quod filii Israel petierunt 

regem, quam ex eo quod Moyses hominis petivit dueatum. 

Fit igitur questio ex predictis quare Dominus potius ostendit 
se turbatimi ex eo quod filii Israel petierunt regem, quam ex eo 
quod Moyses hominis petivit dueatum, cum Dominus per colum- 15 
nam nubis in die et ignis in nocte ductor esset eorum, sicut ha- 
betur Neemfe IX. Solutio: dicimus quod Dominus non debuit 
turbari de Moyse, quia Moyses sic petiit dueatum hominis, ut 
tamen dueatum Dei semper precipuum reputaret. Filii autem 
Israel, petendo regem, sic ponebant spem in homine quem regem 20 
habere volebant, quod de Deo difidebant, qui sepe liberaverat eos, 
sicut habetur in libro Iudicum per totum et in principio primi 
Regum. Ideo dicit Psalmista : Et tribulaverunl eos inimici eorum 
et humiliati sunt sub manibus eorum, sepe liberavit eos. Ipsi autem 
exacerbaverunt eum in consilio suo et humiliati sunt in iniquitati- 25 
bus suis. Ideo talibus imprecatur Ieremias dicens, XVII: Male- 
dictus homo qui confidit in homine et ponit cameni brachium suum, 
et a Domino recedit cor eius. Ideo dicit Psalmista: Si obliti sumus 
nomen Dei nostri et si expandimus manus nostras ad deum alie- 
num, mmne Deus requiret ista ? Ipse enim novit abscondita cordis. 30 
Nam : 


Quicquid agant homines, intentio iudicat omnes. 

Hinc Ieremias ait, XVI : Non sunt absconditi a facie mea, et non 
fuit occulta iniquitas eorurn ab oculis meis. Hinc Ecclesiasticus 
dicit, XXIII : Omnia videt oculus illius, quoniam oculi Domini 
multo plus lucidiores super solem, circumspicientes omnes vias 
5 hominum et profundum abyssi et hominum corda intuentes in abscon- 
ditas partes. Domino enim Deo, antequam crearentur, omnia sunt 
agnita, sic et post perfectum respicit omnia. | Ad idem facit quod 
dicit Apostolus, ad Heb. XIII : Nulla creatura invisibilis est in 
conspectu eius. Omnia autem nuda et aperta sunt oculis eius, ad 
10 quem nobis sermo. 


Ostenditur hic multiplici exemplo quod non est spernendum auxilium homi- 
nis, quamvis habeatur auxilium Dei. 

Igitur Moyses non displicuit Deo ex eo quod petiit adiuto- 
rium hominis, quamvis haberet auxilium Dei, nec ex eo quod 
*5 audivit consilium letró et fccit secundum eius doctrinam, quia 
Dominus dicit : Qui non est contro vos, prò vobis est. Esdras 
etiam, qui per Spiritum Sanctum reparavit legem a Chaldeis com- 
bustam, non erubuit postea eam corrigere cum veteribus codici- 
bus qui apud Samaritanos remanserant. Dominus similiter Pau- 
20 lum bene sciebat docere, quando in conversione sua dixit : Domi¬ 
ne, quid me vis facere?, sed noluit eum tunc docere, immo misit 
eum ad hominem Anam'am, qui eum instrueret, dicens: Surge et 
ingredere civitatem, et dicetur tibi quid te oporteat facere, Act. IX. 
Isti autem, qui se appellant Apostolos et non sunt, nec scien- 
25 tiam habent acquisitam nec sapientiam infusam et intromitunt 
se de lana caprina et de quinta rota plaustri, dum sine Scriptura 
predicare volunt, quia dicunt truffas et hereses seminant, non 
intelligenies de quibus locuntur neque de quibus affirmant, et adi- 
scunt (prò pudor !) a feminis quod viros doceant. Et ne parum sit 
30 hoc, quadam facilitate verborum, immo audatia, edisserunt aliis 
quod ipsi non intelligunt. Ideo bene convenit eis quod dicitur in 
Prover. XXVI : Quomodo si spina nascatur in manu temulenti, 
sic parabola in ore stultorum. Item Eccli. XX: Ex ore fatui repro- 

babitur parabola : non enim dicit Ulani in tempore suo. Item Eccli. 
XXI : Narratio fatui quasi sarcina in via; nani in labiis sensati 
invenietur gratia. Os prudentis queritur in ecclesia, et verba illius 
cogitabunt in cordibus suis. Nota quod dicit : Os prudentis queritur 
in ecclesia, non « os hominis stulti ». | Cui convenit quod dicit 5 
Micheas VI: Tu seminabis et non metes, tu calcabis olivarn et non 
ungeris oleo, et mustum et non bibes vinum. Quod est dicere: isti 
ribaldi fratris Ghirardini Segalelli, qui se Apostolos appellant, 
nullum premium accipient de sua predicatione, quia nesciunt 
quid dicunt. Ideo dicit Scriptura Osee Vili: Ventum seminabunt io 
et turbinem metent. Et illud Osee X : Arastis impietatem, iniquita- 
tem messuistis. 


De aliquibus, quorum petitiones exaudiuntur, et postea inde puniuntur. 

Et nota quod, sicut fìlii Israel, qui petierunt cames, fuerunt 
exauditi et postea inde puniti, sicut dicit Propheta: Adhuc esce 15 
eorum erant in ore ipsorum, et ira Dei ascendit super eos, sic, 
quando petiverunt regem, exauditi fuerunt et postea inde puniti, 
secundum quod Dominus dicit, Osee XIII : Dabo tibi regem in 
furore meo et auferam in indignatione mea. De hac punitione tam 
regis quam populi habetur I Reg. XXVIII, ubi dixit Samuel ad 20 
Saul : Cras autem tu et filii lui mecum eritis (scilicet in numero 
mortuorum, sicut ego sum, vel in inferno). Sed et castra Israel 
tradet Dominus in manu Phylistiim. Qualiter autem hoc factum 
sit, habetur in fine libri, ubi sic dicitur: Mortuus est ergo Saul 
et tres filii eius et armiger illius et universi viri eius in die ilici 25 
par iter. Habetur hoc I Reg. 31. 


De tribus hominibus qui noluerunt sibi cavere, cum bene possent. 

Et nota quod, sicut iuste punitus fuit Adam, quia noluit sibi 
cavere, cum Dominus dixisset sibi : In quocumque die comederis ex 
eo, morte morieris, Gen. II, sic iuste punitus fuit Saul, quia noluit 30 

Nota 


sibi cavere, cum de eo esset predictum, Numeri XXIIII : Tolle- 
tur propter Agag rex eius, et auferetur regnutn illius. De hoc habe- 
tur, I Reg. XV : Dixitque Samuel: Adducite ad me Agag regem 
Amaléch et cet. Similiter iuste punitus fuit Ahiel de Bethel, qui 
5 noluit sibi cavere, sed fecit || contra imprecationem Iosue filii 
Nun rehedificando Iericho, ut habetur III Reg. XVI et Iosue VI. 
In fine utriusque capituli invenies hoc, scilicet de imprecatione 
et reedificatione. Revertamur ad propositum de quo intendi- 
mus specialiter. 

io Commendatur hic scientia et ostenditur quod cum multo studio et labore 
est acquirenda. 

Iam perveneram ad bivium pythagorice littere, et completis 
tribus lustris, id est uno indictionum circulo, ab ipsis cunabulis in 
gramatica eruditus et attritus, intravi Ordinem fratrum Minorum ; 
15 et statini in novitiatu meo in Marchia Anconitana, in conventu 
Fanensi, habui doctorem in theologia fratrem Humilem de Medio- 
lano, qui Bononie sub fratre Aymone didicerat, qui postea frater 
Aymo Anglicus et senex in generalem ministrum Ordinis fratrum 
Minorum fuit electus et prefuit usque ad diem mortis sue, scilicet 
20 tribus annis. Et audivi, primo anno quo intravi Ordinem, in scolis 
theologie Ysaiam et Matheum, sicut frater Humilis legebat ibi¬ 
dem, et non cessavi postea studere et in scolis audire. 

Et sicut Iudei dixerunt Christo, Io. II : XL et sex annis edi- 
ficatum est templum hoc, ita possum et ego dicere quod XL et 
25 sex anni sunt hodie in festo sancti Giliberti, in quo hec scribo, in 
sexta feria, quod Ordinem fratrum Minorum intravi, et agitur an- 
nus Domini MCCLXXXIIII ; et non cessavo postea studere, et nec 
sic perveni ad scientiam maiorum meorum, sed vere illud Socra- 
ticum dicere possum : « Hoc tantum scio, quod nescio ». Possum 
30 ergo adhuc adiscere que ignoro, quia grandis michi restai via ad 
adiscendum, si fuerit vita Comes ; et grandis ignorantia mortalibus 
inest, de qua etiam doctissimi conqueruntur. Ideo dicitur, Iob 
XXXVII : Nos quippe involvimur tenebris. Hinc Ecclesiastes dicit. 

I : Cuncte res difficiles ; non potest eas homo explicare sermone. \ 
Docet beatus Augustinus « ne homo frangatur in difficultatibus 
rerum, que necesse est existant, ut ostendatur homini quia homo 
est». Item Eccle. VII: C linda temptavi in sapientia; dixi : Sa¬ 
piens efficiar, et ipsa longius recessit a me, multò magis quam erat. 5 
Item Eccle. Vili : Intellexi quod omnium operum Dei nullam pos- 
sit homo invenire rationem, eorum que fiunt sub sole. Et quantó 
plus laboraverit ad querendum, tantó minus inveniet. Etiam si 
dixerit sapiens se nosse, non poterit repperire. 

Exemplum habes in Gerardo de Roxe, qui dixit quod bene io 
prosperarentur qui Colurnium intraverant, eo quod intrassent sub 
scorpionis signo. Falsum dixit, quia intraverant in festo sancti 
Dominici, quando signum scorpionis non est. Et statim fuerunt 
expulsi. Si autem referas hoc non ad solem, sed ad lunam, tunc 
forte veruni dixit quod intraverunt Colurnium sub scorpionis 15 
signo, quia luna quolibet mense duobus diebus in quolibet signo 
moratur et plus. Verumtamen probari potest adhuc quod fal¬ 
sum dixit, triplici ratione. Prima, ut patuit ex eventu, quia 
expulsi fuerunt tam cito. Secunda, quia scorpio animai retro- 
gradum est, quod male prenosticari debebat. Tertia, quia Domi- 20 
nus dicit, Ys. XL4 : Ego sum Dominus, irrita faciens signa divi- 
norum et ariolos in furorem vertens. Et illud Eccle. Vili : Etiam 
si dixerit sapiens se nosse, non poterit repperire. Item Sap. IX : 
Difficile estimamus que in terra sunt et que in prospectu sunt inve- 
nimus cum labore. Que autem in celis sunt quis investigabit ? Sen- 25 
sum autem tuum quis sciet, nisi tu dederis sapientiam et miseris 
Spiriturn Sanctum tuum de altissimis ? 

Ut autem habeatur sapientia, studere debemus et doctores 
audire. Ideo dicit Sapiens, Prover. I : Audiens sapiens sapientior 
erit, et intelligens gubernacula possidebit. Animadvertet parabolam 30 
et interpretationem, verba sapieniium et enigmata eorum. Item 
Prover. XIX : Non cesses, fili, audire doctrinam nec ignores ser- 
mones scientie. Item Prover. XXVII : Stude sapientie, fili mi, et 
letifica cor meum, ut possis exprobranti respondere sermonem. Item 
Prover. IX : Si sapiens fueris, tibimet ipsi eris; si autem illusor, 35 
solus portabis malum. Unde illud Prover. XVII: Qui evitai discere, 


Augustinus 

incidet in inala. Item Prover. XXIII : Fili mi, si sapiens fuerit ani¬ 
mus taus, gaudebit tecum cor meum, et exultabunt renes niei, cum 
locuta fuerint rectum labia tua. Item Eccli. I : Fili, concupiscens 
sapientiam conserva iustitiam, et Deus prebebit illam Ubi. Item 
5 Eccli 4 : Sapientia filiis suis vitam inspirat et suscipit exquirentes 
se. Item Eccli. VI : Fili, a iuventute tua excipe doctrinam, et us- 
que ad canos invenies sapientiam. | Item Eccli. VI : Si dilexeris 
audire, sapiens eris. 

Igitur hec omnia supradicta de sapientia ideo diximus prop- 
10 ter illos ribaldos stultos et indoctos qui se appellant Apostolos, 
quia volunt sine scientia predicare, nec Scripturam habent nec 
mores bonos neque vitam bonam, sed vadunt stultÌ9ando per 
mundum et hereses seminando. Ideo cuilibet stulto, qui sine Scrip¬ 
tum predicare vult, convenit illud Ys. 32 : Stultus enim fatua lo- 
15 quetur, et cor eius faciet iniquitatem, ut perficiat simulationem, et lo- 
quetur ad Dominum fraudulenter et vacuam faciet animam esurientis, 
quia non dicet auditori nisi inutilia et verba truffatoria, et potimi 
siiienti auferei, quia non dabit aquam, id est doctrinam, que facit 
salire in vitam eternam, Io. 1111 . Ideo sequitur : Fraudulenti 
20 vasa pessima sunt. Ideo melius faceret talis stultus si taceret, 
quia, sicut dicit Sapiens in Prover. XVII, stultus si tacuerit, sa¬ 
piens reputabitur, et si cornpresserit labia sua, intelligens. Item in 
eodem : Non decent stultum verba composita nec principern labium 
mentiens. Item Prover. XXIIII: Excelsa stulto sapientia, in porta 
25 non aperiet os suum. Item Eccle. X: Labia insipientis precipitabunt 
eum. Initium verborum eius stulticia et novissimum oris illius error 
pessimus. Stultus verba multiplicat. Et ideo qui imponit stulto 
silentium, iras mitigat, ut dicitur Prover. XXVI. Quod bene voluit 
tacere papa Gregorius decimus, qui in pieno concilio Lugdunensi 
30 cassavit et reprobavit cetum istorum stultorum, qui se dicunt 
Apostolos esse et non sunt. Sed miseria et pigritia episcoporum per- 
mittit eos per mundum infructuose vagari. 

De offitio predicandi. 

De offitio predicandi sciendum est quod nullus hoc debet 
presumere, nisi ab eo qui dare potest fuerit sibi commissum. 

Unde Apostolus dicit, ad Ro. X : Quomodo predicabunt, nisi 

mittantur ? | De hac missione predicatorum habetur in pluribus 5 
locis in divina Scriptum. Unde Dominus Moysi dixit, Exo. Ili : 
Veni, mittam te ad Pharaonem, ut educas populum meum, filios 
Israel, de Egypto. Item Ys. VI : A udivi vocern Domini dicentis : 
Quem mittam, et quis ibit nobis ? Et dixi : Ecce ego, mitte me. Et 

dixit: Vade, et dices populo huic et cet. Item Iere. I : Et dixit io 

Dominus ad me: Noli dicere: Puer sum; quoniam ad omnia que 
mittam te ibis et universa quecumque mandavero libi loqueris. Item 
Eze. II : Fili hominis, mitto ego te ad filios Israel, ad gentes apo- 
statrices, que recesserunt a me. Patres eorum prevaricati sunt paduni 
meum usque ad diem hanc, et filii dura facie et indomabili corde 15 
sunt, ad quos ego mitto te. 


Quod aliqui ad predicandum mittuntur a Deo, aliqui veniunt a se ipsis, 
sed Dominus noster Iesus Christus noluit venire nisi missus. 

De his autem qui non mittuntur a Deo, sed veniunt a se ipsis, 
conqueritur Dominus. Quibus iure potest illud propheticum coap- 2 ° 
tari, Eze. XIII : Ve qui prophetant de corde suo, qui ambulant post 
spiritimi suum, qui dicunt : Ilec dicit Dominus, et Dominus non 
misit eos. De quibus et Salvator in Evangelio, Io. X, loquitur : 
Omnes quot quot venerunt fures sunt et latrones, sed non audierunt 
eos oves. Qui venerunt dicit, non qui « missi sunt ». Ipse enim ait: 25 
« \ eniebant, et ego non mittebain eos », In venientibus presum- 
ptio temeritatis, in missis obsequium servitutis est. 

Isti ergo ribaldi, qui se Apostolos appellant et non sunt, qui 
nec a Deo nec a su mino pontifice missi sunt, nec scientiam habent 
nec sanctam vitam nec offitium predicandi sibi commissum ab 30 
aliquo qui dare possit, qua auctoritate predicare presumunt, non 
video. Et ideo vere stultos se esse demonstrant. Quibus illud Ec- 

clesiastes X optime convenire videtur : Ldbor stultorum affliget 
eos qui nesciunt in urbem pergere. 

Item nota quod Dominus noster Iesus Christus noluit venire, 
nisi missus. Ideo Iacob patriarcha dixit, Gen. XLIX: Veniet qui 
5 mittendus est. Item || Moyses dixit, Exo. IIII : Obsecro, Domine, 
mitte quem missurus es. Ille autem qui mitti debebat in Ioseph 
prefiguratus fuerat, de quo dixit Iacob pater suus, Gen. XXXVII : 
Fratres tui pascunt oves in Sicchimis, veni, mittam te ad eos. Et 
infra: Missus de valle Hebron venit in Sychem. Item de sua missio- 
10 ne ipse idem dicit, Ys. XLVIII: Ex tempore antequam fierent, ibi 
eram, et nane Dominus Deus misit me et spiritus eius. Item Mat. 
XXI : Novissime autem misit ad eos filium suum. Item de Iohanne 
Baptista dicitur quod fuit homo missus a Deo, Io. I. 

Istis autem ribaldis, qui se appellant Apostolos, convenire 
15 potest quod Dominus dicit, Ieze. XIII : Quasi vulpes in desertis 
prophete tui, Israel, erant. Ideo docet Iohannes, I canonica 
IIII : Rarissimi, nolite omni spiritui credere, sed probate spiritus, si 
ex Deo sint, quoniam multi pseudoprophete exierunt in mundum. 
Isti sunt illi prophete de quibus Dominus dicit, Iere. XXIII : 
20 Non mittebam prophetas, et ipsi currebant, non loquebar ad eos, et 
ipsi prophetabant. Item Iere. XIIII : Non misi eos et non precepi 
eis neque locutus sum ad eos. Visionem mendacem et divinationem 
et fraudulentiam et seductionem cordis sui prophetant vobis. Que 
omnia plangit Iere. in Trenis II de Ierusalem dicens : Prophete 
25 tui viderunt libi falsa et stulta, nec aperiebant iniquitatem tuam, ut 
te ad penitentiam provocarent. Viderunt autem tibi assumptiones 
falsas et eiectiones. 

Igitur octava stultitia istorum Apostolorum est quia intromit- 
tunt se de predicatione et non habent Scripture scientiam nec 
30 sensum naturalem, quod tale est, quale si sine pennis avis volare 
vellet et claudus sine pedibus currere. Item tales predicant non 
in congregatione, sed in dispersione Ghirardini Segalelli, qui 
multiplicavit gentem, sed non magnificavìt letitiam. Qui, si essent 
in Ordine fratrum Minorum, vix permitterentur mensis ministrare 
35 vel lavare | scutellas seu hostiatim ire prò pane. 

Nona istorum stultitia est quia volunt predicare nec habent 

predicationis offitium sibi commissum ab eo qui dare potest et 
debet, sed sumunt illud a semet ipsis ; quod est contra illud Apo¬ 
stoli, ad Heb. V : Nec quisquam sumit sibi honorem, sed qui voca- 
tur a Deo tamquam Aaron. Sic et Christus non semet ipsum clarifi- 
cavit. Hinc Apostolus dicit, ad Ro. X : Quomodo predicabunt, 5 
nisi mittantur ? Igitur ex predictis patet quod illi qui predicare 
debent ab aliis debent mitti, et non a semet ipsis venire et pre¬ 
dicationis offitium usurpare. 


Probatur pluribus modis quod Dominus, quantum ad litteram, duas tu- 

nicas non prohibuit. io 

Decima istorum stultitia est quia omnino contra Apostolum 
faciunt studiose, qui ad Ro. dicit, XII : Obsecro vos, per miseri- 
cordiam Dei, ut exhibeatis corpora vestra hostiam viventem, san- 
ctam, Deo placentem, rationabile obsequium vestrum. Non enim est 
rationabile eorum obsequium, dum una tantum tunica volunt esse 15 
contenti, credentes hoc a Domino sibi esse preceptum, prò eo quod 
apostolis suis dixit, Mat. X : neque duas tunicas (supple « habe- 
atis »). Et ideo ex tali intellectu sequitur inconveniens istud, quia 
contra Apostolum faciunt, qui ad Ro. dicit, XII: Non plus sapere 
quam oportet sapere, sed sapere ad sobrietatem. Plus enim sapiunt, 20 
dum aliter intelligunt Scripturam, quam Dominus dixerit intel- 
ligendam. Ideo Dominus quibusdam dixit, Mat. XXII : Erratis 
nescientes Scripturas neque virtutem Dei. Hoc dixit Dominus Sadu- 
ceis, qui resurrectionem negabant. 

Ita revera isti etiam Apostoli errant, quia, cum Dominus di- 25 
xit : neque duas tunicas ( habeatis ), superfluitatem removit, non 
necessitatem interdixit nec abstulit. Quod pluribus modis potest 
probari. Et primo, quia Salomon in plurali dicit, Eccle. IX : 
Omni tempore sint vestimento tua candida. Secundo, quia preter 
alia vestimenta tunicam Dominus habuit inconsutilem. De quibus 30 
habetur, Ps. : Diviserunt sibi vestimenta mea et super vestem nieam 
miserunt sortem. Idem habetur | in omnibus evangelisti, sed 
sufficit nunc lohannis testimonium ponere, qui sic dicit, Io. XIX : 

Milites ergo, curri crucifixissent eum, acceperunt vestimento, eius 
et fecerunt IIII partes, unicuique militi partern. Et tunicam. Erat 
autem tunica inconsutilis, desuper contexta per totum. Dixerunt 
ergo adirivi ceni : Non scindamus eam, sed sorciamur de illa cuius 
5 sit. Ut Scriptura impleretur dicens : Partiti sunt vestimento mea sibi 
et in vestem rneam miserunt sortern. Et milites quidem hec fecerunt. 
Patet igitur ex predictis quod, cum Dominus dixit : neque duas 
tunicas (« habeatis »), non intellexit ad litteram, quin homo qui in- 
diget possit habere plures et ad lavandum sordes et ad lesionem 
10 frigoris evitandam. Tertio, quia Apostolus, I ad Timo. VI, in 
plurali dicit : Habentes alimenta et quibus tegamur, his contenti 
simus. Quarto, quia, sicut, testante Domino, Act. XX, beatius 
est magis dare quarti accipere, sic bonum est habere, unde Scrip¬ 
tura in operibus pietatis possit impleri. Hinc Iohannes Baptista 
15 dixit, Lue. Ili: Qui habet duas tunicas, det non habenti. Et qui ha- 
bet escas, similiter faciat. Ideo dicit Ieronimus: « Quicquid corpori 
nostro sufficere potest et hominum imbecillitati, si aliud retines, 
duas tunicas habes ». 

De penuria autem istorum, scilicet victualium et vestimen- 
20 torum, sic dicit Apostolus, I ad Cor. IIII: Usque in hanc horam et 
esurimus et sitimus et nudi sumus. Et iterum in secunda ad Cor. XI : 
In fame et siti, in ieiuniis multis. In frigore et nuditate. Et tamen 
dicebat ad Phili , IIII : Ego enim didici, in quibus sum, suffeiens 
esse. Scio et hurniliari, scio et abundare. Ubique et in omnibus insti- 
25 tutus sum, et satiari et esurire et abundare et penuriarn pati. Omnia 
possum in eo qui me confortat. Item parum infra : Habeo autem 
omnia et abundo. Quare hoc ? Audi | quare. Quia melius est modi- 
cum iusto super divitias peccatorurn multas. Ideo Sapiens in Pro- 
ver. dicit, X: Non affliget Dominus farne animam iusti. Ideo Apo- 
30 stolus ad Ro. dicit, Vili: Quis ergo nos separabit a cantate Chri- 
sti ? Tribulatio an angustia an persecutio ari fames an nuditas an 
periculurn an gladius ? Et cetera que secuntur. 

De superflui tate victualiun et vestimentorum. 

De superfluitate autem istorum duorum, scilicet victualium 
et vestimentorum, sic habes. Dicitur et verum est, immo valde 
et omnino et penitus superfluum est, quod patriarcha Aquile- 
giensis prima die maioris Quadragesime quadraginta fercula 5 
habet, id est ciborum varietates et appositiones, et ita descen¬ 
dendo usque ad Sabbatum Sanctum qualibet die diminuitur una. 

Et dicit quod hoc facit propter honorem et gloriam patriarchatus 
illius. Certe isti patriarche Aquilegienses hoc exemplum non ha- 
buerunt a Christo, qui in deserto XL diebus et XL noctibus ieiu- io 
navit. Ideo talibus Dominus comminatur, Osee IIII : Gloriam 
eorum in ignominia m commutabo. Hoc erit quando, sicut ibidem 
dicitur, comedent et non satinabuntur. Nam nullus saturari potest 
ex se ipso. Ideo dicit Ysaias IX : Unusquisque cameni bracini siti 
vorabit. Item vide commutationem istius glorie, Iob XX : Divi- 15 
tias quas devoravit evomet, et de ventre illius extrahet eas Deus. 


Quod Naaman multipliciter excusari potest de vestimentorum super- 

fluitate. 

De nobili apparatu mensarum nobilium. 

De superfluitate vestimentorum audi, IIII Reg. V, quod 20 
Naaman princeps regis Syrie, volens a leprà mundari et pergens 
ad Helyseum, detulit secum vestimentorum mutatoria decem. 

Sed iste multipliciter excusari potest. Et primo, quia prin¬ 
ceps. Nobilibus enim plura conceduntur, tam ad vestitum quam 
ad victum, quam privatis personis, prò eo quod sunt in subii- 25 
mitatibus constituti. Ideo Sapiens dixit, Eccle. V: Ubi multe sunt 
opes, multi et qui comedunt eas. Hinc Neemias dixit, V : Para- 
batur autem J] tnichi per dies singulos bos unus, arietes sex electi, 
exceptis volatilibus, et inter dies decem vina diversa. Et alia multa 
tribuebam. Item de victu Salomonis sic habetur, III Reg. IliI : 30 

Erat autem cibus Salomonis per dies singulos XXX chori simile et 
sexaginta chori farine, decem boves pingues et XX boves pascua- 

les et centum arietes, excepta venatione cervorum, caprearum atque 
bubalorum et avium altilium. Sed et pisces cotidie ab alienigenis 
portabantur. Item de magno apparatu quantum ad victum inve- 
nies in principio libri Hester, quem fecit Assuerus quando invi¬ 
ti tavit omnem populum, qui inventus est Susis, a maximo usque ad 
minimum, et VII diebus iussit convivium preparati in vestibulo 
orti et nemoris, quod regio cultu et ntanu consitum erat et cet. Vide 
in libro. 


De Naaraan Syro, qui X mutatoria vestiinentorum detulit prophete et 
io lavit se septies in lordane. 

Secundo potest excusari Naaman de vestimentorum multi¬ 
plicitate, quia talia portabat ut prophete donaret ; magna enim 
petere volebat, scilicet mundationem a lepra, et ideo magna dare 
disponebat. Et forte non vacat a misterio quod X mutatoria vesti- 
15 mentorum secum portabat, prò eo quod X sunt precepta decalogi 
sicut non vacat a misterio quod septies in lordane se lavit. Et 
nota quod, post emundationem a lepra, miro modo Naaman fac- 
tus est Deo devotus, ita ut dignus esset commendatione divina. 
Lue. IIII: Militi leprosi erant in Israel sub Helyseo propheta, et 
20 nemo illorum mundatus est nisi Naaman Syrus. Vere dignus fuit 
commendatione divina. Dixit enim Helyseo, postquam vidit se 
mundatum, liII Reg. V : Non enim faciet servus tuus ultra holo- 
caustum aut victimam diis alienis nisi Domino. Similiter ille erat 
alienigena, quem Dominus mundavit a lepra et quem postea de 
25 recogni|tione benefitii commendavit dicens, Lue. XVII : Nonne 
X mandati sunt, et novem ubi sunt ? Non est inventus qui rediret et 
daret gloriavi Deo nisi hic alienigena. Item Naaman ante munda¬ 
tionem a lepra commendatur, quod per eum Deus miraculum 
fecit, IIII Reg. V : Naaman princeps mililie regis Syrie erat vir 
30 magnus apud dominum suum et honoratus. Per illuni enim dedit 
Dominus salutem Syrie. Erat autem vir fortis et dives, sed leprosus. 

Tertio excusari potest Naaman de vestimentorum multipli¬ 
citate, quia non erat obligatus sub aliqua lege sicut Iudei, de qui- 

bus dicitur : Ipsi obligati sunt et ceciderunt. Hinc est quod Dominus 
dixit eis, quando fecerunt vitulum in Oreb et adoraverunt sculptile 
et mutaverunt gloriam suam in similitudinem vituli comedentis fe- 
num, Exo. XXXIII : Iam nunc depone ornatum tuum, ut sciam 
quid faciam tibi. Deposuerunt ergo filii Israel ornatum suum a 5 
monte Horeb. 


De superfluo ornatu mulierum, et de diminutione vestimentorum in ali- 

quibus viris. 

De superfluo ornatu sic habes in Ysaia III: Pro eo quod ele¬ 
vate sunt filie Syon et ambulaverunt extento collo et nutibus oculorum io 
ibant et plaudebant et ambulabant et pedibus suis composito gradu 
incedebant, decalvabit Dominus verticetn filiarum Syon, et Dominus 
crinem earum nudabit. In die illa auferet Dominus ornamentum 
calciamentorum et lunulas et torques et monilia et armillas et 
mitras et discriminalia et periscelides et murenulas et olfatoriola 15 
et inaures et anulos et gemmas in fronte pendentes et mutatoria 
et palliola et linteamina et acus et specula et syndones et vittas et 
teristra. Et erit prò suavi odore fetor, et prò zona funiculus, et 
prò crispanti crine calvitium, et prò fascia pectorali cilitium. 

De diminutione ve|stimentorum sic habes in Ysaia XX : In 20 
tempore ilio locutus est Dominus in manti Ysaie filii Amos dicens : 

Vade et solve saccum de lumbis tuis et calciamenta lolle de pedibus 
tuis. Et fecit sic, vadens nudus et discaltiatus. Et dixit Dominus : 
Sicut ambulavit servus meus Ysaias nudus et discalciatus, trium 
annorum signum et portentum erit super Egyptum et super Ethyo- 25 
piam, sic minabit rex Assyriorum captivitatem Egypti et transmi- 
grationem Ethyopie, iuvenum et senum, nudam et discalciatam, 
discopertis natibus, ad ignominiam Egypti. Item IIII Reg. I, cum 
quesisset rex Israel a nuntiis, quos miserat ad Heliam, dicens : 
Cuius figure et habitus est vir ille qui occurrit vobis et locutus 30 
est verba hecP, dixerunt: Vir pilosus et zona pellicea accinctus reni- 
bus. Qui ait : Helyas Thesbites est. Item de Iohanne Baptista sic 
habetur, Mat. 3 : Ipse autem Iohannes habebat vestimentum de 



•412 


SAEIMBENE DE ADAM 


[328 c-d] 


pilis camelorum et zonam pelliceam circa lumbos suos. Esca autem 
eius erat locuste et mel silvestre. Et ideo a Domino meruit commen¬ 
dali, Mat. XI : Quid existis in desertum videre ? Hominem molli- 
bus vestitum ? Ecce qui mollibus vestiuntur in domibus regum 
5 sunt. Et impleta est Scriptura que dicit, II ad Cor. X : Non enim 
qui se ipsum commendat, ille probatus est, sed quem Deus commen¬ 
dai. Ille commendavit se ipsum, qui dixit, primo Macha. X : In¬ 
terroga et disce quis sim ego et ceteri qui auxilio sunt michi. 

Quarto et ultimo excusari potest Naaman de vestimentorum 
io multiplicitate, quia gentiles curialiores et liberaliores erant quam 
Iudei, qui nimis erant avari ; quod verbis et exemplis monstrari 
potest. Nam in Luca dicitur, XVI, quod, cum Dominus contra 
avaritiam disputaret, audiebant omnia hec Pharisei, qui erant 
avari, et deridebant illuni. | 


jj Quod munus Ieroboam non fuit nobile exenium propter IIII, nisi forte 
propter misterium excusetur. 

Item in III libro Regum habetur, XIIII, quod Ieroboam rex 
Israel dixit uxori sue quod tolleret in manu sua X panes et por- 
taret Achie Siloniti, et daret sibi et consuleret eum de filio suo, 
20 qui infirmabatur infirmitate, de qua mortuus est, utrum vivere 
posset necne. Quod si fuit regale munus et nobile, tu qui legis 
diiudica. Et dicimus quod non, propter IIII. Et primo, ex parte 
mittentis, quia, sicut optimi est optima adducere, sic nobilis est 
nobilia dare. Erat enim rex, et ideo eum decebat regale munus 
25 mittere. Hinc rex Alexander dixit cuidam, qui munus suum recu- 
sabat, eo quod humili sue fortune disconveniens erat : « Non con¬ 
sidero », ait, « quid te oporteat accipere, sed quid me deceat dare ». 
Secundo, ex parte nuntii, quia regina erat que illud portabat. 
Tertio, ex parte persone cui mittebatur, quia propheta erat, cui 
?0 etiam Ieroboam multum tenebatur, utpoté qui ei regnum contu- 
lerat. Quarto, ex parte rei quam postulabat ab eo, scilicet ut 
consuleret Dominum prò vita fìlii sui. Sed non fuit mirum, si 
vile munus misit, tum quia avarus, ut habet Iudeorum natura. 



[328 d-329 a] 


CRONICA - 1248 


413 


tum etiam quia, quamvis modo esset rex, tamen servus Salomonis 
estiterat. Nisi forte dicamus quod non vacat a misterio quod 
decem panes misit, vel propter X precepta, quibus vivit qui ea 
observat, vel quia decem tribus Iudaici populi sibi contulerat 
Domino concedente, cum Salomoni indignatus fuisset; que X tri- 5 
bus in X scissuris prophetici pallii significate fuerunt, III Reg. 

XI. 

Naaman vero princeps militie regis Syrie detulit viro Dei, 
scilicet Helyseo prophete, X talenta argenti et sex milia aureos et 
decem mutatoria vestimentorum, quamvis Helyseus non acce- 10 
perit. Iam enim intelligebat filium Dei venturum, qui precepturus 
erat, Mat. X : Gratis accepistis, gra ||tis date. 


De nobili dono Acaelis, quod detulit Heliseo. 

Azael quoque alius princeps regis Syrie, cum iret ad consulen- 
dum virum Dei, scilicet Helyseum prophetam, prò rege suo Be- d 
nadab, qui infirmabatur ad mortem, ex precepto regis tulit secum 
ninnerà, omnia bona Damasci, onera XL camelorum. 


Ad quantam miseriam quidam stultus devenit propter erroneum intellec- 

tum, tu qui legis considera. 

Igitur patet ex predictis quod Apostoli Ghirardini Segalelli ’o 
valde stultizant, quia non habent rationabile obsequium, dum 
volunt una tunica esse contenti, credentes sibi a Domino hoc esse 
preceptum, quia ad litteram hoc Dominus non precepit. Insuper 
exponunt se discrimini frigoris et magne infirmitatis seu etiam 
mortis, quam de facili cito possent incurrere. Nullus enim debet 25 
interficere semet ipsum. Hinc Sapiens dicit, Eccle. VII : Noli esse 
stultus, ne moriaris in tempore non tuo. Ideo in Iob sic habetur de 
quibusdam stultis : Sublati sunt ante tempus suum, Iob XXII. 
Item cum una tunica, qua solummodo utuntur, exponunt se multis 
miseriis tam pediculorum, quos excutere non possunt, quam etiam so 

sudoris et pulveris et fetoris, quia tunicam nec excutere nec lavare 
possunt, nisi remanserint nudi. Unde quadam die dixit quedam 
mulier duobus fratribus Minoribus deridendo : « Noveritis quod 
habeo unum Apostolum nudum in lecto meo, et erit ibi quousque 
5 tunica sua siccetur, quam lavi ». Audientes hoc fratres Minores 
ceperunt ridere de fatuitate tam mulieris quam stulti Apostoli. 
Ideo beatus leronirnus dicit quod «nec affectate sordes nec exqui- 
site delitie Deo placent ». De sordibus sic habes, Eze. XXII : Sor¬ 
dida nobilis, grandis intenta. Item Iere. in Trenis I : Sordes eius 
io in pedibus eius, nec recordata est finis sui. Item Apoc. ultimo: Qui 
in sordibus est, sordescat adirne. De delitiis sic habetur, Pro ver. 
Vili: Delitie mee esse cum filiis hominum, dicit sapientia increata. 
Sed non decent stultum delitie, nec servum dominari principibus, 
Prover. XIX. | Ideo dicit Apostolus, I ad Timo. V : Vidua que in 
1 5 delitiis est vivens mortua est. 


Quod Dominus ordinavit his qui Evangelium annuntiant de Evangelio 
vivere, quod potest multipliciter demonstrari. 

Undecima istorum Apostolorum stultitia est quia volunt de 
helemosinis vivere nec habent quid rependant his qui helemo- 
20 sinas sibi faciunt. Nani testante Salomone, Prover. XXII, sicut 
qui accipit mutuum servus est fenerantis, sic qui recipit servitium 
obligatur ad beneficium rependendum. Sed isti illitterati sunt et 
vdiote, et ideo nec predicare nec missas celebrare possunt, et 
defraudant illos a quibus accipiunt heleinosinas, et illos qui eas 
25 habere debent, scilicet fratres Minores et Predicatores, quia, 
sicut dicit Apostolus, prima ad Cor. IX, ordinavit Dominus his 
qui Evangelium annuntiant de Evangelio vivere. Quod potest 
multipliciter demonstrari. Et primo, quia Propheta dicit : Su- 
mite psalmum et date tympanum, id est «sumite spiritualia et date 
30 temporalia », dicit glosa. Secundo, quia Apostolus, prima ad 
Cor., dicit, IX : Si nos vobis spiritualia seminavinms, magnum est 
si nos carnalia vestra metamus? Quasi diceret : Non est magnum, 
quia meliora sunt spiritualia quam temporalia. Unde dicit : Si 

alii potestatis vestre participes sunt, quare non potius nos ? Ter- 
tio, quia, ad Ro. XV, dicit : Si spiritualium eorum participes 
facti sunt gentiles, debent et in carnalibus ministrare eis. Quarto, 
quia, ad Gala. VI, dicit idem Apostolus : Communicet autem is 
qui catechizatur verbo ei qui se catechizat in omnibus bonis. Quod 5 
est dicere : ille qui instruitur debet communicare instructori 
suo omnia bona sua. Quod bene fit in Francia. Nam, quando habi- 
tabam ibi, dixerunt michi sacerdotes quod de omnibus bonis 
parochialium suorum exigunt decimas, etiam de agniculis et pul- 
lis gallinarum. Quinto, quia Dominus ita dixit, Lue. X : In io 
eadem autem domo mane te, edentes et bibentes que apud illos sunt. 
Dignus est enim operarius mercede sua. Quod etiam probat Apo¬ 
stolus multis exemplis, ut habetur prima ad Cor. IX, dicens : | 
Quis militat suis stipendiis unquam ? Quis piantai vineam et fruc- 
tum eis non comedit ? Quis pascit gregem et de lacte gregis non man- 15 
ducat ? Numquid secundum hominem hec dico, an et lex hec non 
dicit ? Scriptum est enim in lege Moysi (Deutero. XXV) : Non alli- 
gabis os bovi trituranti. Numquid de bobus citra est Deo ? An prop- 
ter nos utique hec dicit ? Nam propter nos scripta sunt, quoniam 
debet in spe qui arat arare et qui triturat in spe fructus perci- 20 
piendi. 


Quod Apostoli Ghirardini Segalelli propter 1111 graviter peccant, helemo- 

sinas accipiendo et beneficia non rependendo. 

Illi igitur Apostoli Ghirardini Segalelli, accipiendo helemo- 
sinas et non rependendo beneficia, 1111 mala faciunt. Primum, 25 
quia sine utilitate gravant Ecclesiam. Et ideo adaptari eis potest 
quod de viduis Apostolus dixit, prima Timo. V : Si quis fidelis 
habet viduas, subministret illis, et non gravetur Ecclesia, ut his 
que vere vidue sunt sufficiat. Secundum, quia defraudant illos 
quibus de iure helemosine sunt concesse, quia ordinavit Dominus 30 
his qui Evangelium annuntiant de Evangelio vivere, I ad Cor. IX. 
Tertium, quia decipiunt illos quorum helemosinas comedunt. 
Ideo Dominus de eis dicit, Osee IIII : Peccata populi mei comedent, 

et ad iniquitatem eorum sublevabunt animas eorum. Quartum 
inalimi istorimi est quia obligant semet ipsos et in solvendo non 
sunt. Ideo dicit Ps. : Ipsi obligati sunt et ceciderunt. Hinc Sapiens 
dicit, Prover. VI : Fili mi, si spoponderis prò amico tuo, defixisti 
5 apud extraneum manurn (sive animam) tuam. Illaqueatus es verbis 
oris tui et captus propriis sermonibus. Itera Eccli. Vili : Non 
spondeas super virtutem tuam. Quod si spoponderis, quasi resti- 
tuens cogita. 

De fratre Boncompagno, qui assignabat rationem quare una tunicula 
io volebat esse contentus. 

Ideo sapienter faciebat frater Bonuscompagnus de Prato ex 
Ordine fratrum Minorum, qui erat sacerdos et predicator et 
bonus clericus et litteratus et spiritualis homo. Nam, cum in con- 
ventu Pisano IIII annis cum eo habitassem, et quolibet | anno 
15 quilibet frater acciperet duas tunicas novas de garbo, ipse nisi 
unam et illam veterem volebat accipere. Cum autem interrogas- 
sem eum quare sic faciebat, respondebat michi dicens : « Frater 
Salinbene, Apostolus dicit quod unusquisque propriam mercedem 
recipiet secundum smini laborem et quod unusquisque prò se ratio- 
20 tieni reddet Deo, quam etiam Deus exiget, cum dicet : Redde ratio¬ 
nem villicationis tue, cum interrogabit opera nostra. Augustinus 
etiam dicit quod ' tempus non sufficit singulis, quanto magis non 
sufficit omnibus ? ’. Vix enim, prò ista quam accipio, poterò satis- 
facere Deo ». 

25 Hinc Sapiens dicit, Prover. XXII : Si enim non habes unde 
restituas, quid cause est ut tollat operimentum de cubili tuo ? Re¬ 
vera ille non habet unde restituat, qui tamquam pauper recipit 
temporalia et non rependit spiritualia sibi helemosinas facienti, 
et ideo dans est quasi exactor qui tollit operimentum de cubili ac- 
30 cipientis, quia caritative dedit, et caritas est que operit multitu- 
dinem peccatorum. Ideo beatus Bernardus dicit : « Ad iuditium 
helemosinas recipiunt qui de peccatis dominorum non satisfa- 
ciunt ». Certe Apostolus, magnus predicator et doctor, Ubere 

poterat sumptus accipere ab illis quibus predicabat, et tamen 
abstinebat, sicut ipse dicit, prima Cor. IX : Si nos vobis spiritualia 
seminavimus, magnani est si nos carnalia vestra metamus ? Si alii 
potestatis vestre participes sant, quare non potius nos ? Sed non usi 
sumus hac potestate, sed omnia sustinemus, ne quod ojfendiculum 5 
denius Evangelio Christi. Item, II ad Thessa. Ili, dicit : Ipsi 
enim scitis quemadmodum oporteat vos imitavi nos, quoniam non 
inquieti fuimus inter vos neque gratis panem manducavimus ab 
aliquo, sed in labore et fatigatione nocte et die operantes ne queni 
vestrum gravaremus, non quasi non habuerimus || polestotem, sed io 
ut nosmet ipsos formavi daremus vobis ad imitandum nos. Item 
in prima ad Thessa. IliI : Rogamus autem vos, fratres, ut abunde- 
tis magis et operavi detis, ut quieti sitis et ut vestrum negotium aga- 
tis et operemini manibus vestris, sicut precepimus vobis, et ut honeste 
ambuletis ad eos qui foris sunt et nullius aliquid desideretis. Item 15 
in secunda ad Cor. XII dicit : Quid est enim quod minus habui- 
stis pre ceteris ecclesiis, nisi quod ego ipse non gravavi vos ? Donate 
michi hanc iniuriam. Ecce hoc tertio paratus sum venire ad vos et 
non ero gravis vobis. Non enim quero que vestra sunt, sed vos. Item 
in secunda ad Cor. XI dicit : In omnibus autem manifestus sum 20 
vobis. A ut numquid peccatum feci me ipsum humilians ut vos exal- 
temini, quoniam gratis Evangelium Dei evangelizavi vobis ? Alias 
ecclesias expoliavi accipiens stipendium ad ministerium vestrum. 

Et cum essem apud vos et egerem, nulli onerosus fui. Nam quod 
michi deerat suppleverunt fratres qui venerunt a Macedonia, et in 25 
omnibus sine onere me vobis servavi et servabo. Est veritas Christi 
in me, quoniam hec gloriatio non infringetur in me in regionibus 
Achaie. Quare? Quia non diligo vos? Deus scit. Quod autem facio 
et faciam, ut amputem occasionem eorum qui voluni occasionem, 
ut in quo gloriantur tales inveniantur sicut et nos. Nam et eiusmodi 30 
pseudo-apostoli sunt operarii subdoli, transfigurantes se in apostolos 
Christi. Et non mirum. Ipse enim Sathanas transfigurat se in ange- 
lum lucis. Non est ergo magnum si ministri eius transfigurentur 
velut ministri iustitie, quorum finis erit secundum opera ipsorum. 


27 — Salimbene, I. 



Bernardus 


418 SALIMBENE DE ADAM [33O a-c] 

Quod multi ribaldi et seductores acceperunt habitum Segalelli, ut facilius 
scelera operentur. 

Sic ad litteram inter Apostolos Ghirardini Segalelli ingre- 
diuntur ribaldi et seductores | et deceptores et latrones et forni- 
5 catores, et multa turpia cum mulieribus faciunt nec non et cum 
pueris, postea redeunt ad ribaldariam. Unde Iere. IX : De malo 
ad malum egressi sunt. Item II Io. : Multi seductores exierunt in 
mundum. Item ad materiam supradictam pertinet quod Aposto- 
lus dicit, Act. XX : Argentimi et aurum aut vestem nullius concu- 
10 pivi; ipsi vos scitis quoniam ad ea que michi opus erant et his qui 
mecum sunt ministraverunt manus iste. Omnia ostendi vobis, quo¬ 
niam sic laborantes oportet suscipere infirmos ac meminisse verbi 
Domini Iesu, quoniam ipse dixit : Beatius est magis dare quam ac- 
cipere. Hinc beatus Bernardus dicit : « Apostolus, doctor gentium, 
15 predicator veritatis, predicans Evangeliunt noluit comedere panent 
de Evangelio», ut dicitur secunda Thessa. Ili : neque gratis panem 
manducavimus ab aliquo, sed in labore et fatigationc, cum Dominus 
tamen ordinaverit vivere de Evangelio, ubi dixit : Dignus est 
operarius mercede sua. Quale ergo fiet iuditium clericis nostri tem- 
20 poris, ■ qui Evangelium non predicant et panem de altari otiosi 
manducant ? Non laborant ut rustici, non pugnant ut milites, non 
evangelizant ut clerici. Et quia nullum ordinem tenent, ibi erunt, 
ubi nullus ordo, sed sempiternus orror inhabita* ». 

Patet igitur ex predictis quod isti Apostoli Ghirardini Segalelli 
25 multum stultizant, dum volunt de helemosinis vivere et non ha- 
bent quid spirituale rependant. Et hoc patet multis exemplis. 
Et primo, exemplo de clericis supraposito, qui cum optime in Ec¬ 
clesia prebendati sint, tenentur facere illud offitium propter quod 
prebendas acceperunt, scilicet predicare, missas cantare, confes¬ 
so siones peccatorum audire, consilia salutifera dare, prò vivis et 
defunctis orare, sanctam vitam habere et conversationem san- 
ctam et hone|stam omnibus intuentibus demonstrare, sicut docet 
apostolus Petrus, I canonica II : Conversationem vestram inter 
gentes habentes bonam, ut in eo quod detractant de vobis tamquam 
35 de malefactoribus, ex bonis operibus vos considerantes, glorificent 

Deum in die visitationis. Et tamen ista non faciunt, vel quia 
nolunt, quia potius volunt sequi consolationes mundanas et car- 
nales, vel certe quia non habent scientiam, unde velie possint. 
Secundo, exemplo Moysi, cui a Ietró dictum fuit, Exo. XVIII : 
Non bonam, inquit, rem facis. Stulto labore consumeris, et tu 
et populus iste qui tecum est. Ultra vires est negotium, solus illud 
non poteris sustinere. Sed audi verba mea atque consilia, et erit 
Dominus tecum. Acquievit Moyses nec erubuit vir Deo plenus 
consilium gentilis. Si sic faceret Gerardinus Segallellus, scilicet 
audiret verba atque consilia, rediret ad ligonem cum rusticis suis 
et custodiret porcos et vaccas, et melius faceret quam eundo 
stultizando per mundum et pauperes homines defraudando de 
helemosinis suis et fastidium Christiano populo inferendo, qui de 
tanta multitudine religiosorum mendicantium nimie pregravatur. 
Sed frustra talia dicimus, quia non amat pestilens eum qui se 
corripit nec ad sapientes graditur. Item Prover. XXI : Omnis via 
viri recta sibi videtur, appendit autem corda Dominus. Item Prover. 
XII : Via stulti recta in oculis eius; qui autem sapiens est audit 
consilia. 


De duobus Ordinibus, scilicet fratrum Predicatorum et Minorimi, qui in 

Veteri Testamento prefigurati fuerunt. 

Patet igitur ex predictis quod isti duo Ordines, scilicet fra¬ 
trum Minorum et Predicatorum, qui vitam <sanctam> et scien¬ 
tiam habent, iniquitatem sanctuarii portare debent, secundum 
quod Dominus ad Aaron dixit, Numeri XVIII : Tu et filii tui et 
domus patris tui tecum portabitis | iniquitatem sanctuarii. Et tu 
et filii tui simili sustinebitis peccata sacerdotii vestri. Sed et fratres 
tuos de tribù Levi et sceptrum patris tui sumes tecum, prestoque sint, 
ut ministrent tibi. Tu autem et filii tui ministrabitis in tabernaculo 
testimonii. Excubabuntque Levite ad precepta tua et ad cuncta opera 
tabernaculi, ita dumtaxat ut ad vasa sanctuarii et ad altare non acce- 
dant, ne et illi moriantur et vos pereatis simul. Sint autem tecum 
et excubent in custodiis tabernaculi et in omnibus cerimoniis eius. 

Per supradicta patet quod isti duo Ordines debent habere famulos 
sibi servientes, qui clericis non equentur. Per hoc autem quod 
sequitur : Alienigena non miscebitur vobis et cet. usque ibi : Si 
quis extremus accesserit, occidetur, datur intelligi quod Ghirardinus 
5 Segalellus cum suis Apostolis non debet se intromittere de offitio 
istorum duorum Ordinum, quoniam isti sunt illi duo Ordines 
qui prefigurati in Ieremia fuerunt sub nomine piscatorum et vena- 
torum, sicut abbas Ioachym dilucidavit aperte. 


Nota quod in piscatoribus intelliguntur fratres Minores, in venatoribus 
io Predicatores. 

Dicit enim Dominus per Iere. XVI : Ecce ego mittani piscatores 
multos, dicit Dominus, et piscabuntur eos. Ad litteram, quando 
Christus venit in mundum natus de Virgine, piscatores elegit, 
quos misit. De quibus dicitur, Mat. 1 III: Erant enim piscatores, 
15 et ait illis : Venite post me, et faciam vos fieri piscatores hominum. 
Et statim sequitur ibidem de vocatione aliorum duorum fratrum, 
scilicet Iacobi Zebedei et Iohannis, qui piscatores similiter erant. 
Sequitur in Ieremia : Et post hec mittam eis multos venatores, et 
venabuntur eos de omni monte et de omni colle et de cavernis petra- 
20 rum, quia oculi mei super omnes vias eorum. Salva expositione | 
abbatis Iohachym, quam non legi multi sunt anni, videtur michi 
quod ista particula ultima, in qua de venatoribus agitur, Ordini 
magis congruat sancti Dominici quam sancti Francisci, non solum 
quia in Esau significatus fuit Ordo ille, qui fuit vir venator et 
25 qui filias Heth accepit uxores, scientias scilicet seculares, sicut 
predictus abbas exponit, verum etiam quia magis ad exteriora 
egreditur ad venandum animas hominum de omni monte et de 
omni colle et de cavernis petrarum, quam vis et alter Ordo hec eadem 
faciat, maxime in partibus ultramontanis. Nam in Ytalia excu- 
30 sant se, si non egrediuntur, prò eo quod milites et potentes et 
nobiles in civitatibus habitant ; et in villis et castris heremitoria 
habent, in quibus fratres Minores habitant, qui satisfacere secu- 
laribus possunt. 

N’ota quod dictator prosequitur hic de Ordine beati Francisci, qui est 

Ordo suus ; de quo etiam require infra, ubi est evidentiora dietimi', 

carta CCCC87 et ***. 

Porro Iacob, vir simplex, in tabeniaculis habitabat, quia Ordo 
Minorum quieti contemplationis et orationis et devotionis magis 5 
deditus fuit quam alter Ordo in Esau designatus. Sane quod in 
Zacharia scribitur, XIII: Et convertam manurn meam ad parvulos, 
et ernnt in omni terra, dicit Dominus, specialiter ad Ordinem fra- 
trum Minorum pertinere videtur. De quibus subdit : Partes due 
in ea disperdentiir et deficient, et tertia pars relinquetur in ea. Et io 
educatn tertiam partem per ignem et urani eos sicut uritur argentimi, 
et probabo eos sicut probatur aurum. Ipse vocabit nomen meum, 
scilicet Ordo Minorum sive parvulorum, et ego exaudiam eum. 
Dicam: Populus meus es, et ipse dicet: Dominus Deus meus. Isti 
parvuli prefigurati fuerunt in illis parvulis de quibus Esau quesi- 15 
vit a Iacob fratre suo, dicens, Gen. XXXIII : Quid sibi volunt 
isti et si ad te pertinent ? Respondit : Parvuli sunt, quos donavit 
michi Deus servo tuo. Item isti sunt parvuli, de quibus habetur, 
Mat. XIX : Oblati sunt Iesu parvuli, ut manus eis imponeret et 
oraret. Discipuli autem increpabant eos (quia aliquando primitivo 20 
tempore aliqui cardinales non multum favorabiles erant quod 
Ordo iste consurgeret). Iesus vero ait eis (quia summus pontifex, 
scilicet dominus Innocentius tertius, cardinalibus dixit) : Sinite 
parvulos et nolite eos prohibere ad me venire. Talium est enim re¬ 
gnavi celorum. Hec dixit papa Innocentius tertius postquam vidit 25 
celitus visionem, sibi divinitus demonstratam, de ecclesia Latera- 
nensi que minabatur ruinam pre nimia vetustate, et a quodam 
pauperculo humili et despecto fuit mirabiliter, ne omnino caderet, 
sustentata. Sequitur: Et cum imposuisset eis manus, abiit inde ; 
quia tunc temporis papa Innocentius tertius beato Francisco et 30 
sociis suis XII, quos secum ad papam duxerat ad suum Ordinem 
confirmandum, clericas fecit et regulam et Ordinem confirmavit 
et offitium predicandi commisit. Agebatur tunc annus Domini 
MCCVII. Et deinceps tam cardinales Romane curie quam summi 
pontifices Ordinem beati Francisci totis viribus dilexerunt, cogno- 35 

scentes et oculata fide videntes quod fratres Minores utiles sunt 
Ecclesie et mundo dati sunt ad salutem. De hac materia par- 
vulorum. Mar. X, sic habetur post ea que dieta sunt in Mat. : 
Amen dico vobis: Quisquis non receperit regnimi Dei velut parvnlus, 
5 non intrabit in illud. Et complexans eos et imponens mamtm super 
illos benedicebat eos. De parvulis ista sufficiant. 


De apostolis Christi, qui in Veteri Testamento in multis figuris prefigu¬ 
rati fuerunt. 

Duodecima stultitia Apostolorum fratris Ghirardini Segalelli 
io fuit et est quia nimis altum nomen et nobile imposuerunt sibi, 
quod ribaldis minime convenit ut Apostoli nominentur, quia de 
Domino dicitur. Lue. VI, quod vocavit discipulos suos et elegit 
XII ex ipsis, quos et apostolos nominavit. | 

Isti prefigurati fuerunt in XII patriarchis qui filii Iacob fuc- 
15 runt, quos etiam congregavit cum mori deberet, quibus multa 
predixit futura, et propriis benedictionibus benedixit. De quibus 
liabetur Gen. XLIX. Sic et Christus fecit quando implevit illud 
propheticum Sophonie I : Preparavi Dominus hostiam, sancti- 
ficavit vocatos suos. Ideo apostolis congregatis in cena dixit, Lue. 
2t XXII : Desiderio desideravi hoc pascha manducare vobiscum, ante- 
quam patiar. Item in XII principibus synagoge sive Israelitici 
populi prefigurati fuerunt, de quibus in multis locis habetur. Et 
de apostolis dictum fucrat, Ps. : Conslitues eos principes super 
omnem terram. Istis adaptari potest quod dixit Senacherib de 
2 5 principibus suis, Ys. X : Numquid non principes mei simul reges 
sunt? Sic etiam dixit Christus, cum ait, Lue. XXII: Ego dispono 
vobis, sicut disposuit michi pater meus regnum. Sed pater sic dispo- 
suit, quod fecit eum regein, sicut ipse dicit, Ps. : Ego autem consti- 
tutus sum rex ab eo super Syon montem sanctum eius. Ergo apo- 
3° stoli simul reges erunt. Item in XII fontibus in Helym inven- 
tis, de quibus habetur Exo. XV. Item in XII bobus qui in 
tempio Domini mare eneum sustentabant. De quibus habetur III 
Reg. 7. Item in XII leunculis Salomonici throni, de quibus 

habetur III Reg. X. Et in XII panibus qui super mensam, 
que in tabemaculo coram Domino stabat, diebus Sabbatorum 
calidi ponebantur. De quibus habetur Exo. XXV et in fine libri. 
Item in XII principibus qui ex precepto Domini inissi sunt ad 
explorandam terram, de quibus habetur Numeri XIII. 5 


Quod Barnabas et Paulus XII apostolis additi sunt, sicut in Veteri Te¬ 
stamento fuerat prefiguratum. 

Item de figura LXXII discipulorum. 

Quod autem XII apostolis duo superadditi sunt, scilicet Bar¬ 
nabas et Paulus, de quibus habetur, Act. XIII : M ini str antibus io 
autem illis Domino et ieiunantibus dixit Spiritus Sanctus: Segre¬ 
gate michi Barnabam et Sau\lum in opus quo assumpsi eos, totum 
prefiguratum fuerat in Veteri Testamento, quando Iacob patriar- 
cha, qui XII filios habebat, dixit Ioseph filio suo, Gen. XLVIII : 
Duo filii tui, qui nati sunt tibi in terra Egypti antequam huc veni- 15 
rem ad te, mei erunt. Effraym et Manasses sicut Ruben et Symeon 
deputabuntur michi. Reliquos autem, quos genueris post eos, tui erunt 
et nomine fratrum suorum vocabuntur in possessionibus suis. Item 
in Moyse et Aaron prefigurati fuerunt, quia, sicut illi duo fratres 
eduxerunt synagogam de Egvpto, sic Barnabas et Saulus gentili- 20 
tatem extra ydolatriam eduxerunt, ut in terram promissionis indu- 
cerent, scilicet catholice fidei credere facerent et Romane Eccle¬ 
sie incorporarent, ydolorum superstitiositate relieta. Talis est 
expositio abbatis Ioachym. 

Porro quod dicit beatus Lucas, X : Post hec designavit Domi- 25 
nus et alios LXX duos, a misterio non vacat. Fuerunt enim et isti 
prefigurati in Exo. XV, ubi dicitur quod filii Israel venerunt in 
Helym, ubi erant XII fontes aquarum et LXX palme. Item Nu¬ 
meri XI, ubi Dominus dixit ad Moysen : Congrega michi LXX 
viros de senioribus, quos nosti quod senes sint ac magistri, et duces 30 
eos ad hostium tabernaculi federis faciesque stare tecum, ut descen- 
dam et loquar tibi et auferam de spiritu tuo tradamque eis, ut 
sustentent tecum onus populi, et non tu solus graveris. 

Apostoli vero Ghirardini Segalelli nec in duodenario numero 
nec in septuagesimo prefigurati leguntur, sed sicut scriptum est, 
si tamen de eis scriptum est : Dinumerabo eos, et super arenam 
multiplicabuntur. Et iterum : Multiplicati sunt super numerimi. 

5 Item apostoli interpretantur missi. Isti autem missi non sunt, 
imrao venerunt ex se ipsis, et prohibitum est eis a Romano pon- 
tifice, scilicet papa Gregorio decimo, in pieno concilio Lugdunensi, 
ne penitus veniant. Nullus autem venire debet, sicut supra osten- 
di, nisi a Deo mittatur vel ab eo qui tenet locum Dei in terra, 
io Unde Dominus, Iere. VII: Misi ad vos omnes servos meos prophe- 
tas per diem, consurgens dilucido et mittens. Item : Misit verbum 
suum et sanavit eos. De quo etiam dicitur : In eternimi, Domine, 
permanet verbum tuum. Verbum enim prolatum non mittitur ne- 
que in eternum permanet. 


15 Multiplici exemplo demonstratur quod isti ribaldi non se debent Apo- 
stolos nominare. 

Patet igitur quod multum stultizant isti ribaldi, qui se Apo- 
stolos nominant, presertim cum Apostolus dicat, I ad Cor. XV : 
Non sum dignus vocari apostolus. Posita sunt itaque tria exempla 
20 quare isti non se debent Apostolos appellare. Primum, quia 
filius Dei ad certum numerum apostolos et discipulos ordinavit. 
Secundum, quia illi, antequam mitterentur, in Veteri Testamento 
prefigurati fuerunt. Tertium, quia Apostolus hoc nomine se 
dicit indignum. Quartum est quia male cessit diabolo qui se 
25 nimis elevavit. Unde Ys. XIIII: Quomodo cecidisti de celo, luci- 
fer, qui mane oriebaris ? Corruisti in terram, qui vulnerabas gentes. 
Qui dicebas in corde tuo: In celum conscendam, super astra Dei 
exaltabo solium meum. Sedebo in monte testamenti, in laleribus aqw- 
lonis. Ascendam super altitudinem nubium, similis ero Altissimo. 
30 Verumtamen ad infernum detraheris, in profundum taci et cet. 
Item in Eze. XXVIII sic habetur de eo : Tu signaculum simili- 
tudinis, plenus sapientia, perfectus decore, in delitiis paradisi Dei 
fuisti. Omnis lapis pretiosus operimentum tuum et cet. usque ibi : 

Et peccasti, et eieci te de monte Dei et perdidi te, 0 Cherub prote- 
gens, de medio lapidum igni forum. Et elevatum est cor tuum in 
decore tuo. In terram proieci te, ante faciem regum dedi te, ut cer- 
nerent te. In multitudine iniquitatum tuarum et in iniquitate nego- 
tiationis tue polluisti sanctificationem tuam. Producam ergo ignem 5 
de medio fui, qui comedat te et dato te in cinerem super terram in 
conspectu omnium videntium te. Omnes qui viderint te in gentibus 
obstupescent super te. Niellili factus es et non eris in perpetuum. 
Hinc Apostolus dicit cuilibet elevanti se supra id quod non decet, 

Ro. XI: Noli altum sapere, sed tinte. Si enim Deus naturalibus ramis io 
non pepercit, ne forte nec tibi parcat. Idem habetur II Petri II : 

Si enim Deus angelis peccantibus non perpercit et cetera. Quin- 
tum, quia male cessit parentibus primis. Unde, super ilio loco : 

Que non rapili tunc exsolvebam, dicit glosa : « Quia Adam voluit 
rapere divinitatem, ideo perdidit felicitatem ». Hinc Qacharias 15 
dicit, XIII : Adam exemplum meum ab adolescenti mea. Item 
quidam dixit : 

O lasso me, ke fu’ temptato, 
cum fo Adam el paradhiso, 

ki volse piu ke no i fo dato, 20 

perdé lo bene o’ era miso. 

Perfò ne prego ogne amadhor, 
ke no alfe tanto ’l core, 
ke cadha in terra e sia damnato. 


Item alius dixit : 


Adam, Adam, primus homo, 
tu damnatus es prò pomo. 
Quod sumpsisti contra Deum, 
hoc te fecit esse reum. 

Adam, Adam, quid fecisti, 
quare stolam amisisti, 
qua indutus, immortalis 
eras angelis equalis ? 


25 


30 


Glosa 


Nota 

Nota 


Adam, Adam, quid querebas ? 
Deus eras, hec nesciebas, 
te maiorem es contemptus, 
vere minor es inventus. 


5 Responsio. 

Serpens nequam me deccpit, 
genus meum sic deiecit. 

Miserere mei. Deus ! 
ad te clamat Adam reus. 

io Item | alius dixit : 

Boni sun li sparici e li funci, 
e meio sun le pecor’ a ki le mun9e. 

Ki pun9e troppo ad alto e no li 9un9e, 
kadhe in terra e tutto se de9un9e. 

J 5 Revera ita accidit istis Apostolis fratris Ghirardini Segalelli, qui se 
Apostolos nominant, cum sint ribaldi et deceptores, qui ligonem 
vitant et laborare recusant, quibus vaccas et porcos custodire 
magis incomberet seu purgare latrinas aut alia vilia opera exer- 
cere vel saltem agriculture insistere. 

20 De duobus bonis que in istis Apostolis esse videa tur. 

Nec aliquod bonum in eis video nisi apparentiam quamdam 
quantum ad exteriorem habitum, quem portare videntur secun- 
dum apostolicam formam, sicut pictorum traditio a tempore Chri- 
sti usque ad dies nostros perduxit, ostendens apostolos na9areos 

25 fuisse cum capillis longis et barba prolixa et cum mantello circa 
scapulas involuto. Porro aliud bonum quod in eis notari potest 
est quia circa annum Domini millesimum CCLX ceperunt appa- 
rere, quo anno verberatorum devotio per Ytaliam facta est ; quo 

etiam anno, ut Ioachite dicunt, inchoatus est status Spiritus San- 
cti, qui in tertio statu mundi in viris religiosis operari debet 
quadam proprietate misterii, ut lucidius in subsequentibus decla- 
rabimus. 


Quocl abbas Ioachym de istis Apostolis nichil predixit, sicut de fratribus 5 
Minoribus et Predicatoribus ante predixerat, nec non et de septem 
Ordinibus quos post Antichristi ruinarn predixit esse venturos. 


Mirum est autem quod abbas Ioachim de istis Apostolis in 
scriptis suis nullam videtur facere mentionem, sicut fecit de Or¬ 
dine fratrum Minorum et fratrum Predicatorum, quos in multis io 
figuris Yeteris Testamenti, antequam mundo apparerent, ventu¬ 
ros esse predixit, sicut in hac cronica et in alia et in tertia et in 
quarta, nec non et in tractatu quem de Helyseo feci, optime et 
pluries demonstravi. Per quod factum istorum Apostolorum om- 
nino redditur michi suspectum et penitus contemnendum, quia, x 5 
si ex Deo fuissent, | abbas Ioachym nequaquam eos sub silentio 
preterisset. Nam in libro Figurarum, sicut frequenter legi, descri- 
bit septem Ordines post ruinarn Antichristi esse futures, ex qui- 
bus adliuc nullus eorum mundo apparuit. Quod ex hoc cognosci- 
tur, quia describit eorum formam vivendi, et quantum ad habiturn, 20 
et quantum ad alium conversandi et ieiunandi modum. Quaprop- 
ter implebitur in Apostolis istis quod de Phariseis Dominus disci- 
pulis suis dixit, Mat. XV : Omnis plantatio quam non plcintavit 
pater meus celestis eradicabitur. Sinite illos! Ceci sunt et dnces 
cecorum. Cecus autem si ceco ducatum prestet, ambo in }ove am cadunt. 2 5 


Nota 


Nota 


De Gamaliele et eius consilio. 

Ideo Gamalihel Phariseus, legis doctor honorabilis universe 
plebi, magister Pauli, utile consilium dedit principibus sacer- 
dotum et aliis in concilio congregatis. Iste Gamalihel, ut dicit 
Clemens in epistola, quidam fuit discipulus apostolorum sicut 
Xichodemus et de consilio apostolorum inter Iudeos erat, ut 

sepe mitigaret iram vel furorem eorum adversus eos. Locutus 
est ergo Gamalihel in concilio in hunc modum : Viri Israelite, 
adtendite vobis quid acturi estis super hominibus istis. Quasi dicat : 
non debetis subito iudicare, sed expectare, quia, si opus eorum est 
5 tantum opus hominum, per se destruetur; si autem est opus Dei, 
stabit nec poterit destrui. Et hoc ostendit exemplo duorum, sci- 
licet Tlieodé et Iude Galilei. De quibus in Iosepho et in Hystoriis 
sufficienter habetur. In Actibus vero Apostolorum sic habetur, 
Act. V : Discedite ab hominibus istis et sinite illos, quoniam, si 
io est ex hominibus consilium hoc aut opus, dissolvetur ; si vero ex Deo 
est, non poteritis dissolvere eos, ne forte Deo repugnare inveniamini 
(sive videamini). Hinc beatus Bernardus dicit : « Herodiana 
malicia et Babilonica || crudelitas est nascentem velie extinguere 
religionem et allidere parvulos Israelis. Si quid enim ad salutem 
15 pertinens, si quid religionis oritur, quicumque resistit, quicumque 
repugnat, piane cum Egyptiis parvulos Israelitici germinis necare 
conatur, immo cum Herode nascentem persequitur Salvatorem •>. 

Revertamur iam nunc ad fratrem Hugonem Provincialem ex 
Ordine Minorum, qui erat unus de maioribus clericis de mundo 
20 et spiritualis homo et magnus predicator et magnus Ioachita, ut 
que dicenda sunt prosequamur. 

Anno Domini MCCXLVIII, cum essem cum fratre Hugone 
in provincia Provincie apud castrum Arearum, ubi Saccati suni- 
pserunt initiuin et ubi habitabat frater Hugo, accepi ab eo quod 
25 habebat de expositione abbatis Ioachym super 1111 evangeli- 
stas et ivi ad civitatem Aquensem et habitavi ibi in conventi! 
fratrum Minorum, et scripsi cum socio meo illam expositionem 
abbatis Ioachim prò generali ministro fratre Iohanne de Parma, 
qui similiter maximus erat Ioachita. 


30 De civitate Aqueusi et de sancto Maximino et de Maria et Martha et 
LaQaro et sancto Cedonio et sancta Marcilla. 

Est autem Aquis civitas archiepiscopalis sanissima, habens 
magnam frumenti copiam, subtus Massiliam per XV miliaria, in 

qua primo prefuit archiepiscopus sanctus Maximinus, qui fuit 
unus de LXXII discipulis Christi. Hic duxit secum Martham et 
Mariam Magdalenam et La9arum, cum venit de ultramarinis 
partibus in odium Christi a Iudeis expulsus et positus ab eis in 
navi sine velo et remige. Sed ex voluntate divina Massiliam apli- 5 
cuerunt ; in qua processu temporis La^arus, quem Dominus susci¬ 
tavi a mortuis, episcopus fuit, et scripsit librum de infemalibus 
penis, sicut oculis suis ipse conspexerat. Sed audivi, cum essem 
Massilie et | de hoc libro inquirerem, quod ex negligentia et incu¬ 
ria custodis ecclesie combustus sit liber. Habuit similiter secum io 
sanctus Maximinus beatum Cedonium, qui fuit cecus, quem Domi¬ 
nus illuminavi ; de quo dixerunt discipuli Domino : Rabi, quis 
peccavit, hic aut parentes eius, ut cecus nasceretur. Habuit et Mar¬ 
chiani in societate sua, pedissequam Marthe, que fuit mulier que, 
Domino predicante, exclamavit in turba dicens : Beatus venter 15 
qui te portavit, et ubera que suxistì. Ista Marchia, famula Marthe, 
vitam sancte Marthe conscripsit ; que postmodum Viennam per- 
gens et ibi Evangelium Christi predicans, post decimum annum 
a dormitione sancte Marthe in pace quievit. 


De coinite Provincie, qui in loco fratrum Minorum voluit sepeliri, et de 20 

sancta Elisabeth, que voluit istud idem, sed fratres noluerunt. 

Porro in civitate Aquensi plus habitabat comes Provincie, 
qui fuit pater regine Francie, uxoris sancti Lodoici, qui bis trans- 
fretavit, et regine Anglie; tum quia sanissima civitas, tum etiam 
propter reverentiam sancti Maximini, qui ibi archiepiscopus fuit. 25 
Mortuus est etiam ibi Comes et sepultus extra civitatem in qua- 
dam parvula ecclesia, ut vidi oculis meis, in nobilissimo et pul- 
cherrimo sepulchro quod filia sua regina Francie fieri fecit. Liben- 
ter enim voluit sepeliri in ecclesia fratrum Minorum, sed fratres 
Minores non permiserunt, quia tunc temporis sepulturas penitus 30 
recusabant, tum ut vitarent laborem, tum etiam ut cum clericis 
discordiam non liaberent. Hec etiam fuit causa quare sanctam 
Helisabeth in ecclesia sua sepelire noluerunt. 

De corpore sancte Marthe, quod est Tarasconi, et de Clodoveo rege 
Francie, qui, cum ad tumulum eius esset sanatus, illi loco multas 
possessiones donavit. 

Igitur, cum scripsissem quod inchoaveram, iam advenerat 
5 mensis septimus, qui est September, circa festum Exaltationis 
sancte Crucis, et tunc scripsit michi frater Raymundus, minister 
Provincie, quod occurrerem generali | ministro, qui de Francia 
veniebat; visitaverat enim Angliam, Franciam et Burgundiam, et 
Provinciam et Hyspaniam visitare volebat. Scripsit etiam fratri 
io Hugoni, ut occurreret sibi. Et invenimus eum Tarasconi, ubi est 
corpus sancte Marthe, et ubi comitissa, mater regine Francie et 
regine Anglie, plus habitare solebat. Et ivimus cum generali mini¬ 
stro ad visitandum corpus sancte Marthe, et fuimus XII fratres 
preter generalem. Et canonici ostenderunt nobis brachium sancte 
15 Marthe ad osculandum. Nam cum antiquitus ad eius tumulum 
crebra miracula fierent, Clodoveus rex Francorum, Christianus 
effectus, a sancto Remigio bapt^atus, cum gravem renum paté 
retur dolorem, ad eius tumulum veniens sanitatem integram re- 
portavit. Quapropter locum illum ditavit et trium miliariorum 
20 spatio in gyro ex utraque parte Ródani terras et villas et castra 
dedit locumque illum liberum fecit. 


De huiniiitate fratris Iohannis de Parma, generalis ministri. 

In hoc autem loco fratrum Minorum istius castri cum dixis- 
semus completorium cum generali quodam sero, et lecti essent 
25 assignati hospitibus ad dormiendum in eadem domo cum genera¬ 
li, exivit generalis ad claustrum, ut oraret. Fratres vero forenses 
timebant intrare lectos, nisi generalis prius ad suum lectum ve- 
niret. Videns ego desolationem eorum, quia musitabant, eo quod 
dormire vellent et non possent (nam lumen ubi lecti erant re- 
3 ° splendebat ex cereo), accessi ad generalem, quia familiaris erat 
michi et intimus valde, utpote quia de terra mea erat et propin- 
quus propinquorum ; quem inveni in claustro orantem, et dixi ei : 

« Pater, forenses gravati ex itinere et labore dormire vellent, sed 
timent propter vos | intrare lectos, nisi prius veniatis ad vestrum ». 
Tunc dixit michi : « Yade et dicas eis ex parte mea quod dormiant 
cum benedictione Dei ». Et factum fuit ita. Visum autem fuit 
michi expectare generalem, ut ostenderem ei lectum suum. Cum 5 
autem ab oratione venisset, dixi sibi : « Pater, vos debetis iacere 
in isto lecto, qui paratus est vobis ». Et dixit michi : « Fili, in 
isto lecto quem michi ostendis posset dormire papa ; nullo modo 
frater Iohannes de Parma iacebit in eo ». Et prostravit se in lecto 
quem habere sperabam, qui vacuus erat. Et dixi sibi : « Pater, io 
parcat vobis Deus, quia abstulistis michi lectum in quo dormire 
credebam, quia michi fuerat assignatus ». Et dixit michi : « Fili, 
dormias in ilio lecto papali ». Quod cum recusarem exemplo sui, 
dixit michi : « Volo penitus quod ibi iaceas, et precipio ». Et sic 
oportuit me facere quod precepit. 15 

In crastinum venit guardianus Bellicadri, qui habitabat ex 
altera ripa Rodani in Bellfcadro, nobilissimo castro, rogans gene¬ 
ralem ut, quando esset expeditus de Terascone, cum omni socie- 
tate sua iret ad visitandum filios suos, qui habitabant Bellicadri. 

Et factum fuit ita. Cumque ibi essemus, supervenerunt duo 20 
fratres ex Anglia, scilicet frater Stephanus lector, qui puerulus 
intraverat Ordinem beati Francisci, et erat pulcher homo et spi- 
ritualis et litteratus et optimus in consiliis dandis et cotidie para¬ 
tus ad predicandum clero, et habebat optima scripta, scilicet 
fratris Ade de Marisco, cuius lecturam super Genesim audivi ab 25 
eo. Huic promiserat frater Iohannes de Parma, generalis mini- 
ster, cum Angliam visitasset, quod mitteret eum Romam ad 
legendum || prò consolatione sua. Socius istius erat alius An- 
glicus, frater Iocelinus, pulcher homo et spiritualis et litteratus. 


Quod frater Iohannes de Parma misit fratrem Stephanum Anglicum lec- 30 
torem ad Ianuensem eonventum, ubi multa bona fecit. 

Tunc similiter eadem hora supervenerunt duo alii fratres ro- 
gantes generalem ut provideret conventui Ianuensi de uno bono 

lectore. Fratres autem qui venerunt de Ianua fuerunt frater Hen- 
ricus de Bobio, cantor Ianuensis conventus et avunculus fratris 
Guillielmi, processu temporis lectoris et ministri, et alius quidam, 
cuius nomen memorie non occurrit. Hi instanter rogabant genera- 
5 lem ut amore Dei fratres de conventu Ianuensi nec non et fra- 
trem Namtelmum, ministrimi eorum. exaudire deberet. Tunc ge¬ 
nerali, qui in brevi tempore multa expedire sciebat (nam vir 
consilii erat et semper habebat in promptu meditatum consilium), 
fra tri Stephano dixit: «Ecce littere, in quibus rogant me fratres 
io de Ianuensi conventu quod satisfaciam eis de uno bono lectore. 
Quapropter, si placeret vobis ire illue ad legendum, multum 
haberem prò bono ; et ego, cum illue venero, mittam vos Ro¬ 
mani ». Cui respondit frater Stephanus : « Pater, consolatorie et 
libenter paratus sum obedire vobis». Cui generali dixit: «Be- 
15 nedicaris tu, fili, quia bene respondisti. Ibis ergo cum fratribus 
istis, tu et socius tuus, et ego scribam ministro et fratribus illis 
quod habeant te bene recommendatum ». Et factum fuit ita. 


De fratre Iohanne de Parma, generali ministro. 

Post hec, cum recessimus a fratribus de Bellicadro, descendi- 
20 mus navigio per Rodanum ad civitatem Arelatensem, que parum 
a Terascone distabat. Et gavisi sunt fratres illi de generalis ad- 
ventu, quia homo erat boni exempli et magne edificationis. Qua- 
dam autem die, cum solitarius esset generalis, accesisi ad eum. 
Et ecce supervenit socius meus, qui erat de Parma et dicebatur 
2 5 frater Iohanninus de Olii. Et dixit ministro : « Pater, faciatis ita 
quod ego et frater Salimbene habeamus aureolam ». Tunc gene¬ 
ralis ostendit vultum iocundum et dixit socio meo : « Et qualiter 
possum tacere quod habeatis aureolam ? ». Cui frater Iohanninus 
respondit : « Dando nobis predicationis offitium ». Tunc dixit 
3 ° frater Iohannes, generalis minister : « In verità te, si essetis ambo 
fratres mei germani, non habebitis aliter nisi per gladium exami- 
nis habeatis ». Tunc respondi et dixi socio meo, audiente ministro: 
« Vade, vade cum tua aureola ! Ego habui millesimo precedenti 

predicationis offitium a papa Innocentio quarto apud Lugdunum, 
et modo debeo accipere a fratre Iohannino de Sancto Labaro ? 
Sufficit quod semel fuit michi concessum ab eo qui dare potuit ». 
Revera magister Iohanninus dicebatur frater Iohannes, cum in 
seculo docebat in loyca. Et de Sancto Labaro ideo dicebatur, quia 5 
puerulus fuit nutritus in domo Sancti Labari de Parma a patruo 
suo, qui erat sacerdos et habebat domum Sancti La9ari sub sua 
custodia, et istum nepotem suum cum suis expensis fecit studere. 
Accidit autem ut quodam tempore puer infirmaretur ad mortem, 
prout visum fuit astantibus. Quadam autem die confortatus in io 
Domino dixit audientibus qui astabant : « Castigans castigavit me 
Dominus et morti non tradidit me. Non moriar, sed vivam et nar- 
rnbo opera Domini ». Post hec subito convaluit puer, et cepit 
studere ferventer et fortissime in via Domini ambulavit, quo- 
usque factus est frater Minor ; et tunc de virtute in | virtutibus 15 
abundantissime cepit proficere, et confortabatur plenus sapientia, 
et grati a Dei erat in eo. 


De habitUdine corporis fratris Iohannis de Parma et de virtutibus eius et 

moribus quantum ad animam. 

Mediocrem staturam habuit, que magis ad parvitatem deeli- *o 
nabat quam ad nimiam longitudinem. Formosus erat in omnibus 
membris suis et bene complexionatus et bene sospes et bene for- 
tis ad sustinendum labores, tam ad ambulandum quam ad studen- 
dum. Vultum habebat angelicum et gratiosum et semper iocun- 
dum. Largus, liberalis, curialis, caritativus, humilis, mansuetus, ^5 
benignus et patiens. Homo Deo devotus et magne orationis, 
pius, clemens et compassivus. Cotidie celebrabat et ita devote, 
quod aliquam gratiam inde sentiebant astantes. Ita ferventer et 
bene predicabat tam clero quam fratribus, quod multos ex audi- 
toribus, ut pluries vidi, provocabat ad lacrimas. Linguam habe- 30 
bat disertissimam et nunquam cespitantem. Scientiam habebat 
optimam, quia bonus gramaticus erat et magister in loyca in se¬ 
culo fuit, et in Ordine fratrum Minorum magnus theologus fuit 

et magnus disputator. Parisius Sententias legit. In conventu 
Bononie lector fuit et in Neapolitano conventu multis annis. 
Quando transibat per Romam, faciebant eum fratres vel predicare 
vel disputare cardinalibus audientibus ; qui magnus philosophus 
5 reputabatur ab eis. Speculum et exemplar erat omnibus intuen- 
tibus, quia tota vita sua honestate et sanctitate piena erat et 
moribus bonis atque perfectis. Deo enim et hominibus gratiosus 
erat. Bene sciebat musicam et bene cantabat. Nunquam vidi 
ita velocem scriptorem et ita pulchrum atque veracem in littera 
io de valde legibili nota. | Dictator nobilissimus fuit de stilo polito 
et sententiosus valde, quando voluit, in suis epistolis. 


Quod frater Iohannes de Parma fuit primus generalis minister qui Or- 
dinem circuivit et visitavit et qui devoti» benefactoribus fratrum dedit 
litteras ad beneficia Ordinis obtinenda. 


i? Hic fuit primus generalis minister qui cepit Ordinem circuire 
et provincias Ordinis visitare, quod consuetum prius non erat, 
excepto quod frater Aymo semel ivit in Angliam, unde fuerat 
oriundus. Cum autem frater Bonagratia exemplo fratris lohannis 
de Parma sic vellet Ordinem visitare, non potuit sustinere labo- 
20 res ; et ideo infra IIII annos sui regiminis infìrmatus ad mortem 
Avignioni ultimum diem clausit. 


De forma litterarum quas dabat frater Iohannes benefactoribus Ordinis, et 
non nisi petentibus eas. 

Item iste frater Iohannes de Parma fuit primus generalis 
25 minister qui recepit devotos et devotas fratrum Minorum ad Or¬ 
dinis beneficia, dando eis litteras sigillatas suo generali sigillo, 
per quas multi Deo et Ordini beati Francisci facti sunt miro 
modo devoti. Et forte fuit eis ista concessio occasio vel causa 
dimittendi peccata et convertendi ad Deum, tum ex parte devo- 
30 tionis ipsorum, tum etiam quia fratres prò ipsis ad Dominum 

oraverunt. Nani, sicut dicit Augustinus, « impossibile est multo- 
rum preces non exaudiri ». Forma autem litterarum, quam 
dabat, erat huiusmodi, mutatis vocabulis personarum ut congru- 
um erat : 

Dilectis in Christo amicis fratrum Minorum atque devotis domino 5 
Iacobo de Buxoliset domine Mabilie, uxori eiusdem, necnonet Anselixe, 
predictorum dilecte filie, frater Iohannes, Ordinis fratrum Minorum ge- 
neralis minister et servus, salutem et pacem in Domino sempiternam. 
Devotionem, quam ad Ordinem nostrum vos habere pia fratrum rela- 
tione cognovi, affectu sincere caritatis acceptans ac dilectioni vestre io 
vicissitudinem rependere cupiens salutarem, vos ad universa et singula 
nostre religionis suffragia tam in jj vita quam in morte recipio, plenam 
vobis bonorum omnium tenore presentium participationem concedens, 
que per fratres nostros ubicumque terrarum morantes operari digna- 
bitur clementia Salvatoris. Valete in Domino bene semper ! Datum 15 
Ferarie Vili 0 Idus Septembris anno Domini millesimo CCLIIII. 

Et nota quod has litteras nisi petentibus dare nolebat, et 
nisi essent qui petebant Deo et Ordini vere devoti et benefac- 
tores precipui aut esse disponerent. 

De libris fratris Bonaventure, qui fuit generalis minister. 20 

Item frater Iohannes de Parma dedit licentiam fratri Bona¬ 
venture de Balneo Regis, ut Parisius legeret; quod nunquam ali¬ 
cubi fecerat, quia bacellarius erat nec adhuc cathedratus. Et 
tunc fecit lecturam super totum Evangelium Luce, que pulchra 
et optima est. Et super Sententias 1111 libros fecit, qui usque 25 
in hodiernum diem utiles et sollemnes habentur. Currebat tunc 
annus millesimus CCXLVIII. Nunc autem agitur annus Domini 
MCCLXXXIIII. Fecit etiam processu temporis et alios multos 
libros, qui habentur a multis. 


Augustinus 

Quod frater Iohannes de Parma satisfecit universitati Parisiensium magi- 
strorum atque scolarium et sedavit litigium quod cum religiosis habe- 
bant occasione magistri Guillielmi de Sancto Amore. 

Item cum magister Guillielmus de Sancto Amore provo- 
5 casset universitatem Parisiensem contra Ordinem fratrum Mi- 
norum et Predicatorum, frater Iohannes de Parma, generalis exi- 
stens, congregata universitate, predicavit tam scolaribus quam 
magistris. Et facto eis sermone pulcherrimo, utili et devoto, in 
fine protulit verba talia, tale ponendo exemplum : « Quidam 
io magnus rex, dives et potens, in viridario suo quamdam nobilem 
plantam plantavit, quam multi evellere sunt conati ; sed rex 
diligenti clausura suum viridarium custodivit, ita quod aper de 
silva plantam exterminare non potuit ; et ideo non fuit evulsa. 
Rex iste magnus est celestis agricola, viridarium suum Ecclesia 
15 est vel religio beati Francisci. | Plantam accepit a vobis, quia vos 
estis magistri nostri et domini nostri, et a vobis didicimus, et 
die noctuque beneficia vobis impendimus et parati sumus impen¬ 
dere, tam orando prò vobis, quam predicando et utilitatem ani- 
marum vestrarum plenarie faciendo. Quocirca, si vultis plantam 
20 vestram evellere, bene potestis, nisi dumtaxat ille se opponat, 
qui dicit : Omnis plantatio quam non plantavit pater meus cele¬ 
stis eradicabitur . Ergo per consequens, quam pater celestis plan¬ 
tavit, eradicari non poterit. Verumtamen scitote quia non est 
bona vindicta, qua quis contra se et de semet ipso ulciscitur, nisi 
25 forte hoc prò peccatis suis faciat, ut ex hoc placet iram divinam 
et magis diligatur a Deo, iuxta illud Apostoli I ad Cor. XI : Si 
nosmet ipsos iudicaremus, non utique iudicaremur. Dum iudicamur 
autem, a Domino corripimur, ut non cum hoc mundo damnemur. 
Hinc est quod Gamaliel legis doctor et Pauli magister principibus 
30 sacerdotum, scribis et Phariseis in concilio congregatis prò apo¬ 
stoli defendendis tale legitur dedisse consilium, Act. V : Disce- 
dite ab hominibus istis et sinite illos, quoniam, si est ex hominibus 
consilium hoc aut opus, dissolvetur. Si vero ex Deo est, non pote- 
ritis dissolvere eos, ne forte Deo repugnare inveniamini ». Et 
35 addidit frater Iohannes : « Ego sum generalis minister Ordinis 

fratrum Minorum, quamvis insufficiens et indignus et contra 
voluntatem meam, vos estis domini et magistri nostri, nos vero 
servi vestii, filii et discipuli ; et si aliquam scientiam habemus, 
a vobis volumus cognoscere nos habere. Expono raemet ipsum 
et fratres qui sunt sub manu mea discipline et correctioni vestre. 5 
Ecce in wanibus vestris sutnus. Facite de nobis quod rectum et 
bonum vobis videtur ». Audientes hoc omnes acceperunt satis- 
factionem, | et quievit spiritili eorum, quo <»mescebant contra 
fratres. 


Quod quidam magister Parisiensis commendavit fratrem Iohannem et Or- io 
dinem beati Francisci, et magistrum Guillielmum de Sancto Amore 
dignum vituperio demonstravit. 

Tunc surrexit unus, cui incumbebat responsio, et dixit gene¬ 
rali ministro: «Benedictus tu et benedictum eloquium tuurn! Beati 
qui te viderunt et in amicicia tua decorati sunt. Verum cogno- 15 
scimus esse quod dicit Sapiens in Prover. XV: Responsio mollis 
frangit iram, senno durus suscitai furorem. Et iterum Ecclesiasti- 
cus dicit, VI : Verbum dulce multiplicat amicos et mitigai inimicos, 
et lingua eucharis in bono homine abundabit. Et si est lingua cura- 
tionis, est et mitigationis et misericordie, Eccli. 36. Certe vere co- -o 
gnovimus impletum quod Dominus in Evangelio dicit, Mat. XIII : 
Simile factum est regnum celorum homini qui seminavit bonum 
semen in agro suo. Cum autem dormirent homines, venit inimicus 
eius et super seminavit zizania in medio tritici et abiit. Cum autem 
crevisset herba et fructum fecisset, tunc apparuerunt zizania. Acce- 25 
dentes autem servi patrisfamilias dixerunt ei : Domine, nonne bo¬ 
num semen seminasti in agro tuo ? Unde ergo habes zizania ? Et 
ait illis : Inimicus homo hoc fecit ». Tunc cepit exponere quod 
dicebat : « Bonum semen seminatum in agro Ecclesie est religio 
beati Francisci, que est fratrum Minorum. Inimicus homo est 30 
quicumque nititur hanc religionem destruere » ; qualis fuit magi¬ 
ster Guillielmus de Sancto Amore, qui scripsit libellum in quo 
continebatur quod omnes religiosi et verbum Dei predicantes, 


Nota 

de elemosinis vivendo, saivari non poterant. Et ab ingressu Or- 
dinis tam Minorum quam Predicatorum multos avertit. Sed. 
processu temporis, papa Alexander quartus illuni reprobavit 
et damnavit libellum, et sanctus Lodovicus rex Francie bone 
5 memorie Guillielmum | de Sancto Amore de Parisius irrevoca- 
biliter fecit expelli, eo quod in electis maculam imponevo voluit. 

Hec omnia supradicta habui a magistro Benedicto Faventino 
pliisico, qui interfuit et audivit. Nam multis annis Parisius stu- 
duit, et multum diligebat et commendabat fratrem Iohannem 
io de Parma. 


Quod frater Iohannes in generali capitulo Metis celebrato nullam constitu- 
tionem voluit tacere, eo quod subditi de constitutionum gravamine re- 
clamarent. 

Item alio quodam tempore, cum in generali Metensi capitulo 
15 ministri et custodes dicerent fratri Iohanni : « Pater, iaciamus 
constitutiones », respondit eis : «Non multiplicemus constitutio- 
nes, sed servemus bene illas quas habemus, quia Deus ab initio 
non nisi duo precepta primis parentibus dedisse legitur, unum 
affirmativum et aliud negativum, et statim alterum illorum tran.^- 
20 gressi sunt. Ideo de quibusdam conqueritur Dominus in Osee 
VI: Ipsi antem sicut Adam transgressi sunt pactam meum. Q tiare 
hoc ? Quia, sicut dicit Psalmista, obligati sunt et ceciderunt. Nove- 
ritis quod de vobis conqueruntur pauperes fratres, quia vos facitis 
multitudinem constitutionum et imponitis super collum subdi- 
25 torum, et vos, qui eas facitis, non vultis eas servare. Plus enim 
ad manum quam ad linguam respicitur prelatorum. Ideo de 
quibusdam Dominus dixit, Mat. XXIII : Dicunt enim et non 
faciunt. In Esdra etiam sic habetur : Manus principimi et magi- 
stratuum fuit in transgressione hac prima, Esdre IX. Quapropter 
30 optimum verbum dicit beatus Iohannes Crisostomus super ilio 
verbo Domini ubi reprehendit scribas et Phariseos dicens, Mat. 23 : 
Alliganl onera gravia et importabilia et imponimi ea in humeros 
hominum, digito autem suo nolunt ea movere : ' Vis apparere et 

esse sanctus ? Circa vitam tuam austerus esto, circa aliorum 
benignus. Audiant te homines gravia facientem et parva || man- 
dantem Hinc est quod Iulius Cesar nunquam legitur dixisse 
militibus suis : ‘ Eatis et faciatis sed : ‘ Eamus et faciamus 
hoc semper associando se eis. Unde Ambrosius : ‘ Libenter 5 
facit inferior quod videt a potiore fieri ’ ». Cessatum est igitur 
in isto capitulo propter huiusmodi verba a constitutionibus fa- 
ciendis. 


Quod frater Iohannes de Parma unam per totum Ordinem misit epistolam, 

in qua precipiebat quod ecclesiasticum offitium uniformiter ab omni- 10 
bus cantaretur. 

Verumtamen unam scripsit epistolam frater Iohannes, gene¬ 
rali minister, quam per totum Ordinem misit, precipiendo quod 
omnes fratres offitium ecclesiasticum ubique secundum rubri- 
cam ordinarii uniformiter facerent ; quod prius non fiebat, quia, 15 
si habebant summo mane in conventu de mortuis aliquam mis- 
sam, ex illa in aliquibus locis contenti erant, et aliam que occur- 
rebat illa die, de Dominica vel de festo, circa tertiam penitus di- 
mittebant. Et alia plura faciebant, ut vidi oculis meis, que erant 
vel contra rubricam vel omnino preter. Que omnia per venera- 20 
bilem patrem nostrum Iohannem de Parma, generalem ministrum, 
in melius sunt reformata. 


Quod frater Iohannes de Parma propter doctrinam abbatis Ioachym multis 
factus est odiosus. 

Hic, propter doctrinam abbatis Ioachim, quia nimis adhesit 25 
dictis suis, exosus fuit quibusdam ministris et pape Alexandro 
quarto et pape Nicholao tertio, qui ambo, cum essent cardinales, 
fuerunt Ordinis gubernatores, protectores et corectores ; et prius 
diligebant eum intime sicut semet ipsos propter eius scientiam et 
sanctam vitam. Unde post longum tempus dominus Iohannes 3° 


Ambrosius 

Gaietanus, qui erat papa Nicholaus tercius, accepit eum per ma- 
num et familiariter ducebat eum per palatium dicendo sibi : 

« Cum tu sis homo magni consilii, nonne melius esset tibi et Ordini 
tuo quod tu esses hic nobiscum cardinalis in curia, quam sequi 
5 verba stultorum qui de corde suo prophetant ? ». Respondit frater 
Iohannes et dixit pape : « De dignitatibus vestris non curo, quia 
de hoc | commendatur quilibet sanctus, ad cuius laudem canta- 
tur : Nec terrene dignitatis glorìam quesivit, sed ad celestia re¬ 
gna pervenit. De consilio autem dando dico vobis quod bene 
i° sanum darem consilium, si essent qui me vellent audire, sed in 
Romana curia bis diebus parum aliud tractatur, nisi de guerris 
et de truphis et non de animarum salute ». Audiens hec papa 
ingemuit et dixit : « Sic sumus talibus consueti, quod omnia que 
dicimus et facimus utilia fore credamus ». Cui frater Iohannes 
15 respondit : « Et beatus Gregorius, sicut in Dialogo legitur, de 
talibus suspirasset ». Post hec dimissus frater Iohannes reversus 
est ad heremum Grecii, ubi habitare solitus erat. 

Alio quodam tempore, cum apud Ravennam habitarem, dixit 
michi frater Bartholomeus Calarosus de Mantua, qui erat lector, 
20 et minister Mediolanensis et Romanus extiterat, et tunc in con- 
ventu Ravenne mecum pariter habitabat existens persona priva¬ 
ta, id est sine aliqua dignitate : « Dico vobis, frater Salimbene, 
quod frater Iohannes de Parma turbavit semet ipsum et Ordi- 
nem suum, quia tante scientie et sanctitatis et excellentissime 
25 vite erat, quod curiam Romanam corrigere poterat, et credidis- 
sent sibi. Sed postquam secutus est prophetias hominum fantasti- 
corum, vituperavi se ipsum et amicos suos non modicum lesit». 
Et respondi et dixi : « Ita etiam et michi videtur, et tristor non 
modicum, quia intime diligebam eum. Sed Ioachite dicunt : 
30 Apostolus in prima ad Tessalo. V dicit : Spiritum nolite extin- 
guere, prophetias nolite spernere. Et Salomon in Prover. dicit, 
XXIX : Cum prophetia defecerit, dissipabitur populus. Et ab Ec¬ 
clesia Balaam prophetia non spemitur, quia vera dixisse cogno- 
scitur, cum de nativitate | Christi predixit, sicut et Cayphas, 
35 qui prophetavit de morte, dicens quod oportebat unum hominem 
prò populo mori, ne simul omnes perirent. Quod etiam ipse Do- 

minus confirmavit, cum dixit, Lue. XXIIII : Oportebat Christum 
pati et resurgere a mortuis ». Audiens hec omnia frater Bartho- 
lomeus dixit michi : « Et tu similiter Ioachita fuisti ». Cui dixi : 

« Verum dicitis. Sed postquam mortuus est Fridericus, qui intpe- 
rator iam fuit, et annus millesimus ducentesimus sexagesimus 5 
est elapsus, dimisi totaliter istam doctrinam et dispono non cre¬ 
dere nisi que videro ». Et dixit michi : « Benedicaris tu ! Si sic 
fecisset frater Iohannes, placasset animos fratrum suorum ». 


Quod aliqui sunt ita protervi, quod resilire nolunt, et ideo a sua credulitate 

revocari non possunt. io 

Et dixi : « Non poterat, quia sunt nonnulli qui ita adherent 
dictis suis, quod postea erubescunt retractare que dixerunt, ne 
videantur mendaces, et ideo resilire non possunt. Unde Sapiens in 
Prover. dicit, XXVI : Sicut canis qui revertitur ad vomitum suutn, 
sic imprudens qui iterat stultitiam suam. Et immediate sequi- 15 
tur : Vidisti hominem sapientern sibi videri ? Magis ilio spem habe- 
bit stultus ». Hinc est quod, cum comitissa de Caserto impera- 
torem Fridericum reprehendisset, quod insipienter egerat intro- 
mittendo se de guerris Lombardorum, cum omnia bona haberet 
in regno suo, in quibus humana vita poterat delectari, respondit 20 
et dixit : « Cognosco, comitissa, quod verum dicis, sed in tantum 
iam processi, quod sine opprobrio meo amodo cessare non possunt. 
Utinam semper usus fuissem consilio tuo, quia tot calamitates 
non incurrissem ». Cui comitissa dixit : « Deterius tibi erit, si 
ntaiores incurreris ». Necdum enim erat depositus nec a Parmen- 25 
sibus superatus. Cui imperator dixit : « Non expecto mala maiora 
meurrere, sed spero de inimicis meis habere vindictam ». | Cui 
comitissa dixit : « Male ulciscitur iniuriam suam qui eam dete¬ 
riorerà facit ». Ideo quidam dixit : 

Iniuriam latam sibi nunquam vindicat apte 30 

qui ruit in peius, quo dedecoratur aperte. 


Nota 


Versus 

Idem accidit Icilino de Romano, qui, cum iret ad ultimum bel- 
lum, in quo fuit prostratus, et quesisset consilium a suis utrum 
fluvium transire deberet, ut pugnaret cum hostibus, necne, et 
disuasum ei fuisset a suis quod non transiret, dixit : « Scio quod 
5 melius dicitis quam ego, sed volo penitus transire ». Et sic sciens 
et prudens festinavit ad mortem. Ideo dicit Ecclesiastes VII : 
Considera opera Dei, quod nemo possit corrigere quem ille despexerit. 
Ionas etiam erubuit habitare in terra sua, eo quod prophetans 
contra Ninevem mendax fuisset repertus. linde et Domino dixit : 
10 Bene irascor ego usque ad mortem. Melius fecit Micheas, qui dixit : 
Utinam essem vir non habens spiritum et mendatium potius loque- 
rer. Igitur aliqui sunt ita protervi et obstinati, quod nolunt re- 
scipiscere a dictis suis, quia erubescentiam timent incurrere. Ideo 
Sapiens in Prover. dicit, XXI : Vir qui erraverit a via doctrine, 
15 in cetu gigantium commorabitar . Et iterum : Vir impius procaciter 
obfirmat vultum suum; qui autem rectus est corriget viam suam. 

Cum dixisset michi frater Iohannes de Castro Veteri, inini- 
stei Romanus, qui ibat ad capitulum generale quod factum tuit 
Argentine, quod frater Iohannes de Parma, condam generalis 
20 minister, adhuc erat in credulitate preterita, et ego dixissem sibi 
quod, si essem cum eo, sperabam quod possem eum revocare ab 
illa, dixit michi : « Vade ergo ad eum, quia in provincia mea est 
in loco Grecii » (ubi beatus Franciscus in Nativitate Christi can- 
tavit Evangelium et fecit representationem pueri Bethleemite 
25 cum presepio et feno et puero). « Nam illuni locum ad habitan- 
dum sibi frater Iohannes elegit, et tamen potest ire quo vult ». 
Et addidit minister Romanus : « Discur\\re, festina, suscita ami- 
cum tuum, quia beatus Iacobus dicit : Fratres mei, si quis ex 
vobis erraverit a ventate, et converterit quis eum, scine debet quoni- 
30 am qui converti fecerit peccatorem ab errore vie sue salvabit ani- 
mam eius a morte et operit multitudinem peccatorum ». 

Quod frater Iohannes de Parma, licet habuerit inimicos, tamen multos ha- 
buit magnos amicos, qui ipsum honoraverunt, qui specificantur infe- 
rius. 

Et notandum quod, quamvis frater Iohannes de Parma 
habuerit multos mordaces occasione doctrine abbatis Ioachym, 5 
habuit tamen multos qui eum dilexerunt. Inter quos fuit magi- 
ster Petrus Hyspanus ; qui factus cardinalis et postea ipse idem 
factus papa Iohannes XXI, cum esset magnus sophysta, loycus 
et disputator atque theologus, misit prò fratre Iohanne de Parma, 
qui similia in se habebat. Nam, ut dicit Ecclesiasticus XIII : io 
Onine animai diligit simile sibi, sic et omnis homo proximum sibi. 
Omnis caro ad similem sibi coniungetur, et omnis homo simili sui 
sociabi/ur. Voluit ergo papa quod semper esset cum eo in curia, 
et cogitabat eum facere cardinalem, sed morte preventus non 
potuit facere quod mente conceperat. Nam camera cecidit super 15 
papam, et mortuus est. Et impleta est Scriptura que dicit, Eccli. 

X : Omnis potentatus brevis vita. Papa etiam Innocentius quar- 
tus diligebat fratrem Iohannem sicut animam suam, et quando 
ibat ad eum recipiebat eum ad osculum oris ; et cogitavit eum 
facere cardinalem, sed morte preventus non potuit. 20 


De Vattacio, et de honore quem fecit fratri Iohanni de Parma. 

Vattatius similiter, imperator Grecorum, audiens sanctita- 
tem fratris Iohannis de Parma, misit ad papam Innocentium 
quartum rogando quod mitteret ei fratrem Iohannem generalem, 
quia sperabat quod per eum Greci redirent ad precepta Romane 25 
Ecclesie. Cumque ibi esset frater Iohannes, tantum dilexit eum 
Vattatius, quod voluit sibi donaria multa dare. Que frater Iohan- 
nes omnia recusavit Danielis exemplo, qui regi Babylonico dixit : 
Munera tua tibi sint, et dona domus lue alteri da. Cum autem 
vidisset | Vattacius quod frater Iohannes nichil accipere voluit, 30 
habuit inde bonum exemplum. Tamen multum thesaurum sibi 
libenter dedisset. Tunc rogavit eum quod, amore sui, cum equi- 

taret per Greciam cum societate sua, portaret in manu quamdam 
scuriatam quam dedit ei. Ille vero putans esse fiagellum ad ver- 
berandum equum accepit illud, reminiscens illius versus : 

Nil nocet admisso (id est veloci) subdere calcar equo. 

5 Cum igitur tale signum Greci viderent, quod erat imperiale, om- 
nes coram fratre Iohanne genuflectebant, sicut faciunt Latini, 
quando corpus Domini elevatur et demonstratur in missa, et 
faciebant ei et societati sue omnes expensas ; et sic reversus est 
frater Iohannes ad papam Innocentium, qui miserat cum. 


io De Palialógo, qui successit Vattacio in Grecorum imperio. 

Fuit autem Vattacius, cui Palialógus successit. Nichil tamen 
attinebat Vattacio. sed interfecerat filium eius et imperabat 
prò eo. 

In quodam provintiali capitulo Senonis celebrato vidi qualiter 
15 rex Francie bone memorie sanctus Lodovicus veneratus est fra- 
trem Iohannem, et tres fratres regis et quidam Romane curie 
cardinalis, scilicet dominus Oddo, qui omnes in ilio capitulo co- 
mederunt. 

Item cum esset in Anglia frater Iohannes et ivisset ad regem 
20 videndum, statini surrexit a mensa rex Anglie et descendit de 
palatio et festinanter venit et amplexatus et osculatus est eum. 
Cum autem de hoc a militibus suis reprehensus fuisset, quod ni- 
mis se liumiliaverat uni homuntioni taliter occurrendo, respondit 
dicens : « Hoc feci ad honorem Dei et beati Francisci, et quia 
25 magnani sanctitatem audivi de homine isto, quod vere sit servus 
et amicus summi Dei excelsi ; et ideo non nimis se humiliat qui 
servos Dei honorat, quia Dominus dicit : Qui recipit vos, me reci- 
pit ». Et reputata fuit regis bona responsio, et commendaverunt 
et laudaverunt quod fecerat valde bene. | 

De rege Aiiglie, qui fuit pater Odoardi, et de quodam ioculatore qui eum 

truffatone commendavit, quem suspendi precepit. 

Iste rex fuit pater Odoardi regis Anglie, et reputabatur sim¬ 
plex homo. Unde, cum quadam die discumberet cum militibus 
suis, dixit quidam ioculator audientibus omnibus : « Audite, 5 

audite ! Rex noster similis est Domino Iesu Christo ». Audiens 
hoc rex gavisus est valde, quia tanto Domino similis dicebatur. 
Tunc cepit instare quod ioculator diceret in quibus similis esset 
Christo. Et Gallice loquebatur tam rex quam ioculator, et bene 
sonabant in vulgari Gallico verba eorum. Tunc ioculator dixit : io 
« De Domino Iesu Christo dicitur quod ita sapiens fuit in instanti 
conceptionis sue, sicut quando fuit XXX annorum. Simili modo 
rex noster ita sapiens est modo, sicut quando puerulus erat ». 
Audiens hec rex turbatus est valde et precepit astantibus ut iocu- 
latorem ad suspendium ducerent. Cumque seorsum essent cum 15 
eo, nichil mali fecerunt ei, sed ligaverunt funem ad collum eius et 
supposuerunt se elevando ipsum a terra aliquantulum et ludendo 
cum ipso. Et dixerunt ei : « Discende a partibus istis quousque 
regis ira quiescat, ne super te et super nos, qui pepercimus tibi, 
indignatio eius deseviat ». Tunc reversi famuli regis dixerunt 20 
quod preceptum eius bene impleverant. 


De curialitate fratris Iohannis de Parma, et quomodo se pauperculis fratri- 
bus conformabat, et quomodo quantum ad cibum omnia volebat esse 
communia. 

Porro cum frater Iohannes de Parma lector Neapolitanus 2 5 
existeret, antequam esset generalis minister, et transiret per 
Bononiam et discumberet in forestaria quadam die cum socio 
et forensibus aliis, supervenerunt aliqui fratres et violenter ele- 
vaverunt eum a mensa, ut ad comedendum ad infirmitorium 
ducerent. Videns autem ipse quia socius remanebat nec invita- 30 
batur ab eis, reversus est ad socium dicens : « Non comedam ali¬ 
cubi nisi cum socio meo ». Et reputata fuit ex parte invitantium 

magna rusticitas et ex parte fratris | Iohannis curialitas et fide- 
litas maxima. 

Alio quodam tempore, cum esset generalis et vellet aliquantu- 
lum sibi vacare, venit ad conventum Ferariensem, ubi VII annis 
5 continue liabitavi. Et considerans ipse quod semper idem fratres 
invitabantur ad comedendum cum eo, videlicet ut qui in pran¬ 
dio erant, erant in cena, et qui una die erant, erant in alia, cogno- 
vit quod guardianus frater Guilielmus de Bu^ea, qui erat Parmen- 
sis, personarum esset acceptor, et displicuit sibi iuxta verbum 
10 quod scriptum est : 

Displicet imprudens unde piacere studet. 


Cum autem, quodam sero, lavaret sibi manus frater Iohannes ad 
cenandum, dixit guardiano frater qui servire debebat : « Quos 
invitabo ? ». Cui guardianus respondit : « Tolle fratrem Iacobum 
J 5 de Papia et fratrem Avantium et talem et talem ». Hi vero iam 
laverant manus suas et erant post tergum generalis parati; quos 
bene viderat prius. Tunc in ardore spiritus sui, forte inspiratus 
spiritu divino, assumpta parabola dicere cepit : « Sic, sic ! Tolle 
fratrem Iacobum de Papia, tolle fratrem Avantium, tolle talem 
20 et talem! Tolle Ubi X scissuras ! Ista est cancio anseris ». Confusi 
sunt igitur et erubuerunt qui invitati fuerant ab Adonia talia 
audientes, sed nec minus erubuit guardianus. Qui dixit ministro : 
« Pater, istos invitabam, causa honoris vestri, ut sociarent vos, 
quia eos reputo digniores ». Respondit minister : « Nonne Scriptura 
2 5 ad laudem Dei dicit quod pusillum et magnani ipse fecit, et equa- 
liter est illi cura de omnibus ? Nonne Dominus dicit : Sinite par- 
vulos venire ad me ? Et beatus Iacobus dicit quod Deus elegit 
pauperes in hoc mando. Ipse etiam Dominus dixit, Lue. XIIII : 
Cum facis prandium aut cenam, noli vocare amicos tuos neque 
30 fratres tuos || neque cognatos neque vicinos divites, ne forte et ipsi 
te reinvitent, et fiat Ubi retributio. Sed, cum facis convivium, voca 
pauperes et cet. ». Audiebam hec omnia, quia iuxta eum eram. 
Tunc dixit is qui ministraturus erat : « Quos ergo invitabo ? ». 

Respondit guardianus: « Secundum quod a ministro audis invita». 
Tunc dixit minister : « Vade, voca michi fratres pauperes de con- 
ventu, quia istud est tale offitium ad quod omnes sciunt associare 
ministrum ». Ivit ergo ad refectorium frater qui servire debebat 
et dixit debilioribus fratribus et pauperioribus, qui raro extra 5 
refectorium comedebant : « Generalis minister invitat vos ad 
cenam ; precipio vobis ex parte sua quod incontinenti eatis ad 
ipsum ». Et factum est ita. Volebat enim frater Iohannes de 
Parma, generalis minister, quando noviter ibat ad aliquam do- 
mum fratrum Minorum, quod pauperes fratres cuna eo comede- io 
rent, vel omnes simul, vel modo isti, modo illi, antequam fore¬ 
staria sua esset completa (id est antequam ad comedendum refec¬ 
torium ingrederetur, quod semper continuabat post recreationem 
itineris et laboris, quando moram contrahebat in aliquo loco), 
ut ex adventu suo aliquam recreationem haberent, iuxta verbum 15 
quod de Domino scriptum est, Ys. XXVIII: Hec est requies mea: 
reficite lassimi, et hoc est tneum refrigerium, et noluerunt audire. 

Sed dicitur Prover. XXI : Qui otturai aures suas ad clamorem pau- 
peris, et ipse clamabit et non exaudietur. Quod accidit diviti petenti 
qui ad Abraham prò gutta aque habenda clamavit, Lue. XVI. 20 
Itern legitur de Domino nostro lesu Christo quod assimilavi se 
galline pullos habenti, que subtrahit sibi, ut filiis det cibum in- 
ventum, nec discernit inter eos quis albus, quis niger, quisve 
sit rubeus, sed communiter granum exponit inventum, ut | omnes 
communiter habeant et communiter participentur eodem, Mat. 2 5 
XXIII. Ideo de Deo ad laudena dicitur eius, Sap. VI : Pusillum 
et magnimi ipse fecit, et equaliter cura est illi de omnibus. Sic fra- 
ter Iohannes de Parma communis fuit persona, non habens erga 
aliquem amorem privatum, et curialis et liberalis fuit valde in 
mensa, usque adeo quod, si diversitates boni vini ante se in 30 
mensa habebat, faciebat omnibus equaliter propinari aut in 
cratere poni, ut communiter omnes haberent ; que curialitas et 
caritas maxima ab omnibus dicebatur. 

De cuiusdara regis Anglie curiali exemplo. 

Et hoc cuiusdam regis Anglie faciebat exemplo. Qui, cum 
quadam vice cenare deberet cum militibus suis in nemore iuxta 
fontem, et quidam ei unum boni vini detulisset flasconem, et 
5 quesisset rex utrum plus adesset de vino, et dictum ei fuisset 
quod non, dixit : « Abundanter habebimus ». Et continuo totum 
vasculum effudit in fontem dicens: «Omnes bibant». Quod viden- 
tes milites de curialitate regis plurimum sunt gavisi, cognoscen- 
tes quia solus noluit bibere, ne postea ipsi sitirent. Sed con- 
10 trarium facit avarus, de quo Eccli. habetur, XI. Dicit enim : 
Inveiti requiem litichi, nunc manducabo de bonis nteis solus. Sed 
dici consuevit : 

Nullius sine socio iocunda est possessio. 


Et iterum : « Melior est honor quam bolus ». 


15 De sociis fratris Iohannis de Parma, generali» ministri. 

De fratre Marco, socio generalium ministrorum. 

Isti sunt socii quos habuit frater Iohannes de Parma, quando 
fuit generalis minister. 

Primus frater Marchus de Monte Feltro, honestus homo et 
20 sanctus, qui longo tempore vixit. Et fuit socius fratris Crescentii 
et fratris Iohannis de Parma et fratris Bonaventure. | Hic fuit 
de Mutino, quiescit in Urbino, miraculis corruscat. Est autem 
Mutinum quoddam castrum in Massa Sancti Petri. Urbinum vero 
civitas est in montibus, per quam itur ad aliam civitatem, que 
2 5 appellatur Callium ; que est clavis Marchie Anconitane provincie, 
per quam itur Asisium ad vallem Spolitanam ad Beatum Fran- 
ciscum. Item frater Marcus fuit minister provincialis in Mar¬ 
chia Anconitana et laudabiliter se habuit ibi. Item bonus dictator 
fuit et velox et intelligibilis ; et prò labore quem sustinuit, asso- 
30 ciando generales ministros et scribendo eis litteras, promeruit 

sibi et in quodam generali capitulo obtinuit quod quilibet sacer- 
dos Ordinis post decessum suum diceret prò anima sua unam 
missam de mortuis. Obiit autem anno Domini MCCLXXXIIII. 

Hic fuit meus specialis amicus. Et generalem ministrum fratrem 
Bonaventuram in tantum dilexit, quod post mortem eius, quando 5 
recordabatur magne litterature ipsius et omnium gratiarum quas 
habebat, ex quadam dulcedine erumpebat in lacrimas, sicut de 
beato Petro legitur et de Christo. Item quando frater Bona¬ 
ventura, generalis minister, clero predicare debebat, ibat ad eum 
frater Marcus et sibi dicebat : « Tu es quidam mercenarius, et 10 
alia vice, quando predicasti, nescivisti quid diceres. Sic spero 
quod facies modo ». Hoc autem ideo frater Marcus dicebat, ut 
eum ad melius dicendum provocaret, iuxta verbum quod scrip¬ 
tum est, Eccli. XXII : Pungens oculum deducit lacrimas, et qui 
pungit cor profert sensum. Et tamen frater Marcus omnes ser- 15 
mones fratris Bonaventure scribebat et habere volebat. 


Quod frater Bonaventura, generalis minister, gaudebat de illatis sibi con- 
vitiis propter quinque. 

Gaudebat autem frater Bonaventura, quando frater Marcus 
ei dicebat | convitia, propter V. Primo, quia homo erat beni- 20 
gnus et patiens. Secundo, quia in hoc imitabatur beatum patrem 
Franciscum. Tertio, quia constabat sibi quod eum intime dili- 
gebat. Quarto, quia habebat occasionem vitandi vanam gloriam. 
Quinto, quia habebat occasionem melius previdendi. 

De aliis sociis fratris Iohannis alibi dicemus, cum fuerit 25 
oportunum. 


Quod frater Iohannes de Parma conformabat se fratribus quantum poterat, 
quantum ad ista communia que a fratribus fiunt. 


Item frater Iohannes de Parma, generalis minister existens, 
quando pulsabatur campanella prò leguminibus vel herbis mun- 3° 


29 — Saumbene, I. 

dandis, veniebat ad factiones conventus et laborabat cum aliis 
fratribus, ut vidi pluries oculis meis. Et quia erat michi familia- 
ris, dicebam sibi: «Pater, vos facitis quod Dominus docuit. Lue. 
XXII : Qui maior est in vobis fiat sicut iunior, et qui precessor 
5 est sicut ministrator ». Et respondebat : « Sic decet nos implere 
omnem iustitiam, id est perfectam humilitatem ». Itera ecclesia- 
sticum offitium continuabat die et nocte et maxime matutinum 
et vespertinum et missam conventualem. Quicquid imponebat 
ei cantor, statim faciebat, et antiphonas inchoando, et lectiones 
io et responsoria cantando, et missas conventuales dicendo. 

In conventu Lugdunensi, ut vidi, bis una die fratribus pre¬ 
dicavi in Cena Domini, semel in mane et postea ad mandatum ; 
et erant ibi de fratribus nostris episcopi et ministri. Et papa 
Innocentius quartus tunc temporis Lugduni morabatur cum car- 
15 dinalibus suis. Item in sequenti Parasceue fecisset offitium, sed 
quia dominus Guilielmus, qui fuit Mutinensis episcopus et Romane 
curie cardinalis, se invitavi ad hoc, cessi eidem, ut conveniens 
erat. In Sabbato Sancto cantor imposuit ei ultimam prophetiam, 
statim ivit et eam cantavit. Quid plura ? Plenus erat omnibus 
20 bonis. Manibus suis volebat scribere, ut ex suo la||bore haberet 
unde se posset induere, etiam generalis existens, sed fratres non 
permittebant, quia videbant eum in servitiis Ordinis occupatum, 
et ideo ei libenter necessaria tribuebant. 


Quod frater Iohannes de Parma acceleravi terminum generalis capituli, vo- 
25 lens offitium recusare, et procuravi quod frater Bonaventura factus 

est generalis. 

Anno Domini MCCXLVII factus fuit generalis minister in 
generali capitulo Lugduni celebrato in mense Augusti, papa Inno- 
centio quarto ibidem morante. Deceni annis Ordinem fratrum 
30 Minorum laudabiliter rexit. Ultimum generale capitulum quod 
sub eo celebratum fuit acceleravit, quia penitus nolebat esse 
minister; et factum est Rome, in festo Purificationis, anno Domini 
MCCLVII. Et steterunt per unum diem ministri et custodes et 

discreti, quod in negotiis capituli processum non est, quia penitus 
nolebant ipsum absolvere. Tunc ingressus locum capituli pro- 
tulit verba sua secundum quod scivit et voluit dicere. Tunc hi 
quibus electio incumbebat, videntes angustiam anime eius, quam- 
vis male libenter, dixerunt ei : « Pater, vos, qui visitastis Ordi- 5 
nem et cognoscitis mores et conditiones fratrum, assignetis nobis 
unum ydoneum fratrem, quem constituamus super hoc opus, et 
vobis succedat ». Et statim assignavit fratrem Bonaventuram de 
Bagnoreto et dixit quod in Ordine meliorem eo non cognoscebat. 

Et statim omnes consenserunt in eum, et fuit electus. Et roga- io 
verunt fratrem Iohannem quod compleret capitulum. Et factum 
est ita. Et prefuit frater Bonaventura XVII annis et multa bona 
fecit. 


De avibus silvestribus que sub disco fratris Iohannis apud Grecium nidifi- 

caverunt et pullos fecerunt. 15 

Porro, post absolutionem suam, frater Iohannes ivit et habi- 
tavit in heremitorio Grecii, ubi beatus Franciscus in Nativitate 
Domini fecit representationem presepii, de qua in legenda sua 
plenius continetur. Cumque ibi habitaret, veniebant due aves 
de silva silvestres, ad modum anseris grandes, et sub disco suo, 20 
ubi studebat continue, | fecerunt nidum, ova et pullos, et permit- 
tebant se tangi ab eo nec moleste ferebant. Accidit autem ut 
quadam die veniret quidam episcopus ad visitandum eum, et 
ob gratiam eius voluit habere unum de illis pullis. 


De fratre Iohanne, cui angelus servivit ad missam. 25 

Item, cum quodam mane, summo diluculo, frater Iohannes 
vocasset scolarem suum, quia celebrare volebat, scolaris respon- 
dit quod bene iret, sed, quia somno maximo gravabatur, iterum 
obdormivit ; post hec excitatus erubuit de somnolentia sua. Et 
veniens invenit fratrem Iohannem missam dicentem et scolarem 30 

cum superpellicio optime ministrantem. Et finita missa sub silen- 
tio recesserunt. Tunc eadem die dixit frater Iohannes scolari suo : 
« Benedicaris tu, fili, quia hodie michi reverenter et sedule mini¬ 
strasti, et multam consolationem propter te, ut puto, in hodierna 
3 missa contulit michi Deus ». Cui scolaris respondit : « Pater, par- 
catis michi, quia, quando vocastis me, gravatus somno non potui 
ita cito venire ad vos ; et cum veni, vidi quod alius ministrabat 
vobis, et scio quod nullus est forensis in domo ; et interrogavi 
quemlibet fratrem de domo utruin ministraverit vobis in missa, 
io et quilibet dixit michi quod non ». Cui dixit frater Iohannes : 
«Credebam quod tu fuisses. Verum, quicumque fuerit, benedicatur 
ipse, et benedictus sit creator noster in omnibus donis suis ! ». 

Multa alia bona vidi et audivi et cognovi de fratre Iohanne 
de Parma qui fuit generalis minister, que essent digna relatu, 
15 que subticeo, et brevitatis causa, et quia ad alia dicenda festino, 
et quia Scriptura dicit, Eccli. XI: Ante mortem non laudes homi¬ 
nem quemquam. Vivit enim adhuc. Diu enim fuit in vita; et agi- 
tur nunc annus Domini MCCLXXXIIII, quo scribimus hec, 
immediate post festum Inventionis sancti Michaelis, anno quarto 
20 pape Martini quarti, indictione XII, in mense Maii, feria III. | 
Pater fratris Iohannis dictus est Albertus Auceps, eo quod in avi- 
bus capiendis delectaretur et tale haberet offitium. 

Igitur, ut supra dictum est, cum gloriarer in Arelatensi civi- 
tate, coram fratre Iohanne, quod a papa Innocentio quarto in 
25 civitate Lugdunensi habueram predicationis offitium, respondit 
socius meus frater Iohanninus de Ollis : « Potius vellem habere a 
generali ministro quam ab aliquo papa ; et si necesse est quod 
per gladium examinis transeamus, examinet nos ergo frater Hu¬ 
go ». Dicebat de ilio magno Hugone Provinciali, qui erat tunc in 
30 domo Arelatensi occasione generalis, cuius maximus erat arnicus. 
Respondit frater Iohannes : « Nolo quod examinet vos frater 
Hugo, quia arnicus vester est, et parceret vobis. Sed vocate 
michi lectorem istius domus et repetitorem ». Vocati venerunt. 
Quibus generalis dixit : « Ducatis istos duos fratres seorsum et 
35 examinate eos de predicabilibus tantum, et si fuerint digni prò 
predicationis offitio habendo, renuntiate michi ». Factum fuit. 

Michi dedit, socio meo noluit dare, quia inventus est minus 
habens. Cui dixit generalis : « Quod differtur non aufertur. Stude 
sapientie, fili mi, et letifica cor meum, ut possis exprobranti re- 
spondere sermonem. Dicit enim Ecclesiasticus 18 : Antequam Io- 
quaris, disce ». 5 

Tunc supervenerunt duo fratres de Tuscia, qui ibant Tolosam 
ad studium, scilicet frater Gerardus de Prato, germanus fratris 
Arlotti, et frater Benedictus de Colle. Hi tunc temporis diacones 
et iuvenes et boni scolares erant, et mecum studuerant pluribus 
annis in Pisano conventu. Isti, in crastinum volentes recedere, mi- 1° 
serunt fratrem Marcum ad generalem, cuius socius erat, rogantes | 
ut daret eis predicationis offitium et licentiam ad sacerdocium 
promovendi. Et ilio sero generalis dicebat completorium, et ego 
solus cum eo. Tunc venit frater Marcus et interupit completo¬ 
rium nostrum, ut diceret verba sua. Cui generalis respondit in 15 
fervore spiritus, secundum quod talem habebat consuetudinem 
quando zelo movebatur divino, ut videbatur sibi, et dixit fratri 
Marco, socio suo : « Fratres male faciunt, quia impudenter talia 
petunt, cum Apostolus dicat: Nemo sumit sibi honorem. Ecce ipsi 
veniunt a ministro suo, qui cognoscebat eos et poterat eis dare 2° 
ista que a me petunt. Vadant ergo Tolosam, quo mittuntur ad 
studium, et adiscant, quia ibi non est eorum predicatio neces¬ 
saria ; tempore vero congruo poterunt habere quod petunt ». 
Tunc frater Marcus divertit ab eo, videns ipsum turbatum, et 
dixit : « Pater, debetis credere quod ipsi non petunt, sed frater 25 
Salimbene potuit michi dicere ut dicerem vobis prò eis ». Re¬ 
spondit generalis : « Frater Salimbene fuit semper hic mecum ad 
dicendum completorium, et ideo constat michi quod ipse hoc 
tibi non dixit ». Recessit ergo frater Marcus, dicens : « Pater, 
sicut vultis, ita fìat». Cognovi ergo quod frater Marcus responsio- 30 
nem generalis non acceptasset, et finito completorio ivi ad conso- 
landum eum. Et dixit michi : « Frater Salimbene, male fecit fra- 
ter Iohannes, quia confu dit faciem meam et noluit admittere 
preces meas et de satis parva petitione ; et ego labore prò 
Ordine sequendo ipsum et faciendo sibi litteras, cum sim amodo 35 
provecte etatis. Verum est quod veniunt a ministro suo, qui co- 

gnoscit eos, et quia cognoscit eos bonos, ideo mittit eos ad stu- 
dium Tolosanum, ut postea Parisius vadant. Sed plus || gaude- 
bant fratres isti habere predicationis offitium a fratre Iohanne 
propter suam sanctitatem et dignitatem, quarti a fratre Petro 
5 de Cora, ministro suo. 


Quod Pisani steterunt excommunicati XXX annis prò triplici culpa sua. 
De Garfaiana parva provincia. 

De promotione vero ad sacerdocium ideo volebant habere 
licentiam, quia Pisana civitas, ubi habitaverunt, sicut scitis, 
10 XXX annis sine ecclesiastico offitio fuit, prò eo quod Pisani ce- 
perunt cardinales et alios prelatos in mari, prò eo etiam quod vio- 
lenter tenent in montibus decem castra Lucensis episcopi, et tertio 
prò eo quod contra voluntatem Ecclesie Garfajane provintiam 
invaserunt » (est autem Garfajana quedam contrata inter Lucam 
»:> et Lombardiam inter montes inclusa). « Quocirca, cum isti essent 
Pisis, de promotione sacerdotii non curabant ; modo libenter vel- 
lent fieri sacerdotes, quod nullum peccatum reputo, quia possent 
prò vivis et mortuis celebrare et fratribus ad quos vadunt utilio- 
res existere; et toto tempore vite sue isti iuvenes habuissent prò 
20 bono et modo cognovissent gratiam sibi factam. Et novit Deus 
quia ego erubesco redire ad eos sine effectu precum mearum ». 
Cui breviter respondi et dixi : « Placent michi verba vestra plus 
quam responsio generalis ministri, sed patientia opus perfectum 
habet ». 


25 Quod frater Iohannes de Parma, quando erat generalis minister, voluit Hyspa- 
niam visitare. 

Tunc ilio sero generalis fecit me vocari et socium meurn et 
dixit nobis: «Filioli, spero cito a vobis recedere, quia in Hyspa- 
niam ire volo, et ideo eligite vobis unum locum, quemcumque 
30 vultis in toto Ordine, et ad illum mittam vos, excepto conventu 

Parisiensi ; et habeatis spacium cogitandi et eligendi et delibe- 
randi per totam noctem, et cras dicetis michi ». In crastinum 
dixit nobis : « Quid deliberasti et quid elegistis ? ». Cui respon- 
di : « Nichil de materia ista, ut eligamus locum, ne sit nobis in 
singultum; | sed ponimus in voluntate vestra, ut mittatis nos ad 5 
quemcumque locum vultis, et nos obedientes erimus». Et habuit 
inde bonum exemplum et dixit nobis: « Ite ergo ad conventum 
Ianuensem, et eritis ibi cum fra tre Stephano Anglico, quem 
mitto illuc. Insuper scribam ministro et fratribus illis quod 
habeant vos recommendatos sicut me ipsum et quod tu, frater io 
Salimbene, promovearis ad sacerdocium, et socius tuus frater 
Iohanninus ad diaconatum. Et cum venero illue, si invenero 
vos consolatos, gaudebo. Sin autem, consolabor vos iterum ». 

Et hec omnia opere impleta fuerunt. 

Porro ilio die dixit generalis fratri Hugoni, amico suo : « Quid 15 
dicitis, frater Hugo ? Volumus ire in Hyspaniam et desiderium 
supplere Apostoli ? ». Cui frater Hugo respondit : « Ibitis vos, 
pater, ego desidero mori in terra patrum meorum ». Et statim 
deduximus eum ad navem, que preparata erat in Rodano. Erat 
enim festum sancti Michaelis post nonam. Et valedicto recessit 20 
a nobis, ut iret ad Sanctum Egidium illa die. Nos vero per mare 
Massiliam ivimus et invenimus ibi fratrem Stephanum Angli- 
cum. Et rogavit me quod dicerem guardiano quod in festo beati 
Francisci libenter clero et fratribus predicaret. Et respondit guar¬ 
diana quod libenter audiret ipsum, sed timebat offendere epi- 25 
scopum, qui debebat venire ad festum. Et finito festo beati Fran¬ 
cisci intravimus mare et ivimus Areas ad locum fratris Hugonis. 

Et frater Stephanus, quia navem habere non poterat, arripuit 
iter per terram cum socio, ut ad conventum Ianuensem iret. 


De mora quam cum fratre Hugone contrari. 30 

Ego vero et socius meus remansimus Areis cum fratre Hugone, | 
a festo beati Francisci usque ad festum Omnium Sanctorum. Et 
gaudebam quia habebam occasionem standi cum fratre Hugone, 

cum quo tota die de doctrina abbatis Ioachym erat serraocinatio 
mea. Habebat enim omnes libros abbatis Ioachym et erat maxi- 
mus Ioachita et unus de maioribus clericis de mundo, sanctitate 
et scientia incomparabilis. Dolebam vero quod sotius meus 
5 graviter infirmabatur quasi ad mortem, et nolebat sibi cavere, 
et tempus navigandi propter hyemem in deterius mutabatur. Et 
contrata illa ilio anno valde infirma erat propter ventum mari- 
num, et vix poteram respirare de nocte, etiam morando sub divo ; 
et audiebam lupos clamantes et ululantes de nocte in maxima 
io quantitate, non semel neque bis. Et dixi socio meo, qui erat iuvenis 
valde protervus : « Tu non vis tibi cavere a contrariis et semper 
recidivas, ego vero cognosco contratam istam valde infirmam, et 
nollem adhuc mori, quia vellem videre illa que predicat frater 
Hugo. Quapropter noveris quod, si occurrerit de fratribus nostris 
15 societas congrua, ibo cum illis ». Et dixit : « Placet quod dicis, 
veniam et ego tecum ». Sperabat enim quod nullus veniret, qui 
frater esset. Et ecce, Domino faciente, statim venit frater Pontius 
quidam, sanctus homo, qui nobiscum steterat in conventu Aquen- 
si et ibat Niciam, unde factus fuerat guardianus. Et gavisus est, 
20 quando vidit nos. Et dixi sibi : « Volumus venire vobiscum, quia 
Ianuam ire debemus ad habitandum ». Et respondit et dixit : 
« Multum placet michi. Vado ergo ad procurandum ut habeamus 
navem ». In crastino autem post prandium ivimus ad navem, 
que distabat a loco fratrum per unum miliare. Socius autem meus 
25 nolebat venire, sed videns quod penitus recedebam, assumpto 
guardiano loci, venit post nos. Cumque porigerem sibi manum, 
ut elevarem eum ad navem intrandam, aborruit et ait : « Absit 
quod tu tangas me, quia non conservasti michi fidem et bonam 
societatem ». Cui dixi : « Miser, cognosce bonitatem Dei erga te, 
30 quia revelatum est michi a Domino quod, si stetisses ibi, absque 
dubio mortuus fuisses ; et Sapiens in Eccle. VII dicit : Noli esse 
stultus, ne moriaris in tempore non tuo. Et de quibusdam dicitur 
in Iob XXII : Sublati sunt ante tempus suum, et fluvius (scilicet 
mortalitatis humane) subvertit fundamentum eorum ». Quid 
35 plura ? Non credebat iste michi quousque vexatio dedit auditui 
intellectum. Nam per totam hyemem in conventu Ianuensi ab illa 

infirmitate quam in Provincia contraxerat non potuit liberari ; 
et in festo beati Mathie intravi mare et a Ianua usque ad locum 
fra tris Hugonis in IIII diebus perveni ; et sex fratres de ilio loco 
inveni mortuos et sepultos ; quorum primus fuit guardianus loci 
illius, qui socium meum ad navem associaverat ; alter fuit frater 5 
Guillielmus de Pertuso, bonus predicator, qui in conventu Par¬ 
mensi habitavit aliquando ; et IIII alii quos nominare necesse 
non est. Cum autem in reversione mea ad Ianuensem conventum 
retulissem socio meo de morte istorum fratrum supradictorum, 
gratias referebat michi, quod eruissem eum de faucibus mortis. io 
Convaluit tandem, et post multos annos ivit ad provinciam ultra- 
marinam, eo anno quo rex Francie transfretavit secundo et 
Tunicium ivit ; et fuit ibi custos et prò custode ad generale 
capitulum venit quod fuit Assisii celebratum, in quo frater 
Bonagratia factus fuit generalis minister, et declaratio regule 15 
fratribus data. 


De socio meo, qui missus fuit in Egyptum ad captivos Christianos conso- 

landos. 

Et quia Christiani, qui apud Egyptum a Saracenis in vinculis 
tenebantur, miserant ad papam Nicholaum tertium, ut || amore 20 
Dei mitteret eis unum bonum et ydoneum sacerdotem cum quo 
possent de peccatis suis fìducialiter confiteri, papa hoc negotium 
commisit generali ministro ; et frater Bonagratia, generalis mini¬ 
ster, voluit quod iste iret ad Christianos captivos qui erant in 
Egypto, in merito obedientie salutaris et in remissionem suorum 25 
omnium peccatorum. Ipse vero a generali obtinuit quod ad se- 
quens generale capitulum posset venire et postmodum de provin¬ 
cia Bononie esse, sicut antiquitus fuerat. Que omnia laudabiliter 
facta sunt. Nam Christianis illis multa bona fecit et fecit fieri ; 
et unicornum vidit et vineam balsamitam, et de manna attulit 30 
in vase vitreo et de aqua fontis sancte Marie, sine cuius irriga- 
tione vinea balsamita fructificare non potest. Et de lignis balsami 
secum portavit et multa talia nobis ignota, que fratribus osten- 

debat. Et referebat quomodo Saraceni Christianos habent in vin- 
culis et faciunt eos fodere foveas castrorum suorum et terram 
cum cophinis asportare ; et quod qualibet die non dantur nisi tres 
panes parvi cuilibet Christiano. Igitur, cum celebratum fuis- 
5 set in Alemannia apud Argentinam generale capitulum, in quo 
iste interfuit, in reversione sua, in primo loco fratrum prope Ar¬ 
gentinam, ultimum diem clausit, et miraculis fulsit. Iste fuit 
frater Iohanninus de Ollis de Parma, qui fuit de provincia Ro¬ 
manie sive Grecie et de provincia Bononie et de provincia Terre 
io Sancte, et socius meus fuit in Francia, in Burgundia, in provincia 
Provincie et in Ianuensi conventu ; bonus scriptor, bonus cantor, 
bonus predicator, honestus et bonus et utilis homo. Cuius anima 
requiescat in pace ! In conventu in quo obiit erat quidam frater 
Minor ex diuturna infìrmitate incurabiliter infìrmus quantum ad 
*5 medicos, qui totum se contulit ad rogandum Deum ut amore 
istius fratris daret sibi integram sospitatem. Et statim factum 
fuit. Audivi hoc a fratre Paganino de Feraria, qui presens erat. 

Igitur, cum essem cum eo et cum fratre Poncio guardiano Ni- 
cie noviter facto, eadem die qua de Areis a fratre Hugone reces¬ 
so simus, devenimus Niciam, que est civi|tas iuxta mare ; et vidi- 
mus et cognovimus fratrem Symonem Apulum de Monte Sarculo, 
qui erat Ordinis procurator in curia domini pape, qui tunc tem- 
poris erat Lugduni. Hic volebat ire Ianuam et expectabat in 
litore cum refectorario Lugdunensi, si possent navem sibi con- 
25 gruam reperire. Quibus dixi : « Nos habemus navem paratam et 
cras ibimus viam nostram ». Et gavisi sunt talia audientes. 


Comendatio quorumdam fratrum Minorum qui sanctissime vite fuerunt in 
conventu Ianuensi et laudabiliter terminaverunt vitam suam in Ordine 
moriendo. 

30 Et sequenti die per totum diem navigavimus et per totam 
noctem sequentem, et summo diluculo intravimus portum Ianuen- 
sem, qui est iuxta civitatem ; et erat dies Dominica. Et letati 
sunt fratres, quando viderunt nos, et valde gavisi, et specialiter 

frater Stephanus Anglicus, qui erat lector ; quem postea generalis 
minister misit Romani, sicut promiserat sibi ; et fuit lector in 
conventu Romano et ibi obiit cum socio suo fratre Iocelino, post- 
quam compleverunt desiderium suum ut Romam et sanctuaria 
Rome viderent, iuxta verbum quod scriptum est, Prover. X : 5 

Desiderium suum iustis dabitur. Et erat minister Romanus tunc 
temporis frater Iacobus de Yseo. 

Item in conventu Ianuensi, quando perveni illue, erat frater 
Tadeus Romanus, qui fuerat canonicus ecclesie Sancti Petri de 
Roma. Hic erat senex et antiquus dierum et sanctus habebatur 10 
a fratribus. Idem erat de fratre Marcio de Mediolano, qui fue¬ 
rat iam minister. Idem de fratre Anseimo Rabuino de civitate 
Astensi. Hic fuerat minister provintie Terre Laboris et provintie 
Marcie Trivisine et in conventu Neapolitano diu steterat cum 
fratre Iohanne de Parma ; et procuravit in capitulo Lugdunensi 15 
quod frater Iohannes de Parma lìeret generalis, fratres sollici- 
tando, et complevit Deus desiderium suum. Item frater Bertho- 
linus, custos Ianuensis, qui postea fuit minister ; et frater | Pen- 
tecostes, sanctus homo ; et frater Matheus Cremonensis, discre- 
tus homo et sanctus ; qui omnes humane et curialiter et canta- 20 
tive se habuerunt erga nos. Guardianus vero dedit michi duas 
tunicas novas, unam inferiorem et unam superiorem. Idem fecit 
socio meo. Minister vero frater Namtelmus, qui fuerat lector 
et de Mediolano erat, sanctus homo et Deo devotus, dixit quod 
faceret michi quicquid vellem sibi precipere consolationis et gratie, 25 
et assignavit michi socium suum fratrem Guilielmum de Fede 
Montis, qui erat valens homo et litteratus et bonus, ut doceret me 
missam adiscere et cantare. Hi omnes transierunt de hoc mundo 
ad Patrem. Quorum nomina sunt in libro vite, quia bene et lauda- 
biliter terminaverunt vitam suam. Nunquam vidi hominem qui 30 
ita assimilaretur fratri Vitali, ministro Bononie, sicut frater Nam¬ 
telmus, minister Ianuensis, quantuin ad apparentiam et quantum 
ad existentiam, quantum ad mores et quantum ad omnia. Hic 
erat in gratia fratris Ioliannis de Parma multum. 

De episcopo Corsice, qui fecit me sacerdotem, et de ecclesia Sancti Honorati, 
quam papa Alexander IIII dedit fratribus Minoribus de Ianuensi con- 
ventu. 

In hoc MCCXLVIII erat in civitate Ianuensi quidam epi- 
5 scopus de Corsica, qui fuerat monachus niger Ordinis sancti 
Benedicti, et erat Placentinus ex parte patris et Parmensis ex 
parte matris, que erat de Scarpis. Hunc rex Hentius sive Fride- 
ricus pater suus, condam imperator, fecerat expelli de Corsica, 
que est contigua Sardinie, in odium Ecclesie ; et morabatur Ianue 
io et scribebat propria manu, ut haberet victum suum ; et cotidie 
veniebat ad missam fratrum Minorum et postea audiebat fratrem 
Stephanum Anglicum in scolis docentem. Siquidem imperator 
Fridericus dederat Hencio sive Henrico filio suo non legitimo 
uxorem in Sardinia quamdam | dominam que appellabatur Do- 
15 micella. 

Igitur episcopus supradictus fecit me sacerdotem in ecclesia 
Sancti Honorati, que est in loco fratrum Minorum de lanua, sed 
tunc temporis non erat, immo tenebat eam quidam sacerdos 
occupatam super locum fratrum, nec habebat populum ; et quan- 
20 do fratres redibant a matutino suo, ut in cellis suis quiescerent, 
iste bonus homo non permittebat eos quiescere cum campanis 
suis, et sic faciebat qualibet nocte. Quapropter gravati fratres de 
Ianuensi conventu procuraverunt cum papa Alexandro quarto 
quod illam ecclesiam habuerunt ab eo. Papa vero Alexander 
25 canonÌ9averat sanctam Claram, et ea hora qua papa celebravit 
primam missam de sancta Clara, dieta oratione, accessit ad eum 
sacerdos et dixit : « Amore beate Clare rogo vos, pater, ne aufe- 
ratis michi ecclesiam Sancti Honorati ». Papa vero, assumpta 
parabola sua, in vulgari suo dicere cepit : « Amore beate Clare 
30 volo quod fratres Minores habeant eam ». Et sic dixit multis 
vicibus, ita quod quasi infatuatus videbatur, totiens repetendo. 
Sacerdos vero talia audiens ingemuit et divertit ab eo, faciens 
quod Ecclesiasticus docet, Vili : Non litiges cum homine potente, 
ne forte incidas in manus illius. 

De archiepiscopo Ianuensi, qui commendavit fratrem Stephanum Anglicum 
et episcopum Corsice. 

Iste archiepiscopus fuit homo avarus et non bene cathoiicus, et postmodum 
interfectus. 

Item, eo tempore quo Ianue habitavi, erat ibi quidam archie- 5 
piscopus parvus corpore et senex valde et avarus, et etiam dice- 
batur de eo verbum sinistram, videlicet quod non esset usque- 
quaque cathoiicus bene. Hic, quadam die. congregavi in palatio 
suo religiosos et clericos, quasi volens tacere quamdam synodum : 
desiderabat enim audire fratrem Stephanum Anglicum ex Ordine 10 
Minorum, prò eo quod audierat quod magnus sermocinator esset 
et magnus clericus. Et ego ibi fui et que || refero audivi. Predica¬ 
vi ipse prius. Post hec non est passus quod aliquis faceret 
sermonem nisi frater Stephanus, cuius sermonem multipliciter 
commendavit. Commendavit etiam fratrem Stephanum de scien- r 5 
tia et de vita sancta et honesta et bona, dicens quod multum 
honoraverat Ianuam veniendo de Anglia in Ytaliam tantus 
clericus, et quod, si esset iuvenis, libenter audiret eum in scolis 
docentem, quando posset. Post hec commendavit episcopum de 
Corsica, quod erat religiosus homo et sancta et honesta persona, 20 
et quomodo bene sciebat legere, scribere, notare, cantare, et 
quomodo erat plenus omnibus bonis, hoc excepto, quod nimis 
erat pauper, quia imperator expulerat eum de episcopio suo. Et 
rogavit quod haberent ipsum recommendatum et bene facerent 
sibi. Et fuerunt qui dicerent quod archiepiscopus in hoc vitu- 25 
peravit se ipsum, quia ipsemet debebat indigenti episcopo bene 
facere et eum secum in curia sua tenere, et habuisset inde 
meritum sive premium et honorem. Sed Seneca dicit: « Monstro 
similis est senilis avaricia. Quid enim stultius quam cum defi¬ 
ciente via augere viaticum ? ». Marcialis Cecus similiter dicit : 30 

Miramur iuvenes largos vetulosque tenaces, 
illis, cum multum, his breve restet iter. 


Seneca 


Versus 


Debebat ergo archiepiscopus dives tenere secum episcopum pau- 
perem et cum Iacob dicere, Gen. XXXII : Non dimittam te, nisi 

benedixeris michi. Sed sua avaritia et miseria non permisit. Au¬ 
divi quod post recessum meum de Ianua interfectus fuit. Ideo 
dicit Sapiens in Prover. 28: Qui dat pauperi, non indigebit. Et 
iterum Prover. XI : Non proderunt divide in die ultionis, \ insti¬ 
ti tia autem liberabit a morte. 


De avaricia et miseria Ferariensis episcopi, qui noluit hospitio recipere pa- 
pam Urbanum 

Episcopus Ferariensis, qui in avaricia et miseria erat similis 
isti, cum patriarcha Ierosolimitanus de ultramarinis partibus 
io Ferariam advenisset, volens prò suis negotiis ad Romanam cu- 
riam proficisci, cum rogaret episcopum ut eum in episcopio una 
nocte reciperet, sibi denegavit hospicium. Sed, vadens ad curiam, 
cum ibi contraxisset aliquantulam morarn, factus est papa. Hic 
fuit Urbanus quartus, natione Trecensis. Hic scripsit Ferariensi 
15 episcopo dicens : « Noveris quod ego sum papa, et de avaricia et 
miseria tua possum tibi reddere quod mereris, quia in hospitio 
tuo me noluisti suscipere, cum Apostolus dicat quod oportet epi¬ 
scopum hospitalem existere, prima ad Timo. III. Idem dicit ad 
Titum, I. Item ad Ro. XV : Suscipite invicem, sicut et Christus 
20 suscepit nos in honorem Dei. Item III Io. : Nos ergo debemus susci¬ 
pere huiusmodi, ut cooperatores simus veritatis. Item I Petri II 11 : 
Hospitales invicem sine murmuratione ». Nichil tamen mali legitur 
papa episcopo intulisse. Verumtamen episcopus toto tempore vite 
sue sine timore non fuit; que fuit magna vindicta, quoniam timor 
25 penam habet, ut habetur I Io. IIII. Talis fuit vindicta Ioseph 
cum fratribus suis, de qua habetur Gen. in pluribus locis, et ma¬ 
xime post mortem patris, Gen. ultimo. Episcopus supradictus 
fuit Brixiensis natione et medicus sive phisicus, postea Placen- 
tinus episcopus ; postmodum ivit ad curiam, ubi Ferariensem 
30 episcopatum proineruit. Apud Placentiam duos fratres Minores 
secum tenebat, quibus misera vita erat quantum ad victum, prop- 
ter avaritiam suam. 

Quod papa Innocentius IIII misit in regnum contra imperatorem iam de¬ 
positimi fratrem Symonem, qui fuit martyrio coronatus. 

Item in hoc MCCXLVIII papa Innocentius quartus, qui 
Lugduni habitabat cum cardinalibus suis, misit fratrem Symo¬ 
nem de Monte Sarculo, Ordinis fratrum Minorum procuratorem, 5 
de quo feci superius mentionem, in Apuliam, ut regnum Apulie 
et Sicilie eriperet de dominio Friderici condam imperatoris de¬ 
positi ; et multos attraxit ad partem Ecclesie. Tandem imperator 
fecit eum capi et decem et octo martyria intulit sibi, que omnia | 
sustinuit patienter ; nec aliquid potuerunt camifices extorquere io 
ab eo nisi laudem divinam. Multa miracula fecit Deus per eum. 

Qui prò nobis intercessor existat ! Amen. Hic fuit amicus meus 
in curia Lugdunensi veniens mecum ad papam, et veniendo de 
Nicia Ianuam in navi multas historias diximus. Medfocris stature 
fuit et niger, similis sancto Bonifacio. Homo semper iocundus 15 
et alacer, bone vite prius et litterature ydonee. Multa rede mit 
modico pretio, ut habetur Eccli. XX. Unde Apostolus, II ad Cor. 
IIII : Id enim quod in presenti est momentaneum et leve tribula- 
tionis nostre, supra modum in sublimitatem elernum glorie pondus 
operatur in nobis. 20 


De alio fratre Symone, qui dictus est de Comitissa, quem Deus miraculis de- 
monstravit illustrem. 

Fuit et alter frater Symon, qui dictus est de Comitissa, 
quem Deus miraculis demonstravit illustrem. Hunc fecit frater 
Iohannes de Parma ministrum provincie sancti Francisci in valle 25 
Spoletana. Hic fuit amicus meus et michi familiaris in conventu 
Massilie, eo anno quo rex Francie transfretavit in primo passa- 
gio, scilicet anno Domini MCCXLVIII. 

Quod banniti de Regio, qui erant ex parte Ecclesie, recuperaverunt multa 
castra que in montibus erant. 

Quo anno banniti civitatis Regii, qui erant ex parte Ecclesie, 
ceperunt et abstulerunt omnia castra montanee. Et Parmenses 
5 recuperaverunt Bibianellum et Curviacum et Guardaxonem et 
Rivaltam. Et mortalitas valida fuit ; et obiit abbas Sancti Pro¬ 
speri de Regio. Et eodem anno recuperavi imperator iam depo- 
situs Vercellum civitatem. 


Quod dominus Bonacursus de Palude interfectus fuit hoc anno millesimo 
io supraposito. 

Et dominus Bonacursus de Palude interfectus fuit. Et domi¬ 
nus RuQnentus de Regio fuit obses cum domino Maravóne et 
cum multis aliis de Regio in Apulia. Et rex Hencius, qui tenebat 
tunc temporis dominium civitatis Regii, fecit cavali uiiain ma¬ 
is gnam cavatam usque Scalopiam usque in Padum. | 


De episcopo Tripolitano, qui obiit Parme. 

Et episcopus Tripolitanus de Robertis de Regio obiit in ci- 
vitate Parme et sepultus fuit in maiori ecclesia, que est Beate 
Virginis. 


20 De domino Bernardo Rolandi Rubei, qui apud Culiculum interfectus fuit. 

Et dominus Bemardus Rolandi Rubei de Parma, qui fuit co- 
gnatus pape Innocentii quarti, per imperatorem, id est per gen- 
tem suam, interfectus fuit apud Colliculum. Cecidit enim de 
equo, qui cespitavit, cum rediret a Fornovo ; quem si imperator 
2 5 vivum habuisset, exercuisset in eo ludibria. Ipse enim fuit qui 
abstulit sibi Parmam. Et guerra erat valida ; et imperator 
habitabat in Cremona et veniebat frequenter et versabatur 

circa Parmam cum Theutonicis suis et cum aliis qui erant ex 
parte sua, si quo modo se posset de Parmensibus vindicare, 
qui eum fugaverant et Victoriam civitatem suam destruxerant, 
quam fecerat prope Parmam in contrata que dicitur Grola. Et 
habebat tunc temporis dominium Mutine, Regii et Cremone ; et 5 
pars istarum trium civitatum que dicebatur Ecclesie vagabatur 
exterius vagipalando per devia. 


De Lodoyco rege Francie, qui contra Saracenos orientales transfretavit. 

Quod Bononienses ceperunt Ba9anum et destruxerunt. 

Item in supradicto millesimo Lodoycus rex Francorum trans- io 
fretavit contra Saracenos orientales, et subito obtinuit Damia- 
tam Saracenorum civitatem. 

Bononienses obsederunt Ba^anum castrum Mutinensium et 
ceperunt die VI 0 intrante Iulio ac destruxerunt. Item recuperata 
est Romaniola per Ecclesiam, quam primo tenebat dictus Fri- 15 
dericus depositus, Octaviano diacono cardinali tunc legato in 
partibus Lombardie. Et etiam Marchia Anconitana quasi tota 
recuperata est. 

Item, predicto millesimo, ut iam dixi, Lodoycus rex Francie 
cum fratribus suis et Francorum milicia et vulgo innumerabili 20 
circa Pentecosten crucesignatus iter agressus est || et transfre¬ 
tavit, ut Saracenos debellaret prò recuperatione Terre Sancte, 
et prima fronte Damiatam cepit. Postea vero, peccatis Franco¬ 
rum exigentibus, interfectus est frater regis maior post regem, 
Robertus nomine. Sed et ipse multum culpabilis fuit, quia ere- 25 
debat omnes Saracenos involvere et subito uno ictu occidere. 


De montibus qui corruerunt in terra comitis Sabaudie et VII parochias coo- 
peruerunt et IIII mi lì a hominum occiderunt, anno Domini MCCXLVIII. 


Item in predicto millesimo in valle Morienne, que est a Sa- 
gusia Lombardie usque Lugdunum, inter Gracinopolim civi- 30 


30 — Salimbene, I. 

tatem et Cambariacum castrum, prope Cambariacum, ad unam 
leucham est planicies quedam, que proprie appellatur vallis Sa- 
baudie ; super quam mons altissimus eminebat, qui de nocte 
cadens replevit totam vallem illam. Et durat mina in longitu- 
5 dine per unam leucam et in latitudine per unam et dimidiam. 
Et erant ibi VII parochie, que omnes cooperte sunt. Et mortui 
sunt ibi IIII milia hominum. Tunc impletum est quod dicitur 
in Iob XIIII : Mons cadens defluit, et saxum transfertur de loco 
suo. Lapides excavant aque, et aluvione paulatim terra consumitur. 
10 Et homines ergo similiter perdes. Et iterum : Multiplicat gentes 
et perdit eas et subversas in integrimi restituit. Et iterum Iob IX : 
Qui transtulit montes, et nescierunt hi quos subvertit in furore suo. 
Eo anno quo hec facta sunt, habitabam in conventu Ianuensi, 
ubi huiusmodi rumores audivi, et sequenti anno per contratam 
15 illam transivi, scilicet per Gracinopolim, et cercius intellexi. Et 
processu temporis, post multos annos, cum habitarem in conventu 
Ravenne, interrogavi fratrem Guillielmum, ministrum Burgun- 
die, qui transibat per Ravennam et ìbat ad quoddam generale 
capitulum, de casu montis istius, et sicut habui ab ore suo, sic 
20 fideliter et veraciter scripsi. | 

Anno Domini MCCXLIX, cum habitarem in conventu Ia¬ 
nuensi, placuit fratri Namtelmo, ministro meo, ut irem ad gene- 
ralem ministrum prò negotiis provincie Ianuensis. Et in festo beati 
Mathie apostoli intravi mare et in IIII diebus perveni Areas ad 
25 locum fratris Hugonis ; et gavisus est, quando me vidit. Et cum 
esset vicarius guardiani, comedit mecum et cum socio meo fami- 
liariter, ita quod nullus interfuit alius nisi frater qui serviebat. 
Et sollemne prandium dedit nobis quantum ad pisces marinos 
et omnia alia. Eramus enim in principio maioris Quadragesime. 
30 Et miratus est socius meus, qui erat Ianuensis, mirati sunt etiam 
fratres de domo illa de tanta familiaritate et domesticitate quam 
michi ostendit, quia non erat consuetudo fratris Hugonis tunc 
temporis ut cum aliquibus manducaret, forte quia Quadragesima 
imminebat. Et multa de Deo contulimus in ilio prandio et de doc- 
35 trina abbatis Ioachym et de futuris. Et inveni, sicut superius dixi, 
quod sex fratres de loco ilio mortui erant et sepulti, quos circa 

festum Omnium Sanctorum dimiseram ibi vivos. Et quando 
recessi de Ianua, erat iuxta sacristiam quedam amigdalus florida, 
et in Provincia inveni fructus huius arboris grossos cum cortice 
viridi. Inveni etiam fabas grossas recentes in tecis. 


Quod papa Innocentius quartus revocavit fratrem Iohannem qui ibat in Hispa- 5 
niam, quia volebat eum in Greciam mittere prò conversione sive recon- 
ciliatione Grecorum. 

De familiaritate quam papa Innocentius 1111 ostendit fratri Iohanni de Parma, 
et quomodo misit eum ad Grecos cum bona societate. 

Post prandium vero arripui iter, ut irem ad generalem mini- 10 
strum, quem post dies convenientes Avignioni inveni, quia redibat 
ab Hyspania revocatus a papa Innocentio quarto, qui morabatur 
Lugduni, ut mitteret eum ad Grecos, de quibus erat spes ut me¬ 
diante Vattacio cum Romana Ecclesia reconciliari deberent. Est 
autem Avignio civitas in Provincia iuxta Rodanum, in qua prò- 15 
cessu temporis frater Bonagratia, generalis minister, ultimum 
diem clausit. In qua civitate diversis temporibus pluries fui. 
Post hec ivi Lugdunum cum generali ministro. Et cum fuimus 
Vienne, invenimus nuntium Vattacii, quem miserat ad papam 
prò generali ministro. Hic erat ex Ordine fratrum Minorum et 20 
dicebatur frater Salimbene sicut et ego, et erat Grecus ex uno 
parente et Latinus ex altero ; et optime loquebatur Latinis ver- 
bis, cum clericam non haberet ; optime etiam in vulgari noverat 
Grecam et linguam Latinam. Quem generalis assumpsit et duxit 
Lugdunum. 25 

Cumque accessisset generalis ad papam, suscepit eum papa ad 
osculum oris et dixit sibi : « Parcat tibi Deus, fili, quia multum 
stetisti. Quare non venisti eques, ut cicius venires ad me ? An 
quia equitaturas et expensas dare non possum, ideo dimisisti ? ». 

Cui frater Iohannes respondit : « Pater, satis celeriter veni visis 30 
litteris vestris, sed fratres, per quos transibam, michi impedi¬ 
mento fuerunt ». Cui papa dixit : « Utiles habemus rumores, sci- 
licet quod Greci reconciliari velint cum Romana Ecclesia ; qua- 
propter volo quod vadas ad eos cum bona societate fratrum 

Ordinis tui, et poterit esse quod, te mediante, aliquid boni Deus 
dignabitur operari. Ex parte autem mea omnem gratiam quam 
volueris habeas ». Cui dixit frater Iohannes : « Pater, non deest 
qui impleat, sed qui iubeat. Nam paratns suiti et non sum turba¬ 
ti tus, ut custodiam mandata tua ». Cui papa dixit : « Benedicaris 
tu, fili, quia bona est responsio tua ». 

Erat autem tunc temporis Lugduni lector Constantinopoli- 
tanus frater Thomas Grecus ex Ordine Minorum, qui sanctus 
homo erat, et Grece et Latine op|time loquebatur. Hunc genera- 
10 lis assumpsit, ut ad Grecos duceret secum. Nam ad hoc etiam 
venerat a Vattacio missus. Duxit etiam secum fratrem Drudonem, 
ministrum Burgundie, qui erat nobilis homo, pulcher et littera- 
tus et sanctus. Nam magnus lector erat in theologia et qualibet 
die fratribus predicare volebat. Duxit similiter secum fratrem 
15 Bonaventuram de Yseo, qui erat famosus homo et antiquus 
minister in diversis provinciis. Duxit et multos alios ydoneos 
fratres, quorum nomina ponere non expedit modo. Et finita sep- 
timana paschali a Lugduno recessit. 

Erat etiam tunc Lugduni frater Rufinus, minister Bononie, 
20 cum fratre Bonaventura de Furlivio, socio suo, et fratre Bassetto. 
Et dixit michi frater Rufinus minister : « Ego te misi in Franciam, 
ut studeres prò provincia mea, et tu ivisti ad conventum Ianuen- 
sem, ut habitares ibi ? Noveris quod valde habeo prò malo, quia 
prò honore mee provincie studentes de aliis provinciis facio veni- 
25 re Bononiam». Cui dixi : « Parcatis michi, pater, quia non erede- 
barn quod haberetis prò malo ». Tunc respondit et dixit michi : 
« In hoc parco, quod incontinenti scribas obedientiam, per quam 
redeas ad provinciam Bononie, de qua fuisti cum socio tuo qui 
est Ianue ». Facta fuerunt omnia ista. De hac obedientia nichil 
30 scivit generalis, quando erat Lugduni. 


De fratre Rainaldo de Aretio, qui fuit episcopus Reatinus consecratus a papa. 

Item isto tempore Lugduni erat frater Rainaldus de Aretio 
de provincia Tuscie, qui venerat ad papam ut eum absolveret 

ne esset episcopus. Cum enim esset lector apud Reate et obisset 
episcopus terre illius, tantam gratiam invenerat iste ibi, quod 
canonici concorditer elegerunt ipsum. Papa vero || Innocentius, 
audiens de scientia et sanctitate ipsius, noluit ipsum absolvere, 
immo de consilio fratrum suorum, scilicet cardinalium, precepit 5 
ei quod esset episcopus, et postmodum fecit ei istum honorem, 
quia ipsum personaliter consecravit, me existente Lugduni. 


De ecclesia Sancti Gerardi, que piena est camisiis puerorum. 

Post hec arripui iter et veni Viennam, que per XV miliaria 
a Lugduno distat, descendendo per Rodanum ; postea ivi per io 
Gracinopolim civitatem et per vallem comitis Sabaudie, et co- 
gnovi de casu et montis ruina ; et intravi quamdam ecclesiam, 
que dicitur Sancti Gerardi, que tota piena erat camisiis puero¬ 
rum. 


De archiepiscopo Embronensi, qui cotidie duos fratres Minores volebat ad 15 

mensam suam habere. 

Postea ivi ad civitatem Embronensem, ubi erat archiepiscopus 
natione Placentinus, qui cotidie volebat duobus fratribus Mino- 
ribus dare prandium, et semper faciebat parati prò eis in mensa 
sua et de omnibus ferculis apponi ; et si ibant fratres Minores, 20 
habebant ; sin autem, faciebat aliis pauperibus dari. Porro in 
terra illa morabantur XIII fratres. Tunc venit ad me guardianus 
domus et dixit michi : « Frater, placeat vobis ire ad manducan- 
dum cum archiepiscopo, qui valde habebit prò bono, quia iam diu 
fratres non comederunt secum ; gravantur enim totiens ire ad 2 5 
comedendum cum eo ». Cui dixi : « Pater, parcatis nobis et non 
habeatis prò malo, quia post prandium volumus sine mora re¬ 
cedere. Ipse vero detineret nos et impediret iter nostrum inqui- 
rendo rumores, cum audiret quod venimus a curia ». Audiens 
guardianus que dixeram tacuit. Ego vero silenter dixi socio meo : 30 

« Consideravi quod bonum sit perficere iter nostrum, dum congru- 
um tempus habemus et litteras bonas, ut celeriter respondeamus 
bis qui miserunt nos, et ne etiain preveniat nos generalis mini- 
ster ad conventum Ianuensem eundo, quia frater Namtelmus, 
5 minister noster, iter nostrum non ita gratum haberet ». Et 
placuerunt socio | meo que dixi et feci. 


De archiepiscopo Embronensi, qui factus fuit Romane Ecclesie cardinalis 
et postea in Lombardia legatus. 

Item hec est illa civitas cuius archiepiscopum apud Lugdu- 
xo num Ildebrandus prior Cluniacensis, cum legatione fungeretur, 
de symonia miraculose convicit, sicut superius diximus. Item 
processu temporis, scilicet diebus meis, archiepiscopus istius terre 
factus fuit Romane curie cardinalis ; et fuit valens homo in scien- 
tia et in cantu et in litteratura et in honesta et sancta vita. Cum 
15 autem quadam vice quidam ioculator sonasset viellam coram ipso 
et peteret aliquid sibi ab eo dari, respondit sibi : « Si vis conce¬ 
dere, tibi dabo amore Dei libenter ; prò tuo autem cantu et viella 
nichil darem, quia ita bene scio cantare et viellam sonare sicut 
tu». Hic tenebat secum duos fratres Minores; nec fuit iste Piacen¬ 
za tinus ille de quo superius dixi. 

A recessu vero civitatis istius transivimus per terras comitis 
Dalfini et sic venimus Sagusiam, que est de provincia Ianuensi. 
Cum autem fuimus in Alexandria Lombardie, invenimus duos 
fratres de Ianuensi conventu, scilicet fratrem Martinum canto- 
25 rem et fratrem Ruffinum Alexandrinum. Quibus socius meus fra- 
ter Guillielmus Blancardus dixit : « Noveritis quod vos perditis 
fratrem Salimbene et socium suum, qui est Ianue, quia frater 
Rufinus, minister Bononie, revocat eos ad suam provinciam. Ego 
autem, quamvis sim Ianuensis, nolo venire Ianuam, sed volo 
30 reverti ad conventum meum Novariensem, unde me assumpsit 
minister, quando me misit ad generalem. Fideliter laboravimus 
et bene omnia fecimus, et fratrem Petrum Lanerium, guardia- 
num Ianuensem, Lugduni diinisimus, qui ibi et generalem vidit et 

fratrem Bujolum, qui cum papa moratur et attinet sibi. Et si 
quid per nos non est piene et bene factum, speramus quod bene | 
fiet per illos. Insuper et generalis minister usque ad breve tem- 
pus transibit per Ianuam, quia vadit ad Grecos missus a papa et 
vocatus a Grecis. Interim autem accipiatis has litteras et ex 5 
parte generalis representate fratri Namtelmo ministro». Cumque 
talia perorasset, protulit litteras quas habebat et dedit sociis 
meis. 

In crastinum autem ivimus ab Alexandria usque Terdonam, 
que est via X miliariorum, et sequenti die a Terdona ivimus la- 10 
nuam, que grandis est via. Cum autem viderunt me fratres, ga- 
visi sunt, quia de via longinqua redibam et quia bonos referebam 
rumores. Et interrogavit me minister et frater Stephanus Angli- 
cus si generalis Hyspaniam visitasset. Quibus dixi : « Non, quia 
papa revocavit eum occasione Grecorum. Mittit enim eum ad 15 
Grecos, qui Romane Ecclesie, ut Vattacius scripsit, reconciliari 
desiderant ; et spero quod cito transibit per Ianuam, et videbitis 
eum, et gaudebit cor vestrutn, quia consolabituv vos ». 


De fratre Rainaldo de Aretio, qui fuit ex Ordine fratrum Minorum et Rea- 

tinus episcopus. 20 

Post paucos vero dies frater Raynaldus episcopus reversus 
est de Lugduno et in die Ascensionis et predicavit populo et ce¬ 
lebra vùt cum mitra in ecclesia fratrum Minorum Ianuensis conven- 
tus ; et ego iam eram sacerdos et servivi sibi ad missam, quam- 
vis essent ibi diaconus et subdiaconus ceterique ministri. Et opti- 2 5 
mum prandium dedit fratribus de piscibus marinis et aliis rebus, 
et in refectorio familiariter manducavit nobiscum. 


Quod frater Stephanus Anglicus, predicando fratribus, reprehendit episco- 
pum Reatinura, qui pre>ens erat. 

Sequenti vero nocte post matutinum frater Stephanus Angli- 3° 
cus fratribus predicavit audiente episcopo, et inter alia sua verba 

melliflua, que dicere solitus erat, narravit quoddam breve exem- 
plum ad confusionem episcopi, dicens: «Bene quadam vice qui¬ 
dam frater laycus frater Minor, sanctus homo, in Anglia de 
paschali | cereo dixit quod, quando accenditur in ecclesia, ut ar- 
5 deat, resplendet et illuminat; quando vero imponitur ei cornu, 
extinguitur et fetet. Sic est de aliquo fratre Minore. Quando in 
Ordine beati Francisci bene accenditur et ardet amore divino, 
tunc bene resplendet et alios illuminat per bonum exemplum. Con¬ 
sideravi heri in prandio qualiter episcopus noster passus est quod 
10 fratres sui genuflecterent coram eo, cum sibi in mensa fercula ap- 
ponebant. Et ideo bene convenit ei quod frater ille de paschali 
cereo dixit ». Audiens hec episcopus ingemuit et finito sermone 
genibus flexis rogavit fratrem Bertholinum custodem, qui erat 
dulcis homo et postea fuit minister, ut licentiam loquendi sibi 
15 dignaretur concedere ; porro provinciali presens non erat. Qua 
obtenta, excusavit se valde bene, dicendo quod revera iam fuerat 
cereus accensus, ardens, resplendens et iUuminans in Ordine beati 
Francisci, dando intuentibus bonum exemplum, « sicut scit frater 
Salimbene, qui duobus annis mecum habitavit in conventu Se- 
20 nensi, et vere cognoscit qualem conscientiam habent fratres de 
Tuscia de preterita vota mea. Et etiam fratres istius conventus 
qui sunt antiqui conversationem meam noverunt, quia prò isto 
conventu ad studendum Parisius missus fui. Si fratres fecerunt 
michi honorem in prandio genuflectendo, non ex ambitione mea 
25 processit, quia satis dixi eis ne talia facerent ; nec erat meum 
cum baculo percutere eos, nec eis precipere poteram nec audebam. 
Quapropter habeatis me excusatum, rogo, amore Dei, scientes quod 
in me nulla fuit ambitio nec gloriatio vana. Cognosco enim quod 
dicit Scriptura divina, Eccli. XI : In die honoris tai ne extollaris. 
30 Et iterum alibi dicit : Pascet et potabit ingratos || et ad hec amara au- 
diet, Eccli. XXIX ». Et talia dicens, genibus flexis, me vidente 
et audiente, dixit culpam suam, si alicui malum dedisset exem¬ 
plum, et promisit quod, quam cicius posset, cornua violenter sibi 
imposita removeret a se. Et post hec recommendavit se fratribus, 
35 et sic deduximus eum causa honoris et associavimus usque ad 
quoddam monasterium monachorum Alborum prope Ianuensem 

urbem, ubi erat quidam senex qui voluntarie episcopatum Tau- 
rinensem dimiserat, ut in ilio claustro sibi et Deo liberius posset 
vacare. 


Quod episcopus Taurinensis reprehendit fratrem Rainaldum, ex eo quod epi¬ 
scopatum receperat. 5 

Hic, cum audisset quod frater Raynaldus magnus clericus 
esset et noviter factus fuisset episcopus, suspiravit et dixit ei : 

« Miror te prudentem virum ad tantam stulticiam devolutum, 
ut episcopatum susciperes, cum esses in nobilissimo Ordine, sci- 
licet beati Francisci, qui est Ordo fratrum Minorum, Ordo per- 10 
fectionis eximie, in quo qui perseveraverti usque in finem, procul 
dubio salvus erti. In quo etiam Ordine melius erat tibi humiliari 
cum mitibus quam dividere spolia cum superbis, Prover. XVI. 
Visum est michi quod tu multum erraveris et quasi apostataveris, 
quia, cum esses in statu perfectionis et in vita contemplativa, *5 
ad activam redisti. Unde Dominus per prophetam dicit quod 
etiam Apostolus repetit, ad Hebreos X : Iustus meus ex fide vivit. 
Quodsi subtraxerit se, non placebit anime tnee. Nam et ego episco¬ 
pus fui similis tibi. Cumque viderem quod fatuitates clericorum 
meorum non possem corrigere, qui ambulaverunt post vanitatem et 20 
vani facti sunt, elegit suspendium anima mea et mortem ossa mea. 
Dimisi igitur episcopatum et clericos meos et volui potius salvare 
animam meam quam me et illos perdere in gehennam. Et hoc 
feci exemplo beati Benedicti, qui deseruit aliquos monachos, eo 
quod ipsos discolos invenisset et malos ». | 2 5 


Qualiter responsum fuit Taurinensi episcopo cum Scriptura divina et cum 
ver bis Innocentii. 

Cum autem verba huiusmodi audisset frater Rainaldus, non 
respondebat, cum esset litteratus et multum argutus, quia audie- 
bat quod audire volebat et quia cognoscebat quod episcopus 30 

veruni dixisset. Dicit enim Scriptura, Eccli. IIII : Non contra- 
dicas verbo veritatis ullo modo. Tunc respondi et dixi Taurinensi 
episcopo, ne sibi sapiens esse vide retur : « Pater, ecce dixisti quod 
clericos tuos dimisisti ; sed considera si bene fecisti. In Zacharia 
5 enim habetur : 0 pastor et ydolunt derelinquens gregem, Za. XI. 
Et in Ieremia sic dicitur : Ubi est grex qui datus est tibi, pecus 
inclitum tuum ? Iere 13. Innocentius etiam papa III, inter multa 
alia que dixerat, dixit cuidam episcopo qui episcopatum recusare 
volebat, Decretalium libro I, 'De renuntiatione ’ rubrica: ‘ Nec 
1° putes quod ideo Martha malam partem elegerit, que circa plurima 
satagebat, quia Maria optimam partem elegit, que non auferetur ab 
ea, quoniam, licet illa sit magis secura, ista tamen est magis fruc- 
tifera. Et licet illa magis suavis, hec tamen magis utilis, cum in 
fecunditate sobolis lippitudo Lye Rachelis pulcritudini sit prelata ; 
15 quamvis simul in unum et contemplativus esse valeas et activus, 
legislatoris exemplo, qui nunc ascendebat in montem ut ibi glo- 
riam Domini cum maiori cemeret libertate, nunc vero descende- 
bat in castra ut cum utilitate necessitatibus populi provideret 
Quapropter facilius indulgetur ut ascendat monachus ad presu- 
20 latum, quam presul ad monachatum descendat Et infra: ‘ Mone- 
mus itaque ut laborem pastoralis regiminis non recuses, ne for- 
tassis ad pedes suos cum Maria sperneret te recipere, qui sibi 
apud te divertenti sprevisses cum Martha sollicita ministrare. 
Quia vero in postulando cedendi licentiam institisti, te tibi du-| 
25 ximus relinquendum, ut distinctis causis propter quas cedere 
oporteat, si propter aliquam causam utilem et honestam in huius- 
modi proposito perseveres, de licencia nostra cedas. Alioquin 
cedendi licentiam auctoritate apostolica tibi scias esse penitus 
interdictam, quoniam, et si pennas habeas quibus satagas in soli- 
30 tudinem advolare, ita tamen adstricte sunt nexibus preceptorum, 
ut liberum non habeas absque nostra permissione volatum 

Quod sex sunt illa per que cedendi episcopus potest licentiam postillare. 

Causas autem propter quas papa Innocentius III iudicavit 
cedendum, superius posuit, ubi dixit : ‘ Intueri te utique volu- 
mus quod hec sunt illa per que cedendi episcopus potest licentiam 
postulare : conscientia criminis, debilitas corporis, defectus scien- 5 
tie, malicia plebis, grave scandalum, irregularitasque persone. 

Sed in his omnibus est observanda cautela ’ ». Cum igitur talia 
perorassem, audiebant hinc inde episcopi. Frater vero Rainaldus 
nichil respondebat ad ista, ne videretur in episcopali ofìitio delec- 
tari. In mente vero sua disponebat deponere onus impositum, io 
quam cicius sibi tempus occurreret oportunum. 

Ivit igitur ad episcopatum suum. Cumque ibi fuisset, venerunt 
canonici ad ipsum videndum. Et dixerunt ei de quodam conca¬ 
nonico suo iuvene et lascivo, qui magis laycus quam clericus vide- 
batur, siquidem capillos usque ad scapulas longos habebat nec 15 
clericam volebat portare. Et traxit eum per capillos episcopus 
et alapam sibi dedit. Et vocavit parentes ipsius et propinquos, 
qui erant nobiles, divites et potentes, et dixit eis : « Iste filius 
vester aut eligat vitam laycalem aut talem habitum portet per 
quem clericus videatur, quia quod taliter vadat penitus sustinere 2 o 
non possum ». Et responderunt parentes ipsius et dixerunt epi¬ 
scopo : « Placet nobis quod clericus sit et quod faciatis de ipso | 
quicquid vobis honestum videtur et bonum ». Tunc episcopus 
ipsemet totondit sibi capillos et clericam sibi fieri fecit per orbi- 
cularem figuram, rotundam et magnam, ut in quo peccaverat 25 
prius, per posterius emendaret. Et contristatus est ipse cui 
talia facta fuerunt, concanonici vero valde gavisi sunt. 

Quod frater Rainaldus resignavit episcopatum dom no pape coram cardi- 

nalibus suis. 

Cum autem frater Rainaldus opera clericorum salva conscien- 30 
tia dissimulare non posset, videns quod ad viam honestatis et 
rectitudinis redire nolebant, summum pontifìcem adiit Innocen- 

tium quartum, qui Ianuam venerat, et resignavit dignitatem 
quam sibi Lugduni contulerat, dicens quod penitus de cetero non 
esset episcopus. Papa vero, cum vidisset animi sui angustiam, 
promisit quod absolveret eum, cum esset in Tuscia. Sperabat enim 
5 papa quod forte frater Rainaldus adhuc voluntatem suam muta- 
ret ; quod minime fecit. Venit autem frater Rainaldus et stetit 
Bononie multis diebus, sperans quod papa inde transiret, ut iret 
in Tusciam. Cum autem fuit Perusii, accessit frater Rainaldus 
ad papam et coram cardinalibus in consistono offitium et bene- 
io fìtium resignavit, ponendo pontifìcalia, scilicet baculum mitram 
et anulum, ad summi pontifìcis pedes. Et mirati sunt cardinales 
pariterque turbati, prò eo quod videbatur in hoc frater Rainal¬ 
dus eorum statui derogare, quasi quod non essent in statu salutis 
in dignitatibus et prelationibus positi. Turbatus est etiam simili- 
15 ter papa, prò eo quod eum personaliter consecraverat et prò eo 
etiam quod credebat se Reatine ecclesie virum ydoneum contu- 
lisse, sicut ab omnibus credebatur et erat. Et rogaverunt ipsum 
muitum cardinales et papa quod amore Dei [| et propter honorem 
ipsorum et propter utilitatem Ecclesie et animarum salutem non 
zo recusaret. Et respondit eis quod laborabant incassum, de materia 
ista rogando. Et dixerunt cardinales : « Quid si angelus ei locufus 
est, vel si ei Deus talia revelavit ? ». Tunc videns papa obstina- 
tum animum eius dixit ei : « Quamvis sollicitudinem et curam 
pastoralis regiminis habere non vis, saltem pontifìcalia remaneant 
25 tibi, et dignitatem et auctoritatem habeas ordinandi, ut Ordo 
tuus de te, quantum ad ista, utilitatem aliquam consequatur ». 
Et respondit : « Penitus nichil habebo ». Absolutus itaque venit 
ad fratres, et accipiens sacculum sive peram vel sportam rogavit 
helemosinarium, eadem die qua fuit absolutus, ut eum prò pane 
30 duceret secum. 


De responsione quam fecit frater Rainaldus cuidai.1 cardinali, quando ibat 
prò pane. 

Cumque sic iret mendicando per civitatem Perusii, occurrit 
sibi quidam cardinalis, qui a consistono redibat, forte voluntate 

divina, ut videret, diceret et audiret. Et bene cognoscens eum 
dixit ei : « Nonne melius tibi erat si fuisses episcopus, quam ire 
per hostia mendicando ? Nonne Dominus dicit quod beatius est 
tnagis dare quam accipere ? *. Cui frater Rainaldus respondit : 

« Sapiens in Proverbiis dicit quod melius est humiliari cum miti- 5 
bus, quam dividere spolia cum superbis. Ad secundum dico quod 
revera beatius est magis spiritualia dare, quam mendicare ab 
aliis. Et hoc bene faciunt fratres Minores. Unde Apostolus, I 
ad Cor. IX : Si nos vobis spiritualia seminavimus, magnum est 
si carnalia vestra metamus ? Quasi diceret : ' Non est magnum io 
Unde illud Ps. : Sumite psalmum et date tympanum, id est 'sumite 
spiritualia et date temporalia ’ ». Et addidit frater Rainaldus : 

« Noveritis, reverende pater, quia Scriptum dicit: Ego autem 
mendicus sum et pauper, et Dominus sollicitus est mei. Et iterum : 
Pauper sum ego et in laboribus a iuventute mea. Sed video quia, 15 
sicut dicit beatus Iob, XII, deridetur insti simplicitas, lampas 
contempla apud cogitationes divitum, parata ad tempus statutum. 

Sed nichil horum vereor, et nichil mea interest, quia Apostolus 
dicit, I ad Cor. Ili : Si quis videtur inter vos sapiens esse, in hoc 
seculo stultus fiat, ut sit sapiens. Sapientia enim huius mundi stulti- 20 
eia est apud Deutn. Et iterum ipse Dominus dixit, Lue. XVI : 
Quod hominibus altum est, abhominatio est ante Deum. Quapropter 
viam quam didici in Ordine beati Francisci conservabo usque in fi- 
nem, quia beatus Iob dicit, XXVII : Donec deficiam, non recedam 
ab innocentia mea, et iustificationem meam, quam cepi tenere, non 25 
deseram. Verumtamen unusquisque proprium donum habet ex Deo. 
Unus quidem sic, alius vero sic, sicut dicit Apostolus, I ad Cor. 
VII. Sed hi in curribus, et hi in equis, nos autem in nomine Dei 
nostri sperabimus ». Audiens hec omnia cardinalis et cognoscens 
quia Deus locutus est in sancto suo, divertit ab eo et sequenti 30 
die in consistono pape et cardinalibus retulit universa que ab 
episcopo mendicante didicerat. Et miratus est papa cum cardina¬ 
libus suis. 

Quod frater Rainaldus obiit in conventu Senensi et unum paraliticum libe¬ 
ravi t. 

Frater vero Rainaldus dixit generali ministro fratri Iohanni 
de Parma ut mitteret eum ad habitandum quo vellet. Et misit 
5 eum ad conventum Senensem, ubi cognoscebatur a multis. Et 
fuit ibi a testo Omnium Sanctorum usque post Christi Nativita- 
tem, et sic obiit et ivit ad Deum. Cumque infirmaretur infir- 
mitate de qua mortuus est, erat Senis quidam canonicus maioris 
ecclesie, qui per sex annos paraliticus in lecto iacuerat, et tota 
io mentis devotione se recommendaverat fratri Rainaldo. | Hic 
in somnis circa diluculum audivit quemdam sibi dicentem : « No- 
veris quod frater Rainaldus transivit ex hoc mundo ad Patrem, 
et meritis ipsius tibi Deus plenam contulit sanitatem ». Qui sta¬ 
tini evigilans, cum se sensisset plenarie liberatum, vocavit pue- 
15 rum suum ut sibi porigeret vestimenta. Et vadens ad cameram 
cuiusdam amici et concanonici sui retulit ei miraculi novitatem. 
Qui ambo incontinenti festinanter vcncrunt ad fratres, ut nar- 
rarent eis miraculum tam apertum, quod Dominus illa nocte 
meritis beati Rainaldi dignatus fuerat operari. Cumque portam 
20 civitatis egressi fuissent, audiverunt fratres cantantes, qui corpus 
ad ecclesiam deportabant. Et sic exequiis interfuerunt, et postea 
cum gaudio miraculum retulerunt. Fratres vero gaudentes dixe- 
runt : « Benedictus Deus in donis suis et sanctus in omnibus 
operibus suis ! Vere tu es, Deus, qui facis mirabilia magna solus. 
25 Mirabilis Deus in sanctis suis, Deus Israel ipse dabit virtutem et 
fortitudinem plebi sue, benedictus Deus ! Amen ». 

Hic fuit frater Rainaldus de Aretio ex Ordine fratrum Mino- 
rum, episcopus Reatinus, qui in vita sua fecit monstra et in morte 
mirabilia operatus est, quia elegit potius kutniliari cum mitibus, 
3 ° quam dividere spolia cum superbis. Litteratissimus homo fuit, 
magnus lector in theologia, sollemnis et gratiosus tam clero quam 
populo predicator, habens disertissimam linguam et nunquam 
cespitantem ; magnifici cordis fuit. Duobus annis in conventu 
Senensi habitavi cum eo et in Lugdunensi et Ianuensi pluries 
35 eum vidi. Hic me fecit fieri subdiaconum, cum adhuc esset pri- 

vata persona. Non possem credere alicui referenti quod Tuscia 
talem hominem dare posset, nisi oculis meis ego ipse vidissem. 


De abbate Brittinorii, qui fuit germanus fratris Rainaldi et litteratus et san¬ 
ctus homo et fratrum Minorum amicus et precipuus benefactor. 

Hic habuit fratrem germanum in Ordine | Vallis Ambrosiane 5 
si ve Umbrose, qui in Romagnola in monasterio Bertenorii abbas 
fuit, sanctus, litteratus et bonus et fratrum Minorum intimus 
valde amicus. Cuius anima requiescat in pace ! 


De duobus sociis de Britania et de castro Britinorio. 

Nota quod duo socii de Britania a curia Romana redibant, io 
qui illue iverant causa devotionis prò sanctuariis visitandis. 
Cum autem in Romagnola essent, locaverunt se in quodam monte 
in cellis, ut ibi vitam heremiticam agerent. Processu autem tem- 
poris congregate sunt ibi gentes ad habitandum et fecerunt ibi 
pulchrum castrum, quod usque in hodiernum diem Britinorium 15 
appellatur ab illis heremitis qui ibi primitus habitaverant, qui 
fuerant de Britania. Horum nomina aliquando scivi, sed modo 
memorie non occurrunt; prò sanctis habentur. 


De captione regis Hencii, que facta est per Bononienses in territorio Muti- 

nensi. 20 

Anno Domini MCCXLIX erat potestas Ianuensium dominus 
Albertus Malavolta de Bononia et venit ad domum fratrum Mino¬ 
rum in die Pentecostes, volens missam audire. Et ego eram ibi, 
et frater Pentecostes erat sacrista, homo sanctus, honestus et 
bonus; et cum vellet pulsare campanam amore potestatis qui 25 
venerat, dixit potestas: « Audiatis prius nova que habeo, quoniam 
optimos habemus rumores. Audiatis quod Bononienses, die sexto 

exeunte Maio, ceperunt regem Hencium cum maxima multitu- 
dine Cremonensium et Mutinensium et Theutonicorum ». 


De quali tatibus regis Hencii, et quod frater Albertinus de Verona lusit ad 
taxillos prò eo, ut custodes eius darent ei ad manducandum. 

3 Erat autem rex Hencius, qui et Henricus, naturalis, id est 
non legitimus, filius Friderici imperatoris condam depositi, et 
erat valens homo et valde cordatus, id est magnifici cordis, et 
probus armatus et solatiosus homo, quando volebat, et cantio- 
num inventor, et multum in bello audacter se exponebat pericu- 
10 lis; pulclier homo fuit mediocrisque stature. Hic, quando captus 
fuit, || habebat dominium Regii, Cremone et Mutine. Hunc per 
multos annos tenuerunt Bononienses in carcere in communis 
palatio usque ad ultimum diem vite sue. Cum autem quadam 
die custodes eius nollent ei dare comedere, ivit ad eos frater Alber- 
tinus de Verona, qui erat sollemnis predicator ex Ordine fratrum 
Minorum, et rogavit custodes quod sibi amore Dei et sui comedere 
darent. Qui cum deprecanti nullatenus acquiescere vellent, dixit 
eis : « Ludam vobiscum ad taxillos, et si vicero, habebo licentiam 
dandi sibi comedere ». Factum fuit. Lusit et vicit deditque come- 
20 dere regi, familiariter stando cum eo. Et omnes qui audiverunt 
hoc commendaverunt fratris caritatem, curialitatem et libera- 
litatem. Porro ab isto conflictu, in quo fuit rex captus et de 
suo exercitu multi prostrati, aliqui evaserunt in fugam conversi, 
aliqui fuerunt interfecti, aliqui vero ad carceres ducti et in com- 
25 pedibus valde bene detenti. 


De domino Guidone de Sesso, et de his qui apud Arolam suspensi fuerunt, 
et de iniuriis et convitiis que religiosis hi qui erant ex parte imperii 
intulerunt. 

Dominus vero Guido de Sesso, qui erat maior ex parte imperii 
30 in civitate Regina, fugiens periit et sufìocatus est cum dextrario 

suo in sterquilinio leprosorum de Mutina. Hic pessimus inimicus 
erat contra partem Ecclesie. Unde, cum quadam vice multi capti 
essent a rege ex parte Ecclesie in castro Arole, quod est in episco- 
patu Regino, et ad suspendendum iudicati fuissent vellentque 
confiteri, noluit indutias dare ut confìteri possent, sed dixit eis : 5 

« Non habetis necesse confiteri, quia vos estis sancti, cum sitis 
ex parte Ecclesie, et sic statim ibitis in paradisum ». Atque sic 
isto prohibente sine confessione fuerunt suspensi. 

Item veniebat ad domum fratrum Minorum cum aliis male- 
factoribus suis, | tempore ilio quo inter Ecclesiam et rem publi- 
cam guerra valida erat, et congregatis fratribus in capitulo, requi- 
rebat a singulis unde essent ; et habebat notarium et faciebat 
nomina fratrum scribi et dicebat cuilibet : « Vade tu viam tuam, 
et tu vade similiter viam tuam, et de cetero nec in loco nec in 
civitate ista audeas apparere ». Et sic expulerunt omnes, exceptis 15 
paucis qui locum custodiebant ; quibus, quando ibant per civita- 
tem prò suis necessitatibus mendicando, convitia et maledicta 
dicebant, quod litteras falsas portarent et quod proditores impe- 
ratoris existerent ; nec fratres Minores nec Predicatores transeun- 
tes per viam audebant ingredi civitatem Mutine, Regii vel Cre- 20 
mone. Et si quando aliqui ignorantes aliquo casu ingressi fuis¬ 
sent, ad palatium communis adducti sub custodia tenebantur 
et, pane tribulationis et aqua angustie diebus aliquibus sustentati, 
opprobriose de civitatibus fugabantur, expellebantur, tormenta- 
bantur et interdum interficiebantur. Nam in Cremona et in Burgo 25 
Sancti Donini tormentati sunt plures. In Mutina ceperunt fratres 
Predicatores qui portabant ferramenta prò hostiis faciendis et 
duxerunt ad palatium communis cum opprobrio magno, dicentes 
quod stampum portabant ad monetam falsam et reprobam fa- 
bricandam. Nec etiam suis fratribus parcebant, quorum propin- 30 
qui ex parte imperii totaliter dicebantur esse et pertinaciter erant, 
nec non et ipsi. Nam frater Iacobus de Papia ab eis fuit expulsus 
et ignominiose fugatus, et frater Iohannes de Bibiano et frater 
Iacobus de Bersello et multi alii. Et, ut breviter dicam, in con- 
ventu Creinone omnes qui erant ex parte Ecclesie licentia|ti 35 
fuerunt; et ego eram presens, eo anno quo Parma civitas mea, 

id est ex qua natus sum, rebellavit imperio. Processu vero tempo- 
ris fratrem Hugolinum de Gavaga ad portam civitatis Regii diu 
detentum expectare fecerunt nec permiserunt intrare, cum tamen 
plures fratres germanos ex parte imperatoris in civitate haberet. 

5 Quid plura ? Viri diabolici erant. 


De Iuliano de Sesso, qui fuit pessimus persecutor Ecclesie, et ideo percussit 
eum Deus. 

Inter quos in malicia fuit precipuus quidam Iulianus de Sesso, 
qui fuit dominus legum, senex et inveteratus dierum malorum, 
io Hunc rex Hencius fecit dominum Cremone, Regii et Mutine, 
ut esset iusticiarius. Et fecit suspendi aliquos ex illis de Foliano 
et multos alios fecit interfìci, prò eo quod erant ex parte Ecclesie. 
Et inde gloriabatur et nonnullis dicebat : « Videte quomodo trac- 
tamus istos latrones ». Vere iste Iulianus membrum diaboli fuit. 
15 Et ideo paralisi percussit eum Deus, et totus ex uno latere factus 
est aridus, oculusque eius de capite est egressus, ita tamen quod 
remanebat in pristino loco, et sicut sagitta apparebat exterius, 
quod videre orribile erat. Ita etiam factus est fetidus, quod pre 
nimio fetore nullus sibi apropinquare audebat, excepta quadam 
io iuvencula Theotonica, quam tenebat amasiam ; cuius pulcritudo 
tanta erat, quod valde reputaretur severus qui non eam libenter 
aspiceret. Iste Iulianus filius cuiusdam spurii fuit illorum de 
Sesso. De quo dicit propheta Ys., ultimo: Puer C annorum male - 
dictus erit. Unde poeta: 

*5 Spurius ille puer nullum suadebit honestum. 


Nam in piena | concione, quadam vice sive pluries, dixit quod 
melius erat calcem comedere, quam cum his qui erant ex parte 
Ecclesie pacem habere. Ipse vero comedebat bonos capones, et 
pauperes homines moriebantur inedia. Quid plura ? Non diu 
30 in hoc mundo durat malorum prosperitas. Nam ascendunt usque 
ad celos et postea descendunt usque in abissos, et anima eorum 

tabescit in multiplicibus malis. Mutatus est ventus, et hi qui 
erant ex parte Ecclesie prosperari ceperunt, quia is qui dormiebat 
Iesus surrexit et imperavit ventis et mari, et tranquillitas maxima 
facta fuit. Iste vero miser fugatus et asportatus fuit de civitate 
Regina latenter, et totus fetidus, excommunicatus et maledictus, 5 
sine confessione, sine communione, sine satisfactione de hoc 
mundo recessit, vadens ad diabolum, patrem suum, cuius toto 
tempore vite sue fuerat imitator. Sepultus fuit in villa Campa¬ 
gnole in quodam fossato, sicut de quodam rege Iudeorum dicitur 
in Ieremia XXII : Sepultura asini sepelietur, putrefactus et proiec- 10 
tus extra portas Ierusalem. 


Quod Parmenses et barmiti de Regio multa mala fecerunt Reginis. 

Item millesimo supraposito, scilicet MCCXLIX, Parmenses 
cum bannitis Regii combusserunt pontem Sancti Stephani de 
Regio et pontem de Porta Bernonis et burgum Omnium Sane- 15 
torum et burgum Porte Bernonis. 


De Crustinio quod inundavit et destruxit pontes suos. 

Et Crustinium inundavit et destruxit pontes suos et ivit 
usque Mutilénam X a die intrante Iunio. 


De domino Symone Iohannis Bonifacii, qui fuit magnus preliator prò parte 20 
Ecclesie tempore magne guerre. 

Et eodem anno, in mense Augusti, dominus Symon domini 
Iohannis Bonifacii de Manfredis intravit Novem, Arolam et 
Sanctum Stephanum, que sunt terre sive ville || in episcopatu 
Regino. Hic ex parte Ecclesie erat et fuit nobilis homo et pul- 25 
cher et fortis, amicus meus et magnus bellator tempore magne 
guerre. Et congregati sunt ad eum multi, qui erant amaro animo 

et de domibus suis expulsi, et sicut principem sequebantur. Et 
divulgabatur nomen eius, quia multa faciebat digna relatu, com¬ 
burendo, capiendo, destruendo, interfìciendo, sicut malicia guer- 
rarum requirebat tempore ilio. 


5 De terremo tu. 

Item eodem anno, in mense Septembris, inter nonam et vespe- 
rana, terrenaotus naagnus fuit. Et eodem anno Bononienses et 
banniti Mutine et Romagnoli obsederunt Mutinam et burgos 
combusserunt et manganaverunt eam in mense Septembris. 


io De obsidione Mutine, et de Icilino de Romano, qui cepit Hest et alias mar- 
chionis Hestensis terras. 

De reedificatione Berselli. 

Et Ycilinus de Romano cepit Est, quod est castrum mar- 
chionis Hestensis, et alias terras marchionis similiter cepit, quia 
15 A90 marchio erat cum Parmensibus qui faciebant castrum Ber¬ 

selli. Et Mutinenses inierunt fedus cum Bononiensibus et habue- 
runt duas potestates, unum prò qualibet parte, et recuperaverunt 
omnes suos captivos, qui in compedibus tenebantur. 

Item millesimo supraposito post festum sancti Antonii Padu- 
20 ani sive Hyspani, qui est ex Ordine fratrum Minorum, de con- 
ventu Ianuensi recessi cum socio meo, et venimus Bobium et 
vidinaus unam de ydriis Domini, in qua Dominus ex aqua vinum 
fecit in nuptiis. Dicitur enim esse una ex illis. Si est, Deus 
novit, cui nota sunt omnia, aperta et nuda. In ea sunt multe 
25 reliquie. In altari monasterii Bobii est. Et sunt ibi multe reli¬ 
quie beati Columbani, quas vidimus. | Post hec venimus Par- 
mam, unde oriundi eramus, et ibi fecimus facta nostra. 

Post recessum vero nostrum de Ianua venit illue generalis 
minister frater Iohannes de Parma. Cui fratres Ianuensis conven- 
3 ° tus dixerunt : « Quare, pater, abstulistis nobis fratres vestros 

quos miseratis huc ? Gaudebamus amore vestro, quod hic erant 
nobiscum, et quia boni fratres sunt et consolatorii et bene se 
habuerunt ». Tunc respondit minister et dixit : « Et ubi sunt ? 
Numquid non sunt in domo ista ? ». Et dixerunt : « Non, pater, 
quia frater Ruffinus, minister Bononie, revocavit eos ad suam 
provinciam ». Tunc generalis dixit : « Novit Deus quod nichil 5 
scivi de ista obedientia, immo credebam quod essent in ista do¬ 
mo, et multum mirabar quod non veniebant ad me ». Postea 
invenit nos Parme et vultu iocundo dixit nobis : « Multum discur- 
ritis, pueri, modo in Francia, modo in Burgundia, modo in Pro¬ 
vincia, modo in conventu Ianuensi, modo in Parmensi habitare 1° 
disponitis. Si possem ita quiescere sicut vos, non tantum discur- 
rerem ». Et dixi sibi : « Vobis, pater, incumbit labor ambulandi 
ratione ministerii, iuxta illud quod Dominus apostolis dixit, 

Io. XV : Posui vos ut eatis et fructum afferatis, et fruclus vester 
maneat. De Helya dicitur quod ibat quocumque eum ferebat vo- 15 
luntas, III Reg. XIX. De nobis vero sciatis quod semper no¬ 
biscum fuit obedientia vera et pura ». His auditis accepit satis- 
factionem. Diligebat enim nos. 

Cum autem fuimus Bononie, quadam die in camera sua dixit 
fratri Ruffino ministro : « Ego posueram istos fratres in Ianuensi 20 
conventu, ut studerent, et tu removisti eos inde ». Respondit 
frater Ruffinus : « Pater, hoc feci prò | consolatione eorum, quia 
miseram eos in Franciam eo tempore quo imperator Parmam 
obsidebat ; ideo revocando ipsos credebam eos consolari ». Tunc 
dixi generali ministro : « Ita fuit, pater, sicut ipse dicit ». Tunc 25 
dixit sibi generalis : « Locabis ergo eos bene, ut sint consolati 
et intendant studio et non tantum discurrant ». Respondit frater 
Ruffinus : « Libenter, pater. Faciam eis gratiam et consolationem 
amore vestro et amore ipsorum ». Tunc retinuit socium meum 
Bononie, ut corrigeret sibi Bibliam suam, me vero misit Fera- 30 
riam, ubi continue habitavi septem annis, quod non mutavi 
locum. 

De captione Lodoyci regis Francie, que facta est per Saracenos in partibus 
ultramarinis. 


Anno Domini MCCL captus est Lodoycus rex Francie, et 
inaior pars exercitus Gallici qui cum rege transfretaverat a Sara- 
5 cenis est interfecta. Sed et prius pestilentia et inedia multi peri- 
ere. Habuerunt enim caristiam et penuriam comestibilium rerum 
et victualium, nec talem dispositionem aeris habebant qualem 
in terra sua. 


De humilitate regis Francie et de restitutione Damiate et de reedificatione 
io terrarum multarum. 

Ad ultimum vero, reddita Damiata, restitutus est rex et a 
Saracenis dimissus. Et rediens ad partes fidelium edificavit Cesa- 
ream Phylippi et alias multas terras, faciens muros et domos et 
turres. Cumque exercitus eius in 11 II partes esset divisus diversis 
x 5 in locis propter huiusmodi opera facienda, irruerunt Saraceni 
in uno istorum locorum super laborantes inermes et omnes inter- 
fecerunt. Quod audiens rex, qui alibi erat, festinanter venit et 
fecit foveam fieri et propriis manibus sepelivit eos, nec laborem 
timuit nec fetorem aborruit. Et mirabantur milites regis de tanta 
20 eius humilitate. Ideo bene congruit isti regi quod de Booz | in 
libro Ruth dicitur, II : Benedictus sit a Domino, quoniam eam- 
dem gratiam, guani prebuerat vivis, servavit et mortuis. 


Quod hi qui erant ex parte Ecclesie multa mala intulerunt Reginis. Et qund 
hi qui erant ex parte imperii debellaverunt Parmenses et carrocium ro- 
25 rum habuerunt et ex eis tria milia. 

Item millesimo supraposito, in mense Iunii, in sancto Vito, 
fecerunt vastum Reginis Bononienses, Mutinenses, banniti Regii, 
Parmenses, Romagnoli, Tuscani et Ferarienses a strata superius 
usque ad circas, et dederunt mercatum Parmensibus. Et Regini 



[ 34 8 d -349 a] 


CRONICA - 1250 


487 


iverunt ad Novem et combusserunt circam et vastaverunt undi- 
que et ceperunt multos homines et iumenta. Et ceperunt Campa- 
gnolam cum ducentis hominibus. 

Postea, die Iovis post festum beate Marie Virginis, id est XIIII a 
die exeunte Augusto, venerunt Parmenses qui erant extra Par- 5 
mam ex parte imperii et habitabant in Burgo Sancti Donini 
contra Parmam cum Mutinensibus et cum Uberto Pelavisino 
marchione, qui erat dux et capitaneus istius exercitus ; et Par¬ 
menses, egressi de civitate cum carrocio contra eos, congressi 
sunt cum eis in loco qui dicitur Agrola, ubi condam Victoria io 
civitas fuerat. Et facta est pugna grandis in strata solummodo, 
quia propter foveas ad agros exire non poterant ; nec preliati 
sunt nisi milites hinc et inde, id est ex utraque parte cuiuslibet 
exercitus, et non omnes, sed aliqui, quia strata amplum bellum 
non capiebat. Et dominus Mons Lupus marchio, magnus bella- r 5 
tor et fortis armatus, de Parmensibus et Cremonensibus multos 
prostravit in strata. Erat enim doctus ad bellum et fortis et se- 
curus ut leo. Tandem prostratus est ipse et interfectus in strata. 


Hic numerantur marchiones de Lupis, qui domini Bernardi Rolandi Rubei 

nepotes fuerunt. 20 

Hic domini Bernardi Rolandi Rubei, cognati pape Innocentii 
quarti, ex sorore nepos fuit cum aliis [V] fratribus, qui magni |] 
barones fuerunt et habitabant in Parma in Capite Pontis. Pri- 
mus istorum dominus Hugo, secundus dominus Guido, tertius 
dominus Rolandus, quartus dominus Mons, de quo presens est 25 
sermo, quintus dominus Gottefredus. Hic fuit in Ordine Templa- 
riorum magnus et potens et multum reputatus, eo quod marchio 
esset. Omnes supradictos vidi et cognovi, et dicebantur marchio¬ 
nes Lupi de Soragna, que villa erat in qua possessiones habe- 
bant, distans inferius a Burgo Sancti Donini per miliaria V. 30 
Porro Parmenses qui erant extra Parmam ex parte imperii, 
videntes quod in supradicto conflictu sui inferiores esse ceperunt, 
giraverunt ex latere et fecerunt insultum contra civitatem cur- 

rendo et clamando : « Ad civitatem, ad civitatem ! ». Populares, 
vero, qui de Parma ad bellum exiverant, hoc audientes, dimisso 
carrocio et militibus suis in strata, qui fortiter dimicabant, cum 
magna fuga in civitatem reversi sunt. Quam cum intrare vellent, 
5 fractus est pons in circa, et multi sunt in fovea suffocati. Domini 
autem nutu factum est ut non auderent hostes ingredi civitatem, 
quia beata Virgo, que honoratur in ea, noluit deserere suos. Ve- 
rumtamen, peccatis exigentibus et tempore taliter percurrente, 
Parmenses intrinseci infortunium habuerunt. Et ceperunt hostes 
io eorum carrocium, quod derelictum erat in strata, et ex eis tria 
milia <pedites> et multos milites ibi <(inter) fecerunt. 

Potestas Parmensium de civitate erat tunc temporis dominus 
Catellanus de Carbonisiis de Bononia, qui non fuit captus quia 
optime scivit sibi cavere. In glarea fluminis Tari ligaverunt cap- 
15 tivos, ut dixit | michi dominus Glarattus, qui ibi fuit ligatus. Et 
tot videbantur, quod credebat quod omnes Parmenses capti 
fuissent. Duxerunt autem eos Cremonam et in compedibus et 
in carcenbus posuerunt, et ut se redimerent et vindictam ex eis 
facerent, ludibria multa exercuerunt in eos. Et suspendebant eos 
20 in carceribus per manus et per pedes et extrahebant eis dentes 
terribili et horribili modo et buffones ponebant in ore ipsorum. 
Et inventores novorum tormentorum tunc temporis extiterunt. 
Et Cremonenses pessimi fuerunt contra Parmenses captivos, sed 
et Parmenses qui erant ex parte imperii deteriores fuerunt inven- 
25 ti. Fecerunt enim contra illud quod Dominus precipit, Levitici 
XIX: Non queras ultionem nec niemor eris iniurie civium tuorum. 
Et iterum Eccli. X: Omnis iniurie proximi ne memineris et nichil 
agas in operibus iniurie. Quod male servaverunt, quia multos ex 
eis occiderunt. Quapropter prò Parmensibus qui erant ex parte 
30 Ecclesie, quibus talia acciderunt, congrue potest dici quod legitur 
II Macha. VI : Obsecro autem eos qui hunc librum lecturi sunt, 
ne aborrescant propter adversos casus, sed reputent ea que accide¬ 
runt non ad interitum, sed ad correctionem generis esse nostri. Ete- 
nim multo tempore non sinere peccatoribus ex sententia agere, sed 
35 statini ultiones adhibere, magni beneficii est inditium et cetera. 

Quod processu temporis mirabiliter ulti sunt Parmenses de his qui tempore 

guerre intulerant eis mala. 

Processu autem temporis mirabiliter ulti sunt Parmenses 
qui erant ex parte Ecclesie tam de Cremonensibus qui talia 
fecerunt, quam de Parmensibus qui habitabant in Burgo Sancti 5 
Donini, et de Pelavicino similiter, iuxta verbum quod scriptum 
est : Filia Babylonis misera, beatus qui retribuet tibi retributio- 
netn tuam, quarti retribuisti | nobis. Et iterum Iere. L : Prepara- 
mini contra Babylonem per circuitum. Omnes qui intenditis arcum 
debellate eam. Non parcatis iaculis, quia Domino peccavit. Ultio- io 
nem accipite de ea. Sicut fecit, facite ei. Disperdite satorem de Baby- 
Ione et tenentem falcetti in tempore messis a facie gladii columbe. 
Item Ys. XIIII : Perdatn Babylonis nomen et reliquias et gertnen 
et progenietn, ait Dominus. Item in persona Ecclesie dixerat Ie- 
remias in Trenis I : Omnes inimici mei audierunt malum meum, 15 
letali sunt quoniam tu fecisti. A dduxisti dietti consolationis, et fient 
sitniles mei. Ingrediatur omne malum eorum coram te, et devinde- 
mia eos, sicut vindemiasti me propter omnes iniquitates meas. 

Ad idem facit quod dicit Iere. II : Omnes qui devorant eum, 
scilicet populum divino cultui mancipatum, delinquunt, mala 20 
venient super eos, dicit Dominus. Quod patuit in rege Hencio, 
quando a Bononiensibus captus fuit cum Cremonensibus et Theo- 
tonicis suis. Et quidem iuste, quia prelatos Ecclesie, qui ibant 
ad concilium tempore pape Gregorii noni, cum Pisanis ceperat 
in mari Pisano. Et sic impleta est imprecatio illa quam Ecclesia- 25 
sticus fecerat, dicens, Eccli. XXXVI : Qui pessimant plebem tuam, 
inveniant perditionem. Contere caput principum inimicorum dicen- 
tium : Non est alius preter nos. Ad hanc vindicte materiam perti- 
net quod Dominus Moysi dixit, Exo. XXXIII : Loquere filiis 
Israel: Populus dure cervicis es. Semel ascendam in medio fui et 30 
delebo te. Nota quod est duplex ascensus, scilicet ab inferio- 
ribus ad superiora et ab occultis ad manifesta. De primo dixit 
Dominus ad Moysen, Exo. XXIIII : Ascende ad me in montem et 
esto ibi. De secundo | Dominus dicit, Naum III: Revelabo pudenda 
tua in facie tua et ostendam gentibus nuditatem tuam et c t. Cum 35 

ergo Dominus dicit: Semel ascendam in medio tui et delebo te, 
comminatio est captivitatis Babilonice vel Romane. Multum 
dilata fuit ista responsio. Sed plus dilata fuit responsio Domini. 


De corpore Domini tractatur hic incidenter et decenter usque ad locum il- 
5 lum ubi scribitur : « Fridericus secundus imperator condam » et cet. 

Cum enim dedisset Dominus manna Iudaico populo in deser¬ 
to, sicut habetur Exodi XVI, filii Israel dixerunt adinvicem : 
Manhu ? Qnod significat : quid est hoc ? Licet Moyses responderit 
eis tunc dicens : Iste est panis quem dedit Dominus vobis ad 
io vescendum, verius tamen et melius respondit eis Dominus, cum 
dixit, Mat. XXVI : Hoc est corpus menni. 


Quod manna prefiguravi Dominicum corpus triplici ratione. 

Prefiguravit enim illud manna Dominicum corpus triplici 
ratione. 

*5 Quarum prima est quia, sicut manna de celo datum fuit, sic 
et Dominicum corpus, cum celebratur missa, cotidie datur de celo. 
De primo habetur Exo. XVI. Ideo dicit Ps. : Pluit illis manna ad 
manducandum et panem celi dedit eis, panem angelorum manduca¬ 
va homo. De secundo habetur in quarto Dialogorum libro circa 
Gregorius 20 finem, ubi Gregorius ita dicit : « Quis enim fidelium habere du- 
bium possit in ipsa immolationis bora ad sacerdotis vocem celos 
aperiri, in ilio Iesu Christi misterio angelorum choros adesse, sum- 
mis ima sociari, terram celestibus iungi, unum quid ex visibilibus 
et invisibilibus fieri ? ». Hinc ipse ait, Io. VI : Ego sum panis 
25 vivus, qui de celo descendi. Et Io. Ili : Nemo ascendit in celum 
nisi qui de celo descendit, filius hominis, qui est in celo. Quod intel- 
ligitur: «propria virtute». Unde illud Io. VI : Nemo potest venire 
ad me, nisi Pater qui misit me traxerit illuni. 

Quod fìlius Dei in tribus locis dicitur totus esse. 

Et nota quod fìlius Dei « localiter » || est « in celo, personaliter 
in verbo, sacramentaliter in altari ». Verba sunt Innocentii pape 
tertii. Cum ergo dixit fìlius Dei : Nemo ascendit in celum nisi 
qui de celo descendit, fìlius hominis, qui est in celo, intelligitur : 5 

<< propria virtute », ut dictum est. Alioquin frustra dixisset, Io. 
XIIII: Vado parare vobis locum. Et si abiero et preparavero vobis 
locum, iterum veniam et accipiam vos ad me ipsum, ut ubi sum ego 
et vos sitis. Et iterum, Io. XVII : Pater, quos dedisti michi, volo 
ut ubi sum ego et illi sint mecum, ut videant claritatem quam de- 10 
disti michi. Quod autem dixit: qui est in celo, cum homo esset et 
videretur et loqueretur in terra, hoc ideo dixit, quia simul fuit 
viator et comprehensor. Unde illud Ps. : Simul in unum dives 
et pauper. Ascendendum autem erat ei, quia descenderat, sicut 
dicit Apostolus, ad Ephe. IIII : Quod autem ascendit, quid est 15 
nisi quia et descendit primum quidem in inferiores partes terre ? 

Qui descendit ipse est et qui ascendit super omnes celos, ut adim- 
pleret omnia. Descensum fìlii Dei suis orationibus meruerant 
prophete iuxta illud Ps. : Domine, inclina celos tuos et descende. 
Dicit se exauditum : Inclinavit celos et descendit. Item Ys. LXIIII : 20 

Utinam dirumperes celos et descenderes, a facie tua montes defluerent, 
id est superbi humiliarentur videntes te in humana carne humi- 
liatum. Unde subdit infra : Descendisti, et a facie tua montes de- 
fluxerunt. Item Iere. XIIII : Quare quasi colonus futurus es in 
terra et quasi viator declinans ad manendum ? Quare futurus es 25 
velud vir vagus et fortis, qui non potest salvare ? Quod autem dixit : 
quasi viator | declinans ad manendum, hoc est quod dixit, Osee 
XI : Declinavit ad eum, ut vesceretur, scilicet ad humanum genus 
declinavit. 

Quod aliquaudo bonum est communicare, aliquando bonum cessare, quod 
ostenditur Zachei et centurionis exemplo, quorum unus Dominum re- 
cepit letanter, alter se reputavit indignum. 

Unde dixit Zacheo, Lue. XIX : Zachee, festinans descende, 
5 quia hodie in domo tua oportet me manere. Et festinans descendit 
et excepit illuni gaudens. Et cum viderent, omnes murmurabant 
dicentes quia ad hominem peccatorem divertisset. Nota quod 
centurio Domino dixit, quando ad domum suam se iturum pro- 
misit, Mat. Vili : Domine, non sum dignus ut intres sub tectum 
io meum, sed tantum die verbo, et sanabitur puer meus. Ideo nota 
quod bonum est interdum recusare cum centurione, id est a com- 
munione abstinere, quando homo se cognoscit et sentit indi¬ 
gnum, et bonum est suscipere cum Zacheo, quando homo 
cognoscit se dignum, id est quando non habet remorsum 
15 mortalis peccati. 

Secunda ratio quare manna prefiguravit Dominicum corpus 
fuit quia, sicut de manna dicitur. Exodi XVI : Nec qui plus col- 
legerat habuit amplius, nec qui minus paraverat repperit minus, 
sed singuli iuxta id quod edere poterant congregaverunt, sic de cor- 
20 pore Domini dicitur et verum est quod, sicut est in tota hostia 
totum, sic in qualibet parte fracte hostie totum. Unde potest 
dicere sumens quod dicit beatus Bernardus: « Lotus michi datus 
est, totus in meos expensus est usus ». De Domino dicit. 

Tertia ratio est quia, sicut de indigne servantibus et tractan- 
25 tibus manna dicitur quod scatere cepit vermibus atque compu- 
truit, sic de corpore Domini dicitur quod non est indigne trac- 
tandum neque sumendum. Unde Apostolus dicit, I ad Cor. XI : 
Quicumque manducaverit panem vel biberit | calicem Domini in¬ 
digne, reus erit corporis et sanguinis Domini. Probet auteni se ipsum 
30 homo, et sic de pane ilio edat et de calice bibat. Qui enim manducat 
et bibit indigne, iuditium sibi manducat et bibit, non diiudicans 
corpus Domini. Et nota quod filii Israel XL annis comederunt 
manna, donec venirent in terram habitabilem. Hoc cibo aliti sunt, 
usquequo tangerent fines terre Chanaan, sicut habetur in Exodo 
35 XVI. Hoc est quod habetur Iosue V : Defecit manna, postquam 

comederunt de fructibus terre, nec usi sunt ultra ilio cibo filii Israel, 
sed comederunt de fructibus presentis anni terre Chanaan. Nota 
quod Dominus precepit Moysi quod servaretur manna in memo¬ 
riale signum, sicut habetur Exodi XVI : Dixit autem Moyses: 
Iste est sermo quem precepit Dominus: Imple gomor ex eo, et custo- 
diatur in futuras retro generationes, ut noverint panem quo alni 
vos in solitudine, quando educti estis de terra Egypti. Dixitque Moyses 
ad Aaron: Sume vas unum et mitte ibi mann quantum potest capere 
gomor et repone cor am Domino ad servandutn in generationes 
vestras, sicut precepit Dominus Moysi. Posuitque illud Aaron in 
tabernaculo reservandum. 


Quod viri ecclesiastici Dominicum. corpus reservant in ecclesiis et oratoriis 

suis propter tria. 

Simili modo ecclesiastici viri Dominicum corpus reservant 
in ecclesiis et oratoriis suis propter tria. Primo, ut prò infirmis 
possit haberi ad communicandum eos, cum necesse fuerit. 

Secundo, ut exhibeamus ei reverentiam debitam et devotam, 
ad quam quilibet Christianus tenetur toto tempore vite sue. Qui 
etiam potest Dei filio dicere cum Tobia IX: Si me ipsum tradam 
tibi servum, non ero condignus providentie tue. Hinc Ys. ait, LXIII : 
Miserationum Domini recor \dabor, laudem Domini super omnibus 
que reddidit nobis Dominus et super multitudinem bonorum domus 
Israel, que largitus est eis secundum indulgentiam suam et secundum 
multitudinem miserationum suarum. Et dixi: Verumtamen populus 
meus est, filii non negantes. Et factus est eis salvator. In omni tribu- 
latione eorum non est tribulatus, et angelus faciei eius salvavit eos. 
In dilectione sua et in indulgenza sua ipse redemit eos et portavit eos 
et levavit eos cunctis diebus seculi. Hinc Damascenus ait : « Euge, 
o Christe, Dei verbum et sapientia et virtus et Deus omnipotens, 
quid tibi prò his omnibus inopes nos retribuemus ? Tua enim 
universa, et petis a nobis nichil quam saivari, ipse et hoc tribuens 
et accipientibus gratiam sciens propter ineffabilem bonitatem. 
Tibi gratia, qui esse dedisti et bene esse gratificasti, et eos qui ex 


IO 


15 


20 


25 


Damascenus 


30 

hoc ceciderant rursus reducens ad id propter ineffabilem conde- 
scensionem ». 

Tertio, quia Dominus promisit habitare nobiscum, quod facit 
in sacramento altaris. Unde ait Iere. VII : Bonas facite vias ve- 
5 siras et studia vestra, et habitabo vobiscum in loco isto. Item Mat. 
ultimo : Ecce ego vobiscum sum omnibus diebus usque ad consuma- 
tionem seculi. Hinc Salomon ait, II Paralipo. VI : Ergone credibile 
est ut habitet Deus cum hominibus super terram ? Certe credibile 
est, quia verbum caro factum est et habitavit in nobis, Io. I. 


io Quod propter IIII rationes malefaciunt qui semper expectant ad Domini- 
cum corpus mutandum de piscide, quando a multis communicatur in 
missa. 

Et nota quod aliqui sacriste semper in missa conventuali, 
quando fratres communicant, volunt mutare liostiam consecra- 
15 tam in piscide et in tempio in quo corpus Domini conservatur, 
et credunt bene facere, sed male faciunt propter IIII. Et primo, 
quia misse offitium impeditur, et fratres gravantur, et seculares 
mirantur. || 

Secundo, quia ipsemet sacrista, si est sacerdos, in una missa 
20 privata potest hoc facere cum duobus ceroferariis, etiam non 
presente conventu. 

Tertio, quia aliquando ponit hostias ex eadem fornata cum 
prima quam removet, quod est dicere : non fecit hostias novas. 
Et longe melius debet conservari hostia consecrata quam non 
25 consecrata, tum quia in pulchriori loco servatur, tum etiam quia 
in ea Deus est, qui est omnium conservator. Patet hoc per exem¬ 
plum. In Regina civitate destructa fuit quedam ecclesia in 
cuius altari corpus Domini prò reliquiis positum fuerat, et ita 
invenerunt hostiam illam consecratam candidam et pulcram, 
30 ac si eadem die facta fuisset. Et tamen CCC annis steterat ibi, 
sicut dicebat memorialis scriptura. Habui hoc ab ore fratris Pere¬ 
grini de Bononia, qui interfuit et vidit. Non placet michi quod 
corpus Domini in altari prò reliquiis includatur, sicut nunquam 

placuit quod beatus Benedictus fecit, ponendo super corpus cuius- 
dam defuncti, et ipsum sub terra sepeliendo cum eo. 

Quarto et ultimo, dicimus quod male faciunt, quia Dominus, 
qui XL annis dederat manna filiis Israel, non precepit quod ser- 
varetur in fine, quando debebat deficere, sed prima die qua dedit. 5 
Et debebat servari in futuras generationes, et illud manna Domi¬ 
nici corporis erat figura. Quanto ergo magis veritas conservatur, 
presertim cum de ea scriptum sit : Veritas Domini manet in eter- 
num ? 

Si autem dixerit sacrista : « Hostie consecrate superabundant 10 
aliquando, et ideo oportet nos eas reponere ubi corpus Domini 
conservatur », ad hoc potest haberi duplex cautela. Prima, 
quia in missa in qua fratres communicare debent, debet ire aco- 
litus, quando cantatur epistola, per chorum dinumerando fratres 
qui volunt communicare, et tot subdiaconus hostias super patenam 15 
ponere debet. Alia ratio est | quia duo acoliti qui pallam te- 
nent debent esse ultimi qui communicent, et, si hostie consecrate 
superabundant, sacerdos debet illis dare. Et notandum, sicut 
dicit magister in Hystoriis, quod « manna » declinatur : « manna 
-ne» et «manna -tis », sicut « pascha pasce» et «pascha -tis ». 20 


Quod manna multis rebus assimilatur. 

Notandum etiam quod manna assimilatur rori et pruine et 
semini coriandri albo et simile et melli. Que omnia non vacant 
a misterio et optime adaptari filio Dei possunt. Nam filius 
Dei fuit ros ille de quo dixit Ysaac filio suo, Gen. XXVII : In 2 5 
pinguedine terre et in rore celi desuper erit benedictio tua. Pingue- 
dinem terre vere habuimus, cum terra nostra, scilicet Virgo beata, 
dedit fructum suum. Nam mons Dei mons pinguis. Rorem habui¬ 
mus, quando Deus pater vellus madidavit ex rore usque adeo 
quod Gedeon ex eo concam implevit, postmodum totam terram 30 
madefecit ex rore, ut habetur Iudic. VI. Manifestum est quod 
per terram et vellus intelligitur Virgo beata, iuxta illud : Descen- 
det sicut pluvia in vellus, et terra nostra dedit fructum suum, quia 

Dominus dedit benignìtatem. De hac terra dictura fuit : Visitasti 
terram et inebriasti eam, multiplicasti locupletare eam. Item per 
rorem intelligitur filius Dei, quem Ysaias desideravit dicens, Ys. 
XLV : Rorate celi desuper, et nubes pluant iustum, aperiatur terra 
5 et germinet Salvatorem, et iustitia oriatur simul. Ego Dominus 
creavi eum. De isto rore dicit Ysaias Deo patri, XXVI : Ros 
lucis ros tuus, et terram gygantium detrahes in ruinam. Item ipse- 
met filius Dei dicit, Osee ultimo : Ero quasi ros, et Israel germi- 
nabit quasi lilium. 

10 Secundo, assimilatur pruine, de qua habetur, Eccli. XLIII : 
Gelu sicut salem effundet super terram, et dum flaverit fiet tamquam 
cacumina tributi. In pruina herjbe decoquuntur, et filius Dei 
in tribulationibus totus fuit decoctus. Unde illud : Factus sum 
sicut uter in pruina. Ideo de sanctis innocentibus Augustinus dicit : 

*5 « Qui iure dicuntur martyrum flores, quos in medio frigore infi- 

delitatis exortos velut primas erumpentes Ecclesie gemmas que- 
dam persecutionis pruina decoxit ». Item in Exodo dicitur quod, 
curri ros operuisset superfiiiem terre, apparuit in solitudine minutimi 
et quasi pilo tunsum in similitudine pruine super terram. Et de 

20 filio Dei dicitur, Ys. LUI : Ipse autem vulneratus est propter ini- 
quitates nostras, attritus est propter sedera nostra. 

Tertio, dicitur quod manna erat album quasi semen coriandri. 
Et de filio Dei dicit sponsa in Canticis V : Dilectus meus candi- 
dus et rubicundus, electus ex milibus. 

25 Quarto, assimilatur simile, qui est flos farine triticee delica- 
tissimus. Et filius Dei flos appellatur, iuxta illud Ys. XI : Egre- 
dietur virga de radice lesse, et flos de radice eius ascendet. Iste flos 
de se ipso dicit, Cant. II : Ego flos campi. De isto flore cantatur 
in prosa que est de planctu Virginis ad crucem : 

30 Flos florum, dux morum, 

venie vena, 

quam gravis in clavis 
est tibi pena. 


35 


Bene ergo faciunt sacriste, quando de delicatissima frumenti 
farina faciunt hostias, quia filius Dei grano frumenti se assimi- 

lavit, Io. XII, et quia manna, que fuit figura Dominici corporis, 
similitudinem simile dicitur habuisse. 

Quinto et ultimo, assimilatur melli. Et sapientia increata 
de se dicit, Eccli. XXIIII : Spiritus meus super mel dulcis, et 
hereditas mea super mel et favum. Item ab Ecclesia de Christo 5 
cantatur : De ore prudentis procedit | mel, dulcedo mellis est lingua 
eius. Bene ergo dicitur in Exodo XVI quod manna erat quasi 
semen coriandri album, gustusque eius quasi simile cum melle, 
ex quibus fit delicatissimus cibus. Unde illud Eze XVI : Similam 
et mel et oleum comedisti, et decora facta es vehementer nimis et 10 
profecisti in regnum. Verba Domini sunt ad Ierusalem sive ad 
animam. Ad hunc cibum manducandum invitamur a Psalmista : 
Gustate et videte quoniam suavis est Dominus. Hinc Apostolus 
dicit, ad Hebreos VI : Gustaverunt donum celeste et participes facti 
sunt Spiritus Sancti, gustaverunt nichilominus bonum Dei verbum *5 
virtutesque seculi venturi. Item de se ipso dicit ipse Dominus ad 
Augustinum : « Cibus sum grandium, cresce, et manducabis me. 
Non ego mutabor in te sicut cibus camis tue, sed tu mutaberis 
in me». Et revera talis est mutatio dextere Excelsi, quando homo, 
qui prius erat carnalis, totus efficitur spiritualis, quia « gustato 2° 
spiritu desipit omnis caro». 

Et quia manna dulcedini mellis assimilatur, videndum est 
quid de melle Sapiens dicit, Prover. XXIIII : Comede, fili mi, 
mel, quia bonum est, et favum dulcissimum guturi tuo. Et iterum 
Prover. XXV : Mei invenisti, comede quod sufficit tibi, ne forte 25 
satiatus evomas illud. Item Prover. XXV : Sicut qui mel multum 
comedit, non est ei bonum, sic qui perscrutator est maiestatis, oppri- 
metur a gloria. Item mensura istius cibi, scilicet mannatis, 
erat gomor, sicut Moyses dicit, Exodi XVI : Hic est sermo quem 
precepit Dominus: Colligat ex eo unusquisque quantum sufficiat 30 
ad vescendum, gomor per singula capita. Gomor autem decima pars 
est ephy. Ephy || vero, sicut habetur Ruth II, tres modios capit. 
Modius vas est, sicut apud nos appellatur sextarius vel mina. 
Unde Dominus dicit, Lue. Vili: Nemo autem lucernam accendens 
operit eam vase. In Mat. V sic habetur : Neque accendunt lucernam 35 
et ponunt eam sub modio, sed super candelabrum, ut luceat omnibus 


Augustinus 


32 — Salimben’e, I. 

qui in domo sunt. Modius Parmensis octo sextarios capit, Fera- 
riensis XX, quia plus habent de frumento. Si igitur talis esset 
modius Iudeorum, non diceretur Ruth portasse sex modios ordei, 
quos Booz posuit super eam, sicut habetur Ruth III. De hac 
5 materia habetur, Deutero. XXV : Non habebis in sacculo diversa 
pondera, maius et minus, nec erit in domo tua modius maior et 
minor ; pondus habebis iustum et veruni. Et modius equalis et verus 
erit tibi, ut multo vivas tempore super terram quam Dominus Deus 
tuus dederit tibi. Abominatur enim Dominus eum qui facit hec et 
io aversatur omnem iniustitiam. Sed de hac materia satis sit 
dictum. Iam nunc ad Fridericum accedamus et de morte dica- 
mus ipsius. 


De decein infortuniis Friderici imperatoris condam. 

Fridericus secundus imperator condam, quamvis magnus 
15 et dives et potens fuerit imperator, tamen multa habuit infor- 
tunia, de quibus aliqua sunt dicenda, que sunt hec. Primum 
eius infortunium fuit quia filius eius Henricus primogenitus, 
qui post eum imperare debebat, contra voluntatem suam Lom- 
bardis adhesit ; et ideo ipsum cepit et vinculavit et in carcerem 
20 posuit, et tandem mala morte periit. Ideo potuit dicere impe¬ 
rator illud Iob XIX : Quem maxime diligebam, adversatus est me. 

Secundum eius infortunium fuit quia voluit suppeditare 
Ecclesiam, ut tam papa quam cardinales ceterique prelati pau- 
peres essent et pedites irent ; et hoc non intendebat tacere zelo 
Nota 25 divino, sed | quia non erat bene catholicus ; et quia multum erat 
avarus et cupidus, volebat habere divitias et thesauros Ecclesie 
sibi et fìliis suis ; et quia volebat potentiam eorum deprimere, ne 
contra eum aliquid attemptarent. Et hoc referebat quibusdam 
secretariis suis, a quibus postea fuit scitum. Ideo dicit Ecclesia- 
30 sticus XIX : Amico et inimico noli narrare sensum tuum, et, si 
est tibi delictum, noli denudare. Sed non permisit Deus ut suis 
talia faceret, quia ipse dicit, Zacharie II : Qui enim tetigerit vos, 
tanget pupillam oculi mei. 

Tertium eius infortunium fuit quia voluit subiugare Lom- 
bardos et non potuit, quia, quando habebat eos ex una parte, 
perdebat eos ex altera. Obliqui enim sunt valde et lubrici, 
dum aliud locuntur et aliud agunt, ut si velis anguillam aut mu- 
renulam strictis tenere manibus, quanto fortius presseris, tanto 5 
citius elabitur. 

Quartum eius infortunium fuit quia papa Innocentius quar- 
tus deposuit eum ab imperio in pieno concilio Lugdunensi et 
puplicavit ibi omnes malitias et iniquitates ipsius. Unde illud 
Prover. XXVI : Qui operit odium fraudulenter, revelabitur mali- 10 
eia eius in concilio. Tunc impletum est illud verbum Domini, 

Ys. XXII : Expellam te de statione tua et de ministerio tuo de- 
ponani te. 

Quintum eius infortunium fuit quia adhuc eo vivente imperium 
eius alteri datum fuit, scilicet langravio Turingie ; quamvis mors 15 
eum de medio tulerit cito, tamen dolorem inde habuit Fridericus 
quando vidit quod eius imperium alteri tradebatur. Unde illud 
I Reg. II : Videbis emulum tuum in tempio in universis prosperis 
Israel, ut deficiant oculi tui et tabescat anima tua. Item tunc im¬ 
pletum fuit quod Dominus dixerat, Ys. XXII : In die illa vocabo 20 
servimi menni Elyachim, filium Elchie, et induam illuni tunica 
tua et cingulo tuo confortabo | eum et potestatem tuam dabo in manus 
eius. Verumtamen creditum fuit et dictum quod fecerit eum oc- 
cidi ; quod bene fecisset, quia malitiosus homo erat. Unde imple¬ 
tum est illud Dan. XI : Et cessare faciet principeni opprobrii sui, 25 
et opprobrium eius convertetur in eum. Et convertet faciem suani 
ad imperium terre sue, et impinget et corruet et non invenietur. Et 
stabit in loco eius vilissimus et indignus de'core regio, et in paucis 
diebus conteretur, non in furore neque in prelio. Et stabit in loco 
eius despectus, et non tribuetur ei honor regius. Exponat et intelligat 30 
unusquisque verba supraposita Danielis sicut vult, quia Apostolus 
dicit : Unusquisque in suo sensu abundet, ad Romanos XIIII. 

Sextum eius infortunium fuit quando Parma rebellavit sibi 
et totaliter adhesit Ecclesie, que fuit causa totius ruine ipsius. 

Septimum infortunium eius fuit quando Parmenses ceperunt 35 
civitatem suam Victoriam, quam fecerat iuxta Parmam, et com- 

busserunt et diruerunt et destruxerunt, et foveas repleverunt, ita 
ut nullum appareret vestigium, iuxta illud Apoc. XVII : Civitas 
que fuit et non est. Item ipsum turpiter fugaverunt cum exercitu 
suo et multos ex eis occiderunt et multos captivos duxerunt in 
5 civitatem suam Parmam, iuxta verbum quod scriptum est, Ys. 
XIIII : Erunt capientes eos qui se ceperant et subicient exactores 
suos. Item expoliaverunt ipsum et totum habuerunt thesaurum 
ipsius. Tunc impletum est illud propheticuin Abachuch II: Num- 
quid non repente consurgent qui mordeant te, et suscitabuntur lace¬ 
ro rantes te, et eris in rapinam eis? Quia tu spoliasti gentes multas, 
spoliabunt te omnes qui reliqui fuerint de populis \ propter sangui¬ 
nerà hominis et iniquitatem terre civitatis et omnium habitantium in 
ea. Item Ys. XXXIII: Ve qui predaris! Nonne et ipse predaberis ? 
Et qui spernis, nonne et ipse sperneris? Cum consummaveris depreda¬ 
re lionem depredaberis, cum fatigatus desieris contemnere, contemneris. 
Item vox Friderici potest esse illa que habetur Iob XIX : Spo- 
liavit me gloria mea et abstulit coronam de capite meo. Quod potest 
intelligi de papa Innocentio quarto, qui eum deposuit ab imperio, 
vel de civitate Parmensi, que ad litteram eum spoliavit et coro- 
20 nani ipsius abstulit de capite suo, quam invenit quidam Parmensis 
in civitate Victorie, cum destrueretur, et portabat eam publice 
in manu sua, sed Parmenses abstulerunt eam sibi, iuxta verbum 
quod scriptum est, Gregorius : « Depredari desiderat qui thesaurum 
publice in via portat ». Hunc hominem vidi et cognovi, et 
25 coronam similiter vidi et in manu habui, et erat magni ponderis 
et magni valoris. Et Parmenses dederunt ei prò corona illa ducen- 
tas libras imperialium et unum casamentum iuxta ecclesiam Sanc- 
te Christine, quod antiquitus fuerat equorum lavatorium et pota- 
torium. Homo vero ille Curtuspassus dicebatur, eó quod parvus 
30 esset. Et sequitur in Iob, ut ab ipso Friderico singulariter 
conquerendo dirigatur sermo ad Deum vel ad papam Innocentium 
quartum vel ad ipsam civitatem Parmensem : Destruxit me un- 
dique, et pereo, et quasi avulse arbori abstulit spem meam. Iratus 
est contra me furor eius, et sic me habuit quasi hostem suum. Si- 
35 mul venerunt latrones eius et fece\\runt sibi viam per me et obse- 
derunt in gyro tabernaculum meum. 

Octavum infortunium eius fuit quando principes et baro- 
nes sui rebellaverunt contra eum, ut Tebaldus Franciscus, qui 
se inclusit in Cappacio, et postea male periit exoculatus et diversi- 
mode affìictus et interfectus ab eo ; et Petrus de Vinea et plures 
alii, quos longum nominare foret. De quibus potuit dicere impera- 5 
tor illud verbum Iob XIX : Abominati sunt me condam consiliarii 
mei, et quem maxime diligebam, adversatus est michi. Iste, quem 
maxime dilexit, fuit Petrus de Vinea, quem de nichilo sublimavit, 
ita ut posset sibi dicere illud verbum quod habetur III Reg. XVI : 
Exaltavi te de pnlvere. Prius enim erat pauper homo, et imperator io 
fecit eum dictatorem suum et appellavit eum logothetam, volens 
ipsum amplius honorare. 


De logothéta, quid sit. 

Componitur quoque logós cum theta, quod est positio ; et 
dicitur hic et hec logothéta, qui sermonem facit in populo vel 15 
qui edictum imperatoria vel alicuius principis populo nuntiat. 

Nonum eius infortunium fuit quando fìlius eius rex Hencius 
a Bononiensibus captus fuit ; quod fuit dignum et iustum, quia 
prelatos ceperat in mari, qui ad concilium ibant Gregorii pape 
noni. Unde Ys. Ili : Ve impio in malum! Retributio enim manuum 20 
eius fiet ei. Tali imprecatur Ecclesiastes Vili : Non sit bonum im¬ 
pio, nec prolongentur dies eius, sed quasi umbra transeant qui noti 
timent faciem Dei. Igitur non potuit non esse quin imperator dolo- 
ris gladium habuerit de fìlio suo, tali tempore ab hostibus cap¬ 
to. Tunc enim ablata est omnis spes victorie sue. 25 


De magno Pelavicini dominio, et quod unus gallus comedit oculum eius, 
quando puer erat. 

Decimum et ultimum eius infortunium fuit quando audivit 
quod Ubertus mar|chio Pelavicinus melius habuit dominium 
Lombardorum, quam ipse unquam habere potuerit, quamvis fu- 30 

Nota 


erit ex parte sua. Et erat senex et gracilis et debilis et monoculus, 
quia, quando parvulus iacebat in cunabulis, unus gallus pi9avit 
oculum eius, id est cum rostro de capite pueri extraxit et 
comedit. 

5 Istis decem infortuniis Frederici imperatoris condam pos- 
sumus addere adhuc duo, ut duodenarium numerum habeamus. 
Primum, quia excommunicatus a papa Gregorio nono fuit. Secun- 
dum, quia Ecclesia regnum Sicilie ei conabatur auferre. Et hoc 
sine culpa sua non erat. Cum enim misisset eum Ecclesia ultra 
io mare ad Terram Sanctam recuperandam, pacem cum Saracenis 
fecit sine Christianorum utilitate. Insuper et nomen Machometti 
fecit in tempio Domini publice de[can]tari, sicut in alia cronica 
posuimus, ubi descripsimus XII scelera Friderici. 

Habuit enim Pelavisinus dominium istarum civitatum in 
15 Lombardia, scilicet Brixie, Cremone, Placencie, Terdone, Ale- 
xandrie, Papié, Mediolani, Cumis et Laude. Hoc nunquam potuit 
imperator. Porro de Vercellis et de Novaria et de Bergamo milites 
et pedites habebat, quando volebat, in expeditione sua, quando 
volebat exercitum congregare. Similiter Parmenses dabant ei mili- 
20 tes et pedites, quando volebat, magis ex timore quam ex amore, 
cum essent ex parte Ecclesie, et ipse ex alia. Insuper redimebant 
vexationem suam dando ei annuatim duo milia librarum imperia- 
lium. Considerabant enim quod omnia tempus habent, et suis 
spatiis transeunt universa sub sole, Eccle.III, et quod omni negotio 
2 5 tempus est et oportunitas, Eccle. Vili. Item Eccli. I : Usque in 
tempus sustinebit patiens, et postea redditio iocunditatis. Hoc est 
etiam quod Dominus dixit Iudeis, Io. VII : Tempus meum non- 
dum advenit, tempus autem vestrum semper est paratum. Sed audi 
quid dicit : Cum accepero tempus, ego iustitias iudicabo. 

30 Quod Parmenses vindicaverunt se de Pelavisino. 

Simili modo fecerunt cum Pelavicino Parmenses, quia, quando 
habuerunt tempus congruum, ulti sunt de eo et diruerunt pala- 
tium quod habebat in Parma in platea Sancti Alexandri, et pala- 

tium quod habebat in Soragna ad modum castri, et abstulerunt 
ei terras et villas quas habebat in episcopatu Parmensi | adhuc 
viventi, et inde recuperaverunt denarios quos dederant sibi. 
Unde, primo Machabeorum XII, dicitur : Videns Ionathas quia 
tempus eum iuvat, fecit factum suum. Civis enim Parmensis 5 
fuit Pelavicinus, et, quia homo magni cordis fuit et largas expen- 
sas tacere volebat, pauper homo erat usque adeo quod, si habebat 
duos scutiferos, quando equitabat, qui sociarent eum in equis 
macilentis, ut vidi oculis meis, ibat cum illis et magnum reputa- 
bat. Quando vero habuit dominium predictarum civitatum, quod 10 
habuit XX duobus annis, qualibet die expendebat in curia sua 
XXV libras imperialium preter panem et vinum. 


Quod Pelavicinus fuit homo cupidus dominandi, et quod destruxit consan- 

guineos suos, qui ei dederant Cremone dominium. 

Appetitum habuit dominandi super omnes homines. Primo 15 
dominatus est in Cremona et destruxit illos de Summo, qui dede- 
runt ei Cremone dominium, et erant ex parte sua et consangui¬ 
nei sui. Ita pelaverunt eum Cremonenses qui erant ex parte Ec¬ 
clesie, sicut fecerant Parmenses, et destruxerunt Bussetum fortis- 
simum castrum suum, quod fecerat fieri inter aquas lacunarum in 20 
nemore, in confìniis istarum trium civitatum, scilicet Parme, Cre¬ 
mone et Placentie ; et credebat ipse Pelavicinus quod non posset 
a toto mundo capi. Similiter Piacentini destruxerunt eum et 
depilaverunt, sicut fecerant Parmenses et Cremonenses, ut Scrip¬ 
tum impleretur que dicit, Abachuc II : Ve ei qui niultiplicat 25 
non sua. Usquequo et aggravai contra se densum lutum ? Numquid 
non repente consurgent qui mordeant te, et suscitabuntur lacerantes te, 
et eris in rapinam eis ? Quia tu spoliasti gentes multas, spoliabunt 
te omnes qui reliqui fuerint de populis propter sanguinem hominis 
et iniquitatem terre | civitatis et omnium habitantium in ea. Hic 3 ° 
multos expulit de Cremona et multos tormentavit et multos 
occidit ; uxorem suam repudiavit, dominam Bertam, filiam comi- 
tis Rainerii de Pisis, eo quod ex ea fìlios habere non poterat, et 

duxit aliam, quarti dedit ei Icjilinus de Romano, ex qua genuit 
duos filios et tres pulclierrimas filias, que diu sine maritis fuerunt. 
Sed de hac materia satis sit dictum. 


De multis decennariis. 

5 De morte Friderici secundi imperatoris condam. 

Nota quod X fuerunt plage Egypti, decem onera Ysaie, 
decem cornua in bestia Apocalipsis XVII. Decem similiter posui 
infortunia Friderici secundi condam imperatoris depositi, que 
cum ad memoriam reducebat, implebatur in eo Scriptura que 
io dicit, Prover. XII : Meror in corde viri humiliabit illuni. Et ite- 
rum, Prover. XV : In merore animi deicitur spiritus. 

Ad tantam igitur devenit tristiciam ob memoriam predicto- 
rum, quod cepit graviter infirmari infirmitate , de qua mortuus 
est, et decidit in lectum et cognovit quia moreretur, quia renovata est 
15 in eo tristicia magna , et arbitratus est se mori, et Xecit quod de Àn- 
tiocho legitur, I Macha. VI : Vocavit omnes aniicos suos et dixit il- 
lis : Recessit somnus ab oculis nieis, et concidi et corrui corde pre sol- 
licitudine, et dixi in corde meo : In quantam tribulationem deveni 
et in quos fluctus tristicie, in qua nunc sum, qui iocundus eram et 
20 dilectus in potestate mea. Nunc vero reminiscor malorum que feci. 
Cognovi ergo quia propterea invenerunt me mala ista, et ecce pereo 
tristicia magna in terra aliena. In secundo etiam libro Macha. 
IX de isto || eodem Antiocho habentur quedam, que omnia in 
Enderico impleta fuerunt. Dicitur enim ibi sic : Et qui pauló 
25 ante sydera celi contingere se arbitrabaiur, eum nemo poterat prop- 
ter intolerantiam fetoris portare. Hinc igitur cepit ex gravi deductus 
superbia ad agnitionem sui venire, divina admonitus plaga, per 
momenta singula doloribus suis augmenta capientibus. Et cum ipse 
iam fetorem suum ferre non posset, ita ait : Iustum est subditum 
50 esse Deo et mortalem non paria Deo sentire. Orabat autem hic sce- 
lestus Dominum, a quo non esset misericordiam consecuturus. Et 
infra, circa finem capituli : Igitur homicida et blasphemus pessime 

percussus, et ut ipse alios tractaverat, peregre in montibus miserabi¬ 
li obitu vita defunctus est. 

Mortuus est autem Fridericus imperator condam anno Do¬ 
mini MCCL in Apulia, in parvula civitate que appellatur Floren- 
tinum, que a Nuceria Saracenorum civitate per X miliaria distat ; 5 

nec, propter nimium fetorem qui procedebat de corpore eius, po- 
tuit portali ad Panormitanam urbem, in qua sunt sepulchra re- 
gum Sicilie, et ibi sepeliuntur. 


De multiplici causa privationis sepulture Friderici secundi imperatoris 

condam. io 

Fuit autem causa privationis sepulture regis istius in sepul- 
cris regum Sicilie multiplex. Prima, impletio Scripturarum. 
Unde Ys. XIIII : Quasi cadaver putridum non habebis consortium 
neque cum eis in sepultura, scilicet cum regibus Sicilie, qui Pa- 
normi sunt tumulati. Exemplum habuisti de Antiocho supra. 15 
Ideo dicit Ecclesiastes VI : Sepulturaque careat; de hoc ego pro- 
nuntio quod melior ilio sit abortivus. Frustra enini venit et pergit 
ad te\nebras, et oblivione delebitur nomen eius. Secunda, quia 
tantus fetor procedebat ex corpore suo, quod tolerari non poterat, 
ita ut de corpore impii vermes scaturirent, ac viventes in doloribus 20 
carnes eius effluerent, odore etiam illius ac fetore exercitus gravaretur. 

De Antiocho ista dicuntur, II Macha. IX, que omnia ad litteram 
in Friderico impleta fuerunt. Tertia causa fuit quia filius eius 
Manfredus, qui appellatus est princeps, mortem ipsius occultabat, 
volens occupare regnum Sicilie et Apulie, antequam Conradus 25 
frater eius de Alemannia veniret ad eum. Hinc fuit quod multi 
crediderunt eum non esse mortuum, cum vere mortuus esset ; et 
ex hoc impletum fuit Sibille vaticinium, que dicit : « Sonabit et 
in populis : ' Vivit ’ et ' Non vivit ’ », et premittit quod mors eius 
esset abscondita. 30 

Ubi mortuus sit Federicus imperator condam et quo die. 

Mortuus est autem in testo sancte Cecilie virginis, anno Do¬ 
mini MCCL, et in tali testo fuerat coronatus, MCCXX. Aliqui 
dixerunt quod in testo sancte Lucie ultimum diem clausit. Quod 
5 si verum fuit, non vacat a misterio. Beata enim Lucia astanti 
Syracusano populo dixit : « Annuntio vobis pacem Ecclesie Dei 
datam, Dioclitiano de regno suo eiecto et Maximiano hodie mor- 
tuo ». Simili modo, cum Fridericus obiit, multa mala cessaverunt 
de mundo, iuxta verbum quod scriptum est, Prover. XXII : 

10 Eice derisorem, et exibit cum eo iurgium, cessabuntque cause et con¬ 
tumelie. Item Prover. XIIII : In malitia sua expellitur impius. 
Item Ys. XXII : Expellam te de statione tua et de minìsterio tuo 
deponam te. Item Ys. XIIII : Ex quo dormisti, non ascendit qui 
succidat nos. 


Quod verba Ysaie que dicuntur de destructione Babilonis et de Lucifero pos- 
sunt adaptari Friderico et filiis eius. 

Et | nota quod illa que dicuntur XIIII capitulo Isaie de de- 
structione Babylonis et de Lucifero congrue possunt exponi de 
Friderico et filiis suis, et specialiter ab ilio loco ubi ait : In die 
20 illa, cum requiem dederit tibi Deus a labore tuo et a concussione 
tua et a servitute dura qua ante servisti, sumes parabolam istam can¬ 
tra regem Babylonis et dices : Quomodo cessavit exactor, quievit tribu¬ 
timi ? Contrivit Dominus baculum impiorum, virgam dominantium 
cedentem populos in indignatione plaga insanabili, subicientem 
2 5 in furore gentes, persequentem crudeliter. Conquievit et siluit omnis 
terra, gavisa est et exultavit. Abietes quoque letate sunt super te 
et cedri Libani. Ex quo dormisti, non ascendit qui succidat nos. 
Infernus subtus conturbatus est in occursum adventus tui, suscita¬ 
va tibi gygantes. Omnes principes terre surrexerunt de soliis suis, 
30 omnes principes nationum. Universi respondebunt et dicent tibi: 
Et tu vulneratus es sicut et nos, nostri similis effectus es. Detracta 
est usque ad inferos superbia tua, concidit cadaver tuum. Subter te 

sternetur tinea, et operimentum tnum erunt vermes. Et infra, 
postquam de Lucifero aliqua interseruit, subiungit quedam que 
ad Fridericum et ad filios eius optime spectant. Dicit enim : 
Nutnquid iste est vir qui conturbavit terram, qui concussit regna, 
qui posuit orbem desertum et urbes eius destruxit, vinctis eius non 5 
aperuit carcerem ? Omnes reges gentium universi dormierunt in 
gloria, vir in domo sua. Tu autem proiectus es de sepulchro tuo qua¬ 
si stirps inutilis, sicut sanie pollutus et obvolutus cum his qui inter- 
fecti sunt gladio et descenderunt ad fundamenta laci. Quasi cadaver 
putridum \ non habebis consortium neque cum eis in sepultura. io 
Tu enim terram tuam disperdidisti, tu populum tuum occidisti. 
Non vocabitur in eternum semen pessimorum. Preparate filios eius 
occisioni iniquitate patrum eorum. Non consurgent neque heredita- 
bunt terram neque implebunt faciem orbis civitatum. Et consurgam 
super eos, dicit Dominus exercituum. 15 


De defectibus imperatori Friderici, et quod bene fecit Deus extirpando de 

terra filios eius. 

Ad litteram bene fecit Deus de filiis Friderici extirpando 
et delendo eos, quia hec fuit generatio prava et exasperans, gene- 
ratio que non direxit cor suum, et non est creditus cum Deo spiri- 20 
tus eius. Ideo imprecatur ei David, dicens Deo : Fructum eorum 
de terra perdes et semen eorum a filiis hominum, quoniam declinave- 
runt in te mala, cogitaverunt consilia que non potuerunt stabilire. 
Ideo dicit Iob XXVII : Hec est pars hominis impii apud Deum et 
hereditas violentorum, quam ab Omnipotente suscipient. Si multipli- 25 
cati fuerint filii eius, in gladio erunt, et nepotes eius non saturabun- 
tur pane. Qui reliqui fuerint ex eo, sepelientur in interitu, et vidue 
illius non plorabunt. De Friderico autem sic dicit Propheta : 
Vidi impium superexaltatum et elevatimi sicut cedros Libani. Et 
transivi, et ecce non erat; quesivi eum, et non est inventus locus 30 
eius. Quare? Audi quare : Finitus est enim pulvis, consumatus est 
miser, defecit qui conculcabat terram, Ys. XVI. 

Nota quod Fridericus quasi semper dilexit habere discordiam 

cum Ecclesia et eam multipliciter impugnavit, que nutrierat 
eum, defenderat et exaltaverat. De fide Dei nichil habebat. Cal- 
lidus homo fuit, versutus, avarus, luxuriosus, malitiosus, iracundus. 


De bonitatibus Friderici et sufficientiis eius. 

5 Et valens homo fuit interdum, quando voluit bonitates et 
curialitates suas ostendere, solatiosus, || iocundus, delitiosus, 
industrius ; legere, scribere et cantare sciebat et cantilenas et 
cantiones invenire ; pulcher homo et bene formatus, sed medie 
stature fuit. Vidi enim eum et aliquando dilexi. Nam prò me 
10 scripsit fratri Helye, generali ministro Ordinis fratrum Mino- 
rum, ut amore sui me redderet patri meo. Item multis linguis et 
variis loqui sciebat. Et ut breviter me expediam, si bene fuisset 
catholicus et dilexisset Deum et Ecclesiam et animam suam, pau- 
cos habuisset in imperio pares in mundo. Sed quia scriptum est 
T 5 quod modicum fermenlum totani massatn corrumpit, omnes suas 
bonitates destruxit in eo quod persecutus est Ecclesiam Dei. 
Quam non fuisset persecutus, si animam suam et Deum dilexisset. 
Unde illud Eccli. XIIII : Qui sibi nequam est, cui alii bonus erit ? 
Item Iacobi II : Quicumque autem totani legeni servaverit, offendat 
20 autem in uno, factus est omnium reus. Ideo Ecclesiastes dicit, IX : 
Et qui in uno peccaverit, multa bona perdet. Qualis fuit Fridericus 
imperator condam, qui peccavit in uno Deo et ideo multa bona 
perdidit, quia presentia et futura. Ipse viderit, et sibi imputetur, 
quia verba oris eius iniquitas et dolus, noluit intelligere, ut bene 
25 ageret. Iniquitatem meditatus est in cubili suo, astitit omni vie 
non bone, malitiam autem non odivit. Ideo ab imperio depositus 
fuit et mala morte obiit. 


Quod in Friderico Romanum finitur imperium. 


« In ipso quoque finietur imperium, quia, et si successores 
30 sibi fuerint, imperiali tamen vocabulo ex Romano fastigio pri- 

vabuntur ». Verba sunt ista cuiusdam Sibille, ut dicunt. Sed non 
inveni ea nec in Erithrea nec in Tyburtina. Scripturas aliarum 
non vidi. Decem enim fuerunt Sibille. Quam verum sit hoc 
vaticinium, satis patet tam ex parte Ecclesie quam ex parte 
imperii. 5 


De successoribus Friderici et de successoribus imperii ex parte Ecclesie. 

Nam, ex parte imperii, successit Conradus | filius Friderici, 
legitimus filius ex uxore que filia fuit regis Iohannis. Hic nun- 
quam habuit imperium nec multum potuit prosperari. Huic 
successit Manfredus frater ipsius et filius Friderici ex alia uxore, io 
que marchionis Lancee neptis fuit, et eam in obitu desponsavit 
et accepit uxorem. Hic nunquam habuit imperium, sed appellatus 
est princeps ab his qui patrem dilexerant, et multis annis habuit 
dominium in Calabria et Sicilia et Apulia post mortem patris et 
fratris. Huic voluit succedere Conradinus, filius Conradi filii Fri- 15 
derici condam imperatoris, sed a Karulo, fratre regis Francie, 
fuerunt interfecti tam Manfredus quam Conradinus. Porro, 
ex parte Ecclesie, isti in imperio successerunt de voluntate pape 
et cardinalium et prelatorum et electorum, scilicet langravius 
de Turingia, Guilielmus de Olandia et Rodulfus de Alemannia. 20 
Nec aliquis istorum potuit prosperari, ut ad plenam dignitatem 
imperii perveniret. Quocirca predictum vaticinium verum esse 
videtur. 


De superstitionibus Friderici, que fuerunt VII. 

Nunc de superstitionibus Friderici aliquid est dicendum. 25 
Prima eius superstitio fuit quia cuidam notario fecit policem 
amputari, prò eo quod scripserat nomen suum aliter quam vole- 
bat. Volebat enim quod in prima sillaba nominis sui poneret «i», 
hoc modo : « Fridericus », et ipse scripserat per « e », ponendo se- 
cundam vocalem hoc modo : « Fredericus ». 30 

Secunda eius superstitio fuit quia voluit experiri cuiusmodi 
linguam et loquelam haberent pueri, cum adolevissent, si cum 
nemine loquerentur. Et ideo precepit baiulis et nutricibus ut lac 
infantibus darent, ut mammas sugerent, et balnearent et mun- 
5 dificarent eos, sed nullo modo blandirentur eis nec loquerentur. | 
Volebat enim cognoscere utrum Hebream linguam haberent, 
que prima fuerat, an Grecam vel Latinam vel Arabicam aut 
certe linguam parentum suorum ex quibus nati fuissent. Sed 
laborabat incassum, quia pueri sive infantes moriebantur omnes. 

IO Non enim vivere possent sine aplausu et gestu et letitia faciei 
et blanditiis baiularum et nutricum suarum. 


De fesceninis et de Nichola, quem imperator mittebat in Pharum. 

Unde «fascenine -narum » dicuntur carmina que mulier dicit 
movendo cunas, ut sopiat puerum, sine quibus puer male posset 
15 dormire et quieterà habere. 

Tertia eius superstitio fuit quia, cum vidit terram ultramari- 
nam, que fuit terra promissionis, quam Deus totiens commenda- 
verat, appellando eam terram lacte et mette manantem et egregiam 
terrarum omnium, displicuit sibi et dixit quod Deus Iudeorum 
20 non viderat terram suam, scilicet Terram Laboris, Calabriam 
et Siciliam et Apuliam, quia non totiens commendasset terram 
quam promisit et dedit Iudeis. De quibus etiarn dicitur, quod 
prò niellilo habuerunt terram desiderabilem. Ideo dicitur, Eccle. 
V : Ne temere quid loquaris, neque cor tuuni sit velox ad proferen- 
25 dum sermonem cor am Deo. Deus enim in celo, et tu super terram, 
idcirco sint pauci sermones tui. Exemplum illius clerici qui pro- 
tulit verba contra Deum que dicenda non erant, et ideo statim 
percussit eum fulgur de celo, et cecidit mortuus. Unde illud I 
Reg. XXVI : Perfodiani eam lancea in terram semel, et secando 
30 opus non erit. 

Quarta eius superstitio fuit quia quemdam Nicholam contra 
voluntatem suam pluries misit in fundum Phari, et pluries rediit 
inde ; et volens penitus veritatem cognoscere, si vere ad fundum 

descendisset et inde redisset necne, proiecit cupam | suam auream 
ubi credebat maius esse profundum. Quam ille, cum descendisset, 
invenit et attulit sibi, et miratus est imperator. Cum autem ite- 
rum vellet eum mittere, dixit sibi : « Nullo modo me mittatis 
illue, quia ita turbatum est mare inferius, quod, si me miseritis, 5 
nunquam redibo ». Nichilominus misit eum, et nunquam est 
reversus ad eum, quia periit ibi. Nam in ilio fundo maris sunt 
magni pisces tempore marine tempestatis, et sunt ibi scopuli 
et naves multe traete, ut referebat ipse. Iste potuit dicere Fri- 
derico quod habetur Ione II : Proiecisti me in profundum, in io 
corde maris, et flumen circumdedit me. Omnes gurgites tui et fluctus 
tui super me transierunt. Item Dominus per Amos IX dicit : Si 
celaverint se ab oculis meis in profundo maris, ibi mandabo ser¬ 
penti, et mordebit eos. Iste Nichola homo Siculus fuit, et qua- 
dam vice offendit graviter et exasperavit matrem, et imprecata 15 
est ei mater quod semper habitaret in aquis et raro appareret 
in terra. Et ita accidit sibi. Ideo dicit Ecclesiasticus III : Quam 
male fame est qui relinquit patrem, et est maledictus a Deo qui 
exasperat matrem. Item Prover. XXVI : Sicut avis ad alta trans- 
volans et passer quolibet vadens, sic maledictum frustra prolatum 20 
in quempiam superveniet. 


De Pharo, quid sit et ubi sit. 

Nota quod Farum, in Sicilia, iuxta Messanam civitatem, est 
quoddam brachium maris ubi aliquando est magnus discursus, 
et magni gurgites fiunt ibi, qui naves absorbent et demergunt, 25 
iuxta illud Ps. : Veni in altitudine maris, et tempestas demersit 
me. Item in ilio Pharo sunt Syrtes et Caribdes et scopuli pregran- 
des et multa infortunia. Ex alia ripa maris illius est civitas que 
appellatur Regium, de qua beatus Lucas, qui || cum apostolo 
Paulo a Iudea Romani tendebat, dicit in Actibus XXVIII : 30 

Inde circumlegentes (scilicet a Syracusa, que civitas sancte Lucie 
fuit) devenimus Regium. Omnia supradicta cencies audivi et 
didici a fratribus Messane civitatis, qui mei amici valde fuerunt. 

Ego etiam liabui in Ordine fratrum Minorum germanum consan- 
guineum fratrem Iacobinum de Cassio ex civitate Parmensi, qui 
in Messana civitate habitabat et michi hec eadem que diximus 
referebat. 


5 Quod imperator Fridericus fuit Epycurus. 

Porro alias superstitiones et curiositates et maledictiones et 
incredulitates et perversitates et abusiones habuit similiter Fri¬ 
dericus, de quibus aliquas in alia cronica posui : ut de homine 
quem vivum includebat in vegete, donec ibi moreretur, volens 
io per hoc demonstrare quod anima totaliter deperiret, quasi dice- 
ret illud Ys. XXII : Ecce gaudium et leticia occidere vitulos et 
iugulare arietes, comedere carnea et Ubere vinum. Comedamus 
et bibamus, cras enim moriemur. Erat enim Epycurus, et ideo 
quicquid poterat invenire in divina Scriptum, per se et per sapien- 
15 tes suos, quod faceret ad ostendcndum quod non esset alia vita 
post mortem, totum inveniebat, ut illud Ps. : Deslrues illos et non 
edificabis eos. Et illud : Sepulchra eorum domus illorum in eter~ 
num. Et item : Remitte michi, ut refrigerer, priusquam abeam, 
et amplius non ero. Item Eccli. * * * : Nos vita vivimus tantum, post 
20 mortem autem non erit tale nomen nostrum. Item Ps. : Anima 
eorum in ipsis defecit. Ad eamdem materiam pertinet quod 
dicit Sapiens, Eccle. Ili : Unus est interitus hominis et iumento- 
rum, et equa ulriusque conditio. Sicut moritur homo, sic et illa 
moriuntur. Similiter spirant omnia, et nichil habet homo iumento 
25 amplius. Cuncta subiacent vanitati et omnia pergunt ad unum 
locum. De terra facta sunt et in terram pariter revertentur. Quis 
novit si spiritus filiorum Adam ascendat sursum et si spiritus iu- 
mentorum descendat deorsum ? Et \ deprehendi nichil esse melius 
quam letari hominem in opere suo, et hanc esse partem illius. Quis 
30 enim eum adducet ut post se futura cognoscat ? 

Quod Salomon multa dixit in persona carnalium hominum, de quibus ali ter 

fuit opinio sua. 

Et multa talia, que Salomon in Ecclesiaste in persona car¬ 
nalium dixit ; non tamen ita credidit, quia non dixisset, Eccle. 

VI : Quid habet amplius sapiens a stulto, et quid pauper, nisi ut 0 
pergat illue ubi est vita ? Item : Quodcumque potest facete manus 
tua, instanter operare, quia nec opus nec ratio nec sapientia nec 
scientia erunt apud inferos, quo tu properas. Item : Omni tempore 
sint vestimenta tua candida, et oleum de capite tuo non deficiat. 
Item : Deum time et mandata eius observa. Hoc est enim omnis 10 
homo, id est ad hoc factus est omnis homo, scilicet ut Deum time- 
at. Unde Iere. II : Scilo et vide quia rnalutn et amarum est reliquis- 
se te Dominimi Deum tuum, et non esse timorem eius apud te, dicit 
Dominus Deus exercituum. Ideo dicit Ecclesiasticus I : Timor 
Domini expellit peccatum. Nam qui sine timore est, non poterit r 5 
iustificari. Dicit ergo Ecclesiastes XII : Memento crealoris tui in 
diebus iuventutis tue, antequam veniat tempus afflictionis et apro- 
pinquent anni de quibus dicas : Non michi placent, et cetera usque 
ad finem libri, que omnia faciunt ad destructionem credulitatis 
Friderici et sapientum suorum, qui crediderunt quod non esset 20 
alia vita nisi presens, ut liberius carnalitatibus suis et miseriis 
vacare possent. Ideo fuerunt Epycuri, quibus convenit quod ait 
Iacobus, V : Epulati estis super terram et in luxuriis enutristis 
corda vestra. 


De Epycuro, quid sit, et de Stoico similiter. 25 

Sicut enim Stoyci ponunt felicitatem hominis in sola animi 
virtute, sic Epycuri in sola corporis voluptate. Unde et vita eorum 
optime describitur Sapientie II, ubi sic dicitur : Dixerunt enim 
impii apud se cogitantes non recte : Exiguum et cum tedio \ est tem¬ 
pus vite nostre, et non est refrigerami in fine hominis, et non est qui 3° 
agnitus sit reversus ab inferis. Quia ex niellilo nati sumus et post 
hec erimus tamquam si non fuerimus. Quoniam fumus et flatus 
(vel afflatus) est in naribus nostris et sermo scintille ad commoven- 

darri cor nostrum. Quia extincta cinis erit corpus nostrum, et spiri- 
tus diffundetur tamquam mollis aer. Et transiet vita nostra tamquam 
vestigium nubis et sicut nebula dissolvetur, que effugata est a radiis 
solis et a calore illius aggravata. Et nomen nostrum oblivionem ac- 
5 cipiet per tempus, et nemo memoriam habebit operum nostrorum. 
Umbre enim transitus est tempus nostrum, et non est reversio finis 
nostri, quoniam consignata est, et nemo revertetur. Venite ergo, et 
fruamur bonis que sunt et utamur creatura tamquam in iuventute 
celeriter. Vino pretioso et unguentis nos impleamus, et non prete- 
10 reat nos fios temporis. Coronemus nos rosis, antequam marcescant, 
nullum pratum sit quod non pertranseat luxuria nostra. Nemo 
vestrum sit exors luxurie nostre. Ubique relinquamus signa letitie, 
quoniam hec est pars nostra et hec est sors. 

De vita carnalium hominum. 

15 Isti tales, sicut dicit Apostolus, I ad Cor. XV, sunt qui ui- 
cunt : Manducemus et bibamus, cras enim moriemur. Sed audi re- 
medium : Nolite seduci. Corrumpunt mores bonos colloquia mala. 
Evigilate insti et nolite peccare! Item ad Gala. VI : Nolite errare, 
Deus non irridetur. Que enim seminaverit homo, hec et metet. Quo- 
20 niam qui seminat in carne, de carne metet corruptionem. Qui autem 
seminat in spirita, de spirita metet vitam eternam. Hinc Dama- 
Damascenus scenus ait : « Si non est resurrectio mortuorum, beatifìcemus 
agriferas, que sine tristitia vitam habent ». Hinc Apostolus ait, 
I ad Cor. XV : Si tantum in hac vita sperantes sumus in Christo, 
25 miserabili\ores sumus omnibus hominibus. Sed non est ita. Immo 
sicut alibi dicit, ad Colo. Ili : Mortai enim estis, et vita vestra 
abscondita est cum Christo in Deo. Cum autem Christus apparuerit, 
vita vestra, fune et vos apparebitis cum ipso in gloria. Et hoc est 
quod oramus in prosa dicentes : 

Post presentem miseriam, 
hoste morte devicta, 
gloriosam victoriam, 
de qua mira sunt dieta. 


30 

sumraam confer letitiam, 
decoris adde gloriam, 
o dulcissima vita ! 

Sexta curiositas et superstitio Friderici, sicut in alia cronica 
posili, fuit quia optime pavit in quodam prandio duos homines, 5 
quorum unum misit ad dormiendum, alium vero ad venandum, 
et sequenti sero fecit eos exenterari coram se, volens cognoscere 
quis melius digessisset. Et iudicatum est a medicis quod is qui 
dormierat digestionem melius celebrasset. 


De Michaele Scotho, qui bonus fuit astrologus. 10 

Septima et ultima curiositas eius et superstitio fuit, sicut 
etiam in alia cronica posui, quia, cum quadam die in quodam pa- 
latio existens interrogasset Michaelem Scotum, astrologum suum, 
quantum distabat a celo, et ille quod visum sibi fuerat respondis- 
set, duxit eum ad alia loca regni quasi sub occasione spatiandi 
et per plures menses detinuit, precipiens architectis sive fabris 
lignariis ut salam palatii ita deprimerent, quod nullus posset 
advertere. Factumque est ita. Cumque post multos dies in eodem 
palatio cum predicto astrologo consisteret imperator, quasi aliun- 
de incipiens, quesivit ab eo utrum tantum distaret a celo, quan- 20 
tmn alia vice iam dixerat. Qui, computata ratione sua, dixit quod 
aut celum erat elevatum, aut certe terra depressa. Et tunc cogno- 
vit imperator quod verus esset astrologus. 

Multas alias superstitiones eius audivi et scio, quas subticeo 
causa brevitatis, et quia tedet me || tot fatuitates eius referre, 2 5 
et quia etiam ad alia dicenda festino. 


Quod imperator Fridericus solatiosus homo fuit et convitia sibi illata patien- 
ter portabat, ut patet inferius. 

Iste imperator truphatorie concionabatur aliquando coram 
domesticis suis in palatio suo, loquendo sicut faciunt Cremonen- 3 ° 
ses ambaxatores, qui mittebantur ad ipsum a concivibus suis, 

quia primo laudat unus alium, multipliciter commendando quo- 
modo est nobilis dominus iste, sapiens, dives et potens. Et post 
mutuam commendationem dicebant facta sua. Item iste impe- 
rator derisiones et solatia et convitia ioculatorum sustinebat et 
5 audiebat impune et frequenter dissimulabat se audire. Quod est 
contra illos qui statini volunt se ulcisci de iniuriis sibi factis. Sed 
non bene faciunt, cum dicat Scriptura, Eccli. X : Omnis iniurie 
proximi ne memineris et nichil agas in operibus iniurie. Item Pro- 
ver. XII: Fatuus statini indicat ir am suam; qui autem dissimulai 
io iniuriam, callidus est. Unde, cum quadam vice esset Cremone 
post destructionem Victorie civitatis, quam destruxerunt Par- 
menses, et percuteret manu sua super gibbum cuiusdam iocula- 
toris ex his qui dicuntur milites curie et diceret : « Domine Dalli, 
quando aperietur istud scriniolum ? », respondit ei : « Domine, 
15 non potest ita de facili aperiri, quia clavem perdidi in Victoria ». 
Audiens imperator quod iste reducebat ei ad memoriam tristi- 
tiam et verecundiam suam, ingemuit et dixit: « Turbatus sum et 
non sum locutus ». Nullam tamcn vindictam in eum exercuit, ne 
esset sibi in posterum in singultum quod ex tali persona ultus 
20 fuisset. Iste Dallius fuit Ferariensis et notus meus atque ami- 
cus. In Parma uxorem accepit et habitavit statim post destruc¬ 
tionem Victorie. Uxor eius fuit soror fratris Egidii Budelli, qui 
fuit frater Minor. Si tale convicium Icilino de Romano dixisset, 
fecisset | eum exoculari aut certe suspendi. Item, alia vice, 
25 truphavit eum atque derisit Villanus de Ferro, cum esset in obsi- 
dione Berceti, et patienter portavit. Interrogabat enim imperator 
quibus nominibus appellarentur mangana et trabucca que ibi 
erant, et Villanus de Ferro quibusdam nominibus truffatoriis 
dixit ea vocari, scilicet «sbegna» et »sbegnoinus ». Imperator 
30 vero subrisit tantummodo et divertit ab eo. 


Ex quibus progenitoribus natus est imperator Fridericus et qualiter. 


Nunc videtur dicendum qualiter imperator Fridericus sit 
natus, id est ex quibus progenitoribus procreatus. Nam pater 

eius dictus est imperator sextus Henricus, mater vero regina 
Constantia, que Sicula fuit et filia Guilielmi regis Sicilie. Cuius 
originem ut melius cognoscas, oportet te ad superiora redire. 

Nam, anno Domini MLXXV, Gregorius VII factus est papa ; 
hic vocabatur Ildevrandus monachus. Et sedit annis XIII, men- 5 
sibus I, diebus IIII. Hic apud Sanctam Mariam Maiorem in nocte 
Xatalis Domini captus fuit. Inde et feria sexta rex Henricus pri- 
mum venit Romam, XII 0 Kal. Iunii, in mense Maio, die XXI a . 

Et XI anno apostolatus istius Robertus Guiscardus dux Norman- 
norum intravit Romam, mense Maio, die XXVIII a . Cumque ibi 10 
habitaret, venit imperator Henricus III ad urbem Romam cum 
Guiberto archiepiscopo Ravennate, volens deponere Gregorium 
et substituere sibi Guibertum ; populus vero Romanus occasione 
pape nolebat portas aperire imperatori. Erat enim maledicta per¬ 
sona et semper pugnavit contra Ecclesiam, quamdiu vixit. At 15 
imperator bellans fregit menia Urbis. 

Isti versus sumuntur ex libro comitisse Mathildis et sunt utiles ad rerum pre- 
teritarum notitiam cognoscendam. 

Et : 

Depopulans Urbem papam statuit ibi turpem ; 
in cathedra locat hunc, falso Clemens vocitatur. 

Hic est Guibertus fallax, vastator apertus 
Ecclesie Christi, merito quem signat abyssi| 
bestia, quam vidit dilectus in Apocalipsi. 

Regis et illa phalanx Romam totam maculabat. 

Pervigil et rector Gregorius ex grege fesso 
pollute cathedre multum quoque condolet eque, 
sed sperans in Petrum rogitat pugnare Robertum 
Normannum quemdam, qui regem depulit extra 
Urbem ; qui veluti per stratam damula fugit 
Francigenam, montes ultra rediens malus hospes. 

Papa suus Clemens, Romanis premia prebens, 
raptor terrenam Petri rapit ipse cathedram. 

Quamquam se monstret quod sit quasi pastor in Urbe, 


20 Versus 

ipsi nulla tamen pars in celi manet arce. 

Hic heresis limes mundum seduxit inique, 
iussa Dei sprevit, sanctorum verba neglexit, 
prevaricat leges, divinas destruit edes, 

5 persequitur dignum dominum papamque magistrum, 

qui monitis sacris plenus manet in Lateranis. 

Illic consistens spermologus optimus iste 
actibus et verbis exprobrat scisma Guiberti, 
perpetuo damnans anathemate scismata tanta, 
io Nascitur hinc cunctis ingens tribulatio iustis. 

Mucronem regis pia pars quam maxime sentit. 
Sedibus expulsi sunt pontifices quoque multi, 
flagris afflicti, vinclis in carcere stricti. 

Rex et Guibertus faciunt iuvenescere tempus 
15 Neronis prisci, qui precepit crucifigi 

Petrum, cervicem Pauli gladio ferit idem 
et proprie ventrem perscindere matris ab ense 
fecit, ut inspiceret, requievit ubi malus ipse. 

Sic proprie matris palmas calcaribus acris 
20 transfodit missus Sathane, Guibertus iniquus. 

Nullum quippe virum timuit nisi Nero magistrum, 
venis incisis in aqua vitam tulit ipsi. 

Hi duo prescripti, Mei fere nomen obliti, 
perdere nituntur doctorem denique summum. 

25 Symon eis doctor magus extat et hyspidus auctor. 

Ignorant forsan quod, dum fortuna reportat 
iniustos sursum, ruituros esse deorsum 
quandoque plus ipsos, ideo patitur Deus illos. 

Item : 

^ Pugna fuit, donec potuit sevire Guibertus, 

perMie dux, Ecclesie vastator apertus.| 

Hic per XX tres annos denique Christi 
Ecclesiam nisu toto turbarat iniquus. 

Dum potuit multos animos seducere stultos 
35 destitit infelix nunquam ; nunc corpora ledit. 

Illius magnus mundus iam despicit actus. 

Ecclesie cuncte, Petre, iam prebe, promocunde, 
iste senex ut hebes homines sinat esse fìdeles. 

Post annos binos Urbanus erat quod ab isto 
sedo portatus celique choro sociatus, 
iste dolore gravi tactus Guibertus inanis 
mortuus est, secum portans anathema per evum. 

Propterea celi populus pariterque fidelis 5 

exultentque boni, periit quia perdicionis 

filius ; ut surgat similis, non det Deus unquam ! 

Amen. 


De obitu imperatoris Henrici tertii. 

Dictus iam dudum rex quo sit fine solutus, 
scilicet Henricus, volo mundi discat amicus ; 
cum scierit, noscat faciendum quid sibi constat. 
Rex supra fatus vivens erat illaqueatus 
actibus in pravis, semel at se dissimulavit 
converti, pieno quod fecit corde veneno. 
Scismaticos semper coluit tenuitque libenter. 

Hinc exardescens minor eius filius enses 
elevat adversum genitorem, tollere regnum 
querit ei, duram secum committere pugnam 
non piguit campi, quem bellando superavit. 
Mesticia multa per totum tempus abundans, 
undique confossus, quassatus et undique tortus, 
mortem non sperans ; demum tamen ipsa catena 
mortis eum strinxit, rapuit de corpore tristi ; 
Augusti quarto defungitur Idus, in anno 
Christi milleno centeno denique quinto. 

Ad templum Spire dormit, quod struxerat idem. 


15 


25 


Quod papa Gregorius VII amicus fuit comitisse Mathildis et intimus eius 
devotus. 

Porro papa Gregorius septimus amicus fuit comitisse Matil- 30 
dis et veniebat ab urbe Roma ad arcem Canusinam et morabatur 

cum ea aliquando tribus mensibus et plus, quantum volebat, 
prò utilitate Ecclesie ; et sanctus homo erat, et ipsa sanctissima 
domina et Deo devota. 


Quod comitissa Mathildis iuvabat Romanam Ecclesiam cum thesauro et mi- 
5 litibus suis contra imperatorem pugnando. 

Et iuvabat Ecclesiam Romanam cum the||sauro et militibus 
suis pugnando cum predicto imperatore Henrico tertio, cotiso- 
brino suo, qui Guibertum archiepiscopum Ravennatem fecerat 
antipapam Clementem, sed potius impium et dementem. Et toto 
10 tempore vite sue ipsi ambo impugnaverunt Ecclesiam et multas 
animas abstulerunt Deo et secum ad partem diaboli deduxerunt. 
Et mortuus est quilibet eorum in opprobrio et in amaritudine 
anime sue. Nam Guibertus rediit Ravennani et recepit dominium 
et nomen quod prius habebat, ita ut impleretur in eo verbum 
15 quod dicit Dnminus per prophctam, Abdie I : Superbia cordts 
tui extulit te habitantem in scissuris petrarum, exaltantem solium 
tuum. Qui dicis in corde tuo: Quis detrahet me in terram ? Si exal- 
tatus fueris ut aquila, et si inter sydera posueris nidum tuum, inde 
detraham te, dicit Dominus. Et in Guiberto fecit Dominus ita. Ideo 
20 dicit Ieremias in Trenis II : Fecit Dominus que cogitavit, complevit 
sermonem suutn, quem preceperat a diebus antiquis. Item Iob XX : 
Hoc scio a principio, ex quo positus est homo super terram, quod 
laus impiorum brevis sit et gaudium ypocrite ad instar puncti. Si 
asccnderit usque in celum superbia eius, et caput eius nubes teti- 
25 gerii, quasi sterquilinium in fine perdetur, et qui eum viderant di- 
cent : Ubi est ? Velut somnium avolans non invenietur, transiet sicut 
visio nocturna. Oculus qui eum viderat non videbit, nec ultra intue- 
bitur eum locus eius. Item prò ilio maledicto imperatore Hen¬ 
rico tertio, qui vere membrum diaboli fuit, sic habes, Ys. XIIII : 
30 luravit Dominus exercituum dicens : Si non, ut putavi, ita erit, 
et quomodo mente tracta\vi, sic eveniet, ut conter am Assyrium in 
terra mea et in montibus meis conculcem eutn. Et auferetur ab eis 
iugum eius, et onus illius ab humero eorum tolletur. Hec omnia 

supradicta in antipapa Guiberto, qui dictus est Cleraens, nec non 
et in Henrico tertio impleta fuerunt ; et Ecclesia, Domino con¬ 
cedente, processu temporis pacem habuit valde plenam. 


De Roberto Guischardo, qui sibi promeruit regnurn Sicilie, Calabrie, Apulie 

et Terre Laboris, [et quod] prò Ecclesia pugnavit fideliter. 5 

Igitur, quia Robertus Guischardus iuvit papam Gregorium 
septimum tempore necessitatis expellendo imperatorem ex Urbe, 
rependit ei beneficium istud prò servitio sibi facto : dedit ei in 
feudum terram Sicilie et Apulie, que Romane Ecclesie erat, ita 
dumtaxat quod liberaret eam a dominio Grecorum et Saraceno- io 
rum, qui olim habitabant in ea. Ivit igitur quasi explorator, ut 
videret habitatores illarum terrarum. Et reversus congregavi 
exercitum et duos fratres quos habebat et consiliarios suos et 
dixit eis : « Sapiens in Proverbiis dicit, XI : Ubi non est guber- 
nator, populus corruet; salus autem ubi multa consilia. Et iterum 15 
Prover. XV : Dissipantur cogitationes ubi non est consilium; ubi 
vero sunt plures consiliarii, confirmantur. 


Hic ponuntur auctoritates sacre Scripture, que utiles sunt ad prelia ordi- 

nanda. 

Et iterum Prover. XX : Cogitationes consiliis roborantur, et 20 
gubernaculis tractanda sunt prelia. Et iterum Prover. XXI : Civi- 
tatem fortium ascendit sapiens et destruxit robur fidutie eius. Et 
iterum in eodem : Equus paratus ad diem belli, Dominus autem 
salutem tribuet. Et iterum Prover. XXIIII : Vir sapiens fortis 
est, et vir doctus robustus et validus, quia curri disposinone initur 2 5 
bellum, et erit salus ubi multa consilia sunt. Item Prover. XIX : 

Multe cogitationes in corde viri, voluntas autem Domini permane- 
bit. Ideo Dominus dicit, Ys. XLVI : Consilium meum stabit et 
omnis | voluntas mea fiet ». Et dixit Robertus suis : « Omnia supra¬ 
dicta necessaria sunt homini volenti exercitum ducere et cum ho- 30 

stibus bellum committere, que, Domino concedente, in nostro exer- 
citu erunt omnia. Terra Apulie et Sicilie concessa est nobis a 
papa, et vidi ibi homines habentes pedes ligneos, et locuntur in 
gutture. Surgite et ascendamus ad eos! Vidinms enim terrarn valde 
5 opulentam et uberem. Nolite negligere! Nolite cessare! Eamus et 
possideamus eam. Nullus erit labor. Intrabimus ad securos in regio- 
nem latissimam. Tradetque nobis Dominus locum in quo nullius 
rei est penuria, eorum que gignuntur in terra », Iudicum XVIII. 
Nota quod Robertus appellavit pedes ligneos patitos, id est 
io 5opellos, quibus utebantur illi Siculi et Apuli. Erant enim homi¬ 
nes caccarelli et merdaioli parvique valoris. In gutture dixit eos 
loqui, quia, quando volunt dicere : « Quid vis ? », dicunt : « Ke 
boli ? ». Reputavit igitur eos homines viles et inhermes et sine 
virtute et sine peritia artis pugne, Iudith V. Erant enim tres 
15 germani fratres : primus Robertus, secundus Guiscardus, tertius 
Ambrosius monachus. Cui alii duo dixerunt : « Tu pugnabis cum 
ferula tua » (id est: tuis orationibus nos iuvabis). « Nos vero duo 
cum armis pugnabimus et Domino concedente cito subiugabimus 
eos ». Et factum fuit ita. Audiens hoc imperator Grecorum, et 
20 timens ne Robertus vellet Constantinopolim ire et omnes Grecos 
occidere, fecit aquas alicubi veneno infici coram eo ; et mortuus 
est Robertus, et remansit frater eius Guiscardus, ex quo in Si¬ 
cilia reges propagati fuerunt. 


De regina Constantia, que fuit raater imperatoris Friderici secundi. 

25 Natus est ergo ex Guischardo rex Sicilie Guilielmus, ex quo 
secundus Guilielmus rex natus est, qui habuit plures filios et 
unam filiam, | que Constantia dieta fuit. Hic in obitu suo precepit 
hliis suis, nescio quo spiritu, ne Constantiam maritarent. Qui, 
inhibitionem patris servantes, tenuerunt eam secum usque ad 

30 XXX etatis sue annum. Ipsa vero perversa mulier erat et turba- 
bat uxores fratrum suorum et totam familiam. Considerantes 
itaque quod verum dixit Sapiens, cum dixit, Prover. XXV : 
Melius est sedere in angulo domatis quam cum muliere litigiosa et 

in dotno communi, et iterum, Eccli. XXV : Commorari leoni et 
draconi placebit quam habitare cum muliere nequam, et iterum, 
Prover. XXVII : Teda perstillantia in die frigoris et litigiosa mu- 
lier comparantur. Qui retinet eam, quasi qui ventum teneat et oleum 
dexlere sue evocet, dixerunt : « Maritemus sororem nostram et 5 

separemus eam procul a nobis ». Et dederunt eam in uxorem regi 
Henrico, qui fuit imperator Henricus sextus, filius primi et magni 
Friderici ; que in Marchia Anconitana, in civitate Esii, peperit 
ei filium Fridericum secundum, de quo dictum fuit quod fuit 
filius cuiusdam beccarii, quem regina Constantia supposuit sibi, 10 
simulans se eum peperisse. Ideo dixit Merlinus quod secundus 
Fridericus « insperati et mirabilis ortus » esset futurus, vel quia 
mater iam multos annos liabebat, vel certe quia filius fuit suppo¬ 
sitiva et fraudulenter acquisitus. 

Porro imperator Henricus invasit Siciliani et Apuliam occa- 15 
sione uxoris, totumque regnum occupavit provinciarum illarum. 

Et rediens in Alemanniam audivit quod regnicoli, scilicet Siculi 
et Apuli, proditores existerent. Quocirca, reversus denuo, aspor¬ 
tavi inde thesaurum et maiores destruxit. |j Quapropter irata et 
turbata contra virum regina Constantia cepit cum suis defendere 20 
regnum. Et fuit discordia et guerra maxima inter eos, ita ut 
sapientes et litterati dicerent : « Isti non sunt vir et mulier bene 
sibi consentientes, secundum doctrinam Ecclesiastici XXV ». 
Ioculatores vero dicebant : « Si quis modo diceret regi scaccum, 
regina non defenderet eum ». Igitur imperator Henricus fina- 25 
liter totum regnum occupavit et maiores destruxit et secundum 
morem imperatorum Theutonicorum multipliciter Ecclesiam impu¬ 
gnavi. Post hec ultimum diem clausit, et remansit Fridericus 
secundus, pupillus eius, in manu Ecclesie, quem nutrivi et exal- 
tavit, sperans quod melior patre foret. Sed qualis pater talis 30 
filius, et etiam longe deterior fuit inventus. 

Dieta Merlini de primo Friderico et secundo. 


Dieta Merlini de primo Friderico et secundo : 

Primus Fridericus in pilis agnus, in villis leo. Erit depopulator 
urbium. In isto proposito terminabit inter corvum et cornicem. Vivet 
5 in H[enrico], qui occidet in portis Melatii. Secundus autem Fridericus 
insperati et mirabilis ortus, inter capras agnus laniandus, non absor- 
bendus ab eis. Tumescet lectus eius et fructifìcabit in proximis Mauro- 
rum et respirabit in eis. Deinde sanguine suo involvetur, non tamen diu 
intingetur, verumtamen [nijdificabit in ipso. Tertio tamen nido exalta- 
10 bitur, qui precedentes vorabit. Erit leo rugiens inter suos. Multum con- 
fìdet in prudentia sua. Disperget filios Ceylan. Romam disgregabit et mi- 
nuet. Spiritum tenebit in Ierosolimis. In XXXII annis corruet. Vivet 
in prosperitate sua LXXII annis, et bis quinquagenarius lene tracta- 
bitur. Romam torvo oculo respiciet. Viscera sua extra se | videbit. In 
15 tempore suo mare sanguine sancto rutilabit. Et venient comunes adver- 
sarii usque ad Parthonopem. Deinde collecto per eum ab aquilone pre¬ 
sidio effusionem sparsi sanguinis vindicabit. Et veh illis qui ad vasa 
non poterunt habere recursum ! Et postquam decimo et octavo ab anno 
crismatis erit, monarchiam in oculis invidorum tenebit ; et in exitu 
20 suo frustrabuntur in eo qui maledixerint sibi. 

Explicit. 


Quod imperator Henrieus VI ainicus fuit abbatis Ioachym. 

Nota quod Henrieus sextus, qui fuit imperator, amicus fuit 
abbatis Ioachym de Ordine Floris. Ad quem etiam scripsit Lec- 
-5 turam Ysaie super oneribus, ipso petente, nec non et Lecturam 
leremie, ipso mandante, « volente scire misteria Danielis tam de 
statua quain de arbore et securi et lapide et successione futura ». 
Scripsit etiam sibi Expositionem Sybille et Merlini, anno Domini 
currente MCXCVI. 

Finalis conclusio Ieremie prophete : 

Ecce, Cesar, virgam furoris Domini ! Sufficienter est Ieremias 
explicitus, qui in replicandis afflictionibus seculi ubique cemitur im- 
peditus. Utinam et tu non sis expers divine formidinis, cum ad ra- 
dicem imperialis arboris ponenda sit evangelica iam securis. 


Dieta Michaelis Scoti de futuris eventibus quarumdam civitatum Lombardie, 
Tuscie et Romagnole. 

Futura presagia Lombardie, Tuscie, Romagnole et aliarum 
partium per magistrum Michaelem Scotum declarata : 

Regis vexilla timens fugiens velamine Brixa 
et suos non poterit filios propriosque tueri 
Brixia stans fortis secundo certamine regis. 

Post Mediolani sternentur menia griphi. 

Mediolanum territum cruore fervido necis 
resuscitabit viso cruore mortis. 

In numeris errantes erant atque silvestres. 

Deinde Vercelle venient. Novaria, Laudum. | 

Affuerint dies quod egra Papia erit. 

Vastata curabitur, mesta dolore flendo 
munera que meruit, diu parata vicinis. 

Pavida mandatis parebit Placentia regis, 
oppressa resiliet, passa damnosa strage. 

Cum fuerit unita, in fìrmitate manebit. 

Placentia patebit grave pondus sanguine mixtum. 

Parma parens viret totisque frondibus uret, 
serpens in obliquo, tumida exitque draconi. 

Parma regi parens tumida percutiet illum, 
vipera draconem, florumque virescet amenum. 

Tu ipsa, Cremona, patieris fiamme dolorem 
in fine, predico, conscia tanti mali. 

Et Regii partes insimul mala verba tenebunt. 

Padue magnatum plorabunt filii necem 
duram et horrendam, data catuloque Verone. 

Marchia succumbet gravi servitute coacta 

ob viam Antenoris, quamque secuti erunt. 

Languida resurget catulo moriente Verona. 

Mantua, ve tibi, tanto dolore piena ! 

Cur ne vacillas ? Nam tui pars ruet. 

Ferrarla fallax, fides falsa nil tibi prodest 
subire te cunctis, cum tua facta ruent, 
peregre missura quos tua mala parant. 

Faventia iniet tecum videns tentoria pacem, 
corruet in pestem ducto velamine pacis. 

10 Bononia renuens ipsam vastabitur agmine circa, 

sed dabit immensum purgato crimine censum. 

Mutina fremescet sibi certando sub lima, 
que, dico, tepescet, tandem trahetur ad ima. 

Pergami deorsum excelsa menia cadent, 

J 5 rursus et amaris ascendet stimulus arcem. 

Trivisii partes afferent non signa salutis, 
gaudia fugantes, vexilla prebendo ruine. 

Roma diu titubans, longis erroribus acta, 
corruet et mundi desinet esse caput. 

•2“ Fata monent, stelleque docent aviumque volatus 

quod Fridericus malleus orbis erit. 

Vivet draco magnus cum immenso turbine mundi. 

Fata silent, stelleque tacent aviumque volatus 
quod Petri navis desinet esse caput. 

^5 Reviviscet mater, malleabit caput draconis. | 

Non diu stolida florebit Florentia florum, 
corruet in fetidum, dissimulando vivet. 

Venecia aperiet venas, percutiet undique regnum. 

Infra millenos ducenos sexque decenos 
3 ° erunt sedata immensa turbina mundi. 

Morietur gripho, aufugient undique penne. 

Quam vera fuerint ista que continentur in suprapositis ver- 
sibus, multi potuerunt videre. Nam et ego vidi et intellexi sin- 
gula, et mens mea contemplata est multa sapienter, et didici et scio 
35 quod vera fuerunt, exceptis paucis, videlicet quod Fridericus 
malleus orbis generaliter non fuit, quamvis multa mala fecerit. 
Nec navis Petri cessavit quin semper caput fuerit, nisi forte 
ad tempus quando propter discordiam cardinalium vacavit pa- 

patus. Porro tertium, quod non apparet usquequaque verum, est 
quod in mille ducentis LX annis completis a Christo non sunt 
omnino sedata immensa turbina mundi, quin sint multe guerre 
et discordie et maledictiones adhuc in diversis partibus mundi. 
Verumtamen in ilio millesimo CCLX anno inchoavit et facta 5 
est verberatorum devotio, et homines adinvicem pacem faciebant 
et guerras dimittebant et multa bona fiebant, ut vidi oculis meis. 


De bis qui in Lombardia et Romagnola dominiuin habuerunt, tam ex parte 

Ecclesie quam ex parte imperii. 

Nunc superest ut dicamus de his qui in Lombardia et in 10 
Romagnola dominium habuerunt. In Pede Montis marchio Mon- 
tis Ferrati. In Vercellis Petrus Becherius. In Mediolano Na- 
polionus de Turre et dominus Caxonus, filius suus. In Alexan¬ 
dria dominus Lanfaveljja. In Placentia Ubertus Iniquitatis. 

In Parma, ex parte Ecclesie, dominus Bernardus Rolandi Rubei, ‘5 
cognatus pape Innocencii quarti (habuit enim sororem ipsius 
pape in uxorem), et fuit pulcher princeps. Ex parte imperii, 
dominus Bertholus Tavernerii. || Processu vero temporis domi- 
natus est in Parma dominus Ghibertus de Gente, civis Parme, 
multis annis, et etiam Regium habuit sub suo dominio. In 20 
Regio, ex parte Ecclesie, dominus Hugo de Robertis; ex parte 
imperii, dominus Guido de Sesso et rex Hencius, filius Foderici. 

In Mutina dominus Iacobinus Rangónus et Manfredus de Saxolo 
sive de Rosa, nepos suus, ex parte Ecclesie; ex parte vero imperii, 
illi de Pio, ut dominus Lanfrancus et dominus Ghirardinus. In 2 5 
Cremona dominus Ubertus marchio Pelavicinus et Bosus de Dova- 
ria multis annis dominium habuerunt, et multos expulerunt et 
multos deleverunt ; et guerra erat valida, et multa fecerunt aliis, 
et multa mala habuerunt postea etiam ipsi. In Mantua dominus 
Pinamons, civis Mantue, cuius dominium valde longum et durum 3 ° 
fuit annis multis. In Ferraria dominus Salinguerra ; post quem 
A90 marchio Hestensis ; post quem OPÌ90 filius Rainaldi filii 
predicti Afjonis, qui mortuus est in Apulia in carcere obses impe- 

ratoris. Fuit ergo iste OPÌ90 filius [cuiusdam Neapulitane] et 
Rainaldi fi[lii A^onis predicti], et portatus fuit parvulus de Apulia, 
ut vidi oculis meis. [Qui OppÌ90 fuit vir magni cordis, non tamen 
bonus, quia multa mala fecit] ; et illos de Fontana expulit de 
5 Ferrarla, qui eum sublimaverant, et Ferariensibus ultra modum 
longum et durum fecit dominium annis multis. Et civitas 
Ferarie erat terra Ecclesie, ut audivi ab ore pape Innocentii 
quarti, cum Ferarie populo predicaret. Et quia antiquitus mar- 
chiones Hestenses fuerunt | amici Romane Ecclesie, ideo Eccle- 
10 sia ex quadam amicicia sustinet eos et patitur quod sint ibi, 
in Feraria scilicet. 

In Trivisio dominatus est Albricus de Romano multis annis, 
cuius crudele et durum fuit dominium, ut cognoverunt qui experti 
sunt illud. Hic vere membrum fuit diaboli et filius iniquitatis, sed 
15 mala morte periit cum uxore et filiis et filiabus. Extrahebant 
enim qui interfecerunt eos tibias et brachia filiorum puerorum 
de corpore eorum, cum adhuc vivi essent, parentibus videntibus, 
et cum eis percutiebant os patris et matris ; postmodum liga- 
verunt uxorem et filias ad palos et combusserunt eas. Et erant 
20 nubiles et pulcherrime virgines de mundo nec erant culpabiles ; 
et non pepercerunt innocentie et pulcritudini earum propter odium 
patris et matris. Terribiliter enim et horribiliter leserant et affli- 
xerant Trivisinos. Unde et veniebant ad Albricum cum tenacibus 
et extrahebant de corpore eius, cum adhuc viveret, in platea 
25 quilibet unum bolum, et sic destruxerunt corpus eius ludibriis 
et opprobriis et gravibus tormentis. Nam interfecerat isti consan- 
guineum, illi fratrem, illi patrem, illi filium. Et usque adeo gra- 
ves ponebat collectas et mulctam terre ita frequenter, quod opor- 
tebat eos domos destruere ; et parietes et assides et scrinia et 
30 vegetes et dolia ponebant in navibus et mittebant Ferariam ad 
vendendum, ut haberent denarios ad solvendum et se redimen- 
dum. Vidi ista oculis meis. Et simulabat se cum Icilino de Romano, 
fratre suo germano, habere guerram, ut securius ista mala fa- 
cere posset, et non parcebat in cede | civibus et subditis suis. 
35 Ideo dicit Sapiens, Prover. XXVIII : Leo rugiens et ursus esu- 
riens, princeps impius super populum pauperem. Et iterum : 

Dax indigens prudentia multos opprimet per calumniam. Quod 
bene patuit in homine isto. 


Narratur hic horribilis historia et compassione digna. 

Nam XXV de maioribus Trivisii fecit una die suspendi, et 
non offenderant nec leserant eum in aliquo ; sed quia timebat 5 
ne forte possent eum ledere et sibi nocere, ideo removit eos a 
facie sua ita turpiter suspendendo. Et XXX nobiles mulieres, 
matres istorum, uxores, fìlias et sorores, fecit venire, ut viderent 
suspendendos, et ipsi eas ; quibus voluit nasum precidere, sed 
benefitio cuiusdam, quem appellabat filium suum spurium, sed 10 
non erat, fuit dimissum. Verumtamen usque ad mammillas fuerunt 
vestes earum precise, ita quod totum corpus cuiuslibet earum 
nudum erat, et viderunt eas qui suspendendi erant. Et ita iuxta 
terram fuerunt suspensi, quod iste mulieres cogebantur per tibias 
eorum transire, et illi cum tibiis et pedibus vultum earum percu- *5 
tiebant, dum moriebantur in amaritudine animarum suarum ; et 
iste in angustia et dolore vivebant, dum talia ludibria sustine- 
rent. Nam erat hoc videre miseria et crudelitas maxima, que 
nunquam fuit audita. Post hec fecit eas poni ultra fluvium qui 
dicitur Sila vel Siler, ut irent quo vellent. Et fecerunt sibi eoo- 20 
pertoria de modico indumento quod habebant circa mammillas, 
et operuerunt sibi membra genitalia, id est pudenda, et ambu- 
laverunt tota die illa per XV miliaria per terram incultam, per 
spinas et tribulos et urticas et lappas et paliuros et cardetos, 
et nudis pedibus incedebant et nudo | toto corpore, et a muscis 25 
mordebantur ; et flendo ibant, quia causam flendi habebant, nec 
habebant quid manducarent : 

Ha, quanta miseria, 
o Deus, considera ! 

Tuum est succurrere, 3 ° 

tuum est occurrere ! 

Vide tribulatas, 
tibi reservatas, 
tibi derelictas ! 


34 — Salimbeke, I. 

Monstratur exemplis quod «necesse est» ibi «divinimi adesse auxilium, ubi 
cessat humanum ». 

Nam «necesse est» ibi «divinum adesse auxilium, ubi cessat 
humanum ». Patuit hoc in Susanna, que, cum duceretur ad mor- 
5 tem, divino adiutorio contra spem omnium liberata evasit. Idem 
in adultera, que erat lapidanda. Patuit etiam hoc ipsum in Ysaia, 
cui, cum serra lignea secaretur et vehementer sitiret et carni- 
fices nollent ei aquam dare bibere quam petierat, dedit aquam 
Dominus de sublimi, que influit in os eius. 
io Sed veniamus ad rem et hystoriam prosequamur. Pervene- 
runt illa die ad lacunas maris Venetici tarda iam hora, et ecce 
subito viderunt piscatorem solum in navicula sua, quem voca- 
verunt, ut veniret ad se. Ille, vero, credens que videbat esse illu- 
siones demonum seu fantasmata aut certe monstra marina, horri- 
15 biliter timuit. Sed inspiratus a Deo et propter earum instantiam 
venit ad eas. Cui cum totam hystoriam suam et omnia infortunia 
sua retulissent, dixit eis : « Compatior vobis multum nec dereiin- 
quam vos, quousque Deus bene faciat vobis. Sed quia navicula 
adeo parva est, quod non patitur nisi unam, portabo vos singula- 
20 riter, quousque omnes transferam et ponam vos in saidivo, ubi 
terra solida est, ne, si hac nocte hic essetis, devorarent vos lupi. 
Cras autem, antequam dilucesscat, acquiram navem maiorem et 
portabo vos et ponam in ecclesia Sancti Marchi, ubi spero quod 
bene faciet vobis || Deus ». Quid plura ? Igitur, postquam omnes 
25 transtulit preter unam, illam ultimam ad domum suam pisca- 
toriam duxit et optime pavit et benigne, curialiter et humane et 
caritative et honeste tractavit. Altera vero die quod promiserat 
sollicite adimplevit. Cum autem duxisset eas ad ecclesiam Sancti 
Marci, accessit ad cardinalem Romane curie dominimi Octavia- 
30 num, legatum in Lombardia, qui illis diebus Venetiis erat, et 
retulit ei totam historiam dominarum istarum et omnia infor¬ 
tunia que acciderant eis, et ubinam essent aperuit. Audiens hec 
cardinalis sine mora venit ad eas et dedit eis comedere. Et misit 
per totam civitatem dicendo quod celeriter atque festine et sine 
35 aliqua mora omnes venirent ad ipsum ad ecclesiam Sancti Marci, 

tam viri quam mulieres, tam parvi quam magni, iuvenes et vir- 
gines, senes cum iunioribus, quoniam talia diceret eis, que nun- 
quam audiverant, et talia ostenderet eis, que nunquam vide- 
rant. Quid plura ? Dicto cicius, congregata est tota civitas Ve- 
netorum ad eum in platea ecclesie Sancti Marci, et audiverunt ab 5 
eo totam historiam suprascriptam. Quam cum recitasset, fecit 
venire dominas illas ita dehonestatas et nudas, sicut ille male- 
dictus Albricus dehonestari fecerat. Hoc ideo fecit cardinalis, 
ut magis provocaret Venetos contra illum et magis induceret 
ad miserendum istis. Cum autem audivissent Veneti omnem 10 
historiam supradictam et dominas ita nudatas conspexissent, ele¬ 
vata voce clamaverunt dicentes : « Moriatur, moriatur maledictus 
ille et vivus ardeat cum uxore, et tota eius proge|nies de hoc 
seculo extirpetur ! ». Tunc cardinalis dixit : « Scriptura divina 
concordat vobiscum, que taliter homini impio imprecatur, Ec- *5 
clesiastes Vili : Non sit bonum impio, nec prolongentur dies eius, 
sed sicut timbra transeant qui non timent faciem Dei. Hec est 
getter alio prava et exasperans, generatio que non dir exit cor suum, 
nec creditus est cum Deo spiritus eius. Hec est generatio que prò 
dentibus gladios habet et commandit molaribus suis, ut comedat 20 
inopes de terra et pauperes ex hominibus. Non sit illt adiutor, nec 
sit qui misereatur pupillis eius. Fiant nati eius in intentimi, in 
generatione una deleatur nomen eius. In memoriam redeat iniquitas 
patrum eius in conspectu Domini, et peccatimi matris eius non 
deleatur. Fiant contra Dominum semper, et dispereat de terra me- 2 5 
moria eorum, prò eo quod non est recordatus facere misericordiam. 
Item Iob XVIII : Memoria illius pereat de terra, et non celebretur 
nomen eius in plateis. Expellet eum de luce in tenebras et de orbe 
transferet eum. Non erit semen eius neque progenies in populo suo, 
nec ulle reliquie in regionibus eius. Deleantur de libro viventium 3 ° 
et cum iustis non scribantur ». Tunc clamaverunt omnes dicentes : 

« Fiat, fiat ! ». Post hec, de voluntate totius civitatis, tam viro- 
rum quam mulierum, predicavit crucem contra maledictum 
Albricum, et quicumque eam assumeret et iret vel mitteret loco 
sui aliquem suis expensis ad destruendum eum, plenariam indui- 35 
gentiam omnium peccatorum suorum haberet. Quam, auctoritate 

omnipotentis Dei et beatorum Petri et Pauli apostolorum eius, 
nec non et legatione qua ab apostolica sede fungebatur, indul- 
gentiam datam omnibus pleniter confirmavit. Animati sunt igitur 
omnes et crucesignati, a parvo usque ad maximum, a viro usque 
5 ad mulierem, propter predicationem cardinalis, qui erat talis per¬ 
sona et tanto offitio fungebatur, et propter maledicti hominis 
illius malitiam, | et propter suspensionem illorum nobilumi quam 
iniuste fecerat, et propter istas dominas quas turpiter dehone- 
statas cernebant, insuper etiam propter indulgentiam quam tam 
10 plenam liabebant. Induxerat etiam cardinalis, qui et legatus, 
ipsos ad faciendum hoc opus, ponendo exemplum uxoris levate 
de cuius nece atque ludibrio sive abusu de voluntate divina Iudai- 
cus populus iustitiam et vindictam tam severam exercuit, ut 
quasi una tribus deleretur ex eis. 

J 5 Iverunt igitur unanimiter contra euin et multa mala intule- 
runt ei, sed non penitus deleverunt. Verumtamen usque ad breve 
tempus post illam crucis signationem cum tota sua progenie 
penitus est deletus et habuit ludibria et tormenta et mfortunia 
supradicta, quibus omnibus fuit dignus. Xam, quadam die, quia 
20 perdiderat accipitrem suum, cum esset sub divo, extraxit sibi 
bracas et culum ostendit Deo in signum opprobrii et convitii 
atque derisionis, credens se ex hoc de Deo ulcisci. Cum autem 
fuit domi, ivit et caccavit super altare, in eo loco proprie ubi 
consecratur Dominicum corpus. Uxor vero sua nobiles dominas 
2 5 et matronas appellabat putanas et meretrices; nec corrip iebat eam 
aliquando vir suus dicens : Quare hoc fecisii ?, quin potius de securi- 
tate vàri sui talia faciebat. Ideo merito propter predicta de eis ulti 
sunt Trivisini, ut impleretur etiam verbum Domini, quod dixit in 
Luca VI : Eadem mensura, qua mensi fueritis, remetietur vobis. 

3 ° Post predicationem vero quam fecerat Veneticis, cardinalis 
recommendavit eis dominas illas tamquam se ipsum ; qui eis 
tam in vestibus quam in victu libentissime et liberalissime sub- 
venerunt. Homini vero illi, cuius beneficio iste domine nasum 
non perdiderunt, pepercerunt Trivisini et vivere pernii |serunt, 
35 multa bona conferentes eidem, quia dignus erat. Sepe enim 
retraxit istos a multis malitiis quas fecissent. 

De crudelitatibus Icilini de Romano, et quod una die XI milia Paduanorum 

fecit comburi. 

Porro in alia Marchia dominatus est frater istius Albrici, 
dominus Icilinus, ut in Padua, Vincentia atque Verona. Hic vere 
fuit membrum diaboli et filius iniquitatis. Nam una die in campo 5 
Sancti Georgii de Verona, in quo aliquando fui, XI milia Padua¬ 
norum comburi fecit in una magna domo, in qua eos captivos 
et compeditos habebat ; et circa eos, dum cremarentur, cum mi- 
litibus suis cantando hastiludium faciebat ; peior enim homo fuit 
de mundo. Non credo revera quod, ab initio mundi usque ad dies io 
nostros, fuerit ita malus homo. Nam ita tremebant eum omnes, 
sicut tremit iunccus in aqua, et hoc non sine causa erat. Qui 
enim erat hodie, de crastina vita securus non erat. Pater petebat 
filium ad interficiendum, et filius patrem vel aliquem sibi propin- 
quum, ut Icilino placeret. Omnes maiores et meliores et poten- 15 
tiores et ditiores et nobiliores delevit de Marchia Trivisina, et 
mulieres castrabat et cum filiis et filiabus in carceribus include- 
bat, et ibi fame et miseria peribant. Multos religiosos interfecit et 
in carceribus diu habuit, tam ex Ordine fratrum Minorum et 
Predicatorum quam ex Ordinibus aliis. Et impleta est Scriptura 20 
que dicit, Dan. 7 : Sanctos Altissimi conteret et cet. Nec Nero nec 
Decius nec Dioclitianus nec Maximianus in malicia fuerunt similes 
sibi, sed neque Herodes neque Antiochus, qui pessimi homines 
de mundo fuerunt. Vere isti duo fratres duo demones extite- 
runt, de quorum quolibet possem componere librum grandem, 25 
si tempus || sufficeret et pergamenum haberem. Sed deleantur 
de libro viventium et cum iustis non scribantur, quia scriptum est, 

Iere 17: Domine, omnes qui te derelinquunt confundantur ; rece- 
dentes a te in terra scribentur, quoniam dereliquerunt venam aqua- 
rum viventium Dominum. Verumtamen in morte Albricus optime 30 
fuit contritus. Icilinus vero nunquam est reversus ad Deum, ut 
verbum Domini impleretur quia unus assumetur, et alter relin- 
quctur, Mat. 24. In quo magna Dei misericordia est ostensa, 
dum talem hominem etiam in morte suscepit. 

Porro Icilino in Verone dominio quidam qui appellatus est 35 

Mastinus successit, et fuit Veronensis, sed processu temporis 
ab assaxinis fuit occisus. Comes vero Sancti Bonifacii, qui Ve¬ 
rone dominium habere debebat, vagabundus, ut vidi, ibat per 
mundum. Et erat totaliter ex parte Ecclesie, bonus homo et 
5 sanctus, sapiens et honestus et fortis et probus in armis et doctus 
ad bellum. Pater eius dominus Ri^ardus, et ipse dominus Lodoi- 
cus, et maior fìlius Vincensguerram. 

Porro in Arimino dominatus est dominus Malatesta, qui op- 
time et fideliter partem Ecclesie semper tenuit. In Furlivio do- 
10 minatus est dominus Guido comes Montefeltranus, qui fuit vir 
bellator et periciam habuit artis pugne, et plures victorias de 
Bononiensibus qui erant ex parte Ecclesie cum eis bellando obti- 
nuit. Pluribus annis, tempore valide guerre, in Furlivio domi¬ 
nium habuit, sed in fine defecit tam ipse quam Livienses, prò 
15 eo quod papa Martinus quartus de illa guerra pertinaciter et 
obstinato animo se intromisit, volens penitus de Furlivio victo- 
riam obtinere. Quapropter, cum venisset | dominus Bernardus car¬ 
dinali Romane curie legatus in Romagnolam et Livienses tra- 
didissent se sibi, misit dominum Guidonem comitem Montis Feltri 
20 primo Cluciam, postmodum in Lombardiam ad civitatem Asten- 
sem, ut in confinio staret ibi. Qui humiliter obedivit habitando 
ibidem. 

In Ravenna dominatus est ex parte Ecclesie dominus Paulus 
Traversarius, nobilis homo, dives et potens, pulcher et sapiens. 
25 Ex altera parte imperii Anastasius quidam. Porro post domi¬ 
num Paulum Traversarium dominatus est in Ravenna dominus 
Thomasius de Foliano de Regio, quem papa Innocentius quartus 
fecit comitem Romagnole, prò eo quod attinebat sibi ; et habuit 
neptem domini Pauli uxorem, scilicet filiam filii, Traversariam 
30 nomine, quam papa legitimavit, ut posset hereditare. Hanc, 
post mortem domini Thomasii, Stephanus fìlius regis Hungarie 
accepit uxorem et dominatus est in Ravenna. Post cuius mor¬ 
tem venit quidam Guilielmottus de Apulia ducens secum quam- 
dam mulierem, quam dicebat uxorem suam esse et filiam domini 
35 Pauli Traversarii de Ravenna, quam in Apulia obsidem habuerat 
imperator ; et dominatus est multis annis, omnes possessiones 

domini Pauli Traversarii integraliter habens. Et creditum fuit 
quod fraudulenter et deceptorie fierent omnia ista tam a viro 
quam ab uxore ; nec partem tenebat Ecclesie, et propterea de 
Ravenna et de possessionibus quas occupaverat cum uxore sua 
fuit expulsus. s 

In Faventia dominati sunt Alberghetti, qui et Manfredi ap¬ 
pellati sunt, ex parte Ecclesie. Inter quos fuit precipuus dominus 
Hugolinus Bu9ola et fìlius eius frater Albricus de Ordine Gau- 
dentium. Ex parte imperii, dominus Accharisius et fìlius suus 
dominus Guido Accharisii. 1( 


De Tebaldello, qui bis civitatis sue Faventie proditor fuit. 

Porro pars Ecclesie in Faventia a £ambrasiis denominabatur, 
et non erant nisi due ex ilio casali, scilicet frater £ambrasinus, 
qui de Ordine fratrum Gaudentium fuit et est, et Tebaldellus, 
frater ipsius non legitimus. Et reputabatur, quia vir fortis et 
pulcher erat et dives, quia frater suus £ambrasinus legitimus 
equaliter hereditatem cum eo diviserat. Hic bis civitatis sue Fa¬ 
ventie proditor fuit : primo dedit eam Liviensibus, et habitabam 
ibi tunc ; secundo parti Ecclesie eam restituit. Et post breve 
tempus in fovea civitatis Liviensis periit et suffocatus est cum 20 
dextrario suo et aliis multis. 

In Imola ex parte Ecclesie erant Nurduli principales. Ex 
parte vero imperii, Hugutio de Binielis, quem rex Karolus cepit, 
in confìictu Manfredi, qui appellatus est princeps, et decapitari 
fecit. Huic successit in Imola frater suus Iohannes de Binielis. 2 5 
Porro in montibus Petrus Paganus ex parte imperii magnus 
erat, famosus et nominatus et doctus ad bellum ; et habitabat in 
quodam castro quod appellabatur Sosonana. Bonam uxorem 
habuit, dominam Dyanam, et bonam sororem, dominam Gallam 
Placidiam. He ambe mee devote fuerunt. Porro Comes Bemar- 30 
dinus dominabatur in Alchonio, magnus et potens et ex parte 
Ecclesie. Comes vero Rogerius de Bagnacavallo ex parte imperii 
magnus in Ravenna fuit ; sagax homo fuit, astutus et callidus 

et versipellis et subdola vulpes. Hic fuit michi familiaris. Hic 
unicam habebat filiam nec habuit mares ; quam, cum moreretur, 
dixit quod volebat eam maritare tali homini qui bene partem 
suam teneret. | Cui cum diceret frater Ghirardinus Gualengus 
5 quod non erat tempus truffandi, respondit et dixit : « Quare ? 
Non sum ego bene unus homo ? ». Cui dixit frater : « Domine, bene 
estis unus homo, sed tempore mortis debetis omnibus parcere 
nec aliquam partem tenere debetis nisi Dei, sicut dicit Propheta : 
Dominus pars hereditatis me e et calicis mei : tu es qui restitues 
10 hereditatem tneam michi ». Item in Romagnola ex parte imperii 
magnus fuit comes Tadeus de Bonocomite. Hic erat vetulus et 
intravit Ordinem fratrum Minorum. Item dominus Iacobus 
Bernardi ex parte imperii aliquando fuit, sed, postquam impe- 
rator decollavit fìlium suum, factus est ex parte Ecclesie, et 
15 postea intra vit Ordinem fratrum Minorum. 

Item tam in Romagnola quam in Lombardia multi fuerunt 
nobiles et potentes, tam ex parte imperii quam Ecclesie, qui essent 
digni relatu, si boni fuissent et se ipsos et Deum dilexissent. 

Item in Bononia ex parte Ecclesie dominati sunt Ieremii, ex 
20 parte vero imperii Lambertacii. Inter quos fuit precipuus dominus 
Castellanus de Andalois, sed viliter obiit, quia in bello intestino 
ceperunt eum Bononienses qui erant ex parte Ecclesie et posue- 
runt in compedibus in palatio Communis. Et expulerunt Geremii 
Lambertacios de Bononia, et iverunt Faventiam ad habitandum 
25 tempore ilio ; et processu temporis de Faventia similiter expulsi 
fuerunt, quando Tebaldellus eam restituit parti Ecclesie. Hec 
fuit civitas, scilicet Bononia, que ultimo bibit de calice ire Dei 
et potav\t usque ad feces, ne forte vellet gloriari de iustitia sua 
et aliis civitatibus insultare, que de poculo ire Dei furorisque 
30 indignationis eius iam biberant. Siquidem assasini erant in ea, 
nec prevalebat || eis. 

[De causa destrutionis Bononie et de usuris non accipiendis et muneribus et 

de aliis peccatis.] 

.Il 

In Cremona qui erant ex parte Ecclesie dicebantur Capellini 
sive Capelletti. Qui vero erant ex parte imperii dicebantur Bar- 5 
barasi. In Pontificali Ravenne sic legi pluries, id est non semel 
neqne bis : « Venient barba rasi. Maxime sevient »>. Et est ambi- 
guum utrum de istis sit hoc intelligendum an de venturis adhuc. 
Verumtamen isti multum desevierunt, dum imperatorem in Lom- 
bardiam et in Cremonam introduxerunt, dum partem Ecclesie io 
de Cremona expulerunt, dum eorum adiutorio imperator et sui 
guerram in Lombardia diu tenuerunt ; et per eos multiplicata 
sunt mala in terra, que nec adhuc finem habent nec videntur ha- 
bere. In Parma post destructionem Victorie et fugam Friderici 
quicumque non bene tenebat partem Ecclesie appellabatur de 15 
Malafucina, id est de mala fabrica dicebatur, eo quod haberet 
monetam reprobam atque falsam, et sicut bos varius ita cogno- 
scebatur. Hinc Sapiens dicit, Prover. XXVII: Qnomodo in aquis 
resplendent vultus prospicientium, sic corda hominum manifesta 
sunt prudentibus. Que est causa ? Audi Eccli. XIII : Cor homi- 20 
nis immutat faciem illius sive in bono sive in malo. Vestigium cordis 
boni et faciem bonam difficile invenies et cum labore. Hinc Iohannes 
ait, Io. Ili: Qui est de terra, de terra est et de terra loquitur. Unde 
Ys. XXIX: De terra loqueris, et de humo audietur eloquium tuum. 
Item Dominus dicit, Lue. VI: Ex abundantia enim cordis os loqui- 25 
tur. Unde Io. ait, prima IIII : Ipsi de mando sunt, ideo de mundo 
locuntur, et mundus eos audit. Simili modo qui de parte imperii 
erant tunc temporis | non poterant se continere quin de ea loque- 
rentur, et statim cognoscebantur ex verbis suis, sicut dictum fuit 
Petro, Mat. XXVI : Vere et tu ex illis es. Nam et loquela tua mani- 30 
festum te facit. Sic erat tunc temporis de talibus qui de parte 
imperii loquebantur. 

Quod Parmenses pacera fecerunt adinvicem post mortem imperatoris, sed 
parum duravit pax illa. 

Processu vero temporis, Parmenses qui erant in Burgo Sancti 
Donini ex parte imperii rogaverunt Parmenses concives suos, qui 
5 erant in civitate ex parte Ecclesie, ut amore Dei et beate Vir- 
ginis gloriose eos dignarentur in civitate recipere, quia pacem 
cum eis habere volebant. Iam enim obierat imperator. Et fecerunt 
cum eis pacem et in civitatem introduxerunt, ut vidi oculis meis. 
Qui videntes domos suas destructas (sic enim fecerant prius his 
10 qui ex parte Ecclesie erant, cum eos expulerunt) ceperunt velie 
contendere de pari et parti ecclesiastice insultabant. Et videntes 
quod Ubertus Pellavisinus dominabatur in Cremona et in multis 
aliis civitatibus, cogitaverunt sibi dare dominium Parme, quod 
totis viribus affectabat, et partem ecclesiasticam omnino vole- 
1 5 bant expellere et ita delere, quod in eternum in Parmam redire 
non posset. Quod cognoscentes Parmenses tremebant sicut iuncus 
in aqua, et ceperunt abscondere multi que cariora habebant. Ego 
etiam abscondi libros meos, quia l’arme tunc temporis habitabam. 
Multi etiam Parmenses, qui erant ex parte Ecclesie, disponebant 
20 voluntarie de Parma exire, ne Pellavicinus veniens involveret 
eos et bona eorum diriperet. Sed convertii Dominus insidias et 
malignitates istorum super eos, iuxta verbum quod scriptum est, 
Eccli. XXVII: Laqueo | peribunt qui oblectantur casu iustorum : 
dolor autem consumet illos, antequam moriantur. Item Prover. 
2 5 XXIX : Homines pestillentes dissiparli civitatem, sapientes vero 
avertimi furorem. Item : In multiplicatione impiorum multiplica- 
buntur sedera, et ruinas eorum iusti videbunt. 


De Iohanne Barixello, qui fuit vir pauper et sapiens, et liberavi! urbem cum 
sapientia sua, Eccle. 

3 ° Igitur, dum in Parma insonuissent rumores de Pelavicino ven¬ 
turo, et ipse ita subito non veniret quia alias telas ordiebatur 
(disponebat enim prius capere Colurnium et Burgum Sancti Do- 

nini, sicut et fecit, ut postea cum maiori triumpho Parmam intra- 
ret ; quibus captis et occupatis, Parmenses qui erant ex parte 
Ecclesie, si de Parma recessissent, quo diverterent non habe- 
bant ; et ita scaccum mattum acceperant, quia serpentem in sinu 
nutrierant ; ideo dicit Ecclesiasticus XI : Non omnem hominem 5 
inducas in domimi tuani : multe enim insidie sunt dolosi), ecce 
subito surrexit vir quidam, qui habitabat in Parma in Capite 
Pontis, inter ecclesiam Sancte Cecilie et Sancte Marie de Ordine 
Templariorum. Hic erat sartor et vocabatur Iohannes Barixellus 
et fuerat filius cuiusdam agricole illorum de Tebaldis, quem Par- IO 
menses Me9adhrum appellanti et accepit crucem in manibus suis 
et Evangelii textum et ibat per Parmam ad domos illorum qui 
erant ex parte imperii, quos suspectos habebat, ne Parmam Pella- 
vicino tradere vellent, et faciebat eos iurare precepta domini pape 
et Ecclesie partem. Et habebat bene quingentos homines secum J 5 
armatos, qui eum suum capitaneum fecerant et eum quasi ducem 
et principem sequebantur. Et iuraverunt multi partem Ecclesie et 
precepta suinmi et Romani | pontificis, partim voluntarie, partim 
ex timore, quia videbant armatos. Qui vero iurare nolebant, insa¬ 
lutato hospite de Parma exibant et ibant ad Burgum Sancti Do- 20 
nini, ut habitarent ibidem. 

De bonis que Parmenses Burgensibus contulerant, et de ingratitudine eoruni 

multiplici. 

De destructione Burgi Sancti Donini require infra, carta CCCOX*. 

Nam, quotienscumque in Parma civium aliqua fiebat divisio, 2 5 
istud qui exibant castrum habebant paratura. Et in hoc gaude- 
bant Burgenses, si Parma in discordia esset. Et plus gavisi fuis- 
sent, si eam penitus destructam vidissent. Nunquam enim di- 
lexerunt Parmam Burgenses, immo, quando Parma guerram ha¬ 
bebat, omnes beruarii de Lombardia in Burgo Sancti Donini 3° 
contra Parmenses congregabantur, et Burgenses eos libenter reci- 
piebant ad Parme destructionem et confusionem. 

Parmenses vero Burgensibus fecerant ista bona, ut vidi oculis 
meis, quia ibi uno anno habitavi, scilicet MCCLIX ; quo anno 

fuit in Ytalia hominum et mulierum mortalitas maxima, et Icili- 
nus de Romano a Cremonensibus captus fuit et ab his qui erant 
cum eis in eodem exercitu. Primurn bonum fuit quia dabant 
eis de Parma annuatim rectorem, scilicet potestatem, et medie- 
5 tatem salarii semper solvebant. Secundum, quia a fluvio Tari, 
qui distat a Parma per V miliaria, poterant habere totum mer¬ 
catura in Burgo, et Parmenses nicliil dicebant ; et ita habebant 
X miliaria de episcopatu Parmensi, et Parmenses solummodo V. 
Tertium bonum erat quia Parmenses erant defensores eorum, si 
10 bellum a Placentinis vel a Cremonensibus seu a quibuscumque 
aliis habuissent. Quartum bonum a Parmensibus eis collatum 
erat quia, cum in Burgo non essent nobilium nisi duo casalia, 
scilicet illorum qui dicuntur Pinkilini et Ver9oli, et ceteri popu- 
lares et di||vites rurales existerent, Parmenses maritabant ibi suas 
15 nobiles mulieres ; quod parvipendendum non erat. Credo quod 
vidi ibi de Parmensibus dominabus XX cum pellibus de variis 
et scarleto. His omnibus bonis sibi collatis, inventi sunt Par¬ 
mensibus Burgenses ingrati. Et ideo digne et merito Parmenses 
postea destruxerunt Burgum Sancti Uonini, quando tempus con- 
20 gruum habuerunt. Ideo Sapiens in Proverbiis dicit, XVII : Qui 
reddit mala prò bonis, non recedei malum de domo eius. 

Igitur Iohannes Barixellus, cum iret per Parmam faciendo 
iurare suspectos, pervenit ad domum domini Rolandi Guidonis 
Bovis, qui habitabat in Capite Pontis iuxta ecclesiam Sancti Ger- 
25 vasii. Et vocans eum de domo dixit ei quod incontinenti sine 
mora aliqua iuraret partem Ecclesie, si vellet sospes evadere, 
alioquin de Parma recederet. Erat autem ex parte imperii pre- 
dictus miles dominus Rolandinus Guidonis Bovis et multas pote- 
starias ab imperatore receperat ; et videns tantam multitudinem 
30 congregatam et talia exigentem et talia minitantem, fecit quod 
dicit Sapiens in Prover. XXII: Callidus videt malum et abscondit 
se. Et iterum Ys. XXXII: Erit vir sicut qui absconditur a vento 
et celat se a tempestate. Iuravit ergo dicens : « Ego iuro stare et 
obedire preceptis Romani pontificis et tenere partem Ecclesie 
35 toto tempore vite mee ad dedecus miserabilioris et magis merdi- 
ferose partis que sit sub omni celo ». Dicebat de parte sua, scilicet 

imperii, prò eo quod permittebant se viliter a talibus conculcari. 
Et dilexerunt eum Parmenses ecclesiastici ex hoc verbo, nec fuit 
ei reputata verecundia, si iuravit. 


De Colurnio recuperato, et de domino Manfredino de Canula ibi mortuo, qui 

capitaneus erat. 5 

Volu|erunt itaque Parmenses, tempore ilio, recuperare Burgum 
Sancti Donini, sed non potuerunt, quia Pelavicinus et Parmenses 
qui de Parma exiverant occupaverunt illum et diligenter custo- 
diebant. Erat enim castrum in circuitu bene muratum, habens 
etiam foveas magnas in suburbanis et circa. Colurnium vero 10 
recuperaverunt tam cito ; et ex parte imperii plures corruerunt 
gladio interfecti. Inter quos fuit Franciscus filius domini Iohannis 
de Pucilesio et doininus Rolandinus Goggus de Parma et dominus 
Manfredinus de Canula de Regio, quem Pellavicinus fecerat ca- 
pitaneum. Hic erat ex filiis Manfredi de Mutina et erat tante *5 
pulcritudinis, quod Absalon filius David vix prevalebat ei. Fue- 
runt etiam ibi multi alii interfecti, qui essent digni relatu, sed 
causa brevitatis eos subticeo et pertranseo, et quia ad alia dicenda 
festino. 

Cessavit igitur Pellavicinus Parmam venire, quia non potuit ; 20 

innotuerunt enim civibus calliditates eius atque malitie, et sic 
bene caverunt sibi ab eo. « Minus enim iacula feriunt que previ- 
dentur, et nos tolerabilius mundi mala suscipimus, si contra hec 
per providentie clippeum munimur ». Verba sunt Gregorii. Ac- 
cidit ergo Pellavicino quod Sapiens in Proverbiis dicit, XXVI : 2 5 

Qui fodit foveam, incidet in eam ; et qui volvit lapidem, revertetur 
ad eum. Idem habetur Eccli. XXVII et additur: Et qui laqueum 
alio ponit, peribit in ilio. Facientì nequissimum consilium, super 
ipsuni devolvetur, et non agnoscet unde adveniet illi illusio et im~ 
properium superborum, et vindicta sicut leo insidiabitur illi. Quod 3° 
totum processu temporis accidit Pellavicino. Hinc Sapiens in 
Prover. dicit, XXVIII: Qui decipit iustos \ in via mala, in inte- 

ritu suo corruet, et simplices possidebunt bona eius. Quod totum 
accidit Pellavicino. 


De benefitiis a Parmensibus Iohanni Barixello collatis. 

Igitur Iohannes Barixellus fuit vir pauper et sapiens, qui in- 
5 ventus est in Parma, et liberavit urbem per sapientiam suam. Quo- 
circa Parmenses, hoc beneficium cognoscentes, non fuerunt sibi 
ingrati, cum Apostolus dicat : et grati estote, immo rependerunt 
sibi beneficia plura. Primum, quia fecerunt eum divitem, cum 
esset pauper. Secundum, quia de nobili genere dederunt ei 
10 uxorem, scilicet de Corna9ano. Tertium, quod sine electione 
aliqua semper de consilio esset. Habuit enim sensum naturalem 
et gratiam concionandi. Quartum, quod posset societatem con¬ 
gregare et secum ducere, que denominaretur ab eo, ita dumtaxat 
quod semper ad honorem et ad utilitatem civitatis et communis 
15 Parme. Hec societas multis annis duravit. Quam voluit destruere 
quidam Mutinensis, qui erat potestas Parmensium, scilicet domi- 
nus Manfredinus de Rosa, qui et de Saxolo sicut pater suus dictus 
fuit, quasi zelo prò Parmensibus nolens quod a tali homine et 
nomine denominarentur Parmenses. Diligunt enim se Mutinenses 
20 et Parmenses intimo et grandi et ferventi amore. Precepit ergo 
dominus Manfredinus ut Iohannes Barixellus intenderet factis suis 
et domui sue et dimitteret istam societatem et istam pompam 
quam facere videbatur, quia volebat regere Parmam suo consilio, 
cum Parmensium esset potestas. Qui humiliter obedivit, et eadem 
2 -' die vadens ad stationem suam accepit acum et repe et, viden- 
tibus Parmensibus, cepit suere vestimenta, quasi diceret illud ver- 
bum Iacob, quod habetur Gen. XXX : Iustum est ut aliquando 
provideam etiam domui mee. Et Eccli. XVIII : Cum \ consumaverit 
homo, lune incipiet, et cum quieverit, lune operabitur. Pater pre¬ 
so dicti potestatis fuit notus meus, et mater mea devota, et uxor 
similiter. Verumtamen Parmenses semper dilexerunt Iohannem 
Barixellum, et ipse semper habuit locum et fuit reputatus in 
Parma. 

De societate Parmensium que appellatur Cruxatorum, in qua omnes alie inclu- 

duntur, que de voluntate regis Karoli facta fuit. 

Processu vero temporis rex Karolus, frater regis Francie, 
scilicet sancti Lodoyci qui transfretavit bis in subsidium Terre 
Sancte, audiens quod Parmenses erant viri bellatores et sui amici 5 
et semper parati ad succurendum Ecclesie, mandavit eis quod 
facerent unam societatem ad honorem Dei et sancte Romane 
Ecclesie, que diceretur de Cruce, in qua societate et ipse esse 
volebat. Et volebat quod in ista societate omnes alie de Parma 
includerentur et quod semper essent parati ad succurendum Ec- io 
clesie, cum Romana Ecclesia indigeret. Et fecerunt Parmenses 
istam societatem, et appellatur societas Cruxatorum. Et regem 
Karolum litteris aureis in quaterni principio conscripserunt, ut 
societatis istius, que dicitur Crucesignatorum, capitaneus esset et 
primicerius, princeps et dux et comes et rex et magnificus trium- 15 
phator. Et quicumque in Parma de ista societate non est, si offen- 
dit aliquem de societate iam dieta, defendunt se mutuo sicut 
apes, et statim currunt et diruunt domum eius usque ad funda- 
mentum in ea et ita radicitus, quod nec lapillus repperitur in ea. 

(Jue est eis causa timoris ut, aut pacifice vivant, aut societatem 20 
ingrediantur ipsorum. Et sic istorum societas mirabiliter crevit ; 
et iam non denominantur Parmenses a Iohanne Barixello, sed a 
rege Karulo et a cruce Domini || nostri Iesu Christi. Cui est honor 
et gloria in secula seculorum. Amen. 


De Pelavicinis. 25 

Et quia adhuc stilus noster in Parma versatur, de Pellavicinis, 
qui cives sunt Parme, superest ut dicamus. Isti inarchiones sunt 
et elegerunt sibi duarum civitatum ad habitandum confìnia, scili¬ 
cet Parme et Placentie. In episcopatu Piacentino iuxta episco- 
patum Parmensem habent duo castra, scilicet castrum Peregri- 3° 
num, in quo dominus Pellavicinus habitavit (qui fuit pulcher homo 
et solatiosus et cantionum inventor, et reliquit filios plures), et 

castrum Scipionis, prope Burgum Sancti Donini, ad miliaria V. 
In isto castro habitavit dominus Manfredus, frater germanus su- 
pradicti domini Pellavicini, et habuit filios IIII et Alias tres, pul- 
cherrimas dominas, in diversis partibus mundi nobiliter maritatas. 

5 Uxor eius et mater istorum domina Clara fuit de comitibus de 
Lomello, pulcra domina et sapientissima et solatiosa. Primoge- 
nitus istorum fuit dominus Guilielmus, pulcher homo et pacificus 
sicut et pater suus, et cum Parmensibus pacem habuit et habi- 
tabat in Parma. Uxor ipsius fuit domina Constantia, filia A9onis 
io marchionis Hestensis, nec potuit ex ea prolem habere. Duabus 
enim vicibus sine ipso fuerat maritata, nec unquam habuerat 
filios. Porro dominus Manfredus pulchrum palatium habuit in 
Parma, ut vidi, iuxta plateam Communis, ubi prius fuerat pala¬ 
tium illorum de I’aganis ; sed Parmenses, occasione guerrarum, 
15 funditus destruxerunt ambo palatia, et beccarii fecerunt ibi ma- 
cellum. Nunc autern solummodo est ibi platea | Communis. Item 
dominus Manfredus fuit homo pacis et quasi religiosus et religiosos 
et regulas diligebat et specialiter fratrcs Minores. Et dabat salem 
omnibus regulis abundanter et sine mensura. Habebat enim in 
20 districtu castri Scypionis multos puteos salis, ex quibus factus 
est dives et inclitus. Secundus filius eius fuit dominus Henri- 
cus, homo bellicosus et doctus ad bellum. Credo, si vixisset, quod 
totam Lombardiam subiugasset. Nam de eo potest dici quod de 
Iuda Machabeo legitur scriptum, I Macha. Ili: Similis factus est 
25 leoni in operibus suis et sicut catulus leonis rugiens in venatione 
sua. Hoc expertus est etiam marchio Montis Ferrati tempore ali- 
quo. Hic in bello Karoli nobiliter et viriliter dimicando fuit occi- 
sus. Erat enim princeps et dux in exercitu Manfredi filii Friderici 
imperatoris condam. Tertius eius filius fuit dominus Ubertus, 
30 in omnibus similis precedenti, ita ut, quicquid commendatum est 
in Henrico, in isto Uberto potest totaliter commendari. Hoc 
expertus fuit frequenter marchio Montis Ferrati dominus Guilliel- 
mus, quem iste non permittebat de fortilitiis suis exire, eo quod 
guerram cum barbano suo haberet, scilicet domino Uberto Pella- 
35 vicino, qui tunc temporis dominium in Cremona habebat et dabat 
nepoti suo isti trecentos milites et stipendia, ut marchioni Montis 

Ferrati guerram validam faceret. Erat autem causa istarum guer- 
rarum Alexandria et Terdona, quas quilibet marchio possidere 
volebat. Hic a Placentinis interfectus fuit apud castrum Fioren¬ 
dole, occasione cuiusdam prede quam cum Parmensibus partis 
imperii fecerat in Piacentino districtu ; et tamen habebat pacem 5 
cum illis a quibus predam ducebat et quos fuerat depredatus, et 
perdidit predam et personam amisit. | Quartus filius eius et 
ultimus et frater supradictorum fuit dominus Guidhottus, qui 
adhuc vivit et in curia regis Hyspanie magnus habetur. 

Porro dominus Ubertus Pellavicinus, qui dominium habuit in io 
Cremona, supra dictorum dominorum frater gennanus fuit, sci- 
licet domini Pellavisini de Peregrino et domini Manfredi de Sci¬ 
pione. Hic habuit duo castra in Piacentino episcopatu, scilicet 
Landasium et Ghisaleclum. Et quia de isto superius sufficienter 
diximus, ideo hic de eo tacendum videtur. Magnifici cordis fuit 15 
et totum mundum occupare volebat. 


De Markesopolo. 

Pater istorum trium dominus Pellavicinus est dictus. Qui 
habuit duos germanos fratres, scilicet dominum Markesopolum et 
dominum Rubinum, qui habitaverunt in Soragna, que est villa fer- 20 
tilis in episcopatu Parmensi, distans a Burgo Sancti Donini versus 
aquilonarem partem per miliaria V. Dominus vero Markesopolus 
uxorem habuit de Burgundia, ex qua non habuit mares fìlios, sed 
duas feminas, quibus mater imposuit nomina terre sue, scilicet 
Mabelon et Ysabelon, quod in Lombardico sonat Mabilia et Ysa- 25 
bella. Et maritavit pater primogenitam dominam Mabiliam, cum 
adhuc essem in seculo, id est antequam intrarem Ordinem fratrum 
Minorum anno Domini MCCXXXVIII; et venit de Soragna Par- 
mam et hospitata est iuxta ecclesiam Sancti Pauli in domo ilio- 
rum de Colurnio. Et dedit ei pater in dotem mille libras impe- 30 
rialium. Et dedit eam in uxorem domino A9oni marchioni Hesten- 
si, qui fuit bonus homo et curialis, humilis et dulcis et pacificus 
et meus amicus. Nani aliquando legi sibi Expositionem abbatis 


35 — Saumbeue, I. 

Ioachym de oneribus Ysaie, et erat solus mecum sub quadam 
fìcu, et nobiscum quidam I alius frater Minor. 


J)e sanctitate domine Mabilie, uxoris marchionis Hestensis qui dictus est A90. 

Domina Mabilia similiter mea dev'ota fuit et omnium religio- 
5 sorum et specialiter fratrum Minorum, cum quibus confitebatur 
et quorum ecclesiasticum offitium semper dicebat, et in quorum 
loco apud Ferrariam iuxta virum suum tumulata in pace quie- 
scit. Multa bona fecit in vita sua et multas helemosinas in morte 
dispersit et dedit pauperibus de possessionibus quas dimiserat 
10 ei pater suus in villa Soragne. Septem annis habitavi Ferarie, 
ubi et ipsa similiter habitabat. Pulchra domina fuit, sapiens, cle- 
mens, benigna, curialis, honesta et pia, humilis, patiens et pa¬ 
cifica et semper Deo devota. Non erat avara de bonis suis, sed 
libenter pauperibus dabat. Habebat fornacem in palatio suo in 
1 5 loco secreto, ut vidi oculis meis, et ibi ipsamet faciebat aquam 
rosaceam et dabat infirmis. Et ex hoc medici, stationarii et apo- 
tecarii specierum minus diligebant eam. Sed nichil sibi cure erat 
de talibus, dummodo subveniret infirmis et conspectui placeret 
divino. Multis annis vixit cum viro suo et semper sterilis fuit. 
20 Post mortem vero viri sui fecit sibi fieri domum iuxta locum 
fratrum Minorum de Feraria et ibi in viduitate mansit, quousque 
in loco fratrum Minorum de Feraria iuxta virum suum, ut dictum 
est, fuit sepulta. Cuius anima per misericordiam Dei requiescat 
in pace, quia bona domina fuit. Verum post mortem mar- 
2 5 chionis venit Parmam, ut vidi, et habitavit iuxta maiorem ec- 
clesiam, ut audivi ab ea, et mirabiliter erat ibi consolata, eo quod 
esset iuxta || locum fratrum Minorum et iuxta ecclesiam Virginis 
Gloriose. Nunquam vidi dominam aliquam que ita michi repre- 
sentaret comitissam Matildim, sicut ista, secundum ea que de 
3° illa per scripturam cognovi. 

De sanctitate trium nobilium mulierum sive doniinarum 

Certe tres mulieres sunt michi valde amabiles, que forte ab 
aliis non reputantur, scilicet Helena Constantini mater, Galla 
Placidia, mater Valentiniani imperatoris, et comitissa Matildis. 


De Markesopolo, qui ivit in Romaniam ad habitandum. 5 

Porro Marchesópolus, postquam maritavit Mabiliam filiam 
suam, transtulit se ad Grecos, quos persequebatur, cum habitaret 
in Romania, et impugnabat et capiebat et interficiebat sicut David 
Phylisteos, de quo legitur, I Reg. XXVII : Virum et mulierem 
non vivificabat David nec adducebat in Geth, dicens : Ne forte io 
loquantur adversum nos : Hoc fecit David; et hoc erat decretum 
illius omnibus diebus quibus habitavit in regione Philistinorum. 
Similiter cum Grecis Markesopolus faciebat. Quocirca insidiose 
et malitiose interfectus fuit a Grecis in domo sua. Nam pecunie 
obediunt omnia. Hic maritavit secundam filiam dominam Ysabel- 15 
lam in Romania homini diviti, nobili et potenti ; que pulcra do¬ 
mina fuit et sapiens, excepto quod clauda fuit et sterilis. Et re- 
mansit ei post mortem viri sui castrum quod appellatur Bonicea, 
quod viriliter et sapienter et caute custodivit et defendit a Gre¬ 
cis. Causa, autem, quare Markesopolus recessit a Parma, hec 20 
fuit, ut traditur. Cum esset nobilis et magnifici cordis, dedigna- 
batur et egre ferebat quod quilibet popularis homo, burgensis 
atque ruralis, misso nuntio cum infula rubea trahebat eum ad 
Communis pa[latium, ubi eum poterat in iuditio convenire. 

Porro dominus Rubinus, frater suus, habitavit in Soragna et 25 
habuit uxorem dominam Enmengardam de Palude, sororem domini 
Guidhotti de Caninis. Hec fuit pulchra domina, sed lasciva, cui 
ìllud Salomonicum optime convenire videtur, Prover. XI : Circu- 
lus aureus in naribus suis, mulier pulchra et fatua. Hec habuit 
filios V et Alias totidem ; quarum primam Mabiliam nomine, valde 30 
pulcram, que aliquando confessa est mecum, maritavit dominus 
Ubertus Pellavicinus in Ponte Tremulo, sperans occasione eius 

sub suo dominio habere terram illam. Dominus Rubinus senex 
erat et plenus dierum et misit prò me, eo anno quo fuit morta- 
litas maxima et quo Icilinus de Romano captus fuit in bello, sci- 
licet MCCLIX ; et confessus est mecum et bene ordinavit de 
5 anima sua et mortuus est in senectute bona, /ransiens de hoc 
mundo ad Patrem. Uxor vero eius alterum virum accepit, 
quam habuit Egidius Scorga, et de solario postmodum cecidit et 
mortua est et sepulta. 

Alii vero Pellavicini habitabant similiter in episcopatu Par- 
io mensi, in terra que dicitur Varanum, que est pulcra contrata 
sita inter Medacianum et Milianum et Costameganam et Burgum 
Sancti Donini ; et sunt ibi in multitudine et sunt viri divites 
et potentes et curiales et pacifici, et semper pacem cuin Parmen- 
sibus habent, quia cives Parmenses sunt. Inde fuit dominus Dal- 
15 finus Pellavisinus, qui MCCXXXVIII fuit potestas Reginus et 
fecit fieri de muro civitatis ducenta brachia iuxta alium, sicut 
annuatim quilibet potestas tacere tenebatur. Hec de Pellavicinis 
dieta sufficiant. | 

In Verona, ut supra iam diximus, post mortem Icilini de 
20 Romano dominatus est dominus Mastinus, quem interfecerunt 
quidam Veronenses fortes et pugiles, sperantes post ipsum do- 
minium habere Verone. Sed decepti fuerunt, quia successit ei 
in dominio frater suus germanus dominus Albertus de Scala, 
qui fratrem suum optime vindicavit, maleficos occidendo. Iste 
25 semper vivit et dominatur et a Veronensibus valde diligitur, 

quia bene se habet. Est enim communis persona et iustitiam 

tenet et pauperes diligit, sicut fecerat frater suus ; et nichilomi- 
nus est ibi potestas alius homo. 

In Imola qui sunt ex parte Ecclesie appellati sunt Bricci ; 
3° qui ex parte imperii Menduli dicti sunt. Sed hec pars imperialis 
in Imola totaliter est deleta. Et pars Ecclesie ex quadam emula- 
tione et ambitione in duas partes iam dividitur ibi, quia Alidù- 
ces volunt dominari ubi prius dominabantur quidam qui Nurduli 
dicebantur. Ista maledictio iam devenit ad Mutinenses et in 
35 Regio invenitur. Avertat Deus quod non inveniatur in Parma, 

de qua materia similiter timetur ibidem. Hinc Dominus dixit, 

Lue. XI : Omne regnimi in se ipsum divisimi desolabitur, et domus 
supra domimi cadet. Item, Iudicum V, sic habetur : Diviso conira 
se Ruben magnanimorum reperto contentio est. Ideo bonum est 
esse in celo, ubi non sunt partes nec divisiones nec ambitiones, 
sed ibi omnium communis possessio habetur et ab omnibus com- 5 
muniter possidetur, iuxta verbum quod scriptum est, Ps. : Ierusa- 
lem, que edificatur ut civitas, cuius participatio eius in id ipsum. 
Item primo Macha. Vili: Omnes obediunt uni, et non est invidia 
neque zelus inter eos. 


De partibus Tuscie tam Ecclesie quam imperii. io 

lam nunc ad Tusciam transeamus | et cito expediamus nos, 
quia multa alia dicenda occurrunt, que pretermittenda non sunt. 
Xobiliores civitates de Tuscia secundum meum iudicium sunt 
iste due, scilicet Pisana civitas et Fiorentina. Pisis dominati 
sunt Comites et Vicecomites, et multum Pisani imperiales fuerunt. 15 
Et sicut Cremonenses in Lombardia prò imperio pugnaverunt, sic 
Pisani in Tuscia. Porro in Florentia ex parte Ecclesie domi¬ 
nati sunt Guelfi, ex parte imperii Ghibelini ; et ex istis duabus 
partibus in tota Tuscia partes denominate fuerunt et sunt usque 
ad presens tempus ; et omnes fciterunt de calice ire Dei et pota- 20 
verunt usque ad feces. Et quicumque melius habuit, gloriari non 
potest quod gladium divine indignationis et ultionis evaserit, 
quia, si in civitatibus suis scismata et divisiones fecerunt, divisi 
fuerunt similiter et ipsi ab ira vultus eius, scilicet vultus Dei. 

I nde illud Ps. : Expelle eos, quoniam irritaverunt te, Domine. Quod 2 5 
bene prefiguratimi fuit in libro Gen. XLIX, ubi Iacob de duobus 
filiis suis, qui peccaverant, dixit : Dividam eos in Iacob et disper- 
gam eos in Israel. Et iterum Iere. VI : Ecce ego adducam mala 
super populum istinti, fructum cogitationum eius, quia verba mea 
non audierunt et legem meam proiecerunt. Et iterum Iere. XI : 3° 

Ecce ego inducam super eos mala, de quibus exire non poterunt, 
et clamabunt ad me, et non exaudiam eos. Et iterum ait Dominus 
ad Iere., XV : Si steterint Moyses et Samuel coram me, || non est 

anima mea ad populum istuni. Eice illos a facie mea, et egredian- 
tur. Quodsi dixerint ad te : Quo egrediemur ?, dices ad eos : Hec 
dicit Dominus : Qui ad mortern, ad mortem, et qui ad gladium, ad 
gladium, et qui ad famem, ad famem, et qui ad captivitatem, ad 
5 captivitatem. Et visitalo super eos quattuor species, dicit Dominus: 
gladium ad occisionem et canes ad lacerandum et volatilia celi et 
bestias terre ad devorandum et dissipandum. Et dabo eos in fervo- 
rem universis regnis terre. Quam vera fuerint ista, viderunt 
oculi mei et aliorum maxima multitudo, sed super omnes illi 
io viderunt, qui ea in propriis corporibus sunt experti. 


De multi» malis que facta sunt occasione imperatoris Foderici, de quibus 
optime fuit punitus, tam ipse quam hi qui occasione eius mala fecerunt. 

Igitur omnes supradictas partes et scismata et divisiones et 
maledictiones, tam in Tuscia quam in Lombardia, tam in Roma- 
15 gnola quam in Marchia Anconitana, tam in Marchia Trivisina 
quam in tota Ytalia, fecit Fridericus, qui condam dictus est impe- 
rator. Et ideo valde bene fuit punitus, quia suscepit de manu 
Domini duplicia prò omnibus peccatis suis, quia in anima et in 
corpore totaliter est punitus. Sed et principes regni sui, quos 
20 de nichilo sublimaverat et de pulvere exaltaverat, levave runt 
calcaneum contra ipsum nec servaverunt ei fidem, sed prodi- 
tores eius fuerunt, ut illud propheticum impleretur, Abdie I : 
Omnes viri federis tui illuserunt tibi, invaluerunt adversum te 
viri pacis tue. Qui comedunt tecum, ponent insidias subter te. Non 
25 est prudentia in eo, scilicet in Friderico, qui sapientem se repu- 
tabat. Idem fecerunt sibi tyranni, de quibus supra fecimus 
mentionem. Sed et ipsi puniti fuerunt, non quia Fridericum dimi- 
serunt, quem malum hominem cognoverunt, sed quia multa pec¬ 
cata commiserunt. Co|gnovi eos quos nominavi prò maiori parte ; 
30 et subito disparuerunt de mundo et male prò maiori parte termi- 
naverunt vitam suam, quia ambulaverunt post vanitatem et vani 
facti sunt. Defecerunt in vanitate dies eorum et anni eorum cimi 
festinatione. Propter dolos posuisti eis, deiecisti eos, dum alle- 

varentur. Quomodo facti sunt in desolatione, subito defecerunt, 
perierunt propter iniquitatem suam. Velai somnium surgentium. 
Domine, in civitate tua ymaginem ipsorum ad nichUutn rediges. 
Tunc vere poterit dici illud Baruch III : Ubi sant principes 
gentium et qui dominantur super bestias que sunt super terram ? 5 
Qui iti avibus celi ludunt, qui argentum thesauriqant et aurum, in 
quo confidunt hotnines, et non est finis acquisitionis eorum ? Qui 
argentum fabricant et solliciti sunt, nec est inventio operum ilio- 
rum ? Exterminati sunt tamen et ad inferos descenderunt, et alii 
in loco eorum surrexerunt. Ipsi etiam dicere possunt quod in libro io 
Sapientie dicitur de damnatis, V : Erravimus a via veritatis, et 
iustitie lumen non luxit nobis, et sol intelligentie non est ortus nobis; 
lassati sumus in via iniquitatis et perditionis et ambulavimus vias 
difficiles, viam autem Domini ignoravimus. Quid nobis profuit 
superbia, aut quid divitiarum iactancia contulit nobis ? Transie- 15 
runt omnia illa tamquam umbra et tamquam nuntius preteriens 
et tamquam navis, que pertransit fluctuantem aquam, cuius, cum 
preterierit, non est vestigium invenire neque semitam carine illius 
in fiuctibus. Aut avis, que transvolat in aere, nullum invenitur 
argumentum itineris illius, sed tantum sonitus alarum verberans 20 
levetn ventum et scindens per vim itineris aerem. Commotis alis 
trans \volavit, et post hoc nullum signum invenitur itineris illius; 
aut tamquam sagitte emisse in locum destinatum, divisus aer con¬ 
tinuo in se reclusus est, ut ignoretur transitus illius. Sic et nos nati 
continuo desinimus esse, et virtutis quidem signum nullum vaiai- 25 
mus ostendere. In malignitate autem nostra consumpti sumus. 
Talia dixerunt in inferno hi qui peccaverunt, quoniam spes impii 
tamquam lanugo est que a vento tollitur, et tamquam spuma gra- 
cilis que a procella dispergitur, et tamquam fumus qui a vento diffu- 
sus est, et tamquam memoria hospitis unius diei pretereuntis. 30 

Pulcher tractatus et utilis de mundi contemptu. 

Ideo bene dixit quidam loquens de mundi contemptu : 

Mundi prosperitas et vite brevitas multos decipiunt, 
dum volunt vivere, preventi funere cito defitiunt. 



55 2 


SALIMBENE DE ADAM 


[368 c, 369 a] 


Nulla potentia, nulla prudentia prodesse poterit, 
cum rerum omnium pretereuntium finis advenerit. 

Ouicquid est hodie laudis et glorie transit ut nebula, 
non est durabile quicquid mirabile ferunt hec secula. 

5 -Mundi divitias atque delitias quisquis amplectitur 
vel mortis gladio vel infortunio pauper efficitur. 

Cur ergo queritur quod cito perditur ? Non prodest querere 
quicquid interitu vel quovis exitu potest deficere. 

Que transitoria nichil sunt omnia ; defectus indicat : 
io iacet in vitiis qui transitoriis se nimis implicat. 

Transeunt omnia seculi gaudia miserabiliter, 
et quicquid preterit diu non poterit esse feliciter. 

Quid prodest speties, quid pulcra facies, quid color roseus ? 

Et multiplicium quid prodest vestium ornatus aureus ? 

15 Invida homini mors pulcritudini non novit parcere, 
mors nescit ordinem aut celsitudinem rerum agnoscere. 

Ad finem impia mors trahit omnia que sunt in seculo, 
facit deformia cuncta decentia, digna spectaculo. 

Mortis sevitia plenos lascivia oculos operit, 

20 fit caro candida pallens et livida, quam vita deserit. 

Venusta facies, blanda mollities, que placet nimium, 
postquam subtrahitur vita qua fungitur, fit cibus vermium ; 
et quod amantibus fuerat omnibus magna letitia 
abhorrent oculi clausum sub tumuli brevis angustia. || 

25 Forma laudabilis, iam marcescibilis, sepulchro tegitur, 
pulvis in pulverem, cinis in cinerem cito redigitur. 

Opes Tyberii, gloria Iulii, Marchi facundia 
sunt audientibus et non videntibus veluti somnia. 

Olim Virgilius vates egregius laudem promeruit, 

30 quamvis laus hominum post vite terminum nil sibi profuit. 

Nec Plato plurima scribens de anima mortem detinuit 
per sapientiam, cuius notitiam veram non habuit. 

Sed nec gramatica nec dialetica nec fiorcs Tullii 
quos erudierant a morte liberant huius exilii. 

35 Oportet igitur quamdiu vivitur opus perficere 

quod Deo placeat, et hic non valeat mundus consumere, 

ut, cum de omnibus seculi actibus nichil supererit, 

nostra sint gaudia in illa gloria que nunquam preterit. Amen. 

Ideo de ista materia dicit beatus Gregorius in fine tertii libri 
Dialogorum hoc modo : « Despiciendus a nobis hic mundus fuerat, 
etiam si blandiretur, si rebus prosperis demulceret animum. At 
postquam tot flagellis premitur, tanta adversitate fatigatur, tot 
nobis cotidie dolores ingeminat, quid nobis aliud, quam ne dili- 5 
gatur, clamat ? ». Ad hanc materiam facit quod Ieronimus dicit : 

« O, si possemus in talem ascendere speculam, de qua universam 
terram sub nostris pedibus cerneremus, iam tibi ostenderem totius 
mundi ruinas, gentes gentibus et regnis regna collisa ; alios tor- 
queri, alios necari, alios absorbi fluctibus, alios ad servitutem 10 
trahi. Hic nuptias, ibi planctum. Illos nasci, istos mori. Alios af- 
fluere divitiis, alios mendicare. Sed et totius mundi homines, qui 
nunc vivunt, in brevi spatio defuturos. Vincitur sermo rerum ma¬ 
gnitudine, et minus est orane quod dicimus. Redeamus igitur ad 
nos et paulisper nostra videamus. Sentisne, obsecro te, quando J 5 
infans, quando puer, quando iuvenis, quando robuste etatis, 
quando senex factus sis ? Cotidie morimur, cotidie commutamur. 

Et tamen eternos esse nos credimus ». Et scio hoc, quia « quot 
puncta notarii, tot meorum damna sunt temporum, et per sin- 
gulos fluctus etatis nostre momenta minuuntur. Hoc solum au- i0 
tem habemus lucri, quod Christi nobis amore sociamur ». Augu- 
stinus: « Cur per multa vagaris ? Ama unum bonum, in quo sunt 
omnia bona, || et sufficit ; desidera simplex bonum, quod est 
omne bonum, et satis est». Itera Augustinus: «O caro mise¬ 
ra, illam vitam amplecti debuisti ubi vita sine morte, ubi in- 2 5 
ventus sine senectute, ubi lux sine tenebris, ubi gaudium sine 
tristitia, ubi pax sine discordia, ubi voluntas sine infima, ubi 
regnum sine commutatione. Hec septem consequi debuisti ». | 

De legatis Romane curie missis in Lombardiam et Roniagnolam, qui fuerunt 

xi r. 30 


Augustinus 


Nunc de legatis Romane curie, qui in Lombardia nostris diebus 
fuerunt, superest ut dicamus. Quorum primus fuit dominus Hugo- 
linus, qui fuit cardinalis Ordinis fratrum Minorum, id est guber- 

nator et protector et corrector fraternitatis et regule beati Fran- 
cisci, cuius intimus fuit amicus, et postea papa Gregorius nonus 
factus fuit. Multa bona fecit, que alibi plenius describuntur a 
nobis. Secundus fuit dominus Rainaldus episcopus Hostiensis, 
5 qui similiter cardinalis fuit Ordinis fratrum Minorum, quantum 
ad ea que supradicta sunt in alio precedenti ; qui postea fuit 
papa Alexander quartus. Quando autem fuit legatus in Lombar¬ 
dia, dominus Thomas cardinalis, qui fuit de Capua, erat sotius 
eius in legatione predicta. Iste dominus papa Gregorius nonus, 
io de quo supra diximus, ad honorem beati Francisci fecit hym- 
num Proles de celo prodiit et responsorium De paupertatis horreo 
et prosam Caput draconis ultimum et aliam prosam de passione 
Christi : Flètè fideles anime ; et fecit cardinalem ad preces fratrum 
Minorum papam Alexandrum quartum. Qui Alexander papa 
15 canoni9avit sanctam Cla|ram et fecit hymnos eius et collectas. 
Dominus Thomas cardinalis, qui fuit de Capua, fuit pulcrior dic- 
tator de curia et dictavit illam epistolam quam misit summus 
pontifex domino Friderico condam imperatori, reprehendendo 
ipsum de multis et variis excessibus et excusando se et Roma- 
20 nam Ecclesiam ab obiectis et servitia et beneficia collata recolen¬ 
do eidem. Fuit autem principium illius epistole huiusmodi: «Mi¬ 
randa tuis sensibus nostra venit epistola, ut scripsisti, sed mira- 
bilior tua nostris». Item ad honorem beati Francisci fecit hymnum 
In celesti collegio et alium hymnum Decus morum et responsorium 
25 Carnis spicam. Et sequentiam illam de beata Virgine fecit simi¬ 
liter, scilicet Virgo parens gaudeat, litteram tantum. Cantum 
vero rogatu illius fecit frater Henricus Pisanus, qui fuit custos 
meus et magister in cantu. Contracantum fecit frater Vita Lucen- 
sis ex Ordine Minorum, qui similiter in cantu me docuit. 

3° Post predictos missus fuit in Lombardiam legatus dominus 
Octavianus diaconus cardinalis. Hic fuit pulcher homo et nobi- 
lis, scilicet de filiis Ubaldini de Musello in episcopatu Fiorentino. 
Multum re|putatus fuit ex parte imperii, sed propter honorem 
suum interdum faciebat aliqua ad utilitatem Ecclesie, sciens quia 
35 propter hoc missus fuerat. Unde, cum, quadam die, eo tempore 
quo imperator obsidebat Parmam, essem Lugduni, et interrogas- 

set me dominus Guilielmus de Flesco diaconus cardinalis, nepos 
pape Innocentii quarti, quid dicerent Parmenses de domino Octa- 
viano legato, respondi et dixi : « Parmenses dicunt quod proditor 
erit Parme, sicut fuit Faventie ». Tunc dominus Guillielmus dixit: 

♦ Ha. prò Deo ! Non est credendum ». Cui respondi et dixi: «Si 5 
est credendum vel non credendum nescio, tamen Parmenses ita 
dicunt ». « Bene, bene ! » dixit dominus Guillielmus. 

Tunc consideravi verum esse quod de cardinalibus dicitur, 
quod aliquando aliqui eorum non se diligunt corde, et tamen 
propter honorem suum mutuo se defendunt et ostendunt se dili- io 
gere coram extraneis. Cognovi igitur tunc hoc quod audieram 
verum esse. Astantes, autem, in tanta multitudine erant, ut 
unus super scapulas iaceret alterius, volentes de Parma audire 
rumores. Nam ibi dependebat totuin negotium Romane Ecclesie 
et omnium clericorum sicut in aliquo duello, cum ex qualibet 15 
parte victoria expectatur. Imperator enim tunc temporis ab 
imperio depositus erat, et curia Romana erat extra territorium 
suum et exulabat in partibus Gallicanis, civitate Lugduni ; et 
Parma prò Ecclesia bellum assumpserat et pugnabat valenter, 
de celo auxilium et victoriam expectando. Fridericus vero, impe- 20 
rator condam, Parmam acriter obsidebat, veluti si ursa raptis 
catulis in saltn deseviat, altis vocibus terribiliter proclamando et 
horribiliter lamentando. Cum igitur astantes audivissent me talia 
perorantem, mirati sunt et me au [diente dicebant adinvicem : 

« Toto tempore vite nostre non vidimus fratrem aliquem ita secu- 2 5 
rum et secure loquentem ». Hoc ideo dicebant, quia videbant me 
inter patriarcam Constantinopolitanum et cardinalem sedentem, 
quia cardinalis me invitaverat ad sedendum, et ego oblatum hono¬ 
rem respuendum et contemnendum non reputavi. Item quia vide¬ 
bant et audiebant me de tali homine et coram talibus talia proio- 3° 
quentem. Ego vero eram tunc temporis diaconus et iuvenis anno- 
rum XXV. Postea autem cognovi quod Ecclesiasticus utile 
consilium dat, cum dicit, Vili : Non ornni homini cor tuum mani- 
festes, ne forte inferat tibi gratiam falsam et convicietur tibi. Item 
Eccli. XI : Non omnem hominem inducas in domum tuam ; multe 35 
enim insidie sunt dolosi. Item Eccli. XXXVII : Non enim cnnnia 

omnibus expediunt, et non omni anime omne genus placet. Item 
Iob XXI : Et ego, quando recordatus fuero, pertimesco, et concutit 
cameni meam tremor. 

Cum autem redii in Lombardiam, et post plures annos domi- 
5 nus Octavianus adhuc legatus esset Bononie, pluribus vicibus 
comedi cum eo ; et locabat me semper in capite mense sue, ita 
quod inter me et ipsum non erat nisi socius frater, et ipse tertium 
locum mense habebat a capite. Tunc faciebam quod Sapiens in 
Proverbiis docet, XXIII: Quando sederis ut comedas cum principe, 
io diligenter attende que posita sunt ante faciem tuam et statue cul- 
trum in gutture tuo. Et hoc fieri oportebat, quoniam tota sala 
palatii discumbentibus erat piena. Vernmtamen abnndanter et 
decenter comestibilia habebamus, et vinum abundans et precipitimi 
ponebatur, et omnia delicata. Tunc cepi cardinalem diligere, 
15 iuxta || verbum quod scriptum est, Prover. XIX : Multi colunt 
personam potentis et amici sunt dona tribuentis. Et iterum : Confi- 
tebitur tibi, cum bene feceris illi. Invitavit autem me et socium 
cardinali ut qualibet die iremus ad manducandum cum eo. Sed 
faciendum cogitavi quod Ecclesiasticus XIII docet : Advocatus 
■20 a potentiore discede, ex hoc enim magis te advocabit. Ne improbus 
sis, ne impingaris : et ne longe sis ab eo, ne eas in oblivionem. Et 
iterum Prover. XXV : Subirahe pedem tuum a domo proximi tui, 
ne quando saciatus oderit le. Item de hoc cardinali dictum fuit 
quod esset filius domini pape Gregorii noni. Forte quia dilexerat 
25 eum speciali amore. 


De familiaritate mulierum vitanda. 

Item filiam istius cardinalis in quodam monasterio sancti- 
monialem vidi, et invitavit me et multum rogavit quod essem 
devotus suus, quia devota mea esse volebat. Et nesciebat cuius 
30 esset filia et quem haberet patrem, ego autem bene sciebam. 
Et respondi et dixi sibi : « Xolo te habere amicam, quia Patec- 
clus dicit : 

Et intendan$a cu no posso parlare. 

Yult dicere quod tedium est habere amicam, cui amicus suus 
loqui non potest; qualis tu es, cum in monasterio sis inclusa ». Et 
dixit michi : « Et si mutuum colloquium habere non possumus, 
saltem diligamus nos corde et oremus prò invicem ut salvettmr, 
Iacobi ultimo ». Et cogitava quod paulatine v r olebat me inducere 5 
et sibi attrahere, ut diligerem eam. Et dixi sibi : « Beatus Arse- 
nius mulieri Romane que iverat de Roma ad videndum eurn, 
cum se sibi recommendasset, dixit : ‘ Oro Deum ut deleat me- 
moriam tuam de corde meo ’. Quod illa audiens, turbata nimium, 
in civitatem venit | et pre tristitia febricitare cepit. Quod archie- io 
piscopus Theophilus audiens ad eam consolandam accessit. Erat 
enim Romana nobilis domina. Illa autem dicebat : ‘ Ecce ego 
contristata moriar Cui archiepiscopus dixit : ‘ Xescis quia mu- 
lier es ? Et inimicus per mulieres sanctos viros impugnat, et 
propterea senex hoc dixit. Nam prò anima tua semper orat ’. 15 

Et sic consolatione recepta cum gaudio ad propria remeavit 


De abbate Sysoi, qui voluit potius ad solitudinem ire quain cum mulieribus 
habitare, cuius discipulus dictus est Abraham. Ideo dicit Prover. 21 : Melius 
est habitare in terra deserta quatti cum tnuliere litigiosa et in domo communi. 

De quodam alio patre legitur quia, cum discipulus eius dixis- 20 
set : ‘ Senuisti, abba, accedamus parum iuxta mundum ille ait : 

' Ubi non est mulier, ibi eamus ’. Discipulus dixit ei : ‘ Et ubi est 
locus non habens mulierem, nisi forte solitudo ? Et ille : ‘ Ergo, 
in solitudinem me tolle ! Alius etiam frater, cum matrem 
suam vetulam trans fluvium portare deberet, ille manus suas 25 
pallio involvit. Cui illa : ‘ Ut quid sic operuisti manus tuas, fili ? ’. 

Et ille : ‘ Corpus mulieris ignis est, et ex eo quod te contingebam 
aliarum feminarum memoria in meo animo veniebat Hinc Sa¬ 
piens ait, Prover. 1111 : Fuge ab ea, nec transeas per Ulani, declina 
et desere eam. Item Prover. V: Ne intenderis falatiis mulieris. Fa- 30 
vhs enim stillans labia meretricis, et nitidius oleo guttur eius. Novis¬ 
sima autem illius amara quasi abscinthium, et lingua eius acuta 
quasi gladius biceps. Pedes eius descendunt in mortem, et ad inferos 


Exemplum 


Exemplum 

gressus illius penetrarli, per semitam vite non ambulant. Vagì sunt 
gressus eins et investigabiles. Nunc ergo, fili, audi me, et ne recedas 
a verbis oris mei. Longe fac ab ea viam inani et ne apropinqnes fori- 
bus domus eius. Ne des alienis honorem tuum et annos tuos cru- 
5 deli, ne forte imple\antur extranei viribus tuis, et labores tui sint in 
domo aliena, et gemas in novissimis, quando consumpseris carnes et 
corpus tuum ». 

De sagacitatibus domini Octaviani cardinalis. 

Item dominus Octavianus fuit sagacissimus homo. Narri, cum 
io quadam die fieret quedam magna processio, et ipse transiret, 
dixit elevata voce eo audiente ioculator quidam : « Cedatis et re- 
moveatis vos de via, et permittite transire hominem qui curie 
Romane proditor fuit et Ecclesiam frequenter decepit ». Audiens 
hoc cardinalis precepit uni de suis silenter ut clauderet os eius 
15 pecuniam sibi dando, sciens quoniam pecunie obediunt omnia. Et 
sic vexationem suam redemit, quia ioculator incontinenti acceptis 
donariis transtulit se ad alium locum, per quem cardinalis erat 
transiturus, et eum multipliciter commendavit dicendo quod in 
curia non erat cardinalis melior eo et quod revera dignus esset 
20 papatu. Hinc Micheas de talibus dicit, III: Si quis non dederit in 
ore eorum quippiam, sanctificant super eum prelium. Sed dicitur 
Prover. XXIX : Qui timet hominem, cito corruet ; qui sperai in 
Domino, sublevabitur. Item Seneca dicit : « Tarn carum tibi sit 
laudari a turpibus, quam si lauderis ob turpia ». Item audivi 
25 dici quod, si papa Innocentius quartus aliquantulum plus vixisset, 
dominum Octavianum de cardinalatu deposuisset, prò eo quod 
nirnis erat imperialis et negotia Ecclesie non bene fìdeliter facie- 
bat. Ipse vero, sciens quod non haberet gratiam pape et cogno- 
scens quod iam hoc divulgatum esset per multos de curia et de 
30 aliis partibus, taliter gratiam papalem se demonstrabat habere. 
Cum omnes cardinales a conspectu pape qualibet die de consi¬ 
stono egredi festinarent, ut irent ad hospitia sua, solus dominus 
Octalvianus in camera vel caminata, que erat immediate post 

egressum a papa, cum aliquo clerico tam diu loquebatur, quara- 
diu cognoscebat cardinales omnes egressos, ut ipse ab his qui 
erant in sala palatii a conspectu pape ultimo crederetur egressus, 
quasi volens ostendere quod papa retinuisset eum ad familiare 
colloquium secum habendum et ad grandia negotia secum fami- 5 
liariter pertractanda, sicque reputarent eum maiorem cardinalem 
de curia, et qui apud papam plurima posset et magna, ac per 
consequens ex hoc ei darent donaria, tamquam homini qui eos in 
suis negotiis apud papam totaliter posset iuvare. 


De sagacitate cuiusdain qui in curia regis servivit, ut posset luerari. io 

Quasi similem sagacitatem habuit quidam alius, qui ad cu- 
riam cuiusdam magni regis accessit et tali pacto ordinavit in 
curia regis per plures annos servire, quod rex concederet ei quod 
qualibet die posset ad regern accedere ea hora qua sedebat in 
throno sive solio regni sui, et totum palatium hominibus plenum 15 
erat, et sic in aure regis unum verbum solumodo dicere posset. 
Quod rex sibi concessit libenter. Verbum autem erat huiusmodi : 

« Ad curiam vestram sapiens veni et stultus revertar ». Cum au¬ 
tem viderent omnes qui erant in palatio quod iste tam audacter 
et quasi currendo qualibet die ad regern accederet, et quod rex, 20 
quando videbat istum intrare palatium, semper ridebat, et quod 
cum tanta alacritate vultus ad ipsum audiendum sibi aurem pre- 
bebat, suspicati sunt quod penes regern gratiam magnani haberet 
et mirabilia posset, et sic donabant ei multa donaria, sperantes 
quod eos in suis negotiis apud regern optime posset iuvare. Iste 25 
vero omnia donaria que sibi dabantur reponebat seorsum, ut in 
suo recessu haberet ea parata. || Videns vero iste quod multos 
habebat thesauros, disposuit omnino recedere, et accedens ad 
regern mutavit usitatum et solitimi verbum dicendo alio modo : 

« Ad curiam vestram stultus veni et sapiens ego revertar. Stetis 3° 
cum Deo, quia omnino recedere volo ». Quod audiens rex ample- 
xatus est eum et astantibus dixit : « Iste iuvenis de remotis parti- 
bus venit ad nos et sedule in curia mea diebus multis servivit. 

insuper et solatium michi fecit, quando fui hic vobiscum in te¬ 
dio. Quocirca iustum videtur michi ut sibi beneficia aliqua repen- 
damus ». Tunc clamaverunt omnes dicentes : « Optimus sermo 
regis, et rogamus ut celeriter compleatur ». Tunc rex ordinavit 
5 magna convivia et invitavit omnes et fecit istum militem et do- 
navit ei vestes et equos et famulos et thesauros et fecit eum de¬ 
duci cuna magna letitia, ut ad domum suarn cum divitiis et 
honore et pace rediret. Hinc Dominus ait, Lue. XVI : Laudavit 
dominus villicum iniquitatis, quia prudenter fecisset, quia filii 
io huius secali prudentiores filiis lucis in generatione sua sant. 


De domalo Gregorio de Monte L.ongo, qui fuit legatus in Lombardia anni' 
multis. 

Eo tempore quo dominus Octavianus fuit legatus in Lombar¬ 
dia, fuit similiter legatus in eadern provincia dominus Gregorius 
15 de Monte Longo. Hic fuit condam unus de septem notarus Ro¬ 
mane curie, et fuit in Lombardia antiquus legatus. Nam quando 
Ferariam abstulerunt de manu et dominio Salinguerre, ibi fuit ; 
et quando ab imperatore Friderico obsessa fuit Parma, ibi in ea 
erat legatus, et ponebat papilionem suum semper e regione papi- 
20 lionis imperatoris. Erat enim homo magni cordis et doctus ad bel- 
lum. Nam librum habebat de sagacitate et arte pugnandi. Acies 
et bella ordinare sciebat. Simulare | et dissimulare optirne noverat. 
Cognoscebat quando quiescendum, quando super hostes irruen- 
dum, iuxta verbum quod scriptum est, Eccle. Vili : Tempus et 
25 responsionem cor sapientis intelligit. Omni negotio tempus est et 
oportunitas : et multa hominis afflictio, quia ignorat preterita et ven¬ 
tura nullo scire potest nuntio. Sed de divina sapientia dicitur, 
Sapientie Vili, quod scit preterita et de futuris estimat. Scit versa- 
tias sermonum et dispositiones argumentorum. Signa et monstra scit, 
30 antequam fiant, et eventus temporum et seculorum. Non sic de no- 
bis. Et quantum ad cogitandum, quia in Iob dicitur, XXXVII : 
A T os quippe involvimur tenebrisi et Apostolus, ad Ephe. IliI : Te- 
nebris obscuratum habentes intellectum ; unde illud Apostoli, II ad 

Cor. Ili : Fidutiam talem habemus per Cristum ad Deum, non quod 
sufficientes simus cogitare aliquid a nobis, quasi ex nobis, sed suffi- 
cientia nostra ex Beo est ; hinc Iosaphath rex Iuda, quando cum 
hostibus irruentibus debebat pugnam committere, legitur Deo di- 
xisse, II Paralipo. XX : Cum ignoremus quid agere debeamus, hoc 5 
solum habemus residui, ut oculos nostros dirigamus ad te. Et 
quantum ad loquendum, quia cuncte res difficiles, non potest eas 
homo explicare sermone, Eccle. I. Et quantum ad operandum, 
quia Dominus dixit, Io. XV : Sine me nichil potestis facere ; unde 
illud supra positum: Cum ignoremus quid agere debeamus et cet. 1° 
Item Apostolus, ad Heb. V : Perfectorum autem est solidus cibus, 
eorutn qui prò consuetudine exercitatos habent sensus ad discretionem 
boni ac mali. De quibus fuit unus Gregorius de Monte Longo, qui 
tantam habebat consuetudinem preliandi, quod sciebat discernere 
quando esset preliandum et quando a preliis cessandum, iuxta 15 
verbum quod scriptum est, Eccle. Ili : Tempus belli et tempus 
pacis. Nam, sicut dicit Sapiens in Prover. XX, cogitationes con- 
siliis roborantur, et gubernaculis tractanda sunt bella. Sic enim com- 
mittenda est | cum hostibus pugna, ut semper a Deo speretur 
victoria, qui est adiutor in oportunitatibus in tribulatione. Unde 
illud Prover. XXI : Equus paratus ad diem belli, Dominus autem 
salutem tribuet. Et sic faciebat Gregorius de Monte Longo, quia 
et doctus erat ad bellum et victoriam sperabat et expectabat a 
Deo, et eam habuit, quando Victoriam cepit. Ideo convenit ei 
quod dicitur Prover. XXIIII : Vir sapiens fortis est, et vir doctus *5 
et validus robustus, quia cum disposinone initur bellum, et erit 
salus ubi multa sunt consilia. 


De sagacitatibus quas Dominus docuit suos. 

Et nota quod Dominus docuit suos, qui pugnabant prò se, 
aliquas sagacitates habere. Ut patet in Iosue, cui Dominus dixit, 3° 
Vili : Leva clipeum, qui in manti tua est, contra urbem Hay, quo- 
niam tradam tibi eam. Et habes in ilio capitulo multa que perti- 
nent ad sagacitatem pugnandi. Item totum vicesimum capitulum 


36 — Salimbexe, I. 

Deuteronomii est de doctrina et modo et arte pugnandi. Item, 
II Reg. V, dixit Dominus ad David : Non ascendas obviam Phi- 
listiim, sed gira post tergum eorum, et venies ad eos ex adverso pi¬ 
rorum ; et cum audieris sonitum gradientis in cacumine pirorum, 
5 timo inibis prelium, quia tunc egredietur Dominus ante faciem tuam, 
ut percutiat castra Philistiim. Fecit itaque David sicut preceperat ei 
Dominus, et percussit Phylistiim de Gabae usque ditm veniret lezar. 
Hinc David ait : Benedictus Dominus Deus meus, qui docet manus 
meas ad prelium et digitos meos ad bellum. Et iterum : Persequar 
io inimicos meos et comprehendam illos, et non convertar, donec defi- 
ciant. Confringam illos, nec poterunt stare, cadent subtus pedes meos. 
Et precinxisti me virtute ad bellum et supplantasti insurgentes in 
me subtus me. Et inimicos \ meos dedisti michi dorsum et odientes 
me disperdidisti. Audi quomodo totum attribuit Deo, quicquid 
15 in bello victorie habuit. Item Vegegius de re militari ad Theo- 
dosium imperatorem multas sagacitates de arte pugnandi ponit 
in libris suis, quos omnes vidi et legi ; et valde utiles sunt illi libri 
volentibus cum hostibus preliari. In libris Machabeorum simi- 
liter multe sagacitates habentur, que valent ad artem pugnandi. 
20 Similiter in libris Regum et in libro Iudicum et Iudith. De Iosepho 
etiam legitur quod, cum esset in Iocapata civitate ludee, ut eam 
defenderet ab obsidentibus hostibus, multas sagacitates exercuit. 
Surgebat enim de nocte et super machinas et instrumenta ligno- 
rum que hostes Romani construxerant ad capiendum civitatem, 
25 oleum spargebat latenter. Cumque illi summo diluculo surgerent 
ad pugnandum, non advertentes linitionem, cadebant deorsum. 

Simili modo Gregorius de Monte Longo legatus, cum esset in 
Parma, quam Fridericus tunc temporis obsidebat, cum audiret 
Parmenses murmurantes eo quod non veniret eis auxilium contra 
30 draconis, scilicet Friderici, astutias, sagacitates faciebat nonnul- 
las. Invitabat enim secum ad prandium milites aliquos de maio- 
ribus civitatis, cum quibus in mensa sua comedi aliquando in 
palatio Parmensis episcopi ; et nobis prandentibus nuntius adve- 
niens ad portam clamabat valenter, volens habere introitum. 
35 Tunc aliquis de familia hec eadem, scilicet de adventu novi nuntii, 
publice legato dicebat. Qui eum ante suum conspectum sine mora 

venire iubebat. Qui || erat succinctus, quasi viator qui de via lon- 
ginqua venisset, et habebat sutellares pulverulentos et ad cingu- 
lum piscidem litterarum. Et acceptis litteris precipiebat legatus 
ut nuntium seorsum ad comedendum et quiescendum ducerent et 
darent ei optime manducare. Hoc autem ideo faciebat legatus, ut 5 
videretur nuntio compati ex labore et ne discumbentes inquire- 
rent a nuntio de rumoribus quos cespitando referret vel referre 
nesciret. Quid plura ? Legebantur littere audientibus nobis, in 
quibus continebatur de auxilio cito venturo. Divulgabant milites 
per civitatem hec eadem, et sic omnis populus letabatur et sine 10 
tedio expectabat. Dicebant autem michi duo fratres Minores de 
Mediolano, qui cum legato manebant, scilicet frater Iacobus et 
frater Gregorius, quod in camera legati, precedenti sero, littere ille 
facte fuissent ; sed legatus ad cautelam ex quadam sagacitate 
frequenter talia faciebat ad populum confortandum. Hinc David r 5 
ad Ioab misit dicendo, II Reg. XI : Conforta bellatores tuos adver- 
sum urbem, ut destruas eam, et exhortare eos. Revera sic fecit 
Gregorius de Monte Longo Lombardie legatus. Tamdiu enim con- 
fortavit bellatores suos adversum urbem Victoriam quam fecerat 
Fridericus, quod eam cepit et taliter destruxit, ut non repperiretur 20 
nec calculus quidem ex ea. Ideo videtur civitati Victorie convenire 
quod Ysaias prophetando predixerat, XXX : Subito, dum non 
speratur, veniet contritio eius, et comminuetur, sicut conteritur lagena 
figlili contrizione pervalida; et non invenietur de fragmentis eius 
testa in qua portetur igniculus de incendio aut hauriatur parum 2 5 
aque de fovea. 


De Additate Gregorii de Monte Longo. 

Item de domino Gregorio sciendum est quod imperator pluries 
temptavit animum suum precibus multis, volens eum attrahere 
ad partem suam, ut secum faceret amicicias, promittendo ei quod 3° 
maiorem de curia sua faceret eum, ita quod esset secundus ab eo. 
Ideo Friderico imperatori condam congruere et adaptari possunt 
verba illa que in primo Machabeorum X de Alexandro leguntur 

et Ionatha : Audivit Alexander rex promissa que promisit Demetrins 
Ionathe, et narraverunt ei prelia et virtutes qnas ipse fecit et fratres 
eins, et labores quos laboraverunt. Et ait : Numquid inveniemns 
talem aliquem virum ? Et nunc faciamus eum aniicum et sodimi 
5 nostrum. Et scripsit epistolam et misit ei secundum hec verba dicens : 
Rex Alexander fratri Ionathe salutem. Audivirnus de te quod vir 
potens viribus et aptus es ut sis amicus noster. Et nunc constituimus 
te hodie summum sacerdotem gentis tue, et ut amicus voceris regis. 
Et misi tibi purpuram et coronant auream, ut que nostra sunt sentias 
io nobiscum et conserves amicicias ad nos. Sed frustra et incassum 
Fridericus temptator atque deceptor curri Gregorio laborabat, ei 
talia suggerendo, quia facilius et cicius sol a cursu suo poterit 
deviare, quod impossibile creditur, quam Fabricius pervertatur. 
Sic et Gregorius de Monte Longo a nemine potuit immutari, ut 
15 a Additate recederet. Unde ei congruit illud Prover. XXVIII : 
Vir fidelis multimi | laudabitur. Item Prover. XXV: Sicut frigus 
nivis in die messis, ita legatus fidelis ei qui misit eum animam illius 
requiescere facit : et talis fuit iste. 


De corvo domini Gregorii de Monte Longo, qui loquebatur. 

80 Item dominus legatus iste solitus erat habitare in Mediolano 
et in Parma et in Feraria. Cum autem antiquitus in Feraria habi- 
taret, habebat quemdam corvum, quem prò magna quantitate 
pecunie pignere obligabat et postmodum recuperabat fideliter 
pecuniam refundendo. Loquebatur enim corvus more humano et 
2 5 maximus erat truffator. Surgebat enim de nocte et vocabat de 
hospitiis suis hospites peregrinos, dicens : « Qui vult venire Bo- 
noniam ? Qui vult venire Doiolum ? Qui vult venire ad Peolam ? 
Veniat, veniat, veniat ! Celeriter, celeriter ! Surgite, surgite ! Ve¬ 
nite, venite! Portetis res vestras ! Eamus, eamus ! Ad navem, ad 
3 ° navem ! Leva, leva ! Cola, cola, cola ! Mitte te foras ! Guberna, 
guberna ! ». Surgebant igitur novi hospites, qui ignorabant truffas 
et deceptiones istius corvi, et cum rebus suis et sarcinulis quasi 
per totani noctem in ripa Padi expectabant navem que portaret 

eos quo ire volebant ; et mirabantur a quo taliter delusi fuissent, 
cum neminem ibidem audirent. Item iste corvus cuidam ceco 
adeo erat molestus, quod semper, quando per ripam Padi nudis 
pedibus et tybiis mendicabat, iste cum rostro suo calcaneos ceci 
mordebat et tibias, et postea subtrahebat se et insultando ceco 5 
dicebat : « Modo liabes tu, modo habes tu ! ». Quadam autem die 
cecus cum baculo percussit corvum et fregit sibi alam et dixit : 

« Modo habes tu, modo habes tu ! ». Et corvus respondit : « Modo 
habeo ego, modo habeo ego ». Et cecus : « Tene quod habes ! 
Accipe quod tuum est et vade ! Simulatores et callidi provocant | io 
ir ani Dei ; percussi te semel, et secando opus non erit. Vade ad 
medicum, si forte sanet te, quia insanabilis fradura tua, pessima 
plaga tua ». Obligavit autem dominus Gregorius legatus corvum 
suum sub pignere prò pecunia nec eum recuperare voluit, sed sic 
dimisit, eo quod esset percussus. Sic plures faciunt, qui servos 15 
suos relinquunt, quando egrotare incipiunt. Qualis fuit ille de quo 
legitur I Reg. XXX, qui dixit ad David : Puer Egyptius ego sum, 
servus viri Amalachite. Dereliquit autem me dominus meus, quia 
egrotare cepi nudius tertius. Hoc Ecclesiasticus non docuit, immo 
dicit, XXXIII : Si est tibi servus sensatus, sit tibi quasi anima 20 
tua. Quasi fratrem sic eum tracta. Et hoc bene fecit centuno, qui 
Domino dixit, Mat. Vili: Domine, puer meus iacet in domo para- 
liticus et male torquetur. Et ait illi Iesus : Ego veniam et carabo eum. 

Item dominus Gregorius legatus fuit talis vir, qualem describit 
Ecclesiasticus dicens, XXXIII 1 : Vir in multis expertus cogitabit 25 
multa ; et qui multa didicit enarrabit intellectum. Qui non est exper¬ 
tus, pauca recognoscit. Item negotia Ecclesie fideliter tractavit et 
fecit, et ideo patriarchatum Aquilegiensem promeruit et habuit 
multis annis, quousque ultimum diem clausit. Cum Icilino de 
Romano in quodam loco familiare colloquium habuit ; prò quo 30 
mirati sunt multi, videlicet quod tales homines sibi mutuo loque- 
rentur. Reputabatur enim Icilinus membrum diaboli et filius 
Belial, cui nemo loqui posset ; iste vero cedrus alta de Libano. 

De cominendatione castitatis. 


Yerumtamen de domino Gregorio de Monte Longo sciendum 
est quod podagricus fuit et non bene castus. Alicuius enim sue 
amasie noticiam habui. Sed multi clerici seculares, qui in dominio 
5 et in prelationibus sunt et in delitiis vivunt, paj|rum de castitate 
curare videntur, et imponunt Apostolo quod dixerit : « Et si non 
caste, tamen caute ». Sed Apostolus hoc non dixit. Immo dixit, 
prima ad Cor. XV : Nolite seduci! Corrumpunt mores bonos col¬ 
loquia mala. Evigilate iusti et nolite peccare! Et alibi dicit, ad 
io Gala. VI : Unusquisque enim onus suum portabit. Nolite errare! 
Deus non irridetur. Que enim seminaverit homo, hec et metet, quo- 
niam qui seminat in carne, de carne et metet corruptionem, qui 
autem seminat in spiritu, de spiritu metet vitam eternam. Item Sap. 
IX: Corpus enim quod corrumpitur aggravat animam, et deprimi t 
15 inhabitatio terrena sensum multa cogitantem. Item Eccli. XIIII : 
Omne opus corruptibile in fine deficiet, et qui illud operatur ibit cum 
ipso. Et omne opus clcctum iustificabitur, et qui operatur illud ho- 
norabitur in ilio. Audi ergo quid de castitate Apostolus dicit, 
prima ad Cor. VII : Bonum est homini mulierem non tangere. Qua- 
20 re? Audi Eccli. XIII: Qui tetigerit piceni inquinabitur ab ea; et qui 
communicaverit superbo, induet superbiam. Superbus est diabolus, 
cui communicat qui eum imitatur. Item Apostolus ubi supra : 
Volo autem omnes homines esse sicut me ipsum. Sed unusquisque 
proprium donum habet ex Deo, alius quidem sic, alius vero sic. 
25 Item prima ad Cor. Ili: Nescitis quia templum Dei estis et spiritus 
Dei habitat in vobis ? Si quis autem templum Dei violaverit, disperdet 
illuni Deus. Templum enim Dei sanctum est; quod estis vos. Nemo 
vos seducat. Item in secunda ad Cor. VI ita dicit : Nolite iugum 
ducere cum infidelibus. Que enim participatio iustitie cum iniqui- 
3° tate ? Aut que societas luci ad tenebras ? Que autem conventio Cliristi 
ad Belial ? Aut que pars fidelis cum infideli ? Quis autem consensus 
tempio Dei cum ydolis ? Vos autem estis templum Dei vivi, sicut 
dicit Dominus (Levit. | XXVI) ; Quoniam inhabitabo in illis et 
inambulabo et ero illorum Deus, et ipsi erunt michi populus. 

35 Hec omnia dieta sunt prò eo quod quidam clerici mundani. 

qui carnaliter vivere volunt, rabiem imponunt Apostolo, dicendo 
quod dixerit: «Si non caste, tamen caute». Credo quod cencies au¬ 
divi ab eis. Et certe Apostolus talem doctrinam non tradidit, cum- 
dicat, prima ad Tymotheum III : Oportet episcopum irreprehen- 
sibilem esse, filios habentem subditos cum omni castitate. Et infra, 5 
V Timotheo, dicit : Te ipsum castum custodi. Item de hac materia 
Dominus dicit, Mat. XIX : Sunt eunuchi, qui se castraverunt prop- 
ter regnum celorum. Item Lue. XII : Sint lumbi vestri precincti. 
Item Apostolus, ad Ephe. VI : State ergo succinoti lumbos vestros 
in veritate. Item in eadem V : Fornicalo autem et omnis immuti- io 
ditta aut avaritia nec nominetur in vobis, sicut decet sanctos, aut 
turpitudo aut stultiloquium aut scurrililas, que ad rem non pertinet , 
sed magis gratiarum actio. Hoc enim scitote, intelligentes quod omnis 
fornicator aut immundus aut avarus, quod est ydolorum servitus, 
non habet hereditatem in regno Christi et Dei. Nemo vos seducat 15 
innanibus verbis. Propter hoc enim venit ira Dei in filios diffidentie. 
Xolite ergo efifici participes eorum. Item ad Hebreos XIII: Forni- 
catores enim et adulteros iudicabit Deus. 


De Icilino de Romano, quo anno captus fuit in bello et mortuus, et ubi se- 

pultus. 20 


Porro de Icilino de Romano sciendum est quod papa Alexan¬ 
der quartus tractabat et ordinabat et volebat facere eum de 
membro diaboli filium Dei et amicum Ecclesie, sed duo occurre- 
runt impedimenta. Primum, quod Ecclesiastes dicit, VII : Con¬ 
sidera opera Dei, quod nemo possit corrigere quem ille despexerit. 25 
Hinc Io. ait, Apoc. ultimo: Qui nocet noceat adhuc; et qui in sordi- 
bus est sordescat adhuc. Aliud, quia Icilinus, MCCLIX, captus [ 
fuit in bello et eodem anno mortuus est et sepultus in castro 
Suleini, quod est in episcopati! Cremone. Sequenti vero anno, 
scilicet MCCLX, inchoata iam verberatoruin devotione, papa 30 
Alexander quartus ultimum diem clausit; et in vigilia Translatoinis 
beati Francisci, id est IX 0 Kal. Iunii, scilicet octavo die exeunte 
Maio, ordinatum est ut eius aniversarium celebretur. 

De domino Philippo archiepiscopo Ravennate, quomodo artem nigromantie 
adiscere voluit. 

Post Gregorium de Monte Longo dominus Phylippus, Dei et 
apostolica gratin ecclesie sancte Ravennatis archiepiscopus, apo- 
5 stolice sedis legatus factus fuit. Qui de terminis legationis sue in 
suis litteris ita scribit : « Ad hoc autem, ut nulli de legationis 
nostre terminis scrupulus dubitationis surepat, noverint univer¬ 
si quod in Aquilegiensi et Gradensi patriarchatibus, in Ragu- 
siensi, Ravennate, Mediolanensi et Ianuensi civitatibus et dyo- 
io cesibus ac provinciis nec non et generaliter in I^ombardia, 
Romaniola et Marchia Tervisina piene nobis legationis offi- 
tium est conmissum ». Fuit autem iste legatus de Tuscia 
oriundus, de districtu civitatis Pistoni, et pauper scolaris ad 
Toletanam urbem perexit, volens nigromantie artem adiscere. 
15 Cumque sub quadam porticu quadam die in illa civitate sederet, 
interrogavit eum quidam miles quid quereret. Qui cum se Lom- 
bardum esse dixisset et causam, propter quam illuc. iverat, ei 
aperuisset, duxit eum ad quemdam magnum magistrum artis 
illius capatum et senem et aspectu deformem, et recommen- 
20 davit eum sibi, rogans ut amore sui ipsum in arte sua diligenter 
instrueret. Senex vero ille introduxit eum in cameram suam et 
dedit ei librum unum et dixit ei : « Cum recessero a te, poteris hic 
studere». Et relcedens ab eo clausit hostium et cameram diligenti 
clausura. Cum autem iuvenis iste legeret, subito apparuerunt 
25 ibi demones sub specie et figura multiplici. Nani tota camera ap- 
paruit piena muribus, murilegis, canibus et porcis, et per came¬ 
ram discurrebant illue et illuc. Cum autem nichil diceret eis, subi¬ 
to invenit se extra cameram in strata sedentem. Et superveniens 
magister dixit ei : « Quid hic agis, fili ? ». Ille vero retulit magistro 
30 que sibi acciderant. Qui introduxit eum iterum et sicut prius di- 
vertit ab eo et hostium diligenter firmavit. Et cum legeret, appa¬ 
ruerunt ei multi pueri et puelle per cameram discurrentes. Cum 
autem nichil diceret eis, invenit se extra in via sedentem. Quod 
videns magister suus dixit ei : « Vos Lombardi non estis prò arte 
ista, et ideo dimittatis eam nobis Hyspanis, qui homines feroces 


35 

et similes demonibus sumus. Tu vero, fili, vade Parisius et stude 
in Scriptum divina, quia in Ecclesia Dei adhuc futurus es ma- 
gnus ». Venit igitur et Parisius studuit et didicit valde bene. Et 
rediens ad partes Lombardicas stetit Ferarie cum episcopo Gar- 
sindino, qui fuit de filiis Manfredi de Mutina et frater abbatis 5 
Pompose. Episcopus vero fecit eum suum camarlengum ; post 
cuius mortem factus fuit alius episcopus ; post quem iste in 
Ferariensem episcopum fuit electus ; et stetit multis annis electus 
Ferarie, quousque Ravennas archiepiscopus factus fuit. Cum 
autem papa Innocentius quartus de Lugduno venit Ferariam, io 
iste ibi ||. 


[De quadam santimoniali que disponebat Deum deserere, nisi Deus eam suc- 
curisset]. 


15 


[Qualiter Deus consolatur aniicos suos]. 


Qualiter dominus Philippus archiepiscopus Ravenne, legatus domini pape, 

congregavit exercitum contra Icilinum. 

Factum est autem, eo tempore quo solent reges ad bella procedere, 20 
ut dominus Phylippus archiepiscopus Ravennas, factus legatus a 
domino papa, veniret Ferariam. Tempus, autem, quo solent reges 
ad bella procedere appellatur Maius, quia tunc est tempus tran- 
quillum et iocundum et temperatimi, in quo filomena cantum 
suum frequentat et herba abundanter invenitur prò bobus et 25 
equis. Cum autem esset Ferarie, congregavit omnes cives civita- 
tis illius et hospites Paduanos et concionatus est super regiam ma- 

tricis ecclesie, que est Sancti Georgii (e regione autem erat ecclesia 
Sancti Romani). Et erant ibi omnes religiosi et omne vulgus a 
parvo usque ad maximum; sperabant enim audire magnalia Dei. 
Eram etiam ego iuxta archiepiscopum, et Bonusdies Iudeus, qui 
5 erat michi familiaris, iuxta me sedebat volens et ipse audire. Stans 
ergo legatus in porta domus Domini cepit alta voce dicere verba 
sua, et brevi ter predicavit, quia cessanda sunt verba et subticenda, 
quando operanda sunt illa prò quibus verba dicuntur. Divulgavit 
autem quomodo factus erat legatus a domino papa contra Icilinum 
io de Romano, et quod volebat crucesignare exercitum ad recuperan- 
dam civitatem Paduanam, ut Paduanos expulsos ad civitatem 
suam reduceret ; et quicumque vellet esse de suo exercitu in illa 
expeditione, haberet indulgentiam et remissionem et absolutio- 
nem omnium peccatorum. « Et nullus dicat : ‘ Impossibile est quod 
i 5 possimus contra diabolicum hominem dimicare, quem etiam de- 
mones timent quia non erit hoc impossibile apud Deum, qui 
pugnabit prò nobis ». Hinc Iudas Machabeus legitur suis dixisse, 
quando cum hostibus congredi voìuit, I Macha. Ili : Fucile esi 
concludi multos in manus paucoruni, et non est differentia in con- 
20 spechi Dei celi liberare in multis aut | in paucis, quia non in mul- 
titudine exercitus victoria belli, sed de celo est fortitudo. Et ad- 
didit legatus : « Dico vobis ad honorem et laudem omnipotentis 
Dei et beatorum Petri et Pauli apostolorum eius nec non et beati 
Antonii, cuius corpus Padue venerationi habetur, quod, si non 
25 haberem in exercitu meo nisi orphanos, pupillos et viduas et 
ceteras personas ab Icilino afflictas, spero de ilio membro diaboli 
et iniquitatis filio habere victoriam. Iam enim clamor malitie 
eius ascendit in celum, et ideo de celo dimicabitur contra eum. 
Dicit enim Scriptura divina, Eccli. XXXV: Non accipiet Dominus 
30 personam in pauperem et precationem lesi exaudiet. Non despiciet 
preces pupulli nec viduam, si effundat loquelam gemitus. Nonne 
lacrime vidue ad maxillam descendunt et exclamatio eius super dedu- 
centem eas P A maxilla enim ascendunt usque ad celum, et Dominus 
exauditor <«o«> delectabitur in illis. Oratio humiliantis se nubes 
35 penetrabit, et Dominus non elongabit, sed iudicabit iustum et faciet 
iuditium, et fortissimus non habebit in illis patientiam, quousque 

contribuiti dorsum illorum, ti gentibus reddet vindictam, dome tol- 
lat plenitudinem superborum ti sceptra iniquorum contribulet ». 

Curri igitur legatus talia perorasset, gavisi sunt auditores ; 
et congregato exercitu tempore congruo ad expugnandum Padua- 
nam urbem accessit, quam Icilinus optime munierat ponendo in 5 
ea milites mille quingentos, omnes robustos et ad bellandum 
doctissimos. Ipse vero alibi morabatur, et tantum timebat de 
Padua, quantum Deus timet de celo ne cadat, presertim cum 
haberet tres muros et aquam extrinsecus et intrinsecus, preter 
milites 'et] populi multitudinem. Reputabat etiam illos, | quantum io 
ad talem civitatem expugnandam et capiendam, homines inhermes 
et sine virtute et sine peritia artis pugne. 


Qualiter frater Clarellus ex Ordine Minorum fecit se vexilliferum in isto exer¬ 
citu. 

In isto autem exercitu erat quidam frater layeus ex Ordine *5 
Minorum, natione Paduanus, nomine Clarellus, quem vidi et bene 
cognovi ; qui erat homo magnifici cordis et multum desiderabat 
quod Paduani, qui de civitate sua expulsi diu exulaverant, in 
civitatem suam redirent. Hic, videns quia tempus eum iuvat et 
cognoscens quod infirma mundi elegit Deus, ut confundat fortia, 20 
fecit se vexilliferum istius exercitus, experiri volens si forte daret 
Deus salutem per manum suam, qui ohm per Ionathan et armi- 
gerum suum populo suo victoriam dederat. Precessit ergo exer- 
citum, et invenit quemdam rusticum qui tres equas habebat, et 
violenter abstulit ei unam. Quam ascendens accepit in manu per- 2 5 
ticam, ut prò lancea sibi esset, cepitque discurrere huc et illue et 
clamare valenter : « Eya, milites Christi ! Eya, milites beati Petri ! 
Èva, milites beati Antonii! Abicite timorem a vobis, confortamini 
in Domino ti in potentia virtutis eius, quia Dominus fortis ti potens, 
Dominus potens in prelio. Confortamini et estote robusti! Viriliter 3 » 
agite, ti confortetur cor vestrum, quia Dominus dabit virtutem ti 
fortitudinem plebi sue, benedictus Deus! Dominus virtutem populo 
suo dabit, Dominus benedicet populo suo in pace ». Quid plura ? 

Ad has voces istius ita est animatus et confortatus exercitus, ut 
vellet eum sequi quocumque precederet. Et addebat frater Cla- 
rellus: «Eamus, eamus! Ad eos, ad eos! Domini est salus, et super 
populum tunm benedictio tua. Exurgat Deus, et dissipentur inimici 
5 eius, et fugiant qui oderunt eum a facie eius. Modo debet impleri 
Scriptum que dicit, Leviti. ] XXVI : Persequemini inimicos vestros, 
et corruent coram vobis. Persequentur V de vestris centum alienos, 
et centum ex vobis decem milia. Cadent inimici vestri in conspectu 
vestro gladio. Respiciam vos et crescere faciam, multiplicabimini, 
IO et firmabo pactum meum vobiscum ». Venit igitur exercitus post 
istum preconem et vexilliferum precedentem et collocavit se in 
civitatis obsidione. His autem qui intrinsecus erant dedit Domi- 
nus cor pavidum, ut resistere non auderent. 


De quodam alio fratre Minore, cuius ingenio, auxiliante Deo, Paduana civitas 
15 capta est. 

Erat autem et alius frater Minor laycus in isto exercitu, san¬ 
ctus homo et Deo devotus, qui in seculo domini Icilini magister 
mgenierius fuerat ad faciendas machinas et trabuccos et cattos 
atque arietes ad capiendas urbes et castra. Huic per obedientiam 
20 precepit legatus ut exueret habitum Ordinis beati Francisci, quia 
Ordinem diligebat, et indueret habitum album et fabricaret talem 
gattum, per quem subito civitas capi posset. Frater vero obedivit 
humiliter et citissime fecit gattum, qui in anteriori parte ardebat, 
in posteriori vero homines intus erant armati. Et tam cito capta 
2 5 est civitas. Ingressi autem in civitatem hi qui erant ex parte Ec¬ 
clesie neminem ledere voluerunt, nec interfecerunt nec ceperunt 
nec expoliaverunt nec aliquid abstulerunt, sed omnibus peper- 
cerunt et libere permiserunt abire. Illi autem reputabant se 
beatos, si tantum sine lesione et captione recedere possent. Exul- 
3° tavit itaque omnis civitas atque letata est ; nec mirum, quia, sicut 
dicit Sapiens in Prover. XXIX, homines pestilentes dissipant civi¬ 
tatem, sapientes vero avertimi furorem. Homines pestilentes fue- 
runt qui recesserunt de Padua, de quibus Ys. || dicit, XLIX : 

Venerunt structores tui, destruentes te et dissipantes a te exibunt. 
Destruentes et dissipantes fuerunt hi qui de Padua recesserunt. 
Structores vero fuerunt hi qui eam noviter intraverunt, quibus 
optime congruit quod de Iudeis legitur, Hester Vili : ludeis 
autem nova lux oriri visa est, gaudium, honor et tripudium apud 5 
omnes populos, urbes atque provincias. 


Quod in octava beati Antonii civitatem suam Paduani recuperaverunt de 

dominio Icilini. 

Et quia in octava beati Antonii civitatem ceperunt et hanc 
victoriam habuerunt, hinc est quod in octava eius maius festuin io 
faciunt Paduani quam primitivo die. Ideo congruit huic loco 
quod legitur in fine Hester dictum ab Assuero : Hunc enim diem 
ornilipotens Deus meroris et luctus vertit eis in gaudium. linde 
et vos inter ceteros festos dies hanc habetote diem et celebrate eam cum 
omni leticia et cetera, usque ad finem libri, que omnia ad istam ma- 15 
teriam pertinent. Verumtamen non ita cantant Bononienses qui 
sunt ex parte Ecclesie, qui nolunt istum sanctum audire in Bo- 
nonia nominari, prò eo quod anno Domini MCCLXXV in festo 
suo fuerunt a Bononiensibus extrinsecis, qui Lambertacii nuncu- 
pantur, et Faventinis et Liviensibus apud pontem Sancti Proculi 2 ° 
in bello prostrati, mortui et fugati et capti et carceribus manci- 
pati. Precedenti vero anno, scilicet MCCLXXIIII, ipsi Bono¬ 
nienses Lambertacii a parte Ecclesie de Bononia fuerant expulsi 
prima die Iunii, cum bellum intestinum prius adinvicem habuis- 
sent. Hinc David dixisse legitur, II Reg. XI : Varius enim est *5 
eventus prelii, et mine hunc et nunc illuni consumit gladius. Veruni 
di\it. Unde poeta : 


Victorem a vieto superari sepe videmus. 

De his que dominus Philippus legatus in Alamannia post mortem langravii 
fecit. 

Porro legatus, quamvis ante fuerit famosus et nominatus, post 
captionem vero civitatis Padue | longe famosior habebatur. Hic 
5 in Alamannia antiquo tempore fuit legatus occasione langravii, 
qui post depositionem Friderici factus fuerat imperator. Cuius 
legationis tempore erant in Alemannia tres provincie, in quibus 
erant aliqui sollemnes fratres, qui disciplinam Ordinis contemnen- 
tes nolebant obedire ministris. Cumque venirent ad consulendum 
10 legatum, capiebat eos et tradebat in manibus ministrorum, ut 
in eis et de eis iuditium et iustitiam exercerent, secundum quod 
statuta Ordinis requirebant. Factum est autem ut langravius 
moreretur. Iste vero, cura esset in alia civitate, audita morte 
langravii, timens Conradum filium Friderici, qui Alemanniam fa- 
J 5 ciebat optime custodiri, precepit uni de familia sua ut per plures 
dies cameram nemini aperiret, quia fugere disponebat, ne penitus 
caperetur. Et mutato habitu et assumpto solummodo uno socio, 
occulte et latenter venit ad locum fratrum Minorum. Et vocato 
guardiano seorsum dixit ei : « Cognoscis me ? ». Cui ille respondit : 
20 « Minime ». Cui legatus : « Ego bene cognosco te. Precipio tibi per 

obedientiam ut ea que dixero tibi remaneant in te ipso et nemini 
debeas revelare, quousque revelandi licentiam tibi dabo, et quod 
tu non loquaris alicui nisi corain me, et non in Theotonico tuo, 
sed semper Latinis verbis. Langravius mortuus est, et ego sum 
2 5 legatus. Dabis ergo michi et socio meo habitum Ordinis et sine 
mora fugabis me et perduces ad locum securum, ne capiar a Con¬ 
rado ». Quid plura ? Obedienter et gratanter facta fuerunt omnia 
ista. Cumque vellet eos extra civitatem perducere, invenit 
portam unam clausam, similiter secundam et tertiam. Sed per 
3 ° tertiam, per vadum, quod erat subtus portam, viderunt quemdam 
magnum canem exterius exeuntem, et visum est eis eodem modo 
posse eos exire. Quod cum attemptassent, propter grositiem le¬ 
gatus exire non poterat. At guardianus posuit pedem super nates 
ipsius et calcavit comprimendo ad terram, et ita exivit. Cumque 
35 omnes 1111 fuissent egressi, arripuerunt iter et pervenerunt illa 

die ad prandium ad quamdam civitatem, in qua erat conventus 
LX fratrum Minorum ; a quibus cum interrogaretur iste guardia- 
nus, quinam essent isti fratres quos secum ducebat, respondebat : 

« Magni Lombardi sunt. Amore Dei ostendite caritatem et curiali- 
tatem et faciatis eis servitium et vobis honorem. Nam honor non 5 
est eius tantum cui impenditur, sed potius impendentis, et ille 
vere censendus est curialis, qui libenter et yllariter sine spe 
retributionis suum servitium incognitis elargitur ». Venit igitur 
guardianus domus illius cum X fratribus de conventu et comedit 
cum eis in forestaria cum maxima familiaritate et consolatione, 10 
de talibus hospitibus plurimum consolatus. Cum autem cogno- 
sceret legatus quod in loco securo esset et quod omnia pericula 
evasisset, dedit licentiam guardiano socio qui duxerat eum, finito 
iam prandio, quod eum manifestaret. Tunc dixit fratribus guar¬ 
dianus ille forensis qui Comes itineris fuerat: « Noveritis, Ilarissimi, *5 
quod iste frater cum quo comedistis est domini pape legatus ; 
et ideo duxi eum ad vos, quia langravius mortuus est et Conra- 
dum hic penitus non timemus. Socius, etiam, qui venit mecum, 
usque ad horam hanc ignoravit hec omnia ». Audientes fratres 
talia ceperunt tremere sicut iuncus, cum ab aqua concutitur. 20 
Quibus legatus dixit : « Nolite timere, fratres ! Cognovi | vos, 
quia dilectionem Dei habetis in vobis. Sedule ministrasti nobis. 
Ostendistis caritatem et curialitatem et familiaritatem. Retri- 
buat vobis Dominus ! Amicus eram Ordinis beati Francisci et 
amicus ero omnibus diebus vite mee ». Revera ita fuit. Nam ec- 2 5 
clesiam Sancti Petri Maioris de Ravenna fratribus Minoribus de¬ 
dit. Omnem gratiam concedebat nobis, quam petebamus ab eo, 
predicandi, confessiones audiendi et absolvendi de omnibus ca- 
sibus qui pertinebant ad ipsum. 


De gravibus penitentiis quas archiepiscopus Ravennàs dabat famulis suis, 30 
quando faciebant defectum. 

Familiam habebat terribilem et ferocem; et omnes revereban- 
tur fratres Minores sicut apostolos Christi, cognoscentes quod 



57 ^ 


SALIMBENE DE ADAM 


[376 d-377 a J 


dominus eorum intime diligeret nos. Erant enim bene XL homi- 
nes armati, quos semper secum ducebat, ut essent capitis sui cu- 
stodes et totius persone ; et timebant eum sicut diabolum. Nam 
Icilinus de Romano parum plus timebatur. Dabat enim suis maxi- 
5 mas penitentias. Cum enim quadam die de Ravenna iret Argen- 
tam, quod est archiepiscopale castrum, quemdam de suis ligari 
fecit cum fune et demergi in aquam, et sic ligatum ad navem tra- 
xerunt per aquas vallinas, ac si esset unus sturio. Oblitus enim 
fuerat salem accipere. Alia vice quemdam alium fecit ligari 
io ad magnani perticam et iuxta ignem volvi. Cum autem illi de fa- 
milia ex quadam pietate et compassione ipsum deflerent viden- 
do crudele spectaculum, dicebat eis : « Miseri, iam fletis ». Et sic 
precepit eum removeri ab igne. Verumtamen multas anxietates 
et calefactiones sustinuit. Amanàtum, vero, quemdam Tuscum 
15 gastalduin suum, coniecit in vincula, et in carcere comederunt 
eum mures. Imponebat enim ei quod dissipasset bona sua. 
Multas alias crudelitates exercuit in his qui erant de familia sua, 
ut se vindicaret et iìiis pemtentiam daret et aliis timorem incu¬ 
terei Et ideo permisit eum Deus ab Icilino capi, cum adhuc le¬ 
so gatus existeret. Qui diligenter eum custodiebat, et quocumque 
ibat ducebat eum secum, ut diligentius custodiret. Verumtamen 
honorifìce et reverenter eum tractabat, quamvis ei Paduam abstu- 
lisset. Sed qui Manassen de carcere liberavit et in regnum suum 
restituit, sic liberavit et istum, hoc modo. Quidam Reginus no- 
25 mine Gerardus de Campsoribus de Regio extraxit eum de carcere 
Icilini et per funem deposuit eum de solario, et sic evasit manus 
Icilini in nomine Domini. Ipse, vero, non immemor benefìcii huius 
sive potius talis servitii, benefìcium rependit eidem, quia fecit 
eum cardinalem Ravenne. Fratri etiam Enverardo Brixiensi ex 
30 Ordine fratrum Predicatorum, magno lectori, dedit episcopatum 
Cesene, co quod esset de familia sua et captus fuisset cum eo. Qui 
frater Enverardus post mortem Icilini evasit de carcere, quando 
omnes ahi incarcerati, quos ille maledictus Icilinus inclusos tene- 
bat, liberati et extracti fuerunt. 

Item iste archiepiscopus duos habebat nepotes, scilicet Fran- 
ciscum et Phylippum ; sed Philippus filius eius erat, et erat XXV 

aut XXX annorum, spetiosus et formosus sicut alter Absalon ; 
et diligebat eum dominus Philippus archiepiscopus Ravenne et 
legatus Romane curie sicut animam suam, iuxta verbum Apostoli, 
ad Ephesios V : Nemo unquam cameni suam odio habuit, sed nu- 
irit et fovet e am. Quicumque igitur manus istorum duorum im- 5 
plere volebat, poterat habere | prebendam aut quicquid ab archie¬ 
piscopo postulasset. Factique sunt divites ultra modum. Ha¬ 
buit etiam filiam spetiosam, quam domino Iacobo de Bernardo 
voluit dare uxorem, sed noluit eam accipere, tum quia non erat 
legitime nata, tum quia nolebat habere dotem ex ecclesiasticis 10 
bonis, tunc etiam quia disponebat effici frater Minor et in Ordine 
beati Francisci mori, sicut et factum est. 


Qualiter archiepiscopus Ravenne dedit michi reliquias Helysei prophete, quas 
portavi Parmam. 

Item iste archiepiscopus interdum erat ita melancolicus et *5 
tristis et furiosus et filius Belial, quod nemo poterat ei loqui. Mi- 
chi vero semper fuit benivolus et familiaris et curialis et liberalis. 
Nani reliquias beati Helysei, de quo legitur in libris Regum, de¬ 
dit michi, que erant in civitate condam Cesaree iuxta Ravennani 
in monasterio Sancti Laurentii in arca saxea in capella regali. 2 ° 
Et portavi ossa illa principalia et maiora et posui in maiori altari 
fratrum Minorum de Parma, et sunt ibi usque in hodiernum diem 
cum tali epytaphio preter illud quod prius de plumbo posueram : 

Hic virtute Dei patris ossa manent Helysei, 

que Salinbene detulit ossa bene. 2 5 

Caput vero Helysei habere non potui, quia Heremitani sine licen- 
tia abstulerant et asportaverant illud. 

Ipse vero archiepiscopus plus curabat de guerris quam de 
sanctorum reliquiis. Quodam tempore, cum esset legatus, venit 
Faventiam, et ego habitabam ibi. Et quia oportebat eum intrare 3° 
monasterium Ordinis sancte Clare, eó quod abbatissa illa diu vel- 
let loqui cum eo, misit prò fratribus, ut eum associarent, et causa 

honestatis, et causa honoris sui. Super omnes enim homines de 
mundo diligebat honores, ut iudicavi de eo, et super omnes homi¬ 
nes de mundo scivit dominari et baron^are, ut audivi ab aliis 
et ut etiam michi similiter visum fuit. Fuimus ergo decem fra- 
5 tres qui associavimus ipsum. Et postquam fuimus | calefacti 
(erat enim dies Sabbati mensis Ianuarii in festo sancti Tymo- 
thei in mane), paravit se vestimentis sacerdotalibus, ut decenter 
et honeste monasterium ingrederetur. Cumque camisiam indueret 
et nimis stricta esset in manicis, turbabatur. Cui dixit Faven- 
10 tinus episcopus : « Michi stricta non est, quia bene induo eam ». 
Cui archiepiscopus dixit : « Quomodo ? Est tua ista camisia ? ». 
« Mea est », dixit episcopus. « Et mea ubi est ? », dixit archie¬ 
piscopus. Et inventum est quod unus de famulis portaverat eam 
Ravennani. Et ait archiepiscopus : « In veritate multum miror 
15 de patientia mea; tamen sibi penitentiam dabo, quia hic dare non 
possum, eo quod absens sit. Quod enim difertur, non aufertur ». 
Et dixi archiepiscopo : « Patientiam habetote, pater, quia pa¬ 
tientia opus perfectum habet, et Sapiens in Proverbiis dicit, XXV : 
Patientia lenietur princeps, et lingua mollis confringet duritiam. 
20 Ira enim viri iustitiam Dei non operatur, dicit beatus Iacobus. 
Ideo dicit Ecclesiasticus III : Fili, in mansuetudine opera tua 
perfice, et super hominum gloriam diligeris ». Tunc archiepiscopus 
dixit : « Et Sapiens in Proverbiis dicit, XIII : Qui parcit virge, 
odit filium suum ; qui autem diligit illum, instanter erudit. Ideo, 
25 sicut Dominus dicit in Iob XLI, non parcam ei verbis potentibus 
et ad deprecandum compositis. Item Ecclesiasticus dicit, XXX : 
Qui diligit filium suum, assiduat illi flagella, ut letetur in novis¬ 
simo suo et non palpet proximorum hostia ». Videns ego quod 
archiepiscopus penitus disponebat punire peccantem, dixi : « 1 )i- 
30 mittamus, pater, ista verba et de alia materia dicamus. Celebra- 
bitis vos »? Et dixit : « Non. Volo quod tu cantes missam ». 
Et dixi sibi : « Obediam vobis et missam cantabo ». Tunc dixit 
archiepiscopus: | «Vultis quod prophetem vobis de papa fu¬ 
turo ? » (vacabat enim papatus post mortem pape Urbani quarti, 
35 qui fuit Trecensis). Et diximus: «Sic, pater. Dicatis nobis quisnam 
futurus sit papa ». Et dixit : « Papa Gregorius nonus multum dile- 

xit Ordinerò beati Francisci. Modo succedet Gregorius decimus, 
qui fratres Minores intime diliget ». Credebat dicere de se ipso, 
quia multum affectabat habere papatum, et etiam sperabat, prò 
eo quod fratres Minores diligebat, et prò eo quod ille Tolletanus 
magister nigromancie predixerat eum magnum in Ecclesia Dei 5 
fore futurum, et quia videbat quod magnus erat, et quod aliquan- 
do cardinales discordes erant in electione papali, et quod aliquid 
interdum dicebatur de eo ad istam materiam pertinens. Tunc re- 
spondi et dixi : « Pater, Domino concedente, vos eritis ille Grego¬ 
rius decimus. Et dilexistis nos et adhuc amplius diligetis ». Non io 
tamen factum fuit ita, quia non successit tunc Gregorius deci¬ 
mus, sed Clemens quartus, nec ipse archiepiscopus Ravennas 
papatum habuit, ut ostendatur quia non est volentis ncque cur- 
rentis, sed miserentis est Dei, Ro. IX. Item Io. Ili: Non potest 
homo accipere quicquam, nisi fuerit ei datum de celo. 15 

Igitur, cum archiepiscopus, qui et legatus erat, supraposita 
verba dixisset, adiecit : « Isti sunt qui debent monasterium introire : 
omnes fratres qui sunt hic. De meis vero nullus ingrediatur, nisi 
episcopus Faventinus et archidiaconus Ravenne et potestas istius 
terre ». Erat autem potestas Faventie dominus Lambertinus de 20 
Samaritanis de Bononia, et erat filius sororis abbatisse Faven- 
tine. Abbatissa autem erat de Faventia oriunda, et corda omnium 
hominum, si volebat, verbis et exeniis attrahebat ad se. Nam 
dominum Octavi||anum cardinalem ita habebat propitium et ami- 
cum, ut eam libenter in suis petitionibus exaudiret. Cum autem 25 
pervenimus ad hostium ecclesie, invenimus ibi conversimi cum 
thuribulo fumigante. Et incensato legato, accepit thuribulum de 
manu ipsius et thurificavit quemlibet fratrem ecclesiam introeun- 
tem dicendo : « De l’incenso a li frati me’. De l’incenso a li frati 
me’. De l'incenso a li frati me’ ! ». Quod erat dicere : « De incenso 30 
fratribus meis ». Post hec ivimus ad scalam, et ascendendo et 
postea descendendo et exeundo apodiabat se super me causa ho¬ 
noris et utilitatis, et ego sustentabam brachium dextrum eius, et 
archidiaconus Ravenne sinistrun. Et ecclesia in solario erat ; et 
totus conventus illarum dominarum numero LXX duarum congre- .35 
gatus ibidem. Et celebrata sollemniter missa et expeditis con- 

siliis et negotiis omnibus, egressi de monasterio, invenimus ignem 
copiosum paratum. Et statim pulsabatur ad nonam. Et exuens 
se legatus dixit : « Omnes vos invito ad prandendum mecum ». 
Credo quod dixit bene decies, Tusice loquendo : « Mo’ ve c’en- 
5 vito e sì ve ce re(n)vito ». Quod erat dicere : « Invito vos ad 
prandium et iterum reinvito ». Verumtamen ita erant fratres 
illi timidi et verecundi, quod non potui ducere mecum nisi 
duos. Alii iverunt ad domum fratrum ad comedendum. Quando 
autem perveni ad palatium episcopi, dixit rnichi legatus : « Hodie 
io est dies Sabbati, et episcopus et potestas volunt comedere car- 
nes. Dimittamus eos et eamus ad salam palatii, quia abundan- 
ter ad manducandum habebimus ». | Et tenuit me et discumbere 
fecit iuxta se ad mensam, et pluries dixit michi quod multum 
habebat prò malo quod non feceram sibi honorem ducendo me- 
15 cum alios fratres, quos invitaverat omnes. Et non audebam sibi 
dicere quod noluissent venire, quia nimis habuisset prò malo, 
sed dicebam sibi quod alia vice totum conventum haberet. Mul¬ 
tum enim gaudebat in honoribus sibi factis. Porro archidiaconus 
associavit nos et discubuit in depressa mensa seorsum. Erat 
20 autem amicus et notus meus, et misit michi exenium. 


De synodo congregata a domino legato apud Ravennana in ecclesia Ursiana 
occasione Tartarorum. 


Iste archiepiscopus Ravennas dominus Philippus, de volun- 
tate domini pape Alexandri quarti, prò eo quod rumores noviter 
25 de Tattaris insonuerant, congregavi concilium apud Ravennana 
in ecclesia Ursiana, que est archiepiscopalis ecclesia, omnium 
episcoporum suflraganeoruna suorum, ut tractaret et ordinaret 
cum eis de Christianorum utilitate, et quod ecclesie eorum et 
prebende parate essent in succursum Christianitatis contra Parta 
30 ros, si dominus papa mandaret ; et quod interim rogarent Deum 
ut removeret ab eis et a populo Christiano omnes barbaras 
nationes. Huic synodo interfuerunt presbiteri et archipresbi- 

teri et canonici aliique clerici in maxima moltitudine. Miserat 
etiam archiepiscopus omnibus guardianis Ordinis fratrum Mino- 
rum Bononiensis provincie, dicendo quod cum lectoribus suis 
huic synodo interesse deberent ; et iam veniebant. Sed frater 
Bonagratia, qui erat minister, noluit quod aliquis iret, nisi frater 5 
Aldevrandus de oppido Flaniani, qui iam minister Bononie fuerat 
et lector Mutine tunc temporis erat (quem etiam usque Ferariam 
associavi), et frater Clarus de Florentia et frater Manfredus de 
Terdona essent cum eo, qui ambo magni clerici | erant magnique 
doctores. Frater vero Bonagratia, quamvis esset minister, noluit io 
ilio ire, sed omnem suam auctoritatem fratri Aldevrando con- 
cessit. 


Quod multi accusatores insurrexerunt centra fratres Minores et Predicatores, 

obitiendo eis IIII prò quibus eis regratiari debebant. 

Tunc insurrexerunt clerici congregati contra fratres Minores 
et Predicatores, dicentes quod ipsi non predicant decimas, quod 
audiunt confessiones, quas ipsi audire deberent, et quod sibi 
commissos ad sepulturam recipiunt, cum decedunt, et quod offi- 
tium predicationis exercent, quod ipsi exercere deberent, et quod 
omnia ista quatuor quibus privantur, impediunt eos ne possint 20 
dare pecuniam. 


Quod dominus (Dpi90 Parinensis episcopus fratrum Minorum et Predicatorum 
defensor fuit tempore oportuno, et archiepiscopus Ravenne dominus 
Philippus similiter. 

Tunc surrexit dominus Opizo de Sancto Vitale, Parmensis 2 5 
episcopus et nepos condam domini pape Innocentii quarti bone 
memorie, et optime fratres Minores et Predicatores defendit, di¬ 
cendo quod illa que obiecta contra istos duos Ordines erant, et 
de quibus clerici causabantur, nullum eis impedimentum presta- 
bant, sed potius adiumentum, ut sua liberius possiderent. Mul- 3 ° 

tisque rationibus clericos confutavit et fratres Minores et Predi- 
catores optime defensavit, usque adeo quod factus est eis exosus 
et, sicut reputabant, pessimus inimicus. Videns vero archiepisco- 
pus quod fratres Minores et Predicatores propter 1111 predicta 
5 multos mordaces haberent, cepit instantissime eos defendere, 
dicens : « Miseri et insani, non congregavi vos ut contra istos du- 
os Ordines insurgatis, qui dati sunt a Deo Ecclesie in adiutorium 
vestrum et in salutem populi Christiani et omnium salvandorum, 
sed congregavi vos ut de facto Tartarorum aliquid ordinemus, 
io sicut michi et aliis metropolitanis dominus papa mandavit ». 
Audiens autem quod adhuc musitarent, provocatus ad iram, assum- 
psit parabolam suam et dixit : « Miseri et insani, cui committam 
confessiones secularium personarum, si fratres Mino[res et Predi¬ 
catores non audiunt eas ? Vobis secura conscientia eas committere 
15 non possum, quia, si veniunt ad vos et petunt tiriàcam volentes 
confiteri, venenum eis datis. Ducitis enim mulieres post altare 
causa confitendi et ibi eas cognoscitis : quod nefas est dicere 
et peius operari. Ideo Dominus de vobis conqueritur per prophe- 
tam Osee : In domo Israel vidi orrendum, ibi fornicationes Effraym. 
20 Ideo enim doletis, si fratres Minores et Predicatores confessiones 
audiunt, quia non vultis quod cognoscant opera vestra mala, de 
quibus Dominus dixit Iudeis, Io. Ili : Erant enim eoram mala 
opera. Omnis enim qui male agit odit lucem et non venit ad lucem, 
ut non arguantur opera eius. Qui autem facit veritatem venit ad 
25 lucem, ut manifestentur opera eius, quia in Deo sunt facta. Item 
Apostolus ad Ephesios dicit, V : Nolite communicare operibus 
infructuosis tenebrarum, magis autem redarguite. Que enim in oc¬ 
culto fiunt ab ipsis, turpe est et dicere. Omnia enim que arguuntur 
a lamine manifestanti^. Omne enim quod manifestatur lumen est ». 
30 Et addidit archiepiscopus : « Committam ergo presbitero Gerardo, 
qui est hic, quod confessiones audiat mulierum, cum constet 
michi quod totam domum filiabus et filiis plenam habeat ? Cui 
etiam illud propheticum non incongrue dici potest : Filii tui 
sicut novelle olivarum in circuita mense tue. Et utinam presbiter 
33 Gerardus solus esset et in consimili negotio socios non haberet ! ». 
Cum autem archiepiscopus talia divulgasset, erubescebant omnes 

qui in talibus se culpabiles cognoscebant. Et impleta est Scrip- 
tura que dicit, Eccle. VII : Melior est ira risu, quia per tristitiam 
vultus animus corrigitur delinquentis. 


Qualiter satisfeci tribus archipresbiteris amicis meis de his de quibus accusa- 

bantur fratres Minores et Predicatores in concilio Ravennate. 

In diebus illis habitabam in Mutina, et egressus de Mutina 
ibam versus Bononiam. Et ecce tres archipresbiteri, mei familia- 
res et amici, qui a predicto concilio redibant, occurrerunt michi. 

Et erat unus illorum archipresbiter Campi Galianni, alter fra- 
ter fratris Bonifacii de Guidhonibus, magnus decretista, qui erat 1° 
archipresbiter Citanove, tertius dominus Ugolinus archipresbiter 
plebis de Treblo, que in Alpibus est, ubi aliquando fui cum eo. 

Et interrogavi eos quare factum fuerat condlium a quo venie- 
bant, et quenam erant illa que tractata erant ibidem, si dicere 
poterant. Et respondentes dixerunt michi : « Concilium factum 15 
fuit occasione Tartarorum, et ordinatum quod, si necesse fuerit, 
nos clerici, qui habemus prebendas, demus succursum Romane 
Ecclesie prò communi bono Christianitatis contra malitiam Tarta¬ 
rorum. Et tunc multi insurrexerunt de nobis contra fratres Mi¬ 
nores et Predicatores et conquesti sunt de vobis et imposuerunt 20 
vobis quod IIII maledictiones facitis nobis, quas nullo modo 
patienter possumus sustinere. Et non habuimus audientiam, nec 
fuit nobis in aliquo satisfactum, sed convitia et opprobria di¬ 
xerunt contra nos metropolitanus noster et Parmensis episcopus 
ob vestri defensionem. Quapropter rogamus vos ut veniatis 25 
ad nos, quando visum vobis fuerit et poteritis, ut de illis IIII 
adinvicem conferamus et disputando et conferendo cognoscamus 
horum IIII veritatem, quia, sicut dicit beatus Gregorius, ‘ nichil 
ad plenum scitur, nisi dente disputationis frangatur ' ». Quibus 
respondi et dixi : « Exaudiam vos libenter ». 30 

Cum autem fuimus simul, dixerunt michi : « Conquerimur de 
vobis duobus Ordinibus, et omnes clerici prebendati nobiscum, 
quod IIII nobis infertis incomoda, que gravia reputamus. Pri- 

munì est de decimis, de quibus deberetis frequenter in vestris 
predicationibus dicere quod layci seculares eas nobis persolverent 
diligenter, presertim cum ex precepto divino hoc tacere teneantur. 
Secundum est de sepulturis, quia vultis sepelire mortuos nostros, 
5 qui nobis, dum viverent, | fuerant obligati, et sic per hoc nostre 
ecclesie multis bonis temporalibus defraudantur. Tertium est 
quia confessiones subditorum nostrorum nobis nolentibus et dolen- 
tibus audire presumitis. Quartum et ultimum est quia predica- 
tionis offitium vobis totaliter ursurpastis, ita quod populus nos 
io de cetero audire contemnit ». 


De decimis dandis. Et quod omnino dande sunt decime probatur per pro- 
phetas et reges. 

Tunc respondi et dixi : «Non sumus positi ad decimas predi- 
candum, sed vos, qui eas habere et possidere debetis, poteritis 
15 populo, qui eas vobis solvere debet, ad memoriam revocare. Nec 
videtur conveniens quod, quando debemus predicare de apostolo 
aliquo seu de alio magno sancto, dimittamus predicationem festi- 
vitatis, ut de decimis prosequannir. Immo miramur valde de 
vobis et habemus prò malo quod tales angarias nobis vultis 
20 imponere. Simili modo possetis dicere et de nobis conqueri quare 
non metimus et trituramus segetes vestras. Ideo Apostolus in 
prima ad Cor. VI legitur dixisse : Secularia igitur iuditìa si habae- 
riiis, contemptibiles qui sunt in Ecclesia, illos constituite ad iudi- 
candum. Simili modo secularia negotia sunt a contemptibilibus 
25 pertractanda. Nos vero maiora intendimus predicare ; et etiam 
interdum, quando dicimus de restitutione male ablatorum, de 
decimis predicamus. Non tamen semper tenemur in qualibet 
predicatione de decimis interserere, quia omnino inconveniens 
videretur et populus audire contemneret. Tunc enim de nobis 
30 possetis rationabiliter conqueri, si dogmati^aremus quod non 
essent decime persolvende; quod nunquam ex nobis aliquis fecit, 
presertim cum per Malachiam III expresse Dominus dicat : In 
decimis et in primitiis et in penuria vos maledicti estis, et me vos 

configitis gens tota. Ista Dominus dixit de his qui decimas et primi- 
tias male dabant, et appellat eos propter hoc maledictos. Et addit 
ibidem Dominus | dicens : Infette omnem decimam in horreum 
menni, ut sit cibus in domo mea, et probate me super hoc, dicit Domi¬ 
nus. Si non aperuero vobis cataractas celi et effudero vobis benedictio- 5 
tieni usque ad abundantiam, et increpabo prò vobis devorantem, et 
non corrumpet fructum terre vestre, nec erit sterilis vinca in agro, 
dicit Dominus exercituum ; et beatos vos dicent omnes gentes. Eritis 
enim vos terra desiderabilis, dicit Dominus exercituum. Quod 
autem ista promissio Domini fuerit vera, manifeste possumus io 
demonstrare, II Paralipo. XXXI : Precepit Ezechias in populo 
habitantium Ierusalem ut darent partes sacerdotibus et Levitis, ut 
possint vacare legi Domini. Quod cum percrebruisset in auribus 
multitudinis, plurimas obtulere primitias filii Israel frumenti, vini 
et olei. Mellis quoque et omnium que gignit humus decimas obtulerunt. 15 
Sed et filii Israel et Iuda, qui habitabant in urbibus luda, obtulerunt 
decimas boutn et ovium decimasque sanctorum, que voverant Domino 
Deo suo, atque universa portantes fecerunt acervos plurimos. Mense 
tertio ceperunt acervorum iacere fundamenta, in mense VII comple- 
verunt eos. Cumque ingressi fuissent Ezechias et principes eius, vi- 20 
derunt acervos et benedixerunt Domino ac populo Israel. Interro- 
gavitque Ezechias sacerdotes et Levitas cur ita iacerent acervi. Re- 
spondit illi A (arias sacerdos primus de stirpe Sadoch dicens : 

Ex quo ceperunt offerri primicie in domo Domini, comedimus et 
saturati sumus, et remanserunt plurima, eo quod benedixerit Do- 25 
minus populo suo. Reliquiarum autem est copia ista quam cernis. 
Precepit igitur Ezechias ut prepararent horrea in domo Domini. 
Quod cum fecissent, intulerunt tam primicias quam decimas \ et 
quecumque voverant fdeliter. Hinc Ieronimus super ilio verbo Do¬ 
mini : Querite primum regnimi Dei et iustitiam eius, et hec omnia 30 
additientur vobis, dicit : ‘ Sit homo quod esse debet, et presto erunt 
omnia 

Quod priiaitie inchoate sunt ab Abel, decime vero ab Abraham. 

Et nota quod primicie inchoate sunt ab Abel, qui primus eas 
obtulit Deo, Gen. II 11 . Decime vero inchoate sunt ab Abraham, 
qui primus eas dedit Melchisedec post victoriam V regum, Gen. 

5 XIIII : Et dedit ei decimas de omnibus. Quod etiam Iacob pro- 
misit se facturum, ut daret eas Deo, dicens, Gen. XXVIII : 
Erit michi Dominus in Deum, et lapis iste quem erexi in titu- 
lum, vocabitur domus Dei, cunctorumque que dederis michi decimas 
offeram libi, hoc etiam postea fuit preceptum a Domino, Exo. 
10 XXII: Decimas tuas et primicias non tardabis off erre. Et infra, 
XXIII : Primicias frugum terre tue deferes in domo Domini Dei 
tui. Item ibidem : Sex annis seminabis terram tuam et congregabis 
fruges eius. Septimo autem dimittes eam et requiescere facies, ut 
comedant pauperes populi tui, et quicquid reliquum fuerit, edant 
J 5 bestie agri. Ita facies in vinea et in oliveta tuo. Dum hoc observa- 
tum fuit, ut ait Iosephus, in anno VI in tantum abundabant 
fruges, quod sufficiebant ad usuiti septimi anni et octavi ad 
sementem. 


De septimo anno servando, qui appellatur annus requietionis et remissioni, 
2o et notandum quid Iosephus de eo dicit. 

Quod decime dande sunt propter tria. Primo, propter divinum preceptum. 
Secundo, ut sit cibus in domo Domini. Tertio, in signum recordationis 
redemptionis nostre. 

Nota quod iste septimus annus in quo terra debebat requie- 
2 5 scere dicebatur annus requietionis et annus etiam remissionis, 
quia in eo nulli licebat exigere debitum aliquod nisi eo terminato ; 
et si quid in eo anno ex preteritis frugibus succreverit in ea, come¬ 
doni pauperes populi et cet., sicut supra. Nota quod mulier 
evangelica, id est sapientia divina, de qua habetur Lue. XV, decem 
3 ° drag || mas habuit et unam perdidit, quando Adam peccavit, et 
IX ordines angelorum sibi remanserunt, ex quibus aliqui ceci- 
derunt, scilicet illi in quibus repperit pravitatem, sicut habetur Iob 
IIII; et aliqui Deo fortiter adheserunt, de quibus habetur Iob 

XXV : Qui facit concordiam in sublimibus suis. Numquid est nu- 
merus militimi eius? Vult dicere quod, quamvis multi ceciderint. 
tamen adhuc tot remanserunt, quod non est numerus militum 
eius. Isti sunt illi milites de quibus Dominus dicit, Zacharie IX : 
Circumdabo domum meam ex his qui militant michi euntes et rever- 5 
tentes. 

Igitur, prò dragma decima perdita et inventa, in signum inven- 
tionis et congratulationis decimam omnium bonorum nostrorum 
tenemur Deo offerre. Non est igitur absque causa quod decima 
precipitur Deo offerri et quod tot figuris prefigurata precessit. 10 
Cum igitur considero quali fine et intentione Deus dixit : Inferte 
omnem decimam in horreum meum, scilicet ut sit cibus in domo 
mea, et in domo multorum prebendatorum sit in tanta abundan- 
tia cibus, quod tantum habent de terra, quod XX paria boum 
eam cultivare non possunt, non video quali conscientia, quod eis »5 
decime dentur, audeam predicare, presertim cum libentius dent 
ecclesiasticas divitias propinquis divitibus, amasiis, concubinis at- 
que focariis quam pauperibus Christi. Nam per totum annum, cum 
prò helemosina vado, nec unicum panem in domo talium possum ha- 
bere, et tamen cognoscunt quod Scriptura divina dicit, Prover. 20 
XXI: Qui obturat aures suas ad clamorem pauperis, et ipse clamabit 
et non exaudietur. Et iterimi Eccli. II 11 : Congregationi pauperum 
affabilem te facito. Et infra : Declina pauperi sine tristitia aurem 
tuam et redde debitum tuum et responde pacifica in mansuetudine. 

Ipsi vero potius congregationi | hystrionum sive ioculatorum se 25 
affabiles faciunt, cum dicat Scriptura, Eccli. IX: Viri iusti sint 
Ubi convive, et in timore Dei sit tibi gloriatio. Et iterum Eccli. XII : 

Si bene feceris, scito cui feceris, et erit grafia in bonis tuis multa. 
Bene fac insto, et invenies retributionem magnani, et si non ab ipso, 
certe a Domino. 3» 


De sepulturis eligendis ad libitum decedentis. 

De iustitia illarum ecclesiarum a quibus mortuorum corpora assumuntur. 

Ad secundum capitulum veniamus, quod est de sepulturis. De 
quo dicimus quod a Romanis pontificibus non sine causa cuilibet 

est concessum ut sibi ubi vult quilibet eligat sepulturam, iuxta 
verbum quod scriptum est, Eccli. VII : Mortuo non prohibeas gra- 
tiam. Ex hoc enim commendatur Booz, ille vir iustus, Ruth II, 
de quo dicitur: Benedictus sit a Domino, quoniam eamdem gratiam, 
5 quam prebuerat vivis, servavit et mortuis. Quod etiam fratres Mino- 
res et Predicatores laciunt, dum suos devotos sepeliunt, qui apud 
eos eligunt sepulturam. Hinc papa Leo III dixit : ' Nos, institu- 
ta maiorum patrum considerantes, statuimus unumquemque in 
maiorum suorum sepulcris iacere, ut patriarcharum exitus docet. 
10 Nulli tamen negamus propriam eligere sepulturam et etiam alie- 
nam. Dominus enim et magister alienam elegit ut propriam. Sed 
quia dignus est nperarius mercede sua, tertiam partem sui iuditii illi 
ecclesie dari censemus in qua celesti pabulo refici consuevit, ut 
iuxta Apostolum sint consolationum socii, ut fuerant passionum. 
Et sic demum, ubicumque libitum fuerit, eligat sepulturam. Aliter 
ne fiat, auctoritate Domini nostri, qui per prophetam locutus est 
dicens : Ne transgrediaris terminos antiquos quos posuerunt patres 
tui, sub anathematis vinculo detestamur et contradicimus ’. Nota 
quod Salomon in Prover. XXII dicit illam auctoritatem ; quem 
20 papa Leo tertius appellavit prophetam. | 

Clemens III : ‘ Certificari voluisti a nobis quomodo illa clausu- 
la, que in privilegiis solet apponi : “ salva iustitia illarum ecclesia- 
rum a quibus mortuorum corpora assumuntur ”, intelligi debeat 
et exponi. Cum autem super hoc articulo diversa antecessorum 
2 5 nostrorum manaverint instituta, Leone papa iustitiam illam quan- 
doque tertiam partem, quandoque mediam, et Urbano quartam 
fore censentibus, nos tale prebemus in hac varietate responsum, 
ut, sicut beatus Ieronimus inquit : “ unaqueque provincia in suo 
sensu abundet ”, secundum rationabilem consuetudinem regionis 
3° illa iustitia circa medietatem vel tertiam aut quartam prò loco- 
rum diversitatibus attendatur ’. 



[380 c-d] 


CRONICA - I25O 


589 


De confessionibus audiendis. 

Iam nunc ad tertium capitulum accedamus, quod est de con¬ 
fessionibus audiendis. Conqueruntur parrochiales sacerdotes de 
nobis quod contra eorum voluntatem audimus confessiones subdi- 
torum suorum qui sunt eis commissi, quas ipsi audire tenentur. 5 

Utrum contra voluntatem proprii sacerdotis liceat confiteri alii discretiori, 

an teneatur confiteri proprio sacerdoti. 

Ideo non immerito potest queri ' utrum contra voluntatem 
proprii sacerdotis liceat confiteri alii discretiori, an teneatur con¬ 
fiteri proprio sacerdoti. Et quod teneatur ei confiteri, ostenditur io 
primo auctoritate sacre Scripture, Prover. XXVII : Diligenter 
cognosce vultum pecoris tui. Si ergo vultus pecoris est conscientia 
et nullus potest scire vultum sive conscientiam nisi per confes- 
sionein, ergo, si preceptum est sacerdoti, qui habet curam anime, 
scire conscientiam, subditus ei tenetur confiteri. Item, Heb. 15 
ultimo : Obedite prepositis vestris per omnia. Ipsi enim pervigilant 
quasi rationem redditieri prò animabus vestris ; ergo, si sacerdos qui 
habet curam tenetur reddere rationem de anima subditi, videtur 
quod subditus teneatur ei statum suum indicare. Item hoc ipsum 
ostenditur auctoritate canonis Innocentii in concilio generali : 20 

“ Omnis utriusque sexus fidelis, ex quo ad annos discretionis per- 
venerit, omnia | sua peccata solus confiteatur proprio sacerdoti ”. 

Et eadem decretali : “Si quis ex causa voluerit aliis confiteri, 
prius licentiam petat et obtineat a proprio sacerdote Si ergo 
sacerdos non dat licentiam, videtur quod nullo modo possit confi- 25 
teri alii. Item, libro de penitentia, distinctione VI, Urbanus II : 

“ Placuit ut nulli deinceps sacerdotum liceat quemlibet commis- 
sum alii sacerdoti suscipere ad penitentiam sine eius consensu, 
cui prius se commisit ”. Ergo videtur quod nullo modo liceat con¬ 
fiteri, nisi proprio sacerdoti. Item ratione videtur quia confessus 3° 
aut tenetur iterum confiteri proprio sacerdoti aut non. Si sic, ergo 
nullius fuit valoris prior confessio sive absolutio. Vere enim abso- 

lutus de aliquo non tenetur iterum absolvi de eodem in eodem foro. 
Si non tenetur, ergo videtur quod sit exemptus a proprio sacerdo¬ 
te; sed nullus eximitur, nisi habeat privilegium : ergo nullus potest 
alteri confiteri, nisi privilegium habeat, vel nisi sacerdos licentiet. 

5 Item quilibet homo tenetur sacramenta percipere a proprio sacer¬ 
dote: ergo sacramentum Eucharistie; sed confessio est preparatio 
ad illud sacramentum : ergo illi tenetur confiteri, a quo sacramen¬ 
tum illud suscipere tenetur. Sed ille est sacerdos proprius : ergo, 
quantumcumque confitetur alii, tenetur confiteri proprio sacerdoti. 

Contra 10 Contra. Augustinus in libro de penitentia : “ Qui vult peccata 
confiteri querat sacerdotem scientem ligare et solvere, ne ambo 
in foveam cadant ” : ergo, si sacerdos proprius est simplex, vide¬ 
tur quod possit alii confiteri prò voto. Item, sicut Bemardus dicit : 
“ quod ex caritate institutum est contra caritatem non debet 
15 militare ”, ergo similiter quod est institutum propter remedium 
non debet militare contra remedium. Esto igitur quod sacerdos 
sollicitet mulierem, si ipsa confitetur ei peccatum suum, est in 
periculo : ergo, si non tenetur se periculo committere, non tenetur 
confiteri. Item privilegium datum est || predicantibus quod pos- 
20 sunt audire confessiones. Sed qui concedit principale, et acces- 
sorium ; ergo, si dominus papa concessit potestatem absolvendi, 
ergo et potestatem peccatoribus tribuit eos adeundi : ergo contra 
voluntatem sacerdotis possunt eos adire. Item potestas iurisdic- 
tionis descendit a superioribus ad inferiores : ergo, si aliquibus dat 
25 episcopus auctoritatem suam, cuna inferior non possit supra supe- 
riorem, sed e converso, videtur quod omnis fidelis, nolente etiam 
proprio sacerdote, possit eum adire. Item quod talis confessus non 
teneatur ilio anno amplius confiteri videtur, quia natura nichil 
facit frustra, nec ars, nec gratia vel regula Spiritus Sancti : ergo 
30 superfluum est duo remedia eiusdem spetiei, maxime quando al- 
terum est efficax, contra idem ordinari. Sed qui confessus est ei 
qui superioris auctoritate potuit absolvere et absolvit, amplius 
non tenetur confiteri sacerdoti. Item si teneretur, ergo frustra 
daretur illud privilegium sive illa auctoritas et videretur duplex 
35 tribulatio consurgere ; ergo cum non sit equum nec in iure divino 
nec in iure humano, non videtur quod teneatur proprio sacerdoti 

confiteri Supradictorum solutio requiratur quarto libro Sen- 
tentiarum, distinctione XVII, in tractatu fratris Bonaventure, 
et distinctione XXI similiter de hac materia continetur. 

Ego vero, quia ad alia dicenda festino, breviter me expedio, 
exponendo solummodo duas auctoritates et concludendo propo- 5 
situm. Intendo enim demonstrare quod fratres Minores et Predi- 
catores saltem ex privilegio possunt confessiones audire. Dico 
ergo quod illud verbum Augustini intelligitur, quantum ad elec- 
tionem sacerdotis, antequam subditus alicui se subiciat et curam 
anime committat, sed verbum Urbani post commissionem. Ex- 10 
tunc enim tenetur ei confiteri, nec debet alii, nisi petita licentia. 


Quod in quinque casibus habetur licentia prò obtenta. 

Tamen in V casibus habetur licencia prò obtenta. Primus est 
si sit vaga bundus. Secundus est si renuntiavit domicilium. Ter- 
tius, si peccavit vel offendit in aliena parochia. Quartus, propter 15 
sacerdotis ignorantiam vel maliciam, quia est revelator confes- 
sionis vel sollicitator ad malum. Ultimus est in casu necessitatis, 
ut si sit in articulo mortis vel debeat intrare iustum bellum. 


Xarratio trufatoria, sed vera, quam retulit papa Alexander 1111 fratri Bona¬ 
venture, generali ministro Ordinis fratrum Minorum. 20 

Nota quod fratres Minores habuerunt privilegium a papa Gre¬ 
gorio nono quod possent confessiones audire. Erater Bonaventura 
generalis minister interrogavit papam Alexandrum quartum utrum 
placeret ei quod fratres Minores confessiones audirent, et ipse 
dixit ei : ‘ Immo volo penitus quod ipsi audiant. Et dicam tibi 2 5 
orribile exemplum et truffatorium. Quedam mulier confitebatur 
sacerdoti suo in ecclesia sua. Ille vero, volens eam cognoscere et 
carnaliter cum ea dormire, cepit eam de opere venereo multum 
sollicitare. Cumque in ecclesia post altare iuxta locum Dominici 
corporis violenter vellet eam opprimere, dixit ei domina illa : 30 

“ Nec locus requirit, nec tempus, ut hic nepharia et venerea opera 
perpetrentur. Alio loco et tempore poterunt congruentius ista 
fieri Hec autem dicebat volens evadere manus eius. Sacerdos 
vero, sperans habere propositum, acquievit et habuit secum que- 
5 dam familiaria verba ; tamen, quando domina illa recedebat ab 
eo, ut domum rediret, dixit ei sacerdos : “ Domina, recordemini 
illius negotii quod scitis, scilicet depostetiarum Cui illa dixit : 
" Optime recordabor Cum autem esset domi, quantum aforis 
apparebat, fecit pulcherriman turtam, que intrinsecus humano 
io stercore piena erat, et prò exenio misit eam sacerdoti cum enghe- 
staria optimi vini et albi. In hoc solum fuit ex parte mulieris 
defectus, quia debebat urinam propriam sacerdoti transmittere, 
sicut merdam | propriam transmittebat in turta. Videns vero 
sacerdos tam pulcherrimam turtam, cogitavit quod tali exenio 
15 episcopus dignus esset, et misit episcopo. Cum autem episcopus 
cum suis discumberet, precepit servienti ut divideret turtam et 
apponeret discumbentibus. Quod cum seorsum faceret, invenit 
merdam intrinsecus et aborruit, et reservavit turtam, ut episcopo 
posset ostendere. Cum autem episcopus instaret ut turtam porta¬ 
lo ret, minister dixit ei: “ Satis habetis modo; alia vice, Domino con¬ 
cedente, habebitis melius”. Quid plura ? Postquam episcopus vidit 
talem turtam, contra sacerdotem indignatus est valde et misit prò 
eo et dixit ei : “ Dicatis michi, domine sacerdos: Quis docuit vos 
mittere tales turtas et maxime episcopo vestro ? Quid promerui 
25 aut in quo umquam offendi vos, ut michi talem iniuriam faceretis, 
mittendo turtam humano stercore plenam ? ”. Quod cum audisset 
sacerdos, obstupuit et dixit episcopo : “ Pater, in veritate ego non 
feci fieri illam turtam, immo talis domina misit michi, et ego credi- 
di quod vos essetis tali exenio dignus, et ideo misi vobis causa 
30 utilitatis atque honoris, credens turtam optimam esse Quod cuvi 
audisset episcopus, ac cepit satisfactionem. Et, licentiato sacerdote, 
accersivit dominam illam, volens huius rei cognoscere veritatem. 
Ipsa vero confesso, est et non negavit quod ideo fecit hoc, ut sacer¬ 
dotem truffaret, qui eam, cum confiteretur, de opere venereo 
35 invitabat, volens in ecclesia et post altare cum ea peccare. Episco¬ 
pus vero dominam illam ex eo quod fecerat multipliciter commen- 

davit et sacerdotem punivit egregie Et iste idem episcopus, 
qui tale exenium habuit, dixit pape Alexandro quarto hec omnia, 
referendo ei totam historiam supradictam, et papa Alexander 
retulit fratri Bonaventure, Ordinis | fratrum Minorum generali 
ministro. Et adiecit papa dicendo : ‘ Quapropter volo penitus quod 5 
fratres Minores de mea conscientia et licentia confessiones audiant 
secularium personarum 

Considera qualiter verbum Domini verum sit ; dixit enim, 
Lue. XII : Nichil opertum est, quod non reveletur, neque absconditum, 
quod non sciatur. Credidit supradictus sacerdos latenter tacere 10 
facta sua, et tamen episcopus scivit et papa, quia, sicut dicitur in 
Iob XXXIIII : Oculi Domini super vias hominum, et otnnes gressus 
eorum considerai. Non sunt tenebre et non est umbra mortis, ut 
abscondantur ibi qui operantur iniquitatem. Ideo deceptus fuit ille 
de quo dicitur, Eccli. XXIII : Omnis homo qui transgreditur *5 
lectum suum, contemnens ammani suam et dicens : Quis me videt ? 
Tenebre circumdant me, et parietes cooperiunt me, et nemo circum- 
spicit me; quem vereor? Delictorum meorum non memorabitur Altis- 
simus. Et non intelligit quoniam omnia videt oculus eius, quoniam 
expellit a se timorem Dei huiusmodi hominis timor, et oculi hominum 20 
timentes illuni. Et non cognovit quoniam oculi Domini plus multo 
sunt lucidiores super solem, circumspicientes omnes vias hominum 
et profundum abyssi et hominum corda intuentes in absconditas 
partes. Domino enim Deo, antequam crearentur, omnia sunt cognita, 
sic et post perfectimi respicit omnia. Hinc Daniel ait, II : Ipse revelat 25 
profunda et abscondita et novit in tenebris constituta, et lux cum eo 
est. Hinc Dominus comminatur, Naum III: Revelabo pudenda tua 
in facie tua et ostendam gentibus nuditatem tuam et regnis ignonii- 
niam tuam, et prohiciam super te abominationes et contumeliis te 
afficiam et ponam te in exemplum. Quod patuit in David, qui 30 
laboravit quantum potuit ut occulta||ret adulterium suum. Sed 
dietimi fuit ei a Domino, II Reg. XII: Tu enim fecisti abscondite, 
ego vero faciam verbum istud in conspectu omnis Israel et in con- 
spectu solis. Item Sap. XVII : Dum putant se latere in obscuris pec- 
catis, tenebroso oblivionis velamento dispersi sunt. Quia, sicut Do- 35 
minus comminatur, Amos IX : Si celaverint se ab oculis meis in 

fundo maris, ibi mandabo serpenti, et mordebit eos. Item ad Heb. 
IIII: Non est ulta creatura invisibilis in conspectu eius. Omnia autem 
nuda et aperta sunt oculis eius, ad quem nobis senno. Nullus ergo 
peccet credens Deum latere, quia qui abscondit scelera sua non diri- 
5 getur. Dicturi sunt enim peccatores aliquando, cum vexatio dabit 
auditui intellectum : Posuisti iniquitates nostras in conspectu tuo. 
Tunc, sicut dicit Iere. XX, confundentur vehementer, quia non 
mtellexerunt opprobrium sempiternum quod nunquam delebitur. Ideo 
sanum consilium dat Ecclesiasticus V, dicens : De propitiatu pecca- 
io forum noli esse sine metu, neque aditias peccatum super peccatum, 
et ne dicas : Miseratio Dei magna est. Multitudini peccatorum meo- 
rum miserebitur. Misericordia enim et ira ab ilio cito proximat, et 
in peccatores respicit ira illius. Non tardes converti ad Dominum et 
ne diferas de die in diem. Subito enim veniet ira illius, et in tempore 
1 5 vindicte disperdet te. Ideo dicit Iere. XVII: Ego Dominus scrutans 
cor et probans renes, qui do unicuique iuxta viam suam et iuxta 
fructum adinventionum suarum. Sequitur : Qui autem confessus 
fuerit et reliquerit ea, misericordiam consequetur. Quod patuit in 
David, II Reg. XII, qui cum dixisset : Peccavi Domino, statini 
20 audivit : Transtulit Dominus peccatum tuum, non morieris. Patuit 
etiam in Ezechia, qui dixit, Ys. XXXVIII: Recogitabo tibi omnes 
annos meos in amaritudine anime mee. Et statim subditur : Tu 
autem eruisti animam meam ut non perirei, proiecisti post tergimi 
tuum omnia peccata mea. 


25 Alia narratio dolorosa. 

Cognovi quemdam fratrem Humilem de Mediolano, qui fuit 
custos Parmensis custodie. Hic duin habitaret in loco fratrum 
Minorum de Fanano, tempore quadragesimali instabat predicatio- 
nibus et confessionibus audiendis. Quod audientes, illi de Alpibus, 
3° homines et mulieres, miserunt rogando ut amore Dei prò salute 
animarum suarum dignaretur ad eos accedere, quia volebant con- 
fiteri cum eo. Et assumpto socio ivit ad eos et multis diebus pre¬ 
dicavi et confessiones audivit, et multa bona fecit, consilia salu- 

bria eis dando. Quadam autem die venit ad eum quedam mulier 
volens confiteli, et dixit ei : * Heu me, pater ! Mulier infelix nimis 
ego sum Cui frater : ‘ Die tu prius iniquitates tuas et narra si 
quid habes ut iustificeris. De omnibus ergo peccatis tuis culpabi- 
lem te proclama, et sic absolutione recepta postea eris felix Et 5 
dixit : ‘ Quadam die, dum irem sola per viam, invenit me quidam 
homo et violenter oppressit atque cognovit. Accessi ergo ad unum 
de sacerdotibus volens confiteri. Qui duxit me post altare, et reve¬ 
lato sibi peccato meo violenter oppressit me ibidem atque cognovit, 
non veritus locum sacrum nec honorem Dei neque me plurimum IO 
deplorantem. Idem accidit michi cum secundo et tertio sacerdote, 
quia quilibet me cognovit et post altare iuxta Dominicum corpus 
mecum peccavit, dum cum eis crederem confiteri Postquam igi- 
tur de omnibus peccatis suis fideliter est confessa, absolvit eam 
frater et dixit ei : ‘ Quid sibi vult cultellus iste quem habes in *5 
manu, et ad quid tempore isto et hora deservit?’. Et dixit ei : | 
Pater, in ventate cogitabam me gladio occidere et in despera- 
tione mea mori, si invitavissetis me de peccato, sicut fecerunt 
alii sacerdotes Cui frater dixit : ‘ Nec invitavi nec invitabo, sed 
potius invito te ad gaudia paradisi, que dabit tibi Dominus, si 20 
dilexeris eum penitentiam faciendo. Vade in pace, dilecta filia, et 
amplius noli peccarli ’. Impletum est igitur in fratre isto quod 
beatus Iob de se dicit, XXIX : Cor vidue consolatus sum. Imple- 
tum est in sacerdotibus illis quod per Ezechielem Dominus dixit, 
XXII : Sacerdotes eius contempserunt legem meam pollueruntque -5 
sanctuaria mea. Inter sanctum et prophanum non habuerunt dis/an- 
liam et inter pollutum et mundum non intellexerunt. Ideo dicit in 
Osee IX : Propter malici am adinventionum eorum de domo mea 
eiciam eos. Non addam ut diligam eos ». 


Quod fratres Minores, ex auctoritate Ronianorum pontificum, possunt libere 30 
predicare et confessiones audire. 

Quia igitur his diebus impletum est quod dixerat, Ys. XXIIIT 
et Osee 1111 : Erit sicut populus sic sacerdos, recte fecit papa 

Martinus quartus, qui dedit Ordini fratrum Minorum privilegium 
optimum per quod possunt libere predicare et confessiones audire, 
non obstante quod in eorum regula dicebatur, scilicet quod «fratres 
non predicent in episcopatu alicuius episcopi, cum ab eo illis fuerit 
5 contradictio ». Agitur nunc annus millesimus CCLXXXIIII in 
vigilia beati Iohannis Baptiste, cum scribimus ista. Tunc autem, 
cum loquebamur cum archipresbiteris illis, eramus sub papa 
Alexandro quarto bone memorie. 

Accedamus iam nunc ad quartum quod nobis obiciunt sacer- 
10 dotes. Conqueruntur enim quod predicationis offitium usurpavimus 
nobis, cum ipsi hoc tacere teneantur, eo quod sint subditis obli- 
gati et in prelationibus constituti. Ad quod respondentes dicimus 
quod revera hoc tacere tenebantur, quando non erant meliores 
eis qui predicarent. Sed, | quia ipsi fecerunt se indignos propter 
15 malam vitam quam habent, et propter scientiam quam non 
habent, ideo meliores eis Dominus introduxit. Nam de quolibet 
eorum Dominus dicit, Osee IIII: Quia tu scientiam repulisti, repel- 
lam et ego tc, nc sacerdocio fungaris michi. Item Dominus dixit, 
Lue. XI: Ve vobis legis peritis, qui tulistis clavem scientie ! Ipsi 
20 non introistis et eos qui introibant prohibuistis. Isti designati sunt 
in filiis Agar, de quibus dixit, Baruch III: Filii Agar, qui exqui- 
sierunt prudentiam que de terra est, viam autem sapientie nescierunt 
neque commemorati sunt semitarum eius. Non hos elegit Deus, neque 
viam discipline invenerunt ; propterea perierunt. Et quia non habue- 
25 runt sapientiam, interierunt propter suam insipientiam. Ideo dicit 
Iere. VI : Argentum reprobum vocale eos, quia Dominus proiecit 
illos. Isti tales non habent sapientiam de divinis ad utilitatem 
et salutem animarum sibi commissarum, sed transferunt se ad 
Alias Eth, scilicet ad scientias seculares, et ad hoc student in de- 
30 cretalibus et decretis, ut possint multiplicare divitias et preben- 
das. Ideo de istis dicit Osee V : In gregibus suis et in armentis suis 
vadent ad querendum Dominum et non invenient. A hiatus est ab eis. 
In Domino prevaricati sunt, quia filios alienos genuerunt. Ad litte- 
ram : filios generant et dicunt quod sunt filii fratrum suorum. 
35 Ideo sequitur: Nunc devorabit eos mensis cum partibus suis. De 
istis dicit Iere. XI: Tu autem, Domine, demonstrasti michi, et co- 

gnovi ; tu ostendisti michi studia eorum, quia, sicut dicit Sapiens in 
Prover. XXIII, student calicibus epotandis, ideo corrupti sunt et 
abominabiles facti sunt in studiis suis; non est qui faciat bonurn, 
non est usque ad unum. Ideo Dominus dicit, Eze. XXII: Quesivi de 
eis virum qui interponeret sepem et star et oppo\\situs cor am me prò 5 
terra, ne dissiparem eam, et non inveni, et effudi indignationem 
meam super eos et in igne ire mee consumpsi eos. Viam eorum in ca¬ 
put eorum reddidi, ait Dominus Deus. Aliud studium clericorum 
et sacerdotum secularium est quia student ut laute et splendide 
comedant. De qua materia dicit Apostolus, I ad Cor. VI : Esca 10 
ventri, et venter escis (supple : « paratur ab eis»). Deus autem et 
hunc et has destruet. Item infra. Vili : Esca autem nos non commen¬ 
dai Deo. Ncque enim, si non manducaverimus, deficiemus, neque, si 
manducaverimus, abundabimus. Ideo sanum consilium dat Eccle- 
siasticus dicens, XXXVII : Noli avidus esse in ovini epulatione >5 
et non te effundas super omnem escavi. In multis enim escis erit 
infirmitas, et aviditas apropinquabit usque ad coler ani. Propter cra¬ 
pulavi multi obierunt : qui autem abstinens est adiciet vitam. 

Quia igitur sacerdotes et clerici seculares ad hoc student, ut 
bene comedant et bene bibant, ideo ab opere venereo, id est a 20 
luxuria, molestantur, et ita, sicut dicit beatus Iacobus, I, unus- 
quisque temptatur a concupiscentia sua abstractus et illectus. Deinde 
concupiscentia, cum conceperit, parit peccatum ; peccatimi vero, cum 
consumatimi fuerit, generat mortevi. Ideo de eis dicit Iere. V: Ma¬ 
gnificati sunt et ditati, incrassati sunt et impinguati, et preterierunt 2 5 
sermones meos pessime. Item Iere. VI : A maiore quippe usque ad 
minorem omnes avaricie student, et a propheta usque ad sacerdotem 
cuncti faciunt dolum. Item de eis dixit Ps. (sicut expresse exposuit 
beatus Bernardus: « Miror de clericis nostri temporis, cuius Ordinis 
sint, qui Evangelium non predicant et panern de altari ociosi man- 30 
ducant. Non laborant ut rustici, non pugnant ut milites, non evan- 
gelizant ut clerici. Et quia nullum Ordinem tenent, ibi erunt, ubi 
nulius ardo, sed sempiternus orror inhabitat ») : In labore hominum 
non sunt et cum hominibus non fiagcllabuntur. ] Ideo tenuit eos super¬ 
bia, operti sunt iniquitate et impietate sua; prodiit quasi ex adipe ini- 35 
quitas eorum, transierunt in affé cium cordis. Cogitaverunt et loculi 


Bernardus 

sunt nequitiam, iniquitatem in excelso locuti sunt. Posuerunt in ce- 
lum os suum, et lingua eoruni transivit in terra. Ideo audi quid de 
eis Dominus dicit, Osee VII : Ve eis, quoniam recesserunt a me! 
Vastabuntur, quoniam prevaricati sunt in me! Et ego redemi eos, 
5 et ipsi locuti sunt contra ine mendatia. Item infra, IX: Propter ma- 
liciam adinventionum eorum de domo mea eiciam eos. Non addam 
ut diligavi eos. Omnes principes eorum recedentes. Ideo Dominus 
dixit principibus sacerdotum et Phariseis, Mat. XXI: Auferetur a 
vobis regnutn Dei et dabitur genti facienti fructus eius. 


io De multiplici regno. 

Quod septem raoclis sumitur regnuni Dei in divina Scriptura. 

Nota quod regnum diversimode sumitur in Scriptura. Primo, 
appellatur filius Dei regnum, ut Lue. XVII : Ecce enim regnum 
Dei intra vos est. 

o Secundo, regnum celorum. De quo habetur, Mat. XX: Die ut 
sedeant hi duo filii mei, unus ad dexteram tuam, et unus ad sinistravi 
tuam in regno tuo. De hoc regno Dominus dixit discipulis suis, 
Lue. XXII : Ego dispono vobis, sicut disposuit michi pater meus 
regnum, ut edatis et bibatis super mensam meam in regno meo et 
20 sedeatis super XII thronos iudicantes XII tribus Israel. Item de 
hoc regno Dominus dixit Pylato, Io. XVIII : Regnum meum non 
est de hoc mundo. Ideo dicit Ps. : Regnum tuum regnum omnium 
seculorum. Quia regnabit in domo Iacob in eternum, et regni eius 
non erit finis, Lue. I. 

25 Tertio, appellatur regnum celorum Ecclesia militans, sicut ex- 
ponit beatus Gregorius dicens : «Sciendum est quod sepe in sacro 
eloquio regnum celorum presentis temporis Ecclesia dicitur. De 
quo in alio loco Dominus dicit : Mittet filius hominis angelos suos, 
et colligent de regno eius omnia scandala. Neque enim in ilio regno 
3 ° beatitudini, in quo pax summa est, inveniri scandala poterunt, que 
colligantur. Et rursum dicitur : Qui ergo solverit unum de mandatis 
istis minimis et docuerit sic homines, minimus | vocabitur in regno 
celorum. Mandatum quippe solvit et docet, quando hoc quisque 

voce predicat, quod vivendo non implet. Sed ad regnum eterne 
beatitudinis pervenire non valet qui non vult opere implere quod 
docet. Quomodo ergo in eo minimus vocatur qui ad hoc nullo 
modo intrare permittitur ? Quid itaque per hanc sententiam nisi 
presens Ecclesia regnum celorum dicitur? In qua doctor qui man- 
datum solverit minimus vocabitur, quia, cuius vita despicitur, 
restat ut et predicatio contemnatur ». 

Quarto, regnum Dei appellatur sancta et virtuosa vita, sicut 
dicit Apostolus, ad Ro. XIIII: Non est regnum Dei esca et potus, 
sed iustitia et pax et gaudium in Spiritu Sancto. Qui enim in hoc 
servii Christo, placet Deo et probatus est hominibus. 

Quinto, universale regnum mundi appellatur regnum Dei. De 
quo regno cantatur : Regnum mundi et omnem ornatum seculi con- 
tempsi, propter amoretti Domini mei Iesu Cliristi. De hoc regno 
habetur, Apoc. XI : Et septimus angelus tuba cecinit, et facte sunt 
voces magne in celo dicentes : Factum est regnum huius mundi Do¬ 
mini nostri et Christi eius, et regnabit in secula seculorum. Amen. 
Item Abdie ultimo : Et erit Domino regnum. 

Sexto, sunt particularia regna mundi, que similiter Dei sunt, 
sicut ipse dicit, Iob XLI : Omnia que sub celo sunt mea sunt. Et 
ideo potest ea dare cui vult, sicut profitetur Cyrus rex Persarum di- 
cens, Esdre I : Omnia regna terre dedit michi Dominus Deus celi. 
Item Prover. Vili : Per me reges regnant, et legum conditores iusta 
decevnunt. Per me principes imperant, et potentes decernunt iustitiam. 
Item Iob XXXVI : Reges in solio collocat in perpetuimi , et illic eri- 
guntur. Item Dan. IIII : Dominatur Excelsus in regno hominum et 
cuicumque voluerit dabit illud. Ideo dixit Ieremie, I : Ecce constitui 
te | hodie super gentes et super regna. Ideo dicit Ps. : Regna terre, 
cantate Deo, psallite Domino. Item in Mat. IIII scriptum est de 
diabolo quod ostendit Christo omnia regna mundi et gloriavi eorum 
et dixit illi : Hec omnia libi dabo, si procidens adoraveris me. Miror 
qua impudentia hoc fuit ausus dicere, nisi quia, sicut dicitur Iob 


XLI : Ipse est rex super omnes filios superbie ; et nisi quia, sicut de 
eo Dominus dicit, Io. Vili. Ille riomicida srat ab initio et in veritate 


non stetit, quia non est veritas in eo. Cum loquitur mendatium, ex 


propriis loquitur, quia mendax est et pater eius. Verumtamen 

Manichei deteriores sunt diabolo, qui dicunt quod omnia visibilia 
creata sunt a diabolo, et ipse diabolus dicit, Lue. IIII: quia michi 
tradita sunt, et cui volo do illa. Si igitur sibi tradita sunt, ergo ac- 
cepit ab alio. A quo ergo nisi ab ilio qui dicit, Iob XLI : Quis 
5 ante dedit michi, ut reddam ei ? Omnia enim que sub celo sunt mea 
sunt. Item Ys. XLVIII : Manus mea fundavit terram, et dextera 
mea mensa est celos. Item Ys. XL: Levate in excelsum oculos vestros 
et videte quis creavit hec, qui educit in numero militiam eorum et 
omnes ex nomine vocat. Et infra : Numquid nescis aut non audisti ? 
jo Deus sempiternus Dominus, qui creavit terminos terre, non deficiet 
neque laborabit, nec est investigano sapientie eius. Item Aposto- 
lus, I ad Cor. IIII : Quid autem habes quod non accepisti ? Si autem 
accepisti, quid gloriaris, quasi non acceperis? 

Septimo, regnum Dei appellatur spiritualis intellectus in divi- 
15 na Scriptura, de quo habetur, Mat. XXI: Ideo dico vobis quia aufe- 
retur a vobis regnum Dei et dabitur geliti fadenti fructus eius. Verba 
Domini sunt, que dixit principibus sacerdotum et Phariseis. Nu¬ 
meri XXIII : Non est Deus quasi homo, ut mentiatur, nec ut filius 
hominis, ut mutetur. Dixit ergo et non faciet, lo\\cutus est et non 
20 implebit ? Imino implebit, quia ipse dicit : Que procedunt de labiis 
meis non faciam irrita. Hinc Apostolus dicit, prima ad Cor. I : 
Scriptum est enim: Perdam sapientiarn sapientium et prudentiam 
prudentium reprobabo. Ubi sapiens ? Ubi scriba ? Ubi conquisitor 
huius seculi ? Nonne stultam fecit Deus sapientiarn huius mundi? 
25 Nam quia in Dei sapientia non cognovit mundus per sapientiarn 
Deum, placuit Deo per stultitiam predicationis salvos facere credentes. 
Item Ys. XXIX: Et dixit Dominus: Eo quod apropinquat populus 
iste ore suo et labiis suis glorificai me, cor autem eius longe est a me, 
et timuerunt me mandato hominum et doctrinis, ideo ecce ego addam 
30 ut admirationem faciam populo huic miraculo grandi et stupendo. 
Peribit enim sapientia a sapientibus eius, et intellectus prudentium 
eius abscondetur. Hinc Dominus ait, Mat. XI: Confiteor tibi, Pater, 
Domine celi et terre, quia abscondisti hec a sapientibus et pruden- 
tibus et revelasti ea parvulis, scilicet illis parvulis de quibus ha- 
35 betur, Zacharie XIII : Et convertam inanimi meam ad parvulos, 
et erunt in ornili terra, dicit Dominus. 

Isti parvuli sunt fratres Minores, sicut abbas Ioachym exponit. 
Item isti sunt illi parvuli de quibus dixit Iacob, Gen. XXXIII : 
Parvuli sunt, quos donavit michi Deus servo tuo. Item isti sunt 
parvuli de quibus Dominus dicit, Mat. XIX : Sinite parvulos et 
nolite prohibere eos ad me venire. Talium enim est regnum celorum. 5 
Sed clerici nostri temporis et sacerdotes et prelati volunt prohibere 
ne accedant ad Iesum et ne etiam predicent, cum tamen de fra- 
tribus Minoribus et Predicatoribus specialiter sit a Domino pro- 
missum, Iere. XVI : Ecce ego mittam piscatores multos, dicit Do¬ 
minus, et piscabuntur eos. Et post hec mittam eis multos venatores, io 
et venabuntur eos de omni monte et de omni | colle et de cavernis 
petrarum, quia oculi mei super omnes vias eorum. Ista verba expo¬ 
nit abbas Ioachym de duobus Ordinibus, scilicet de fratribus Mi¬ 
noribus et Predicatoribus. Item isti sunt illi de quibus Dominus 
dixit, Iere. Ili : Dabo vobis pastores iuxta cor meum, et pascent vos 15 
scientia et doctrina. Item Iere. VI : Pascet unusquisque eos qui sub 
manu sua sunt. De eis autem, scilicet de clericis secularibus, qui 
contra fratres Minores et Predicatores insurgunt, dicit Propheta : 
Secundum multitudinem impietatum eorum expelle eos, quoniam 
irritaverunt te, Domine. Sed audi quid respondeat Osee IX : Prop- 20 
ter maliciam adinventionum eorum de domo mea eiciam eos. 


De multiplici exemplo quo monstratur quod mali clerici reprobari debebant 
et boni assumi, et hoc monstratur per decem exempla. 


Quod in multis figuris prefiguratum fuit. Et primo, in Esau, 
qui propter culpam et stultitiam suam perdidit primogenita sua, -5 
que data sunt Iacob fratri suo, sicut habetur Gen. XXV in fine 
capituli. Hinc Esau dixit, Gen. XXVII : Iuste vocatum est nomen 
eius Iacob. Supplantavit enim me en altera vice. Primogenita mea 
ante tulit et nunc secundo surripuit benedictionem meam. Ideo dicit 
Apostolus, ad Heb. XII : Ne auis fornicator aut prophanus ut 30 
Esau, qui propter imam escavi vendidit primitiva sua. Scitote enim 
quoniam et postea cupiens hereditare benedictionem reprobatus est. 

Non enirn inventi penitentie locum, quamquam cum lacrimis inqui¬ 
sì sset eam. 

Secundo, in Ruben, qui similiter propter culpam suam perdidit 
primogenita sua, quia ascendit cubile patris sui et maculav it stratum 
5 eius, sicut habetur Gen. XXXV et Gen. XLIX. Et ideo primoge¬ 
nita Ruben data sunt Ioseph, qui castissimus fuit. Ideo, I Parali. 
V, sic habetur: Filii quoque Ruben primogeniti Israelis. Ipse quippe 
futi primogenitus eius. Sed cum violasset thorum patris sui, data sunt 
primogenita eius filiis Ioseph filii Israel, et non est ille reputatus in 
o primogenitum. Porro Iudas, qui erat fortissimus inter fratres suos, 
de stirpe eius principes germinati sunt, primogenita autem reputata 
sunt Ioseph. 

Tertio, in Saul et David. Nani Saul perdidit regnum propter 
culpam suam, et datum fuit David, qui fuit vir secundum cor 
«5 Dei, sicut habetur I Reg. XIII : Dixit Samuel ad Saul : Nequaquam 
regnum tuum ultra consurget. Quesivit sibi Dominus virum iuxta 
cor suum et precepit ei Dominus ut esset dux super populum suum, 
eo quod non servaveris que preceperit Dominus. Et infra, XV : Pro 
eo ergo quod abiecisti sermonem Domini, abiecit te Dominus, ne sis 
2° rex. Et infra, eodem capitulo : Scidit Dominus regnum Israel a te 
hodie et tradidit illud proximo tuo meliori te. Porro triumphator in 
Israel non parcet et penitudine non flectetur. Neque enim homo est, 
ut agat penitentiam. 

Quarto, in Adonia et Salomone, in quo regni translatio facta 
25 est, sicut dixit Adonias Bersabee matri Salomonis, III Reg. II : 
Tu, inquit, nosti quia meum erat regnum et me proposuerat omnis 
Israel sibi in regem, sed translatum est regnum et factum est fratris 
mei. A Domino enim constitutum est ei. 

Quinto, in Abiathar et Sadoch. De quibus habetur, III Reg. II: 
30 Eiecit ergo Salomon Abyathar, ut non esset sacerdos Domini, et 
Sadoch sacerdotem postiti prò Abiathar. 

Sexto, in Sobna, cui dictum fuit, Ys. XXII : Expellam te de 
statione tua et de ministerio tuo deponam te. Et erti : in die illa vo- 
cabo servum meum Elyachim filium Elchie et induam illum tunica 
35 tua et cingulo tuo confortabo eum et potestatem tuam dabo in ma- 


nus eius. 

Septimo, in Nabuchodonosor, cui dictum fuit, Dan. IIII: Re¬ 
gnimi transiit a te, et ab hominibus te eicient, et cum bestiis feris- 
qae erit habitatio tua. 

Octavo, in Balthasar, cui dictum fuit, Dan. V : Divisum est 
regnum tuum et datimi est Medis et Persis. Eadem nocte interfectus 5 
est Bal thasar rex Chaldeus, et Darins Medus successit in regnum, 
annos nalus LX duos. Tunc impletum est quod dicit Ecclesiasticus 
X : Regnum a gente in gentem transfertur propter iniustitias et iniu- 
rias et contumelias et diversos dolos. Hec omnia mala fuerunt in 
homine isto, sicut Daniel ostendit ei dicens : « Nosti quia Deus io 
excelsus dederat regnum patri tuo, et non cognovit. Propterea 
fenum ut bos comedit, donec cognosceret quia frequenter vexatio 
dat auditui intellectum », sicut dicitur Ys. XXVIII. Ideo dicit Ps. : 
Imple facies eoruni ignominia, et querent nomen tuum, Domine. 
Magna ingratitudo non cognoscere beneficia Dei. Ideo dicit Eccle- 15 
siasticus XX : Homo ingratus quasi fabula vana. Non fuit ingratus 
Cyrus, qui dixit, Esdre I : Omnia regna terre dedit michi Dominus 
Deus celi. Sequitur ad Balthasar : « Tu quoque, cum scires hec 
omnia, adversus Deum celi elevatus es et vasa eius profanasti 
tradens ea manibus immundis. Et bibens in eis, deos tuos lau- =0 
dasti, qui nec vivunt nec sentiunt. Deum vero, qui fìatum tuum 
in manu sua habet, non glorificasti ; propterea ista coram te 
exarata sunt : Mane, thecel, phares, quod sonat : numerus, appen- 
sio, divisio ». 


De fabulatione Iudeorum de LXX annis Babilonice relaxande captivitatis, 25 
et de rusticitate regis Balthasar, qui Iudeis insultabat, cum animo essent 
amaro. 

Fabulantur Iudei quod Balthasar intellexerat LXX annos 
captivitatis, quos predixerat Ieremias, fluxisse, et tamen Hebrei 
non erant liberati a iurisdictione sua. Unde exultabat et diis suis 30 
gratias agebat. Sane illa annorum septuagena nondum fluxerat. 
sed septima decas iam currebat. In eadem hora apparuit contra 
eum manus scribens in pariete. Nota quod iste Balthasar ma- 

gnam rusticitatem faciebat, quia non solum non compatiebatur 
Iudeis, qui erant in afflictione, sed etiam insultabat eis, eo quod 
de ma||nu sua liberati non essent, faciens contra illud Eccli. VII : 
Non irrideas hominem in amaritudine anime ; est enim qui humiliat 
5 et exaltat circumspector Deus. Item completum est in isto quod 
Ecclesiasticus V dicit : Subito enim veniet ira illius, et in tempore 
vindicte disperdet te. 

Nono, in Achor, qui in ingressu terre promissionis totaliter 
fuit deletus de populo Dei cum tota familia sua, et Raab meretrix 
io cum tota sua parentela facta fuit de populo Dei, usque adeo 
quod ex linea sua Christus carnem assumpsit, Iosue VI et VII. 
Hinc Dominus principibus sacerdotum et senioribus dixit, Mat. 
XXI : Amen, dico vobis quia publicani et meretrices precedent 
vos in regno Dei. 

15 Decimo, quia Iudei reprobati leguntur et gentiles assumpti, 
Act. XIII: Tunc constanter Paulus et Barnabas dixerunt: Vobis 
oportebat primum loqui verbum Dei, sed quoniam repellitis illud 
et indignos vos iudicaiis eterne vite, ecce convertimur ad gentes. 
Sic enim precepit nobis Dominus : Positi te in lucent gentibus, 
20 ut sis in salutem usque ad extremum terre. Audientes autem gentes 
gavise sunt et glorificabant verbum Domini et crediderunt quot- 
quot erant preordinati ad vitam eternam. Habetur auctoritas supra 
posita Ys. XLIX. Item, Iere. VI, habetur de reprobatione Iudeo- 
rum et gentium vocatione : Et dixerunt (scilicet Iudei) : Non 
25 audiemus. Ideo audite gentes. 

Ecce X exempla posuimus ad demonstrandum quod nullus 
debet de statu suo neque de semet ipso presumere, sed potius 
timere, sicut docet Apostolus, ad Ro. XI: Noli altum sapere, sed 
time. Si enim Deus naturalibus ramis non pepercit, ne forte nec 
30 tibi parcat. Hinc habes, Prover. XXVIII: Beatus homo j qui semper 
est pavidus ; qui vero mentis est dure, corruet in malum, quia cor 
durum male habebit in novissimo, sicut Ecclesiasticus dicit, III ; 
quod patuit in Pharaone, cuius Dominus cor induravit, sicut 
habetur Exo. IIII. Certe Apostolus aliquando dixit, ad Ro. Vili : 
35 Certus sum enim quia neque mors neque vita et cetera que secuntur 
poterunt nos separare a cantate Dei, que est in Christo Iesu Do - 

mino nostro. Et tamen alibi dicebat, I ad Cor. IX : Timeo ne 
forte, cum aliis predicaverim, ipse reprobns efficiar. Gregorius : 

« Turpe nimis est ibi nos negligendo cadere, unde predicando 
conati sumus alios levare ». Item Apostolus, ad Phili. Ili: Sequor 
autem, si quo modo comprehendam, in quo et comprehensus sum 
a Christo Iesu. Fratres, ego me non arbitror comprehendisse. Item 5 
ad Corrin., prima X: Itaque qui se existimat stare, videat ne cadat. 
Item ad Ro. XII: Non alta sapientes, sed humilibus consentientes. 

Nolite esse prudentes apud vosmet ipsos. Item Prover. Ili : Ne 
sis sapiens apud temet ipsum. Item Apoc. Ili: Tene quod habes, 
ut netno accipiat coronam tuam, sicut fecit clavicularius qui acce- io 
pit coronam illius qui, factus pusilanimis, apostatavi de numero 
XL martyrum. Ideo dicitur : 

Felix quem faciunt aliena pericula cautum. 

Nani tua res agitur, paries cum proximus ardet. 

Hinc Sapiens ait, Prover. XXIIII : Per agnini hominis pigri trans- i s 
ivi et per vineam viri stiliti, et ecce totum repleverant urtice, 
operuerant superficiem eius spine, et macheria lapidum destructa 
erat. Quod cum vidissem, posili in corde meo et exemplo didici di¬ 
sciplina™. 

Optiina responsio fratrum Minorum et Predicatorum contra clericos preben- 20 
datos, qui conqueruntur de eis. 

Sed ■ non credunt ista, quorum incrassata corda induravit am- 
bitio ». Semper enim ea que dicuntur credunt quod dicantur prò 
aliis et non prò semet ipsis. De quibus Ecclesiastes dicit, Vili: 
Sunt impii qui ita securi | sant, quasi iustorum facta habeant. 25 
Sed et hoc vanissimum iudico. Tales sunt sacerdotes et clerici 
nostri temporis, et nolunt quod fratres Minores et Predicatores 
vivant ; que est crudelitas magna, presertiin cum utiliores 
sint Ecclesie Dei quam ipsi, qui habent prebendas et non la- 
ciunt illa propter que ipsas prebendas acceperunt. Faciunt enim 30 


Gregorius 

contra illud quod Dominus dixit, Levit. XXV : Time Deutn 
tuum, ut vivere possit frater tuus apud te. Nolunt enim quod 
etiam de helemosinis, que cura magno labore et erubenscentia 
mendicando acquirimus, vivere valeamus. Et tamen multi sunt 
5 in Ordine fratrum Minorum et Predicatorum qui, si essent in 
seculo, ita bene haberent prebendas quas habent, sicut ipsi, et 
forte longe melius, quia ita nobiles et divites et potentes et libe¬ 
rati et sapientes fuerunt et sunt sicut ipsi, et ita essent presbi¬ 
teri et archipresbiteri et canonici et archidiaconi, episcopi et 
io archiepiscopi et forte patriarche, cardinales et pape sicut ipsi. 
Et ideo deberent recognoscere quod omnia ista dimisimus eis 
et imus mendicando unde vivamus de die in diem, nec habemus 
cellaria vinaria nec horrea frumenti, quibus abundant ipsi, iuxta 
verbum quod scriptum est, Ps. : Promptuaria eorum piena, eruc- 
15 tantia ex hoc in illud ; et nichilominus labores eorum facimus, 
predicando, confe^siones audiendo, consilia salubria et utilia 
dando, et ad hec amara audimus ; et ipsi incrassati et impinguati, 
non de divitiis parentum suorum neque de labore manuum sua- 
rum, sed de patrimonio Iesu Christi et de sudore pauperum, 
20 dormiunt in lectis eburneis et nichil compatiuntur fratribus 
Minoribus et Predicatoribus, quos quantum ad ista temporalia 
in maxima miseria vi'dent. Ideo talibus imprecatur propheta 
dicens, Amos VI : Ve qui opulenti estis in Syon et confiditis in 
monte Samarie, optimates, capita populorum, ingredientes pom- 
25 patice domum Israel! Qui separati estis in diem malum et apropin- 
quatis solio iniquitatis. Qui dormitis in lectis eburneis et lascivitis 
in stratis veslris. Qui comeditis agnum de grege et vitulos de medio 
armenti. Qui canitis ad voceni psalterii : Sicut David putaverunt 
se habere vasa cantici, bibentes in fialis vinum et optimo unguento 
30 delibati, et nichil patiebantur super contritione Ioseph. Quapropter 
mine migrabunt in capite transmigrantium, et auferetur factio lasci- 
vientium. Iuravit Dominus Deus in anima sua, dicit Dominus Deus 
exercituum : Detestor ego superbiam Iacob et domos eius odi, et 
tradam civitatem cum habitatoribus suis. Hec omnia vidi com¬ 
pleta in clericis diebus meis, et spero melius videre adhuc, quia 
digni sunt ut talia patiantur. Ideo Dominus dicit, Iere. V : Num- 


35 

quid super his non visitabo, dicit Dominus, aut super gentem hu- 
iuscemodi non ulciscetur anima mea ? Immo. Ideo audi quid de 
eis precipit Dominus, Iere. XV : E ice illos a facie mea, et egre- 
diantur. Quodsi dixerint ad te : Quo egrediemur ?, dices ad eos : 
Hec dicit Dominus : Qui ad mortem, ad mortem, et qui ad gladium, 5 
ad gladium, et qui ad famem, ad fatnem, et qui ad captivitatem, 
ad captivitatem. Et visitabo super eos quatuor species, dicit Domi¬ 
nus : gladium ad occisionem et canes ad lacerandum et volatilia 
celi et bestias terre ad devorandum et dissipandum. ;| 


De scriptura quam miserunt principes tenebrarurn prelatis ecclesiarum ; et 10 
de maligniate quam voluit tacere Innocentius papa 1111 contra fratres 
Minores et Predicatores ad suggestionein quorumdam clericorum. 

Quod papa Innocentius quartus a Deo fuit percussus, prò eo quod contra 
fratres Minores et Predicatores insurrexit. 


Certe, antequam fratres Minores et Predicatores apparuissent l 5 
in mundo, cum essent congregati clerici seculares et prelati in 
sinodo quadam, proiecte sunt littere in medium eorum hanc for- 
mam habentes : « Principes tenebrarurn prelatis ecclesiarum. Gra- 
tias vobis referimus copiosas, quia quot sunt vobis commissi, tot 
sunt nobis transmissi ». 20 

Item, postquam fratres Minores et Predicatores venerunt et 
multa bona fecerunt, que manifesta sunt toti mundo, moti 
invidia et malivolentia sacerdotes et clerici seculares contra pre- 
dictos Ordines conquesti sunt domino pape Innocentio quarto 
quod non poterant habere oblationes in missis, « quia ita bene 2 5 
isti duo Ordines celebrant missas suas, quod totus populus vadit 
ad eos. Quapropter petimus de eis iustitiam nobis fieri ». Quibus 
papa respondit : « Cum aliqui celebrent summo diluculo, aliqui 
in media tertia, aliqui post tertiam iam cantatam, non v’deo 
qua hora isti possint dicere missas suas, si audio vocem vestram, 3® 
quia post prandium celebrare non debent neque post nonam neque 
quando debent dicere offitium vespertinum, et ideo audiendi non 
estis ». Verumtamen papa, volens satisfacere clericis, qui ni- 

mis eum de hoc negotio sollicitabant, et quia contra Ordinerò fra- 
trum Predicatorum conceperat odium, ut audivi, et fratres Mi- 
nores postea sperabat absolvere, contra ambos Ordines dedit 
litteras, ut salterò diebus sollemnibus a mane usque post tertiam 
5 ecclesiarum ianuas minime aperirent, ne sacerdotes parochiales 
et matrices ecclesie oblationibus frauda |rentur. Et statim percussit 
eum Deus, et subito infìrmari cepit infirmitate de qua mortuus est. 
Et verificatum apparuit verbum Domini quod dicit. Za. II : 
Qui enim tetigerit vos, tanget pupillam oculi mei. 

J° Cum autem frater Iohannes de Parma, generalis minister, 
misisset ad eum fratrem Hugonem £apoldum de Placentia, qui 
erat bonus fisicus et lector in theologia in Ordine fratrum Minorum 
et morabatur cum nepote pape domino Octobono, qui fuit postea 
et ipse papa Adrianus V, ut rogaret papam quod amore Dei et 
*5 beati Francisci et etiam prò honore et bono suo totiusque populi 
Christiani salute litteras illas destrueret, non exaudivit eum, quia 
volebat eum Deus occidere, sicut et fecit. Et ita erat gravatus 
papa Innocentius quartus, quod nichil aliud sciebat dicere nisi 
unum versum Ps., videlicet istum : A fortitudine manus tue ego 
20 defeci in increpationibus, propter iniquitatem corripuisti hominem. 
Istam ultimam clausulam tamdiu dixit, quousque expiravit et 
spiritum ernisit; et remansit super paleas nudus et derelictus ab 
omnibus, sicut mos est Romanorum pontificum, quando ultimum 
diem claudunt. Et erant ibi duo fratres Minores Theotonici, qui 
2 5 dixerunt pape : « Certe, domine papa, nos stetimus in terra ista 
multis mensibus volentes vobis loqui et vobiscum nostra negotia 
ordinare, sed hostiarii vestri nos non permittebant intrare, ut 
faciem vestram videre possemus. Modo non curant de custodia 
vestra, quia amplius a vobis nichil habere expectant. Verumtamen 
3° nos lavabimus corpus vestrum, | quia Scriptura dicit, Eccli. VII : 
Et mortuo non prohibeas gratiam ». 

Quod papa Alexander IIII destruxit litteras illas quas fecerat Innocentius 

IIII contra fratres Minores et Predicatores, et quod vicecancellarius 

Innocentii a Deo fuit inde punitus. 

Post paucos vero dies factus fuit papa Alexander quartus, 
qui fuerat fratrum Minorum cardinalis protector, gubernator et 5 
corrector; et statini destruxit litteras illas. Verumtamen magister 
Guilielminus de Gatadhego, quidam Parmensis qui sub Innocen- 
tio papa quarto vicecancellarius fuit, nec ipse transivit impunis, 
sed percussit et ipsum similiter Deus, quia instigator et sollicitator 
istorum malorum fuerat et religiosos non diligebat et apud papam io 
Innocentium magnum locum habebat. Cumque infirmum faceret 
se portari, sperans quod nativus aer corpori suo sanitatem confer- 
ret, obiit in civitate Assisii et fuit sepultus in loco Beati Francisci, 
ut impleretur verbum quod scriptum est, Ys. LX : Venient ad te 
qui detrahebant tibi et adorabunt vestigia pedum tuorum. 15 

Cum igitur hec omnia perorassem coram archipresbiteris ami- 
cis meis, admirati sunt et dixerunt : « Nunquam audivimus talia. 
Beati sunt qui te audierunt et in amicitia tua decorati sunt, 
Eccli. XLVIII. Amici eramus et adhuc erimus magis amici ». 
Comedi igitur et predicavi pluries in plebe istorum cuiuslibet, et 20 
habui eos magnos amicos, iuxta verbum quod scriptum est, 

Pro ver. XXI III : Qui arguunt laudabuntur , et super eos veniet 
benedictio. Et iterun Prover. XXVIII : Qui corripit hominem, 
gratiam postea inveniet apud eum, magis quam ille qui per lingue 
blandimento decipit. 25 


Quod episcopus Mutinensis dominus Matheus de Pio, occasione partis imperii, 
de Mutina fuit expulsus, et archipresbiter de Campo Gajano similiter. 

Factum est autem post multos annos, cum habitarem in con- 
ventu Faventie, <quod> dominus Matheus de Pio episcopus Muti¬ 
ne, amicus meus, expulsus de Mutina venit Faventiam et habita- 30 
bat in loco fratrum Minorum, modo Faventie, modo Furli[vii, 
modo Ravenne, transeundo hospes de domo in domum, et archi- 

presbiter Campi Gajanni, alius meus amicus, qui fuit unus de 
tribus de quibus superius dixi, erat cum eo, quia attinebat epi¬ 
scopo ; et dixerunt michi : « Frater Salimbene, propter partem 
imperii expulsi sumus de domibus nostris, sicut vos scitis, et imus 
5 vagabundi per mundum, et recordamur verborum vestrorum, 
quia nunc vere vexatio dat auditui intellectum, et peccata nostra 
prohibuerunt bonum a nobis, et consolatio abscondita est ab 
oculis nostris ». Tunc respondi et dixi : « Sapiens in Prover. XXIIII 
dicit : Si desperaueris lapsus in die angustie, imminuetur forti- 
10 tudo tua. Et iterum, Eccle. VII : In die bona fruere bonis et malam 
diem precave. Sicut enim hanc, et sic et illam fecit Deus, ut non 
inveniat homo contro eum iustas querimonias. Item Eccli. XI : 
In die honorum ne immemor sis malorum et in die malorum ne 
immemor sis honorum, quoniam facile est coram Deo in die obitus 
'3 retribuere unicuique secundum vias suas. Item Prover. XV : Cor 
gaudens exhilarat faciem, in merore [animi] deicitur spiritus. Item 
Prover. XII : Meror in corde viri humiliabit eum, et sermone bono 
letificàbiiur ». 


Quod Matulinus retulit michi illa propter que devenimus in odiurn clericorum, 
20 nos Minores et Predicatores. 

Ilio tempore, antequam Faventia in manus Furliviensium tra- 
deretur, cum habitarem ibi et transirem per ortum, die quadam, 
cogitando de Domino, vocavit me quidam secularis Ferariensis, 
qui dicebatur Matulinus, et erat maximus prolocutor et cantio- 
25 num atque serventesiorum inventar et religiosorum observator 
simulque detractor ; sedebat enim cum duobus fratribus sub 
quadam ficulnea faciens fratribus questiones ; dixitque || michi : 
« Domine frater, venite huc et sedete nobiscum ! ». Cumque sedis- 
sem, dixit michi : « Feceram questiones meas istis fratribus, sed 
30 de responsione excusant se et dicunt quod dicam vobis verba 
mea, quia vos estis paratus ad respondendum ad omnia. Qua- 
propter rogo vos ut michi satisfaciatis prò vestra clementia ». 
Cui dixi : « Dicatis secure quicquid vultis ». Et dixit : « Noveritis 

quod vos fratres Minores et Predicatores estis in odium et in 
scandalum clericorum et secularium sacerdotum. Altera die come- 
debam cum episcopo Furliviensi, et erant ibi multi clerici et sa- 
cerdotes cum eo pariter comedentes ; et multa mala dicebant de 
vobis, que notavi diligenter, ut scirem vobis referre, ad cogno- 5 
scendum si de illatis iniuriis, quas iniurias dicunt, scitis vos excu- 
sare necne. Primum de quo conqueruntur est quod vos non 
predicatis quod decime dentur eis. Secundum, quod vos reci- 
pitis sepulturas, id est quod sepelitis corpora defunctorum. Ter- 
tium, quod vos auditis confessiones suorum parochialium contra io 
voluntatem eorum. Quartum, quod vos ita usurpastis vobis 
predicationis offìtium, quod locum habere non possunt, quia 
populus contemnit eos audire. Quintum, quia cum vestris con- 
ventualibus missis ita impeditis eos diebus sollemnibus, quod 
oblationes habere non possunt. Sextum, quod vos estis magni 15 
doniatores, id est libenter loquimini cum dominabus et eas aspi- 
citis, quod est contra Scripturam ». Tunc respondi et dixi : « Vultis 
plus dicere ? ». Et ait : « Bene sufficiunt modo ista ». 

Qualiter satisfeci Matulino de iniuste nobis illatis, et accepit satisfactionem, 

et factus est michi grandis amicus et intimus atque fidelis. 2( 

Tunc dixi : « Beatus Gregorius in Pastorali sic dicit : * Sunt 
nonnulli qui, dum extimari ebetes nolunt, sepe se in quibusdam 
inquisitionibus plus quam nccesse est exercentes, ex nimia subti- 
litate falluntur'. Beatus etiam Ieronimus dicit: ‘De alieno malo 
non coinquines os tuum. Tua vitia, non aliena attende. De tua 25 
ergo correctione esto sollicitus, et quod ad te non pertinet que- 
rere noli ’. Hec verba prò te, Matuline, sunt dieta. De Liviensi 
autem episcopo noveris quod religiosos non diligit, et ideo per 
consequens nec ipse a Deo diligitur, quia Dominus dicit : Qui 
vos spernit, me spernit ; et qui vos odit, me odit. Et Apostolus dicit, 30 
Ro. Vili : Si Deus prò nobis. quis contra nos ? Inde beatus Iob, 
XVII, dicit : Libera me, Domine, et pone me iuxta te, et cuiusvis 
manus pugnet contra me. Sunt enim nonnulli, sicut dicit beatus 

Cassiodorus 


Ieronimus, * qui in hoc se doctos arbitrantur, si aliis detrahunt 
Et ideo beatus Augustinus contra detractionis pestem in mensa 
sua scriptum habebat : 

Quisquis amat dictis absentum rodere vitam, 

5 hanc mensam indignam noverit esse sibi. 

Nam et aliquando, cum quidam sibi familiarissimi coepiscopi ad 
detractionem linguam laxassent, adeo dure eos redarguit, ut 
diceret quod, nisi desisterent, aut superfluos versus ipsos deleret 
aut a mensa recederet. Si sic fecisset Liviensis episcopus, de 
io fratribus Minoribus et Predicatoribus cum suis clericis in mensa 
sua minime murmurasset. Hinc Daniel dixit, XI : Ad mensam 
unam mendacium loquentur, et non proficient. Item de clericis et 
sacerdotibus Liviensis episcopi, qui cum eo de fratribus Mino¬ 
ribus et Predicatoribus murmurabant in mensa, dici potest quod 
15 dicit Sapiens in Prover. XXIX : Princeps qui libenter audit verba 
mendatii omnes ministros habet impios. Item Eccli. X : Secundum 
iudicem popoli sic et ministri eius ; et qualis rector est civitatis, 
tales et habitantes in ea. Item de sacerdotibus et clericis secula- 
ribus manifestum est quod semper insidiantur nobis et libenter 
20 calumniantur nos. Ideo congruit eis quod dicit Micheas II : Calum- 
niabantur virimi et domum eius, id est beatum Franciscum et 
fratres Minores, virimi et hereditatem eius, id est beatum Domi- 
nicum et fratres Predicatores. Cassiodorus : ' Calumniator | est 
qui innocentiam alienam in reatum nititur exquisita machina- 
25 tione deducere Talis calumniator est cetus sacerdotum et secu- 
larium clericorum contra Ordines fratrum Minorum et fratrum 
Predicatorum. Et quamvis dicat David : Redime me a calumniis 
hominum, ut custodiam mandata tua, et filius eius in Eccle. dicat, 
VII : Cahminia conturbat sapientem et perdet robur cordis eius, 
30 tamen alibi dicit, Prover. XII : Non contristabit iustum quicquid 
ei acciderit ; impii autem replebuntur malo. Abominatio est Domino 
labia mendatia; qui autem fideliter agunt, placent ei. Ideo Dominus 
dicit, Iere. VII : Numquid me ad iracundiam provocant ?, dicit 
Dominus. Nonne magis semet ipsos in confusionem vultus sui ? 



[387 c-d] 


CRONICA - 1250 


613 

Ad primum igitur obiectum, quod de decimis est, dicimus 
quod miramur et ultra modum miramur illorum stultitiam, qui 
dicunt quod nos debemus predicare quod decime dentur eis, quia, 
sicut Apostolus de se ipso ad Cor. dicit, prima I : Non enitn me 
misti Christus baptizare, secL evangelizare, sic non reputamus nos 5 
positos ad decimas predicandum, sed prò salute animarum ad 
faciendum maiora, ut lucremur Deo animas quas diabolus auferre 
conatur. Et tamen interdum de decimis predicamus, quando 
materia dicendi occurrit et tempus et locus, ut ibi : Duo homines 
ascenderunt in templum, ut or areni, quorum unus, qui dixit : io 
Decimas do omnium que possideo, legitur reprobatus, quia in 
Ecclesiastico dicitur, VII : Non te iustifices ante Deum, quoniam 
agnitor cordis ipse est] de alio vero dicitur, Prover. XVIII: Iustus 
prior est accusator sui. Ideo Dominus dixit de eo, Lue. XVIII : 
Amen, dico vobis, descendit hic iustificatus in domimi suam ab ilio, 15 
quia omnis qui se exaltat humiliabitur, et qui se humiliat exalta- 
bitur. Item, quando ponitur Tobie historia, occurrit similiter 
materia dicendi de decimis, ubi dicitur, Tobie I, quod ipse Tobias 
omnia | primitiva sua et decimas suas fideliter offere bat, ita ut in 
tertio anno proselitis et advenis ministrar et omnem decimationem. 20 
Nunquam fratres Minores et Predicatores predicaverunt quod 
decime non sint dande. Quare ergo conqueruntur de eis ? Iam 
non conquerimur nos, si non veniunt ad lavandum nobis scutel- 
las et ad faciendum nobis coquinam. Quod si faceremus, ipsi 
reputarent nos fatuos, quia non sunt ab aliquo deputati ad hoc. 25 
Ita reputamus nos ipsos fatuos, cum de supradicta materia ali- 
quid dicunt, scilicet de decimis predicandis. 

Ad secundum, quod est de sepulturis, dicimus quod, longo 
tempore ante nos, fratres Predicatores receperunt sepulturas, quas 
ita bene poteramus recipere sicut ipsi ; sed abstinebamus amore 30 
clericorum, volentes pacem habere cum eis, iuxta verbum quod 
scriptum est, ad Ro. XII : Si fieri potest, quod ex vobis est, cum 
omnibus hominibus pacem habentes. Sed quia ipsi non cognove- 
runt, iuxta vèi'bunì c|noci scriptum est, Prover XXVI : Sicut qui 
mittit lapidem in acerrimi mercurii, ita qui tributi insipienti hono- 35 
rem, ideo modo recipimus, quia quilibet potest eligere sibi sepultu- 

ram ubi vult. Hactenus enim damnificati sumus et rusticitatem 
maximam fecimus, quam modo cognoscimus, recusando sanctam 
Elisabeth, que fuit filia regis Hungàrie, et recusando comitem 
Provincie, qui fuit pater regine Francie et regine Anglie, et in 
5 loco fratrum Minorum de Aquis, ubi iam habitavi, sepeliri vole- 
bat, et fuerat maximus noster amicus ; et Ecclesiasticus dicit, 
VII : Mortuo non prohibeas gratiam. De sepultura etiam mortuo- 
rum multum commendatur, Tobias I. Esdras similiter in apocri- 
fis dicit : Mortnos ubi inveneris signans commenda sepulcro, et 
10 dabo tibi primam sessionem in resurrectione mea. ( 

Ad tertio obiectum dicimus quod ex privilegiis nobis conces- 
sis libere possumus per Dei gratiam ubique confessiones audire. 

Ad quartum dicimus quia non usurpavimus nobis predica- 
tionis offitium, quin ipsi possint in ecclesiis suis predicare, si 
15 volunt, nec contemnuntur a populo, si scientiam et bonam vitam 
habuerint. Immo magis propter nos populus est talibus assuetus 
et libentius audit. Sed ipsimet sacerdotes propter malam vitam 
faciunt se contemni. Ideo dicit Gregorius : ' Cuius vita despici- 
tur, restat ut et predicatio contemnatur Idem : ‘ Timere debet 
20 qui vult aliis predicare, ne proprio iaculo se ipsum percutiat, cum 
predicatio sine opere contemnatur Unde Cassiodorus dicit : 

' Nichil me docere potest in quo nichil invenio imitandum Item 
Bernardus : * Homo litteratus et non morigeratus est inimicus 
Dei armatus Item Ieronimus : ' Perdit auctoritatem docendi, 
2 5 cuius sermo opere destruitur Item Prover. XVIII : Qui mollis 
et dissolutus est in opere suo, frater est sua opera dissipantis. Beatus 
Gregorius papa fecit Dialogorum libros IIII, in quibus posuit 
multos sanctos, quia in primitiva Ecclesia fuerunt multi sanctis- 
simi viri et per longa tempora post ; quod bene figuratum fuit 
3 ° I Macha. IIII, ubi dicitur quod Iudas elegit sacerdotes sine macula, 
habentes voluntatem in lege Dei, et mundaverunt sancta. Si quis 
modo vellet de illa materia dialogum facere, potius feces inve- 
niret quam sanctos viros, quibusdam viris religiosis exceptis. 
Quod in secundo libro Machabeorum bene fuit prefiguratum, ubi 
35 dicitur, IIII : Sacerdotes iam non circa altaris offitia dediti essent, 
sed contempto tempio et sacrificiis neglectis festinarent participes 

fieri palestre et prebitionis eins iniuste et in exerciciis disci. Et pa- 
trios quidem honores nichil habentes, Grecas glorias optimas arbitra- 
bantur. \ 


De defectibus et turpitudinibus quorumdam sacerdotum circa divina mini- 

steria. 5 

Igitur quorumdam sacerdotum propter eorum malam vitam 
contemnitur predicatio, quia commixti sunt inter gentes et didi- 
cerant opera eorum et servierunt sculptilibus eorum, et factum est 
illis in scandalum. Dominus etiam discipulis suis dixit, Mat. V : 

Dos estis sai terre; quod si sai evanuerit, in quo salietur ? Ad io 
nichilum valet ultra, nisi ut mittatur foras et conculcetur ab homi- 
nibus. In veni quosdam sacerdotes dantes ad usuram et facien- 

tes peculium, ut dent spuriis suis. Item inveni aliquos tenentes 
tabernam cum signo circuii vinumque vendentes et totam domum 
filiis spuriis plenam habentes et cum focaria sua tota nocte in 15 
eodem lecto iacentes et in crastinum celebrantes. Et quando 
populus communicat, et superabundant hostie consecrate, ponunt 
eas in scissuris murorum, id est ipsum Dominicum corpus. Et 
alia turpia multa et auditu orribilia faciunt, que subticeo bre- 
vitatis causa. Missalia, paramenta et corporalia habent inde- 20 
centia, grossa, nigra et maculata, calices stagneos, rubiginosos 
et parvos, vinum prò missa aut agreste aut acetosum. Hostia 
ad conficiendum usque adeo parva est, quod vix extra digitos 
valeat apparere, nec est orbiculata, sed quadrata et tota ex mu- 
scarum stercoribus maculata. Multe mulieres habent meliores 25 
ligaturas subtellarium, quam multi sacerdotes habeant cingu- 
lum, stolam et manipulum, ut vidi oculis meis. Quadam die, 
dum quidam frater Minor in ecclesia cuiusdam sacerdotis in quo- 
dam festo celebrare deberet, oportuit eum habere corigiam fo¬ 
carie sacerdotis cum multis clavibus ibi ligatis; et dum volvebat 30 
3G frate r, quem benp cognovi, ad dicendum : Dominus vobiscum, 
populus rumorem clavium audiebat. Sed non talis fuit cinctura 
Aaron, de qua habetur, Eccli. XLV: Et circumcinxit illuni tintina- 

bulis aureis pluri\mis in gyro dare sonitum in incessa suo, auditum 
facere sonitum in tempio in memoriam filiis gentis sue. Pro his 
ergo predicabo, ut habeant decimas, et prò his cessabo a missis 
conventualibus celebrandis, ut possint oblationes habere quas 
5 ita bene expendunt ? Absit, absit ! Audi etiam quid de talibus 
Dominus mecum sentiat. Dicit enim Iere. V : Numquid super 
his non visitabo, dicit Dominus, aut super gentem huiuscemodi 
noti ulciscetur anima mea? Hoc ipsum imprecatur Iere., Tren. I : 
Ingrediatur omne malum eorum coram te, et devindemia eos, sicut 
io vindemiasti me propter omnes iniquitates meas. 

Et sic patet solutio ad quinto obiectum de missis sollemnibus 
et oblationibus sacerdotum. Ad quod etiam dicimus quod nos 
tenemur ex regula nostra facere offitium secundum ordinem sancte 
Romane Ecclesie, nec oblationes in missis recipimus. Et detur 
15 quod nullus secularis veniret ad missas nostras, nichilominus 
eas sollemniter cantaremus. 


Rationabilis responsio bonorurn religiosorum contra mordaces suos, qui ni- 
tuntur ponere maculam in clectis. 

Ad sexto nobis malitiose impositum, scilicet quod sumus do- 
20 niatores, id est quod libenter mulieres videmus et loquimur domi- 
nabus et in familiari colloquio sumus cum eis, dicimus quod verba 
illorum sunt ista, qui ponunt maculam in electis, id est ioculatorum 
et hystrionum et illorum qui milites de curia appellantur, qui cre- 
dunt se ex hoc de suis lasciviis et vanitatibus excusationem 
25 habere, si alios infamaverint ». 

Tunc respondit Matulinus et dixit : « In veritate dico vobis, 
frater Salimbene, quod verba sunt Liviensis episcopi et non hy¬ 
strionum ; qui etiam me vidente surrexit a mensa et accepit Bi- 
bliam et ostendit michi in Ecclesiastico IX sic scriptum: Cum alie¬ 
no na muliere ne sedeas omnino nec accumbas cum ea super cubitum, et 
non alterceris cum illa in vino, ne forte declinet cor tuum in Ulani, 
et sanguine tuo labaris in perditionem. Et dicebat quod vos fratres 
Minores et Predicatores to|ta die facitis contra istam Scripturam, 

et clerici sui consentiebant sibi confirmando que dixerat ». Tunc 
respondi et dixi : « Liviensis episcopus talis est, qualem describit 
Ecclesiasticus XI : Bona enim in mala convertens insidiatur et 
in electis imponit maculam. Et ideo subdit : Attende tibi a pesti¬ 
fero ; fabricat enim mala, ne forte inducat super te subsannationem 5 
in perpetuarti. Sed melius faceret Liviensis episcopus, si illam 
Scripturam opere adimpleret, que dicit, Eccli. IX: Xon placeat tibi 
iniuria iustorum, sciens qtioniam usque ad inferos non placebit im- 
pius. De clericis vero suis dico quod ipsi sunt congregatio taurorum 
in vaccis populorum, ut excludant eos qui probati sunt argento ; nec io 
laudari ab eis desidero, quia Seneca dicit : ‘ Tarn carum tibi sit 
laudari a turpibus, quam si lauderis ob turpia Nos et Predica- 
tores sumus pauperes mendicantes, quos oportet de helemosinis 
vivere, et inter alias personas que nobis bene faciunt mulieres 
sunt, iuxta verbum quod scriptum est, Eccli. XXXVI: Ubi non est 15 
mulier, ingemiscet egens. Hoc ideo dicit, quia misericordiores sunt 
ad pauperibus dandum et magis compatiuntur afflictis quam viri, 
qui durioris cordis sunt. Et ideo, quando mittunt prò nobis, 
oportet nos ire ad eas vel prò infirmis suis vel prò alia quacumque 
tribulatione quam habent, ut rependamus eis aliquod beneficium, 20 
et ne inveniamur ingrati, quia Apostolus dicit, ad Colo. Ili : Et 
grati estote. Nec altercamur cum aliqua muliere in vino, quia secun- 
dum constitutionem nostrani in civitatibus bibere non audemus, 
nisi cum prelatis et personis religiosis et dominis terrarum. Sci- 
mus etiam Scripturam que dicit, Eccli. XLII: In medio mulierum 25 
noli commorari. De vestimentis enim procedit tinea, et a muliere 
iniquitas viri. 

De quodam Faventino episcopo, qui fuit strangulatus. 

Ego autem cognovi talem episcopum, qui de die in lecto suo 
denuda |[bat iuvenculam mulierem, ut eam diu videret et tangeret, 30 
ci pvjiiL udt fiori nos aureos super corpus illius et coxas, quos postea 
donabat eidem, et dicebat quod non erat plus mundus. Et erat 
senex et inveteratns dierum malorum. Et post paucos dies, quadam 

nocte, fuit suffocatus a quodam qui attinebat eidem ; et totum the- 
saurum suum, quem repperit, asportavit. Et istius episcopi inter- 
fui sepulture. Iste fuit Faventinus episcopus; cui successit quidam 
iuvenis de Ordine fratrum Predicatorum, qui Padue erat in studio. 

5 Qui, cum venisset Faventiam, statim consecrationem obtinuit, 
et fecit largas expensas tam religiosi quam concivibus suis secu- 
laribus. Erat enim Faventinus, et omnibus qui voluerunt dedit 
comedere. Habebat enim thesaurum precedentis episcopi in domo 
fratrum suorum ; et erat ex parte domini Alberghetti, et quasi vio- 
10 lenter et symoniace factus fuit et prece et pretio et mediantibus 
minis; que omnia fuerunt causa destructionis Faventie, quia, 
ex hoc invidia et odio provocata, altera pars, scilicet fìlii domini 
Akarisii cum sequacibus suis, fecerunt venire Livienses et expule- 
runt de civitate partem contrariam sibi. Episcopus vero ivit 
15 Bagnacavalium et clausus de nocte morabatur in campanili pie- 
bis illius propter timores noctumos, quia pelli sue timebat; et 
paucis diebus postea supervixit, et factus fuit alter episcopus, 
iuxta verbum quod scriptum est : Fiant dies eins pauci. 


De quodam canonico qui fuit a diabolo suffocatus. 


20 Cognovi etiam quemdam canonicum, quem diabolus strangu- 
lavit, et fuit sepultus in sterquilinio iuxta porcos. Hunc pluries 
invenerunt in lecto suo cum quadam nobili muliere, quam ama- 
siam retinebat, fratres Minores, quando summo diluculo ibant 
ad eum ad aliquid inquirendum ; erat enim iuris peritus. Iste 
2 5 fuit Iohannes de Bondeno Ferariensi, qui X annis stetit in Ordine 
fratrum Predicatorum et postea apostatavi et intravit Ordinem 
canonicorum Sancti Frigdiani de Luca et cum eis fuit aliquibus 
annis ; postea inde egressus factus est canonicus Ferariensis in 
matrice ecclesia. Cum autem habitaret in ecclesia Sancti Alexii 
30 et ibi quamdam dominam nobilem, pauperem Paduanam, ab 
Icilino expulsam, retineret amasiam, inventus fuit in lecto a 
diabolo [et] sine confessione et viatico suffocatus. Erat autem ec- 



[389 a-b] CRONICA - 1250 619 

desia Sancti Alexii in vicinia in qua antiquitus dominus Guilielmus 
de Markesella habebat palatia sua. 

Longum esset, si vellem narrare lascivias et miserias et turpi- 
tudines clericorum. Quod necesse non video, quia, sicut dicit Apo- 
stolus, ad Gala. VI : Unusquisque onus stoini portabit. Et prima 5 
ad Cor. dicit, III, quod untisquisque propriam mercedem accipiet 
secundum suum laborem. Et, ad Ro. XIIII, dicit quod unusquisque 
nostrum prò se rationem reddet Deo. Et in secunda ad Cor. V di¬ 
cit quod omnes nos manifestari oportet ante tribunal Christi, ut 
referat unusquisque propria corporis, prout gessit, sive bonum sive *° 
malum ». Cum igitur hec omnia perorassem, dixit Matulinus : 

« Optime solvistis questiones meas. Amodo habeo vos et Predica- 
tores excusatos et ero defensor vester contra sacerdotes et cleri- 
cos, qui vos calumniari nituntur. Videtur enim michi quod invi¬ 
dia et malivolentia incitat eos adversum vos, sicut principes sacer- 15 
dotum, scribe et Pharisei ex invidia moti sunt contra Christuin 
et occiderunt eum. Quibus imprecatur lere., XVIII, cum Deo dicit: 

Ne propitieris iniquitati eorum, et peccatum eorum a facie tua non 
deleatur. Fiant \ corruentes in conspectu tuo, in tempore furoris tui 
abutere eis ». Dixi autem Matulino : « Quinque annis habitavi 20 
in civitate Ravenne, nec unquam domum domini Marchi Michaelis 
intravi, qui est unus de maioribus et nobilioribus et ditioribus civi- 
tatis illius ». Et dixit michi : « Ego centies intravi et comedi cum 
eo ». Et aio ad eum : « Quis ergo est maior doniator, tu vel ego ? ». 

Et dixit : « Video quod ego. Et conclusistis michi et scaccum michi 25 
dixistis, nec habeo amplius quid respondeam ». 


Mie castitas commendatur. 

Et dixi Matulino : « Dominus in Evangelio dicit, Mat. V : 

Qui viderit mulierem ad concupiscendum e am, iam mecatus est eani 
in corde suo. Et beatus Iob dicit, XXXI: Pepigi fedus cuni oculis 3° 
meìs, ne cogitare", 1 quidsm de virgine. Et beatus Gregorius dicit : 

‘ Non licet aspicere quod non licet concupiscere Apostolus simi- 
liter dicit, I ad Cor. VII: Bonum est homini mulierem non tangere. 

Ecclesiasticus quoque dicit, XIII : Qui tetìgerit piceni, inquinabitur 
ab ea. Ideo dicit Sapiens, Prover. VI : Qui ingreditur ad mulierem 
proximi sui, non erit mundus, cum tetìgerit eam. Dominus etiam 
castitatem precepit, cum dixit, Lue. XII : Sint lumbi cestri pre- 
Gregorius 5 cincti. Quod exponit beatus Gregorius dicens : ‘ Lumbos enim pre- 
cingimus, cum carnis luxuriam per continentiam coartamus 
Apostolus etiam in prima ad Timotheum V castitatem precipit, 
cum dicit: Te ipsum castum custodi. De castitate similiter Iudith 
commendatur, cui a presbiteri dicitur, XV : Confortatum est cor 
10 tuum, eo quod castitatem amaveris et post virum tuum alterum nescie- 
ris. Cum igitur non ignoremus hec omnia, non sumus doniatores, 
ut amici nostri nobis imponunt, sed sumus filii sanctorum et servi 
Dei altissimi et vitam Ulani expectamus quam Deus daturus est his 
qui fideni suam nunquam mutant ab eo ». 

Quid plura ? Usque adeo Matulinus factus est meus amicus, 
ut semper invenirem eum paratum ad servitia impendenda. | Sed 
nec ipse aliquid perdidit inde, quia dedi sibi uxorem filiam cuius- 
dam Ferariensis qui habitabat Ravenne; ex qua habuit magnani 
dotem, adiuvantibus apud marchionem domino Guidone de Polen¬ 
do ta et domino Adliegherio de Fontana. Confitebatur enim mecum 
pater puelle in illa infirmitate de qua mortuus est, et ipso volente 
et consentiente feci hoc totum. Et dixit michi pater puelle : « Fra- 
ter Salimbene, retribuat vobis Dominus, quia filia mea remansisset 
in taberna post mortem meam et forte facta fuisset meretrix, 
25 nisi vos fuissetis qui maritastis eam. Iam letus moriar, ex quo 
constat michi quod filia mea bene est maritata ». 


De obitu domini Philippi archiepiscopi Ravennatis. 

Iam nunc ad principalem materiam redeamus. Igitur dominus 
Opi^o, Parmensis episcopus, clericos suos multum tenebat sub 
3 ° baculo et Ordinem fratruin Minorimi diligebat et prò eis contra 
mordaces pugnabat. Idem fecit dominus Phylippus archiepiscopus 
Ravennàs. Qui cum multas pugnas fecisset et multas victorias 
habuisset, factus iam senex et antiquus dierum, infirmatus est 

infirmitate de qua mortuus est. Et volens mori in terra sua faciebat 
se portari in quodam lecto ligneo a XX hominibus, decem et 
X succedentibus sibi. Et cum fuit Imole, voluit esse in loco fra- 
trum Minorum, et ego tunc temporis habitabam ibi. Et totum 
refectorium concessimus sibi. Et non fuit nobiscum nisi una die. 5 
Cum autem esset Pistoni, misit prò fratre Thoma de Papia, qui 
erat notus et amicus suus ab antiquis diebus, et confessus est 
secum et ordinavit bene cum eo de salute anime sue. Et sic quie- 
vit in pace, sepultus in ecclesia fratrum Minorum de Pistorio. 


De fratre Thoma de Papia, ministro Tuscie. io 

Fuit autem frater Thomas de Papia sanctus homo et bonus 
et magnus clericus et lector in theologia Parme et Bononie et 
Ferarie multis annis. | Antiquus erat in Ordine fratrum Minorum, 
sapiens et discretus et vir boni et sani consili. Familiaris homo 
fuit, alacer, humilis atque benignus et Deo devotus et predicator 15 
gratiosus atque sollemnis. Multis annis minister provincialis fuit in 
Tuscia. Cronicam magnani fecit, quia multum abundabat et erat 
prolixus. Fecit etiam tractatum sermonum. Fecit similiter ma- 
gnum opus in theologia et multum diffusum, quod pre sui magni¬ 
tudine Bovem appellavit. Provinciam Tuscie ad bonos mores 20 
reduxit. Multum fuit amicus meus, quia multis annis in conventu 
Ferariensi habitavi cum eo. Cuius anima per misericordiam Dei 
requiescat in pace ! Amen. 

Porro dominus Philippus archiepiscopus Ravennàs, qui fuit 
legatus domini pape, cum esset in villa que appellatur Argenta -25 
iuxta Padum et deambularet per palatium suum, ibat cantando 
aliquod responsorium vel antiphonam ad laudem Virginis glo¬ 
riose ab angulo palatii ad alium angulum, et in quolibet tempore 
estivo bibebat, quia in quolibet palatii angulo enghestariam op¬ 
timi et precipui vini habebat in frigidissima aqua. Fuit enim 3 ° 
magnus potator et aquam in vino nolebat, propter quod et trac¬ 
tatum Primatis, quem fecit de non miscenda aqua vino, optime 
diligebat, quem forte in hoc libro ponemus causa solatii ad noticiam 

aliquorum. Verumtamen sciendum est quod aqua valde utilis 
est in vino propter multa, quia vinum limphatum non ledit caput 
nec rodit stomachum nec facit fetidum os nec impedit linguam nec 
inebriat nec facit verbosum nec provocat opus venereum, quia 
« venter mero estuans », ut dicit Ieronimus, « cito spumat in li- 
bidinem ». Ducit preterea aqua vinum || ad tales corporis partes, 
ad quas per se non iret. Eccli. XXXI : Sanitas est anime et corporis 
sobrius potus. De hac materia in fine secundi libri Machabeorum 
sic habetur : Vinum semper bibere aut semper aquam contrarium 
est, alternis autem uti delectabile. Hinc Apostolus in prima ad Timo- 
theum dicit, V : Noli adhuc aquam bibere, sed modico vino utere 
propter stomachum tuum et frequentes tuas infirmitates. 


Tractatus Primatis de non miscenda aqua vino. 


Incipit tractatus Primatis de non miscenda aqua vino. 


Proemium 15 


20 


25 


Denudata veritate 
succinctaque brevitate 
ratione varia 
dico quod non copulari 
debent, immo separari, 
que sunt adversaria. 

Cum in scypho reponuntur, 
vinum aqua coniunguntur, 
sed talis coniunctio 
non est bona, nec laudari 
debet, immo nuncupari 
melius confusio. 


Vinum loqui- 
tur contra 
iquam dicendo 


30 


Vinum sentit aquam secum, 
dolens inquit : « Quis est mecum 
ausus te coniungere ? 

Exi, surge, vade foras ! 

Non eodem loco moras 
debes mecum facere. 

Super terram debes teri 
et cum terra commisceri, 
ut in lutum transeas. 

Vilis et inverecunda 
rimas queris, ut immunda 
mundi loca subeas. 

Mensa per te non omatur, 
nullus homo fabulatur 
in tui presentia, 
sed qui prius est iocundus, 
ridens et verbo facundus, 
rumpit nunc silentia. 

Cum quis de te forte potat, 
si sit sanus, tunc egrotat, 
conturbas precordia. 

Venter tonat, surgit ventus, 
qui inclusus, non ademptus, 
multa dat supplicia. 
Quando venter est inflatus, 
tunc diversos reddit flatus 
ex utroque guttrure. 

Et cum ita dispensatur 
ventus, aer perturbatur 
a corrupto murmure ». 

Aqua contra surgit ita : 

« Turpis iacet tua vita 
cum magna miseria. 

Qui sunt tui potatores, 
vitam perdunt atque mores, 
tendentes ad vitia. 

Tu scis linguas impedire. 
Titubando solet ire 
tua sumens basia, 
verba recte non discernens, 
centum putat esse cernens 
duo luminaria, 
et qui tuus est amator, 
homicida, fornicator, 


5 


io 


15 


20 


25 Aqua contri 
vinum dicit 


30 


35 

Davus, Geta, Biria : 
tales tibi famulantur, 
tales de te gloriantur 
tabemali curia. 

5 Propter tui pravitatem 

nullam habens libertatem 
domos tenes parvulas. 
Ego magna sum in mundo, 
dissoluta me diffundo 
io per terre particulas. 

Potum dono sitienti 
et salutem sum querenti 
valde necessaria, 
que adveho peregrinos 

15 tam remotos quam vicinos 

ad templi palatia ». 


Vinum re- 
spondet, cen¬ 
tra aquam 
dicit 

20 


25 


30 


35 


Vinum hec : « Te plenam fraude 
probas esse tali laude ; 

verum est quod suscipis 
naves, post hec intumescis, 
dum franguntur non quiescis, 
et sic eas decipis. 

Qui non potest tunc potare 
et te totam desiccare, 
tendit ad pericula. 

Tibi credens sic declinat, 
ita per te peregrinat 
ad eterna secula. 

Ego deus, et testatur 
istud Naso ; per me datur 
cunctis sapientia. 

Cum non potant me magistri, 
sensu carent, et ministri 
non frequentant studia. 

Non a falso potest verum 
separari, nisi merum 
me potare nititur. 

Claudus currit, cecus videt, 

egens surgit, deflens ridet, 
per me mutus loquitur, 
per me senex iuvenescit, 
per te ruit et senescit 
iuvenum lascivia. 

Per me mundus reparatur, 
per te nunquam generatur 
fìlius vel Alia ». 

Aqua dixit : « Tu es deus, 
per quem iustus homo reus, 
malus peior, pessimus, 
Verba facis semipiena 
balbutire cum lagena, 
si sitiens Didimus. | 
Execretur tale numen, 
limes fraudis et acumen, 
fons, origo criminis. 

Quid est boni novercatur, 
quod est terris se furatur 
per adventum fluminis. 
Ego loquor veritatem : 
dono terris ubertatem, 
per me vernant omnia. 
Cum non pluit, exarescunt 
herbe, fruges, et marcescunt 
flores atque folia ; 
mater tua tortuosa 
nunquam surgit fructuosa, 
sed omnino sterilis, 
sua coma denudata 
serpit humi desiccata, 
vana fit et fragilis. 

Fames terras comitatur 
me cedente, perturbatur 
deflens omnis populus. 
Pro me Ch risto Christianus. 
tam Iudeus quam paganus 
preces fundit sedulus ». 


5 


Aqua respondet 
io 


15 


20 

Vinum ait : « De te canis ! 

Te collaudas verbis vanis ; 

alibi te vidimus. 

Universis cum sis nota 
talis et immunda tota, 

credis quod non novimus ? 
Cum fex rerum es sentina, 
que descendunt in latrina 
suscipis, que taceo, 
sordes, feces et venena, 
cuncta rapis ut efrena, 
que narrare nequeo ». 

« Sermo tuus non me ledet, 
tamen turpis male sedet 
ore dei ratio. 

Ultra passa nolo ferre, 
nolo virus nec su Serre, 
sed a me proicio ». 

Vinum ad hec : « Exomata 
verba sint post terga data, 
non excludunt vitium. 

Multi ferre te viderunt 
sordes que non perierunt 
per diei spatium ». 

Audiens hec obstupescit 
aqua, deflens obmutescit, 
geminat suspiria. 

Vinum clamat : « Quare taces ? 
Patet res non ita ? Iaces, 
rationis nescia ». 

Ego quidem disputator, 
huius cause terminator, 
omni dico populo : 

« Qui est miscens execretur 
et a Christo separetur 
in eterno seculo ! ». 

Amen. | 

De morte domini Urbani pape quarti. 


Quodam tempore dominus Phylippus archiepiscopus Ravenne 
in villa Argente de voluntate sua ita morabatur clausus in palatio 
suo, occasione marchionis Hestensis et marchionis Pelavicini, cum 
quibus in discordia erat, quod ad se intrare neminem permitte- 
bat, exceptis familiaribus et ministrantibus sibi paucis. Erat 
autem quidam Pisanus magister in gramatica nomine Peregrinus, 
bonus homo et sanctus, qui cum archiepiscopo morabatur et pue- 
ros in Argenta docebat. Hic erat notus meus et omnes fratres 
Minores intime diligebat. Cumque ministraret michi in prandio 
in domo archiepiscopi inferius iuxta Padum, quia noviter vene- 
ram de Ravenna, dixi sibi : « Magister Peregrine, libenter loque- 
rer cum archiepiscopo, si permitteret me intrare, quia dicerem 
sibi nova ». Et dixit michi magister Peregrinus : « Dicatis michi 
illos rumores, et ego referam sibi, quia nullum nisi de familia 
pa|titur ad se ingredi ». Tunc dixi sibi : « Dominus papa Urbanus 
quartus ultimum diem clausit ». Cucurrit et retulit archiepiscopo 
que dixeram sibi. Qui gavisus est, quia sperabat habere papatum, 
tum quia legatus erat et homo famosus et magni nominis, et qui 
multum prò Ecclesia laboraverat, tum etiam quia in Toletana 
urbe magister nigromantie predixerat sibi quod in Ecclesia ma- 
gnus esset futurus. Auditis ergo rumoribus de papa defuncto, 
misit michi exenium de piscibus marinis mediam turtam. Et dixit 
iuvenis dapifer, exenii portitor : « Dominus meus mittit vobis de 
prandio suo et mittit dicendo si vere creditis quod mortuus sit 
papa ». Erant autem ibi tres vel IIII alii de familia, qui ad au- 
diendum venerant. Tunc dixi : « Certissime scio quod mortuus 
est, et vacat papatus ». Quod cum retulissent domino suo, || misit 
michi secundo exenium aliud, misit et tertio, semper de morte 


Romani pontifìcis inquirendo. Cumque in respondendo gravarer, 
dixi archiepiscopi nuntiis : « Vultis quod de ista materia paucis 
et breviter expediam vos ? ». Et dixerunt : « Ita, pater ». Tunc 


dixi ei> 


laxri mio pef 

* a q x* V/Ot Ili 


Rado est quidam fiui.ei iviinoi 


infirmus, qui in IIII diebus venit Ravennam de curia et interfuit 


sepulture papali, et referet vobis omnia que desideratis audire ». 


IO 


15 

Festinaverunt igitur et audiverunt ab eo, et ego comedi in pace 
cum socio meo. Et cum pervenimus Ferariam cum fratre in¬ 
firmo, tota civitas piena erat de morte Romani pontificis, quia 
quod archiepiscopus a nobis habuerat Ferariam miserat, volens 
5 inde habere honorem, si primus videretur relator. 


De magistro Martino Mantuano episcopo. 


Post hunc factus fuit legatus magister Martinus de Parma 
ad predicandum crucem et ad ordinandum illos qui crucem pre- 
dicarent et homines crucesignarent in succursum Terre Sancte. 
io Hic fuit nutritus in casali illorum de Pufulesio de Parma. Hunc 
papa Innocentius quartus fecit episcopum Mantuanum. Et fuit 
curialis homo, humilis et benignus et liberalis et largus. Libenter 
dabat comedere aliis curialiter et decenter, et erat magnus pota- 
tor. Largas expensas fecit Mantue fratri Rigaldo et toti familie 
15 sue, cum transisset per eum eundo ad curiam. Et misit ante eum 
senescalcum suum, volens sibi tacere expensas usque Bononiam. 
Sed frater Regaldus hoc non est passus, quia dixit quod de medie- 
tate reddituum suorum poterat splendide vivere et decenter cum 
tota familia sua, et aliam medietatem habebat superfìuam. Et 
20 habebat LXXX equitaturas in ilio itinere et decentem familiam. 
Et cum comedit Ferarie in civitate, tenuit secum ad comedendum 
IIII fratres Minores, qui iverant | ad visitandum ipsum. Et habe¬ 
bat ante se super mensam duas magnas concas argenteas, in qui- 
bus prò pauperibus ponebantur cibaria. Et portabat dapifer sem- 
25 per duo fercula de quolibet ciborum genere secundum diversitates 
ciborum et ponebat ante fratrem Rigaldum. Ille vero unum fer- 
culum retinebat sibi, de quo comedebat, aliud vero prò paupe¬ 
ribus refundebat in concas. Et sic faciebat de qualibet apposi- 
tione et diversitate ciborum. 

De fratre Regaldo Rotomagensi archiepiscopo. 

Erat autem frater Regaldus ex Ordine fratrum Minorura et 
Rotomagensis archiepiscopus et unus de maioribus clericis de 
mundo. Magister cathedratus fuit Parisius et multis annis legit 
theologiam in domo fratrum. Optimus disputator fuit et gra- 5 
tiosus sermocinator. Opus fecit super Sententias. Amicus fuit 
regis Francie sancti Lodoici, qui etiam laboravit prò eo, ut archie- 
piscopatum Rotomagensem haberet. Ordinem fratrum Predicato- 
rum multum dilexit, sicut et Ordinem fratrum Minorum, de quo 
erat, et fuit eorum benefactor. Turpis erat in facie, sed gratio- io 
sus in moribus et operibus suis. Sanctus homo fuit et Deo de- 
votus et bene finivit vitam suam. Cuius anima per misericordiam 
Dei requiescat in pace ! Fratrem germanum habuit in Ordine, 
pulchrum hominem et magnum clericum, qui dicebatur frater 
Adam li Rigalde. Ambos pluries vidi et in diversis locis. 15 

Porro magister Martinus, natione Parmensis, Mantuanus epi- 
scopus et domini pape legatus, prò negotio sibi imposito venit 
Ravennani et hospitatus est in monasterio Sancti Iohannis Evan- 
geliste, quod condam Galla Placidia imperatrix fieri fecit. Et cum 
habitarem Ravenne, ivi ad visitandum ipsum, quia amicus erat 20 
fratris Guidonis Ade, fratris mei, qui in Ordine fratrum Mino¬ 
rum vitam suam finivit. Cumque cum episcopo et legato starem 
ad fenestram palatii, post multam precedentem aliam | sessionem, 
interrogavit me ubi esset locus fratrum Minorum. Tunc ostendi 
sibi locum ubi erat magna ecclesia et magnum campanile ad 25 
modum turris magne, et dixi sibi : « Illuni locum dedit nobis 
dominus Pliilippus archiepiscopus Ravenne, quia multum diligit 
Ordinem fratrum Minorum et liberalis est nobis ». Tunc dixit 
episcopus : « Benedicatur ipse, quia bene facit et sapienter. Dicit 
enim Ecclesiasticus 1111 : Congregationi pauperum affabilem te 30 
fatilo. Et iterum Eccli. XII : Si bene feceris, scilo cui feceris, et 
erit gratta in bonis tuis multa. Bene fac iusto, et invenies retribu- 
lionern magnani, et si non ab ipso, certe a Beo ». Et addidit 
episcopus : « Et creditis vos, frater Salinbene, quod nos episcopi 
possmius saivari, qui sumus in tot laboribus et sollicitudinibus 35 



630 


SALIMBENE DE ADAM 


[391 c-d] 


et anxietatibus, occasione subditorum et gregis nobis commissi, 
nisi vos religiosi, qui familiariter estis Deo coniuncti, adiuvetis 
nos cum cappis et caputiis vestris ? ». 

Tunc volens confortare episcopum dixi sibi : « Sapiens in Pro- 
5 ver. dicit, XV : Cor gaudens exhilarat faciem, in merore animi 
deicitur spiritus. Item Prover. XII : Meror in corde viri humilia- 
bit eum, et sermone bono letificabitur. Beatus Bernardus in expo- 
sitione Canticorum multa bona prò episcopis dicit, reprimendo 
religiosorum temerarium iuditium contra eos. Dicit enim : 

Fratres, revereamur episcopos, sed vereamur labores eorum. Si 
labores pensamus, non affectamus honores. Agnoscamus impares vires 
nostras, nec delectet molles et femineos humeros virorum supponere 
sarcinis, nec observemus eos, sed honoremus. Inhumane nempe eorum 
redarguis opera, quorum onera refugis. Temerarie obiurgat virum de 
prelio revertentem mulier nens in domo. Dico enim : Si is qui de claustro 
est eum qui versatur | in populo interdum minus districte minusve cir- 
cumspecte sese agere deprehenderit, verbi gratia : in verbo, in cibo, in 
sonino, in risu, in ira, in iuditio, non ad iudicandum confestim prosiliat, 
sed meminerit scriptum : Melior est iniquitas viri quatti bene faciens 
mulier. Nam tu quidem in tui custodia vigilans bene facis. Sed qui 
iuvat multos, et melius facit et virilius. Quod si implere non sufficit 
absque aliqua iniquitate, id est absque quadam inequalitate vite et con- 
versationis sue, memento quia caritas operit multitudinem peccatorum. 

Hec dieta sunt contra geminam temptationem qua sepe viri 
2 5 religiosi episcoporum vel ambire gloriam vel excessus temere iudi- 
care diabolicis instigationibus incitantur ». Igitur, cum hec omnia 
recitassem, dixit episcopus : « Retribuat vobis Dominus, frater 
Salimbene, quia optime confortaste me. Revera, sicut dicit Eccle- 
siasticus XXXII, vos estis vir consilii, qui non disperdei intellì- 
3 ° gentiam ». 

Post istum missus fuit in Lombardiam alius legatus, quidam 
cardinalis qui fuerat archiepiscopus Embronicensis, de quo, quia 
superius dixi, hic tacendum videtur, hoc excepto, quia, cum 
esset bonus cantor et bonus clericus, et placuisset sibi alleluia 
35 beati Francisci, scilicet O patriarcha paupernm, voluit transfor- 


Bemardus io 


15 

mare sub eodem cantu ad honorem Virginis gloriose, faciens ver- 
sum talem : 


O consolatrix pauperum 
Maria, tuis precibus 

auge tuorum numerarti 5 

in caritate Christi ! 

Quos tu de mortis manibus, 
per filium humilimum, 
mater, eripuisti. 


Item hic composuit Summam que dicitur «Copiosa». 10 

Post istum missus fuit quidam capellanus legatus a domino 
papa, qui voluit habere milites a qualibet civitate in adiutorium 
regis Karoli contra Manfredum filium Friderici. Et bene dederunt 
sibi Lombardi et Romagnoli certam militum quantitatem, qui 
habuerunt victoriam de Manfredo, pugnante Karulo et exercitu J 5 
Gal||lico dimicante. Cum autem legatus ille prò militibus Fa- 
ventiam advenisset, congregavit fratres Minores et Predicatores 
in camera Faventini episcopi, qui erat ibi cum canonicis suis; 
et ego similiter interfui et audivi que dixit. Et paucis expedivit 
nos more Gallicorum, qui breviter dicunt, et non more Cremo- 20 
nensium, qui in multiloquio delectantur. Vituperavi enim Man¬ 
fredum et coram nobis multipliciter diffamavi. Postea dixit quod 
exercitus Gallicus celeriter veniebat ; et verum dixit, ut vidi 
oculis meis in proxima tunc Christi Domini Nativitate. Tertio 
dixit quod negotium, prò quo ibant, cito cum victoria bonum 25 
finem haberet. Et ita fuit, quamvis ex auditoribus truffatori 
aliqui deriderent dicentes : «Ver, ver, cum bon bàton », id est: 

Cum bonis baculis Gallici habebunt victoriam ». 

Post istum missus fuit quidam alius capellanus legatus in 
Lombardiam, qui valde bene scivit introducere Cremonenses in 30 
Cremonam qui ex parte Ecclesie erant extra, et diu exulaverant 
expulsi et vagabundi. Sagaciter etiam expulit Bosium de Dò- 
varia et Pellavisinum et abstulit eis Cremone dominium, quod 
diu tenuerant, et multa mala fecerant. lntrantes vero Cremo¬ 
nenses qui erant ex parte Ecclesie reddiderunt eis vicem prò 35 

vice, destruendo turres et domos eorum et palatia et occupando 
terras et possessiones eorum more Lombardico. 

Post istum missus fuit legatus cardinalis Latinus quidam iuve- 
nis et macilentinus, qui erat ex Ordine fratrum Predicatorum, 
5 quem papa Nicholaus tertius fecerat cardinalem et legatum ob 
gratiam parentele. Iste legatus turbavit mulieres cum constitu- 
tionibus suis. In quibus or|dinavit quod mulieres longas caudas 
vestium non haberent, in quibus prius multum fuerant vitiose. 
Ordinavit etiam quod quelibet mulier velato capite deberet ince¬ 
lo dere. Specialiter autem dominas de Bononia gravissime pertur¬ 
bavi^ auferens eis quoddam signum pompe et inanis glorie, quod 
portabant super scapulas ad mantellum quod «regolium» vulga- 
riter appellabant. 

Fuit post supradictos dominus Bemardus, natione Provin- 
15 cialis, Romane curie cardinalis et in Lombardia et Romagnola 
legatus. Hic missus fuit a papa Martino 1111 . Iste legatus misit 
fratrem Fattebonum, guardianum fratrum Minorum civitatis Fur- 
livii, Mantuam ad dominum Pinamontem cum multis litteris suis, 
in quibus rogabat eum quod vicinos et concives suos ad pacem 
20 reduceret, ut quietam vitam et pacifìcam agere possent. Et domi¬ 
nus Pinamons curialiter recepit nuntios cardinalis, tum quia fra- 
tres Minores erant, tum etiam quia a tanto domino mittebantur. 
Et tamen erat statutum ab eo quod quicumque aliquam litteram 
portaret in Mantuam decollari deberet. Et misit fratribus Mino- 
25 ribus, occasione nuntiorum istorum, unum plaustrum boni vini et 
medietatem unius mesene porcine. Et unus de filiis suis misit 
fratribus magnam et pulcherrimam turtam et alia exenia multa. 
Reversi sunt itaque fratres ad cardinalem portantes litteras domi¬ 
ni Pinamontis. Quid continent, Deus novit. Facta sunt autem hec 
30 circa festum Omnium Sanctorum, anno Domini MCCLXXXIII. 


Hic cautela habenda docetur occasione domini Pinamontis, qui gloriabatur 
quod omnia sibi prospere succedebant. 

Erat autem dominus Pinamons quidam civis Mantue, et usur- 
paverat sibi dominium civitatis sue et expulerat concives suos et 

occupaverat bona eorum, et domos et turres destruxerat illorum 
quos inimicos credebat. Et timebatur sicut diabolus. Et erat ho¬ 
mo senex | et totus canus, et habebat filiorum maximam turbam. 
Inter quos erat unus fra ter Minor, qui dicebatur fra ter Philippus, 
bonus homo et honestus et lector in theologia. Hic aliquando fuit 5 
hereticorum inquisitor, et multos cepit et fugavit et destruxit de 
terra que dicebatur Sermilion. Item dominus Pinamons solitus 
erat gloriari quod in isto suo dominio nunquam habuerat aliquod 
infortunium, sed omnia ad vota sucesserant. Que erat stultitia 
magna, cum Sapiens in Prover. dicat, XXVII : Ne glorieris in t0 
crastinum, ignorans quid superventura pariat dies. Item in Poetria 
novella sic habetur : 

Si bene successit, non prima, sed ultima spectes. 

A casu describe diem, non solis ab ortu. 

Sub meliore statu semper peiora caveto. 15 

Ideo, Eccli. XI, sic habetur: In die bonorum ne immemor sis ma- 
lorurn et in die malorum ne immemor sis bonorum. Et poeta : 

Cum fueris felix, que sunt adversa caveto. 

Et Apostolus, ad Ro. XI : Noli altum sapere, sed tinte. Item Iob 
XV : Quid te elevat cor tuum, et quasi magna cogitans attonitos 20 
habes oculos ? Item III Reg. XX : Non glorietur accinctus eque 
ut discinctus. Item Eccli. XVIII : Memento paupertatis in tem¬ 
pore abundantie et necessitatem paupertatis in die divitiarum. A 
mane usque ad vesperam mutabitur tempus, et hec omnia citata 
in oculis Dei. Homo sapiens in omnibus metuit. Ideo dicit Iero- 2 5 
nimus : « Prudenter timetur quicquid potest accidere ». Item Apo¬ 
stolus, prima ad Cor. X : Qui se existimat stare, videat ne cadat. 
Nam cecidit Lucifer, cecidit Adam, cecidit ludaicus populus, ceci- 
dit apostolus Petrus. Prover. XXIIII : Septies enim cadet iustus et 
resurget, impii autem corruent in malum. Item Prover. XXVIII : 30 

Beatus homo qui semper est pavidus ; qui vero mentis est dure, cor- 
ruet in malum. 


Versus 

Versus 

Versus 


Versus 


Ieronimus 

De decima omnium ecclesiarum quam fecerat colligi papa Gregorius decimus 
prò Terre Sancte succursu, quam alibi papa Martinus postea com¬ 
mutavi!:. 


Porro de | legato supradicto adhuc dicemus, curri pervene- 
5 rimus ad dominum papam Martinum quartum, qui misit istum 
legatum in Romagnolam ; in qua habenda expendit XIIII vicibus 
centum milia florinos aureos. Et in solo castro Meldule, quod V 
mensibus fuit obsessum, expendit papa Martinus IIII CCC milia 
libras imperialium tempore istius legati. Hec fuit decima omnium 
io ecclesiarum, quam faciebat colligi papa Gregorius decimus prò 
Terre Sancte succursu, que taliter commutata fuit. 

Isti supra positi fuerunt XII nobilissimi ecclesiastici principes 
et legati, quos in Lonbardiam et Romagnolam misit Ecclesia, non 
solum prò animarum salute, veruni etiam et contra draconis astu- 
15 tiam, Fridericum scilicet, qui cum suis principibus et sequacibus 
conabatur subvertere ecclesiasticam libertatem et corrumpere fìde- 
lium unitatem. Et sic verum apparet verbum Eccli. XXXIII : 
Contra malum bonum est et contra vitam mors. Sic et contra virum 
iustum peccator. Et sic intuere in omnia opera Altissimi, duo con- 
20 tra duo et unum contra unum. Et quia, sicut dicit Ys. XXXII : 
Fraudulenti vasa pessima sunt. Ipse enim cogitationes concinnava ad 
perdendos mites in sermone mendatii, cum loqueretur pauper iudi- 
tium, ideo aliquos principes Friderici describendos putavi ad noti- 
ciam preteritorum habendam. Nam, sicut dicit Daniel V : Deus 
25 altissimus regnum et magnificentiam, gloriam et honorem dedo rat 
Fridcrico. Et propter magnificentiam quam dederat ei, universi 
populi, tribus et lingue tremebant et metuebant eum. Quos volebat 
interficiebat et quos volebat percutiebat. Quos volebat exaltabat et 
quos volebat humiliabat. Quando autem elevatum est cor eius, et 
30 spiritus illius ob\\firmatus est ad superbiam, depositus est de solio 
regni sui, et gloria eius ablata est, et a filiis hominum eiectus est. 
Ad litteram Fridericus imperator condam nobiles de regno Sicilie, 
Apulie et Calabrie Terreque Laboris interfecit atque delevit et 
alios surrogavit, iuxta verbum quod scriptum est, Iob XXXIIII : 
35 Conterei multos et innumerabiles et stare faciet alios prò eis. 

De principibus imperatoris Friderici secundi. 

Isti sunt ergo principes quos habuit Fridericus, scilicet: 

Comes Gualterius de Manupel. 

Comes Thomasius de Cerra. 

Comes Rigardus de Caserto. 

Marchio Umborgo dominus Bertoldus. 

Marchio Lancea, Lombardus de Pede Montis; cuius soror vel 
neptis mater fuit principis Manfredi, qui regnum occupavit post 
mortem patris et Conradi fratris, et quem Karolus debellando 
occidit et regnum possedit. <° 

Dominus Rigardus de Monte Xigro. 

Dominus Marinus de Ebulo. 

Dominus Rigardus Filingeri. 

Dominus Thebaldus Franciscus. 

Dominus Petrus de Calabria, mariscalcus. 15 

Dominus Pandulfus de Faxanello. 

Dominus Petrus de Vinea. Hic fuit litterarum imperatoris 
dictator, quem imperator logotetham appellavit, et fuit valde 
magnus in curia imperatoris. 

Iudex Tadeus de Suessa. 20 

Dominus Odovrandinus Cagaconte. 

Habuit et multos alios per civitates Ytalie, quos ponebat 
ad defendendum imperium et ad confundendum ecclesiasticos 
viros. Quorum historiam ponere multum dedignor, quia non vide- 
tur michi digna relatu, cum dicat Scriptum de malis, Ps. : Delean- 2 5 
tur de libro viventium et cum iustis non scribantur. Et iterum Iob 
XVIII: Memoria eorum pereat de terra, et non | celebretur nomen 
eorum in plateis. Digne hoc fieri imprecatur, quia Sapiens in 
Prover. dicit, XXVIII: Cum surrexerint impii, abscondentur homi- 
nes ; cum illi perierint, multiplicabuntur insti. Et infra, XXIX: 30 
In multiplicadone iustorum letabitur vulgus; cum impii sum- 
pserint principatum, gemet populus. 

Et nota quod imperator Fridericus solitus erat dicere, quando 
aliquem sublimabat, si videbat quod honore et divitiis abun- 
daret : « Nunquam nutrivi porcum de quo axungiam non habue- 35 

rim ». Volebat dicere quod postea expoliabat eum honore impenso 
et divitiis quas habebat. Ad litteram ita erat. Tanta erat avaricia 
eius, quod radiceli verbi inveniebat contro, aliquem principem, 
quasi quod proditor esset imperii ; et sic calumniabatur virimi et 
5 hereditatem eius, quam postea occupabat, principe interempto. 
Sed nec ipse transivit impunis. Bene enim quod merebatur acce- 
pit. Ideo congruit ei quod dicit Ys. XVI : Finitus est enim pulvis, 
consumatus est miser, defecit qui conculcabat terroni. Ad litteram 
de eo scriptum est : « In ipso quoque finietur imperium, quia, 
10 etsi successores sibi fuerint, imperiali tamen vocabulo ex Romano 
fastigio privabuntur ». Ista scriptura vera videtur. 


De dracone Apoc. XII, qualiter eum describit abbas Ioachym in libro Fi- 
gurarum. 

De septem persecutionibus Novi Testamenti. 

15 De temporibus septem sigillorum Apoc. 

De apertionibus sigillorum. 

Nunc secundum abbatem Ioachym de diabolo dracone dica- 
mus, de quo habetur, Apoc. XII: Ecce draco niagnus et ruffus, 
habens capita VII et cornua decem, et in capilibus eius septem dia- 
20 demata, et cauda eius trahebat tertiam partem stellarum celi et misit 
eas in terroni. De hac materia satis habetur Apoc. XVII, ubi 
dicitur de muliere sedente super bestioni coccineam, pienoni nomi- 
nibus blasphemie, habente capita VII et cornua X. Et exponit 
angelus ibidem dicens : Septem capita VII montes sunt, super quos 
25 mulier sedet ; et reges VII sunt. Quinque ceciderunt. Unus est, | et 
alius nondum venit. Et eum venerit, oportet illuni breve tempus 
manere. Et bestia, que erat et non est, ipsa octava est et de septem 
est et in inferitimi vadit. Et decem cornua que vidisti X reges sunt, 
qui regnimi nondum acceperunt, sed potestates tamquam reges una 
3 ° fiora accipiunt post bestioni. Hi unum consilium habent et virtu- 
tem et potestatem suam bestie tradent. Hi eum agno pugnabunt, 
et agnus vincet illos, quoniam Dominus dominorum est et rex regum, 
et qui cum ilio sunt vocali et electi et fideles. Draco iste quem 
formasti ad illudendum ei. Iob XL : Numquid illudes ei quasi avi 

aut ligabis illuni ancillis tuis? Tu confregisti capita draconis, dedisti 
eum escam populis Ethyopum. 

Abbas Ioachym in libro Figurarum ponit ista verba subse- 
quentia super capita draconis de quo supra diximus : 

Prima persecutio Iudeorum. Tempus apostolorum. Herodes. Pri- 5 
mum sigillum. 

Secunda paganorum. Tempus martyrum. Nero. Secundum si¬ 
gillum. 

Tertia hereticorum. Tempus doctorum. Constantinus. Tertium si¬ 
gillum. io 

Quarta Saracenorum. Tempus virginum. Machometh. Quartum 
sigillum. 

Quinta filiorum Babylonis in spiritu, non littera. Muthselmutus. 
quintum sigillum. 

Sexta presens est. Saladinus. Sextum sigillum. Decem reges sunt, 15 
et alius surget post illos, et ipse potentior erit prioribus. 

Septima sequitur. Tempus calamitatis et miserie. Hic septimus rex 
est, qui proprie dicitur Antichristus, quamvis alius sit futurus post eum, 
non minor eo in malicia, designatus in cauda. 

Tempus primi sigilli a Iacob patriarcha usque ad Moysen et Iosue. 20 

Secundi a Iosue usque ad Samuelem et David. | 

Tertii a David usque ad Helyam et Heliseum. 

Quarti usque ad Ezechiam. 

Quinti ab E5echia usque ad transmigrationem Babylonis. 

Sexti a transmigratione Babylonis usque ad obitum Esdre et Ma- 25 
lachie prophete. 

Septimi ab obitu Malachie usque ad patrem Iohannis Baptiste. 

In Novo Testamento apertio primi sigilli, a £acharia usque ad obi¬ 
tum beati Iohannis evangeliste. 

Apertio secundi, ab obitu beati Iohannis usque ad Constantinum 30 
augustum. 

Apertio tertii, ex eo usque ad Iustinianum. 

Apertio quarti, ex eo usque ad Karolum. 

Apertio quinti, ex eo usque ad presentes dies, in quibus sub aper- 
tione sexti percutienda est Babylon. Post erit sabbatismus populo 35 
Dei, qui delectabitur in multitudine pacis, usque ad ultimum Antichri- 
stum, qui exprimitur in cauda draconis. Et in hoc sabbatismo erit aper¬ 
tio septimi sigilli. Post solvetur Sathanas, qui tunc erit occultus 
in paucis, de carcere suo et excitabit extraneas gentes per ultimum 

Antichristum, qui figuratur in cauda draconis, ad delendum nomen 
Christianum, et multos sanctos occidet, et pauló post ipse occidetur a 
Domino. Et post sequetur dies iuditii. 


De regnorum exterminiis, secundum expositionem Aimonis. 

5 De expositione Aymonis super Ysaiam, in fine vicesimi capituli : 

Consideranda est providentia Dei, quomodo omnia regna con- 
tra se in superbiam elevata destruxerit eorumque potestatem ad nichi- 
lum deduxerit. Contra Dei voluntatem Israel speravit in Damasco et 
Syris. Ideoque, tam illi qui adversariis Dei promittebant auxilium, quam 
io illi qui in ipsos sperabant, vastati et captivati sunt ab Assyriis. || Iudas, 
id est due tribus, confidebant in Egipto, et Egyptus in Ethyopibus. 
Ipsi quoque ab Assyriis Chaldeisque vieti sunt. Assyrii superbi erant, 
putantes se victores existere sua virtute. A Chaldeis regnum eorum 
periit. Chaldei et Babylonii erexerunt caput contra Deum. A Medis 
15 et Persis suppositi sunt. Perses et Medi ab Alexandro Magno. Alexander 
Magnus, cum se putaret esse deum, veneno periit, regnumque eius, per 
partes divisum, a Romanis est <superatum> et in eorum potestatem 
redactum. Romanum imperium, quod quasi ferratis dentibus ungui- 
busque cames sanctorum laceravit, ex parte iam apparet esse destruc- 
20 tura, et destruetur in die iuditii, cum regnum Christi advenerit. 


Hec omnia fecit Deus ut cognoscant gentes potentiam eius, 
quia cantra Dominion pugnare non est facile, Eccli. XLVI. Ideo 
dicitur, Iob IX : Sapiens corde est et fortis robore. Quis restitit ei 
et pacem habuit ? Item Ys. XXXI : Ipse autem sapiens adduxit 
25 malum et verba sua non abstulit. Et consurget contra domum pes- 
simorum et contra auxilium operantium iniquitatem. 

Manifestum est quod res publica debet subesse Romano pon¬ 
tifici, quod probatur Deutero. XVII. Ubi dicitur : Si difficile et 
ambiguum apud te iuditium esse perspexeris et cet. usque ibi : 
3° Cum ingressus fueris terram, ubi tractatur de rege, qualis esse 
debeat et qualem vitam habere. 

Quod fratres Minores et Predicatores dati sunt mundo in adiutorium salvan- 

dorum. 

Et nota quod, sicut in Yeteri Testamento dati et missi fuerunt 
a Deo prophete in adiutorium regum et pontificum totiusque 
Iudaici populi, qui tunc temporis populus Dei erat, sic in Xovo 5 
dati sunt viri religiosi, qui rogant prò pace Ecclesie et rei publice, 
id est imperii, iuxta verbum Apostoli, I ad Timo. II : Obsecro igi- 
tur primurn omnium fieri obsecrationes,\ orationes, postulationes, gra- 
tiarum actiones prò omnibus hominibus, prò regibus et omnibus qui 
in sublimitate sunt constituti, ut quietam et tranquillam vitam agamus io 
in omni pietate et castitate. Hoc enim bonum est et acceptum coram 
salvatore nostro Deo, qui omnes homines vult salvos fieri et ad agni- 
tionem veritatis venire. Hinc Ieremias dicit, XXIX: Querite pacem 
civitatis ad quam transmigrare vos feci, et orate prò ea ad Dominum, 
quia in pace illius erit pax vobis. Specialiter autem ad hoc depu- 15 
tati et missi sunt fratres Minores et Predicatores. De quibus Do- 
minus promisit, Iere. Ili : Dabo vobis pastores iuxta cor meum, et 
pascent vos scientia et doctrina. De prophetis autem Yeteris Testa¬ 
menti sic dicit Iere. VII : Alisi ad eos omnes servos meos prophetas 
per diem, consurgens diluculo et mittens ; et non audierunt me nec 20 
inclinaverunt aurem suam, sed induraverunt cervicem et peius ope¬ 
rati sunt quam patres eorum. Ideo evenit eis quod dixerat Azarias 
fìlius Obed, facto in se spiritu Dei, II Paralipo. XV: Transibunt 
autem multi dies in Israel absque Deo vero et absque sacerdote et 
absque doctore et absque lege. Idem habetur Osee III : Dies multos 25 
sedebunt filii Israel sine rege et sine principe et sine sacrificio et 
sine altari et sine ephod et sine therafim. Et post hec revertentur 
filii Israel et querent Dominum Deum suum et David regem suum, 
et pavebunt ad Dominum et ad bonum eius in novissimo dierum. 

Et quoniam, sicut dicit Ecclesiasticus X, secundum iudicem popu- 30 
li sic et ministri eius, et qualis rector est civitatis, tales et habitantes 
in ea, ideo oportet quod summus pontifex in Ecclesia Dei sit bonus 
homo, cuius exemplo subditi bene vivant, ut de eis dicere possit | 
illud verbum tertie Iohannis I : Maiorem horum non habeo gra- 
tiam, quam ut audiam filios meos in ventate ambulare. Hoc autem 35 

poterit dicere, si fecerit quod Ecclesiasticus docet, XXXII : 
Rectorem te posuerunt, noli extolli. Esto in illis quasi unus ex ipsis. 
Curam illorum fiabe. Item de rege Israel dicitur. Deutero. XVII : 
Nec elevetur cor eius in superbiam super fratres suos neque declinet 
in dexteram partem vel sinistrarti, ut longo tempore regnet ipse et 
filii eius super Israel. 


De conspiratione mernbrorum contra ventrem. 

Sic fit quandoque contra prelatura conspiratio subditorum. 

Quod mediante ratione et cordis consilio facta est pax inter ventrem et membra. 

Item vitam prelati et subditorum bene describit magister Phy- 
lippus cancellarius Parisiensis sub methaphora mernbrorum cor- 
poris dicens : 

Inter membra singula 
de ventris ingluvie 
murmur est et qucstio. 

Quod prò ventris crapula 
membra carent requie, 
iugis fit exactio. 

Lugens dicit oculus : 

« Cur vigil et sedulus 

cuncta lustrans exploro ? 

Venter cuncta devorat, 
avidus incorporat 

quicquid extra laboro ». 

Auris dicit : « Cur audio, 
cur doctrinis inservio 
nec satior auditis ? 

Auditi soni pereunt, 
ad ventrem cibi transeunt, 
crescit fames et sitis ». 

Naris dicit : « Cur explores 
cibi fumos et vapores ? 

A te frustra discemuntur 
que per ventrem confunduntur. 

Ventris immunditia 
corrumpuntur omnia, 
odor transit in fetores ». 

Lingua fatur : « Quid doctrina 

michi prodest ? Dapes, vina, 
ista michi non parantur, 
cuncta ventri commendantur. 

Licet per me transeant, 10 

parum tamen recreant, 
hic ciborum officina ». 

Manus dicunt : « Quid labores 
nobis prosunt, quid dolores, 

cum tu, venter, cuncta vores ? 15 

Cum tu solus implearis, 

nullum pascas, sed pascaris, 

neque pastu compescaris, 

nichil paras, irnmo paris 

torti ones et dolores ». 20 

Queritur pes : « Cur fatigor, 
discurrendo cur affligor ? 

Sive curro, sive labor, 
meum | onus, meus labor. 

Et dum venter cibis turgct, 25 

me portantem pondus urget ». 

« Ergo restat unum consilium, 
suspendamus omnes offitium, 
quiescamus a labore. 

Labor noster nobis est sterilis, 30 

condemnetur ficus inutilis, 
moriatur cum dolore ! ». 

Dum sic a propriis 
cessant offitiis 


41 — Saljmbene, I. 

interdicto communi, 
cibos non capiunt, 
omnes deficiunt 
sensu, quia ieiuni. 

Stupent aures tinule, 
oculus caligat, 
nutant manus tremule, 
pedes error ligat. 

Lingua, que loqui debuit, 
explicare non potuit 
prò ceteris querelam. 

Omnibus dictat ratio 
cordis uti consilio 
et querere medelam. 

Tunc aperit oraculum 
cordis secreta veritas, 
increpat aurem, oculum, 
docet quanta temeritas, 
quam damnosa presumptio, 
quam ceca conspiratio. 

« Quid est », inquid, « quod facitis, 
cur vos stulte subducitis 
ventri, cuius receptio 
communis est refectio, 
communis est utilitas ? 

Venter recepta continet, 
sed nichil sibi retinet, 
cuius est dispensatio 
lapsorum restauratio, 
membrorum incolumitas. 

Officia repetite, 
fideli servo credite, 
que singulis restituet. 

Si operas subtrahitis 
nec alimenta queritis, 
nichil vobis distribuet. 

In vos ipsos irruitis, 



[394 d -395 a] 


CRONICA - I25O 


643 


gladium in vos vertitis, 

qui vos et ipsum destruet ». 

Sic repetunt officia, 
venantur necessaria, 

relegatur infirmitas. 5 

Reparatur lux oculis, 
redit in membris singulis 
virtus, opus et sanitas. 

Hec sub typo misterii 

sub uno Christo capite 10 

geruntur in Ecclesia. 

Cuius sunt actus varii, 
necessitati s debite 
diversa sunt officia. 

Hic est auris, hic oculus, r 5 

lingua, manus, pes, ceteri, 

princeps communis baiulus, 

communi vacans operi, 

ventris habet officium. 

Cuius tanta sit caritas, 20 

ut nichil ei proprium, 

sed sit ut servus omnium, 

ut sic servetur unitas, \ 

dum rependit obsequium. 

Sicut perit res publica, 2 5 

si careat erario, 
sic unitas catholica, 
si caret hoc officio. 


De rege Conrado, filio Friderici imperatoris condam. 


Nuncad Conradum, filium Friderici imperatoris condam, acce- $ 0 
damus. Anno Domini MCCL Corxradus rex, filius Friderici, cuius 
mater fuit filia regis Iohannis, ut, mortuo patre, Sicilie regnum su- 
sciperet, per mare in Apuliam pervenit. Et capta Neapoli muros 

illius civitatis funditus destruxit. Sed cum sequenti anno regni 
sui in Apulia infirmari cepisset, cristere, quod a medicis iudica- 
batur fieri ad salutem, veneno inmisso intulit sibi mortem. Cum- 
que portaretur Panormum ad sepeliendum, quia ibi est sepultura 
5 regum, et pervenisset ad Messanam civitatem, Messeni cives ossa 
eius sparserunt in mare in odium et in vindictam patris, qui ali- 
quando destruxerat et occiderat maiores et meliores civitatis 
illius in maxima quantitate. Ipse etiam Conradus offenderat eos, 
et ideo finaliter ulti sunt. 


10 De rege Dacie, qui a fratre suo fuit suffocatus in mari. 

Eodem anno, in Datia, Henricus rex Danorum inclitus ab Abel 
fratre suo iuniore, ut regnaret prò eo, in mari suffocatur. Qui 
panini honoris et comodi ex hoc est assecutus. Nam, sequenti 
anno regni sui, cum Frixones subiugare voluisset, a Frixonibus 
15 est occisus. 

